
MENO ISTORIJA 


PLASTIKA IR TAPYBA 


KUN. KAZIMIERAS JASENAS. 


VISUOTINĖ MENO ISTORIJA 


II. TOMAS 
VAIZDYBA: II DALIS 
Nuo Rafaėlio iki šių dienų 


649 paveikslai — 13 spalvotų priedų 


MINTAUJA 1938. 


Spiestuve un cinkografija F. VITUMS Riga, Mausa iela Ne 57 


Raffaello Santi. 
1483.—1520, 


Didžiausis renesanso ir visų amžių tapytojas buvo Rafaėlis. Ko XV. šimt- 
mečio menininkai ieškojo ir siekė, jis tai rado ir pasiekė. Jo vardas patapo simbolu, 
reiškiančiu aukščiausį kūrybos tobulumą. Juk tapyti, kaip Raiaėlis, ženklina būti ge- 
riausiu tapytoju. Žvaigždė, pasirodžiusi Umbrijos tamsiame kampelyje, leido savo 
spindulius į visą pasaulį ir šiandien tebešviečia nėkiek nesilpnėdama. 

Rafaėlis gimė Urbino miestelyje kovo 28. d. (?) 1483. m. Tai reikšmingi 
ir atmintini metai. Šiais mirė Lietuvos globėjas šv. Kazimieras ir gimė vokiečių re- 
formatorius Martynas Liuteris. 

Didžiojo menininko tėvas Giovanni Santi irgi buvo tapytojas ir vos 8 metų 
sūnų paėmė mokslan į savo dirbtuvę. Raiaėlio pirmoji jaunystė nebuvo laiminga. 
Turėdamas 9 metus amžiaus, jis neteko motinos, o pradėjęs 12. metus, neteko ir tėvo. 
Bet našlaitis nepakeitė savo profesijos ir toliau tęsė tapybos mokslą. Mirus tėvui, jis 
pasiliko tėviškėj ir įstojo į Timotheo della Vite dirbtuvę. Urbino trumpas maštabas 
greit nebepatenkina gabaus jaunuolio, ir jis 1499. m. vyksta į Perugiją pas Umbrijos 
mokyklos tėvą, garsųjį Perugino. Kaip matai, menininkas iš Dievo malonės pavijo 
ir pralenkė savo mokytoją ir įsigeidė susipažinti su meno centru, garsiąja Florencijos 
mokykla. Jau 1504. m. jis apsigyvena Arnos mieste ir atsidėjęs studijuoja Masaccio, 
Lionardo da Vinci, Michelangelo ir Fra Bartholomeo kūrinius, semdamasis žinių toli- 
mesnei kūrybai. Gerai vykusiais tapiniais netrukus atkreipia į save daugelio mecenatų 
ir meno mėgėjų dėmesį. 1508. m. popiežius Julijus II. pakviečia jį Romon ir apkrauna 
sunkiais meno uždaviniais. Amžiname mieste Ralaėlis pasikėlė iki savo pajėgumo 
zenito ir pasiekė aukščiausios garbės. Deja, apkrautas nenugalimais darbais ir steng- 
damasi visa sąžiningai atlikti, jis nusilpnino savo ir taip ne kokią sveikatą ir balan- 
džio 6. d. 1520. m. turėjo pasitraukti į amžiną atilsį. 

Rafaėlio asmenybė. Kad ir našlaitis, Rataėlis buvo vienok gražiai išauklė- 
tas.  Talentingas ir gražus vaikinas sudomino savimi aukštuomenę ir pateko į rink- 
tinę draugiją, o mokėdamas prisitaikinti apystovai, įgijo gražių manierų ir švelnaus 
pasielgimo. Būdamas visados nuolankus, lipšnus ir meilingas, dailus jaunuolis (žiūr. 
pav. 1.) buvo visų mylimas ir gerbiamas. Turėdamas didžiausio pasisekimo, jis nie- 
kados nepasidarė išdidus ir buvo visiems lengvai prieimamas. 

Kad ir nepaprastai gabus, Raiaėlis nesidrovėjo vienok pasekti kitais ir daž- 
nai skolinosi jų motyvus, o kartais ir visą kompoziciją. Taip, jo „Sposalizio“ visai 
panaši į Perugino to paties turinio paveikslą. Nesivydamas originalumo ir kitus imi- 
tuodamas, jis tačiau niekados nieko aklai nekopijavo, bet stengėsi visa savotiškai per- 
dirbti. Palyginę minėtus paveikslus, rasime didelį jų panašumą ir tokį pat skirtumą. 
Kada Perugino figūros stangios, išsiblaškiusios, at abejingos, Rataėlio kompozicija vie- 
ninga, gyva ir tinkamai apibūdinta. Nerasi čia nieko nereikalingo, kas užimtų tuščią 
vietą, bet viskas veikia ir dalyvauja akcijoj. 

Urbinietis nieko nedarė paviršutiniai. Kiekvienas motyvas, mostas, poza, el- 
gesys ir mažmožis buvo pirma gerai ištirtas ir išmėgintas. Atsidėjęs stebėdamas gamtą 
ir žmones, jis savo koncepcijas sugebėjo pareikšti realiausia forma. Tačiau tikrenybė 
toli gražu jo nepatenkino. Realizmas turėjo pasirodyti gražiausioj, kilniausioj ir idea- 
lioj išvaizdoj. Ir tai jis pasiekė ne tiek savo talentu, kiek sąžiningu darbštumu. Pa- 
žvelgęs į jo paveikslus, 
kitas manytų, kad gabus 
tapytojas juos iš karto 
padarė. Bet susipažinęs 
su priruošiamais karto- 
nais, įsitikins, jog kiek- 
vienas niuansas buvo il- 
gų tyrinėjimų padaras. Jis 
nieko nedarė bet kaip. 
Visa pirma turėjo būti 
išmėginta paišeliu ir pri- 
taikinta (žiūr. pav. 2.). 

Tik įtemptu darbu 
jis pasiekė tą tobulumą, 
kuriuo retas menininkas 
pasididžiuoti gali. Vis, 
kas išėjo iš po jo teptu- 
ko, buvo tobulas, pabaig- 
tas, ir visais atžvilgiais 
gražus. Vos 20 metų jau- 
nuolis jau davė tikru še- 
devrų, nustebinusių pa- 
saulį. Taigi visai supran- 
tama, kad amžininkai, 
įvertindami jo padarus, 
apkrovė jį savo užsaky- 
mais. Mandagus urbi- 
nietis, stengdamasi visus 
patenkinti, užsidėjo naštą, 
kurią vargu bepakelti ga- 
lėjo. Nuolatinis triūsas 

Pav. 1. Raiaėlis: Autoportretas. Florencijos blogai atsiliepė į jo ir 

Uficijose. Ant medžio apie 1506. m. taip jau menką sveikatą. 

Jo nuvargintas kūnas ne- 

beįstengė kovoti su maliarija, galutinai pakirtusia jo gyvybę. Pasaulis nustojo ne tik 

geriausio tapytojo, bet ir gabaus archeologo, architektoriaus ir plastiko. Šventasis 

Tėvas, pastebėjęs didžiojo menininko pajėgumą, pakėlė jį savo katedros architektorium 

ir senovės iškasenų prižiūrėtoju. Romos griuvėsiuose jis rado labai daug vertingų 
meno dalykų, ypač groteskų, apie kurias mums teks plačiau pakalbėti, 

Raiaėlis savo trumpame gyvenime taip aukštai iškilo, kad nesutiko konku- 

silenkti. Todėl 
genialaus skulp- 
toriaus kovą su 
garsiuoju tapyto- 
ju reikia dėti pa- 
sakų sritin. Tik 
eiliniai meninin- 
kai pavydėdami 
žiūrėjo į tapybos 
karalių ir jį kri- 
tikavo, geisdami 
save iškelti. 


Pav. 2. Rafačlis: Disputos studija. Britų muzejuje, Londone. 


Rafaėlio stilius. 
Nors Rafaėlis savotiškumu 
pasižymėti negeidė ir daž- 
nai kitus imitavo, tačiau 
"sukūrė visai naują stilių, 
daugeliu atžvilgių skirtingą 
nuo kitų renesanso kūrybos 
reiškėjų. Norėdami tikrai 
4 įvertinti didžiojo tapytojo 
“ padarus, turime arčiau su- 
sipažinti su jo stiliaus sa- 
L] vumais. 

Rafaėlio stilius pasižy- 
mi paprastumu, vieningumu, 
linijų taurumu, kompozici- 
„jos harmonija ir nepapra- 

stu sąžiningumu. 
č Svarbiausiu dalyku lai- 
| kė urbinietis idėją ir jos 
" pareiškimą tinkamomis ly- 
timis. Tai idėjai būtinai tu- 
rėjo pasiduoti kūrinio ior- 
ma ir kompozicija. Visa, 
kas apšvietė paveikslo reikš- 
Pav. 3. Rafaėlis: Riterio Sapnas. Ant medžio mę, buvo panaudota, bet ir 

apie 1500. m. Londono Tautos galerijoj, nieko daugiau. Ko idėjos 

aiškumas nereikalavo, tai jis vengte vengė. Todėl pas jį nematome nereikalingos 
puošmenos, nė figūrų, kurios užimtų tik tuščią vietą. Jo kūriniai rodos gamtos pro- 
duktai. Nieko juose nerasi, kas išblaškytų mintis. Tai tikrai klasikinis prastumas, 
duodąs vieningos kompozicijos. 


Pav. 4, Rafaėlis: Madonna Constabile della 
Staffa. Petrapilio Eremitaže. Ant drobės 1500.—1502. 


Antras Rafaėlio stiliaus pažymys yra linijų taurumas. Tokių linijų 
neaptinkame visoj meno istorijoj. Jos nesibijo net palyginimo su graikų klasikų pa- 
darais. Rafaėlio linijos taip švelnios, lanksčios ir tauros, kad ir atsižiūrėti jų negalima. 
Todėl jo paveikslai taip giliai įstringa į žiūrėtojo dvasią ir širdį, veikdami protą ir 
jausmus. 

Ne mažesniu virtuozumu pasireiškė Raiaėlis harmonijos atžvilgiu. Ga- 
busis tapytojas mokėjo visa kuo puikiausiai suderinti: turinį, formą ir spalvas, jude- 
sius ir ramybę, tikrovę ir idealizmą, pagaliau kontrastus. Jo paveikslai taip aiškūs, 
linksmi, skaidrūs ir vieningi, kad į juos žiūrėdamas nepaklausi, kodėl čia taip, o ne 
kitaip. Jie rodos savaime išaugę. Visi motyvai sutampa, sudarydami vieną puikią 

harmoniją. Niekas neiškišta ir niekas nepadengta rūku. Rafaėlis ėjo visuomet vidu- 
riniu aukso keliu, nenukripdamas nei į vieną, nei į antrą pusę, bet visur laikydamasi 
darnaus proporcingumo. Jo kūriniai rodo puikiausį minčių ir formų audinį. 

Ta harmonija pagrįsta realumu. Niekas taip gyvai nemokėjo pareikšti 
tikrybės, kaip urbinietis ir pas jį nieko nerasi, kas nesutiktų su gamta bei gyvenimu. 
Kiekvienas motyvas imtas iš tikrovės ir atvaizduotas totografišku tikslumu. 

Bet tas realumas visur idealizuotas. Niekur neaptiksi šlykščių ir abuo- 
jų dalykų. Grožis savo puikiausioj formoj buvo alia ir omega Rafaėlio kūryboj. Kaip 
bitė įvairiausiose gėlėse ieško ir randa saldų medų, taip darbštusis menininkas renka 
grožio motyvus nepailsdamas. Kiekvienas gamtos ir kasdienio gyvenimo reiškinys jį 
stebina ir teikia jam kūrybos maisto. Ypatingų jo observacijų tikslu buvo motina su 
vaikais. Todėl ir jo madonos neturi sau lygių visoj tapyboj. Jos taip natūralios 
ir gražios, kad kai kurie kritikai prikaišiojo Raiaėliui tikynibės dvasios stoką. Anot jų 
urbiniečio madonos tik idealios motinos, o Viešpats Jėzus niekuo nesiskiria nuo gražių 
žmonių kūdikių. Bet, ar šv. Panelė nebuvo tikra moteriškė ir Išganytojas savo kūdi- 
kystėj nepasireiškė žmogaus sūnumi — filius hominis? Įvertinant Rafaėlio madonas, 
reikia atsiminti, kuriam tikslui jos buvo sukurtos.  Skirtos turtuolių rūmams puošti, 
jos rodo tik šventas idiles, kuriuose dieviškumo visai nepastebime, bet kulto paveik- 
sluose matome tikrą Dievo Motiną ir Aukščiausiojo Sūnų. 

Eidamas idealizuoto realizmo keliu, Rafaėlis visuomet pasižymėjo meniniu 
skaistumu ir sukūrė tikrai klasikinį stilių. Tuo ruožtu ėjo ir visi garsūs antikės kla- 
sikai ir pagamino tikrai tobulų veikalų. Idealus realizmas visais meno klestėjimo pe- 
riodais buvo laikomas kūrybos esme. Visi ekspresionistai, impresionistai ir moderni- 
stai, rodos, niekados nesukurs klasikinio stiliaus. Tai tik maištininkai, kurie, nuslopus 
revoliucijai, vėl grįžta į senasias vėžas, kaip jau galima pastebėti didžiuose meno cen- 
truose, 

Bendrai apibrėžę didžiojo tapytojo stilių, imkime nagrinėti jo padarus, kur 
mums teks arčiau susipažinti su to stiliaus savumais. 


a 


Rafaelio kūrybos periodai. 


[R ainėiis nebuvo garbėtroška, nesistengė žavėti žiūrėtojus puikiais efektais, ar pasi- 
didžiuoti originalumu, bet jo idealas buvo grožis savo tobuliausioj išraiškoj. 

Todėl, sakėme, rinko jo motyvus, kur rasdamas; imdamas juos iš tikrovės, kitų tapy- 
tojų paveikslų ir antikės. Gyvendamas Umbrijoj, jis buvo umbriečių įtakoj, persikėlęs 
į Florenciją, sekė ilorentiečiais, o Romoje ėmėsi pavyzdžių iš klasikų. Tuo būdu jo 
kūrybą reikia padalinti į tris periodus, būtent: | 

Umbrijos periodą iki 1504. m., 

Florencijos periodą iki 1508, m., 

Romos periodą iki mirties (1520.). 

Pirmojo periodo kūryniai. Pirmojo kūrybos laikotarpio padarai 
rodo labai žymią Perugino įtaką, beveik jo stilių. Tik ankstieji kūriniai, pagaminti rodos 
dar Urbine, sudaro mažą išimtį. Tokie buvo: Riterio Sapnas, Madonna Conestabile 

della Staffa, Trys Gracijos, Šv. Jurgio kova su slibinu ir šv. Mykolas. Juose matome 
bendrus Umbrijos mokyklos bruožus, pasireiškiančius mistine dvasia. 

Riterio Sapną (žiūr. pav. 3.) Rafaėlis sukūrė vos turėdamas 17 metų 
amžiaus ir iš karto pa- 
rodė savo nepaprastą 
pajėgumą. Ramiojapy- 
linkėj jaunas riteris 
miega, pasirėmęs ant 
skydo, Sapne pasirodo 
jam dvi moteriškės. 
Viena turi kardą ir 
knygą, antra paduoda 
jam gėlę. Matyt, sap- 
nas bus iššauktas jau- 
nuolio svyravimu, ar 
jam labjau tinka rite- 
rio, ar trubaduro luo- 
mas, 0 gal abudu kar- 
tu. Tai Herakles kryž- 
kelėje. Paveikslas ta- 
pytas ant medžio, kaip 
ir dauguma jo rėmų 
tapinių, ir laikomas 
Londono Tautos gale- 
rijoj. 

Madonna Con- 
testabile della 
Stafia (žiūr. pav. 4.) 
rodo šv. Panelę su Kū- 
dikiu Jėzum.  Iievo 
Motina viena ranka 
laiko dievišką Sūnų, o 
antra knygą, iš kurios 
atidžiai skaito kūdikė- 
lis. Jos veidas ir poza 
spindi šventa nekalty- 
beirkarališkurimtumu, 
Visas paveikslas dvel- 


Pav. 5. Rafaėlis: Sv. Panelės Sutuoktuvės. kia gilia tikybine dva- 
Ant medžio 1504. m. Breros galerijojė, Mediolane. sia. Jis tapytas ant 


drobės ir turi apskritą formą. Tai vienas gražiausių Petrapilio Eremitažo eksponatų. 
Trys Gracijos Condė muzejuje, Chantilly'je, nėra visiškai be anato- 
mijos klaidų ir nepasiekia antikės tobulumo. Vis dėlto reikia jas dėti tarp geriausių 
gracijų tapinių. 
Savo trūkumus jaunasis menininkas papildė Perugino dirbtuvėj. 

Mokydamasi pas geriausį Umbrijos tapytoją, jis pasiekė aukšto tobulumo ir atkreipė 
į save galingų mecenatų dėmesį. Greitu laiku pavijo ir pralenkė garsų mokytoją, nors 
įkandin juo sekė. Rafaėlio paveikslai dažnai taip buvo panašūs į Perugino kūrinius, 
kad jųjų kai kurie tik po il- 
gų ginčų buvo pripažinti 
urbiniečiui. Ir nenuostabu. 
Tų laikų papročiu mokiniai 
turėjo teisės imtis pavyzdžių 
iš savo mokytojų ir jų pa- 
veikslus kopijuoti. Tai darė 
ir Rafaėlis. Bet jis juos sa- 
votiškai perdirbo, uždėda- 
mas jiems savo sumetimų 
antspaudą. 


aš 


Pažvelgę į Sposali- 
zio (šv. Panelės susižadė- 
jimą), gal ne tuojau pažin- 
sime, ar tai Perugino, ar jo 
mokinio padaras. Abiejų 
paveiksluose matome tą pa- 
čią sceną. Priešakyje stovi 
„kunigas tarp šv. Panelės ir 
šv. Juozapo, o už jų jung- 
tuvių dalyviai — moterys ir 
vyrai. Užpakaliniame plane 
ant aukštų laiptų pasikelia 
templis. Tik analizuodami 
tapinius, pastebėsime skirtu- 
mą ir rasime, kad Rafačlio 
kūrinys (žiūr. pav. 5.), kur 
kas tobulesnis. Jo tigūros Pav. 6. Rafaėlis: Madonna su Kūdikiu Jėzumi 
labjau sudvasintos, tiksliau ir Šventaisiais. Kaiser-Friedrich Museum, Berly- 
apibūdintos ir gyvesnės. ne, Ant medžio apie 1502, 

Nors kiekviena kitaip pasi- 

reiškia, tačiau visos gyvai dalyvauja apeigose. Sumažintas templis ir sutrumpinti laip- 
tai palieka daugiau laisvos vietos grupėms. Paveikslas, tapytas ant medžio, laikomas 
Mediolano Breroj. 


Madonna su Kūdikiu Jėzum tarp šv. Hieronimo ir Pranciškaus, 
dabar Berlyno Kaiser-Friedrich muzejuje, ilgai buvo laikoma Perugino padaru, bet 
paskui aiškiai įrodyta ją esant Rafaėlio tapiniu, nors tipai gyvai paimti iš Perugino 
(žiūr. pav. 6.). Šv. Panelė, paskendusi mintyse, žiūri į pasaulio Atpirkėją, iš kurio 
veido tryška dieviška meilė, pasireiškianti laiminančia rankute, 


Perugino tipą rodo ir Madonna Solly. Šv. Panelė laiko ant kelių Kū- 
dikį ir skaito iš knygos. Viešpats Jėzus turi pasidėjęs paukštytę (žmogaus sielos sim- 

bolą), bet dėmesys nukreiptas į tą pačią knygą. Dievo Motinos platus veidas ir kar- 
velio akys gyvai atmena Perugino figūras. 

Iš Perugino imti Laiminąs Kristus Brescijos galerijoj ir šv. Seba- 
stijonas Bergamo Akademijoj. Pastarasis atmena šv. Joną Apaštalą Perugino Pri- 
kryžiuotame (plg. pav. 697. II. tome). .Laikydamas dešine vilyčią, šventasai turi galvą 
pakreipęs į kairę. Jo akys taip 
pat žiūri į tą pusę. Rūbai labai 
turtingi: marškiniai, mėlyna tu- 
nika ir raudonas apsiaustas ap- 
siūti puikiais aukso raštais, ant 
kaklo brangi grandinė. 

Ir kiti jaunojo tapytojo kū- 
riniai nepasižymi originalumu. 
Jie visi bus skolinti iš mokytojo 
portielio. Taip, Kristus prie 
kryžiaus Londone ir Mari- 
jos Vainikavimas Vatika- 
ne gerai atmena Perugino to pa- 
ties turinio paveikslus. Bet stilių 
skirtumas visur aiškus. Rafaėlis 
žymiai patobulino Perugino kom- 
pozicijas, tiksliau apibūdindamas 
figūras, sušvelnindamas linijas ir 
visą paveikslą geriau suderinda- 
mas. Kaip gyvai atrodo apaštalų 
grupė Marijos Vainikavime (žiūr, 
pav. 7.)) Kada jaunesnieji — šv. 
Jonas ir Tomas su šv. Panelės 
juosta — mostais ir veidų išraiška 
rodo didžiausį susijaudinimą, vy- 
resnieji pasižymi didesniu rimtu- 
mu, nors ir jie nustebę Žiūri į 
uščią karstą, giliai įsitikinę, kad 
Marija danguje, savo dieviško 
tSūnaus garbėje. Jų veidai reiškia 

Pav. 7. Rafaėlis: Marijos Vainikavi- džiaugsmą ir liūdesį. Gaila jiems 

mas. Vatikane, Romoje. Ant drobės 1503. skirtis nuo Dievo Motinos, bet 

tai turi įvykti. Už savo kentėji- 
mus ji pagaliau gavo amžiną atpildą ir neužmirš jų savo laimėje. Kiekviena tigūra 
kitaip apibūdinta, bet visas sieja viena mintis. 

Pirmame savo kūrybos periode Raiaėlis pasireiškia gilia tikybine dvasia. 
Nors visą amžių buvo religingas, bet niekados neparodė taip aiškiai savo sielos nuo- 
taikos, kaip sekdamas Umbrijos mokyklos mistine kryptimi. Jo madonos nėra papras- 
tos žemės, bet tikros Dievo motinos. Ar skaito knygas, sekdamos pranašystes apie 
Mesijo likimą, ar žiūri susimasčiusios į dievišką Kūdikį ir jo prieštakūną, jų veidai 

žiba širdingu dievotumu, dangiška skaistybe ir nežemišku sielos taurumu. Viešpats 
Jėzus taipogi nėra paprastas žmonių vaikas, bet tikras pasaulio Išganytojas. Ir Jis, 
nors mažutėlis, jau domisi šventais raštais ir, atmindamas savo misiją, dar gležna 
rankute laimina žmones. Obuolys ir paukštelė, kuriais rodos žaisti, nėra kūdikio žais- 
liukai, bet simbolai, reiškią žmogaus nupuolimą ir išganymą. 

Antrojo periodo kūriniai. 1504. m. Rafaėlis persikėlė į Floren- 
ciją. Arno paupyje jam atsisklei- 
dė kitas pasaulis. Čia jis pamatė 
garsiųjų kvatročentistų kilnius pa- 
darus, susipažino su Lionardo ir 
Michelangelo šedevrais, pastebėjo 
technikos netikėtą pažangą ir su- 
prato anatomijos reikalavimus, 
Ypač jį domino Fra Bartholomeo 
gyvos tikybos įkvėpti paveikslai. 
Dievoto dominikono kūryba davė 
naujo impulso jaunajam meni- 
ninkui ir dar labjau išvystė jo 
asimilacijos pajėgumą. Dabar jis, 
nesvyruodamas peržengė siauras 
Umbrijos mokyklos ribas ir pa- 
teko į cinguecento plačią srovę. 


Bet, būdamas patvarus, 
urbinietis nieko staigiai nedarė. 
Ir savo stilių tik atsargiai pakei- 
tė. Tai aiškiai matyti iš jo pa- 
veikslų Madonna del Granduca 
ir Madonna Tempi. 


Ar Madonna del 
Granduca sukurta 1504. ar 
1505. m., tikrai pasakyti nega- 
lima, bet jos stilius rodo Rafaėlio 
kūrybos persilaužimo laiką. Pra- 
eito šimtmečio pabaigoje ją įsi- 
gijo Toskanos hercogas— dėl to Pav. 8. Rafačlis: Madonna del. Grandu- 
ir jos pavadinimas Granduca (di- ca. Palazzo Pitti, Florencijoj. Ant medžio 1515. 
dysis kunigaikštis). Dabar ji ran- 
dasi Florencijos Pitti galerijoj 
(žiūr. pav. 8.). Joje matome jau naują madonos tipą, bet dar Umbrijos dvasioje. Vei- 
de atsispindi dangiškas malonumas, džiaugsmas ir liūdesys. Laimė turėti savo rankose 
pasaulio Išganytoją taip ją sujaudina, kad nedrįsta pažvelgti į savo dievišką Kūdikį. 
Jos pusatvertos akys žiūri į kitą pasaulį, o apie lūpas žaidi liūdesys dėl būsimos Kris- 
taus kančios, taip baisiai aprašytos pranašų knygose. Visa tigūra pasireiškia tikrai 
angeliška skaistybe ir antprigimtine nuotaika. Viešpats Jėzus irgi ne paprastas vaikas, 

bet Išganytojas, suprantąs savo misiją ir pašaukimą. Taip išmintingai nė vienas kū- 
dikis nežiūri ir nesilaiko. Tokios madonos iki šiolei dar niekas nėra sukūręs. 
Madonna Tempi 
= paveiksle (žiūr. pav. 9.) matome jau 
didesnę pakraipą į Florencijos mo- 
kyklą. Motyvas dargi imtas iš Do- 
natello reljefo šv. Antano bažnyčioje 
Paduvoj, bet rafaėliškai perdirbtas. 
Tapinys kupinas kontrastų, suderin- 
"tu į vieną neskiriamą siužetą. Šv. 
Panelė laiko apsikabinusi dievišką 
Kūdikį. Iš jos veido tryška meilė, 
džiaugsmas ir liūdesys. Abiem ran- 
"kom ji spaudžia mylimąjį prie sa- 
vęs, tarsi turėdama su juo veikiai 
atsisveikinti. Į būtino atsiskyrimo 
širdgėlą nurodo jos viršutinės lūpos 
pabrinkimas. Sūnelis, kad ir glau- 
džlasi prie gimdytojos, tačiau žiūri 
į šalį, nujausdamas, kad priklauso 
„ne tik motinai, bet ir visai žmo- 
nijai. Ta sutapimo ir atsiskyrimo 
idėja dominuoja visame paveiksle. 
Ją pabrėžia suglaustos galvos ir 
rankų laikymas. Motina meilingai 
apkabina sūnų ir širdingai spau- 
džia prie krūtinės. Kaire ranka su- 
darė jam sėdynę, o dešinės delnu 
ir visais pirštais, kaip geležinėmis 
grandėmis, turi apkabinusi jo nu- 
garėlę. Bet vaikas atremia prieš ją 
savo alkūnėlę. Ta priešginybė ma- 
tyti ir visoj paveikslo apibrėžoj. Ją 
pažymi kyliai tarp motinos ir kūdikio 
— šviesus trikampis tarp motinos 
kaktos ir vaiko galvelės, tamsus tarp 
Pav. 9. Rafaėlis; Madonna Tempi. Ant abiejų smakrų, po kūdikio rankute, 
medžio apie 1505. Pinakotekoje, Mūnchene. tarp motinos alkūnės ir kūdikio ko- 
lytės. Viskas čia skiriasi, bet ir su- 
tampa. Tai kontrastų gražiausis sąskambis. Paveikslo prasmė visiems aiški: motina Ži- 
no savo sūnaus sunkią misiją ir, kol galėdama, jį mieluoja. 

Dramatiško pabūdžio ir Madonna del Duca di Terranuova (žiūr. 
pav. 10). Šv. Panelė, sėdėdama puikioj apylinkėj, turi ant kelių dievišką Kūdikį. Pri- 
siartina šv. Jonas ir paduoda V. Jėzui kaspiną su antrašte „Ecce Agnus Dei“, kurią 
Išganytojas atsidėjęs skaito. Motina nujaučia jos prasmę ir jos veidas apsiniaukia liū- 

desiu. Kad ateinąs antras vaikas (šv. Jonas apaštalas [?]) netrukdytų tokio reikšmingo 
momento, ji kaire ranka mėgina jį sulaikyti. Jis siužetui rodos ir nereikalingas ir bus 
tik dėl lygsvaros įpintas į kompoziciją, perdaug krypstančią į kairę. 

Vėlyvesnėse madonose Rafaėlis vis labjau pasiduoda Florencijos srovei. Pa- 
galiau jos virsta tik šventu žanru bei idilė. Ne Dievo Motiną ir pasaulio Išganytoją 
vaizduoja menininkas, bet motinos meilę ir laimę. Kūdikis tik antraeilė figūra, pa- 
brėžianti motinos šir- 
dingumą. Čia jau nebe E— 
Viešpats Jėzus su šv. | 
Panele, bet ideali gim- | 
dytoja su mylimu vai- | 
ku. Tačiau savo grožiu | 
ji žavi kiekvieną žiū- | 
rovą. Linijų švelnu- | 
mas, viso paveikslo 
puiki harmonija, figū- Ų 
rų tinkamos pozos ir | 
veidų subtelni išraiška |B 
kožkokia magiška jėga || 
veikia širdį ir akis. 
Kad Florencijos perio- 
do madonos nieko 
dangiško savyje netu- | 
trėtu, kaip tvirtina kai | 
kurie kritikai, pasaky- 
ti irgi negalima. Tiesa, | 
jos gal netinka kultui | 
nepritinka altoriams, | 
bet ir nėra paprastos | 
moteriškės. Iš jų spin- | 
di ideali skaistybė, | 
švento ramumo dvasia | 
ir nežemiškas dievo- 
tumas. Tik su didžiau- Pav. 10. Rafaėlis: Madonna del Duca di Terranuova. 
sia pagarba šv. Pane- Kaiser-Friedrich Museum, Berlyne. Ant medžio apie 1305. 
lė paliečia dievišką 
Kūdikį. Šv. Jonas paduoda jam kryžių, būsimos „kančios simbolą, ar paukštytę, ženk- 
linančią žmogaus sielą, kurią tas kūdikėlis turės atpirkti. Kartais vaikas gana sava- 
vališkai elgiasi, kabindamasi motinai už krūtinės tarsi ieškodamas maisto, bet tai at- 
vaizduota taip atsargiai ir švelniai, kad nė kiek negadina idealaus įspūdžio. Tokios 
madonos, pakabintos šeimos bute, be abejo, paakstins tėvus pasiaukoti savo vaikų 
laimei. Dangaus karalienė patraukia į amžinas dausas, bet Raiaėlio madonos moko 
Dievą rasti ir žemėje. 

Raiaėlis sukūrė apie 50 madonų. Jos visos gerokai panašios į kita kitą. 
Figūros sustatytos piramidališkai ir jų architektūra gyvai atmena trikampį. Apskriti 

bei keturkampiai paveikslai turi po tris figūras: šv. Panelę, V. Jėzų ir šv. Joną Krikš- 
tytoją. Tik retkarčiais jiems prijungiama šv. Juozapas ir šv. Elžbieta. Bet altorių pa- 
veiksluose Dievo Motina pasirodo tarp kelių šventųjų, sustatytų gana laisvai. 

Visų madonų visuotinėj meno istorijoj suminėti negalima ir monogratijos 
jų visu nepaduoda. Todėl mano skaitytojai turės pasitenkinti kai kuriomis, plačiau 
žinomomis. 


Visu pirmą pa- 
minėsime Madonną Pie- 
voje (žiūr. pav. 11.), su- 
kurtą dar 1505.—1506. m., 
taigi Florencijos periodo 
pradžioje. Marija sėdi ža- 
lioj žydinčioj pievoj ir, liūd- 
nai šypsodama, žiūri, kaip 
šv. Jonas paduoda dieviš- 
kajam  Kūdikėliui kryžių, 
padarytą iš nendrės. Užpa- 
kalyje matome puikų pei- 
zažą. Paveikslas atmena Fra 
Bartholomeo trikampias 
kompozicijas. | 

Maždaug tą pa- 
čią formą turi Madona 
su Dagilėliu (Madon- 
na del Cardellino) Floren- 
cijos Uficijose ir Skais- 
Čioji Diaz žiai nike (Ua 
belle Jardiniėre) Paryžiaus 
Louvre. Pirmoji (žiūr. pav. 
12.) rodo, kaip šv. Jonas 
įteikia dieviškam Kūdikiui 
dagilėlį. Mažutelis maloniai 
glosto paukštelį, bet jo aky- 
se matyti pasigailėjimas ne- 

Pav. 11, Rafaėlis: Madona Pievoje (Madonna im laimingam padarėliui, kurs 
Grūnen). Rūmų muzejuje, Vienoje. Ant medžio 1505. jam atmena į šetono kilpas 
papuolusį žmogų. Antrame 

paveiksle (žiūr. pav. 13.) matome tas pačias figūras, bet jau kita nuotaika. Motina ir 
Sūnus kiečiausiai sujungti žvilgių kontaktu. Kūdikis siekia knygos ant motinos kelių, 
žiūrėdamas meilingai į gimdytoją, ar jam leis ją paimti.  Gražesnį kūnu ir dvasia 
veidelį vargu rasime. „Die ganze Geschichte der Kunst, rašo vyskupas von Keppler, 
wird kein herrlicheres, leiblich und geistig schėneres Kindergesicht autzuweisen haben, 
als das Antlitz des mit sūssester Liebe emporlichelnden Kindes“ (Kunst und Leben 
p. 102.) Marija, žiūrėdama į mylimą vaiką, paskendo mintyse. Ji atmena, kas toj 
knygoj parašyta apie Mesijo kančią ir mirtį. Mysterium crucis — kryžiaus paslaptis — 

meta tamsų šešėlį į laimingos motinos širdį, bet ji pasiryžusi visa nukentėti dėl žmo- 
nių išganymo. „Tame paveiksle, rašo teisingai tas pats vyskupas, tikrai teka meilė į 
meilę, grožis grožin“ — in diesem Bilde iliesst wahrhatt Liebe in Liebe und Schė6nheit 
in Schėnheit. Bus tai bene to- 
buliausis tapinys ne tik Raiač- 
lio kūryboj, bet ir visoj meno 
istorijoj. Teisingai Paryžiaus 
Louvras didžiuojasi juo prieš 
visą pasaulį. Vis dėlto mūsų 
altoriams jis ne visai tiktų. 

Pridėdamas prie 
madonos šv. Juozapą ir šv. 
Elžbietą, Rafaėlis sukūrė šv. 
Šeimą. Toksai yra pav. Ca- 
nigiani paveikslas Miūnche- 
no Pinakotekoj (žiūr. pav. 14.). 
Jo struktūra pasilieka  tri- 
kampė, taigi skolinta iš Fra 
Bartholomeo. Šv. Panelė ir šv. 
Elžbieta, atsiklaupusios viena 
prieš antrą, daboja savo kū- 
dikius. V. Jėzus priima iš šv. 
Jono kaspiną su antrašte „Ec- 
ce Agnus Dei“ ir ją gyvai in- 
terpretuoja. Marija, turėdama 
kaire praskirtą knygą, o dešine 
palaikydama Sūnelį, graudžiai 
žiūri į reikšmingą žaidimą, 
kada šv. Elžbieta pakelia gal- 
vą į užpakalyje stovint] šv. 
Juozapą ir akimis klausia, ką 
jis apie tai mano. Tai puikus 
šv. Šeimos gyvenimo vaizdas. 
Paveikslas tapytas 1507. m. Pav. 12. Rafaėlis: Madona su Dagilėliu. 

Tais pačiais metais Uficijos, Florencijoj. Ant medžio 1505,.—1506, 
sukurta Šv. Šeima su Avi- Ė 
nėliu, padėta Madrido Pra- 
to muzejuje (Žiūr. pav. 15.). 
Ir ji piramidališkai sustatyta, bet jos motyvai skolint iiš Lionardo šv. Šeimos 
(plg. p. 757. II. tome). Tik vietoj šv. Onos užpakalyje matome šv. Juozapą, 
kurs atsidėjęs žiūri, kaip V. Jėzus joja ant avinėlio, savo kančios simbolo. 
Dievo Motinos veide pastebime tą pačią melancholiją, kaip ir kitose ma- 
donose. 


Altorių paveiksluose Rafaėlis tvirčiau laikėsi Umbrijos mokyklos, kaip tai 
matyti iš jo Madonna Ansidei. Aukštame soste prieš plačią velvę sėdi šv. Pa- 

nelė, turėdama ant kelių dievišką Kūdikį; jis atsidėjęs skaito iš knygos. Šalia sosto 
vienoj pusėj matome šv. Joną Krikštytoją; jis nedrąsiai rodo pirštu į pasaulio Išganytoją. 
Antroj pusėj stovi šv. Mikolojis, skaitydamas knygą; tikras Florencijos tipas. Paveik- 
slas užsakytas Ansidei šei- 
mos servitų bažnyčiai Peru- 
gijoj, bet dabar laikomas 
Londono Tautos galerijoj. 


Florencijos periodo 
metu Rafaėlis be madonų 
tapė ir kitų šventųjų paveik- 
slus, pagaliau portretus, nors 
madonos buvo jo specialybė. 
Ypač pažymėtinas šv. Jurgis 
kovoje su slibinu Petrapilio 
(Leningrado) Eremitaže, 
Jame urbanietis parodė savo 
jėgas dramatiškoj scenoj, ku- 
pinoj judesio. Šv. Kotry- 
na Londono Tautos galeri- 
joj (žiūr. pav. 16.) vaizduoja 
šventąją savo kilniausioj ir 
gražiausioj išvaizdoj. Čia 
ryškiai pasirodo graži siela 
gražiame kūne. 


Iš portretų paminėtina 
Angelo Doni ir jo žmo- 
nos Magdalenos atvaiz- 
dai Florencijos Palazzo Pitti 
galerijoj, tolygiai paties m e- 
nininko autoportretas 
Florencijos Uficijose (žiūr. 
pav. 17.). Pastarasis rodo 
gražu 23 metų jaunikaitį. Jo 

Pav. 14. Rafaėlis: Madonna Canigiani, tauri veido bruožai, inteli- 
Pinakotekoj, Mūnchene. Ant medžio 1507. gentiškas žvilgis, juodi ilgi 

plaukai daug turi atrakcijos, 

kad irbe jokių pagražinimų. 

Kaip sekėsi jaunajam 

tapytojui ireskai, rodo šv. 

Trejybės paveikslas San. Severo vienuolyne (žiūr. pav. 18.). Deja, jis jau gerokai 
sukiužęs. Dievo Tėvo atvaizdas net visai pranyko, bet, kas liko, verta didžiojo meni- 
ninko teptuko. Viduryje tarp dviejų angelų sėdi Dievas Sūnus, o ant Jo galvos skra- 
joja šv. Dvasia. Iš šalių vienoj pusėj matome šv. Maurą, Placidą ir Benediktą, o ant- 
roj šv. Romualdą, Benediktą ir Joną. Po jais Perugino nutapė dar šešias statuariškai 

pastatytas šventųjų figūras. Jų viduryje gražioj nišėj sėdi šv. Panelė su Kūdikiu Jė- 
zum. Viršutinės (Rafaėlio tapytos) dalies motyvai imti iš Fra Bartholomeo Pastarojo 
Teismo S. Maria Nuova bažnyčioj. 

Antro periodo pabaigoje Rafaėlis sukūrė istorinį paveikslą — Kristaus 
Laidojimą (žiūr. pav. 19.). 
Saulei besileidžiant, Kristaus 
kūną neša į kapą. Marija Mag- 
dalena, turėdama pakėlusi Iš- 
ganytojo ranką, paskutinį kar- 
tą atsisveikina su mylimu Mo- 
kytoju. Šv. Jonas, didžiausiai 
susigraudinęs, pasilenkęs žiūri 
į nebegyvą pasaulio Atpirkėją. 
Nuošaliai trys moteriškės gel- 
bėja apalpusią Mirusiojo Mo- 
tiną. Užpakalyje matome pui- 
kų peizažą su Kalvarijos kal- 
nu. Kristus imtas iš Michel- 
angelo Piėtos (plg. pav. 732. II. 
tome), o klupsčiomis palaikanti 
šv. Panelę moteriškė iš jo šv. 
Šeimos (plg. pav. 761. II. tome): 
Kaip matyti iš kartonų, Rafaėlis 
padėjo nemaža triūso, tapyda- 
mas tą paveikslą, vis dėlto jis 
nėra vykęs. Vyrai perdaug sun- 
kiai neša brangųjį kūną, šv. Pa- 
nelė, alpdama, atrodo žemiškai, 
o visas paveikslas stokoja vie- 
ningumo ir viduryje lūžta į dvi 
dalis-didesnę kairę ir mažesnę 
dešinę. Bet linijų ir lyčių tobu- 
lumas tikrai rafaėliškas. a 

Kad taip rūpestingai pri- Pav. 15. Raiaėlis: Sv. Seima su Avinėlių. 
Prado muzejuj, Madride. Ant medžio 1507. 


ruoštas paveikslas nepavyko 
kaip reikiant, kaltos tam tik- 
ros aplinkybės. Užsakius Ata- 
lantai Baglioni atminti savo 
nužudytam sūnui Perugijos S. Francesco bažnyčiai paveikslą, Ralaėlis buvo sukompo- 
navęs Kristaus kūno apverkimą, bet paskui, pakeitęs projektą, sukūrė Kristaus Laido- 
jimą. Du paveikslai turėjo sutapt iį vieną. Nenuostabu, jei jis stokoja vieningumo ir 
kai kurios jo dalys, pav. nešėjų kojos, atrodo ne visai natūraliai. 

Trečiasis periodas. 1508. m. Rafaėlis, kviečiamas popiežiaus Julijaus 
II., persikėlė Romon. Išėjęs Umbrijos ir Florencijos tapybos mokslą, gabusis meni- 
ninkas galutinai subrendo ir amžiname mieste pasiekė savo kūrybos zenitą. Čia 

jis susipažino su antikės šedevrais ir, jais sekdamas, sukūrė tikrai klasikinį stilių, 
suprantamą ir prieinamą visam pasauliui. Jokia tautinė srovė nebesulaikė jo paplas- 
tos. Jis kūrė ne kuriam atskiram kraštui, bet plačiausiai visuomenei. Todėl jo pa- 
darai visiems aiškūs ir patinka, ne tik romiečiams ir italams, bet ir visai Europai. Po 
400 metu jie taip pat teikia žavimo įspūdžio, kaip ir renesanso laikais. Tolygiai kūrė 
Fidijas, Praksiteles, Mironas, Zeuksis, Apeles ir kiti senovės klasikai. Jų kūriniai po 
2—3 tūkstančių metų vis dar aukštai vertinami ir šiandien tebėra turtuolių rūmų ir 
viso pasaulio galerijų gražiausia puošmena. 


Nors apkrautas siunkiausiais uždaviniais, Rafaėlis tačiau nepailso ir nenu- 
vargo, bet iki mirties pasiliko savo kūrybos aukštumoj. Visa, ko ėmėsi, buvo pabaig- 
ta ir tobula. Nieko nedarė paviršutiniai ir visus jo kūrinius reikia pripažinti šedev- 
rais. Negalėdamas patsai nuveikti visų užsakymų, jis buvo priverstas jų dalį pavesti 
mokiniams, bet kartonus jiems paruošė rūpestingiausiai ir atsidėjęs prižiūrėjo savo 
projektų įvykdymą. Jo paveikslai buvo tobuli ne tik visumoj, bet ir mažiausiuose 
savo detaliuose: grupėse, figūrose, draperijose, mostuose, charakteristikoj, veidų išraiš- 
koj ir t. tt Juose nerasi nieko nenatūralaus, nevykusio, vos užmesto. Nuo galvos vir- 
šūnės iki kojų pirštų visa pasižymi didžiausiu realumu. Bet ir nieko neaptiksi nerei- 
kalingo, tik dėl puošmenos pridėto. Todėl, bežiūrėdamas į Rafaėlio tapinius, užmiršti, 
kad jie tapyti, o matai gyvą tikrybę ir ją pergyveni. 


Kaip Florencijos periodo metu Raiaėlis pasižymėjo madonomis, taip Romoje 
fireskais. Sienos paveikslais jis išpuošė Vatikaną, Farnezinos vilą, S. Maria della Pace 
ir S. Maria del Popolo bažnyčių koplyčias. Buvo tai uždaviniai, reikalaują nepaprasto 
pajėgumo, bet Rafaėlis išsprendė juos tikrai maestriškai ir paliko monumentalius, vi- 
sais itžvilgiais tobulus veikalus.  Ankštos, paveikslams netinkamos vietos kaip tik rei- 
kalavo iš tapytojo daug sumanumo. Vienok Rafaėlio genijus lengvai pergalėjo visus 
sunkumus. Savo gyvos fantazijos padarus jis visur atvaizdavo laisva ir skoninga kom- 
pozicija. Nors Farnezinos kartonus bus įvykinęs jo mokinys Giulio Romano, kaip 
tai matyti iš freskų rausvo kolorito, tačiau, atidžiai prižiūrint mokytojui, ir jie nusisekė 
ko geriausiai. Apie tuos šedevrus mums teks plačiau pakalbėti, svarstant Raiaėlio 
ireskus ne Vatikane. Keliais nurodymais negalima aplenkti tokių įdomių genialaus 
menininko kūrinių. Ten dargi turėsime progos susipažinti su keliais jų atvaizdais ir 
skaitytojas galės patsai geriau juos įvertinti ir supras, kad didis menininkas nesutinka 
nenuveikliamų klūčių, kur kitas nusiminęs nuleistų rankas. 


Be freskų kartkartėmis pasirodė ir rėmų paveikslai, būtent; madonos, šven- 
tujų atvaizdai, portretai ir kartonai. 


Raiaėlio Stancos. Taip vadinama popiežiaus kambariai (stancijos) 
Vatikane. Raiaėliui teko išpuošti trys kambariai (Stanza della Segnatura, Stanza d'Elio- 
doro ir Stanza del!'Incendio) ir Konstantino salė. 


Stanza della Segnatura buvo kambarys, kuriame šventasis Tė- 
vas pasirašydavo teismo sprendimus I A Nuostabu, kad Rafaėlis jį išpuošė 
paveikslais, SA panos teologiją, Iygą AGD nEumą ir poeziją. Toks turinio "pė 


Pav. 16. Rafačlis: Šv. Kotryna. Tautų 
galerijoj, Londone. Ant medžio 1505 (?). 


Pav. 17. Rafaėlis: Maddalena Doni. 
Palazzo Pitti, Florencijoj. Ant medžio 1505. 

Pav, 18. Rafaėlis: Šv. Trejybė. San Severo 
vienuolyne, Florencijoj. Freskas. 1505.—1507. 

Pav. 19. Rafaėlis: Kristaus Laidojimas. 
Borghezės galerijoj, Romoje. Ant medžio 1507. 

rinkimas išaiškinama pirmuoju kambario paskyrimu Vatikano bibliotekai, kur knygos 
turėjo būti tvarkomos keturiais „fakultetais“ bei mokslo šakomis. Jas pažymėjo me- 
nininkas jau dangoje, atvaizduodamas keturių didžiųjų mokslų personifikacijas. Sienos 
freskai pakartoja tą pačią temą. Disputa del Sacramento rodo aukščiausį 
Dievo mokslą bei teologiją (žiūr. pav. 20.). Čia susitinka du pasauliu: žemė ir dangus. 
Apatinėj dalyje matome kovojančią Bažnyčią. Jos viduryje išstatytas šv. Sakramentas, 


iu |] || [EE Ti 


TIUOTU TT 


UT 


7 


o Ž 
2 
2 


J L 


. 
|| 


X 
S 
2 


Pav. 20. Rafaėlis: La Disputa del Sacramento. 
Stanza della Segnatura, Vatikane. Freskas. 1509.—1511. 


brangiausia tikybos paslaptis žemėje. Iš šalių sueilinti Bažnyčios daktarai, popiežiai, 
vyskupai, mokslo vyrai ir šiaip Kristaus kovotojai. Jų vieni jau mato dangų per ti- 
kybą, kiti dar ieško, tyrinėja, ginčijasi, užsirašo teologų nurodymus arba skaito raštus. 
Viršutinė dalis rodo amžinos garbės, meilės ir ramybės karaliją. Dievas Tėvas tarp 
aukso spindulių virtinės ir angelų chorų, padaręs pasaulį iš nieko, laimina savo rankų 
darbą. Žemiau po angelų vainiku debesų soste sėdi Dievas Sūnus. Jis rodo savo 
žaizdas, kuriomis atpirko žmoniją. Iš Jo veido atsispindi begalinė meilė ir pasigailė- 
jimas. Jo dešinėj šv. Panelė dėkoja dieviškajam Sūnui už jai suteiktą laimę, o kai- 
rėje šv. Jonas Krikštytojas rodo į Išganytoją pirštu, tarsi sakydamas: „Šitai Avinėlis Dievo...“ 
Iš šalių, tarp šv. Petro ir Pauliaus sėdi Naujojo ir Senojo Įstatymo šventieji, gėrėda- 
mies amžina garbe — motyvas pakartotas iš S. Severo fresko Perugijoj. Po Kristaus 
kojomis tarp meilučių angeliukų skrajoja šv. Dvasia, tarpininkaudama tarp dangas ir 

Pav 


Pav, 22, Rafaėlis: Parnasas. Stanza della Segnatura, Vatikane. Freskas. 1509.—1511, - 

žemės. Taip nusisekti tegalėjo tapinys didžiajam tapytojų karaliui. Tai paveikslų pa- 
veikslas. Visos figūros iki mažiausių detalių taip tiksliai apibūdintos, kad jų kiekvie- 
ną galima išimti ir būtų tiek paveikslų, kiek yra tigūrų. Tik tvirta tikyba teįstengė 
įkvėpti tokius dangiškus 
vaizdus. 

Neblogiau pavyko Atė- 
nų Mokykla, simboli- 
zuojanti filozofiją (žiūr. pav. 
21.). Vieningumo, harmo- 
nijos ir laisvės atžvilgiais ji 
net praneša Disputos freską. 
Nevaržomas tradicijomis, 
menininkas galėjo laisviau 
pareikšti savo sumetimus, 
susiedamas figūras į įvai- 
rias, bet vieningas grupes. 
Tai gerai apibūdina Atėnų 
mokslinčius, pasekusius vi- 
sokias mokslo sistemas. Juos 
vienija vienas tikslas — 
mokslas. Didinga ir rami 
architektūra duoda visam 
freskui tinkamą kadrą. Vi- 
sos mokyklos dalyviai susi- 
spietė ant marimoro laiptų 
šviesioj antikinėj halėj. Ant 
viršutinio laipsnio stovi di- 
dieji pasaulio galvočiai Pla- 
tonas ir Aristoteles, apsiaus- 
ti gausios mokinių grupės. 
Kada pirmasis rodo pirštu 
į metatizinį pasaulį, antra- 
sis, ištiesęs ranką, kreipia 

Pav. 23, Rafaėlis: Gregorius IX. perduoda dek- dėmesį į žemės eksperimen- 
retalių knygą Vatikano prokuratoriui, Stan- tų reikšmę. Kairėje plika- 
za della Segnatura, Vatikane. Freskas, 1509.—1511, galvis Sokrates, buvusis Pla- 
tono mokytojas, ant pirštų 

pakartoja tik ką išguldinėtas tiesas. Ant apatinių laiptų matome dvi dailiausiai sutvar- 
kytas grupes. Kairėje Pitagoras užrašo knygoj savo teoremas, bet dešinėj Archimedes 
aiškina geometrijos uždavinius. Geriausiai nusisekusi pastaroji grupė. Garsusis geomet- 
ras rodo mokiniams kaip išsprendžiama sunki geometrijos problema. Vienas jų klūps- 
čias seka mokytojo išvadas, bet, matyti, nieko nesupranta. Antras poza ir mostu rodo, 
kad jam jau švistelėjo galvoje, bet trečias visai suprato uždavinį ir savo draugui už- 
pakalyje aiškina. Fresko viduryje matome ciniką Diogeną, kurs, nors izoliuotas, tinkamai 
susieja įvairiais grupes. Visa kompozicija palieka darnaus, vieningo ir laisvai susta- 

tyto paveikslo įspūdžio. Reikia stebėtis, kad Rafaėlis, būdamas bemokslis, sugebėjo 
taip vykusiai atvaizduoti aukščiausią pasaulio mokyklą. Kaip jam patiko ši tema, rodo 
jo įsibriovimas tarp filozotų (žiūr. antrą figūrą iš dešinės). 

Galinės kambario sienos ne visai tiko freskams, kadangi buvo perkirstos 
langais, bet sumanus tapytojas išsprendė kuo geriausiai savo uždavinį. Viename gale 
viršuj lango jis atvaizdavo Parnasą, poetų kalną, o jo šalyse Graikijos ir Italijos poe- 


Pav. 24. Rafaėlis: Heliodoro Išgujimas. 
Stanza d'Eliodoro, Vatikane. Freskas. 1511.—1514, 


tus tarp mūzų eilių. Kalno viršūnėj sėdi Apolonas ir griežia smuiką, o aklasis Ho- 
meras, su patosu deklamuoja savo dieviškas poemas. Dainių galvas puošia laurų vai- 
nikai. Žiūr. pav. 22. 

Antrą Stancos galą menininkas išpuošė dviem paveikslais, reiškiančiais Ju- 
risprudenciją. Viename matome popiežių Gregorių IX., įteikiantį Vatikano pro- 
kuratoriui kanonų knygą, o antrame ciesorių Justinijoną, pavedantį teisininkui Trebo- 
nijonui pasaulinių teisių kodeksą. Žiūr. pav. 23. 

Stanza dEliodoro patalpoj Raiaėlis turėjo pažymėti Dievo Apvaizdą 
ir parodyti, kaip Dievas globoja savo Bažnyčią, pasilikdamas su ja iki pasaulio galo. 
Tai jis pasiekė, atvaizduodamas keturius istorinius nuotykius, iš kurių aiškiai maty- 
ti Aukščiausiojo globa. 

Vienas jų rodo Heliodoro Išgujimą iš Jerozolimos bažnyčios. Turi- 

Freskas 1511.—1514. 


Stanza d'Eliodoro, Vatikane. 


Bolsenos Mišios. 


Pav. 25. Rafaėlis: 


Stanza d'Eliodoro, Vatikane. Freskas 1511.—14, 


Pav. 26. Rafaėlis: Šv. Petro Išvadavimas. 

nys imtas iš antros Makabiečių knygos. Heliodoras isigeidė pagrobti bažnyčios turtus, 
bet, meldžiant aukščiajam kunigui ir dvasiškijai, Dievas siuntė prieš jį raitelį aukso 
šarvais ant balto arklio, kurs savo pasagomis sumindė šventvagį. Negana to, atvyko 
du jaunuoliai ir žabais smarkiai nuplakė plėšiką. Tas istorinis nuotykis turėjo atminti 
prancūzų įsiveržimą Italijon popiežiaus Julijaus II. laikais. Paveikslo priešakyje ma- 
tome stebuklingą raite- 
lį, du jaunikaičiu su 
rykštėmis ir sukniubu- 
sį Heliodorą šalia ap- 
versto pinigų puodo. 
Kairėje neša popiežių 
Julijų IL, kurs visai 
rimtai Žiūri į baisų 
nuotykį, gerai žinoda- 
mas, kad Dievas ne- 
prietelius Bažnyčios 
nužeminti teiksis. 
Freskas rodo tapytojo 
pajėgumą dramatiško- 
se ir vaizdingose sce- 
nose, Žiūr. pav. 24. 
Tą pačią minti 
pakartoja Leono I. 
Susitikimas su 
Attila. Nuožmus hu- 
nų karalius, pažymė- 
damas savo žygius 
griuvėsiais ir išnaiki- 
nimu, įsibriovė Italijon 
ir artinosi Romai. Po- 
piežius Leonas II., nu- 
jausdamas nelaimę, pa- 
sitiko jį pas Mantuą ir 
ėmė atkalbinėti nuo 
nelemto žygio. Kad 
Bažnyčios galvos žo- 
džiai neįstengia įtikin- 
ti drąsaus nugalėtojo, 
Pav. 27. Rafaėlis: Šv. Petro Išvadavimas, ant dangaus pasirodo 
Stanza d'Eliodoro, Vatikane. Fragmentas 1511—1514. Šv. Petras ir Paulius 


su kardais. Tai išvydęs 

Attila, sulaiko savo narsiąją kariuomenę ir pakeičia planą. 
Apie siaurųjų sienų langus menininkas atvaizdavo Bolsenos Mišias 
ir šv. Petro Išvadavimą iš kalėjimo. Pirmasis rodo stebuklą su šv. Sakramentu. Vie- 
nam vokiečių kunigui abejojant, kad duona ir vynas virstų Kristaus kūnu ir krauju, 


———————— 

1263. m. per jo paties mišias šv. Kristinos bažnyčioje Bolsenoje iš konsekruotos hos 
tijos ima tekėti kraujas. Bažnyčioj kyla sumišimas ir celebrantas persigandęs žiūri į 
švenčiausį kraują. Tik šventasis Tėvas pasilieka ramus, kadangi ir be stebuklo tvirtai 
tikėjo transsubstancijaciją. Žiūr. pav. 25. Savo galutiną subrendimą freskų tapyboj pa- 
rodė Rafaėlis šv. Petro Išvadavime iš kalėjimo. Paveikslas sudėtas iš trijų da- 
lių. Jų vidurinėj viršuj lango (žiūr. pav. 26. ir 27.) angelas išbudina iš gilaus miego 

Pav. 28. Rafačlis: Borgos Gaisras. Stan- 
za dell Incendio, Vatikane. Freskas 1514.—1517, 


apaštalą, sukaltą grandinėmis su sargais; dešinėj dar mieguistą kalinį išveda pro sar- 
gybą, o kairėje karys, šviesdamas žibintu, alarmuoja kolegas. Šviesos niuansai pareik- 
šti tikrai maestriškai, Savotiškas angelo, mėnulio ir žibinto spindėjimas sudaro puikų, 
žavimą šviesos akordą. 

Stanza dellIncendio ir Konstantino salė išpouštos jau Raiaė- 
lio mokinių. Kiek jie naudojosi savo mokytojo kartonais, pasakyti sinku. Pirmosios 
žymiausis freskas buvo Borgos, Romos priemiesčio, gaisras. Dėl to ją ir pavadino 
gaisro kambariu (Stanza dell'Incendio). 847. m., valdant popiežiui Leonui IV., amži- 
name mieste kilęs didelis gaisras, grėsęs pavojum pačiam Vatikanui. Šv. Tėvui pa- 
laiminus ugnelę, gaisras staiga užgesęs. Freskai žavi savo žioruojančiu koloritu ir itin 
realiais vaizdais. Žiūr. pav. 28. Konstantino „šalės tapybinė puošmena pasirodė tik 
Rafaėliui mirus. Ji gavo savo vardą nuo milžiniško fresko, vaizduojančio Konstantino 

laimėjimą prie Milvijaus tilto. Bus tai vienas didžiausių kovos freskų visame pasaulyje. 

Rafaėlio Biblija Vatikano lodžijose. Reikalaujant popiežiui 
Leonui X., Rafaėlis sutiko papuošti ftreskais 13 arkadų antrame Vatikano rūmų aukšte. 
Deja, būdamas per- 
daug apkrautas užsa- 
kymais, visą darbą pa- 
vedė savo mokiniams, 
pasilikdamas jo prie- 
žiūrą ir projektus. Ar- 
kados buvo dengtos 
kryžmos velvėmis, ku- 
rias tapytojas papuošė 
paveikslais iš švento- 
sios istorijos. Čia jis 
atpasakojo 48 nuoty- 
kius iš Senojo ir 4 iš 
Naujojo Įstatymo. Vi- 
sa istorija nuo pa- 
saulio įkūrimo iki Sa- 
liamono bažnyčios pa- 
statymo ryškiais bruo- 
žais atmena Izraėlio 
tautos likimą. Ypač 
gražiai atvaizduotas 
patriarchų gyvenimas 
(žiūr. pav. 29. ir 30.). 
Silpniau vykę Nau- 
jojo Įstatymo ireskai 
paskutinėj  arkadoj: 
Kristaus Užgimimas, 
Trys Karaliai, Jėzaus 
Krikštas ir Paskutinė 
Vakarienė. Spėjama, 
Pav, 29. Rafaėliss Abraomo Palaiminimas. kad ir kartonus jiems 
Freskas iš Rafaėlio „Biblijos“ 1519. Vatikane, Romoje. pagaminę patys mo- 


kiniai. Visi arkardų pa- 


veikslai pavadinta Rafaėlio Biblija. 

Visų geriausiai nusisekė groteskai arba sienų ornamentai, paimti iš an- 
tikės pavyzdžių.  Rafaėlis, kasinėdamas senąją Romą, Titaus termose aptiko labai įdo- 
mius ir puikius mūro papuošalus, kuriuos pavadino groteskais tik dėl to, kad buvo 
rasti grotose arba urvuose. Buvo tai paveikslėliai stuko rėmuose, gyvos ir skoningos 
vaizduotės padarai. Jų įvairumas toks didelis, kad jie ir aprašyti nesileidžia. Virkštys, 
vijokliai, stinksai, gripai, kaspynai, visokie žvėreliai, slibinai, girliandos, gėlių krep- 
šiai, muzikos instrumentai, grakščios moteriškės, žili seniai, stabmeldžių dievai ir krikš- 
čionių šventieji, žemės, upės ir jūra pinasi nesibaigiamu mezginiu, patraukdami žiūro- 

vo fantaziją į tikrą pasakų pasaulį (žiūr. pav. 31.). Tais fantastiškais vaizdais Rafaėlis 
išpuošė arkadų piliorius, sienas ir visas laisvas nuo paveikslų vietas. Groteskai rado 
daugiausia pasekėjų ir šiandien sudaro stilingų rūmų gražiausią puošmeną. 

Arazzi arba patiesalai. Popiežius Leonas X., norėdamas papuošti 
puikiąją Sikstaus koplyčią, jau ir taip gausiai dekoruotą kvatrocentistų ir Michelange- 
lo, monumentaliais patiesalais, uždavė Rafaėliui paruošti atatinkamus kartonus, pagal 
kuriuos Brukselės audėjai turėjo išausti sienų uždangalus pagražinti likusioms be ires- 


Pav. 30. Rafačlis. Abraomas ir Angelai. 
Iš Rafačlio „Biblijos“ Vatikane. Freskas. 1519. 


ku vietoms. Darbas buvo nepaprastas ir labai sunkus, todėl sąžiningas tapytojas nė 
nemanė jo pavesti neprityrusiems mokiniams. 

Turėdamas atvaizduoti „jaunąją“ Bažnyčią, urbinietis ėmėsi jiems turinį iš 
Apaštalų Darbu ir griežtai laikėsi Šventojo Rašto teksto. Jau 1515. m. buvo paruošti 
7 kartonai: Stebuklinga Žveja, Šv. Petro Pašaukimas, Šv. Stepono 
Nužudymas, Raišo Išgydymas, Burtininkas Elimas ir Listros 
Auka. 1516. m. pabaigta likusieji 3 kartonai: Šv. Paulius Kalėjime, Ana- 
nijo Mirtis ir Šv. Pauliaus Pamokslas Atėnuose. 

Kadangi dideli kartonai staklių darbui ne visai buvo patogūs, reikėjo juos 
tinkamai sukarpyti. Bet vėliau jie ir vėl buvo sulipdyti ir dabar laikomi South-Kensing- 
ton muzejuje Londone. j 

Rafaėlis savo kartonuose padarė mažą klaidą, vartodamas freskų techniką, 

sunkiai pritaikinamą audimo reikalams. Kas galima teptuku, nevisados tinka staklėms. 
Vis dėlto patiesalai išėjo geriau, negu buvo laukiama. Deja, nūnai jie toli gražu ne- 

daro to įspūdžio, kokio davė 
AST B ELSIS BI! "isissis =, tik ką išėję iš audėjų dirbtu- 
vės. Mat, prancūzai, įsiveržę 
Romon 1527. m., juos buvo 
pagrobę ir ištraukinėjo aukso 
siūlus, davusius gražių šviesos 
niuansų. Kai kurie jų net vi- 
sai dingo. 

Suprasti paveikslams pa- 
kanka paimti Bibliją ir per- 
skaityti atatinkamą vietą. Pav. 
Listros Aukoj (žiūr, pav. 
32.) Paulius su mokiniu Bar- 
nabu atvyksta Listron ir iš- 
gydo raišą. Listriečiai, many- 
dami, kad tai padarė Jupiteris 
ir Merkūras žmonių pavidalu, 
tuojau atveda avinus ir jaučius 
paaukoti dievams. Tai maty- 
damas, šv. Paulius suplėšo 
savo drabužius ir šaukia: „Ką 
jus darote? Mes juk mirtingi 
žmonės kaip ir jūs!“ Kompo- 
zicija kupina poezijos ir gy- 
vai atmena antikės figūras. 

Sauliaus Atvirti- 
mas (žiūr. pav. 33.) paimta 
iš Apaštalų Darbų 9. skyriaus. 
Krikščionių persekiotojui esant 
arti Damasko, netikėtai apspin- 
di jį šviesa iš dangaus. Išsigan- 
dęs puola žemėn ir girdi bal- 
są: Sauliau, Sauliau, kam tu 
mane persekioji? „O kas tu 
toks esi?“ klausia prasikaltėlis. 
„Aš esu Jėzus, kurį tu perse- 

Pav. 31. Rafačlis: Groteskai. Vatikane. kioji“, atsako balsas. 

Šv. Pauliaus Pa- 
moksle Atėnuose (žiūr. pav. 34.) pažymėtinas įvairus klausytojų nusiteikimas ir 
Kristaus skelbėjo taura asmenybė. 

Stebuklinga Žveja (žiūr. pav. 35.) rodo malonią šventą idilę. 
Prie vaizdaus Genezareto ežero kranto matome du laivu. Viename sėdi Kristus, o 
prieš jį atsiklaupęs šv. Petras rodos šaukia: „Viešpatie, eik nuo manęs, nes esu žmo- 

gus nusidėjėlis“, kada antrame kiti mokytiniai ramiai traukia tinklą, nė nenujausdami 
dieviškos galios stebuklo. Tapytojas paįvairino paveikslą gervėmis, kurių šiltuose kraš- 
tuose prie žvejonės niekados netrūksta. 


Kartonas klijų dažais 1515.—16. Londone. 


Listros Auka. 


Rafaėlis: 


32. 


Pav 


Lauis Sehuli delu. 


Popiežius taip buvo patenkintas kartonais, kad užsakė dar dvyliką kitu Kon- 
sistorijų salei papuošti. Deja, vos užmetęs kelius projektus, tapytojas mirė, 

Rafaėlio treskai ne Vatikane. Agostino Chigi, turtingas 
bankierius ir didelis meno mėgėjas pakvietė Rafaėlį dekoruoti jo įrengtas koplyčias S. 
Maria della Pace ir S. Maria del Popolo bažnyčiose. Nors labai užimtas 
Vatikano freskais, lipšnusis urbinietis tačiau neatsisakė jam patarnauti ir sutiko laisvas 


30 


LINOUECENTO 


Pav. 34, 


Rafaėlis: Šv. Pauliaus Pamokslas Atėnuose. 
Kartonas klijų dažais 1515.—1516, Londone. 

valandas paaukoti garsiajam meno gerbėjui. Pirmojoj koplyčioj jis turėjo atvaizduoti ketu- 
rias sibiles ir tiek pat pranašų. Vieta sibilėms buvo siaura plokštis viršuj altoriaus, taigi labai 
nepatogi. Bet didysis tapytojas maėstriškai nugalėjo visus sunkumus ir Sibilės pavyko 
kuo geriausiai (žiūr. pav. 36.). Motyvai imti iš Michelangelo Pastarojo Teismo, bet savotiš- 
kai perdirbti. Kada MA antikės pranašių dvasios pajėgumą pareiškė milžiniškų, ne- 
žemiškų kūnų didumu, Ratačlis jas atvaizdavo visai realiai, teikdamas joms dargi gra- 
cijos ir malouumo. Taip pat gracingi angelai, įkvėpę joms pranašavimo galią. Prana- 
šams Rafaėlis paruošė tik kartonus, pavesdamas paveikslų įvykdymą tapytojui Timoteo Viti. 

S. Maria del Popolo koplyčioj urbanietis parodė savo pajėgumą visose pa- 
veikslinio meno šakose, paruošdamas architektūros metmenis, modeliuodamas Jonasą 
pranašą ir tapydamas kartonus ——- 
paveikslams. Deja, iš jo pro- 
jektų tebuvo įvykdyta kopulos 
puikioji danga. 

Prašant Chigi'ui, Rafač- 
lis išpuošė ir jo pasistatydin- 
tą vilą Tiberio krante, pava- 
dintą paskui Farnesina. 
Viename jos kambaryje suma- 
nus tapytojas atvaizdavo gra- 
žiąją Galateą (žiūr. pav. 37.), 
Stovėdama straigės laive, kurį 
velka delfinai, grožio deivė, 
apsiausta nimtų ir tritonų, plau- 
kia triumfuodama jūros pavir- 
šiu. Iš padangės apsukrūs —— -—- S 
amuretai šauda į ją meilės vy- Pav. 35. Rafaėlis: Stebuklinga Žveja. 
lyčiomis. Anot Cicerone tai Vatikane, Romoje, Kartonu klijų dažais 1515.—1516. 
vienas puikiausių modernių 
mitologinio turinio paveikslų. Reikia net abejoti, ar senovės klasikai būtų įstengę ge- 
resnį sukurti, 

Tos pačios lodžijos lubas Rataėlis papuošė vaizdais iš Amoro ir Psi- 
chės mito. Šitai jo trumpas turinys. Amoras prieš savo motinos Veneros valią įsi- 
mylėjo skaisčiąją karalaitę Psichę ir liepė Zefirui nunešti ją į tolimą užkampį, kur jis, 
nė kieno nematomas kas naktį ja gėrėjosi. Bet gražuolė įsigeidė jį pamatyti ir už tai 
buvo jo apleista. Ilgai klajojusi, ji pagaliau pateko į kerštingos Veneros rankas. Už 
savo drąsą ir sūnaus priviliojimą ji buvo nuteista padaryti keturius sunkius darbus. 
Atlikusi bausmę, ji vėl grįžo iš požemių, persinešdama grožio tepalo skardinę. Deja, 
atidariusi dėžę, ji įpuolė į letargą, iš kurio teišbudino ją vis dar ją mylįs Amoras. Jo 
meldžiamas, Jupiteris priėmė Psichę Olimpan tarp nemirtingųjų dievų ir sutuokė su 
Amoru.  Veidrodžio lubų plokštyje tapytojas atvaizdavo Amoro teismą, Psichės priėmi- 
mą Olimpan ir abiejų jungtuves, bet kertėse viršuj langų įvairius epizodus iš Amoro 
ir Psichės istorijos (žiūr. pav. 38.). Rodos, kad Rafaėlis bus ėmęs modelius iš anti- 
kės figūrų, suteikdamas joms laisvės ir gyvumo. Savo žavimu stilium jis čia sukūrė 
tikrą senovės apoteozą. 

Madonos Romos periodo metu. Gal neveltui pavadino Raiaėlį 
madonų tapytoju. Kad ir išsijuosęs tapė freskus, vis dėlto rado pakankamai laiko už- 
siimti savo mėgiama tema. Visuotinėj meno istorijoj Rafaėlio madonų ir suminėti ne- 

galima, o dar mažiau jas aprašy- 
2 ti. Todėl turėsime čionai pasiten- 
4 kinti tik keliais pavyzdžiais. 

Ne visos didžiojo maestro 
madonos tinka kultui bei alto- 
|) riams, kadangi jų dauguma buvo 
skirta turtuolių rūmams puošti ir 
jos turi nemaža pasaulinių ele- 
mentų. Vis dėlto jos nėra tik 
š paprastos idilės, o Dievo Moti- 
nos gražūs atspindžiai. 

Gal nevienam skatytojui te- 
ko būti Petrapilio (Lenin- 
“ grado) Eremitaže ir pastebėti ten 
“ vieną gražiausių Rafaėlio mado- 
: nų — Madonna Alba (žiūr. 
pav. 39.). Pirmu žvilgiu ji atro- 
i do visai idiliškai. Šv. Panelė gra- 
i cingai sėdi puikioj apylinkėj. Kai- 
, re ranka ji turi užvožtą knygą, 
| o antra palaiko šv. Joną už nu- 
* garėlės. Ant kelių sėdi Viešpats 
ž Jėzus, viena kojele atsispirdamas 
Š į žemę, ir priima iš šv. Jono 
nendrės kryželį. Be abejo, tai gra- 
s ži idilė. Bet, prisižiūrėję jai ar- 
čiau, rasime joje labai reikšmin- 
gą tikybos paslaptį. Šv. Jonas 
su didžia pagarba paduoda die- 
= = 2) viškam Kūdikiui kančios ženklą 
IE = RA ) ir žiūri į jį gailestingomis aki- 
Ž 4 27, Ž 144 mis. Viešpats Jėzus matyti gerai 
SOS Z N “ supranta jo reikšmę, bet energin- 
El= P / r gai tveriasi to baisaus mirties sim- 
S o ii S bolo. Šv. Panelė, tai matydama, 
pakelia savo melancholingas akis nuo mylimų vaikų ir įremia jas į kryžių. Tai jau 
tokia jos dieviško Kūdikio tragika, kad turi pabaigti savo amžių baisiausia mirtimi. 
Aštri kalavija perveria jos širdį ir ji paskęsta nuliudime. Tai graudingas Kalvarijos 
reileksas. Tokia gražia forma jo nė vienas menininkas dar nėra parodęs, 

Madonna della Sedia (žiūr. pav. 40.) turi dar daugiau pasaulinių 
elementų, bet ir ji įkvėpta gilios tikybinės dvasios. Pasakoja, kad Rafaėlis kartą eida- 
mas per Vatikano kiemą, pamatęs gražią italietę, besėdinčią su kūdikiais. Ji taip jam 

patikusi, kad nuplėšęs statinės dugną ir ją tučtuojau atvaizdavęs. Nekaip, bus tai anek- 
dotas. Bet, kad iš tikrųjų būtų taip atsitikę, tai vis dėlto paveikslas nenustojo tiky- 
binės reikšmės. Šv. Panelės šventa nekaltybė ir kilni motinos meilė kaip tik pakelia 
misų mintis į amžinas steras. Visas paveikslas pasižymi kažkokia nežemiška ramy- 
be, kurios netrukdo nė peizažo vaizdas. Net šv. Jonas nedalyvauja akcijoj, bet nuo- 
šaliai stovi, sudęjęs rankeles. Reikia stebėtis, kad Rataėlis, taip mėgęs įpinti visas fi- 
gūras į bendrą veiksmą, šį 
kartą nuo to susilaikė. Tuo 
jis bus norėjęs pabrėžti Die- 
vo Motinos kontemplacinę 
nuotaiką. 

Madonoj tarp kan- 
delabrų Rafaėlis apleidžia 
idilių žanrą ir parodo Dievo 
Motiną kulto veiksniu. Jos 
poza didinga, veidas rimtas. 
Šalyse dega žibintai ir du 
angeliukai atlieka šventą 
sargybą. 

Madonna del Pes- 
ce (žiūr. pav. 41.) jau skirta 
altoriui. Šv. Panelė majesto- 
tingai sėdi aukštame soste 
prieš uždangą. Dešinėj ma- 
tome šv. Hieronimą, skai- 
tantį bibliją, kairėj gi To- 
biją su žuvimi ir angelą. 
Visas paveikslas kvepia dan- 
giška dvasia. Lionardiškas 
angelas ir jaunasis Tobijas 
tikrai žavimai atvaizduoti. 
Pirmasis su didžiausiu pa- 
sitikėjimu žiūri į Dievo Mo- 
tiną, vesdamas ir palaiky- 
damas nusigandusį Tobiją, 
kurs vienu keliu priklaupia, Pav. 37. Rafačlis: Galateos Trijum- 
kadangi nedrįsta stačias ar- fas. Villa Farnesina, Romoje. Freskas 1514, 
tintis tokiai šventybei. Die- 
va Motina į jį kreipia visą savo dėmesį, kada Viešpats Jėzus net ištiesia savo rankutę, 
antrą laikydamas atviroj knygoj, kur bus tik ką skaitęs Tobijo istoriją. Paveikslas ta- 
pytas madonos koplyčiai šv. Domininko bažnyčioje Neapoly. Tuo metu Vezuvijo apy- 
linkėj siautė baisi akių liga. Kiek nelaimingų rado prieš tą paveikslą paguodos savo 
varge? Nevienas, žiūrėdamas į žuvį, pagydžiusią Tobiją, ir gailestingą Dievo Motiną, pra- 
žiūro ne tik kūnu, bet ir sielos akimis. Dabar paveikslas padėtas Madride Prado 
muzejuje, 

Madonna di Foligno (žiūr. pav. 42.). vaizduoja jau tikrą viziją iš dan- 
gaus. Šv. Panelė su Kūdikiu Jėzum, apsiausta angelų vainiku, sėdėdama debesų sos- 
te, pasirodo šviesos skritulyje. Žemėje šv. Jonas rodo pirštu į Dievo Avinėlį, o šv. 
Pranciškus klūpo, pagautas ekstazės. Dešinėj šv. Hieronimas paveda Dievo Motinos 

Pav. 38. Rafačlis: Villa Farnesiną, 
Romoje. Freskai, pabaigti 1518. m. 


globai paveikslo fundatorių. Viduryje meilutis angeliukas laiko pakėlęs ex-voto lentelę. 
Paveikslą buvo užsakęs Sigismondo Conti, šv. Tėvo sekretorius, Dievo Motinos baž- 
nyčiai ant Kapitoliaus kalno, bet 1565. m. jis buvo perkeltas į šv. Onos vienuolyno 
bažnyčią Foligno mieste — dėl to ir jo pavadinimas ir Foligno vaizdas užpakali- 
niame plane. 

Raifaėlio, renesanso ir visų laikų gražiausia madona yra be abejo Madon- 
na Sixtina (žiūr. pav. 43.). Ją užsakė benediktinai šv. Pijaus bažnyčiai Piacenz'oj. 
Tai vizija, kurioj žemės jau visai nebematyti, nebent uždanga ir slenkstis, skirią šį 
pasaulį nuo amžino gyvenimo. Bažnyčios patronai šv. Sikstus ir šv. Barbora meldžia 

šv. Panelę, kad gelbėtų žmones, paskendusius nedorybėse. Ir šitai jiems pasirodo 
Dievo Motina, žengdama debesiais ir atsistoja ant žemės skritulio. Jos poza didinga, 
veidas rimtas, lūpos dreba. Ji neša pasaulio Išganytoją, taip pat rimtą, žiūrintį švit- 
riomis akimis į tolį ir permatantį tūkstančius metų. Motinos ir Sūnaus akys atrodo 
kaip švyturiai, siekią savo šviesa giliausių širdies paslapčių — scrutantes corda et re- 


Pav. 39. Rafaėlis: Madonna Alba. Eremitaže, 
Petrapilyje (Leningrade). Ant drobės 1508.—1510. 


nes. Jos gerai mato, kaip maža žmonių naudojasi Mesijo meile ir kančia. Tačiau 
šv. Panelės pasirodymas teikia vilties. Šv. Sikstus, pakėlęs galvą ir rodydamas žemyn, 
meldžia pasigailėti jo nelaimingų avelių, o šv. Barbora maloniai žiūri į žmones, tarsi 
sakydama: „Jūs neverti pasigailėjimo, vis dėlto jūsų maldos nepaliks neišklausytos. 
Tik sursum corda, pakelkite širdis į galingąją Motiną“. Du meilučiu angeliuku, pasi- 
rėmusiu ant slenksčio, rodo amžinos laimės paguodą. Reikia tik glaustis prie Dievo 
Motinos, o visi žemės rūpesčiai ir vargai bus užmiršti. Dangaus linksmybės nušluostys 
kruvinas ašaras ir amžinos garbės viltis pašalins visus sunkumus. 

Jei kas žemėje gali būti tobulas, tai šis paveikslas rodo tobulybės viršūnę. 
Jis tobulas visais atžvilgiais: koncepcija, kompozicija, koloritu, harmonija, technika, pras- 

me ir reikšme. Apie jį surašyta ištisi tomai, jis turi net savo literatūrą. Jį pagerbė di- 
džiausi naujovės poetai: Goethe, A. W. v. Schlegel, Lessing, Hiibner, Griepenkerl, pa- 
galiau Schopenhauer. Deja, siauri visuotinės meno istorijos rėmai neleidžia ilgiau prie 
jo sustoti. Paveikslas pasiliko Piacenz'oj iki 1754. m., kuomet Saksonijos karalius 
Augustas III. jį nupirko ir įdėjo į Dresdeno muzejų. Piacenza turėjo pasitenkinti 
jo kopija. 

Kiti šventi paveikslai. Labai grąžų amžinybės reginį rodo Eze- 
chielio Vizija Pitti palociuje Florencijoj (žiūr. pav. 44.). Bus tai mažiausis Raiač- 
lio paveikslas, bet ir kilniausis. 
Šviesos jūroje tarp angelų galvų, 
sėdėdamas ant evangelistų simbo- 
lų, audros sparnais leidžiasi Jeho- 
va dangaus erdve. Angelai pa- 
laiko Jo pakeltas rankas, kurio- 
mis laimina ir smerkia pasaulį. 
Apačioj matyti žemė. Visas pa- 
veikslas pilnas gyvumo. Net sim- 
bolai dalyvauja akcijoj ir žymiai 
pareiškia savo svsijaudinimą. 

Dangaus viziją aptinkame 
ir šv. Cecilijoj Bolonijos Pi- 
nakotekoj (žiūr. pav. 45.). Šven- 
toji tik ką pabaigė savo giesmę 
ir nuleido vargonėlius. Jos tonai, 
pakartojami angelų, puikiu aidu 
atsiliepia danguje. Pakėlusi gal- 
vą ir akis aukštyn, muzikos glo- 
bėja atidžiai klausosi ir sugrau- 
dinta papuola į ekstazę. Šv. Pau- 


Pav. 40. Rafaėlis: Madonna della Sedia. lius, pasirėmęs ant kardo, liūdnai 
Ant medžio apie 1516. Palazzo Pitti, Florencijoj. žiūri į instrumentus, gulinčius 
> 


žemėj ir rodos sako: „Jei mei- 

lės neturiu, tai esu kaip skambąs varis ir garsingas cimbalas.“ Šv. Jonas evangelistas 

ir šv. Augustinas (Petronius?) nustebę žiūri į vienas antrą, pasidalindami įspūdžiais, o 
šv. Magdalena, atsikreipusi į šalį, įtraukia ir žiūrovą į puikiąją simtoniją. 

Vizijinių paveikslų sritin reikia dėti ir šv. Mykolas nugalįs Luciferą 

Paryžiaus Louvre (žiūr. pav. 46.). Didžiausiu uolumu ir visa energija ištikimas Dievo 

angelas puola maištininkų vadą ir grūdžia jį pragaran. Duoti dvasiai dailų eterinį kū- 
ną ir pareikšti jo išcent:inę jėgą tegalėjo tik nepaprasto genijaus talentas. 

Tragiškai dramatišką sceną vaizduoja Kristaus kryžiaus Nešimas 

Madride (žiūr. pav. 47... Užpakalyje matome Kalvarijos kalną ir liūdnos procesijos 

priešakinę dalį, kada jos vidurį užkloja kalva. Pirmutiniame plane Kristus, sukniubęs 

po kryžiumi, sulaiko visą eigą. Raitas kapitonas duoda tinkamus įsakymus, bet šv. 

moterys, giliai sujaudintos, puola ant kelių, širdingiausiai apgailestaudamos dieviškąjį 

Kankinį. Simonas iš Kirenės, priverstas paimti kryžių, pašalina smūgius išdykusių 

kareivių. Puikiausiai atvaizduotas ir apibūdintas Išganytojo sopulingas veidas ir šv. 
Panelės nuoširdi užuojauta. Bet ir visi tragingos procesijos dalyviai tinkamai charak- 
terizuoti. Šlykštaus natūralizmo visur sumaniai išvengta. Reikia manyti, kad Raiaėlis 
visą paveikslą bus sa- 
vo ranka vaizdavęs. 
Tai patvirtina ir jo pa- 
rašas ant priešakinio 
akmens. 

Paskutinis Rafaė- 
lio paveikslas buvo 
Kristaus Persi 
mainymas (žiūr. 
pav. 48.). Nutapęs jo 
viršutinę dalį, urbinie- 
tis mirė. Apatinę dalį 
pabaigė Giulio Roma- 
no, didžiojo genijaus 
mokinys. Nors visą ta- 
pinį komponavo Ra- 
faėlis, tačiau pirmu 
žvilgiu  pastebėsime 
jame didelį technikos 
skirtumą. Kada viršu- 
tinėj dalyje valdo pil- 
na harmonija, apatinėj 
ūksmės per kietos, švie- 
sa per stipri, o dažai 
ne visai sutampa. 

Turinys paimtas 
iš šv. Luko evangelijos, 
kur skaitome, jog ant- 
rą dieną po Kristaus 
persimainymo, pas 
apaštalus atvedė pik- 
tos dvasios kankina- 
mą vaiką. Tokioj di- 
delėj nelaimėj apašta- 
lai pasirodė bejėgiai. Pav. 41. Rafaėlis: Madonna del Pesce. 

Todėl ir jų sumišimas. Ant drobės 1513. Prado muzejuje, Madride, 

Vienas jų ranka rodo 

Taboro kalną, tarsi sakydamas, kad tik Kristus tegalįs išgydyti nelaimingąjį. Bet vaiko 
tėvas jiems griežtai išmetinėja jų menką galią, 0 stovįs už jo vyras ro- 
dos šaukti: „Kam gi jūs dedatės stebuklingais, jei negalite išvaryti šėtono 
iš to nekalto vaikelio?“ Aukštai, persimainęs Kristus savo dievišku malonumu patraukia 
su savimi Mozę ir Eliją. Nuo žerimos šviesos apaštalai užsidengia rankomis akis. 

Pav. 42, Rafaėliss: Madonna di Folig- 
no. Vatikane. Ant drobės 1511—1512. 


Pav. 43. Rafačlis: Sikstaus Madonna, 


Dresdeno 


galerijoj. 


Ant 


drobės, 


1516. m. 

Taip, viename paveiksle Rafaėlis susijo du atskiru nuotykiu, kurie tik žiūrovų akyse 
sutampa į vieną kūrinį. Iš tikrųjų apatinio paveikslo tigūros viršutinio nuotykio ne- 
mato. Paveikslas buvo 
pastatytas prie miru- 
siojo kūrėjo kūno di- 
džiajame  penktadie- 
nyje 1520. m. 

Portretai. Ro- 
mos periodo metu Ra- 
flaėlis nutapė gana 
daug portretų. Visi jie 
pasižymi gyvu realu- 
mu, tiksliu apibūdini- 
mu, individualumu ir 
idealia nuotaika. Juos 
aptinkame beveik vi- 
suose didžiausiuose 
Europos  muzejuose, 
būtent: Romoje Flo- 
rencijoj, Neapoly, Pa- 
ryžiuje, Madride, Ber- 
lyne, Miinchene, Buda- 
peste, Krokuvoj, Petra- 
pilyje, pagaliau Bosto- 
ne. Čionai paminėsi- 
me vos keletą plačiau 
žinomų. 

Visų pirma pa- 
žvelkime į didžiųjų re- 
nesanso rėmėjų ir 
„ uoliausių meno mece- 
natų, popiežių Juli- 
jaus II. ir Leono X., 
atvaizdus. 

Julijus II. Flo- 
| rencijos Pitti galerijoj Pav. 44 Rafačlis: Ezekielio Vizija. 

(žiūr. pav. 49.) sėdi Ant medžio apie 1518. Palazzo Pitti, Florencijoj. 
susimąstęs, tarsi gal- 
vodamas apie naujus sumanymus. Iš to žilo senelio spindi galinga dvasia. 
Tai tvirtabūdis Mozė, griežtai valdąs maištingą tautą. Ir be puikios apystovos ir ga- 
lios ženklų jis didis ir galingas.  Kuklesnį, bet ir reikšmingesnį atvaizdą vargu rasime. 
Visai kitaip atrodo popiežius Leonas X. toj pačioj galerijoj (žiūr. pav. 
50.). Jį matome besėdintį prie stalo, uždengto brangio materija, pasipuošusį puikiais 
rūbais. Už jo su pagarba stovi du kardinolu. Ant stalo aptinkame gražų sidabro 
skambalą ir atvirą knygą su miniatūromis. Padidiname stikle, kurį laiko rankose, at- 

Pav. 45. Rafačlis: Šv. Cecilija. Pina- 
kotekoj, Bolonijoj. Ant drobės 1514.—1515. 


Pav. 46. Raiaėlis: Šv. Mykolas. 
Ant drobės 1518. Paryžiaus Louvre. 


RAFALBLIS 


Kristaus Persi- 


Rafaėlis: 
mainymas. Vatikane, 


Pav. 48. 


Rafačlis: Kristus po kryžiu- 


47, 


Pav. 


Ant medžio 1520. 


Ant drobės 1517. 


Madride. 


Prado muz,, 


mi, 

sispindi turtinga patalpos architektūra. Čia Raiaėlis, matyti, buvo priverstas pavartoti 
daugiau priemonių Leono X. charakteristikai. 

Ir kiti įžymūs asmens ir visuomenės veikėjai rodo rimtą nuotaiką, atvaiz- 
duoti individualiai ir visuomet pasižymi kilniu idealizmu, kaip va: Giuliano de 
Medici Berlyne, Bindo Altoviti Mūncheno Pinakotekoj, Kardinolas Ali- 
dosi Madride, Kardinolas Alessandro Farneze Neapoly, Pagarbus 

Senis Petrapilio Eremita- 
že, Kardinolas Bibiena Flo- 
rencijoj poetai Navagero ir Be- 
azzano ir kiti. Bet jaunuoliai atro- 
do atviri, linksmi ir be rūpesčių, o 
moteryškės gracingos bei malonios. 

Iš pastarųjų paminėtina L a 
Donna Velata Pitti palociuje Flo- 
rencijoj (žiūr. pav. 51.). Tai graži, 
maloni, bet kartu rimta ir pagarbi mat- 
rona. Ji davė Rafačliui tinkamą mo- 
delį Magdalenai šv. Cecilijos ir šv. 
Panelei Sikstaus Madonos paveikslams 
(plg. pav. 43. ir 45.). 

Ar gražioji Fornarina, 
taramia Rafaėlio meilužė, jo paties 
tapyta, reikia labai abejoti.  Atvaiz- 
duoti moteriškę su visai atlapa krū- 
tine ir parašyti ant jos apyrankės sa- 

“vo vardą (Raphael-Urbinas) toks rim- 
tas menininkas rodos negalėjo. Be- 
ne bus čia klasta kurio gabaus jo šmei- 
žiko. Mat, ir renesanso laikais netrū- 
ko pavyduliaujančių tapytojų, kurie, 
neįstengdami lygintis su urbiniečiu, 

Pav. 49. Rafačlis: Popiežius Julijus. Ant stengėsi, kaip įmanydami, jį pažeminti. 

medžio 1511.—1512. Palazzo Pitti, Florencijoj. Sukaupę visa, ką pasakė- 


me apie Rafaėlį, turėsime pripažinti, 
kad jis buvo tikrai genialus, be galo darbštus ir sąžiningas tapytojas, palikęs tik to- 
bulų kūrinių. Tai didžiausis maestras, neturėjęs sau lygių ne tik renasanso metu, bet 
ir vasais krikščioniškos eros laikais. Gal neveltui jį pavadino tapybos karaliumi. 


Rataėlio sekėjai. 


N“ Michelangelo, nei Rafaėlis savo genijaus pajėgumų kitiems nepaliko. Juodu 
taip aukštai iškilę, kad niekas jų pasiekti neįstengė. Garsas apie Ralaėlio ne- 
paprastą kūrybą veikiai pasklido po visą Italiją ir sutraukė Romon aibę gabiausių ta- 
pytoju, įsigeidžiusių pasimokyti pas didįjį maestrą. Todėl jis visados buvo apsiaustas 


Pav. 50. Rafaėlis: Popiežius Leonas X. Pav. 51. Rafaėliss: La Donna Velata. Palaz- 
Palazzo Pitti, Florencijoj. Ant medžio 1517 —1510, zo Pitti, Florencijoj. Ant drobės apie 1516. m. 

mokinių būriais ir anot Vasari'o 
ėjo Vatikanan, lydimas maž- 
daug penkių dešimčių garsių 
tapytojų ir padėjėjų. Jo va- 
dovaujami mokiniai, matėme, 
sukūrė gana gražių  vei- 
kalų, bet, nebetekę mokytojo, 
pateko į manierą arba nutolo 


nuo Rafaėlio stiliaus, pa- 
siduodami kitų mokyklų įtakai. 


Apie šešiolikto amžiaus vidurį 
dingo visi urbiniečio kūrybos 
pėdsakai. Pasirodė, kad ne 
) mokslas bei įžymaus meninin- 
Pav. 52, Giulio Romano: Putės Psiches salėje, ko imitavimas iškelia talentą, 

Palazzo del Tė, Mantuoj. Freskas. bet individualybės savumai. 
Iš daugelio Rafaėlio mokynių 


vos keletas verta paminėti meno istorijoj. . 
Giulio Romano. Iš visų Rafaėlio mokinių įžymiausis buvo Giulio Ro- 
mano, tikrai Pipi (1492.—1546.), kilimo romietis ir dėl to pavadintas Romano. Bū- 


Pav. 53. Giulio Romano: Iš freskų del Tė palociuje, Mantuoj. 


damas mokytojo dirbtuvėj, jis geriausiai suprato Rafačlio stiliaus savumus ir todėl ur- 
binietis jam dažnai pavesdavo uždavinius, kurių patsai nesuspėdavo atlikti. Taip, jis 
pabaigė tapyti paskutinį ir bene geriausį didžiojo tapytojo kūrinį — Kristaus Per- 

simainymą. Betir 
savarankiškai dirbda- 
mas, jau mirus moky- 
tojui, Giulio kurį lai- 
ką ėjo pramintu urbi- 
niečio keliu. Tik raus- 
vas, plytų varsos ko- 
loritas ir drumzlinos 
ūkmes kiek tiek gadi- 
no įspūdį (žiūr. pav. 
48.). Dėl to ir jo ge- 
riausi tapyniai: Šv. 
Šeima Dresdene ir 
Šv. Stepono Nu- 
žudymas akme- 
nimis Genuoj nevi- 
sai patenkina. 

Persikėlęs Man- 
tuon 1524. m. jis 
pradėjo visai naują 
kūrybos periodą, vis 
labjau nutoldamas nuo 
mokytojo stiliaus. Jis 
čia išvystė universalų 
meninį veiklumą. Bu- 
vo tapytojas, dekorato- 
rius, architektorius, 
statė ir puošė bažny- 
čias, palocius, tiltus, 
pravedė kanalus ir t. t. 
Mantuos kunigaikštis 
Federigo Gonzaga ro- 
dos neapsiriko, saky- 
damas, kad Mantua ne 
jo, bet Giulio Romano 
miestas. 

Skirdamasi būdu 


ir elgimusi nuo Raiač- 
lio, jis ndgalėjo ilgai Pav. 54. Sodoma: Šv. Kotrynos Apalpi- 
laikytis urbiniečio sti- mas. Freskas šv. Domiuiko bažnyčioje, Sjenoje 


liaus. Drąsus, apsuk- 

rus, akiplėšiškas, mėgstąs prabangingą gyvenimą, apdovanotas nepaprastai turtinga fan- 
tazija, Giulio veikiai metė švelnų, harmoningą ir ramų Rafaėlio stilių ir tvėrėsi dra- 
matiškų, triukšmingų, scenų kupinų aistros ir judesio. Aistringas Michelangelo davė 
jam geresnių pavyzdžių negu romusis Rafaėlis. Tik jo kūriniams trūksta dvasios ir iš- 

vidinės emanacijos. Padaryti etektą buvo vienintėlis siekis šiaip jau gana gabaus me- 
nininko. Ta tuštybė dažnai jį nukreipė nuo meninės kūrybos idealo. Stengdamasi 
nustebinti žiūrėtoją, jis mažai tesirūpino kūrinio tobulumu, o ilgainiui pasidarė tik 
veikliu dekoratorium. Priimdamas perdaug užsakymų, jis tegalėjo būti paviršutinis 
ir svarbius uždavinius palikdavo savo mokinių nuožiūrai. 

Persisunkęs humanizmu, būdamas lengvapėdiškas ir neturėdamas tikybi- 
nės dvasios, Giulio teisingai vengė religinių siužetų. Užtat mitologiniuose motyvuose 
: buvo tikras virtuozas. Amurėtės, pu- 
tės (žiūr. pav. 52.), simbolai ir alego- 
rijos jam vyko kuopuikiausiai. 

Labjausiai įgarsėjo įšdidus romie- 
tis Mantuos Palazzo Ducale ir 
Palazzo del Tė freskais, pasi- 
žymėdamas sumaniu architektūros, ta- 
pybos ir dekoracijų suderinimu. Kaip 
aukštai iškilo jis rūmų puošmena, ro- 
do jo freskai Gigantų salėj (Ca- 
mera dei Giganti) del Tė palociuje. 
Dangoje atvaizduoti įniršę dievai, o 
sienose milžinai, įsigeidę užkariauti 
dangų. Iš aukšto Jupiteris sviedžia 
žaibus į išdykusius maištininkus ir 
žemėje akimirkoj virsta kalnai, uolos, 
palociai ir templiai, su triuškindami 
savo griuvėsiais sumišusius gigantus. 
Kadangi salė maža, o milžinai turi 4—5 
m aukščio, tai, bežiūrint į tas baiseny- 
bes, pasidaro baugu ir šiurpulys pe- 
reina visą kūną (žizr. pav. 53.). 

Caravaggio. Ištikimiausis 
Raiaėlio sekėjas buvo Polidoro 
Caldara, pramintas savo gimtojo 

Pav. 55. Sodoma: Šv. Sebastijonas. miesto da Caravaggio vardu 

Florencijos. Oficijose. (1495. — 1543), mūrininkas ir patarnau- 

į tojas savo stropumu ir noru darbuotis 

tapo įžymus menininkas, 1527, m. persikėlęs Neapolin, o paskui Mesinon, jis Italijos 

pietuose įkūrė gana garsią tapybos mokyklą. Jo specialybė buvo sgrafitito, kurio 

technika ši: mūrą nudažo juodai bei pilkai ir apkloja kalkių glaistu. Tinkamai nu- 

krapščius glaistą, gaunama reikiamas vaizdas bei piešinys. Sgralitu jis išpuošė palo- 
cių fasadus ir iryzus. 

Marcantonio. Marcantonio Raimondi (1475.—1584.), 
kad ir nebuvo tiesioginis Raiaėlio mokinys, tačiau pasekė jo kūrybos savumkis, kaip 
retas kurs kitas. Jis buvo gabus vario raižytojas, mokėsi tapybos iš Francijo, o rai- 
žymo iš Dūrerio. Bet 1510. m. nuvyko Romon ir susipažino su Raiaėliu. Tiksliai 
raižydamas jo kartonus, jis toliausiai praplėtė urbiniečio garbę. 

Giovanni da Udine, tikrai Nanni (1487.—1564.) ir Perino del 
Vaga sekė Raiaėliu dekoracijos dailėj ir paliko daug gražių veikalų Genuoj ir Ro- 
moj. Ypač pažymėtina pirmojo arkados po Raiaėlio lodžiomis Va- 
tikane ir Villa Madama treskai Romoje. Jo groteskai beveik gali lygintis su ge- 
riausiais urbiniečio padarais.  Geriausius Perino kūrinius aptinkame Palazzo di 
Andrea Doria Genuoj ir Sala regia Vatikane. 


Sjenos mokykla. 


S odoma. Pakrikusią penkiolikto šimtmečio pabaigoje Sjenos mokyklą atgaivino 

lombardietis Antonio de' Bazzi (1477.—1549.). Buvo tai nepaprastas ta- 
lentas ir labai vaisingas menininkas. Savo jaunystėje jis mėgęs prabangingą gyveni- 
mą ir buvęs labai gašlus. Dėl to amžininkai pramynę jį Sod om a (Soddoma) ir tuo 
vardu jis daugiausia žinomas meno istorijoj. Kad ir nebuvo visai savarankiškas, sekė 
Lionardu, Rafaėliu, lombardiečiais ir klasikais, tačiau sukūrė savo stiliu, savotiškai per- 
dirbdamas skolintus motyvus. 

Sodoma laikomas vienu geriausių renesanso tapytojų, turėjusių gerą skonį 
ir tikrą grožio supratimą. Ypač jam vyko vidūujinių jausmų ir kūno gracijos išraiška. 
Meilę, ekstazę, džiaugsmą, kančią ir apalpimus jis tinkamiausiai apibūdino, o kūnus 
neblogiau vaizdavo už antikės klasikus. Tik kartais jie perdaug gležnūs ir minkšti, 
tartum būtų be kaulų. 

Didesnės kompozicijos Sodomai nesisekė. Trūksta joms vieningumo ir gru- 
pės menkai susietos, o dažnai išblaškytos. Nieko nepadeda nė puiki architektūra, 
kuria taip mėgo puošti savo paveikslus. Bet atskiros ir izoliuotos ligūros maestriš- 
kai pastatytos. 

Bazzio tapyboj pastebime du periodu. Savo jaunystėj jis sekė Lionardu ir 
ilorentiečiais, bet nuvykęs Romon 1507. m., o paskui 1513. m., imitavo Rafaėlį ir an- 
tikę, gražiausiai pasireiškusią jo amuretėse ir groteskuos.  Pagrįžęs iš Romos, jis ga- 
. lutinai apsigyveno Sjenoje, kur ir pasiliko iki gyvos galvos. 

Iš pirmojo periodo pažymėtina rėmų paveikslas Nuo Kryžiaus Nuė- 
mimas Sjenos Akademijoj ir 27 freskai buv. benediktinų vienuolyno Monte Oli- 
veto kryžgangyje. Paveikslų koncepcija minkšta, figūros gležnios, o peizažai puikūs, 
Visa legenda atpasakota lengvu žanriniu stilium. Tarp žmonių figūrų įpinta daug gy- 
vuliu: arklių, asilų, šunų ir k. Jiems atvaizdoti tapytojas vežėsi su savimi ištisą Žvė- 
ryną, kurį vienuoliai turėjo išlaikyti savo lėšomis. Dėl to keisto elgimosi jį pavadino 
Mattaccio — bepročiu. 

Romoje, sekdamas Rafaėliu, Bazzi sukūrė Vilos Farnesinos antrame aukšte 
du labai įdomu klasikinio pobūdžio paveikslu, būtent: Aleksandro Didžiojo 
Jungtuves su Rhoxanair Aleksandrą ir Darijaus Moterys. Tai be- 
ne geriausi antikiški paveikslai renesanso klestėjimo metu, 

Jo geriausius freskus Sjenoje aptinkame šv. Dominiko bažnyčioje. Jie vaiz- 
duoja nuotykius iš šv. Kotrynos sjenietės gyvenimo. Viename matome puikiausiai nu- 
sidavusį šv. Kotrynos Apalpimą (žiūr. pav. 54.). Šventoji, gavusi iš pasiro- 
džiusio jai Kristaus stigmatus (žaizdas), palaikoma dviejų vienuolių, apalpsta ir su- 

Pav. 56. Baldassare Peruzzi: Sibilė apreiškia Augus- 
tui Išganytojo gimimą. Fonteginsta bažnyčioje, Sjenoje. 


klumpa. Jos veide atsispindi gili meilė ir didis skausmas. Dviejų atskirų jausmų su- 
derinimas tikrai maestriškas. Jau ir taip gražus tapinys papuoštas puikių peizažu ir 
turtinga architektūra. Piliastro ir postumento groteskai, taip pat putė ant gzimso rodo 
aiškiai, kaip gerai menininkas suprato antikę. 

Tikru virtuozumu pasižymėjo Bazzi izoliuotų figūrų kūryboj. Šv. Sebas- 
tijonas Florencijos Oficijose reikia pripažinti jau tikru šedevru (žiūr. pav. 55.). Jo 
apolinio grožio kūnas linksta ir riečiasi iš begalinio skausmo. Veide kančia darniai 
sutampa su džiaugs- 
mu dėl amžinos gar- 
bės vainiko, kurį 
mato angelą nešant 
iš dangaus. Užpa- 
kalinis peizažas sa- 
vo liūdna nuotaika 
rodos jaučia baisius 
kankinio skausmus. 

Tolygiai vykusias 
ligūras  aptinkame 
Sjenos rotužėj 
(Palazzo Pubblico) 
ir šv. Bernardo 
oratėrijoje. 

Kiti Sjenos ta- 
pytojai. Žavimas 
Sodomos stilius, 
ypač jo dvasinga 
kūno gracija, rado 
daug pasekėjų, iš 
kurių Giralamo 
del Paccia (1477. 
— 1535), Becca- 
sumi (tikrai Dome- 
nico di Jacopo di 
Pace 1486.—1551.) 
ii Baldassare 
Peruzzi(1481.— 
1537.) sukūrė itin 
gražių tapinių. Pas- Pav. 57. Correggio: Madona sušv. Pran- 
tarasis mums gerai ciškum, Dresdeno galerijoj. 1514.—1515. 
žinomas kaipo veik- 
lus architektorius, pastatęs puikiąją Villa Farnesina ir dalyvavęs Romos katedros sta- 
tyboj (žiūr. arch. t. 142. ir 200. pusl.). Ir jo paveiksluose dominuoja architektūra. Bū- 
damas daugiariopai apsišvietęs visose meno šakose, jis ilgainiui pasidarė neperviršija- 
mu dekoratorium. Jo puikiausis kūrinys buvo dangos dekoracija Galateos 
salėje Villa Farnesina rūmuose. Deja, freskuose, įkandin sekdamas Rafaėliu, Mi- 
chelangelu ir klasikais, jis papuolė į nenatūralų manierizmą, kaip tai matyti paveiksle 
„Sibilė apreiškia Augustui Išganytojo užgimimą“ Sjenos Fonte- 
giusta bažnyčioje (žiūr. pav. 56.). 


Or ——— ga 


Correggio. 
1492.(?)— 1534, 


Aukštojo renesanso genijų tarpe labai žymią vietą ima Antonio Alleg- 
ri, pramintas savo gimtojo miesto Correggio vardu. Buvo tai be galo gabus ta- 
pytojas, turėjęs didelės įtakos į vėlyvesnių amžių tapybą. Apie jo jaunystę visai maža 
kas žinoma. Spėjama, kad pirmutinį mokslą tapyboj bus gavęs iš savo dėdės Lorenzo 
Allegri. Paskui jo mokytoju rodos buvo Antonio Bartolloti, Correggios meno mokyk- 
los vedėjas.  Modenoj jis dirbęs su Bianchi Ferrari, o Bolonijoj su garsiuoju Francia, 
Ar buvo Romoje, nežinia, bet tikrai matė Rafaėlio Sikstaus Madoną, kurią išvydęs, su- 
šukęs: „Anch'io sono pittore!“ Jo tinkami figūrų sutrumpinimai leidžia manyti jį ati- 
džiai studijavus Michelangelo kūrinius. 

Pagrįžęs Correggion 1514. m., jis savo įdomiais kūriniais sužavėjo visus Že- 
miečius. Čia netrukus sukūrė savo pirmutinį altoriaus paveikslą Madoną su šv. 
Pranciškum (žiūr. pav. 57.), dabar Dresdeno galerijoj. Kompozicija dar atmena Viršu- 
tinės Italijos, ypač Venecijos Guattrocendo stilių. Ant aukšto sosto po puikia arkada, ap- 
siausta angelų vainiku, sėdi šv. Panelė su Kūdikiu Jėzum. Jos dešinėj pasirodo šv. 
Pranciškus ir, sužavėtas reginio, puola ant kelių. Dievo Motina uždeda jam savo ranką, 
o Kristus duoda palaiminimą. Apačioj du meilučiu angeliuku laiko medaljoną. 

Netrukus Allegri parodė savo individualumą, suluažydamas visas tapybos tra- 
dicijas ir sukurdamas naują stilių. Jis buvo svajotojas ir jo poetinga dvasia negalėjo 
pasitenkinti realybės vaizdais. Correggio savo meno idealu pasirinko šviesą ir savo 
tapyba sukūrė jai puikų himną. Aukso šviesa su visais savo niuansais ir retleksais 
buvo jo grožio pagrindinis elementas ir visas matomas pasaulis po jo teptuku virto 
tikra simfonija. Jo linksmas, eteriškas lirizmas minkština lytis, glamonėja kūnus, teik- 
damas paveikslui pasakingai gražaus šviesos ir šešėlių žaismo. Kadangi tie šešėliai 
permatomi, tai jo kūriniai atrodo kaip koks puikus šviesos reileksų audinys. Poetas 
tapytojas maž kreipė dėmesio į detalius ir kostiumus. Šviesa su savo šešėliais davė 
jam geriausių draperijų. 

Savo freskus tapybos reformatorius paįvairino aibe meilučių angeliu- 
k ų, kurie savavališkai žaidžia, vartosi, joja ant debesų, darydami keistus, kartais plau- 
kus šiaušiančius „salto mortale“. O debesiai ramiai plaukia dangaus erdve tarsi gul- 
bės mėlynu vandeniu. Visi vaizdai kupini gyvybės. Figūros atvaizduotos pilnoj 
akcijoj, o ramybės nerasi nė ten, kur ji turėtų būti, pav. Kristaus ir Dievo Motinos 
atvaizduose. Iš Correggio paveikslų trykšta poezija, pulsuoja linksmas, jaunas gy- 
venimas, nepažįstąs liūdesio nei nusiminimo, o angelai taip meiliai šypsos, kad anot 
Vasario, į juos bežiūrėdamas ir patsai negali susilaikyti nuo šypsenos. 

Originalumo atžvilgiu Correggio reikia dėti šalia Michelangelo, nors tarp jų 
tapybos skirtumas labai didelis. Tai du geniju, nepaisiusiu jokios kritikos ir tiesiai 
ėjusiu pasirinktu keliu. Kada Michelangelo nustebina anatomijos mokslu, Correggio, 
priešingai, ko dažniausiai nusižengia jos dėsniams. Mat, šviesa ir jos atspindžiai žy- 
miai sužeidžia kūno formas, tai perdaug ištiesdami, tai sutrumpindami jo sąnarius. 
Correggio, neatsižvelgdamas į kūno sudėties normą, tapė juos kaip jie pasirodo švie- 

sos žaisme, o ne kaip iš tikrųjų yra. Deja, jo pasekėjai, neįstėngdami tinkamai pa- 
vartoti refleksų priemonės, pateko į manierą ir supasaulino šventus paveikslus. Tokio 
įspūdžio duoda ir bespalviai Correggio paveikslų atvaizdai. Todėl, kas nori įvertinti 
jo kūrinius, būtinai turi pamatyti originalus.  Dangiška šviesa, žerianti kad ir į kūniš- 


Pav. 58. Correggio: Kristaus Garb ė. Iškarpa, S. Giovanni, Parmoje 1520.—23, 


kas figūras, teikia joms nežemiškos išvaizdos, darydami gležnus ir gašlius kūnus tik- 
romis dvasiomis. 

Freskai. Correggio visą savo amžių pasiliko tėvynėj ir savo freskus 
sukūrė Parmoj, vos 30 klm nuo gimtinio miesto. Jo pirmutinis darbas buvo C a m e- 
ra di San Paolo dekoracija. Keturkampio kambario palapinės formos dangą 
tapytojas padalino į 16 trikampių laukų ir, pakabinęs jos šelmenyje vyno kekes ir gė- 
lių festonus, suteikė jai tikros palapinės išvaizdos. Velvės vidurinėj dalyje paliko 16 ova- 
lių langelių, kuriuose žaidžia ir lošia dailios putės. Jų skaistus koloritas palieka ža- 
vimo įspūdžio. Fryzo lunetėse menininkas atvaizdavo įvairiais pilkos spalvos niuan- 
sais mitologines figūras: Cererą, Fortuną, gracijas ir t tt: Kamyną papuošė puikiu 
Dianos atvaizdu. Visa dekoracija pavyko ko puikiausiai, bet ar ji pritiko vienuoly - 
nui, tai kitas klausimas. 

Šv. Jono bažnyčios kopuloj Correggio atvaizdavo Kristaus 
Garbę. Šelmenyje kėtodamasi sklando Kristus.  Apačioj ant šviesių debesų sėdi 


—— i —— i ——— iii iii 


52 CIiNGUEGENTO 


stipriai sujudinti apaštalai, o tarp jų bastosi ir lošia genijai bei angelai (žiūr. pav. 58.). 
Patenkinti savo būviu, džiūgaudami jie visi linksmai skrajoja padangėmis, nardydami 
debesuotoj erdvėj.  Apaštalai sugrupuoti po du, bet angelai išblaškyti po visą hori- 
zontą. Visa, apšviesta nežemiška šviesa, pro kurią kur-ne-kur pasirodo mėlynas dan- 
gus, tikrai žavi nustebu- 
sį žiūrėtoją. 

Tos pačios bažnyčios 
apsidoje aptinkame M a- 
rijos Vainikavi- 
mą iritin gražų šv. Jo- 
ną Evangelistą. 
Pastarasis atvaizduotas 
taurai ir rimtai, kaip tin- 
ka uoliajam apaštalui. At- 
sisėdęs žemėje, jis kaip 
tik rengias rašyti Apreiš- 
kimą, besikrapštant ere- 
liui sparnus. Marijos Vai- 
nikavimą dėl geresnio 
pasaugojimo nuo atmos- 
feros permainų iškirto iš 
mūro ir padėjo vietos 
bibliotekoj. 

Parmos katedros ko- 
pulą Allegri papuošė Ma- 
rijos dangun Ėmi- 
mu. Kopulos viduryje, 
ties apskritais langeliais 
viršuj tamburo tapytojas 
davė baliustradą, 0 ant 
jos sustatė didžiai sujau- 
dintus apaštalus, tarp ku- 
rių siaučia angelaitai mos- 
taguodami, tai smilkyk- 
las sukdami, tai šakomis 

S mosuodami, arba žaisda- 

Pav. 59. Correggio: Kristaus Užgimimas. Dresdene. mi. Aukščiau, ant švie- 

sių debesų spiečiasi gra- 

žūs, suaugę angelai. Žiūrėdamas iš apačios, tematai jų kojų pyną. Teisingai vienas 

mūrininko mokinukas pavadino jas Guazzeto di rane, reiškia varlių kojų košeliena. 

Pagaliau, nešama skaisčių debesų ir angelų pulkų, sklando šv. Panelė. Ir šitai kopulos 

viršutinė dalis virsta aukso šviesos jūra, iš kurios išsineria Kristus ir skubinas pasitikti 

savo mylimąją Motiną. Deja, freskas labai nublukęs ir nūnai vos kai kurios dalys 
aiškiai besimato. 

Daugiau tikybines dvasios rodo Madonna della Scala toj pačioj 

katedroj. Šv. Panelė tikrai motinišku širdingumu glaudžia prie savęs dieviškąjį Kūdikį. 
Galvų ir rankų sutvarkymas maestriškas. Kad geriau būtų užlaikomas, meno mėgėjai 
gražųjį freską, atsargiai iškirtę, padėjo Parmos Pinakotekoj,. 

Rėmų paveikslai. Kaip freskuose, taip ir rėmų paveiksluose Correg- 
gio pasirodė šviesos ir kolorito virtuozu. Savo žioruojančiomis spalvomis jie pirma 
akimirka veikia kiekvieną žiūrovą, bet, atidžiai apžiūrimi, nepatenkina. Visur aptin- 
kame antgamtinės dvasios stoką, anatomijos klaidų ir piešinio netikslumų. 

Teigiamai pasireiškia jo stilius penkiuose altorių paveiksluose, kurių tris 
randame Dresdeno galerijoj, o du Parmoje. Jųjų geriausis bus Kristaus Užgi- 
mimas Dresdene (žiūr. pav. 59.) Tamsią kalėdų naktį piemenys atbėgo pasveikin- 
tų užgimusio Išganytojo. Šv. Panelė, pasilinkusi stainelėje, gėris dievišku Kūdikiu. 
Aukštai angelai, stebėdamies, garbina mažutį Mesiją.  Užpakalyje šv. Juozapas užsiė- 
męs kietasprandžio asilo dresūra. Iš Kristaus spindi antgamtinė šviesa, pašalindama 
tamsumus, tai stipriau, tai silpniau apšviesdama visą aplinką.  Tapinys veikia širdį 
kaip kokia puiki simfonija. Tai tikra kalėdų naktis ir neveltui sąmojingi italai pava- 
dino paveikslą Notte (naktis). 

Panašią kompoziciją aptinkame Parmos Pinakotekoj. Ji vaizduoja šv. P a- 
nelę su šv. Hieronimu ir Marija Magdalena. Gražioj apylinkėj po 
palapinės stogu sėdi Dievo Motina su Kūdikiu. Šv. Hieronimas, itin panašus į pie- 
menį „Naktyje“, padedamas angelo, laiko prieš Kristų atvirą knygą. Antroj pusėj 
Magdalena glamonėja Mažutėlį, priglausdama prie jo savo galvą. Kristus viena ran- 
kute siekia knygos, bet antra apkabina šventąją, žaisdamas jos garbanomis.  Piešinio 
klaidų čia aptinkame visą aibę: angelas liguistas, Kristus labai negražus, Hieronimas 
atrodo kaip nerangus atletas, bet apžiūrimas iš tolo, tapinys tiesiog elektrizuoja žiū- 
rėtoją. Kadangi paveikslas apšviestas skaisčios saulės šviesos, vokiečiai pavadino jį 
„Der Tag“ — Diena. 

Tas pačias teigiamas ir neigiamas puses rodo Madona su šv. Jur- 
giuir Madona su šv. Sebastijonu Dresdeno galerijoj. Pastarame ma- 
tome šv. Panelę, sėdinčią ant debesų aukso šviesoj. Priešakyj šv. Sebastijonas užsi- 
moja pakilti į dangų. Šv. Geminijonas, atsiklaupęs, rodo pirštu į dangišką reginį, bet 
šv. Rokas ramiai snaudžia. Jis rodos tik dėl to miega, kad duotų progos tapytojui 
parodyti kūno sudribimą per miegą. Angelai, patenkinti savo būviu ir džiūgaudami, 
jodinėja debesim. Neveltui sąmojingi saksonai pramynė paveikslą „Reitschule“ — Jo- 
dinėjimo Mokykla. Vis dėlto jis teikia puikaus eiekto ir palieka neužmirštino įspūdžio. 

Iš mažesnių tapinių reikia paminėti Šv. Kotrynos Derybos su 
Kūdikiu Jėzum Paryžiaus Louvre. Kūdikėlis, it žaisdamas, užmauna šventajai 
žiedą, maloniai pritariant Šv. Panelei ir su pasigėrėjimu žiūrint šv. Sebastijonui. Ta- 
pinys taip gražus, kad negali nuo jo atitraukti akių, bet ir jis dvelkia pasauline dvasia. 

Jei šventųjų paveikslų tigūros atrodo perdaug kūniškos, tai mitologiniuose 
jos tiesiog gašlios, o kartais net begėdiškos. Tokios yra: Leda su Gulbe Ber- 
lyno Kaiser-Friedrich muzejuje, Jupiteris su Antiope Paryžiaus Louvre, Danae 
Romos Borghesės galerijoj. Pakenčiamas dar būtų Ganimedo Pagrobimas. Anot 
mitologijos Ganimedas buvęs Trojos karalaitis ir savo nepaprastu grožiu atkreipęs 
dievų akis. Jupiteris sumanęs jį paimti Olimpan, kad tarnautų dievams per puotas, 

pasilikdamas amžinai jaunas.  Pavirtęs ereliu, dievų tėvas nusileidęs nuo Olimpo ir 
pagrobęs dieviškai gražų vaikiną. Kaip tik tai vaizduoja paveikslas. 

Nors be galo gabus ir veiklus, Correggio savo amžininkų nebuvo kaip rei- 
kiant įvertintas ir pagaliau papuolė į skurdą. Nuvykęs Parmon pasiimtų skolos ir pes- 
čias parsinešdamas 60 skudų už darbą, sukaitęs kaitrioj Italijos saulėj, jis atsigėrė 
šalto vandens, apsirgo ir mirė 1534. m. kovo 5. d. visų apleistas ir nežinia kur palai- 
dotas. Tik 1550. m., pavadinus jį Vasari'ui savo knygoj „Vitae“ geniju, jo garbė 
praplito po visą pasaulį Netrukus entuziastai italai praminė jį „il divino“ — 
dieviškų, 

Correggio mokyklos neįkūrė ir mokinių nepaliko, kadangi buvo perdaug ori- 
ginalus, subjektyvus ir nepasiekiamas. Visi, kurie mėgino sekti jo pavyzdžiu, papuolė 
į manierą. Net talentingasis Francesco Mazzola, plačiau žinomas vardu Par- 
migianino (mažasis parmietis), įgijęs pasaulinio garso, neišvengė tos nelaimės. Jo 
nenatūraliai ištemptos, ilgais kaklais figūros, rodos, tyčiojas iš anatomijos mokslo, kaip 
tai matome jo Madonna co! collo lungo (Madona ilgu kaklu) paveiksle Pa- 
lazzo Pitti muzejuje Florencijoj. Tik portretuose, kur negalėjo pasekti Correggio, jis 
parodė savo neabejotiną talentą ir nepaprastą pajėgumą. 


Venecijos mokykla aukštojo renesanso metu. 


ps mokykla žymiai skiriasi nuo kitų Italijos mokyklų. Jos kryptis nusistatė 
vietos aplinkybėmis. Venecijos atmosfera nėra taip sausa, kaip kitose Italijos 
provincijose. Vanduo, garuodamas iš lagūnų, padaro ją drėgną ir tirštą. Šviesūs pie- 
tu krašto spinduliai, lūždami skystoj migloj, tiekia vaivorykštės atspindžių, apgobdami 
visa feerine spalva. Čia šviesos ir spalvų žaismas ir be dažų pagalbos parodo pasaulį 
idealizuotoj formoj. Taigi pati gamta nustatė polichromijos būdą, nurodydama į švie- 
sos ir spalvų kombinacijos grožį. 

Gyventojų elgesys nemažiau padėjo tapytojams išvystyti savo ga- 
bumus. Venecija savo pasauline prekyba ir pramone davė kraštui nepaprastos gero- 
vės ir venecijiečiai galėjo patogiai ir prabangingai gyventi. Įsigiję didžponių papročių, 
jie pasireiškė poniškais mostais, tauriu elgesiu ir puikiais apdarais. Tapytojams čia 
nereikėjo ieškoti motyvų savo paveikslams, kadangi juos sutiko kiekvienam žingsny. 
Taurūs, liekni ir augaloti vyrai, lepios, grakščios ir gražiai apsitaisiusios moterys, 
vaikštinėdamos tarp marmoro kolonų bei sėdėdamos prie gausiai apkloto stalo, piršte 
piršosi į paveikslus. Nenuostabu, jei Venecijos tapytojai buvo realistai. Idealizacijos 
darbą čia atliko pati gamta ir gyventojų kilnūs įpročiai. 

Rasdami tiek gražių ir įdomių motyvų, Venecijos menininkai stengėsi juos 
pareikšti plačia forma ir todėl savo figūras tapė tik iki krūtinės arba keliu. Jų 
paveikslų formatas irgi pasižymi platumu. Sutalpinti kelioms tigūroms viename tapy- 
nyje jie vartojo skersinį paveikslų formatą, kurio plotis žymiai viršijo aukštį. 

Kagandi Venecijos tapytojai gilesnių minčių nepareiškė, tai jų paveikslai 
davė pasigėrėjimo tik akims, nepaliesdami kilnesnių jausmų. Todėl jų padarai, kad 
ir traktavo tikybinę temą, paimtą iš Šventojo Rašto, bažnytiniam kultui nevisai tiko ir 
tik pripuolamai buvo panaudoti Dievo namuose. 

Pav. 60. Giorgione: Šv. Panelė soste. Castelfranco. 


Žymiausi Venecijos mokyklos tapytojai buvo Giorgione, Palma Vec- 
chioir Tizziano. Apie juos turėsime plačiau pakalbėti. 

Giorgione. Giorgio Barbarelli, paprastai Giorgione (Didžiajurgis), 
esąs gimęs Kasteliranke (Casteliranco) apie 1477. m., o miręs 1510(?). m. Venecijoj. 
Apie jo jaunystę beveik nieko nežinome. Kadangi visų trijų venecijiečių technika maž- 
daug vienoda, tai jų paveikslų autoriai dažnai netiksliai nustatomi ir Giorgionei pri- 
skirta daugiau tapinių, negu jis galėjo per savo trumpą amžių (34 m.) padaryti. Nau- 

Pav. 61. Giorgione: Šeima. Giovanelli galerijoj, Venecijoj. 


jieji kritikai rado, kad žymi dalis jam pripažintų paveikslų, tapyta Tizziano, Palma 
Vecchio bei kurio kito venecijiečio. Bet ir iš nedaugelio likusių tapinių, kurių kūrėjas 
tikrai buvo Giorgione, galima spręsti, kad jis turėjo nepaprastą talentą ir buvo labai 


veiklus menininkas. Ypač jam vyko kulto paveikslai, novelių iliustracijos ir būdo at- 
vaizdai. 


Šešiolikto amžiaus pradžioje Giorgione buvo pakviestas kondotjerio Tuzio 
Constanzo išpuošti fireskais kapų koplyčią Kasteliranke. Sugriovus koplyčią, freskai 
dingo, bet užliko altoriaus paveikslas, perkeltas į bažnyčią. Jis vaizduoja Šv.Pa- 
nelę soste (žiūr. pav. 60.) Peveikslas dar gyvai atmena Giovanni'o Bellini'o iko- 

nas, bet jau rodo ir naujos krypties pažymius. Čia nebematome architektūros puoš- 
menos ir tigūros laisviau sustatytos. Aukštame soste, apklotame patiesalais, prie mūro 
sienos sėdi užsimąsčiusi šv. Panelė, turėdama ant kelių dieviškąjį Kūdikį. Apačioj, 
ant marmMoro PAf- — KA2255555552555555:555 E sai 

keto stovi šv. Pran- 
ciškus ir šv, Libe- 
ralis, turėdamas vė- 
liavą. Visiška tyla, 
nė mažiausis vėje- 
lis nejudino vėlia- 
vos ir paskendusios 
mintyse tigūros ne- 
sišneka. Tai nebe 
penkiolikto  šimt- 
mečio  „Conversa- 
zione“, bet visai 
laisva kompozicija. 
Užpakalyje  mato- 
me puikų reginį su 
pilimis, kalnais, 
medžiais ir vande- 
niu. Visa nardo va- 
karo saulės švieso- 
je. Figūros apibū- 
dintos ko tiksliau- 
siai. 

Dar geriau vy- 
ko jam  charakte- 
ristika vadinamuo- 
se apibūdinimo pa- 
veiksluose (Charak- 
terbilder), kuriems 
dažniausiai vartojo 
plačią techniką. To- 
kį rodo Koncer- 
tas Pitti palociuje Pav. 62. Palma Vecchio: Violante. Vienos Belvedere. 
Florencioj. Veneci- 
jos vienuolis Giovanni Spinetti 1502. m. pramanė pianiną, pavadintą jo vardu spinetu. 
Patsai išradėjas ruošia pirmą koncertą. Šalia jo stovi dvasiškis su kanklėmis ir jaunas 
vyrukas (giesmininkas). Spinetti, padavęs akordą, žiūri atsigrįžęs i partnerą, kurs ati- 
džiai klausosi, patvirtindamas tonus. Nemažiau dėmisi nauju sumanymu ir antras kon- 
certo dalyvis. Tiksliau apibūdinti nesugebėtų ir gabiausis portretistas. 

Tolygiai charakterizuota Salomė Doria-Pamiili galerijoj Romoje (žiūr. 
spalvotą pav.). Sužavėjusi savo šokiais Herodą, raginama kerštingos motinos, Salomė 
paprašė karaliaus, prisiekusio duoti jai visa, ką tik panorėtų, šv. Jono Krikštytojo gal- 

vos. Valdovui išpildžius jos pageidavimą, Salomė stovi nusiminusi, turėdama ant lėkš- 
tės kruviną šventojo galvą. Šaly stovįs vaikesas žiūri į ją akyvai tarsi klausdamas, 
kaip dabar jai atrodo josios triumfas. Tokios šlykščios kvailybės ji, rodos, kol gyva, 
nebepadarys ir amoras, nusigandęs, apleidžia ją, skrisdamas šalin. Figūros, išvystytos 
iš ūksmės, leidžia manyti, kad Giorgione bus iš Lionardo da Vinci pasiskolinęs „sfu- 
mato“ techniką. 

Ne taip lengva išaiškinti novelių iliustracijos. Dingus senosioms apysakoms, 
ju prasmė pasidarė paini. Ką reiškia Šeima Giovanelli galerijoj Venecijoje (žiūr. 
pav. 61.), tikrai pasakyti negalima. Vieni spėja tai esant paties menininko šeimą, kiti 
mato paveiksle Adrastą ir Hypsipylę. Kadangi plika moteriškė nurodo i mitologinį 
siužetą, tai pastarųjų interpretacija bene bus teisingesnė. Anot graikų mitų Hypsipylė, 
Lemnos karaliaus duktė, pavydžioms moterims išžudžius visus vyrus, klasta išgelbėjo 
sevo tėvą. Dalykui paaiškėjus, ji turėjo bėgti, bet, pagrobta jūrių plėšikų, buvo par- 
duota Nemeos karaliui Likurgui. Tas pavedė jai auklėti savo sūnų. Besėdinčią prie 
upelio arti tilto ją užtiko Argos karalius Adrastos, kurs nustumtas nuo sosto, turėjo 
bastytis po pasaulį. Paveikslas kaip tik rodo abiejų susitikimą. Užeinanti audra su 
perkūnija tinkamai vaizduoja neramią jų širdžių nuotaiką. 

Taip pat sunku įspėti Trijų Filozofų paveikslo reikšmė Vienos 
Meno Istorijos muzejuje. Mano, kad tai būsią Aeneas, Pallas ir Euanderas, stovį 
prie uolos, ant kurios pastatyta Romos Kapitolius. 

Lengviau suprasti šventų legendų iliustracijos, kaip pav. Mozės ug- 
nies Bandymas Florencijos Ufticijose. Faraonas, bijodamas, kad Mozė nepa- 
vergtų jo žemiu, liepia jį išmėginti. Paduoda jam, dar mažam esant, lėkštes su auksu 
ir žarijomis. Kūdikis be atodairos griebia liepsną. 

| Pažymėtina, kad Giorgionės iliustracijose dominuoja peizažas, kuriame ti- 
gūros rodos pavaduoja statažą. 

Antikės atgimimą ryškiausiai pastebime jo mitologiniuose paveiksluose. 
Mieganti Venera Dresdeno galerijoj gyvai atmena klasikų geriausius padarus, 
o Concert champėtre Paryžiaus Louvre gali konkuruoti su senovės idilėmis. 

Jog gabusis būdo paveikslų tapytojas įstengė sukurti gražių portretų, su- 
prantama savaime. Menininko autoportretas Braunšveigo ir Jaunikai- 
čių atvaizdai Budapešto galerijoj ir Berlyno Kaiser-Friedrich muzejuje tikrai 
verti Apeleso teptuko. 

Palma Vcchio. Antras Venecijos maestras Jacopo Palma, 
pramintas i1 Vecchio (senasis), gimė pas Bergamą apie 1480., o mirė Venecijoj 
1528. m. Apie jo jaunystę irgi maža težinome. Be abejo jis buvo Giovanni Bellini'o 
mokinys ir sekė Giorgione ir Ticijonu. Tarp jų stilių skirtumas visai menkas. Tik jo 
paveikslai pasižymi didesniu kūno grožiu ir mažiau sudvasinti. Linijų švelnumu, dažų 
žvilgėjimu ir spalvų harmonija jis žymiai viršija Giorgionę. Jo stilius labjausiai tiko 
moterims vaizduoti. Todėl jaunos, grakščios, sveikos ir masyvios venecijietės jam ge- 
riausiai sekėsi. Jų tipą jis davė net šv. Panelei ir kitoms šventosioms. Kad italietės 
būty buvusios blondinės, kaip tai matome Palmos atvaizduose, sunku tikėti. Karšta 
pietų kraštų saulė juodus plaukus gali padaryti širmus, bet nieku būdu geltonus. 
Tačiau nereikia manyti, kad tapytojas realistas savo įnoriu būtų įvykinęs tokią nena- 


VENECIJOS MOKYKLA AUKŠTOJO RENESANSO METU 99 


tūralią transiormaciją. Lepios venecijietės, vartodamos taip gausiai visokių kosmetikų, 
be abejo, jau pačios žinojo, kaip cheminėmis priemonėmis galima patapti gelton- 
plaukėmis. 

Ryškiausį Venecijos moterų tipą aptinkame Violantės atvaizde Vienos 
Belvedere (žiyr. pav. 62). Tai tvirta, lepi ir išdidi matrona, geltonais, palaidais plau- 
kais, aukštu biustu ir 
puikiu apdaru. Plati tech- 
nika ir didis paveikslo 
formatas leido meninin- 
kui pažymėti visus de- 
talius: veido bruožus, 
plaukų garbanas ir rūbų 
raštus. 

Tolygiai plačias tor- 
mas rodo Trys Sesers 
Dresdeno galerijoj. Vė- 
lyvesni kritikai įrodė, 
kad tai ne sesers, bet 
deivės: Hera, Atėnė ir 
Afroditė, ginčijusios dėl 
grožio premijos. Jų nuo- 
monę patvirtina Jokūbo 
ir Rachelės paveikslas 
toj pačioj galerijoj. Čia 
vyras, bučiuojąs myli- 
mąją, ne patriarchas, bet 
Parisas, atsisveikinąs su 
Oinone, kad, atsipalai- 
dojęs nuo širdies ryšių, 
galėtų greičiau ir tinka- 
miau išspręsti trijų gra- 
cijų ginčą. 

Dar tvirtesnes, be- 
veik atletiškas formas ro- 
do Judita Florencijos 
Utiicijose. Kad ne tik 
biustams, bet ir ištisoms Pav. 63. Palma Vecchio: Adomas 
figūroms Palma vartojo ir Ieva. Braunsčhweigo galerijoj. 
plačią techniką, matome 
šv. Barboros ikonoj S. Maria Formosa bažnyčioj Venecijoj ir Adomo ir 
Ievos paveiksle Braunšveigo galerijoj (žiūr. pav. 63). Tai vienas gražiausių Italijos 
paveikslų šiapus Alpių. 

Palmos šventieji pašnekėsiai (Sacra Coversazione) skiriasi nuo to- 
lygių Guattrocento paveikslų žymia kompozicijos laisve, o kartais tų pašnekėsių visai 
nepastebime. 

Pav. 64, Ticijonas: Dangiška ir Žemiška Meilė. Borghesės galerijoj, Romoje. 


Venecijos tapytojų mė- 
giamoji tema buvo gulinti 
Venera. Visai plika ir at- 
vaizduota plačia technika, ji 
vos neužkrėtė meno erotizmo 
liga. Laimei, didysis Ticijonas 
užkirto jai kelią, grąžindamas 
grynos meilės globėjai jos 
dievišką skaistybę. Jau Gior- 
gionės Afroditė atrodo kaip 
paprasta gražuolė, Palmos 
Ilsinti Venera Dresdeno 
galerijoj dar kūniškesnė. Tai 
lepi, skaisti ir vangi mergina, 
mėgstanti patogiai  pagulėti 
gražioj apylinkėj ir pakvė- 
puoti grynu oru. Tiesa, joje 
nematome nieko piktinančio, 
nei gašlumo, nei koketerijos, 
nei provokacijos, vis dėlto ji 
nėra klasikų deivė, 0 mažes- 
niems talentams davė pavo- 
jingą modelį. 

Tiziano“ Tiziaino 
Vecelli gimė 1477. m. gra- 
žiausioj pasaulio  apylinkėj, 
Pieve di Cadore mieste Dolo- 
mitų Alpėse, Tirolio pasieny- 
je, bet mirė Venecijoj 1576. 
Pav. 65. Ticijonas: Duoklės Pinigėlis. Dresdeno galerijoj. m. Pragyvenęs ištisą šimt- 

metį, jis mirė tačiau 
ne senatve, 0 maru. 
Nuo mažens persisun- 
kęs tėviškės puikiųjų 
peizažų poezija, tapy- 
tojas poeta kvėpavo 
ja visą savo amžių. 
Šen jis kas vasara 
grįždavęs pasilsėti ir 
naujų įkvėpimų įsigy- 
ti. Vos dešimties me- 
tų vaikinas persikėlė 
į Veneciją ir iš kalnų 
pateko į jūros ir 1a- 
gūnų poezijos srovę. 
Vis tai turėjo nemaža 
įtakos į jo tapybinę 


kūrybą. 
Įstojęs į garsaus 
Giovanni Bellinio 


dirbtuvę, turėdamas 
bendradarbiais talen- 
tingus  Giorgionę ir 
Palmą, jis ko geriau- 
siai išvystė savo įgim- 
tą talentą ir patapo 
tapytojų  kara- 
lium. Išsijuosęs 
dirbdamas per 80 me- 
tu, uolus ir gabus 
menininkas pasiekė 
tapybos viršūnę ir vi- 
sos jos rūšys ir šakos 
buvo jam lengvai 
prieinamos. 

Ilgainiui, tapyto- 
jų karalius pasidarė 
karalių tapyto- 
ju. Susikrovęs dide- 
lius turtus teptuku ir 
laiminga  spekulacija, 
jis persikėlė į puikų 
palocių, kur priimi- 
nėjo kunigaikščius, 
dožus, karalius ir im- 


Pav. 66. Ticijonos: Assun ta. Venecijoj, S Maria de' Frari bažnyčioj. 

Pav. 67. Ticijonas: Pesaro šeimos Madona. 
Venecijoj, S. Maria de' Frari bažnyčioj. 


peratorius. Jo draugų 
ir globotojų tarpe ap- 
tinkame Urbinos ku- 
nigaikštį Guidobaldo, 
Mantuos hercogą 
Gonzagą, ciesorius 
Karolį V. ir Pilipą II. 
popiežių Paulių II. ir 
žymiausius tų laikų 
humanistus. 1533. m. 
ciesorius Karolis V. 
pakėlė jį pialcgraiu, 
o 1533. m. jį jau ma- 
tome ciesoriaus sto- 
vykloj pas Asti, pa- 
galiau 1548. ir 1550. 
m. jis buvo pasiųstas 
į reichstagą  Augs- 
burge. 

Patapęs aristokra- 
tu par excellence, jis 
tačiau nemetė teptu- 
ko, bet dirbo be at- 
vangos iki mirties, 
vis pagerindamas teci1- 
niką ir ieškodamas 
naujų motyvų. Būda- 
mas realistu, jis taip 
mokėjo pasirinkti siu- 
žetų, kad tikrybė vi- 
sados pasireikšė idea- 
lizuotoj formoj. Vis 
dėlto jis buvo savo 
amžiaus vaikas. Hu- 
manistų mokslas pa- 
liko žymių pėdsakų 
jo kūryboj ir huma- 
nizmo dvasia dvelkia 
net iš jo altorių pa- 
veikslų. Šventieji, šv. 
Panelė, pagaliau Kris- 
tus pasireiškia kaip 
tikti žmonės kad ir 
kilnioj išvaizdoj. Juo- 
Tačiau, apgaubdamas 


se vis galima įspėti antikės dievus ir surasti Venecijos tipus. 


VENECIJOS MOLYKLA AUKŠTOJO RENESANSO METU 63 


paveikslus kažkia nežemiška atmosiera, jis juos pašventė, padarydamas tinkamus 
bažnyčios kultui. 

Daugiausia jis paliko patogaus būvio paveikslų, bet mokėjo vaiz- 
duoti ir labai dramatiškų scenų, nors tai nebuvo jo specialybė. Kaipo šviesos ir spal- 
vų illuminatorius, jis neturėjo sau lygių visu renesanso laiku. Kai kurių jo paveikslų 
analizė parodė, kad jis jiems pagrindu dėjo ploną kreidos sluoksnį ir jį nudažė skais- 
čiai raudona lazūra. Tai davė jo paveikslams blizgesio ir žibančio kolorito. Tuo būdu 
jis pasiekė, kad po kūno oda jauti kraujo cirkuliaciją. Savo amžiaus pabaigoje jis 
pramanė „patoso“ techniką t. y klojo dažus krūvelėmis kaip kad dabar daro mo- 
dernistai. Arti tie paveikslai atrodo kaip tik ką suarta dirva, bet iš tolo spindi žavin- 
gomis spalvomis ir nepaprasta šviesa. Toksai yra pav. Kristaus erškėčiais Vainikavi- 
mas Miincheno Senojoj Pinakotekoj. 

Tapytojų karalius šukūręs apie tūkstantį įvairių paveikslų. Aišku, kad 
visuotinėj meno istorijoj jų suminėti negalima. Jie išblaškyti po visus muzejus Itali- 
joj, Ispanijoj, Austrijoj, Vokietijoj, Rusijoj ir kitur. Daug jų dingo, kiti nubluko, dar 
kiti pertapyti. Čionai paminėsime tik keletą idomiausių ir plačiau žinomų. 

Garsiausis Ticijono paveikslas bene bus Dangiška ir Žemiška 
Meilė Romos Borghesės galerijoj (žiūr. pav. 64.). Puikiausioj apylinkėj su medžiais, 
ežerais, pilimis ir bažnyčia ant panašaus į sarkofagą šulinio ritinio sėdi dvi gražuolės. 
Viena (dangiška meilė) mažne visai plika, bet antra (žemiška meilė) rūpestingai apsi- 
rėdžiusi, net rankos apdengtos pirštinėmis. Užpakalinėj šulinio pusėj žaidžia amoras, 
plekšnodamas vandeny. Visa nardo rudens saulės šviesoje. Ką reiškia paveikslas, ne- 
žinia. Vieni mano jį esant alegorija, kiti spėja, kad tai Veneros nežinomas mitas, ar 
kurios novelės iliustracija. Ar šiaip, ar taip, paveikslas pasilieka šedevras, kokių maž 
aptinkame meno istorijoj. 

Duoklės Pinigėlis (žiūr. pav. 65.) tai antras lagūnų miesto virtuo- 
zo šedevras, neturįs sau lygių. Klastingas parizejus paduoda Kristui pinigėlį, klausda- 
mas, ar leista ciesoriui mokėti duoklę. Išganytojas, numanydamas vylių, žiūri į gundy- 
toją savo dieviškomis akimis, siekdamas giliausių širdies paslapčių, tarsi klausdamas: 
„Argi tu nežinai, ką privalai daryti? Kamgi beklausi?“ Šiame paveiksle Ticijonas pa- 
rodė visą savo virtuozumą. Koksai kontrastas tarp Kristaus ir parizejaus? Kada Kris- 
tus ramus, rimtas, tauras ir kilnus, parisejus klastingas, veidmainiškas ir išdavikiškas. 
Jau iš atkištos rankos galima pažinti neteisingą lupiką. — Technika plati, dažų suta- 
pimas maestriškas. Detaliai pažymėti iki mažiausio plaukelio. Ant parisejaus rūbo at- 
raito matome pažymėtą autoriaus vardą „Ticianus“, 

Populariausis ir dažniausiai kopijuojamas paveikslas buvo Assunta — šv. 
Panelės dangun ėmimas S. Maria de' Frari bažnyčioj Venecijoj (žiūr. pav. 66.), Jis 
rodo tris vertikaliai sustatytas grupes. Viduryje šv. Panelė raudonais rūbais ir mėlynu 
apsiaustu, stovėdama ant šviesių debesų, apsiausta meilučių angelų, pakėlusi galvą ir 
akis, ištiesusi rankas, majestotingai žengia į amžinos garbės dausas. Aukštai, iš aukso 
šviesos išsineria Dievas Tėvas ir skubinas pasitikti dangaus Karalienės. Angelas neša 
jai triumfo vainiką.  Apačioj sujaudinti apaštalai irgi norėtų aukštyn pakilti ir pasekti 
savo mylimą Motiną, bet neįstengia; žemės tamsa ir kūno svoris juos dar sulaiko 
ašarų pakalnėj. Ypač tai atjaučia šv. Petras ir sugraudintas puola ant kelių. Kompo- 
zicija puiki, vertikalė perespektyva nė negalėtų būti geresnė.  Tapybiniu atžvilgiu pa- 

veikslas nusisekęs ko puikiausiai, bet bažnytine dvasia nevisai pasižymi. Jis rodos 
perdaug teatrališkas ir dramatiškas. Šv. Panelė neatrodo kaipo „Dievo tarnaitė“. Ji 
greičiau panaši į galingą žemės karalaitę. — Assunta savo didumu praneša net di- 


Pav. 68, Parisas Bordonė: Žvejys su žiedu. Venecijos akademijoj. 


džiausius altorių paveikslus, kadangi turi 6,88 m aukščio ir 3,44 m pločio. Apsaugoti 
nuo smilkalo dūmų ir dulkių jis buvo perkeltas į Akademijos galeriją, bet dėl netin- 
kamos šviešos vėl grąžintas savo pirmykštėn vieton. 

Toj pačioj bažnyčioj aptinkame Pesaro šeimos Madoną (žiūr. 
pav. 67.). Maloningoji šv. Panelė, turėdama pakėlusi Kūdikį Jėzų, nusileido ant coku- 
lo Pesaro palociaus prieangyje. Jos kairėje stovįs šv. Pranciškus su šv. Antanu paveda 
Dievo Motinos globai Benedetto Pesaro šeimą.  Dešinėj šv. Petras, padėjęs ranką ant 
atviros knygos, staigiai atsigręžia į apačioj klūpintį Jokūbą Pesaro. Už jo karys su 
vėliava atveda turkų nelaisvį. Aukštai angelai neša išganymo ženklą. Visos figūros 
sustatytos dar simetriškai, bet jai su pakreipti į dešinę centru. 

Iš Ticijono portretų paminėtina: Popiežius Paulius III. Neapoly, 
Ciesorius Karolius V. Minchene, Kotryna Cornaro Florencijos Utficijose, 
La Bella Pitti palociaus galerijoj, menininko duktė Lavinia ir jo autopor- 
tretas Berlyne. Jie visi taip gražūs, kad nesibijo sulyginami su geriausiais Rubenso, 
Rembrandto ir Velasguezo atvaizdais. 

Daugiausia pajėgumo parodė Ticijonas mitologiniuose paveiksluose. Jo 
Venera su kurapka Florencijos Utficijose, Venera ir Vargoninkas Madri- 
do Prade, Danae Neapolio Tautų muzejuje, Venera kambaryje Florencijos 
Utfficijose, Venera Anadyomene ir Diana su Akteonu Londone lenktyniuoja 
su puikiausiais klasikų padarais. Tai renesansas tikra to žodžio prasme. 

Tiziano mokiniai ir sekėjai. Kaip reikia sulaukti, Ticijonas, 
dirbęs per tokį ilgą amžių, turėjo daug mokinių ir pasekėjų. Jo skaisčios žvaigždės 
pašvaistė siekė tolimų horizontų, apšviesdama mažne visą viršutinę Italiją. 

Iš jo mokinių tik retas kurs pasižymėjo savarankiškumu. Jie tapė savo 
mokytojo tirma ir jų kūrinius vos ne vos galima atskirti nuo maestro padarų. Tokie 
buvo jaunesnysis jo brolis Francesco (j1559), sūnus Orazio ($1576), brolėnai 
Cesare (71601) ir Marco Vecellio (j1616). 

Didesniu savistoviškumu pasižymėjo Ticijono stiliaus reiškėjai, nedirbę jo 
dirbtuvėj. Geriausiai jį imituoja Parisas Bordonė iš Treviso (1500—1571). Jo 
koloritas puikus ir skonis geras, bet darbas dažnai paviršutinis ir beprasmiškas. Ge- 
riausiai jam vyko istoriniai paveikslai. Jo Žvejys su žiedu Venecijos akademijoj 
(žiūr. pav. 68.) įgijo net pasaulinio garso. Anot legendos vienas žvejys gavęs iš šv. 
Morkaus, Venecijos patrono, žiedą ir jį įteikęs dožui. To perdavimo ceremonialą su- 
maniai atvaizdavo Bordone. Tarp senatorių ir didžponių sėdi galingasis Venecijos 
viešpats. Senas žvejys su didžia pagarba paduoda jam gautą iš šv. Morkaus žiedą, 
simbolišką jo globos ženklą. Puiki kompozicija ant architektūros fono, iškilminga 
nuotaika, šviesus aukso koloritas ir tinkama charakteristika teikia geriausio įspūdžio. 

Toj pačioj akademijoj šalia didžiųjų. maestrų Giorgionės, Palmos ir Tici- 
jono šedevrų nustebina lankytojus puikūs paveikslai su parašu „Bonitazio“. Pa- 
starieji tyrinėjimai įrodė, kad buvę trys Bonifazio: du iš Veronos (Veronese), o vie- 
nas iš Venecijos (Veneziano). Jų technika taip panaši, kad sunku nustatyti jų kūrinių 
autorius. Paveikslų turinys dažniausiai imtas iš Šventojo Rašto, bet interpretuotas vi- 
sai laisvai. Taip, Senojo Bonifaco Veronesės Turtuolio Puotoj vargu susekti Kristaus 
prilyginimą apie turtuolį ir Lozorių. 

Cremonos tapybos istoriją randame užrašytą jos katedros freskuose. Jos 
žymiausi reiškėjai buvo: Giamirancesco Bembo, Altobello Melone, Chri- 
stotero Moretto, Galeazzo, Giulio, Antonio ir Bernardino Campi. Ka- 
dangi lagūnų drėgna atmosfera kenkė tinko dažams, tai venecijiečiai freskų technikos 

beveik nevartojo. Sienų paveikslus jie tapė ant drobės, ištemptos ant mūro. Net didy- 
sis Ticijonas nedaug freskų paliko. Jo mėginimai Venecijoj jį apvylė. Tik sausžemy 
jie turėjo pasisekimo. Taip jo „scuolų“ freskai Paduvoj tebesilaiko iki šių dienų. 
m— B Cremonos katedros tapiniai įrodę, 
kad jo stilius taip gerai tiko 
aliejaus dažams, kaip ir freskams. 

Daugiausia plėtojosi Tici- 
jono stilius jo tėviškės miestuose, 
būtent: Udinėj, Pordenone, Tre- 
vise, Cividale ir k. Udinėj įgar- 
sėjo Martino da Udine, pa- 
prastai Pelegrino da San 
Daniele vadinamas (1470— 
1547), o Pordenone G. Anto- 
nio Licinio Sacchi, labjau 
vardu Pordenone žinomas 
(1483—1538). Pastarasis ypatin- 
gai mėgo freskų techniką. Jis 
išpuošė  Colalto,  Villanuovos, 
Mantuos, Treviso, Pordenonės 
ir Genuos palocius ir tapė Tre- 
viso ir Cremonos katedrose, im- 
damas motyvus iš antikės mitų, 
Šventojo Rašto ir legendų. Jo 
specialybė buvo dramatiškos 
scenos. 

Trevise veikė garsusis Lo- 
renzo Lotto (apie 1480—1554), 
Apdovanotas gyva ir poetiška 
tantazija, apsukrus, kupinas ener- 
gijos ir bravūros, jis daugiau 
sekė Correggio negu Ticijonu, 

Pav. 69. Moretto: Madona su keturiais lo- vis dėlto jo kūryboj pastebime 
tynų Bažnyčios tėvais, Frankfurte. ir žymią pastarojo įtaką. 

Niekur Ticijono kūrybos 
pasėliai nerado tokios derlingos dirvos, kaip Brescia mieste. Čia veikė trys žymiausi 
jo pasekėjai: Salvoldo, Romanino ir Moretto. Ilgainiui, jie pakeitė Ticijono aukso ko- 
loritą į žibantį sidabro toną. Tai labjau atatiko vietos nuotaiką. Giovanni Giro- 
lamo Savoldo (1548), apšviesdamas savo paveikslus minkšta, sidabrine vakaro 
saulės šviesa, lengvai pasiekė savo tikslą, bet Girolamo Romanino (į1566), 
tapydamas plačia technika ir dideliu formatu, buvo reikalingas didesnio sumanumo. 
Moretto (tikrai Allessandro Bonvicino ca. 1498—1555) galutinai išvystė sidabro ko- 
loritą. Jo paveikslai pasižymi dideliu aiškumu: tigūros gerai apibūdintos, rūbai pla- 
čiai suklostyti, brokatai ir aksomai atvaizduoti pavyzdingai ir tiksliai. Jis tapė beveik 
tik religinius paveikslus, kurįų paliko apie šimtą. Viena Brescia jų turi apie septy- 

niasdešmit. Tarp jų randame jo gažiausį padarą — Marijos Vainikavimą SS. 
Nazaro e Celso bažnyčioje. Ne tik Kristus ir šv. Panelė, bet ir šventieji atvaizduoti 
ko puikiausiai. Jo paveikslai turėjo nemaža pasisekimo ir užsienyje. Vienos Ciesoriaus 
galerijoj aptinkame šv. Justyną, Berlyne Madonos Garbę, Frankiurte Mado- 
ną su keturiais lotynų Bažnyčios tėvais (žiūr. pav. 69.). Pastarųjų tiks- 
lus apibūdinimas leidžia manyti, kad Morelto pajėgė portretuoti kaip retas kurs ki- 
tas. Nenuostabu, jei jo mokinys Giovanni Battista Moroni įgijo pasaulinės 
garbės. 


Venecijos mokykla XVI. šimtmečio pabaigoje. 


K“ Italijos sausžemy XVI. šimtmečio antroj pusėj renesanso tapyba ima merdėti, 

lagūnų mieste ji dar tvirtai laikosi, pasižymėdama net tam tikra pažanga. Ją 
tęsė didysis Ticijonas, uoliai dirbdamas iki žilos senatvės. Pastačius naujas šventyklas 
ir atnaujinus apdegusį dožų palocių, jiems papuošti atsirado ir daugiau meneninkų. 
Iš jų pasaulinės garbės įsigijo Tintoretto ir Veronese. 

Tintoretto. Jacopo Robusti, pagal amatą savo tėvo, kurs buvo 
dažytojas (tintore), dažniausiai Tintoretto vadinamas, gimė ir mirė Venecijoj (1518 
—1594), taigi buvo tikras venecijietis. Nepaprastai talentingas ir veiklus, gyvo ir aud- 
ringo temperamento, jis savo kūryboj pasižymėjo tikra bravūra ir virtuozumu ir ne- 
pailsdamas ieškojo naujų kelių tapybos srityje. Venecijiečių ramūs būvio paveikslai 
jo toli gražu nepatenkino. Žmogus jo nuomone ne tam, kad patogiai gyventų, bet 
kad kovodamas užsipelnytų garbės vainiką. Todėl drama, paliečianti neišvengiamą 
tragizmą, buvo jo kūrybos mėgiamoji tema. 

Realizuoti savo užsimojimams jis sumanė Michelangelo piešinį sutuokti su 
Tiziano koloritu ir savo dirbtuvėj pakabino antraštę: II disegno di Michelangelo ed il 
colorito di Tiziano. Kad praktikoj tai neįvykdoma, jo karštas būdas taip greitai to 
pastebėti neleido, kol prityrimai išmokė blaiviau žiūrėti į keistą problemą. Vis dėlto 
jo pastangos nebuvo bergždžios; jis sukūrė naują, savotišką stilių, parodžiusį Floren- 
cijos reljefus lagūnų šviesoj. 

Visų pirma jis atsidėjęs studijavo Michelangelo anatomiją, judesius ir su- 
trumpinimus. Paskui lipdė molio arba vaško figūrėles ir jas piešė vakarais lempos 
šviesoje, kad galėtų geriau surasti tinkamus šešėlius. Pagaliau žemiečių patogios eg- 
zistencijos vaizdai po jo teptuku virto tikra drama. Venecijos turtuoliai, žibą purpuru 
ir auksu, apsipylė ašaromis; apsiniaukė giedras dangus, saulėti peizažai apsiklojo 
migla, bet pro ūksmę tryško šviesa, kuri, nugalėjusi tamsą, pasirodė dar puikesnė 
negu vienodai šviečianti saulutė. Prasiskyrus tamsiems audros debesiams, prašvito pa- 
geidaujama saulė, žioruodama ugnimi ir persisunkdama pro tamsiausias ūksmes. Ir 
taip, jo šviesos akordai keičiasi iš piano į fortissimo, iš šviesiai baltų Į tamsiai juo- 
das spalvas. Kristus prie Piloto (šv. Roko skuoloj) tamsioj žydų minioj atrodo kaip 
balta gėlė, išaugusi ant juodos uolos viršūnės. 

Deja, efekto laipsniavimas ne visados padidino grožio laipsnį. Priešingai, 
griežtas, perdėtas natūralizmas pastumėjo tapytoją i šiurkštų, nešvankų ir gašlų realiz- 
mą. Tamsios ūksmės ilgainiui atbuko ir pajuodavo, o mitologiniai siužetai sukelia 

Pav. 70. Tintoretto: Prikryžiavimas. Venecijoj, Scuola di S. Rocco. 


nesveiką gašlumą. Aistringas menininkas, nemokėdamas susilaikyti ir stokodamas kan- 
trybės, dažnai nustojo pusiausvyros. Jo inspiracija ir koncepcija dažniausiai buvo gera 
ir kilni, tačiau, dirbdamas skubiai ir nervingai, jis nepajėgė jų kaip reikiant išvystyti 
ir subrendinti. Nors žymiai trumpiau gyveno negu Ticijonas, vienok savo paveikslų 
plotme jis dešimteriopai pranešė pastarąjį. Savaime suprantama, kad taip skubiai 

dirbdamas, negalėjo duoti vien tobulų veikalų. Dykoms vietoms užimti jis dažnai var- 
tojo alegorinės figūras, aptemdydamas paveikslų prasmę. Vis dėlto reikia pripažinti, 
kad Tintoretto buvo genialus tapytojas, pasižymėjęs kilnia ir energinga paplasta. 

Kaip Ticijono, lygiai ir Tintoretto kūrinių suminėti negalima. Todėl čionai 
turėsime pasitenkinti tik kai kuriais įdomesniais tapiniais. 


Pav. 71. Paolo Veronese: Vestuvės Kanoj. Dresdeno galerijoj. 


Šv. Roko brolijos patalpas — Scuola di S. Rocco — ir šalia jų stovinčią 
bažnyčią jis išpuošė 56 kolosalaus formato paveikslais. Iš jų labjausiai domina V a- 
rio Žaltis, Betliejaus Kūdikių Skerdynė ir Prikryžiavimas 
(žiūr. pav. 70.). Pastarasis kaip tik tiko menininko dramatiškiems užsimojimams. Bai- 
si Kalvarijos drama davė geriausių motyvų aistringam tapytojui. Dangus apsiniaukia 
audros debesiais, medžiai, pagauti viesulo, tai iškėčia, tai vėl suglaudžia savo šakas, 
įsiutusi minia mostaguoja rankomis ir kojomis. Budeliai stengiasi ko greičiausiai pri- 
kryžiuoti ir pakelti piktadarius. Kokia proga parodyti raumenų iššitempimui! Viduryje 
prieš šviesią aukso aureolę kaba Kristus ir atsidėjęs žiūri į sukniubusius po kryžiumi 
šventuosius. Rodos, jis norėtų nužengti nuo kryžiaus ir paimti juos savo prieglobstin. 
Marija Magdalena stovi, iškėtusi rankas ir, pakėlusi galvą, žiūri aimanodama į dievišką 
Mokytoją, iš kurio tiek prityrė malonių. Kaip ji norėtų apkabinti jo kojas ir savo aša- 
romis numaldyti jų skausmą, bet jų nepasiekia. Tai realizmas ryškiausioj savo iormoj. 

Madonna del!' Orto bažnyčioje aptinkame du labai įdomius milžiniško for- 
mato paveikslus, būtent: Pastarąjį Teismą ir Aukso Veršiuko Garbi- 
nimą. Čia tapytojas dar tiksliau parodė savo anatomijos mokslą. 

Dožų palociuje ypatingai domina Venecijos Apoteoza ir Rojus. 
Pastarasis bene bus visų didžiausis Tintoretto paveikslas, kadangi turi 25,40 m pločio 
ir 10,50 m aukščio. 

Paolo Veronese. Povilas Caliari, pramintas Veronese, gimė 
Veronoj 1528. m., o mirė Venecijoj 1588. m. Jis savo kūryba žymiai skyrėsi nuo 
amžininko Tintoretto. Dramatiškos scenos jo neramiam, į prabangas linkusiam būdui 
visai netiko. Jį labjau viliojo venecijiečių puikus ir patogus gyvenimas. Todėl jis dau- 
giausia mėgo tapyti iškilmes, puotas ir apoteozas. Buvo tai uoliausis ir gabiausis po- 


Pav. 72. Paolo Veronese: Vestuvės Kanoj. Louvre, Paryžiuje. 


kyliu vaizduotojas. Imdamas siužetus iš Biblijos, istorijos ir mitologijos, jis kaip nie- 
kas kitas mokėjo pasirinkti iškilmingas scenas, kaip va: parizejaus Simono puotą, 
vestuves Kanoj, Kristų Levio palociuje, Grigaliaus Didžiojo pokylį, Antonijų ir Kleo- 
patrą, Venecijos apoteozą ir t. t. Ir reikia pripažinti, kad savo temas išvystė ko pui- 
kiausiai.Didingos arkados, puikios prožiūros, lepi draugija, vaizdingi orientaliniai rū- 
bai ir žavi spalvų akordai teikia tiek estetinio pasigėrėjimo, kad jų ir užmiršti nega- 
lima. Deja, norėdamas iškelti prabangų grožį, jis į šventus paveikslus kartais įtraukė 
ir nevisai tinkamų dalykų, kaip: komedijantus, šunis, bezdžiones, girtuoklius, muzi- 
kantus ir t. tt Dėl to jis turėjo susidurti su inkvizicijos cenzūra ir prašalinti iš Kris- 
taus draugijos padaužiškas scenas. 

Paolo Veronesės tapiniai daugiausia randa gerbėjų dėl savo aiškumo ir 
šviesaus kolorito. Veroniečių papročiu jis savo paveikslams davė sidabro varsos pa- 
grindą ir ta technika pasiekė puikius spalvų niuansus ir didelį pastovumą. Po keturių 
šimtmečių jo tapiniai atrodo kaip tik ką tapyti. 

Deja, būdamas patogaus būvio vaizduotojas, jis gilesnių minčių pareikšti 
nemokėjo, o gal ir nenorėjo. Jo specialybė buvo iškilmės ir jų kūryboj jis buvo tik- 
ras virtuozas ir sau lygių neturėjo. 

Jo paveikslai taip panašūs į kitas kitą, kad, susipažinę su vienu, galime 
susidaryti teisingą nuomonę ir apie kitus. Todėl čia dedame tik jo Vestuves Kanoj iš 
Dresdeno galerijos (žiūr. pav. 71.). Kad ne Kristus su šviesia aureole, vargu kas čia 
pažintų vandens permainymo stebuklą. Biblinis nuotykis buvo tapytojui tik pretekstas 
parodyti, iškilmingų pokylių prabangas ir venecijiečių puikų gyvenimą. Reg, kiek čia 
rūbų, varsų ir nuotaikos įvairumo! Paryžiaus Louvre aptinkame kitas to paties 
meninko Vestuves Kanoj. Jos dar puikesnės. Sunku net įsvaizduoti, kad tokie 
turtuoliai būtų nebetekę vyno. Žiūr. pav. 72. 

Su juo lenktyniuoja Kristus Levio pokylyje Venecijos Akademijoj. 
Deja, dėl kai kurių scenų, nesutinkančių su šventa tema, inkvizicija patraukė meni- 
ninką teisman ir jis buvo priverstas kai kurius dalykus pašalinti, pav. bezdžiones, 
girtus vokiečius ir t. t. 

Geriau atatinka evangelijos dvasią Puota pas parizejų Simoną 
nebematyti. 

Aišku, kad Veronesės iškilmingi vaizdai labjausiai tiko vilų dekoracijoms. 
Barbari vilą pas Trevisą jis išpuošė tokiais puikiais mitologiniais vaizdais, kad jų 
atsižiūrėti negalima. Linksmas, patogus gyvenimas čia teka plačiausia vaga ir stipriau- 
sia srove. 

Dožuų palociuje aptinkame puikią Venecijos Apoteozą ir Veneci- 
jos Garbę su Taikos ir Teisingumo alegorijomis. Tai lagūnų valstybės galios pui- 
kiausis atvaizdas. 

Šventųjų paveiksluose Paolo įkandin sekė Ticijonu, kaip pav. Madonoj 
su Cuccinos šeima Dresdeno galerijoj ir Šv. Kotrynos Derybose Veneci- 
jos akademijoj. 

Renesanso vaizdyba Vokietijoj. 


Kada XVI. amžiuje Italijos menas siekė zenito, Vokietijos kūryba tik retkar- 
čiais pasireiškė gražesniais žiedais, bet ir tie netrukus suvyto ir nubirėjo. Svarbiausia 
to liūdno reiškinio priežastis buvo reformacija. Ji net uoliau kovojo su paveiksli- 
niu menu negu pirmieji krikščionys su stabmeldžių dievais, matydama meno pada- 
ruose pagonių liekanas. Todėl be atodairos smerkė visą meninę kūrybą, pjaustė pa- 
veikslus, skaldė statulas, griovė altorius ir degino bažnytines reikmenes. Apie tą žiau- 
rų vandaližmą mums jau teko kalbėti architektūros tome ir čionai tik norime pabrėžti, 
kokį baisų priešą sutiko vaizdyba novatorių kraštuose. Kad tokiomis aplinkybėmis me- 
nas negalėjo vystytis ir pasireikšti gražiais kūrinių žiedais, suprantama savaime. Juk 
meninikas dirba ne sau, bet tautai, o kur ta persekioja meną, ten menininkas visai 
nebereikalingas. i 

Antra kūrybos stangnacijos priežastis buvo mecenatų bei galingų meno 
rėmėjų stoka. Kada anapus Alpių didesni miestai ir valdovai visomis jėgomis rėmė 
ir ugdė menininkus, kaip va: Florencija, Venecija, popiežiai, kardinolai, Vokietijoj 
mecenatų kaip ir nebuvo. Tik Mainco arkivyskupas Albrechtas von Brandenburg ir 
ciesorius Maksimilijonas domėjosi menu ir savo užsakymais davė darbo išalkusiems 
kūrėjams. Iš miestų vos Augsburgas nebuvo abejingas meno dalykuose. 

Vokiečių dvasios nuotaika irgi neleido plėtotis renesansui. Vieninte- 
lis kelias į Italiją vedė pro ankštą Brenero siaurumą.  Užmegzti ryšių per aukštus 
kalnus buvo labai sunku ir Apeninų pusiausalio kūryba vargu galėjo turėti įtakos į 
germanų tautą. Jai dargi buvo sunku suprasti klasikinio meno atgimimo reiškiniai. 
Antikės paveldėtojų elegancija, harmonija, simetrija, šviesos ir žibančių spalvų pomėgis, 
aukšta kūrybinė paplasta buvo svetimi šiurkštiems šiaurės gyventojams, įpratusiems į 
žiaurius karo žygius ir ieškojusiems pasigėrėjimo ir grožio tik ginklų bildesy. Vidur- 
amžių menas sėkmingiau veikė jų kietas širdis ir gotikas savo aštriais bokšteliais 
veikliau kėlė jų amžinais ginčais nuvargintą dvasią. Nenuostabu, jei jų vaizdyboj ap- 
tinkame šiurkščias viduramžių lytis, tik retkarčiais suminkštytas švelnesniais renesanso 
bruožais. Net genialaus Diirero kūriniai atrodo kaip erškėčių krūmai, o garsiojo Vi- 
šerio statulos beveik kirviu tašytos. Tik klasikų pavyzdžiais auklėta dvasia galėjo su- 
kurti renesansą. Kas jos stokoja, privalo laikytis senovės tradicijų, jei nenori papulti 
į šlykštų manierizmą. 

Plastika. Reformacijos sukuryje tikybinė plastika Vokietijoj 
beveik visai apsistojo. Ir kuriam galūi kalti šventųjų statulas, kad už kertės laukia ta- 
natikas su kirviu? Tik katalikų bažnyčioms puošti kur-ne-kur statė altorius ir sakyk- 
las, dirbo suolus, tabernakulus ir kitas kulto reikmenes. Bet jų meninė vertė buvo ne- 
kokia. Jei kartais aptinkąme vertingesnį padarą, tai jį bus sukūręs senesniosios kar- 
tos menininkas, užlikęs iš viduramžių, kaip pav. Lerch'as, pagaminęs Baden- 
Badene gražų krucifiksą (žiūr. pav. 73.). 

Nerasdami darbo Dievo namuose, skulptoriai ieškojo jo pasauliniuo- 
se rūmuose. Deja, vokiečiai stokojo monumentalumo dvasios. Kai italai savo 
didesnius miestus kaip įmanydami stengės papuošti puikiais monumentais, vokiečiai 
visą savo garbę matė dekoracijose ir jų menininkai pamažu virto paprastais 
amatininkais. Tai, suprantama, nepakėlė karališkojo skulptūros meno. Visas vokiečių 
monumentalumas pasireiškė šuliniuose bei fontanose. Kiekvienas didesnis miestas 
būtiniai turėjo pasistatydinti tinkamą šulinį. Bet, sumažėjus menininkų skaičiui, reikėjo 
darbą pavesti mūrininkams ir todėl ne visi 
šuliniai pasižymi menine kūryba. 

Tolygiai aptinkame vokiečių gy- 
venamuose kraštuose daug įvairių ir gana 
gražių antkapių. Jų vieni pastatyti at- 
skirai, kiti stovi prie sienos, dar kiti turi 
vieną reljefuotą kapo plokštį, bet daugiausia 
randame vadinamų epitafų, kabinamų 
prie piliorių bei sienų. Ta plastikos šaka 
bene geriausiai išsivystė Vokietijoj. Prieš ją 
nejdrįso kovoti net aršiausi fanatikai. Kaip 
Romos stabmeldžiai, lygiai ir retormatoriai 
paminklų mirusiems nepalietė. 

Skaičiaus atžvilgiu vokiečių skulp- 
toriai daugiau sukūrė plastikos negu Italijos 
menininkai, bet jos estetinė vertė retai pa- 
tenkina. Todėl čionai paminėsime tik jų 
žymiausius padarus. 

Iš bažnytinės plastikos atkreipia 
mūsų dėmesį Šlezvigo katedros di- 
dysis altorius, turįs 385 figūras, skop- 
tas iš medžio. Jį pastatė Hans Brūg- 
gemann 1515—21. m. Didžiulis altorius 
sudėtas iš 20 kompozicijų ir atpasakoja 

Pav. 73. Lerch: Prikryžiuotasis. Kristaus gyvenimą iki dangun žengimo. Jo 

Baden-Badene. viduryje matome Prikryžiavimą, o 

apačioje Šv. Dvasios Aisiuntimą 

(žiūr. pav. 74. ir 75.). Tai tikri šedevrai, neturį sau lygių visoj Vokietijoj renesanso 

laikmetyje. Visos tigūros apibūdintos kuo tiksliausiai, rūbai suklostyti skoningai, po- 
zos natūralios. Čia realizmas tikrai lenktiniuoja su idealizmu. 

' Pasaulinė skulptūra buvo tevartojama rūmų fasadoms bei portalams ir šu- 
liniams puošti. Pastatų struktūra vokiečiams maža terūpėjo, bet jų frontai turėjo būti 
apkloti ornamentais. Tai mums teko pastebėti jau architektūros dalyje ankstyvojo ir 
vėlyvojo renesanso metu. Visa Heidelbergo pilis buvo apsagstyta statulomis 
ir klote apklota ornamentais (žiūr. pav. 197. ir 198. arch. t.), bet jų estetinė vertė toli 
gražu negali lygintis su Italijos skulptūromis. Aukštojo meno pretensijos tegalėtų tu- 
rėti Friedrichsbau'o figūros, sukurtos gabaus Sebastijono Gėtz'o iš 
Šveicarijos. Ir Otto-Heinrichs-Bau'o plastiką pagamino nevokietis, o belgas Alek - 

saudras Colins. Buvo tai gana veiklus skulptorius, bet, nelaimė, pavyzdžių sta- 
tuloms ėmėsi iš nevykusių Hanso Bessero piešinių 

Aštuoniolikto šimtmečio pradžioje (1609—1612) papuošta Bremeno go- 
tinė rotužė renesanso skulptūromis. Jas sukūrė Lūder von Bentheim, pa- 
įvairindamas ornamentus mitologinėmis figūromis. Nors mitologija vokiečių skulpto- 
riams ne visai sekdavosi, tačiau Lūderio figūros patenkina net svetimšalius, 

Renesanso šuliniais 
įgarsėjo Augsburgas. Iš jų čia pa- 
minėsime tik Herkuleso šu- 
linį (žiūr. pav. 76.). Pjedestalo 
viršūnėj matome herojų, kovo- 
jantį su septyngalve hidra. Nu- 
tvėręs pabaisą už sprando ir už- 
dėjęs dešinę koją ant jos nuga- 
ros, jis savo brūkliu užsimoja ją 
nužudyti. Ant apatinio cokulo 
gzimso sėdi keturios najados, tai 
liedamos vandenį iš urnų, tai iš- 
gręždamos savo šlapius plaukus 
į baseiną. Tarp jų vaikesai joja 
ant gulbių, šlakstančių snapais 
vandens sruogas. Šulinį pastatė 
niderlandietis Adriaen de Vries, 
Giovanni da Bologna mokinys, 
pačioje šešiolikto šimtmečio pa- 
baigoje (1599.). 

Daugiausia pasižymė- 
jo vokiečių skulptoriai antkapiais. 
Jųjų gražiausius ir įdomiausius 
aptinkame periodo pradžioje ir 
pabaigoj. Tai Liudviko IV. 
antkapis Miūncheno šv. Pa- Pav. 74. Hans Brūggemann: Prikryžiavimas, 
nelės bažnyčioje ir Maksimi- Šlezvigo katedroje. 
lijono I. rūmų šventykloje 
Insbruke. Pastarasis apstatytas 28 auksuotomis figūromis, tarp kurių randame puikią 
karaliaus Arturo statulą (žiūr. pav. 77). Spėjama, kad tai Petro Vi- 
scherio darbas. Abu antkapiu stovi navų viduryje ir apeinami. 

Mus labjau domina vadinamieji epitafai. Atminti mirusiems be žemėj 
stovinčių antkapių buvo daromi lengvesnės struktūros paminklai, kabinami prie sienų 
ir piliorių. Jie gyvai atmena mūsų kryžius ir turi kaip jie po vieną, du ir tris auk- 
štus, bet skiriasi nuo pastarųjų savo plokščia forma. Vieniems ir antriems pavyzdžiai 
imti iš altorių. Epitaius taisė iš medžio, alabastro, minkšto smėlio akmens ir marmoro. 
Aptinkame bažnyčių, taip gausiai apkabinėtų epitafais kaip" pas mus stacijomis, pav. 
Karaliaučiaus katedrą. Vieną gražiausių tos rūšies paminklų randame Bremeno kated- , 
roj. Tai Mūllerų epitafas. Jis pasikelia trimis aukštais ir turi apačioje gra- 


+ 

žiai papuoštą lentą su mirusiųjų nekrologu. Pastatas, pasikeldamas aukštyn, žymiai 
siaurėja. Visi trys aukštai rodo korintinę tvarką. Jų kertėse ant apatinių gzimsų ir 


Pav.75. Hans Brūggemann: Šv. Dvasios Atsiuntimas. 
Slezvigo katedroje. 


šalia kolonų sėdi bei stovi evangelistų, patriarchų ir kitų šventųjų figūros. Apatinio 
aukšto viduryje atvaizduotas patriarchas Jonasas, o viršuj jo vario žaltys. Abu nurodo 
į mirusiųjų prisikėlimą. Kai kurios baroko formos leidžia manyti, kad jis bus staty- 
tas jau XVII. šimtmečio pradžioje. 

Pav. 76. Adriaen de Vries: Herkuleso šulinys. Augsburge. 

Tapyba. Tarp Italijos cinguecentė ir vokiečių renesanso škirtumas labai 
didelis. Tiesą pasakius, tai visai nebuvo renesansas, o tik viduramžių meno tolimes- 
nis vystymasi. Vokiečiai, neturėdami savo krašte antikės pavyzdžių, dorai nesuprato 
renesanso esmės ir savotiškai įsivaizdavo klasikų padarus. Todėl ir senovės herojai 
jų kūriniuose atrodo kaip viduramžių riteriai bei landsknechtai. Jų naujojoj tapyboj te- 

pastebime kai kuriuos renesanso motyvus, ornamentus ir architektūrą, bet koncepcija, 
kompozicija, tipai ir technika pasiliko grynai gotiški. Taigi vokiečių renesansas grei- 
čiau ženklina periodą negu meno esmę. 

Prasiplėtus reformacijai, tapybinis ienas, pagrįstas tikyba, galutinai suban- 


Pav. 77. Petras Vischer: Karaliaus 
Arturo statula. Mūnchene. 


krutijo. Iš jo vos teišliko paišyba. Menininkai, 
stokodami užsakymų rėmų paveikslams, gamino 
piešinius, iš kurių darė vario ir medžio klišes 
iliustracijoms. Atsirado maldaknygės, Marijos 
gyvenimo, Kristaus kančios ir mirties baisenybių 
aprašymai su gausiais paveikslais. Sukūrę tam 
tikrą seriją paveikslų, patys menininkai juos kol- 
portavo po visą kraštą. Tuo būdu grafinis menas 
pasidarė labai popularus. Nenuostabu, kad retor- 
macijos skelbėjai juo pasinaudojo savo tikslams. 

Vokiečių tapytojų tarpe daugiausia 
įgarsėjo Dūreris ir Holbeinas Jaunesnysis ir apie 
juos turėsime plačiau pakalbėti. 

Albrecht Dūrer. Didysis vo- 
kiečių tapytojas Albrechtas Dūreris 
gimė Nūrnberge 1471. ir mirė tenpat 1528. m., 
taigi buvo Rafaelio amžininkas. Jo tėvas irgi Al- 
brechtas vertėsi auksakalybe ir norėjo savo sūnų 
išmokyti savo amato, bet jaunasis Albrechtas įsi- 
geidė būti tapytoju. 1486. m. jis įstojo į Mykolo 
Wohlgemuto dibtuvę ir po ketverių metų baigė 
tapybos mokslą. Atlikęs tradicinį keliavimą (Wan- 
derschait), jis užmezgė draugiškus ryšius su ve- 
neciečiu Jacopo de' Barbari, apsigyvenusiu 
Nūrnberge. Jo paskatintas Dūreris aplanko Ve- 
neciją (1505) ir susiartina su garsiuoju Giovan- 
ni Bellini. Pagrįžęs tėvynėn, jau garsus ta- 
pytojas, įstojo ciesoriaus Maksimilijono 
tarnybon.  Geisdamas praplėsti savo Žinias, jis 
1520—1521. m. atlieka kelionę į Niderlandus, 
kur jį sutinka su didžiausia iškilme, ypač Ant- 
verpene. Amžiaus pabaigoje jis parašė kelias 
knygas apie paišybą, optiką, perspektyvą ir kūno 
proporcijas. 

Nors, bastydamasi po svetimus kraš- 


tus, gabusis nūrnbergietis gerai pastebėjo, kad užstojo nauja gadynė ir meno pasau- 
lyje paputė jau kitas vėjas, tačiau pasiliko ištikimas vokiečių tradicijoms ir antikės 
renesansas jo nejaudino. Vis dėlto stengėsi eiti pirmyn, minkštindamas žemiečių ašt- 
rias formas, pagerindamas techniką, harmonizuodamas spalvas, rūpindamies tikslia 


perspektyva ir kūno proporcijomis. 


Turėdamas gyvą tantaziją ir būdamas nusiteikęs 


tilozotiškai, jis kai kuriais atšvilgiais tikrai buvo panašus į Lionardo da Vinci. Gerai 

įsižiūrėję į jo paveikslus, rasime daug kilnių minčių ir labai įdomių motyvų. Tačiau 
Rafaėliu jis nebuvo ir veltui vokiečiai jį lygina su garsiuoju urbiniečiu. Jo paveikslai 
stokoja aiškumo, harmonijos ir reljetumo, ypač gi jam trūko estetinio skonio. Apkrauti 
detaliais, jo kūriniai dargi vargina žiūrėtoją. Neveltui Louis Hourticą sako, kad jo 


figūros atrodo kaip erškėčių krūmai — figures ėpineuses comme des buissons. 
Reikia pripažinti, kad Dūreris buvo labai darbštus ir vaisingas menininkas. 
Jam taip gerai sekėsi aliejaus paveikslai, kaip ir piešiniai, vario ir medžio raižyniai, 


atvaizdai ir alegoriniai pa- 
veikslai. Tačiau turime pa- 
žymėti, kad jis buvo geres- 
nis raižytojas negu tapytojas. 

Iš jo polichromi- 
jos ypač paminėtina Visų 
Šventų bei Šv. Tre- 
jybės paveikslas Vienoje 
(žiur. pav. 79). Aukštai, 
aukso šviesoj tarp angelų 
chorų pasirodo Dievas Tė- 
vas popiežiaus rūbais, lai- 
kydamas rankomis prikry- 
žiuotą Kristų. Viršuj jo skra- 
joja šv. Dvasia, apsiausta 
angelų. Viduryje matome 
šventuosius: dešinėj vyrus, 
bet kairėje moteris. Žemiau 


Pav. 78. Albrecht Dūrer: A u- 


„toportretas. Mūncheno 


jybei įvairių luomų atsto- 
vai: kairėj vienuoliai, veda- 
mi popiežiaus, o dešinėj 
pasauliečiai su imperatoriumi 
priešakyje. Apačioj pasirodo 
puikus žemės vaizdas, kurio 
dešinėj pastebime patį ta- 
pytoją su lenta: Albertus 
Direr Noricus taciebat a vir- 
ginis partu 1511. Ta.puikia 


| dangaus vizija skrajoja per 


žemes ir jūras, žadindama 
giliausią pagarbą Aukščiau- 
siam. Koncepcija kilni ir 
pareikšta tikrai maestriškai. 
Paveikslas gyvai atmena Ra- 
taėlio Disputą (plg. pav. 20.), 
nors linijų švelnumu, har- 


atiduoda pagarbą šv. Tre- Eingkoiska). 


gali lygintis su pastarojo šedevru. 

Tolygiai puikų Dūrerio paveikslą, kad ir žymiai nublukusį, aptinkame Pra- 
goje, būtent Rožančiaus Šventę. Gražioj apylinkėj po baldachimu sėdi šv. 
Panelė su Kūdikiu Jėzum. Šv. Dominikas ir angelai dalina rožančiaus brolijos na- 
riams rožių vainikus. Bet ciesorių (Maksimilijoną) ir popiežių (Julijų IL.) vainikuoja 
šv. Panelė ir dieviškas Kūdikis. Paveikslas tapytas Venecijoj vokiečių koplyčiai Fon- 
daco dei Tedesci ir todėl jame matome daugiau Italijos įtakos, nors tipai pasilieka 
vokiški. 


monija ir figūrų poza ne- 


Apleidęs Veneciją, niirnbergietis ir vėl grįžo į viduramžių tapybą. Tik sa- 
vo amžiaus pabaigoje jis tiksliau ėmė sekti Italijos tapytojais. Tai rodo jo Keturi 
Apaštalai Miūncheno Pinakotekoj (žiūr. pav. 80. ir 81.). Paveikslas tapytas ant 
dviejų atskirų medžio lentų. Vienoje matome šv. Joną apaštalą, skaitantį knygą, į ku- 
rią žiūrį ir šv. Petras, antroje šv. Paulių, o už jo šv. Morkų. Šv. Jonas ant žalios tu- 
nikos dėvi raudoną, o šv. Petras ant raudonos tunikos baltą apsiaustą, bet dviejų už- 
pakalinių apaštalų tesimato tik galvos. Visi asmenys apibūdinti kuo tiksliausiai. Sako 
Dūreris jais norėjęs parodyti keturius temperamentus ir tai jam pavyko kaip nereikia 
geriau: šv. Jonas tiksliai apibūdina melancholiką, šv. Petras fHegmatiką, šv. Morkus 
sangviniką, o šv. Paulius choleriką. Būdų kontrastas kaip tik pabrėžia įvairius tempe- 
ramentus. Tačiau tokios tendencijos nematyti. Apaštalų figūros pagarbios, rimtos ir 

didingos. Tai ne nendrės, sviruojančios nuo vėjo, bet tikri ąžuolai, nesibiją nei aud- 
ros nei perkūno. Ypač šv. Paulius gerai nusisekęs. Pažinęs tiesą ir užvožęs knygą, 
jis tik spaudžia kardą, pasiryžęs kovoti už Kristaus mokslą iki mirties. Technika pa- 

Pav. 79. Albrecht Dūrer: Visų Šventų bei Šv. 
Trejybės paveikslas. Vienoje. 


vyzdinga ir spalvos tinkamai suderintos, Sugniužinti gotinio laikmečio rūbai pasikei- 
tė plačiomis klotinėmis, puikiai harmonizuojančiomis su rimtais didvyrių veidais. 
Sekdamas viduramžių realizmu, Diūreris turėjo progos pasiruošti portretų kū- 
rybai, reikalaujančiai visų pirma panašumo. Atvaizdas gali būti idealizuotas, bet rea- 
lus jis būtinai privalo būti. Ištobulinęs techniką, gabusis nūrnbergietis galėjo jau drą- 

siai imtis portretų vaizdybos ir turime 
pripažinti, kad jie jam vyko ko ge- 
riausiai. Būdamas dar vaikesas ir mo- 
kydamies pas tėvą auksakalio amato, 
jis jau nupiešė gana vykusį autopor- 
tretą. Ilgainiui, jis pasidarė vienu ge- 
riausių renesanso portretistu. 

Jo įdomiausis atvaizdas yra 

autoportretas Mūncheno Pi- 
uakotekoj, tapytas 1500. m. (žiūr. 
pav. 78.). Tiksliau ir fotografas rodos 
nesugebėtų nutraukti. Nevien visi vei- 
do bruožai čia aiškiai matomi, bet ir 
kiekvienas plaukelis pažymėtas smulk- 
meniškai. Tokio švelnaus teptuko vi- 
soj meno istorijoj nė vienas kitas dar 
neturėjo. Plačiomis akimis lepus mūzų 
auklėtinis ramiai žiūri ties savimi. Ilgi 
garbanoti plaukai puikiomis bangomis 
nusileidžia ant pečių. Veidas rimtas, 
tauras ir pagarbus, nuotaika kilni. Ran- 
ka, palaikanti kailinius, verta Michel- 
angelo. Šalia galvos kairėj pastebime 
kūrėjo monogramą, o dešinėj antraštę: 
Albertus Durerus Noricus ipsum me 
propriis sic effingebam coloribus aeta- 
tis anno XXVIII. Ir tie „colores“ (spal- 
vos) tikrai maestriškai suderinti. Port- 
retas gyvai atmena Kristų ir rodos 
Diūreris Kristaus tipa bus nustatęs iš 
savo veido. Būdamas nuoširdžiai die- 
vobaimingas, jis visame geidė būti pa- 
Kristų ir savo tualėtą darė: 
prieš Kristaus paveikslą. 

Menininko autoportretų ap- 
tinkame gana daug ir visi jie ko ge- 
riausiai nusisekę. 

Iš kitų paminėtina Hiero- 
nimo Holzschuhero atvaiz- 
das Berlyne (žiūr. pav. 82.) ir Han- 
so Imhofo— Madride (žiūr. pav. 83.). 


Pav. 80. Albrecht Dūrer: Šv. Jo- 
nas ir šv. Petras. Mūncheno 

Abu pasižymi tuo pačiu tikslumu ir 
tikrai realiu apipavidalinimu. 

Bet ir idealiniai portretai, 
kuriems modelius ėmė iš savo vaiz- 
duotės, sekėsi jam ko puikiausiai. Ne- 
nuostabu, kad Karolio Didžiojo 
atvaizdas Niūrnbergo miesto rin- 
kinyje (žiūr. pav. 84.) pasidarė taip 
popularus, kad iki šiolei jo niekas ki- 
taip nevaizduoja. 

Vis dėlto didysis vokiečių 
tapytojas daugiau pirmavo gratikoj. 
Jo piešiniai ir vario raižiniai tiesiog 
nesuskaitomi. Vien Kristaus kančiai 
iliustruoti jis nupiešė penkias serijas 
paveikslų, Marijos gyvenimui 20, cie- 
soriaus maldaknygei 45, o jo garbės 
vartams 24 kartonus. Iš viso medžio 
pjaustiniams jis paruošė apie 170 kar- 
tonų su tūkstančiais tigūrų. 

Nors medžio pjaustymo 
darbą pavesdavo amatininkams specia- 
listams ir tik varį patsai raižė, tačiau 
reikia pripažinti, kad jis buvo geres- 
nis graviruotojas negu tapytojas. Diū- 
rerio graviruotų vario plokščių priskai- 
to apie 170. Jo raižiniuose aptinkame 
įvairiausių rūšių siužetus: tikybinius, 
mitologinius, žanrinius, portretinius ir 
t. t. Ypatingai jam sekėsi Marijos gy- 
venimo ir temperamento paveikslai. 
Pastarųjų prasmė kartais miglota ir 

- sunkiai įspėjama, bet žadina daug kil- 
nių minčių ir teikia nemaža estetinio 
pasigėrėjimo. Taip, pavyzdžiui, Me- 
lancholija atrodo kaip sfinksas. 
Sparnuota moteriškė sėdi begalo nu- 
liūdusi ir žiūri miglotomis akimis į 
kitą pasaulį. Šalia jos angeliukas at- 
sidėjęs kažką skubiai rašo, o prieš 
ją guli susirietusi, padvėsusi karvė. 


Pav. 81. Albrecht Dūrer: ŠV. 
Paulius ir Sv. Morkus, Mūn- 
cheno Pinakotekoj. 

Pav. 82, A Dūrer: 

Pav. 84, A. Dūrer: Karolis Didysis, 
Nūrnberge. 


Pav. 85. A. Dūrer: Riteris, Mirtis 


ir Setonas. 


Vario raižinys. 

Aplinkui išblaškyti astronomijos įrankiai. Ką tai reiškia, nežinia. Bene norėta pareik- 
šti, kad mokslas tyrinėtojo nepatenkina? Ar šiaip ar taip, Melancholija pasiekia savo 
tikslą. Jo ilgiau žiūrėsime į paveikslą, jo labjau atjausime neigiamas gyvenimo ap- 
raiškas. 

Taip pat neaiš- 
kus kitas raižinys: Rite- 
ris, Mirtis ir Šeto- 
nas (žiūr. pav. 85.). Miško 
dauba joja karžygys. Prie 
jo prisijungia mirtis ir laiko 
pakėlusi smėlio laikrodį. 
Užpakalyje vejasi šetonas. 
Bet riteris, to viso nepaisy- 
damas, traukia ramiai savo 
keliu. Rodos čia meninin- 
kas norėjęs parodyti karžy- 
gio drąsą ir pasiaukojimą. 

Šv. Hieroni- 
mas kambaryje (žiūr. 
pav. 86.) mums jau geriau 
suprantamas. Šventasis sėdi 
už stalo ir atsidėjęs skaito 
knygą. Pro stiklo mozaiką 
veržiasi saulės spinduliai. 
Prešakyje guli šuo ir snau- 
džia liūtas. Aišku, kad čia 
menininkas bus norėjęs pa- 
reikšti ramybę, kurią teduo- 
da Dievo mokslas. 

Iš viso matyti, 
kad Diūreris buvo rimtas 
galvotojas. Ypač jis stengė- 
si išspręsti temperamentų 
problemą, kuri tais laikais Pav. 86. A, Dūrer: Šv. Hieronimas 
slėgė galvočių protus. Ro- kambaryje. Vario raižinys. 
dos, kad pirmame paveiks- 
le jis bus norėjęs atvaizduoti melancholiką, antrame —- sangvinišką, 0 trečiame tlegma- | 
tišką temperamentą. 

Pirmu žvilksniu Direrio piešiniai atrodo anot Hourticą'o kaip erškėčių krū- 
mai ir teikia nevisai malonaus įspūdžio, bet juos analizuodami aptiksime daug gilių 
ir kilnių minčių. 

Holbeinas Jaunesnysis, Hans Holbein, tapytojo Hanso sūnus, 
gimė Augsburge 1497. ir mirė Londone 1543. m. Kadangi tėvas ir sūnus buvo tuo 
pačiu vardu, tai pirmąjį pavadino Holbeinu Vyresniuoju, o antrąjį Jaunesniuoju. Pas- 
tarasis mokėsi tapyti iš savo tėvo, garsaus viduramžių menininko. Pabaigęs mokslą, 

aštuoniolikos metų jaunuolis atliko tradicinę kelionę ir 1515. m. apsigyveno Bazely. 
Čia iliustruodamas medžio raižiniais antikinius raštus, jis susibičiuliavo su humanistais 
ir turėjo progos arčiau susipažinti su klasiškąja senove. Rasdamas joje aukštesnį gro- 
žio idealą, jis pasiryžo aplankyti Italiją, kur antikinio pasaulio atgimimas šventė dar 
negirdėtus triumius.  Pagrįžęs Bazelin, jis jau veikliai panaudojo įsigytas žinias, puoš- 
damas namų fasadas idealine ar- 
chitektūra ir alegorinėmis tigūro- 
mis. Prasiplėtus Šveicarijoj refor- 
macijai, Hansas turėjo apleisti Ba- 
zelį ir ieškoti darbo Londone. 
Karalius Henrikas VIII., įvertin- 
damas jo talentą, pakėlė jį savo 
rūmų tapytoju 1536. m. Aplan- 
kęs savo šeimą Bazely, jis ir vėl 
grįžo Londonan, kur ir mirė ma- 
ru 1543. m. 

Šalia A. Dūrerio Hol- 
beinas Jaunesnysis buvo didžiau- 
sis vokiečių tapytojas renesanso 
metu. Tiesą pasakius, jis geriau 
suprato renesansą negu patsai 
Diireris. Sulaužęs senovės tradi- 
cijas, bazelietis galutinai pasida- 
vė atgimimo srovei, kad ir pa- 
laikė vokiečių tipus. Klasikiniai 
apdarai ir švelnios klotinės lab- 
jau atatiko jo naujoviškas pažiū- 
ras, kaip vokiečių sunkūs kostiu- 
mai ir riterių šarvai. Vis dėlto 
jis nenustojo savo tautiškumo ir 
visi jo tapiniai pasižymi vokiš- 
ka dvasia. 

Tai pastebime net ge- 
riausiame jo paveiksle Burgo- 

Pav. 87. Holbeinas Jaunesnysis: Burgomistro mistro Meyero Mado- 
Meyero Madona. Darmstadte. noj Darmstadte (žiūr. pav. 87.). 
Akmens nišėj stovi gana tvirta 

šv. Panelė su kūdikiu Jėzum.  Kairėj klūpi resnas burgomistras, susiėmęs rankas, ir 
žiūri, pakėlęs galvą ir akis, į galingąją Dievo Motiną. Prieš jį matome vyresnįjį jo 
sūnų su jaunesniuoju broliu. Antroj pusėj klūpi Meyero abi žmoni (mirusioji ir gy- 
voji) su dukteria, Visos figūros apipavidalintos itin realiai ir rodo grynai vokiškus ti- 
pus. Ir šv. Panelė vokietė. Tiesa, ji kilni, rimta ir skaisti, tačiau nieko dangiška 
joje nematome. Vienok vokiečiai ją labai aukštai įvertina. Pažvelgę vokiečių akimis, 
gal ir mes rasime daug grožio paveiksle ir gėrėsimės tikrai kilnia kompozicija. Atsi- 
minkime tik tuos baisius laikus, kada reformacija visu vandalų žiaurumu siautė Švei- 

carijoj. Ištikimas senajai tikybai burgomistras nustojo vietos ir laisvės, tačiau nepa- 
sidavė novatoriams. Apiplėštas visos garbės, atsėdėjęs du kartu kalėjime, gerasis Die- 
vo tarnas vienok tvirtai tiki, kad šv. Panelė nesiliaus jo globojusi ir turisi jos kaip 
skęstąs jūrininkas inkaro. Iki šiolei dar nevienas vokiečių menininkų nėra įdėjęs 
į savo paveikslus tiek širdingumo, tokių gilių jausmų ir tokio nuoširdaus tikybos iš- 
pažinimo kaip Holbeinas Darmstadto madonoj. Ypač gerai vykęs jaunesnysis Meyero 
sūnus. Jo naivumas džiugina kiekvieną žiūrėtoją. Kas jam reformacijos baisenybės, 
kas šv. Panelės globa? Jis patenkintas savo būviu ir gana. Visai kitaip 
atrodo Kūdikis Jėzus. Jis jau gerai numano savo pašaukimą ir, meiliai glausdamasi 
prie Motinos, kaire rankute laimina nelaimingus Adomo vaikus. Rataėlio paveikslų 
gerbėjams gal ir nepatiks Holbeino madona: jos linijos nelanksčios, formos per stam- 
bios ir sunkios, bet savotiško grožio jai paneigti negali. Dresdeno galerijoj aptinka- 
me jos vykusią kopiją, ilgai laikytą originalu. 

Daugumą Holbeino rėmų paveikslų sunaikino per uolūs reformatoriai. Iš 
likusiųjų verta paminėti Soloturno Madona, Kristaus Lavonas ir 
Paskutinė Vakarienė. Pirmoji atmena Giorgionės Madoną iš Kasteliranko, 
bet jos figūros apibrėža ir nuotaika tikrai vokiškos. Kristaus Lavonas Bazelio muze- 
juje perdaug natūralus. Holbeinas jį tapęs iš skenduolio modelio. Mintaujos bažny- 
čia buvo užsisakiusi jo kopiją, bet turėjo ją pataisyti, kadangi šlykštus šventojo la- 
vono vaizdas teikė neigiamo įspūdžio. Užtat Paskutinė Vakarienė (Bazelio muzejuje) 
nesibijo palyginimo su Lionardo tolygiu paveikslu. 

Iš piešinių medžio raižyniams išliko 91 kartonas Senajam Įstatymui 
iliustruoti ir 50 — vadinamųjų Mirties Šokių. Juose aptinkame daug kilnios poezijos 
ir nemaža sveiko humoro. 

Freskai beveik visi sunaikinti ir teturime keletą jų lopinių Bazelio mu- 
zejuje, bet jų pakanka, kad sudarytume sau nuomonę apie Holbeino pajėgumą sukurti 
rimtus monumentalius veikalus. 

I Jo specialybė buvo tačiau portretai. Toje srityje jis viršijo visus sa- 
vo žemiečius, neišskiriant net Dūrerio. Kada pastarasis tinkamai pareiškė kūno pana- 
šumą, Holbeinas iškėlė ir sielos savumus. Jis mokėjo giliau pažvelgti į vaizduojamą 
asmenį ir įspėti jo būdą ir nuotaiką. Jam visados pasisekė sugauti individo momen- 
tą, kuriame ryškiausiai pasirodė jo savotiškumas. Veikliai užmetęs paišeliu jo bendrus 
bruožus, jis tuojau ėmė teptuką ir per porą valandų atvaizdas buvo jau tiek subren- 
dęs, kad galėjo jį pabaigti savo dirbtuvėj. Nevargindamas modelio ilgais seansais, 
jis pasidarė labai pageidaujamu portretistu ir užsakymų jam niekados nebetrūko. Lon- 
done ne tik karalius ir jo rūmiečiai, bet ir visi įžymūs veikėjai ir aristokratai įsigeidė 
turėti savo atvaizdą iš po Holbeino teptuko. Kada Henrikui VIII. atsibodo kuri žmo- 
na, jis tuojau siuntė savo rūmų tapytoją pas garsias savo grožiu princeses ir iš jo at- 
vaizdų pasirinko sau kitą karalienę. Holbeinas tuo būdu paliko ištisą portretų gale- 
tiją, turinčią dabar istorinės reikšmės. Tų atvaizdų tarpe aptinkame gana garsių vei- 
kėjų, pasižymėjusių nepaprastais žygiais, kaip va: Tomo Moraus, Henriko VIII. 
kanclerio; Warhamo, Canterbury arkivyskupo; Th. Howardo, Noriolko herco- 
go ir d. k. 

Bet ir privačius asmenis jis vaizdavo tokiu pat tikslumu ir sąžiningumu. 
Taip, Jorg Gisse, vokiečių pirklys Londone, apibūdintas ir apipavidalintas labai rū- 

čios antvožą, sveria po 1'/> svaro. Medyje inkrustuota dvylika milžiniškų sidabrinių 
raidžių. Didokas auksuotas raktas irgi sidabro. 

Šventasis Tėvas brangiąją dovaną padėjo puikiausioj Vatikano bibliotekos 
salėje „Sala di Pio IX.“ 

Didžiulis foliantas vaizduoja ne tiktai Latgalijos bažnytinį meną, bet ir vi- 
sas Livonijos ordeno kadaise valdomas provincijas, taigi visą dabartinę Latviją ir 
Igauniją nuo dvyliktojo iki XX. šimtmečio. Bet, kadangi Inflantai pasiliko ištikimi 
senajai tikybai ir nepasidavė reformacijai kaip kitos žemės, tai Latgalija sudaro di- 
džiausią ir įdomiausią albumo dalį. 

Be meno dalykų jame aptinkame visą Pabaltės bažnytinę istoriją: ordeno 
mistrų, vyskupų ir arkivyskupų serijas, parapijų ir bažnyčių fundatorių sąrašus, pilių 
ir bažnyčių atvaizdus, herbus, antspaudus, dvasiškių apdarus, šarvus, vėliavas ir įvai- 
rias bažnyčių reikmėnes. 

Siauruose visuotinės istorijos rėmuose to viso suminėti ir atvaizduoti nega- 
lima, todėl čionai turėsime pasitenkinti kai kuriais reikšmingesniais kartonais. 

31. lapas (žiūr. pav. 143.) rodo atminimo lentą su Kuršo dekanato 
bažnyčių sąrašu, jų fundatorių ir įkūrimo vietų pažymėjimų. Bažnyčių vardai, kaip ir 
kituose lapuose, čia nurodyti ant auksinių plokštelių. Visa tai įdėta į puikius rene- 
sansinius rėmus su žalvario ornamentais. Sienos pagilinimuose pastebime žalvario 
kryžių ir šv. Panelės statulą, bet žemiau karalienės Onos Jagielonaitės ir Kuršo her- 
cogo Jokūbo herbus. . 

38. lape matome bažnyčių fundatorių i4 Bažnyčios veikėjų 
sąrašą, kuriame aptinkame ir lietuvų magnatų GSaptendis 2 Tyškevičių). Šalia 
sąrašo stovi sparnuotas vėliavos nešėjas, o kairėj skrajoja Lietuvos Vytis. Senovės 
krikšto indas ir smilkykla dar paįvairina ir taip jau turtingą vaizdą. Apačioj baltas 
erelis neša didelį rožančių, apipintą kaspynu. Jo viduryje matome Lietuvos Vytį ir 
Lenkijos Erelį, apsuptus bažnyčių iundatorių herbais. Dešinės apačioj sukrauti šar- 
vai. Žiūr. pav. 141. 

39. kartonas (žiūr. pav. 144.) rodo monumentalioj granito angoj Pletten- 
bergo Madoną, kurios originalas laikosi Neukirchene (Vestialijoj). Plettenbergas, 
prispaudęs kojomis nugalėtą didįjį kunigaikštį Joną III, dėkoja jam netikėtai pasiro- 
džiausiai šv. Panelei už laimėjimą. Ant angos angelas, turėdamas mistro herbą, gar- 
sina pasauliui jo triumfą. Šalia garbės vartų iš abiejų pusių stovi ordeno mistras 
Jurgis von Manteuffel, autoriaus giminaitis. 

41. kartone atvaizduota Rygos senoji šv. Panelės bažnyčia, 
kurią matome pro gotišką angą (žiūr. pav. 145). Angos šalyse viršui regime šv. 
Panelės statulą ir Marijos katedrą, o apačioj jau minėtą raudoną ornatą ir dailiai 
pagamintą dramblio kaulo krucitiksą. Kompozicija tikrai sumani. Linkusį 
į gotiką, bet nevisai gražų bažnyčios stilių, pateisina gotinė anga, o brangių bažny- 
čios liekanų kilmę paaiškina viršui stovinti šv. Panelės statula ir Mafijos katedros 
atvaizdas. 

42. kartonas vaizduoja gražiausią renesanso liekaną Pabaltėj. Tai Mari- 
jos von Tyzenhausen epitafas Rygos Marijos katedroj. Nors sukurtas sep- 
tynioliktojo šimtmečio pradžioje, jis turi tačiau grynas aukštojo renesanso lytis. Jį 
pastatydino Lenkijos karaliaus Zigmanto III. šambelionas Gasparas von Tyzenhausen 

Pav. 145, Senoji katalikų bažnyčia Rygoje. Raudonas ornatas (kairėj) ir dramblio kaulo kruci- 
fiksas (dešinėj). Abu pastaruoju iš 15. šimimečio. Iš „Terra Mariana“ albumo Romos Vatikane. 

Pav. 146. Rezeknės bažnyčia ir pilies griuvėsiai. 

Iš „Terra Mariana“ albumo Romos Vatikane. 
savo žmonai Marijai, mirusiai 1611. m. Epitaio viduryje matome Prikryžiuotą, o po 
juo klūpančią fundatoriaus šeimą. Pirmame aukšte pastebime prisikėlusį Kristų, o ša- 
linėse nišėse Išminties ir Vilties figūras. Pastatą puošia korintinės tvarkos kolonos, 
piliastrai ir hermai, tarp kurių daug herbų ir antraščių. Tekstas pažymėtas aukso rai- 
dėmis. Puikiai polichromuotas padaras toks gražus, kad rėmų puošmenos visai ne- 
bereikalingas. 

50. lapas puikiuose renesanso rėmuose rodo Rezeknės bažnyčios 
didijį altorių šv. Mišių laike ir Rezeknės pilies griuvėsius (žiūr. pav. 146.). De- 
šinėj tarp ornamentų pastebime Rezeknės valdytojo antspaudą. Jis paimtas iš Min- 
taujos Provincialinio muzejaus, kur jį aptinkame po vienu dokumentu iš 1535. m. 

55. kartone puikiuose renesanso 
rėmuose viršuj matome Prėlių pilį nak- 
ties. ir dienos metu, o apačioj Aglonos 
bažnyčią. Pakraščių ornamentai patur- 
tinti ordeno mistro herbais ir antspaudais. 
Čionai turime pažymėti, kad Aglonos baž- 
nyčia, statyta Italijos renesanso stilium, vai- 
dina Latgalijoj tokį pat vaidmenį, kaip ir 


0 


Pav. 147. Kraslavos bažnyčia, Pav. 148. Šv. Liudviko paveikslas 
Kraslavos bažnyčioje. 


Kalvarijos bažnyčia Žemaičiuose. Ji garsi savo stebuklingu šv. Panelės paveikslu, 
prie kurio per didžiuosius atlaidus renkasi nesuskaitomos žmonių minios. Prie šven- 
tyklos stovi didelis dominikonų vienuolynas, dabar klebonija. Domininkonai gyveno 
čia beveik iki XIX. amžiaus pabaigos. Žiūr. pav. 142. 

Mūsų juodos reprodukcijos toli gražu neparodo efektingai polichromuoto 
originalo dailumo, teduodamos tik menką sąvoką apie to nepaprasto veikalo me- 
ninę vertę. į 

Kadangi albumo autoriaus bar. Gustavo von Manteutfiel tikslas nebuvo ap- 
rašyti Latvijos meną, bet bendrais bruožais nurodyti į čionykščių katalikų veiklą ir 


PRAMONĖS DAILĖ RENESANSO LAIKAIS 


144 


Pav. 149. Liono šėpa iš 16. šimtmečio. Pav. 150. Niderlandų šėpa kun. 


Liechtensteino rinkinyje, Vienoje. 

ju pasiaukojimo vaisius, tai meno kūriniai čia traktuojami aplamai ir paviršutiniai. Ir 
visuotinėj meno istorijoj negalima apibūdinti visų tam tikro krašto kūrybos padarų. 
Bet, kalbėdami apie renesansą, privalome 
paminėti dar vieną įdomią bažnyčią, kuri 
savo stiliumi tinkamai iliustruoja aprašomąją 
epochą. Yra tai Kraslavos bažny- 
čia (žiūr. pav. 147.). Nors statyta XVIII. 
šimtmetyje (1737— 1763), turi tačiau Italijos 
renesanso lytis. Ją statė italas Paracco, 
o freskais papuošė taip pat italas Gas- 
toldi. Buvo manoma čia padaryti katedrą, o 
šalia jos įsteigti seminariją, kuriai lėšas pa- 
aukojo Inilantų vyskupas Teodoras Li- 
dinghausen-Wolifi. Nuo vyskupijos 
atsisakius, seminarija buvo tačiau įkurta ir 
veikė beveik šimtą metų (1757— 1842). Baž- 
nyčią statydino Konstantas Liudvi- 
kas Plateras, o seminariją įsteigė tėvai 
lazaristai. = Šventyklos koplyčios altoriuje 
aptinkame šv. Donato kankinio kūną, atga- 
bentą Kraslavon iš Romos 1776. m. Aukš- 
tai gerbdami savo šventąjį, latgaliečiei ypa- 
tingai mėgsta savo sūnums duoti Donato var- 
dą. Didžiajame bažnyčios altoriuje paste- 
bime įdomų šv. Liudviko paveiks- 
14 (žiūr. pav. 148.) Šventąjį Prancūzijos 
karalių prieš išvažiuojant atvaduoti šventąją 
žemę, laimina vyskupas, asistuojant gau- 
siems iškilmių dalyviams. Paveikslą tapė 
Krokuvos profesorius Jablonskis pagal 
garsaus maestro Mateikos metmenis. 


Pramonės dailė renesanso laikais. 


enesansas buvo prabangų ir didžiausio 
komforto periodas. Didikai ir turtuo- 

liai visomis pajėgomis stengėsi išpuošti sa- 
vo rūmus ir palocius, 0 praturtėjusi pilie- Pav. 151. Hirschiogelio taurė 
čiai gražino sinjorijas, rotužes ir gyvena- iš 16. šimtmečio, 
mas trobas, dvasiškija gi stebėjo, kad pa- a 
saulinis menas nepraneštų bažnytinio. Nenuostabu, jei pramonės dailė pakilo iki dar 
neregėtų aukštumų. Iš medžio gaminta rakandai ir sienų pėros (dailios lentelės), iš 
molio iryzai grindoms, koklės pečiams, vazos, puodai ir įvairiausi indai. Auksas, si- 
dabras, bronza, alva ir kiti metalai ko dažniausiai buvo vartojami kaip bažnytiniams 
indams, taip ir pasaulinėms reikmenėms. Brangia oda aptaisyta knygos, o margin- 

tais stiklais puošta langai. Tekstilė dailė 
davė gražių patiesalų, bažnytinių apdarų ir 
įvairiausios rūšies pinikų (karbatkų). Visi 
tie dalykai turėjo daug estetinės vertės, ka- 
dangi piešinius jiems paruošė tikri meni- 
ninkai, 0 jų vykdytojai buvo gerai išsilavi- 
nę amatininkai. Visų tų gražybių buvo toks 
didelis gausumas, kad jų ir tobuliausių Čia 
suminėti negalima. Todėl turėsime pasiten- 
kinti keliais nurodymais, kurie skaitytojams 
leis įsigyti nuomonės apie jų savotiškumus 
ir juos atskirti nuo kitų stilių padarų. 


Medžio dirbiniai. Vokie- 
tijoj medį daugiausia vartojo sienoms ir lu- 
boms puošti. Paprastai, visas sienas išmuš- 
davo medžiu, tepalikdami vieną trečdalį pa- 
veikslams ir tapėtų audiniams. Lubas irgi 
pamušdavo medinėmis pėromis (dailiomis 
lentelėmis). Nors medžiui palikdavo natū- 
ralią varsą, bet dailūs drožiniai ir intarsijos 
teikdavo dirbiniams daug estetinės vertės. 
Taip papuošti ša! darė labai malonaus 
įspūdžio. Sienoris pritaikinta ir visos rū- 
mų reikmenės: šėpos, indaujos, dėžės, sta- 
lai, krėslai, lovos ir pečių įrankiai. Pavyz- 
džių imta iš Italijos, pridedant ir vietinių 
motyvų. Puiki dėžė Sjenos miesto 
rūmuose (Palazzo Communale) ir in - 
dauja Tautiniame Florencijos 
muzejuje rado pasekėjų visoj Europoj. 
Geriausi italų mokiniai buvo vienok pran- 
cūzai (žiūr. pav. 149.) Vokiečiams trūko 
gero skonio ir jie nevisuomet mokėjo pa- 
laikyti tinkamą mastą. Bet, kad ir jie su- 
gebėjo pagaminti itin dailių dalykų, rodo 
Pamarių luksusinė dėžė, dirbta iš 
ebeno (juodmedžio) ir gausiai apmušta si- 
dabro ornamentais. Su vokiečiais lenkty- 
niavo niderlandiečiai. Jų padarai 
nesunktu atskirti nuo vokiškų. Mat, savo šėpų piliastrus jie visados puošė ornamen- 
tu, panašiu į morką (carotte) bei gražia apvalia lazda su apskritu buožalu (žiūr. pav. 150.). 


Pav. 152. Wenzel Jamnitzer: Stalo etažėrė, 
Rotschildo rinkinyje Frankfurte a. M. 


Keramika. Molis Vakarų Europoj tik retkarčiais buvo vartojamas pra- 
monės dailės gaminiams. Žymiausios dirbtuvės buvo Majorkos saloje. Gal dėl to 
vertingesnes molio rūšis vadino majolika. Prancūzai jas pramynė tayence nuo 

miesto Faenza į šiaurę nuo Florenci- 
jos, kur dėl tinkamos medžiagos ge- 
riausiai klestėo keramika. Vokieti- 
joj savo molinių indų dirbtuvėmis dau- 
giausia įgarsėjo Nūrnbergas ir Kreus- 
senas. Žymiausis vokiečių puodžius 
buvo Hiršvogelis, kurs, Venecijoj 
susipažinęs su Italijos keramika, su- 
kūrė daug gražių ąsočių ir taurių (žiūr. 
pav. 151.). Vokiečiai mokėjo prie mo- 
lio primaišyti titnago žvirgždų ir pa- 
gamino stipriausių ąsočių (Stein- 
gutkrūge). Bet geriausiai vyko 
jiems pečiai. Jųjų daugiausia aptin- 
kame Niūrnberge, Augsburge, Salzbur- 
ge, Tirolyje ir Šveicarijoj. Jie pasižy- 
mi turtinga plastika ir architektonišk 
struktūra, i 

Prancūzijoj garsiausi kera- 
ramikai buvo Bernhard Palissy 
(11589) ir Alena Goutiier, Pran- 
ciškaus II. auklėtoja. Pirmasis bę gra- 
žių projektų paliko daug puikių pa- 
dėklų, papuoštų gamtos motyvais: gy- 
vatėmis, žuvimis, varlėmis kaušeliais, 
vėžiais, vabzdžiais ir t. t. Alena Gouif- 
fier buvo tik mėgėja, bet, padedant 
E: G hrerpietiti er d: J. Biernasi 
pagamino Oirono pilyje (1529 — 
1537) apie 80 dailiausių ąsočių, pa- 
dėklų, druskinių, butelių ir k. dalykų, 
už kuriuos apie 1839. m. Paryžiuje ir 
kituose didesniuose Prancūzijos mies- 
tuose mokėjo nepaprastai dideles kai- 
nas. Jie buvo papuošti geltoną kvie- 
čių varsos glazūra ir gražiais plasti- 
niais ornamentais, 

Metalai. Auksas geriau- 
siai pritiko turtuolių rūmams ir apda- 
rams puošti. Italijoj auksakalyste už- 


Pav. 153. Dviguba taurė iš 16. šimtmečio. 


siėmė garsūs menininkai, kaip: Michelozzo, Brunellesco, Luca della 
Robia, Ghirlandaio, Andrea Verocchio, Antonio Pollaiuolo, ypač 


gi Benevenuto Cellini (į1571). 


Pastarasis taip įgarsėjo, kad įdomesni veikalai 


nešiojo jo vardą, nors buvo kitų padaryti. Jis dirbo ir Prancūzijoje, būdamas pakvies- 


tas karaliaus Pranciškaus I. 

Prancūzijoj piešinius aukso padarams gamino garsūs menininkai J. A. Du- 
cerceau, E. de Laune ir Pierre Wociriot. 

Vokietijos garsiausis auksakalys buvo Wenzel Jamnitzer (11585), pa- 
gaminęs garsiąją stalo etažerę (Tafelauisatz) Rotschildo rinkinyje (žiūr. pav. 152.). 
Bet gabiausis bažnytinių dalykų gamintojas buvo Antanas Eisenhoidt iš Var- 
burgo. Jo kalti ir rėžti reljefai palieka tikrai malonų įspūdį. Ypatingai atmintinas jo 
sidabrinis šventyto vandens katilėlis su krapylu (šlakstytuvu). 

Didesnius dalykus dirbo iš cino, kurs tada eilinių piliečių namuose labai 
buvo madoje. Tai menkas gyventojas, kurio virtuvėje bei indaujoje trūko cininių indų. 

Iš žalvario daryta šarvai, skydai ir šalmai; iš geležies — groteliai ir ginklai, 
oda gi vartota daugiausia knygų apdarams. 

Daugelio gražių indų autoriai pasiliko nežinomi. Taip, iki šiolei dar neiš- 
tirta, kas sukūrė XVI. šimtmetyje dvigubą taurę (žiūr. pav. 158.). Visa apklo- 
ta kartušių ornamentais, didoka taurė ant viršaus turi dar antrą mažesnę. 

Pramonės dailė renesanso metu buvo tokia turtinga, kad norį ją arčiau pa- 
žinti, būtinai turi studijuoti specialius veikalus. Pažymėtina, kad XV. ir XVI. šimtme- 
čių dailininkai stengėsi visoms bažnyčių ir rūmų reikmenėms duoti estetinės išvaizdos. 
Tarp menininkų iramatininkų buvo tada skirtumas toks mažas, kad didžiausi maestrai nesi- 
drovėjo užsiimti pramonės gamyba. Pavyzdžiai imta iš antikės, bet jims primaišyta daug 
naujų, vietinių motyvų. 

Baroko ir rokoko periodo vaizdyba. 


4 
AE šimtmečio pabaigoje renesansas pasukė nauja linkme. Reformacijai pa- 

smerkus visą sakralinį meną, renesansistai vienok nenusiminė ir nenuleido rankų, 
priešingai, sukaupę savo jėgas prieš bendrą priešą, sakurė galingą kontrretor- 
maciją, kurios žygiai visame fronte pasireiškė laimėjimu. Iš tikrųjų, vaizdyba dar 
niekados nebuvo davusi tokių gausių vaisių kaip XVII. ir XVIII. šimtmečiuose. Bažny- 
čios tėvai, susirinkę Tridente (1545-1563) viešai paskelbė pasauliui, kad modernus 
žmogus gerai moka išskirti paveikslą nuo tikrenybės, kad tikyba daugiausia laimėjo, 
garbindama šv. Panelę ir šventuosius, ir, kad ikonografija, pakeldama žmogaus dvasią 
į Dievą, yra labai naudinga tikybiniems tikslams. 

Tik reikią apibrėžti meninikų fantaziją, kad nemaišytų šventų dalykų su pasau- 
liniais ir nenutoltų nuo Šventraščio ir istorijos faktų. Deja, renesanso metu tai daž- 
nai atsitikdavo. Vadinamose „Santa Conversazione“ menininkai sugrupuodavo įvairių 
epokų šventuosius ir į jų bendravimą įtraukdavo fundatorių figūras ir įpindavo stab- 
meldiškus motyvus. Šventraštis būdavo perdaug laisvai interpretuojamas, ir biblinės 
scenos virto beveik žanru. Dabar ikonografija turėjo būti aprobuojama dvasinės cen- 
zūros. Bažnyčia pereikalavo, kad bažnytinio meno siužetai ir motyvai atatiktų jos 
mokslą ir padavimus, kad dvasiški dalykai būtų rimtai traktuojami ir part 3ę kri- 
tikos sietu, tariant—sancta sanctis. 


Ta kontrreformacija lengvai nugalėjo reformatorių pasikesinimus ir reformatorių 
mokslas latynų kilmės kraštuose visai neprigijo. Racionalizmas, paremtas tikyba, davė 
gražiausių vaisių, ir meninė kūryba nauja kryptimi ėjo mažne 200 metų, taigi pasiekė 
paprastą stiliaus amžių. 


Plastika. 


Turime pastebėti, kad baroko ir rokoko laikmečio plastika pasižymėjo dideliu 
vaizdingumu. Tą ji pasiekė gyva judesio, veiksmo ir patoso išraiška. Jos 
tigūros juda, eina, mostaguoja, kėtojasi, reikšdamos vidujinius jausmus etektingais 
mostais. Rūbai keliasi aukštyn, kėčiasi ir pučiasi tarsi vėjo bei viesulo užgauti. Pa- 
teisinti tam judesiui skulptoriai vartojo įvairių priemonių, tai pasirinkdami dramatiškų 
siužetų, tai vaizduodami ekstazę arba kankinių mirtį, pagaliau, statydami prie tieūros 
angelą, alegoriją ar personitikaciją, kas paaiškintų patoso priežastį. Pavyzdžiui paim- 
kime Saksonijos maršalo antkapį šv. Tomo bažnyčioje Strasburge. Narsuolis tarp 
erelio, leopardo ir liūto pakilo aukštyn garbės laiptais, tyčiodamasis iš visų pavojų. 
Prancūzija (personifikacija) viena ranka sulaiko drąsuolį, bet antra atstumia mirtį, at- 
vožančią jam karstą, kurio gale liūdi Herkulės, susiėmęs galvą. Be tų akcesorijų 
antkapio figūra keistai atrodytų ir jos bravūra būtų nesuprantama. Deja, nevisados 
personitikacijos ir alegorijos taip lengvai išaiškinamos. Taip, Einsiedelno bažnyčioje 
aptinkame altorių, kurio galuose sėdi dvi moteriškės. Viena įk užrištomis akimis 

laiko rankoje spektyvą, 0 antra turi ant kelių gūžtą su paukšteliais. Kas čia ga- 
lėtų įspėti, kad pirmoji ženklina šv. Juozapą, aklai pasiduodantį Dievo Apvaizdai, 
o antroji šv. Oną, visoms motinoms sektiną pavyzdį. 

Panašiomis alegorijomis ir personifikacijomis knibžda bažnyčios 
ir palociai, antkapiai ir altoriai, šuliniai ir paminklai, 0 jų skaičius stačiai legionai. 
Net didžiausi baroko šalininkai turi pripažinti, kad tuo atžvilgiu perdėta. Tik pran- 
cūzai parodė geresnį skonį ir susilaikė nuo priedų, be kurių galima apsieiti. 

Vydamies efektų, daugelis 
skulptorių visai pamiršo estetikos 
normas ir galutinai paneigė pla- 
stiškos ramybės svarbą. Jų figūros 
dažnai daro tokius salto mortale, 
kokių net cirke nematome. Be 
abejo, per didelis teatrališkumas 
sumažina „karališkojo“ plastikos 
meno vertę, bet dekoracijoms itin 
gerai pritinka. Šauni skulptūra 
puikiausiai dekoruoja sunkią archi- 
tektūrą ir pagyvina erdvingus rū- 
mus, teikdama jiems gražių prožiūrų 
ir malonios perspektyvos. 


Baroko plastika Italijoj. 


B- rnini. Veikliausis ir gabiau- 

sis Italijos skulptorius, turė- 
jęs įtakos ir kituose Europas kraš- 
tuose, buvo Lorenzo Bernini, 
gim. Neapoly 1598., o mir. Romoje 
1680. m. Apdovanotas genialiu ta- 
lentu ir gyva fantazija, jis visas 
sunkenybes pergalėjo žaizdamas. 
Marmoras jo rankose virto minkštu 
vašku, iš kurio darė, ką norėdamas, 
Dar dešimties metų vaikinas Lo- 
renzo padarė biustą, vertą subren- 
dusio menininko kalto. Iki aštuo- 
nioliktų metų jis sukūrė savo ge- 
riausias statulas ir grupes. 


Tarp kitų paminėtina Apo- 
lono ir Dafnės grupė Borghe- 


ž 2 Ss Pav. 154, Bernini: Apolonas ir Dafnė. Roma, Villa 
sės viloje Romoje (žiūr. pav. 154.). Borghese. 

Šviesos dievas, užsidegęs nenugalima meile, vejasi mylimąją Dainę, bet jos motina 
Gea (žemė), trokšdama išgelbėti dukterį iš galingojo dievo nagų, permaino ją lauro 
medeliu. Kaip matai, plaukai ir pirštai virsta šakelėmis ir lapais, rankos ir kojos 
apauga kieta medžio žieve. Netrukus visa mergaitė virs lauro krūmu, kurio lapų vai- 
niku atstumtas dievas puoš savo galvą. 

Tolygiai iš mitologijos paimtas siužetas Proserpinos Pagrobimui 
Ludovisi viloj Romoje. Atsitolinus Proserpinai nuo draugių, staiga atsiveria žemė ir 
pasirodo Plutonas. Pagrobęs gražuolę, jis grįžta su ja tartaran ir padaro ją požemių 

Pav. 155. Bernini: Fontana Piazza Navona. Roma, 


karaliene. Abi grupės pasižymi labai švelnia technika ir vykusia kompozicija. Su. 
manus skulptorius laimingai sugavo momentą, kurs lengvai leidžia įspėti, kas vėliau 
žada būti. 

Šuliniams puošti Bernini irgi vartojo mitologinius motyvus. Fontana del 
Tritone Barberinio aikštėje Romoj rodo, kaip Tritonas (jūros demonas) stovėdamas 
geldelėj, nešamoj delfinų, linksmai nusiteikęs, iš sraigiakiaučio švirkščia vandenį. — 
Fontana Piazza Navona aikštėje (žiūr. pav. 155) turi viduryje obeliską, pasta-, 

tytą ant suskilusios uolos, pro kurios plyšius verčiasi vanduo. Ant akmens skilčių 
sėdi didžiųjų pasaulių upių personifikacijos. Abi fontanos laikoma gražiausiais 
amžinojo miesto papuošalais. Gyvos ir judrios tigūros ryškiai apibūdina naujos 
krypties ypatybes. 

Antkapiuose gabusis plastikas nesidrovėjo pasekti Michelangelu. Daugiausia 
pritarimo rado Urbano VIII. antkapis S. Pietro Romoje. Jis gyvai aimena Me- 
dici'ų antkapį Florencijoj. Už karsto ant tvirto pjedestalo sėdi Šventasis Tėvas, lai- 
mindamas žmones. Šalia karsto liūdi Teisybė ir Meilė. Mirtis ant marmoro lentos 
rašo popiežiaus vardą. Deja, ir aukščiausi ganytojai turi pasiduoti jos galiai. 

Bernini mėgo pabrėžti lyčių skirtumą. Kai vyrai pasižymi atletišku kūnu, 
kaip pav. Dovydas Borghesės viloj, moterys gležnos ir malonios. Marmoro bliz- 
gesys teikia jų kūnams lepaus meilumo. Stovėdamos šalia vyrų, jos kaip tik patei- 
sina jų aistrą ir gašlumą. Tai matėme Apolono ir Dainės grupėj ir Proserpinos Pa- 
grobime. Bet bažnytinėj skulptūroj jis vengė kūniškumo ir parodė daugiau plastiškos 
ramybės, nors ir čia tenka pastebėti nemaža dramatiškų motyvų. Taip, palaimintoji Lu - 
dovika Albertoni šv. Pranciškaus A Ripa bažnyčioje Romoje atvaizduota mirties 
valandoje. Paskutinę gyvenimo kovą ji pergyvena gana sunkiai. Guli aukštienyka, 
ištiesusi kaklą ir atmetusi galvą. Dešine ranka griebiasi už širdies, kojas pritraukia, 
sugniužindama rūbus ir šieniką. — Net lavonus baroko įkūrėjas pareiškė dramatiškoj 
pozoj. Šv. Sebastijonas S. Sebastiano bažnyčioje Romoje vaidina tikrai grau- 
dingą vaidmenį. Sužeistas vylyčiomis kankinys jau mirė, bet jo lavonas rodos dar 
gyvas. Galva stipriai atskleista, vienas petis gerokai pakeltas, dešinė ranka padėta 
ant krūtinės, kairė ištiesta, bet jos pirštai suriesti; dešinė koja palenkta ir uždėta ant 
kairės, o visame kūne tebekyšo vylyčios. Tai gyvas negyvėlis. 

Patosui ryškiau pareikšti sumanus skulptorius vartojo alegorinius atributus. 
Šv. Teresė S. Maria della Vittoria bažnyčioje Romoje savo ekstazėj skrajoja debe- 
syse; bet štai prisiartina angelas ir Dievo meilės vylyčia perveria jai širdį. Kaip ta 
sunki marmoro grupė įstengia lengvai kyboti ore, tesuprasime, užsidėję baroko laik- 
mečio akinius. 

Savo didžiausį virtuozumą parodė Bernini, puošdamas šv. Petro sostą Va- 
tikano katedros tribunoj. Pirmojo Bažnyčios Ganytojo sostą jis įdėjo į bronzos dėžę 
sakyklos pavidalu. Tą sunkų pastatą neša kaip kokią pūslę pirštų galais Bažnyčios 
tėvai (šv. Hieronimas, Augustinas, Atanazijus ir Chrizostomas). Viršuj skrajoja šv. 
Dvasia, apsupta angelų pulkų. Čia plastiška ramybė galutinai nugalėta. Šv. tėvų 
rūbai rodos viesulo sudraikyti, angelai daro neįmanomus „salto mortale“, o debesys 
siaučia kaip smilkalo dūmai. Barokas čia pasiekė paskutinį išsirutuliavimo laipsnį. 
2200 centnerių metalo tik baroko virtuozas teįstengė paleisti dūmais. 

Visai kitaip žiūrėjo Berninį į portretus. Biustas juk negali šokinėti ir turi 
būti panašus į modelį. Čia plastiškos ramybės negalima pakeisti judesiu. Jo Pran- 
ciškus I. dEste Modenos Pinakotekoj vaizduoja didžponį, kurs kad ir išdidžiai, bet 
ramiai ir maloniai žiūri į šalį, o popiežius Inocentas X.rodo rimtą Bažnyčios ku- 
nigaikštį. Gana rami ir grapienė Matilda Vatikano katedroj. Būdama šv. 
Tėvo gynėja, ji išdidžiai spaudžia prie krūtinės tijarą ir šv. Petro raktus. 

Kiti Romos skulptoriai. Centru baroko plastikos buvo Roma. Be 
Berninio čia veikė daug kitų talentingų skulptorių, iš kurių paminėsime tik žymiausius. 

Bolonietis Alessandro Algardi (1602-1653) įkandin sekė Berniniu, kad 
ir su juo nuolatos ginčijosi. Jo geriausis kūrinys popiežiaus Leono XI. antka- 
pis gyvai atmena Urbano VIII. paminklą. Flamanietis Francois Duguesoy 
(-+-1646) pirmavo vaikų scenose, o Niccolo Salvi (1699—1751) įgarsėjo savo 
Fontanadi Trevi šuliniu (žiūr. arch. t. pav. 254). Kriauklo ratuose, traukia- 
muose jūros arklių, stovi Okeanos, vandenyno dievas. Po jo kojomis tarp uolų ver- 
čiasi putodamos tyros kaip krikštalas vandens bangos. Reginys tikrai grandiozus. 
Tai viena puikiausių Romos fontanų. — 

Stefano Maderna pasižymi ramesne nuotaika. Jo šv. Cecilija Ro- 
mos S. Cecilia bažnyčioje rodo šventąją pozoj, kurioj ji buvo rasta, atidarius jos 
karstą 1599.m. Kankinė guli ramiai, padoriai išsitiesusi. Ant kaklo matyti budelio smū- 
gis. Toks ramus, o kartu ir graudingas vaizdas neramiu baroko laikmečiu yra tikra 
retenybė. 

Kai kurie protestantų kritikai stengėsi, kaip įmanydami, sumažiuti baroko 
skulptūros vertę. "Anot jų kieto akmens negalima minkinti kaip minkšto molio. Bet 
tepažvelgia į jų dievinamųjų klasikų padarus: Nikę, Diskobolą, Niobės grupę, Apoksio- 
meną, Dioskūrus, Galą su žmona, Laokooną, Farnezės Jautį, Borgezės Kovotoją, Bel- 
vederio Apoloną, Atlėtus ir k. (žiūr. Vaizdybos I. d. pav. 88, 97, 114, 119, 128, 132, 
137, 138, 138a, 140, 146 ir k.), o turės pripažinti, kad marmoras genialaus menininko 
rankose tikrai gali virsti visai klusnia medžiaga. Nepalankumo priežastis reikia ieškoti 
ne tiek meniniuose, kiek tikybiniuose sumetimuose. Barokas savo puikiais pastatais, 
papuoštais gyva plastika ir žavinamais ornamentais, patraukė tautas ir pakirto kelią 
reiormatoriams. Inde irae. Išsiblaivėjus protams ir atšalus fanatizmui, imta visai ki- 
taip į baroką žiūrėti. Dabar visi jam pripažįsta daugiau vaizdingumo, monumenta- 
lumo, pajėgingumo ir kūrybinės pažangos negu renesansui. ) 

Tačiau paneigti negalima, kad barokistai dažnai pasižymėjo dideliu išdykimu, 
ir, tarsi tyčiodamies iš plastinės ramybės, pasekė cirko akrobatais. In hoc non laudo. 


Italijos tapyba baroko ir rokoko periode. 
“ 

ešioliktojo šimtmečio pradžioje su Rafaėlio mirtimi pasibaigė Italijos tapybos 

klestėjimo laikas. Kaip visoj gamtoj, taip ir žmogaus gyvenime veikliausią 

raidą seka nusmukimas. Taip buvo ir su renesanso tapyba. Išsiveikęs meno genijus, 
pasireiškė nuovargiu. Net geriausi talentai nieko naujo surasti nebeįstengė ir turėjo 
pakartoti didžiųjų maestrų formas bei kompozicijas, imdami pavyzdžių iš Corregio, Ra- 
faėlio ir Michelengalo. Deja, neturėdami jų pajėgumų, jie virto manjeristais (pa- 
megdžiotojais). Skolintoms iš kitų lytims jie nesugebėjo įkvėpti tinkamos dvasios 
ir jų paveikslai stokojo gyvybingumo. 

Tas nelemtas manjerizmas tęsėsi nuo Rafaėlio mirties iki 1585. m. ir, nelai- 
mei, buvo labai vaisingas. Mat, 1527. m. Spanijos ir Vokietijos pulkai įsibrovė 
Romon (Sacco di Roma) ir sunaikino puikiausius meno padarus. Reikėjo atstatyti ir 
tinkamai papuošti palociai ir šventovės. Tapytojams atsivėrė platus darbo laukas. 
Florencijoj irgi daug pastatyta naujų rūmų. Menininkai, išsijuosę bedirbdami, nega- 
lėjo išvengti paviršutiniškumo.  Nuveikta labai daug, bet nevisados vykusiai. 

Didelių talentų ir dabar netrūko, tik jų padarai nevisumet patenkina. Tarp 
tikrai gražių kūrinių randame daugiau šiukšlių. Kam teko buvoti Romoje, tas bus 
pro juos abejingai praėjęs. Tame šedevrų mieste, jis vargu rado laiko pasigėrėti 
didžiųjų maestrų darbais, o į antraeilių menininkų kūrinius ir dėmesio neatkreipė, 
Todėl ir mes čia paminėsime tik įdomesnius manjeristus. 

Romoje įgarsėjo Taddeo (Ą-1566) ir Federigo (41609) Zuccheri. 
Pastarojo ireskai Sala Regia Vatikane rado nemaža pritarimo. — II Cavaliere 
dArpino (--1640) buvo tikrai talentigas tapytojas, bet perdaug skubėdamas, davė 
daug kūriniu be dvasios. 

Florencijoj veikė garsusis meno kritikas ir architektorius Giorgio Vasari 
(1511—1574). Savo meno istorija „Vite de' piu eccelenti pittori, scultori ed architetti“ 
jis patarnavo meno pasauliui, kaip retas kurs kitas rašytojas, bet tapyboj patsai man- 
jerizmu nusikratyti nemokėjo. Sekdamas Rafaėliu ir Michelangelu, bet neturėdamas 
"ju pajėgumo, jis davė paveikslų be dvasios ir jausmų. Plačiai žinomi jo freskai 
Palazzo Vecchio rūmuose Florencijoj (Medici šeimos istorija), Sala Regia 
patalpoje Vatikane (popiežių istorija) ir Salone del Cancelleria (popiežiaus 
Pauliaus III. istorija). Juo pasekė jo bičiulis Francesco de' Rossi, pavadintas 
Salviati (41563). Portretų kūryboj pirmavo Angelo di Cosimo, pramintas 
Bronzino (Ą-1572). j 

Žymiausis Mediolano tapytojas buvo Federico Baroccio (1528—1612). 
Sekdamas Ticijonu, Rafaėliu ir Correggio, jis sukūrė nemaža gerai vykusių paveikslų. 
Tik jo drovumas ir perdėtas afektų gaudymas neleido jam išsivaduoti iš manjerizmo 
pančių. p 


Septyniolikto ir aštuoniolikto šimtmečio srovės. 


M nieriamas turėjo visai trumpą amžių ir išgyveno vos 60 metų. Naujoji karta 
suprato, kad svetimomis plunksnomis ilgai puoštis negalima, bet reikia ieškoti 
ir surasti naujų kelių tapybinei kūrybai. Iš manjerizmo tegalėjo išsirutulioti dvi sro- 
vės: natūralizmas bei pagrįžimas į gamtą ir sekimas senesniaisiais tapytojais, tačiau 
atsižveilgiant į realybę. Abi linkmės rado daug pritarėjų meno pasaulyje. 

Daugiausia pasisekimo turėjo pastaroji srovė. Jos įkūrėjas buvo Lodovico 
Carracci (1555—1619). Su savo brolėnais Agostino (1557—1602) ir Anni- 
bale (1560—1609) jis įsteigė Accademia degli Incamminati arba ieško- 
tojų akademiją. Jų sumetimais iš senųjų mokyklų reikėjo pasirinkti tiktai tą, kas 
buvo geriausia. Todėl juos ir pavadino eklektikais (žxxAemtw0 — paimti, pasisa- 
vinti). Bet netrukus jie įsitikino, kad įvairių krypčių glaudžiai suderinti negalima, 
pav. Raiaėlio tikslių linijų su Correggio koloritu. Reikėjo ieškoti inspiracijos tik- 
renybėj ir atidžiai stebėti gamtos ir gyvenimo reiškinius. 

Visai kitaip žiūrėjo į pažangą natūralistai. Jie atsisakė sekti renesansu 
ir sumanė eiti vien tikrybės keliu, o tą tikrybę vaizduoti ko tiksliausiai, be jokių pa- 
taisų ir idealizavimo. Imdami savo tipus iš visuomenės padugnių, jie jiems surado ir 
atatinkamą formą: pastatę į visai tamsias patalpas, jie juos apšvietė stipria, akinančia 
šviesa. Tuo būdu dingo visi šviesos niuansai ir permatomi šešėliai (Ciarooscuro). 


Jų paveikslai kad ir buvo šiurkštūs, pasižymėjo tačiau gana ryškiais bruožais. 

„srovės įkūrėjas laiko- 
mas Michelange- 
lo Amerighi, pa- 
gal savo gimtąjį mie- 
stą paprastai Cara- 
vaggio vadinamas. 


Eklektikai. 


(Čaracci Lodo- 
vico Garačcci, 
skerdiko sūnus, gimęs 
Bolonijoj 1555, m., mo- 
kėsi tapyti pas man- 
jeristą Prospero Fon- 
tana. Žiūrėdamas kri- 
tiškai į tapybą, ilgai- 
niui jis pasidarė ypa- 
tingą nuomonę apie 
kūrybines problemas. 
Apkeliavęs Viršutinę 
Italiją ir pastebėjęs 
manjerizmo tuštumą, 
jis pasiryžo atsargiau 
sekti renesanso maes- 
trais ir jų išorines tor- 
mas tinkamai sudva- 
sinti realybės pagrin- 
dais,  pasmerkdamas 
manjeristų aklą imi- 
taciją. 

Pastebėjęs savo 
brolėnų Agostino 
ir Annibale, siu- 
vėjo Antonio Carracci 
sūnų, kūrybinius pa- 
jėgumus, Lodovico pa- 
sistengė ir juos supa- 
žindinti su savo pa- 
žiūromis ir, jiems pa- 


dedant, įsteigė minėtą. 


Accademia In- 
camminati. 


EKLEKTIKAI. 

Roma, Palazzo Farnese. 


Pav. 156. Agostino Carracci: Galatea, 

Pav. 157. 
Agostino 
Carracci: Pa- 
skutinė šv. 
Hieronimo 
Komunija, 
Bolonijoj. 


AGOSTINO CARRACCIL 159 


Agostino, užaugęs inteligentų tarpe, buvo gerai apsišvietęs jaunuolis, 
skaitęs klasikus, studijavęs estetikos, anatomijos ir perspektyvos mokslą, bet Anni- 
bale viršijo jį savo išmiklinta technika, gyva fantazija ir sumania kompozicija. 

Carraccių ideologija rado daug šalininkų ir turėjo didelės įtakos į jaunąją me- 
nininkų kartą. 

Jųjų garsiausis padaras buvo Palazzo Farnese galerijos dekora- 
cija, kurią atliko bendromis jėgomis. Turtingą didžiulės salės architektūrą jie pa- 
puošė tikrai Žavimais freskais. Lygią bačkos velvę padalino Michelangelo pavyz- 
džiu architektoniškais ornamentais, 0 jų kadre atvaizdavo puikius mitologinius pa- 
veikslus: Polifemą ir Galateą, Bachą ir Ariadnę, Cefalą ir Aurorą, 


Pav. 158. Annibale Carracci: Silence du Carrache. Paryžiaus Louvre. 


Dianąir Endimijonąirt.t. Agostino Galatea tokia graži, kad nesibijo 
palyginimo su Raiaėlio Galatea Farnesinos viloj. Žiūr. pav. 156. Jūros gražuolė, 
lydima tritonų ir najadu, leidžiasi banguojančiu vandenynu ir švenčia triumią. Savo 
grožiu ji suvaldė net rajus delfinus, bet jos širdis dar laisva. Veltui taiko į ją Amo- 
ras savo vilyčią ir Fostoros neša jau paruoštą žibintą, kurs vis dar negali užsidegti. 

Ne tik palociaus savininkas kardinolas Farnese, bet ir visi jo lankytojai buvo 
sužavėti patalpos puošnia dekoracija. 

Iš Agostino rėmų paveikslų ypač paminėtina Paskutinė Šv. Hieroni- 
mo Komunija Bolonijos Pinakotekoj (žiūr. pav. 157). Šalinių figūrų apipavidali- 
nime tapytojas bus pasekęs Caravaggio, imdamas modelius iš paprastų miesto darbi- 

ninkų, bet rūpestingai pašalindamas negeistinus šiurkštumus, nesutinkančius su ti- 
kinčiųjų pietizmu.  Vykusią kompoziciją pakartojo Domenichino, 

Agostino buvo garsus ir savo vario raižiniais. Jis raižė ne savo 
sumanymus, bet kopijavo įdomius kitų tapytojų paveikslus. Tuo nemaža prisidėjo 
prie meno popularizacijos ir davė tinkamų pavyzdžių tapytojams. 

Vario raižiniais pasižymėjo ir Annibale, bet jo didžiausis nuopelnas buvo 
peizažų inauguracija Italijos tapyboj. Tiesa, jo peizažai nėra dar gryni gamtos 
vaizdai, kadangi juos apgyvendino istorinėmis tigūromis, tačiau nė vienas italietis iki 
šiolei neįstengė sukurti tokių puikių gamtos reginių kaip Annibale. 

Tolygiai jam vyko žanras. Kaimietis valgąs Lęšius Romos Colonna 
galerijoj ir Vierge au Silence Paryžiaus Louvre taip realūs, kad bežiūrėdamas 
į pirmąjį, pajunti apetitą, o Madona (žiūr. pav. 158) ir mažam vaikui suprantama. 
Erzinant šv. Jonui dievišką Kūdikį, šv. Panelė deda pirštą prie savo lūpų, įspėdama 
drąsuolį, kad neišbudintų miegančio. 


Pav. 159. Guido Reni: Aurora. Roma, Palazzo Rospigliosi. 


Ko ieškojo ir siekė naujos krypties pirmtakūnai, tai galutinai surado jų pa- 
sekėjai: Reni, Albani, Domenichino, Lantranco, Sacchi, Cortona, Allori, Dolci, Tie- 
polo ir k, 2 


Carracciu mokiniai ir sekėjai. 


Reni Gabiausis ir seniausis Carraccių mokinys buvo Guido Reni, muziko 

sūnus, gimęs Bolonijoj 1575. m. ir miręs tenpat 1642. m. Pabaigęs Accade- 

mia Incamminati kursą, jis tuojai ėmė savarankiškai dirbti ir netrukus plačiai įgarsėjo. 

1605. m. jis persikėlė į Romą pas popiežių Paulių V., bet po septynerių metų vėl 
grįžo Bolonijon, kur pasiliko iki mirties. 

Apdovanotas nepaprastu talentu ir gyva fantazija, išsidirbęs gerą estetinį skonį, 

Guido pralenkė savo makytojus, sužavėjo amžininkus ir pasidarė populariausiu Itali- 


GUIDO RENI, Uša 


jos menininku. Jo šventieji paveikslai ir šiandien gausiai kopijuojami. Kas nežino 
jo Ecce Homo, kurių atvaizdus aptinkame beveik kiekviename knygyne, 


Deja, visų taip ger- 
biamas menininkas ėmė lė- 
bauti ir, stokodamas pinigų, 
savo honorarą išimdavo 
avansu, 0 užmokėtus užsa- 
kymus atbaigdavo paviršu- 
tiniai. Amžiaus pabaigoje 
jis dargi pakeitė savo pui- 
kųjį aukso koloritą sidabri- 
niu, kurs ilgainiui pasidarė 
pilkas. | 
Savotapiniams Reni 
stengėsi pasirinkti ko gra- 
žiausių modelių, Jo vyrai at- 
mena antikės Apoloną, o 
moterys Venerą arba Niobę. 
Nuoširdžiai pamėgęs grožį, 
jis nepraėjo nė pro vieną 
meno padarą, nepastebėjęs 
jo estetinės vertės. Todėl 
jo kūryboj randame daug 
klasikinių motyvų, Rafaėlio 
švelnias linijas,  Corregio 
puikųjį koloritą ir Michel- 
angelo anatomiją. Kruopš- 
čiai dirbdamas, jis būtų 
davęs vien šedevrų. Todėl 
visus jo nepasisekimus rei- 
kia dėti nusileidimo sąskai- 
ton. Kad ir natūralistams 
jis nebuvo svetimas, rodo 
Šv. Petro Prikryžiavimas 
Vatikane. 


Romoje jis dau- 


giausia įgarsėjo savo Au- 
rora Palazzo Rospigliosi 
rūmuose (žiūr. pav. 159). 
Dienai pabudus, gražioji 
Aušros deivė pasirodo ryto 
prieblandoj ir beria rožes į 


| 

Pav. 160. Guido Reni: Šv. Panelės Apreiškimas. Romos 
Kvirinale, 


dar miegantį pasaulį. Fostoros, šviesos nešėjas, jau suka savo žibintą, o Apolonas, 
saulės dievas, pradeda savo kelionę dangaus erdve, skleisdamas malonius saulės spin- 
dulius. Apie jo ratus šoka Horos (dienos valandos). Dėl nepaprastos skubos jų rii- 

bai priplakti prie kojų. Mat, laikas bėga kaip vėjas. Aurora, atsigręždama, ragina 
saulės arklius skubėti. Darosi vis šviesiau, tik žemės pakalnės dar nardo nakties 
tamsumoj. Paveikslas vykęs kaip nereikia geriau. Nors kritikai randa jame perspek- 

Pav. 161. Guido Reni: Šv. Sebastijonas. Romos Vatikane. 
tyvos ir apipavidalinimo klaidų, tačiau eilinis žiūrovas jų nepaiso ir gėrisi visa šir- 
dimi kilniu vaizdu. Ir kas juo nesigrožėtų ? 
Nemažiau estetinių pajėgumų parodė Reni šventuose paveiksluose. S. Grego- 
rio Magno bažnyčios koplyčioje jam buvo pavesta atvaizduoti Sv. Andrejaus Ap- 


FRANCESCO ALBANI. 163 


štalo Prikryžiavimas. Baisiąją sceną sumanus tapytojas pareiškė gana malonia 
forma. Kaip žinoma, Andrejaus kryžius turi raidės X išvaizdą. Prikaltas prie jo 
žmogus baisiai atrodytų ir sukeltų pasibjaurėjimą. To menininkas laimingai išvengė, 
pastatydamas kryžių toli ant kalno. Jį išvydęs šventasis atsiklaupia ir, sudėjęs ran- 
kas, garbingai sveikina savo išganymo ženklą. Toks didingas ir jaudinąs reginys pa- 
lankiai nuteikia net kankinio sargus, budelius ir visus palydovus. 

Čia dar reikia pažymėti, kad Guido ikonos rodo daug sentimentalumo, sie- 
kiančio ekstazės. Šv. Panelės 
Apreiškimas Romos Kvirinale 
(žiūr. pav. 160.) tikrai jaudina 
savo dangiškai kilnia nuotaika, 
Bežiūrėdamas į paveikslą, aiškiai 
girdi Marijos žodžius: „Štai aš 
Viešpaties tarnaitė, teesie man 
pagal tavo žodį“. Net mažutė- 
liai angeliukai juos gerai supranta 
ir žiūri, nustebę, į Dievo įsikū- 
nijimo paslaptį. 

Bolonijoj daugiausia 
pritarimo rado jo Pieta. Prieš 
paguldytą Kristaus lavoną tarp 
dviejų angelų stovi Dievo Moti- 
na. Jos poza kilni, o liūdesys 
išreikštas maloniausiais akordais. 
Technika tikrai pavyzdinga. 

Didžiausį popularumą įsi- 
gijo Reni pusfigūrėmis, turėju- 
siomis vadovaujamos reikšmės 
mūsu ikonografijoj. Šv. Se- 
bastijonas Romos Vatikane 
(žiūr. pav. 161.) rodo skaistų 
jaunikaitį, pririštą prie medžio ir 
sužeistą vilyčiomis. Jo gražus 
kūnas bus paimtas iš antikės sta- 
tulos, nes tokį puikų modelį 
vargu galėjo rasti Italijoj. Žiūrė- 
damas dvasios akimis į amžiną dangaus laimę, Kristaus kareivis nė nejaučia žemės kančių. 

Ypatingai popularūs jo „Ecce Homo“ paveikslėliai bei Kristaus galva, ap- 
vainikuota erškėčiais. Lietuvoj dažniausiai aptinkame Dresdeno galerijos kopijas 
(žiūr. pav. 162.). Taip realiai ir kilniai atvaizduoti Išganytojo sopulius mažo formato 
paveiksluose teįstengė nepaprasto talento menininkas ir kruopščias darbas. Reikia pri- 
pažinti, kad Guido, atsidėjęs dirbdamas, visados pasiekė savo tikslą. 

Albani. Renio bičiulis ir bendramokslis Francesco Albani, gimęs Bo- 
lonijoj 1578. ir miręs tenpat 1660. m., neturėjo nei to talento, nei tos fantazijos, kaip 
jo žemietis, vis dėlto buvo žymus tapytojas. Jo koloritas šviesus ir žibąs, bet kom- 


Pav. 162. Guido Reni: Ecce Homo. Dresdeno galerijoj. 

pozicija skystoka, o veido išraiška tipiška ir bendra. 


Albani buvo gana vaisingas. 


Vienų altoriu paveikslų jis nutapė apie 45. Geriausiai jam sekėsi vaikų pavidalai: 


| 
| 


p 4 | 


4 


ini i 


Pav. 163. Albani: Amorėtų Šokis. Medijolano galerijoj. 


genijai, angelai ir amoretai, kuriems jo 1| vaikų davė tinkamų modelių. Dažniausiai * 
jie sudaro svarbiausį paveikslo turinį, kada mitologinės figūros pildo stafažo vietą. Taip, 

DOMENICHINO. 

Pav, 164. Domenichino: Paskutinė šv. Hieronimo Komunija. Bolonijos 
Pinakotekoj. 

Amorėtų Šokyje Mediolano galerijoj (žiūr. pav. 163.) Proserpinos Pagrobimą vos 
galima pastebėti (mūsų paveiksle kairėje). Nutapęs meilės dievukus, likusią kompo- 
zicijos dalį menininkas palikdavo savo mokiniams. Jo amoretai taip panašūs į ange- 
lus, kad tik paveikslo reikšme juos tegalima išskirti. Neblogiau jam vyko alegoriniai 
vaizdai. Garsūs jo Keturi Elementai Turine. 

Domenichino. Albanio draugas Domenico Zampieri, meno istorijoj 
daugiau žinomas vardu Domenichin'o (Domininkėlis), gimęs Bolonijoj 1581., bet 
miręs Neapoly 1641. m., nunuodytas pavydžių menininkų, pasižymėjo sąžiningu ir rū- 
pestingu darbštumu, gera technika ir išmiklintu skoniu, bet neturėjo Renio talento ir 
užsimojimų. Savo kompozicijas jis nesidrovėjo skolintis iš kitų tapytojų. Net jo ge- 
riausis kūrinys Paskutinė šv. Hieronimo Komunija Bolonijos Pinakotekoj 


Pav. 165. Guercino: Aurora. Roma, Villa Ludovisi. 


(žiūr. pav. 164.) paimtas iš Agostino Carracci to paties turinio paveikslo (žiūr. pav. 
157.), nors kopija savo tobulumu viršija originalą. Šv. Efremas 90 metų seneliui 
duoda paskutinę komuniją. Bažnyčios daktaro mokinė šv. Paulina su gilia pagarba 
bučiuoja mylimojo mokytojo jau apmirusią ranką. Paskutinį kaitą prasiplečia šven- 
tojo akys, bet jo silpnas, išblankęs ir surambėjęs kūnas, tik kitų priturimas, sugeba 
pasikelti. Kaip matai, jo nebebus tarp gyvųjų ir angelai jau pasiryžę priimti jo sielą. 
Nors menininkas čia padarė istorinę klaidą (šv. Eiremas mirė 379., o šv. Hieronimas 
420. m.), tačiau paveikslas sužavėjo visus amžininkus, kad ir nepalankiai nusiteiku- 
sius prieš istorinius netikslumus ir nuogybes ikonografijoj. Ypač gražus dažų ryšku- 
mas ir šviesos žaislo skoningas suderinimas. 

1621. m. bolonietis persikėlė Romon ir patapo popiežiaus Gregoriaus XV. 
architektorium, bet netrukus vėl grįžo prie tapybos meno. Geriausis jo darbas amži- 
name mieste buvo Keturi Evangelistai S. Andrea della Valle bažnyčioje, gyvai 
atmeną Michelangelo milžiniškas figūras. 

Guercino. Bolonijos mokyklos vėlyvesnis rėmėjas buvo Giovanni 
Francesco Barbieri, dėl savo šnairių akių pramintas Guercino (šnairakis), 

gimęs arti Bolonijos Cento miestelyje 1591., o miręs Bolonijoj 1666. m. Jis pasižy- 
mėjo žioruojančiu koloritu ir ryškiu realizmu, siekiančiu beveik natūralizmo. Kaip 
Guido Reni daugiausia įgarsėjo Aurora Rospigliosi palociuje, taip Guercino Aurora 
Ludovisi viloje (žiūr. pav. 165). Jos tokios panašios, kad lengvai jas galima sumai- 
šyti. Šviesia dangaus erdve pora šaunių arklių važiuoja Aušros deivė, berdama gėles. 
Prieš ją skrieja Horos (valandos), 0 už jos keliasi iž miego Titanos (mūsų paveiksle 
ju nesimato). Tapinys pritaikintas žiūrintiems iš apačios ir todėl arklių pilvai ryš- 
kiausiai matosi. + Palyginę abu paveikslu, pastebėsime, kad Guercino paveikslas savo 
aiškiu koloritu viršija Guido freską, bet linijų ir apipavidalinimo tobulumu pastarasis 
ima viršų. — Šv. Petronelėj Ro- 
mos Kapitoly Guercino beveik 
susisiekia su natūralistais. 

Kiti eklektikai. Bo- 
lonijos mokyklos srovė pasiekė 
ir kitus Italijos miestus. 

Romos mokyklą įkūrė An- 
drea Sacchi (1598 -- 1661), 
Albanio mokinys. Kad ir nepa- 
sižymėjo didesniais užsimojimais 
ir minčių gilumu, jis tačiau buvo 
labai sąžiningas ir rūpestingas 
menininkas ir tiksliausiai realizavo 
Carraccių idėologiją. Jo geriau- 
sis paveikslas buvo Šventa- 
sis Romualdas Vatika- 
ne. Ordeno įkūrėjas rodo 
pirštų. į mirusius vienuolius, 
žengiančius dangun. Jų balti 
rūbai gražiai kontrastuoja su Ža- 
lia gamta. Tapinys palieka rimtą 
ramybės nuotaiką. Jo repliką su 
mažomis permainomis turime 


Pažaislio bažnyčioje. —  Dau- 
- giau pritarimo rado Pietro 
Pav. 166. Dolci: Šv. Cecilija. Dresdeno galerijoj. Beretini 1596—1669), pagal 


savo gimtinę paprastai Cortona 
vadinamas. Tai buvo labai talentingas ir veiklus tapytojas, turįs gerą techniką ir 
kompozicijos gabumus. Deja, per daug skubėdamas, jis maža tesirūpino tiksliu api- 
pavidalinimu ir jo tapyba virto dekoratyviniu menu. Tai blogai atsiliepė į jaunąją 
tapytojų kartą. Juo sekdamas jėzuitas Andrea Pozzo (1649—1709) pasidarė jau 
tikru dekoratorium: Jojo įdomiausis darbas dangos puošmenos Romos S. Ig- 
nazio bažnyčioje. Tarp idealios architektūros, apgyvendintos dangiškomis būtybė- 
mis, lydimas angelų ir šventųjų, šv. Ignas pasikelia į auksu žibančią rojaus erdvę, 
Pozzo išpuošė daug Italijos ir Vokietijos bažnyčių. — Pompeo Batoni(1708— 
1787) pasiekė didelių aukštumų istorijų ir portretų srityje. Jam pozavo popiežiai, kar- 

dinolai, karaliai ir kunigaikščiai. — Iš kitų Romos makyklos tapytojų dar paminėtina : 
Carlo Maratta(--1713), Giovanni Battista Salvi(Ą4-1685), paprastai Sasso- 
terrato vadinamas, ir Domenico Feti (Ą4-1624). 

Nors Florencija pasiliko renesanso tradicijų įtakoj, tačiau neišvengė ek- 
lektizmo savumų. Jos geriausis tapytojas buvo Carlo Dolci (1616—1668). Jis 


Pav. 167. Allori: Judita su Holoferno galva. Florencija, Palazzo Pitti, 


pasižymėjo liriniu sentimentalizmu, tarsi norėdamas pateisinti savo pavardės reikšmę 
(Dolci — saldus). Jo sugebėjimų apimtis buvo ne per didelė, bet užtat joje siekė 
tikro virtuozumo. Daugiausia jis davė moteriškų pusiigūrių, įgijusių plataus popula- 
rumo. Ir šiandien netrūksta jų replikų ir kopijų mūsų ikonografijoj. Ypatingai jis 


Pav. 168. Tiepolo: Barbarosos Jungtuvės. 


Vircburgo pilyje. 

mokėjo tinkamai sudvasinti savo ligūras. Po gražia išvaizda visur aptinkame kilnią 
sielą ir vidujinių jausmų ryškius pažymius. Žiūr. pav. 166. — Lodovico Cardi, 
pagal gimtąjį miestą Cigoli vadinamas, ir Christoiano Allori (1577- 1621) 
domino savo gražiu koloritu, bet nesugebėjo tiksliai apibūdinti. Pastarojo Judita 
su Holoferno galva (žiūr. pav. 167.) labai graži, bet biblinės kovotojos joje 
nematome, 

Puikiausiai pražydo Venecijos mokykla. Jo žymiausis atstovas buvo Gio- 
vanni Battista Tiepolo (1693—1777); Įkandin' sekdamas Paolo Vero- 
nese, jis pasidarė aristo- 
kratų tapytoju. Iškilmės ir 
ceremonijos buvo jo spe- 
cialybė. Tiesą pasakius, jis 
išvertė Veronesės paveikslus 
baroko lytimis, imdamas 
tipus iš dožų rūmiečių ir 
Venecijos miesto gyvento- 
jų. Skaisti baroko archi- 
tektūra su savo puikiomis 
prožiūromis davė jo iškil- 
mėms gražiausių rėmų. Jo 
įdomiausiais freskais Vene- 
cijoj laikoma Antonijaus 
ir Kleopatros istori- 
ja Palazzo Labia riimuose 
ir šventojo namelio „Casa 
Santa“ pernešimas  Lo- 
reton Scalzi bažnyčioje. 
1750—1753 Tiepolo dirbo 
pas vyskupą kunigaikštį 
Vircburge, kur nutapė kai- 
zerio Barbarosos Jung- 
tuves (žiūr. pav. 168.) ir 
Henrikąpuikųjį prieš 
kaizerį. 1761. m. jis per- 
sikėlė Madridan pas karalių 
Karolį III. ir ten mirė. 


Pav. 169. Caravaggio: Kanklininkė. Liechtensteino rinkinyje. 


Natūralistai, 


[E kientikai budami realistai, savo kompozicijas suderino su tikrove, bet tą tikrovę 

supoetino, sumeninino, idealizavo, tariant, pagražino. Priešingai, natūralistai 
parodė gamtą su visomis jos silpnybėmis ir ydomis. Negana to, jie tyčia ieškojo 
šiurkščių, liguistų ir šiurpių jos reiškinių, imdami tipus ne iš aukštesnės visuomenės 
sluoksnių, o iš jos padugnių: valkatų, ištvirkėlių maištininkų, plėšikų, apmaudingų 
darbininkų ir t. t. Patys nepatenkinti savo likimu, jie ir į pasaulį žiūrėjo pesimistų 

akimis. Todėl jų mėgiamoji tema buvo šiurpi drama su visais savo nusivylimais ir var- 
gais. Tiesa, ir realistai pasirinkdavo liūdnas scenas, bet jie jas suminkštindavo kil- 
niais ir taurais bruožais. ] jas bežiūrėdamas, jauti užuojautą ir pasigailėjimą.  Natū- 
ralistai visados stengėsi įkvėpti neapykantą ir nepasitenkinimą kietu likimu. Jų 
kūryba pagrįsta nesiliaujamu skurdu ir apkaltinimu vadovaujamų sluoksnių. 


Gyvenime mes paprastai neišskiriame realizmo nuo natūralizmo. Kas realus, 
tais ir natūralus ir atvirkščiai, bet tapyboj jų skirtumas gana žymus. Realistai žiūri 
į tikrovę objektiyviai ir pasirenka tik gražių ir molonių motyvų, o natūralistai — sub- 
jektyviai, pagal savo nuotaiką, sudarytą nusivylimų ir kieto likimo smūgių. 

Caravaggio. Natūralistų tėvas buvo Michelangelo Amerighi iš Cara- 
vaggio arti Bergamo, paprastai vadinamas savo tėviškės vardu Caravaggio (1569— 
1609). Jis mokėsi tapyti Mediolane, Venecijoj ir Romoje. 1606. m, jį sutinkame 
Neapoly, paskui Maltos ir Sicilijos salose, pagaliau ir vėl Neapoly. Būdamas labai 
neramaus būdo ir aistringas, jis dažnai kėlė vaidus, dalyvavo muštynėse ir neblogiau 
vartojo durklą ir kardą negu teptuką. Abrucų kalnuose jis net susibičiuliavęs su plė- 
šikais ir ne kartą sėdėjęs kaltinamųjų suole. Persekiojamas policijos, bastėsi po įvai- 
rius miestus ir kraštus, pagaliau, bėgdamas nuo teisingumo sargų, kelyje susirgo 
ir mirė. : 
Jo audringas gyvenimas ryškiai atsispindi ir tapybinėj kūryboj. Kol patsai 
vengė intrigų, ir jo kūriniai pasižymėjo ramybe, minkštais ir šviesiais tonais. Tokia 
buvo pav. Kanklininkė Liechtensteino rinkinyje (žiūr. pav. 169.). Jos koloritas švie- 
sus ir linksmas, šešėliai vaiskūs, kompozicija maloni. Mergaitė, atidžiai klausydamasi 
tonų, visai natūraliai žiūri per petį į gaidas, pakreipusi į šalį galvą. Čia natūraliz- 
mas gražiai susijęs su realizmu ir duoda tikrai malonaus vaizdo. Ne kitaip tapė Car- 
paccio ir Beliniai.*) 

Tolygiu paveikslų aptinkame ir daugiau. Žemiškos Meilės Genijus Ber- 
lyne, Jaunikaitis su Gitara Petrapilyje, menininko Autoportetas Florencijoj, 
Burtininkė ir Jaunikaitis Romoje ir k. sukurti blaivaus realizmo rėmuose. 

Bet daugumoj savo paveikslų C. pasirodė griežtu natūralistu. Imdamas mo- 
delius iš žemiausių liaudies sluoksnių: kareivių, valkatų, lošėjų netikromis kortomis ir 
visokių apgaviku, jis dažnai patiekė visai abuojų vaizdų. Kas dar blogiau, jis tuos 
pačius tipus pavartojo ir šventiems paveikslams. Nenuostabu, kad jie netrukus buvo 
pašalinti iš bažnyčių, kadangi užgavo tikinčiųjų religinius jausmus. Tačiau nereikia 
manyti, kad natūralizmas būtų suparaližavęs visus menininko tapybinius pajėgumus. 
Skausmą ir liūdesį jis ko tiksliausiai įstengė atvaizduoti ir neretai pasikėlė iki vir- 
tuozumo. 

Pasaulinio turinio paveikslai rado daug pritarimo. Jie gyvai vaizduoja kas- 
dienį liaudies gyvenimą. Toksai yra pav. Kortų Lošėjų paveikslas Dresdeno gale- 
rijoj. Prie staliuko šėdi vaikesai ir lošia kortomis. Kairėje sėdįs lošėjas nė nepa- 
stebi, kaip jo partneris, patariamas draugo, rengiasi jį apgauti. Ypač gerai apibūdin- 
tas užpakalyje stovįs sukčius. 

Ne taip patenkina šventieji paveikslai. Jųjų geriausis bus Kristaus Graban 
“""*) Nūnai visi meno kritikai pripažįsta, kad Kanklininkė ne Carpaccio kūrinys, kaip seniau 

manyta, bet Caravaggio padaras, nors gyvai atmena pirmojo stilių. 

Dėjimas Vatikane (žiūr. pav. 170.) Kompozicija būtų graži, jei vaizduotų kurį pa- 
saulinį nuotykį, pav. skenduolį, bet Išganytojo laidotuvėms trūksta tikybinio pietizmo. 
-Dievo Motinos aimanavimas, Magdalenos desperacija, šv. Jono ir Juozapo iš Amari- 


Pav. 170. Carravaggio: Kristaus graban Dėjimas. Roma, Vatikanas. 


tejos tamsūs tipai tegali nuvilti kilnaus nuotykio gerbėjus. Tikri krikščionys kitaip 
įsivaizduoja tą graudingą sceną. 

Caravaggio sekėjai. Michelangelo Amerighi rado daug pasekėjų. Jų 
bene uoliausis buvo ispanas Jusepe Ribera, gimęs Ispanijoj pas Valencią 1588., o 

miręs 1656. m. Neapoly Paprastai jį vadino Spagnoletto (Ispaniukas). Ir jo gyvenimas 
buvo gana audringas. Nusivylęs savo likimu, jis net mėginęs nusižudyti. Neramus 
aistringas menininko būdas kaip tik pastumėjo jį į natūralizmą, Nenuostabu, kad 
šiurpios scenos buvo jo vedamoji idėja. Šv. Bartlamiejų, nukankintą žiauriausiu bū- 
du, jis pakartojo net šešis kartus. Taip pat mėgo vaizduoti šv. Lauryno ir Sebasti- 
jono baisias mirtis ir užakcentuoti senatvės silpnybes. Kūno raukšlės, gyslių išsiver- 
žimas, skausmo ir nusivylimo riksmas buvo jo specialybė. Todėl ir modelius ėmė 
iš žilų senių, atsiskyrėlių ir sunykusių varguolių. Vieną šv. Hieronimą senelį jis at- 
vaizdavo apie 50 kartų. Reikia pripažinti, kad fizine ir dvasine charakteristika jis 
viršijo savo makytoją Caravaggio. 


Pav. 171. Salvator Rosa: Mūšis. Paryžiaus Louvre. 


Iš Riberos natūralistinių kūrinių ypač paminėtina Šv. Bartlomiejaus Kan- 
kinimas Berlyno galerijoj. Kaip žinoma, šventajam, dar gyvam esant, nubielijo odą. 
Tai parodė tapytojas gana abuoju būdu. Budeliai pririštą prie skersinio kankinį traukia 
aukštyn prie balkio. Taip bielijama tik ožiai bei avelės. Visos figūros paimtos iš 
visuomenės padugnių. Net pats šventasis atmena plėšiką. Gilios ūksmės ir akinan- 
čios šviesos daro vaizdą dar siaubingesnį. Išsišovę kankinio kaulai, susiraukšlėję rau- 
menys ir išsiveržusios gyslos pagaliau užbaigia šiurpų akordą. Paveikslas ryškus ir 
natūralus, bet estetinio pasigėrėjimo neduoda. Renesansistai ir realistai visai kitaip 
vaizdavo tikrovę. Ir baisiausioj dramoj jie mokėjo surasti grožio motyvų. 

Dresdeno galerijoj ta pati scena dar šlykščiau atvaizduota. Čia budelis su 
šaltu cinizmu bielija peiliu šventajam odą. Antrą peilį turi sukandęs dantyse, kai 
trečią galanda. — Nemažiau šiūrpulių sukelia Nuėmimas nuo kryžiaus šv. 

Andrejaus Mincheno galerijoj. Jau bepūnantį šventojo kūną budelis užsidėjo ant 
pečių ir neša šalin, bet viena kankinio ranka dar kaba prie kryžiaus, pririšta prie me- 
džio. Tikrai šiurpus vaizdas. Ir tokių keistenybių aptinkame visą aibę. 

Bet Ribera mokėjo ir visai kitaip tapyti. Jo Nekaltas Prasidėjimas Sa- 
Iamankoj, Pieta Neapoly ir Piemenų Pagarbinimas Paryžiuje pasižymi gra- 
žia kompozicija, šviesiu ir minkštu koloritu, ypač gi pavyzdinga technika, 

Blaiviau žiūrėjo į natūralizuą Salvator Rosa, gimęs Neapoly 1615., o 
miręs Romoje 1673. m. Jis buvo tapytojas, muzikas ir poetas. 1639. m. persikėlė į 
Romą, kur aukštesniuose sluoksniuose turėjo didelio pasisekimo. 1643. m. buvo pak- 
viestas Florencijon į kunigaikščio rūmus, bet 1652. m. vėl grįžo Romon. Neapoly 
dalyvavo maište ir priklausė mirties kuopai — Compagnia della morte, kurią vedė jo 
mokytojas Falcone. Čia gal ir reikia ieškoti jo natūralistiško nusiteikimo priežasties. 
Jo mėgiamoji tema pasidarė mūšiai. Gal niekur kitur gamtos žiaurumai taip ryš- 
kiai nepasireiškia kaip kovos krūšoj. Arkliai ir žmonės, draugai ir priešai viniojasi į 
kietus kamuolius ir kovos maišatyje mirtis švenčia triumfą. Vieni krinta nuo arklio, 
kiti žemėj raitosi, dar kiti jau guli negyvi. Sunkūs debesiai su perkūnija dar susti- 
prina karo tragiką. Vis tai matome ryškiai atvaizduota Mūšyje Paryžiaus Louvre 
(žiūr. pav. 171.). 

Be mūšių Salvator Rosa mėgo vaizduoti peizažus. Bet ir juos jis tapė na- 
tūralistiškai. Tai ne ramūs gamtos vaizdai, 0 niaurūs reginiai, į kuriuos bežiūrint, 
šiurpulys pereina per visus dirksnius: uolos, plakamos įsiutusių 'vilnių; tamsios ir slė- 
peningos griovos, uolų kalnai, apaugę mišku, 0 ant jų tamsūs debesiai. Ir taip jau 
liūdną nuotaiką dar padidina landšaito štaiažas: atsiskyrėliai, brigantai, kariai ilgais dur- 
tuvais, žvejai, kovoją su žiaurios gamtos gaivalais. 

Tik retkarčiais Rosos kūryboj pasireiškia poeto ir muziko siela. Tada jo pa- 
veiksluose pasirodo saulutė ir skamba graudi lira. Tokių kūrinių aptinkame Pary- 
žiaus, Florencijos ir Anglijos galerijose. 

Natūralistas buvo ir Lukas Giordano (1632—1705). Savo nepaprastu ta- 
lentu ir veiklumu jis įgarsėjo visoj Italijoj ir Ispanijoj, kur dirbo pas Karolį II. Su- 
sibičiuliavęs su Cortona, jis juo pasekė graitumo atžvilgiu ir, pardaug skubėdamas, 
pasidarė tikru dekoratorium. Prie to jį paskatino tėvas, nuolatos ragindamas sūnų į 
darbą. Neveltui jį pramynė Fapresto (ia presto — daryk gretai). Giordano paliko 
tiek freskų ir rėmų paveikslų, kad jų ir suminėti negalima. Jųjų tarpe randame ir 
"gerai vykusių tapinių, bet dauguma nepasikelia virš paprastų dekoracijų. Gaila, kad 
toks talentas sudarkė savo pašaukimą ir blogai įtakavo į naująją menininkų kartą. Iš 
jo geresnių kūrinių paminėtina freskai Riccardi palociuje Florencijoj, Bet- 
lejaus vaikų Žudynės Mūnchene ir Piktųjų Angelų Nuvertimas 
Vienoje. į 


Ispanijos tapyba baroko periode. 


k Italija jau seniai buvo atgyvenusi renesansą, Ispanija vos pradėjo savo aukso 
laikmetį. Kaip pirmoji šešioliktame, taip pastaroji septynioliktame šimtmetyje 
pergyveno savo kleistėjimo periodą ir pasikėlė iki nepaprastų aukštumų. To reiški- 

nio priežastis reikia ieškoti krašto galybėj. Karolis V. (1516—1555) pastatė Ispaniją 
kitų valstybių priešakyje. Jos galią dar sustiprino Filipas II. (1555—1621). Tokia 
galinga tauta turėjo pasipuošti meno dirbiniais. Neturėdama savųjų menininkų, ji pa- 
pasikvietė dailininkus iš pavergtųjų Italijos ir Niderlandų provincijų. Netrukus atsi- 
rado ir talentigų ispanų, kurie meninę kūrybą paėmė į savo rankas. Pagaliau, Iberi- 
jos puisiasalyje užtekėjo šviesios ir skaičios žvaigždės, matomos visoj Europoj.  Mu- 
rillo ir Velazguez ir šandien tebestebiua pasaulį savo genijų padarais. 

Sustiprėję politiškai, ispanai pasidarė labai išdidūs. Jų „grandezza“ (puikybė) 
garsi visame pasaulyje. Laikydami save galingiausia ir didžiausia tauta, jie negalėjo 
nusilenkti prieš kitas, 0 dar mažiau puoštis svetimomis plunksnomis. Todėl ir jų 
menas buvo grynai tautinis. 

Taip gerbią ir mylį savo tautą patriota turėjo būti realistai. Tikrybė juos 
džiugino ir žavėjo ir jų menininkai nė nemanė kitur ieškotis motyvų, kadangi tau- 
tiečiai davė jiems tinkamiausių modelių. Todėl jų paveiksluose teaptinkame vien is- 
panų tipus. Ir šv. Antanas ir šv. Panelė ir kiti šventieji, pagaliau angelai buvo tikri 
ispanai. 

Gyvendami saulėtame krašte, ispanai mėgo šviesą ir spalvas. Menas, bū- 
damas tautos atspindis, turėjo vaizduoti jos nuotaiką. Nenuostabu, kad jų tapytojai 
buvo žymūs koloristai. Linija jiems nedaug rūpėjo, nes su saule nevisai buvo 
suderinama. 

Prisitaikindami tautos būdui, ispanų tapytojai daugiausia gamino portretus, 
žanrą ir šventųjų paveikslus. 

Išdidūs aristokratai geidė turėti savo atvaizdus. Įgimtas ispanamas rea- 
lizmas kaip tik atatiko jų gamybą. Vargu rasime kurią kitą tautą, kuri galėtų di- 
džiuotis tokiais veikliais portretistais kaip ispanai. Kaip Rafaėlis savo linijomis, Cor- 
reggio koloritu, taip Velaskezas savo portretais neturėjo sau lygių visoj meno istorijoj. 

Širdingai mylėdami savo kraštą, ispanai mėgo ir jo gamtą. Jos prieglobstyje 
jie jautėsi kaip rojuje. Todėl žanras bei kasdienis gyvenimas buvo jų tapytojų 
mėgiamoji tema ir vyko ko geriausiai. Vienmarškiniai Murillos vaikesai rodos taip pa- 
tenkinti savo likimu, kad jiems ateitis nė nerūpęjo. 

Nereikia tačiau manyti, kad ispanai dangų visai užmiršo. Priešingai 
amžinasis gyvenimas buvo tų karštų krikščionių aukščiausis idealas ir svarbiausis tik- 
slas. Todėl šventieji paveikslai turėjo ypatingos reikšmės, ir jų kūryba pa- 
sižymėjo mistine paplasta ir siekė ekstazės. Ispanijos tapytojai tikrai pastatė tiltą 
tarp žemės ir dangaus. Savo kilnia ikonografija jie davė pavyzdžių visam pasaliui. 
Net Lietuvoje tik reta bažnyčia neturi Murillos šv. Panelės kopijos, kurią mūsų tau- 
tiečiai paprastai vadina „Mojava“. 

Ispanija, inspiruota scholastikų, XVII. simtmetyje dar tebegyveno viduramžių 
dvasia ir asketiška nuotaika. Jų tikybiškumo geriausis reiškėjas buvo Domenico 
Theotocopuli (1548—1625), dėl savo kilmės pavadintas El Greco. Apie jo 
jo gyvenimą visai maža težinome. Sako jį gimus Kretos saloje ir buvus Ticijono 
mokiniu, bet paskui gyvenus Toledoj. Dėl savo mistinio ekspresionizmo jis dabar 1a- 
bai aukštai vertinamas. Jo paveiksluose žemėš beveik nesimato, o figūros rodos ne 
iš šio pasaulio: gležnos, trapios, mažomis galvomis, pailgais veidais, o kūnas taip iš- 
temptas, kad rodos augti į dangų, tariant, gotiškai bizantiškos. 

Vieno jo paveikslo analiza duos tikrausios nuomonės apie jo kūrybą. Paim- 
kime pavyzdžiui Kristų ant Alyvų Kalno (žiūr. pav. 172). Viršuj matome 
Kristų, ir angelą, o nuošaliai Judą su kareiviais. Apačioj guli apaštalai, perblokšti 
nuovargio. Šv. Jonas jau visai išsitiesęs žemėje, šv, vokas vis labjau linksta į 
priekį, o šv. Petras dar sten- 
giasi susilaikyti nuo miego, 
ir savo kaire ranka prituri 
sunkią, mieguistą galvą. Už 
jų nukirstas medis kaip tik 
ženklina jų dvasios nuotai- 
ką. Jo žaizda spindi kaž- 
kokia blankia šviesa ir me- 
ta savo reileksą į gulinčius 
mokinius. Nuvirtusi šaka 
ryškiausiai vaizduoja jų sie- 
los būklę. Žemė tuos Kri- 
staus kovotojus jau visai 
paveikė ir padarė bejėgiais. 
Net apsiaustai juos prie jos 
slėgia. Jie pagaliau atrodo 
kaip metalo skardas. Vis 
tai žemės nelemta galia. 
Kas dieviška turėjo dingti. 
Judas ir jo sėbrai mažiau 
mus domina. Jie dargi vos 
matosi. Ar jie stovi žemė- 
je, ar kaba ore, nesvarbu. 
Svarbiausia, kad jie yra, 
kadangi be jų Kristaus 
kančia nepasireikštų visu 
savo aštrumu. Jeruzolima 
tepažymėta šviesiu bruožu, 
o mėnulis atrodo kaip ko- 
mėta. Jo blanki šviesa vos 
persisunkia pro debesį. Vis 
tai tik prefacija į baisią 
dramą. Beveik visą viršu- 
tinę paveikslo dalį užima 
Išganytojas. Apleistas apa- * Piūv. 172. El Greko: Kristus ant Alyvų kalno. 
štalu, išduotas „draugo“, jis 
kenčia didžiausį širdies skausmą. „Mano Tėve, jei taip gali būti, atitolink nuo ma- 
nės tą kančią“ taria apsipylęs kruvinu prakaitu pasaulio Atpirkėjas. Ir šitai pasirodo 
skaistus debesėlis, žeriąs savo šviesą į nuvargintą Kristų. Iš jo pasireiškia Tėvo pa- 
siuntinys ir paguodžia Apleistąjį. Bet po jo alkune matosi kielikas, žibąs deimanto 
spinduliais. Tą jis turi išgerti iki dugno. „Vienok ne mano, bet Tavo teesie valia“ 

sako Išganytojas, jį išvydęs, ir siekia jo dešine ranka. Auka padaryta, ir prasideda 
jos įvykdymas, Nukrito mėlynas Kristaus apsiaustas, ir jo raudona tunika išbalo nuo 
dangiškos šviesos. Mesijas nuleidžia rankas, tarsi laimindamas kad ir nevertą pasaulį. 
Už jo pasikelianti uola virsta į bedugnę. Tai Kristus, nustumtas nuo dangaus aukšty- 
bių. Visas paveikslas vaizduoja viziją, kurioj patsai menininkas dalyvauja ir pergy- 
vena jos reiškinius. Žemės tik tiek čia tepalikta, kiek jos reikalinga Kristaus figūra. 
Vien mistikas tegalėjo taip tapyti. Nei daržo, nei medžių, nei krūmų, nei tvoros. Pa- 
galiau, žemės sklypelis, ant kurio klūpi Išganytojas, kažkoks nežemiškas. Ispanus, 
nusiteikusius mistiškai, ta reikšminga vizija turėjo veikti kaip apreiškimas iš dangaus. 
Jei svetimtaučių istorininkai tiek amžių to įdomaus paveikslo nepastebėjo, tai buvo tik 
dėl jo savotiškumo; mat, jis grynai ispaniškas ir svetimi jo nesuprato. 

Mums lietuviams reikėtų ypatingai jį branginti, kadangi mūsų liaudies menas 
turi su juo daug bendrų bruožų, o mūsų didžiausis tapytojas Čiurlionis siekė tos pa- 
čios sielos ekspresijos. 

El Greco, nors gimęs Graikijoj, buvo tačiau persisunkęs ispanų dvasios ir 
savo kūryboj buvo jų idealų reiškėjas. Jis ir padėjo pamatą ekstazinei ispanų ikono- 
grafijai. Jo geriausius paveikslus aptinkame Eskoriale (Šv. Mauricijus), Tolede 
(grafo d'Orgaro laidotuvės), ypač gi Madride (Kristaus mirtis Dievo Tėvo prie- 
globstyje, Sekminės, šv. Bernardas, šv. Paulius ir d. k.). 


Sevillos mokykla. 


Mino. Ispanijos tapybos centras buvo Anadaluzijos sostinė Sevilla. Čia įsi- 

kūrė garsiausia jos mokykla, sudominusi savo vaisinga plėtra visą pasaulį. Jos 
tėvas buvo Bartolome Esteben Murillo (1617—1682). Gimęs Sevilloj iš ne- 
turtingų amatininkų, vos dešimties metų vaikinas, mirus tėvams, liko našlaitis be tur- 
tu ir globėjų. Padedant dėdei, jam tačiau pavyko įstoti į mokslą pas tapytoją man- 
jeristą Juan de Castillo. Gabus vaikinas netrukus iš mokinio pasidarė padėjėju. Jam 
buvo pavesta vandens ir klijų dažais tapyti gelumbės tapėtus, vaidinamus „Sargas“, 
kuriais tada puošė bažnyčių ir palocių sienas. Deja, 1639. m. mokytojui persikėlus į 
Cadiz'ą, mokinys nustojo vietos ir turėjo pelnytis duoną šventųjų paveikslėliais, kuriuos 
pardavinėjo škaplierninkams. Sutaupęs pinigų ir paragintas buv. bendradarbio Petro 
Moya, jis 1643. m. vyksta Madridan susipažinti su sostinės menu. Čia jis stebi Ru- 
benso, Van Dycko, Riberos ir Velazguezo tapybą. Nors nė vienu nemanė įkandin 
sekti, tačiau surado patsai save ir nustatė savąjį stilių. Tuo ir pasibaigė jo mokslo 
metai. 

Būdamas giliai religingas, Murillo daugiausia tapė šventųjų paveikslus. 
Tik retkarčiais ir tai liuoslaikiu jis užsiėmė žanru. Kitų kūrybos rūšių beveik 
neaptinkame. 

Jo stiliuje pastebime tris atmainas; šaltą (Estilio frio), šiltą (Estilio ca- 
lido) ir garinį stilių (Estilio vaporoso). Neretai viename paveiksle aptinkame 
du ir tris tapymo būdus. Kada dangiška scena rodo šiltą bei garinį stilių, žemės 
vaizdas pasižymi šalta nuotaika. 

Nevienoda ir jo technika. Kartais ji šiurkšti ir kieta, bet dažniausiai 

minkšta, švelni ir žio- 
ruojanti. Skasčiai ži- 
bančios spalvos be- 
veik pašalina kontū- 
rus ir tyškias linijas, 
ir paveikslas greičiau 
atmena Correggio ne- 
gu Rafaėlio techniką. 


Savo tipus 
ėmė Murillo iš Anda- 
luzijos modelių. Net 
Immaculata ir Kūdikis 
Jėzus tikri seviliečiai. 
Būdamas griežtas rea- 
listas, dažnai siekiąs 
natūralizmo, jis tega- 
lėjo semtis motyvų iš 
tikrenybės, taigi iš sa- 
vo žemiečių. Bet tas 
realizmas niekados ne- 
užgauna religinių jaus- 
mų ir šventųjų tigūros 
pasižymi dideliu kil- 
numu ir malonumu. 

Kadangi Ispa- 
nijoj treskų tapyba 
buvo nežinoma, tai 
gabusis audaluzas ta- 
pė vien rėmų paveiks- 
lus. Tais laikais net 
kopulas išklojo tapy- 
ta drobe. 

Norint pasigė- 
rėti ir pasidžiaugti 
Murillos paveikslais, 
būtinai reikia į juos 
žiūrėti pro gilios ti- 
kybos akinius, kaip 
kad žiūrime į seno- 
vės graikų vaizdybą, 
nusiteikę ių mitologi- 
jos dvasia. Jei atsi- 
rado kritikų, nepalan- 
kiai atsiliepusių apie 
Murillos tapinius, tai 
tiktai dėl to, kad jie 

nasuprato jo mistinės nuotaikos. Tikri meno žinovai visuomet aukštai įvertino didįjį 
ispanų genijų, ir, kalbėdami apie garsiuosius pasaulio tapytojus, pirmon eilėn dėjo 
Murillo. Iš tikrųjų, jis buvo ispanams toks pat švyturys, kaip italams Correggio ir 
Ticijonas, o vokiečiams Dūreris, kad ir neturėjo tokios universalios reikšmės kaip 
Raiaėlis. 

Visą savo amžių didysis ispanų maestras gyvena savo gimtajame mieste, ir 
tik 1682. m., pakviestas kapucinų, 
persikėlė į Cadiz'ą. Bet nelai- 
mingai nukritęs nuo pastolų, jis 
vėl grįžo Sevillon, ir netrukus 
mirė. Paskutines savo dienas jis 
praleido savo parapijos bažny- 
čioje, kur atsidėjęs žiūrėjo į Kri- 
staus nuo kryžiaus Nuėmimo pa- 
veikslą. Paklaustas, kodėl taip 
daro, atsakė: „Laukiu, kol Kri- 
stų nuims nuo kryžiaus“. Bet 
neilgai laukė. Per velykas pri- 
sikėlęs Kristus jį pašaukė pas 
save balandžio 3. d. 

Apie kūrybos našumą 
geriausiai liudija jo paveikslų 
skaičius — 400—500 tapinių. 
Kartais perdaug skubėdamas, jis 
buvo paviršutinis, bet didelė 
dauguma jo paveikslų tikri še- 
devrai. Juos aptinkame Ispani- 
jos, Vokietijos, Anglijos ir Rusi- 
jos muzejuose. Čia teks mums 
paminėti tik žymiausius jo pa- 
darus. 

Pirmutinis didesnis jo 
darbas buvo vienuolika 
paveikslų pranciškonų 
vienuolyno kryžgangyje 
(1645— 1646). Įsiveržus prancū- 
zams Sevillon 1810. m., jie 
buvo pagrobti ir išsklaidyti po Ispaniją ir užsienį. Du jųjų Žymausius aptinkame 
Madride ir Paryžiuje. Abu vaizduoja pranciškonų broliuko šv. Diego gyvenymą. Pir- 
masis rodo kaip Diego peni elgetas, o antrasis, padėtas Louvre, Angelų vir- 
tuvę. Madrido paveikslas pilkokas, kaip ir valgydinamieji elgetos, bet pastarasis jau 
gana šviesus ir ryškus. Jame matome šventąjį, pamiršusį žemiškus virtuvės reikalus, 
bet mintimis ir kūnu pakilusį aukštyn. Tuo tarpu angelai atlieka jo priedermes: vie- 
ni neša vandenį, kiti tvarko lėkštes, dar kiti grūda kruopas, ar valo daržoves. Staiga 
atsidaro durys ir įeina gvardijonas su dviem didžponiais. Matydami stebuklą, jie stovi 


Pav, 174, Murillo; Portiunculu. 

nustebę nepaprastu vaizdu, lygiai kaip virėjas, kurs vietoj broliuko rado angelų pulką. 

De la Caridad ligoninės bažnyčią Murillo papuošė irgi vienuolika 
paveikslų, vaizduojančių septynis labdarybės darbus kūnui. Jo stilių geriausiai api- 
būdina La Sed paveikslas (žiūr. pav. 178.) Norėdamas atminti priedermę pagirdyti 
trokštantį, tapytojas atvaizdavo atatinkamą sceną iš izraelitų gyvenimo tyruose. Čia 
jis turėjo geriausios progos nu- 
tapyti istorinį paveikslą, bet 
atvaizdavo tik gražią idilę. Žy- 
dų minias menininkas suskirstė 
į paskiras grupes, kurias vie- 
nija kilni Mozės asmenybė. Pa- 
veikslą apšviečia auksu žibąs dan- 
gus. — Panašią kompoziją rodo 
Alkanų Papenėjimas. 
Priešakyje stovi Kristus su apa- 
štalais ir laimina duoną ir žuvis. 
Toliau matome išalkusių žmonių 
minias, kurių skaičius gali su- 
daryti minėtus Šventraštyje pen- 
kis tūkstančius. — Visi Caridad 
bažnyčios tapiniai pasižymi di- 
deliu formatu ir tigūrų gausumu. 

Atbaigęs darbus ligoni- 
nėj, Murillo persikėlė į Kapu- 
cinų bažnyčią. Čia jis nu- 
tapė visus altorių paveikslus, iš 
kurių ypač paminėtina: Portiun- 
cula, šv. Pranciškaus Išsižadėji- 
mas pasaulio ir Kristaus Pasiro- 
dymas šv. Antanui. 

Plačiausiai žinoma Por - 
tiuncula (žiūr. pav 174). Šv. 
Pranciškus, atsiklaupęs ant alto- 
riaus laiptų, Žiūri sužavėtas į 

Pav. 175. Murillo: Šv. Pranciškaus Išsižadėjimas staiga pasirodžiusį jam dangaus 

pasaulio. Sevillos muzejuje. reginį: Kristų ir šv. Panelę. An- 

gelukai beria į jį rožes, meiles 

simbolus. Gaila, kad tokia reikšminga ikona stipriai nukentėjo nuo atmosferos per- 
mainų. Atnaujinta, ji nebe duoda tikro supratimo apie pirmykštį paveikslą. 

Graudingą vaizdą patiekia šv. Pranciškaus Išsižadėjimas pasau- 
lio (žiūr. pav. 175.) Liūdnoj apylinkėj ant kietos uolos stovi kryžius. Dangų už- 
kloja tamsūs debesiai. Šv. Pranciškus, prisiartinęs, apkabina kryžių, o Kristus, nu- 
leidęs dešinę ranką nuo kryžiaus, uždeda šventajam ant peties ir meliai žiūri į jo 
akis, maloniai priimdamas jo auką. Du angeluku laiko atskleistą knygą, kur skai- 
tome:, Jei kas neapleis viso, ką turi, negali būti mano mokiniu“. 

Tolygiai kilnus ir Kristaus Pasirodymas šv. Antanui (žiūr pav. 
176.). Šventajam besimeldžiant, ant atskleistos knygos atsistoja Kristus, ir viena ran- 
kute apkabinęs vienuolio kaklą, antrą pakelia laiminti. Šventasis puola ant kelių ir 
širdingai apkabina Dieviškąjį Kūdikį. Dešinėj tvirtai laiko baltas lilijas — nekaltybės 
simbolą. 
Iš paskirų paveikslų įdomiausi bus: šv. Antano vizijos, šv. Panelė, ypač jos 
nekaltas prasidėjimas ir idilės. . 
Šv.Antanovizijas 
aptinkame Sevillos katedroj (Kū- 
dikis Kristus, apsuptas angelų, 
pasirodo šventajam jo  celėj), 
Sevillos muzejuje (Kristus lai- 
mina šventąjį, sėdėdamas ant jo 
knygos), Petrapilyje ir Berlyne. 
Pastarajame (žiūr. pav. 177.) Pa- 
duvos patronas klūpi miške ir 
turi abiem rankom apkabinęs 
Dieviškąjį Kūdikį. Kristus ma: 
loniai glosto jo veidą ir siekia 
jo pabučiuoti. Vienas angelas 
turi pakėlęs baltą liliją, antras 
atskleidžia knygą, kiti skrajoja 
aukštai, 
Dievo Motinos vaizda- 
vimui Murillo paaukojo geriau- 
Ž sias savo jėgas. Čia jis tikrai 
parodė savo paletos stebuklus. 
Ar pažvelgsime į jos nekaltą 
prasidėjimą, ar užgimimą, ar kū- 
dikystę, ar motinystę, visur ap- 
tiksime vien tik šedevrus. Jos 
Užgimimas Sevillos katedroj 
(dabar Paryžiaus Louvre), kupi- 
nas ekstazės, dangiškos ir žemi- 
škos šviesos, žavi savo žioruo- 
jančiomis spalvomis. — Marijos Auklėjimas Prado muzejuje (žiūr. pav. 178.) 
jau tikra giesmė, parašyta dažais. Iš švelnaus šv. Panelės veidelio žiūri gudrios ir“ 
išmitingos akys. Jos suknelė šviečia rausvai violetinėmis ir geltonai baltomis spalvo- 
mis. Akylas dėmesys ir višiškas pasiaukojimas Dievo mokslui tikrai pelno rožių 
vainiką, kurį jai beneša angelai iš dangaus. — Madona su Kūdikiu Jėzum taip ge- 
tai pavyko, kad reikėjo ją nekartą pakartoti. Ją aptinkame Dresdene, Florencijoj ir 
Romoj. Geriausia bus Romos Palazzo Corsini galerijoj. Neveltui Cicerone pavadino 
ją dažų stebuklu (Wunder der Farbe)) Florencijos Madona Pitti galerijoj 
(žiūr. pav. 179.) niekuo nesiskiria nuo Dresdeno paveikslo. Kūdiko kūnelis gana 
gležnas, bet Motina nujaučia jo galią ir sėdi didinga kaip karalienė. 


Pav. 176, Murillo: Kristaus Pasirodymas šv. Antanui. 

Bet daugiausia įgarsėjo Murillo Nekalto Prasidėjimo (Conception, 
Purisima) paveikslais. Prieš Murillą Bažnyčia draudė skelbti šv. Panelės nekaltą pra- 
sidėjimą ir visos knygos, jį propaguojančios, buvo pažymėtos indekse. Tačiau ispanų, 
pamaldumas ir nekalčiausios Panelės uolus garbinimas paskatino popiežių Paulių V. 
atšaukti uždraudimą. Per tai nekalto prasidėjimo garbinimas dar pakilo. Vienas 
Murillo nutapė daugiau kaip 30 nekalto prasidėjimo paveikslų. Jie visi labai pana- 
šūs j kitas kitą. Beveik visur matome šv. Panelę apsiaustą angelų, baltais rūbais ir 
mėlynu apsiaustu, stovinčią ant mėnesio. Plačiausiai žinomas Louvro paveik- 
slas (žiūr. pav. 180.), tapytas vienai ligoninei 1678. m. Napoleonas III. jį nupirko 
už 615,300 irankų ir padejo Paryžiaus didžiojoj galerijoj. Šv. Panelė, apsivilkusi bal- 
tais rūbais, ir turėdama ant kairio pečio mėlyną apsiaustą, stovi ant debesio, pakėlusi 
į dangų akis ir sudė- 
jusi kryžmais rankas 
ant krūtinės. Po jos 
kojomis mėnuo pjau- 
tuvo pavidale. Aplin- 
kui skrajoja angelai. 
Marija šviesesnė net 
už horizontą. Tai tik- 
ra atpirkimo aušra. 
Jos kopiją aptinkame 
beveik kiekvenoj di- 
desnėj bažnyčioj. Dar 
skaistesnė Prado mu- 
zejaus Conceptiėn. Ir 
ji panaši į kitas, tik 
aukso aureolės šviesa 
čia pakeista mėlyno 
oro spinduliais. 

Nemažiau įgar- 
sėjo Bartolomė Estė- 
banas savo idilė- 
mis. Jos rado tiek 
pritarimo, kad netru- 
kus buvo išpirktos į 
užsienių muzejus. Religinėse idilėse daugiausia aptinkame Kūdikį Jėzų, šv. Joną 
-Krikštytoją ir abu kartu, bet visados su baltu avinėliu. Tai išaiškinama ispanų pa- 
pročiu per velykas apdovanoti avinėliais vaikus. Čionai tepaminėsime Los ninos 
dela concha (vaikų su geldele) paveikslą Prado muzejuje (žiūr. pav. 180.). Vaiz- 
dingoj apylinkėj Kristus duoda šv. Jonui gerti iš geldelės Būsimasis Išganytojo 
prieštakūnas gerai įvertina tą malonę ir geria priklaupęs. Jo veidas ir akutės rodo 
rimtą susimąstymų ir leidžia įspėti paslapties supratimą. Į įvykį žiūri nustebę ange- 
lai ir baltas avinėlis. Kompozicija ir atspalvių subtilus laipsniavimas taip veikia žiūrė- 
toją, kad akių nuo puikaus vaizdo atitraukti neįstengia. Tai tikras tapinių perlas. 


Pasaulinės idilės dažniausiai vaizduoja gatvės vaikinus. Tai basi, pusplikiai, 


Pav. 177. Murillo: Šv Antanas su Kūdikiu Jėzum. Berlyne. 


Pav 181. Murillo: Los niūos de lą concha. Prado, 


Pav. 178. 


Murillo: Marijos 


Auklėjimas. 


Madrido Prade. 


Pav. 


179. Murillo: Florencijos Madona 


muzejuje. 


Pitti 

čios antvožą, sveria po 1'/> svaro. Medyje inkrustuota dvylika milžiniškų sidabrinių 
raidžių. Didokas auksuotas raktas irgi sidabro. 

Šventasis Tėvas brangiąją dovaną padėjo puikiausioj Vatikano bibliotekos 
salėje „Sala di Pio IX.“ 

Didžiulis foliantas vaizduoja ne tiktai Latgalijos bažnytinį meną, bet ir vi- 
sas Livonijos ordeno kadaise valdomas provincijas, taigi visą dabartinę Latviją ir 
Igauniją nuo dvyliktojo iki XX. šimtmečio. Bet, kadangi Inilantai pasiliko ištikimi 
senajai tikybai ir nepasidavė reformacijai kaip kitos žemės, tai Latgalija sudaro di- 
džiausią ir įdomiausią albumo dalį. 

Be meno dalykų jame aptinkame visą Pabaltės bažnytinę istoriją: ordeno 
mistrų, vyskupų ir arkivyskupų serijas, parapijų ir bažnyčių fundatorių sąrašus, pilių 
ir bažnyčių atvaizdus, herbus, antspaudus, dvasiškių apdarus, šarvus, vėliavas ir įvai- 
rias bažnyčių reikmėnes. 

Siauruose visuotinės istorijos rėmuose to viso suminėti ir atvaizduoti nega- 
lima, todėl čionai turėsime pasitenkinti kai kuriais reikšmingesniais kartonais. 

31. lapas (žiūr. pav. 143.) rodo atminimo lentą su Kuršo dekanato 
bažnyčių sąrašu, jų fundatorių ir įkūrimo vietų pažymėjimu. Bažnyčių vardai, kaip ir 
kituose lapuose, čia nurodyti ant auksinių plokštelių. Visa tai įdėta į puikius rene- 
sansinius rėmus su žalvario ornamentais. Sienos pagilinimuose pastebime žalvario 
kryžių ir šv. Panelės statulą, bet žemiau karalienės Onos Jagielonaitės ir Kuršo her- 
cogo Jokūbo herbus, š 

38. lape matome bažnyčių fundatorių ig Bažnyčios veikėjų 
sąrašą, kuriame aptinkame ir lietuvų magnatų ania Tyškevičių). Šalia 
sąrašo stovi sparnuotas vėliavos nešėjas, o kairėj skrajoja Lietuvos Vytis. Senovės 
krikšto indas ir smilkykla dar paįvairina ir taip jau turtingą vaizdą. Apačioj baltas 
erelis neša didelį rožančių, apipintą kaspynu. Jo viduryje matome Lietuvos Vytį ir 
Lenkijos Erelį, apsuptus bažnyčių iundatorių herbais. Dešinės apačioj sukrauti šar- 
vai. Žiūr. pav. 141. 

39. kartonas (žiūr. pav. 144.) rodo monumentalioj granito angoj Pletten- 
bergo Madoną, kurios originalas laikosi Neukirchene (Vestialijoj). Plettenbergas, 
prispaudęs kojomis nugalėtą didįjį kunigaikštį Joną III, dėkoja jam netikėtai pasiro- 
džiausiai šv. Panelei už laimėjimą. Ant angos angelas, turėdamas mistro herbą, gar- 
sina pasauliui jo triumfą. Šalia garbės vartų iš abiejų pusių stovi ordeno mistras 
Jurgis von Manteufiel, autoriaus giminaitis. 

41. kartone atvaizduota Rygos senoji šv. Panelės bažnyčia, 
kurią matome pro gotišką angą (žiūr. pav. 145). Angos šalyse viršui regime šv. 
Panelės statulą ir Marijos katedrą, o apačioj jau minėtą raudoną ornatą ir dailiai 
pagamintą dramblio kaulo krucifiksą. Kompozicija tikrai sumani. Linkusį 
į gotiką, bet nevisai gražų bažnyčios stilių, pateisina gotinė anga, o brangių bažny- 
čios liekanų kilmę paaiškina viršui stovinti šv. Panelės statula ir Mafijos katedros 
atvaizdas. 

42, kartonas vaizduoja gražiausią renesanso liekaną Pabaltėj. Tai Mari- 
jos von Tyzenhausen epitafas Rygos Marijos katedroj. Nors sukurtas sep- 
tynioliktojo šimtmečio pradžioje, jis turi tačiau grynas aukštojo renesanso lytis. Jį 
pastatydino Lenkijos karaliaus Zigmanto III. šambelionas Gasparas von Tyzenhausen 

Pav. 145, Senoji katalikų bažnyčia Rygoje. Raudonas ornatas (kairėj) ir dramblio kaulo kruci- 
fiksas (dešinėj). Abu pastaruoju iš 15. šimimečio. Iš „Terra Mariana“ albumo Romos Vatikane. 

Pav. 146. Rezeknės bažnyčia ir pilies griuvėsiai. 

Iš „Terra Mariana“ albumo Romos Vatikane. 
savo žmonai Marijai, mirusiai 1611. m. Epitafo viduryje matome Prikryžiuotą, o po 
juo klūpančią fundatoriaus šeimą. Pirmame aukšte pastebime prisikėlusį Kristų, o ša- 
linėse nišėse Išminties ir Vilties tigūras. Pastatą puošia korintinės tvarkos kolonos, 
piliastrai ir hermai, tarp kurių daug herbų ir antraščių. Tekstas pažymėtas aukso rai- 
dėmis. Puikiai polichromuotas padaras toks gražus, kad rėmų puošmenos visai ne- 
bereikalingas. 

50. lapas puikiuose renesanso rėmuose rodo Rezeknės bažnyčios 
didijį altorių šv. Mišių laike ir Rezeknės pilies griuvėsius (žiūr. pav. 146.). De- 
šinėj tarp ornamentų pastebime Rezeknės valdytojo antspaudą. Jis paimtas iš Min- 
taujos Provincialinio muzejaus, kur jį aptinkame po vienu dokumentu iš 1585. m. 

55. kartone puikiuose renesanso 
rėmuose viršuj matome Prėlių pilį nak- 
ties. ir dienos metu, o apačioj Aglonos 
bažnyčią. Pakraščių ornamentai patur- 
tinti ordeno mistro herbais ir antspaudais. 
Čionai turime pažymėti, kad Aglonos baž- 
nyčia, statyta Italijos renesanso stilium, vai- 
dina Latgalijoj tokį pat vaidmenį, kaip ir 


Pav. 147. Kraslavos bažnyčia, Pav. 148. Šv. Liudviko paveikslas 
Kraslavos bažnyčioje. 


Kalvarijos bažnyčia Žemaičiuose. Ji garsi savo stebuklingu šv. Panelės paveikslu, 
prie kurio per didžiuosius atlaidus renkasi nesuskaitomos žmonių minios. Prie šven- 
tyklos stovi didelis dominikonų vienuolynas, dabar klebonija. Domininkonai gyveno 
čia beveik iki XIX. amžiaus pabaigos. Žiūr. pav. 142. 

Mūsų juodos reprodukcijos toli gražu neparodo efektingai polichromuoto 
originalo dailumo, teduodamos tik menką sąvoką apie to nepaprasto veikalo me- 
ninę vertę. ; 

Kadangi albumo autoriaus bar. Gustavo von Manteuiiel tikslas nebuvo ap- 
rašyti Latvijos meną, bet bendrais bruožais nurodyti į čionykščių katalikų veiklą ir 

Pav. 149. Liono šėpa iš 16. šimtmečio. 

Pav. 150. Niderlandų šėpa kun. Liechtensteino rinkinyje, Vienoje. 

ju pasiaukojimo vaisius, tai meno kūriniai čia traktuojami aplamai ir paviršutiniai. Ir 
visuotinėj meno istorijoj negalima apibūdinti visų tam tikro krašto kūrybos padarų. 
Bet, kalbėdami apie renesansą, privalome 
paminėti dar vieną įdomią bažnyčią, kuri 
savo stiliumi tinkamai iliustruoja aprašomąją 
epochą. Yra tai Kraslavos bažny- 
čia (žiūr. pav. 147). Nors statyta XVIII. 
šimtmetyje (1737— 1763), turi tačiau Italijos 
renesanso lytis. Ją statė italas Paracco, 
o freskais papuošė taip pat italas Gas- 
toldi. Buvo manoma čia padaryti katedrą, o 
šalia jos įsteigti seminariją, kuriai lėšas pa- 
aukojo Inilantų vyskupas Teodoras Li- 
dinghausen-Wolit. Nuo vyskupijos | 4 
atsisakius, seminarija buvo tačiau įkurta ir "Na PPR 
veikė beveik šimtą metų (1757—1842). Bai: ASA 
nyčią statydino Konstantas Liudvi- 
kas Plateras, o seminariją įsteigė tėvai 
lazaristai. = Šventyklos koplyčios altoriuje 
apiinkame šv. Donato kankinio kūną, atga- 
bentą Kraslavon iš Romos 1776. m. Aukš- 
tai gerbdami savo šventąjį, latgaliečiei ypa- 
tingai mėgsta savo sūnums duoti Donato var- 
dą. Didžiajame bažnyčios altoriuje paste- 
bime įdomų šv. Liudviko paveiks- 
14 (žiūr. pav. 148.) Šventąjį Prancūzijos 
karalių prieš išvažiuojant atvaduoti šventąją 
žemę, laimina vyskupas, asistuojant gau- 
siems iškilmių dalyviams. Paveikslą tapė 
Krokuvos profesorius Jablonskis pagal 
garsaus maestro Mateikos metmenis. 


Pramonės dailė renesanso laikais. 


enesansas buvo prabangų ir didžiausio 
komiorto periodas. Didikai ir turtuo- 

liai visomis pajėgomis stengėsi išpuošti sa- 
vo rūmus ir palocius, o praturtėjusi pilie- Pav. 151. Hirschfogelio taurė 
čiai gražino sinjorijas, rotužes ir gyvena- iš 16. šimtmečio, 
mas trobas, dvasiškija gi stebėjo, kad pa- š 
saulinis menas nepraneštų bažnytinio. Nenuostabu, jei pramonės dailė pakilo iki dar 
neregėtų aukštumų. Iš medžio gaminta rakandai ir sienų pėros (dailios lentelės), iš 
molio iryzai grindoms, koklės pečiams, vazos, puodai ir įvairiausi indai. Auksas, si- 
dabras, bronza, alva ir kiti metalai ko dažniausiai buvo vartojami kaip bažnytiniams 
indams, taip ir pasaulinėms reikmenėms. Brangia oda aptaisyta knygos, o margin- 

tais stiklais puošta langai. Tekstilė dailė 
davė gražių patiesalų, bažnytinių apdarų ir 
įvairiausios rūšies pinikų (karbatkų). Visi 
tie dalykai turėjo daug estetinės vertės, ka- 
dangi piešinius jiems paruošė tikri meni- 
ninkai, o jų vykdytojai buvo gerai išsilavi- 
nę amatininkai. Visų tų gražybių buvo toks 
didelis gausumas, kad jų ir tobuliausių čia 
suminėti negalima. Todėl turėsime pasiten- 
kinti keliais nurodymais, kurie skaitytojams 
leis įsigyti nuomonės apie jų savotiškumus 
ir juos atskirti nuo kitų stilių padarų. 


Medžio dirbiniai. Vokie- 
tijoj medį daugiausia vartojo sienoms ir lu- 
boms puošti. Paprastai, visas sienas išmuš- 
davo medžiu, tepalikdami vieną trečdalį pa- 
veikslams ir tapėtų audiniams. Lubas irgi 
pamušdavo medinėmis pėromis (dailiomis 
lentelėmis). Nors medžiui palikdavo natū- 
ralią varsą, bet dailūs drožiniai ir intarsijos 
teikdavo dirbiniams daug estetinės vertės. 
Taip papuošti “B darė labai malonaus 
įspūdžio. Sienoris pritaikinta ir visos rū- 
mų reikmenės: šėpos, indaujos, dėžės, sta- 
lai, krėslai, lovos ir pečių įrankiai. Pavyz- 
džių imta iš Italijos, pridedant ir vietinių 
motyvų. Puiki dėžė Sjenos miesto 
rūmuose (Palazzo Communale) ir in - 
dauja Tautiniame Florencijos 
muzejuje rado pasekėjų visoj Europoj. 
Geriausi italų mokiniai buvo vienok pran- 
cūzai (žiūr. pav. 149.) Vokiečiams trūko 
gero skonio ir jie nevisuomet mokėjo pa- 
laikyti tinkamą mastą. Bet, kad ir jie su- 
gebėjo pagaminti itin dailių dalykų, rodo 
Pamarių luksusinė dėžė, dirbta iš 
ebeno (juodmedžio) ir gausiai apmušta si- 
dabro ornamentais. Su vokiečiais lenkty- 
niavo niderlandiečiai. Jų padarai 
nesunktu atskirti nuo vokiškų. Mat, savo šėpų piliastrus jie visados puošė ornamen- 
tu, panašiu į morką (carotte) bei gražia apvalia lazda su apskritu buožalu (žiūr. pav. 150.). 


Pav. 152. Wenzel Jamnitzer: Stalo etažėrė. 
Rotschildo rinkinyje Frankfurte a. M. 


Keramika. Molis Vakarų Europoj tik retkarčiais buvo vartojamas pra- 
monės dailės gaminiams. Žymiausios dirbtuvės buvo Majorkos saloje. Gal dėl to 
vertingesnes molio rūšis vadino majolika. Prancūzai jas pramynė fayence nuo 

miesto Faenza į šiaurę nuo Florenci- 
jos, kur dėl tinkamos medžiagos ge- 
riausiai klestėo keramika. Vokieti- 
joj savo molinių indų dirbtuvėmis dau- 
giausia įgarsėjo Nūrnbergas ir Kreus- 
senas. Žymiausis vokiečių puodžius 
buvo Hiršvogelis, kurs, Venecijoj 
susipažinęs su Italijos keramika, su- 
kūrė daug gražių ąsočių ir taurių (žiūr. 
pav. 151.). Vokiečiai mokėjo prie mo- 
lio primaišyti titnago žvirgždų ir pa- 
gamino stipriausių ąsočių (Stein- 
gutkrūge). Bet geriausiai vyko 
jiems pečiai. Jųyjų daugiausia aptin- 
kame Niūrnberge, Augsburge, Salzbur- 
ge, Tirolyje ir Šveicarijoj. Jie pasižy- 
mi turtinga plastika ir architektonišk 
struktūra. 2 

Prancūzijoj garsiausi kera- 
ramikai buvo Bernhard Palissy 
(41589) ir Alena Gouttier, Pran- 
ciškaus II. auklėtoja. Pirmasis bę gra- 
žių projektų paliko daug puikių pa- 
dėklų, papuoštų gamtos motyvais: gy- 
vatėmis, žuvimis, varlėmis kaušeliais, 
vėžiais, vabzdžiais ir t. t. Alena Gout- 
fier buvo tik mėgėja, bet, padedant 
E17Ghrerprentie: ir J. Biernasrt 
pagamino Oirono pilyje (1529 — 
1537) apie 80 dailiausių ąsočių, pa- 
dėklų, druskinių, butelių ir k. dalykų, 
už kuriuos apie 1839. m. Paryžiuje ir 
kituose didesniuose Prancūzijos mies- 
tuose mokėjo nepaprastai dideles kai- 
nas. Jie buvo papuošti geltoną kvie- 
čių varsos glazūra ir gražiais plasti- 
niais ornamentais. 

Metalai. Auksas geriau- 
siai pritiko turtuolių rūmams ir apda- 
rams puošti. Italijoj auksakalyste už- 


Pav. 153. Dviguba taurė iš 16. šimtmečio. 


siėmė garsis menininkai, kaip: Michelozzo, Brunellesco, Luca della 
Robia, Ghirlandaio, Andrea Verocchio, Antonio Pollaiuolo, ypač 


gi Benevenuto Cellini (j1571). 


Pastarasis taip įgarsėjo, kad įdomesni veikalai 


nešiojo jo vardą, nors buvo kitų padaryti. Jis dirbo ir Prancūzijoje, būdamas pakvies- 


tas karaliaus Pranciškaus I. 

Prancūzijoj piešinius aukso padarams gamino garsūs menininkai J. A. Du- 
cerceau, E. de Laune ir Pierre Wociriot. 

Vokietijos garsiausis auksakalys buvo Wenzel Jamnitzer ($1585), pa- 
gaminęs garsiąją stalo etažerę (Tafelauisatz) Rotschildo rinkinyje (žiūr. pav. 152.). 
Bet gabiausis bažnytinių dalykų gamintojas buvo Antanas Eisenhoidt iš Var- 
burgo. Jo kalti ir rėžti reljefai palieka tikrai malonų įspūdį. Ypatingai atmintinas jo 
sidabrinis šventyto vandens katilėlis su krapylu (šlakstytuvu). 

Didesnius dalykus dirbo iš cino, kurs tada eilinių piliečių namuose labai 
buvo madoje. Tai menkas gyventojas, kurio virtuvėje bei indaujoje trūko cininių indų. 

Iš žalvario daryta šarvai, skydai ir šalmai; iš geležies — groteliai ir ginklai, 
oda gi vartota daugiausia knygų apdarams. 

Daugelio gražių indų autoriai pasiliko nežinomi. Taip, iki šiolei dar neiš- 
tirta, kas sukūrė XVI. šimtmetyje dvigubą taurę (žiūr. pav. 153.) Visa apklo- 
ta kartušių ornamentais, didoka taurė ant viršaus turi dar antrą mažesnę. 

Pramonės dailė renesanso metu buvo tokia turtinga, kad norį ją arčiau pa- 
žinti, būtinai turi studijuoti specialius veikalus. Pažymėtina, kad XV. ir XVI. šimtme- 
čių dailininkai stengėsi visoms bažnyčių ir rūmų reikmenėms duoti estetinės išvaizdos. 
Tarp menininkų iramatininkų buvo tada skirtumas toks mažas, kad didžiausi maestrai nesi- 
drovėjo užsiimti pramonės gamyba. Pavyzdžiai imta iš antikės, bet jims primaišyta daug 
naujų, vietinių motyvų. 

Baroko ir rokoko periodo vaizdyba. 


4 
S Siu šimtmečio pabaigoje renesansas pasukė nauja linkme. Reformacijai pa- 

smerkus visą sakralinį meną, renesansistai vienok nenusiminė ir nenuleido rankų, 
priešingai, sukaupę savo jėgas prieš bendrą priešą, sakurė galingą kontrretor- 
maciją, kurios žygiai visame fronte pasireiškė laimėjimu. Iš tikrųjų, vaizdyba dar 
niekados nebuvo davusi tokių gausių vaisių kaip XVII. ir XVIII. šimtmečiuose. Bažny- 
čios tėvai, susirinkę Tridente (1545-1563) viešai paskelbė pasauliui, kad modernus 
žmogus gerai moka išskirti paveikslą nuo tikrenybės, kad tikyba daugiausia laimėjo, 
garbindama šv. Panelę ir šventuosius, ir, kad ikonografija, pakeldama žmogaus dvasią 
į Dievą, yra labai naudinga tikybiniems tikslams. 

Tik reikią apibrėžti meninikų fantaziją, kad nemaišytų šventų dalykų su pasau- 
liniais ir nenutoltų nuo Šventraščio ir istorijos faktų. Deja, renesanso metu tai daž- 
nai atsitikdavo. Vadinamose „Santa Conversazione“ menininkai sugrupuodavo įvairių 
epokų šventuosius ir į jų bendravimą įtraukdavo fundatorių figūras ir įpindavo stab- 
meldiškus motyvus. Šventraštis būdavo perdaug laisvai interpretuojamas, ir biblinės 
scenos virto beveik žanru. Dabar ikonografija turėjo būti aprobuojama dvasinės cen- 
zūros. Bažnyčia pereikalavo, kad bažnytinio meno siužetai ir motyvai atatiktų jos 
mokslą ir padavimus, kad dvasiški dalykai būtų rimtai traktuojami ir petsijojaPųė kri- 
tikos sietu, tariant—sancta sanctis. 


Ta kontrreformacija lengvai nugalėjo reformatorių pasikesinimus ir reformatorių 
mokslas latynų kilmės kraštuose visai neprigijo. Racionalizmas, paremtas tikyba, davė 
gražiausių vaisių, ir meninė kūryba nauja kryptimi ėjo mažne 200 metų, taigi pasiekė 
paprastą stiliaus amžių. 


Plastika. 


Turime pastebėti, kad baroko ir rokoko laikmečio plastika pasižymėjo dideliu 
vaizdiugumu. Tą ji pasiekė gyva judesio, veiksmo ir patoso išraiška. Jos 
figūros juda, eina, mostaguoja, kėtojasi, reikšdamos vidujinius jausmus etektingais 
mostais. Rūbai keliasi aukštyn, kėčiasi ir pučiasi tarsi vėjo bei viesulo užgauti. Pa- 
teisinti tam judesiui skulptoriai vartojo įvairių priemonių, tai pasirinkdami dramatiškų 
siužetų, tai vaizduodami ekstazę arba kankinių mirtį, pagaliau, statydami prie tisiūiros 
angelą, alegoriją ar personitikaciją, kas paaiškintų patoso priežastį. Pavyzdžiui paim- 
kime Saksonijos maršalo antkapį šv. Tomo bažnyčioje Strasburge. Narsuolis tarp 
erelio, leopardo ir liūto pakilo aukštyn garbės laiptais, tyčiodamasis iš visų pavojų. 
Prancūzija (personifikacija) viena ranka sulaiko drąsuolį, bet antra atstumia mirtį, at- 
vožančią jam karstą, kurio gale liūdi Herkulės, susiėmęs galvą. Be tų akcesorijų 
antkapio figūra keistai atrodytų ir jos bravūra būtų nesuprantama. Deja, nevisados 
personifikacijos ir alegorijos taip lengvai išaiškinamos. Taip, Einsiedelno bažnyčioje 
aptinkame altorių, kurio galuose sėdi dvi moteriškės. Viena jų užrištomis akimis 

laiko rankoje spektyvą, 0 antra turi ant kelių gūžtą su paukšteliais. Kas čia ga- 
lėtų įspėti, kad pirmoji ženklina šv. Juozapą, aklai pasiduodantį Dievo Apvaizdai, 
o antroji šv. Oną, visoms motinoms sektiną pavyzdį. 

Panašiomis alegorijomis ir personifikacijomis knibžda bažnyčios 
ir palociai, antkapiai ir altoriai, šuliniai ir paminklai, o jų skaičius stačiai legionai. 
Net didžiausi baroko šalininkai turi pripažinti, kad tuo atžvilgiu perdėta. Tik pran- 
cūzai parodė geresnį skonį ir susilaikė nuo priedų, be kurių galima apsieiti. 

Vydamies efektų, daugelis 
skulptorių visai pamiršo estetikos 
normas ir galutinai paneigė pla- 
stiškos ramybės svarbą. Jų figūros 
dažnai daro tokius salto mortale, 
kokių net cirke nematome. Be 
abejo, per didelis teatrališkumas 
sumažina „karališkojo“ plastikos 
meno vertę, bet dekoracijoms itin 
gerai pritinka. Šauni skulptūra 
puikiausiai dekoruoja sunkią archi- 
tektūrą ir pagyvina erdvingus rū- 
mus, teikdama jiems gražių prožiūrų 
ir malonios perspektyvos. 


Baroko plastika Italijoj. 


B- rnini. Veikliausis ir gabiau- 

sis Italijos skulptorius, turė- 
jęs įtakos ir kituose Europas kraš- 
tuose, buvo Lorenzo Bernini, 
gim. Neapoly 1598., o mir. Romoje 
1680. m. Apdovanotas genialiu ta- 
lentu ir gyva fantazija, jis visas 
sunkenybes pergalėjo žaizdamas. 
Marmoras jo rankose virto minkštu 
vašku, iš kurio darė, ką norėdamas. 
Dar dešimties metų vaikinas Lo- 
renzo padarė biustą, vertą subren- 
dusio menininko kalto. Iki aštuo- 
nioliktų metų jis sukūrė savo ge- 
riausias statulas ir grupes. 


Tarp kitų paminėtina Apo- 
lono ir Dainės grupė Borghe- 


tavi AA > Pav. 154. Bernini: Apolonas ir Dafnė, Roma, Villa 
sės viloje Romoje (žiūr. pav. 154.). Borghese. 

Šviesos dievas, užsidegęs nenugalima meile, vejasi mylimąją Dafnę, bet jos motina 
Gea (žemė), trokšdama išgelbėti dukterį iš galingojo dievo nagų, permaino ją lauro 
medeliu. Kaip matai, plaukai ir pirštai virsta šakelėmis ir lapais, rankos ir kojos 
apauga kieta medžio žieve. Netrukus visa mergaitė virs lauro krūmu, kurio lapų vai- 
niku atstumtas dievas puoš savo galvą. 

Tolygiai iš mitologijos paimtas siužetas Proserpinos Pagrobimui 
Ludovisi viloj Romoje. Atsitolinus Proserpinai nuo draugių, staiga atsiveria žemė ir 
pasirodo Plutonas. Pagrobęs gražuolę, jis grįžta su ja tartaran ir padaro ją požemių 


Pav. 155. Bernini: Fontana Piazza Navona. Roma, 


karaliene. Abi grupės pasižymi labai švelnia technika ir vykusia kompozicija. Su. 
manus skulptorius laimingai sugavo momentą, kurs lengvai leidžia įspėti, kas vėliau 
žada būti. 

Šuliniams puošti Bernini irgi vartojo mitologinius motyvus. Fontana del 
Tritone Barberinio aikštėje Romoj rodo, kaip Tritonas (jūros demonas) stovėdamas 
geldelėj, nešamoj delfinų, linksmai nusiteikęs, iš sraigiakiaučio švirkščia vandenį. — 
Fontana Piazza Navona aikštėje (žiūr. pav. 155) turi viduryje obeliską, pasta-, 

tytą ant suskilusios uolos, pro kurios plyšius verčiasi vanduo. Ant akmens skilčių 
sėdi didžiųjų pasaulių upių personifikacijos. Abi fontanos laikoma gražiausiais 
amžinojo miesto papuošalais. Gyvos ir judrios tigūros ryškiai apibūdina naujos 
krypties ypatybes. 

Antkapiuose gabusis plastikas nesidrovėjo pasekti Michelangelu. Daugiausia 
pritarimo rado Urbano VIII. antkapis S. Pietro Romoje. Jis gyvai aimena Me- 
dici'ų antkapį Florencijoj. Už karsto ant tvirto pjedestalo sėdi Šventasis Tėvas, lai- 
mindamas žmones. Šalia karsto liūdi Teisybė ir Meilė. Mirtis ant marmoro lentos 
rašo popiežiaus vardą. Deja, ir aukščiausi ganytojai turi pasiduoti jos galiai. 

Bernini mėgo pabrėžti lyčių skirtumą. Kai vyrai pasižymi atletišku kūnu, 
kaip pav. Dovy das Borghesės viloj, moterys gležnos ir malonios.  Marmoro bliz- 
gesys teikia jų kūnams lepaus meilumo. Stovėdamos šalia vyrų, jos kaip tik patei- 
sina jų aistrą ir gašlumą. Tai matėme Apolono ir Dainės grupėj ir Proserpinos Pa- 
grobime. Bet bažnytinėj skulptūroj jis vengė kūniškumo ir parodė daugiau plastiškos 
ramybės, nors ir čia tenka pastebėti nemaža dramatiškų motyvų. Taip, palaimintoji Lu - 
dovika Albertoni šv. Pranciškaus A Ripa bažnyčioje Romoje atvaizduota mirties 
valandoje. Paskutinę gyvenimo kovą ji pergyvena gana sunkiai. Guli aukštienyka, 
ištiesusi kaklą ir atmetusi galvą.  Dešine ranka griebiasi už širdies, kojas pritraukia, 
sugniužindama rūbus ir šieniką. — Net lavonus baroko įkūrėjas pareiškė dramatiškoj 
pozoj. Šv. Sebastijonas S. Sebastiano bažnyčioje Romoje vaidina tikrai grau- 
dingą vaidmenį. Sužeistas vylyčiomis kankinys jau mirė, bet jo lavonas rodos dar 
gyvas. Galva stipriai atskleista, vienas petis gerokai pakeltas, dešinė ranka padėta 
ant krūtinės, kairė ištiesta, bet jos pirštai suriesti; dešinė koja palenkta ir uždėta ant 
kairės, o visame kūne tebekyšo vylyčios. Tai gyvas negyvėlis. 

Patosui ryškiau pareikšti sumanus skulptorius vartojo alegorinius atributus. 
Šv. Teresė S. Maria della Vittoria bažnyčioje Romoje savo ekstazėj skrajoja debe- 
syse; bet štai prisiartina angelas ir Dievo meilės vylyčia perveria jai širdį. Kaip ta 
sunki marmoro grupė įstengia lengvai kyboti ore, tesuprasime, užsidėję baroko laik- 
mečio akinius. 

Savo didžiausį virtuozumą parodė Bernini, puošdamas šv. Petro sostą Va- 
tikano katedros tribunoj. Pirmojo Bažnyčios Ganytojo sostą jis įdėjo į bronzos dėžę 
sakyklos pavidalu. Tą sunkų pastatą neša kaip kokią pūslę pirštų galais Bažnyčios 
tėvai (šv. Hieronimas, Augustinas, Atanazijus ir Chrizostomas). Viršuj skrajoja šv. 
Dvasia, apsupta angelų pulkų. Čia plastiška ramybė galutinai nugalėta. Šv. tėvų 
rūbai rodos viesulo sudraikyti, angelai daro neįmanomus „salto mortale“, o debesys 
siaučia kaip smilkalo dūmai. Barokas čia pasiekė paskutinį išsirutuliavimo laipsnį. 
2200 centnerių metalo tik baroko virtuozas teįstengė paleisti dūmais. 

Visai kitaip žiūrėjo Berninį į portretus. Biustas juk negali šokinėti ir turi 
būti panašus į modelį. Čia plastiškos ramybės negalima pakeisti judesiu. Jo Pran- 
ciškus I. dEste Modenos Pinakotekoj vaizduoja didžponį, kurs kad ir išdidžiai, bet 
ramiai ir maloniai žiūri į šalį, o popiežius Inocentas X.rodo rimtą Bažnyčios ku- 
nigaikštį. Gana rami ir grapienė Matilda Vatikano katedroj. Būdama šv. 
Tėvo gynėja, ji išdidžiai spaudžia prie krūtinės tijarą ir šv. Petro raktus. 

Kiti Romos skulptoriai. Centru baroko plastikos buvo Roma. Be 
Berninio čia veikė daug kitų talentingų skulptorių, iš kurių paminėsime tik žymiausius. 

Bolonietis Alessandro Algardi (1602-1653) įkandin sekė Berniniu, kad 
ir su juo nuolatos ginčijosi. Jo geriausis kūrinys popiežiaus Leono XI. antka- 
pis gyvai atmena Urbano VIII. paminklą. Flamanietis Francois Duguesoy 
(--1646) pirmavo vaikų scenose, o Niccolo Salvi (1699—1751) įgarsėjo savo 
Fontanadi Trevi šuliniu (žiūr. arch. tt pav. 254). Kriauklo ratuose, traukia- 
muose jūros arklių, stovi Okeanos, vandenyno dievas. Po jo kojomis tarp uolų ver- 
čiasi putodamos tyros kaip krikštalas vandens bangos. Reginys tikrai grandiozus. 
Tai viena puikiausių Romos fontanų. — 

Stefano Maderna pasižymi ramesne nuotaika. Jo šv. Cecilija Ro- 
mos S. Cecilia bažnyčioje rodo šventąją pozoj, kurioj ji buvo rasta, atidarius jos 
karstą 1599.m. Kankinė guli ramiai, padoriai išsitiesusi. Ant kaklo matyti budelio smū- 
gis. Toks ramus, o kartu ir graudingas vaizdas neramiu baroko laikmečiu yra tikra 
retenybė. 

Kai kurie protestantų kritikai stengėsi, kaip įmanydami, sumažinti baroko 
skulptūros vertę. Anot jų kieto akmens negalima minkinti kaip minkšto molio. Bet 
tepažvelgia į jų dievinamųjų klasikų padarus: Nikę, Diskobolą, Niobės grupę, Apoksio- 
meną, Dioskūrus, Galą su žmona, Laokooną, Farnezės Jautį, Borgezės Kovotoją, Bel- 
vederio Apoloną, Atlėtus ir k. (žiūr. Vaizdybos I. d. pav. 88, 97, 114, 119, 123, 132, 
137, 138, 138a, 140, 146 ir k.), o turės pripažinti, kad marmoras genialaus menininko 
rankose tikrai gali virsti visai klusnia medžiaga. Nepalankumo priežastis reikia ieškoti 
ne tiek meniniuose, kiek tikybiniuose sumetimuose. Barokas savo puikiais pastatais, 
papuoštais gyva plastika ir žavinamais ornamentais, patraukė tautas ir pakirto kelią 
reiormatoriams. Inde irae. Išsiblaivėjus protams ir atšalus fanatizmui, imta visai ki- 
taip į baroką žiūrėti. Dabar visi jam pripažįsta daugiau vaizdingumo, monumenta- 
lumo, pajėgingumo ir kūrybinės pažangos negu renesansui. . 

Tačiau paneigti negalima, kad barokistai dažnai pasižymėjo dideliu išdykimu, 
ir, tarsi tyčiodamies iš plastinės ramybės, pasekė cirko akrobatais. In hoc non laudo, 


Italijos tapyba baroko ir rokoko periode. 
“ 

ešioliktojo šimtmečio pradžioje su Rafaėlio mirtimi pasibaigė Italijos tapybos 

klestėjimo laikas. Kaip visoj gamtoj, taip ir žmogaus gyvenime veikliausią 

raidą seka nusmukimas. Taip buvo ir su renesanso tapyba. Išsiveikęs meno genijus, 
pasireiškė nuovargiu. Net geriausi talentai nieko naujo surasti nebeįstengė ir turėjo 
pakartoti didžiųjų maestrų formas bei kompozicijas, imdami pavyzdžių iš Corregio, Ra- 
faėlio ir Michelengalo. Deja, neturėdami jų pajėgumų, jie virto manjeristais (pa- 
megdžiotojais). Skolintoms iš kitų lytims jie nesugebėjo įkvėpti tinkamos dvasios 
ir jų paveikslai stokojo gyvybingumo. 

Tas nelemtas manjerizmas tęsėsi nuo Rafaėlio mirties iki 1585. m. ir, nelai- 
mei, buvo labai vaisingas. Mat, 1527. m. Spanijos ir Vokietijos pulkai įsibrovė 
Romon (Sacco di Roma) ir sunaikino puikiausius meno padarus. Reikėjo atstatyti ir 
tinkamai papuošti palociai ir šventovės. Tapytojams atsivėrė platus darbo laukas. 
Fiorencijoj irgi daug pastatyta naujų rūmų. Menininkai, išsijuosę bedirbdami, nega- 
lėjo išvengti paviršutiniškumo.  Nuveikta labai daug, bet nevisados vykusiai. 

Didelių talentų ir dabar netrūko, tik jų padarai nevisumet patenkina. Tarp 
tikrai gražių kūrinių randame daugiau šiukšlių. Kam teko buvoti Romoje, tas bus 
pro juos abejingai praėjęs. Tame šedevrų mieste, jis vargu rado laiko pasigėrėti 
didžiųjų maestrų darbais, o į antraeilių menininkų kūrinius ir dėmesio neatkreipė, 
Todėl ir mes čia paminėsime tik įdomesnius manjeristus. 

Romoje įgarsėjo Taddeo (Ą-1566) ir Federigo (41609) Zuccheri. 
Pastarojo freskai Sala Regia Vatikane rado nemaža pritarimo. — II Cavaliere 
dArpino (--1640) buvo tikrai talentigas tapytojas, bet perdaug skubėdamas, davė 
daug kūrinių be dvasios. 

Florencijoj veikė garsusis meno kritikas ir architektorius Aiorgio Vasari 
(1511—1574). Savo meno istorija „Vite de' piu eccelenti pittori, scultori ed architetti“ 
jis patarnavo meno pasauliui, kaip retas kurs kitas rašytojas, bet tapyboj patsai man- 
jerizmu nusikratyti nemokėjo. Sekdamas Raiaėliu ir Michelangelu, bet neturėdamas 
"jų pajėgumo, jis davė paveikslų be dvasios ir jausmų. Plačiai žinomi jo freskai 
Palazzo Vecchio rūmuose Florencijoj (Medici šeimos istorija), Sala Regia 
patalpoje Vatikane (popiežių istorija) ir Salone del Cancelleria (popiežiaus 
Pauliaus III. istorija). Juo pasekė jo bičiulis Francesco de' Rossi, pavadintas 
Salviati (41563). Portretų kūryboj pirmavo Angelo di Cosimo, pramintas 
Bronzino (-+-1572). į 

Žymiausis Mediolano tapytojas buvo Federico Baroccio (1528—1612). 
Sekdamas Ticijonu, Rafaėliu ir Correggio, jis sukūrė nemaža gerai vykusių paveikslų. 
Tik jo drovumas ir perdėtas aiektų gaudymas neleido jam išsivaduoti iš manjerizmo 
pančių. p 


Septyniolikto ir aštuoniolikto šimtmečio srovės. 


M anieriamas turėjo visai trumpą amžių ir išgyveno vos 60 metų. Naujoji karta 
suprato, kad svetimomis plunksnomis ilgai puoštis negalima, bet reikia ieškoti 
ir surasti naujų kelių tapybinei kūrybai. Iš manjerizmo tegalėjo išsirutulioti dvi sro- 
vės: natūralizmas bei pagrįžimas į gamtą ir sekimas senesniaisiais tapytojais, tačiau 
atsižveilgiant į realybę. Abi linkmės rado daug pritarėjų meno pasaulyje. 

Daugiausia pasisekimo turėjo pastaroji srovė. Jos įkūrėjas buvo Lodovico 
Carracci (1555—1619). Su savo brolėnais Agostino (1557—1602) ir Anni- 
bale (1560—1609) jis įsteigė Accademia degli Incamminati arba ieško- 
tojų akademiją. Jų sumetimais iš senųjų mokyklų reikėjo pasirinkti tiktai tą, kas 
buvo geriausia. Todėl juos ir pavadino eklektikais (xxAextw0 — paimti, pasisa- 
vinti). Bet netrukus jie įsitikino, kad įvairių krypčių glaudžiai suderinti negalima, 
pav. Rataėlio tikslių linijų su Correggio koloritu. Reikėjo ieškoti inspiracijos tik- 
renybėj ir atidžiai stebėti gamtos ir gyvenimo reiškinius. 

Visai kitaip žiūrėjo į pažangą natūralistai. Jie atsisakė sekti renesansu 
ir sumanė eiti vien tikrybės keliu, o tą tikrybę vaizduoti ko tiksliausiai, be jokių pa- 
taisų ir idealizavimo. Imdami savo tipus iš visuomenės padugnių, jie jiems surado ir 
atatinkamą formą: pastatę į visai tamsias patalpas, jie juos apšvietė stipria, akinančia 
šviesa. Tuo būdu dingo visi šviesos niuansai ir permatomi šešėliai (Ciarooscuro). 


EKLEKTIKAI. 157 


Jų paveikslai kad ir buvo šiurkštūs, pasižymėjo tačiau gana ryškiais bruožais. Tos 


R 


„srovės įkūrėjas laiko- 
mas Michelange- 
lo Amerighi, pa- 
gal savo gimtąjį mie- 
stą paprastai Cara- 
vaggio vadinamas. 


Eklektikai. 


(Čaracci Lodo- 
vico Caracci, 
skerdiko sūnus, gimęs 
Bolonijoj 1555, m., mo- 
kėsi tapyti pas man- 
jeristą Prospero Fon- 
tana. Žiūrėdamas kri- 
tiškai į tapybą, ilgai- 
niui jis pasidarė ypa- 
tingą nuomonę apie 
kūrybines problemas. 
Apkeliavęs Viršutinę 
Italiją ir pastebėjęs 
manjerizmo tuštumą, 
jis pasiryžo atsargiau 
sekti renesanso maes- 
trais ir jų išorines for- 
mas tinkamai sudva- 
sinti realybės pagrin- 
dais,  pasmerkdamas 
manjeristų aklą imi- 
taciją. 

Pastebėjęs savo 
brolėnų Agostino 
ir Annibale, siu- 
vėjo Antonio Carracci 
sūnų, kūrybinius pa- 
jėgumus, Lodovico pa- 
sistengė ir juos supa- | 
žindinti Su savo pa- | 
žiūromis ir, jiems pa- 
dedant, įsteigė minėtą || 
Accademia In- | 
cCamminati. 


Roma, Palazzo Farnese. 


Pav. 156. Agostino Carracci: Galatea, 


| 
I 

Pav. 157. 
Agostino 
Carracci: Pa- 
skutinė šv. 
Hieronimo 
Komunija. 
Bolonijoj. 

Agostino, užaugęs inteligentų tarpe, buvo gerai apsišvietęs jaunuolis, 
skaitęs klasikus, studijavęs estetikos, anatomijos ir perspektyvos mokslą, bet Anni- 
bale viršijo jį savo išmiklinta technika, gyva fantazija ir sumania kompozicija. 

Carraccių ideologija rado daug šalininkų ir turėjo didelės įtakos į jaunąją me- 
nininkų kartą. 

Jųjų garsiausis padaras buvo Palazzo Farnese galerijos dekora- 
cija, kurią atliko bendromis jėgomis. Turtingą didžiulės salės architektūrą jie pa- 
puošė tikrai Žavimais freskais. Lygią bačkos velvę padalino Michelangelo pavyz- 
džiu architektoniškais ornamentais, 0 jų kadre atvaizdavo puikius mitologinius pa- 
veikslus: Polifemą ir Galateą, Bachą ir Ariadnę, Cefalą ir Aurorą, 


Pav. 158. Annibale Carracci: Silence du Carrache. Paryžiaus Louvre. 


Dianąir Endimijonąirt.t. Agostino Galatea tokia graži, kad nesibijo 
palyginimo su Raiaėlio Galatea Farnesinos viloj. Žiūr. pav. 156. Jūros gražuolė, 
lydima tritonų ir najadų, leidžiasi banguojančiu vandenynu ir švenčia triumią. Savo 
grožiu ji suvaldė net rajus delfinus, bet jos širdis dar laisva. Veltui taiko į ją Amo- 
ras savo vilyčią ir Fostoros neša jau paruoštą žibintą, kurs vis dar negali užsidegti. 

Ne tik palociaus savininkas kardinolas Farnese, bet ir visi jo lankytojai buvo 
sužavėti patalpos puošnia dekoracija. 

Iš Agostino rėmų paveikslų ypač paminėtina Paskutinė Šv. Hieroni- 
mo Komunija Bolonijos Pinakotekoj (žiūr. pav. 157). Šalinių figūrų apipavidali- 
nime tapytojas bus pasekęs Caravaggio, imdamas modelius iš paprastų miesto darbi- 

ninkų, bet rūpestingai pašalindamas negeistinus šiurkštumus, nesutinkančius su ti- 
kinčiųjų pietizmu.  Vykusią kompoziciją pakartojo Domenichino, 

Agostino buvo garsus ir savo vario raižiniais. Jis raižė ne savo 
sumanymus, bet kopijavo įdomius kitų tapytojų paveikslus. Tuo nemaža prisidėjo 
prie meno popularizacijos ir davė tinkamų pavyzdžių tapytojams. 

Vario raižiniais pasižymėjo ir Annibale, bet jo didžiausis nuopelnas buvo 
peizažų inauguracija Italijos tapyboj. Tiesa, jo peizažai nėra dar gryni gamtos 
vaizdai, kadangi juos apgyvendino istorinėmis figūromis, tačiau nė vienas italietis iki 
šiolei neįstengė sukurti tokių puikių gamtos reginių kaip Annibale. 

Tolygiai jam vyko žanras. Kaimietis valgąs Lęšius Romos Colonna 
galerijoj ir Vierge au Silence Paryžiaus Louvre taip realūs, kad bežiūrėdamas 
į pirmąjį, pajunti apetitą, o Madona (žiūr. pav. 158) ir mažam vaikui suprantama. 
Erzinant šv. Jonui dievišką Kūdikį, šv. Panelė deda pirštą prie savo lūpų, įspėdama 
drąsuolį, kad neišbudintų miegančio. 


Pav. 158, Guido Reni: Aurora. Roma, Palazzo Rospigliosi. 


Ko ieškojo ir siekė naujos krypties pirmtakūnai, tai galutinai surado jų pa- 
sekėjai: Reni, Albani, Domenichino, Laniranco, Sacchi, Cortona, Allori, Dolci, Tie- 
polo ir k, 


Carracciu mokiniai ir sekėjai. 


Reni Gabiausis ir seniausis Carraccių mokinys buvo Guido Reni, muziko 

sūnus, gimęs Bolonijoj 1575. m. ir miręs tenpat 1642. m. Pabaigęs Accade- 

mia Incamminati kursą, jis tuojai ėmė savarankiškai dirbti ir netrukus plačiai įgarsėjo. 

1605. m. jis persikėlė į Romą pas popiežių Paulių V., bet po septynerių metų vėl 
grįžo Bolonijon, kur pasiliko iki mirties. 

Apdovanotas nepaprastu talentu ir gyva fantazija, išsidirbęs gerą estetinį skonį, 

Guido pralenkė savo makytojus, sužavėjo amžininkus ir pasidarė populariausiu Itali- 


GUIDO RENIL “dėl 


jos menininku. Jo šventieji paveikslai ir šiandien gausiai kopijuojami, Kas nežino 
jo Ecce Homo, kurių atvaizdus aptinkame beveik kiekviename knygyne, 


Deja, visų taip ger- 
biamas menininkas ėmė lė- 
bauti ir, siokodamas pinigų, 
savo honorarą išimdavo 
avansu, o užmokėtus užsa- 
kymus atbaigdavo paviršu- 
tiniai. Amžiaus pabaigoje 
jis dargi pakeitė savo pui- 
kųjį aukso koloritą sidabri- 
niu, kurs ilgainiui pasidarė 
pilkas. 
Savotapiniams Reni 
stengėsi pasirinkti ko gra- 
žiausių modelių. Jo vyrai at- 
mena antikės Apoloną, o 
moterys Venerą arba Niobę. 
Nuoširdžiai pamėgęs grožį, 
jis nepraėjo nė pro vieną 
meno padarą, nepastebėjęs 
jo estetinės vertės. Todėl 
jo kūryboj randame daug 
klasikinių motyvų, Rafaėlio 
švelnias linijas,  Corregio 
puikųjį koloritą ir Michel- 
angelo anatomiją. Kruopš- 
čiai dirbdamas, jis būtų 
davęs vien šedevrų. Todėl 
visus jo nepasisekimus rei- 
kia dėti nusileidimo sąskai- 
ton. Kad ir natūralistams 
jis nebuvo svetimas, rodo 
Šv. Petro Prikryžiavimas 
Vatikane. 


Romoje jis dau- 


giausia įgarsėjo savo Au- 
rora Palazzo Rospigliosi 
rūmuose (žiūr. pav. 159), 
Dienai pabudus, gražioji 
Aušros deivė pasirodo ryto 
prieblandoj ir beria rožes į 


Pav. 160. Guido Reni: Šv. Panelės Apreiškimas. Romos 
Kvirinale, 


dar miegantį pasaulį. Fostoros, šviesos nešėjas, jau suka savo žibintą, o Apolonas, 
saulės dievas, pradeda savo kelionę dangaus erdve, skleisdamas malonius saulės spin- 
dulius. Apie jo ratus šoka Horos (dienos valandos). Dėl nepaprastos skubos jų riū- 

bai priplakti prie kojų. Mat, laikas bėga kaip vėjas. Aurora, atsigręždama, ragina 
saulės arklius skubėti. Darosi vis šviesiau, tik žemės pakalnės dar nardo nakties 
tamsumoj. Paveikslas vykęs kaip nereikia geriau. Nors kritikai randa jame perspek- 


Pav. 161. Guido Reni: Šv. Sebastijonas. Romos Vatikane. 


tyvos ir apipavidalinimo klaidų, tačiau eilinis žiūrovas jų nepaiso ir gėrisi visa šir- 
dimi kilniu vaizdu. Ir kas juo nesigrožėtų ? 

Nemažiau estetinių pajėgumų parodė Reni šventuose paveiksluose. S. Grego- 
rio Magno bažnyčios koplyčioje jam buvo pavesta atvaizduoti Šv. Andrejaus Ap- 

štalo Prikryžiavimas. Baisiąją sceną sumanus tapytojas pareiškė gana malonia 
forma. Kaip žinoma, Andrejaus kryžius turi raidės X išvaizdą. Prikaltas prie jo 
žmogus baisiai atrodytų ir sukeltų pasibjaurėjimą. To menininkas laimingai išvengė, 
pastatydamas kryžių toli ant kalno. Jį išvydęs šventasis atsiklaupia ir, sudėjęs ran- 
kas, garbingai sveikina savo išganymo ženklą. Toks didingas ir jaudinąs reginys pa- 
lankiai nuteikia net kankinio sargus, budelius ir visus palydovus. 

Čia dar reikia pažymėti, kad Guido ikonos rodo daug sentimentalumo, sie- 
kiančio ekstazės. Šv. Panelės 
Apreiškimas Romos Kvirinale 
(žiūr. pav. 160.) tikrai jaudina 
savo dangiškai kilnia nuotaika, 
Bežiūrėdamas į paveikslą, aiškiai 
girdi Marijos žodžius: „Štai aš 
Viešpaties tarnaitė, teesie man 
pagal tavo žodį“. Net mažutė- 
liai angeliukai juos gerai supranta 
ir žiūri, nustebę, į Dievo įsikū- 
nijimo paslaptį. 

Bolonijoj daugiausia 
pritarimo rado jo Pieta. Prieš 
paguldytą Kristaus lavoną tarp 
dviejų angelų stovi Dievo Moti- 
na. Jos poza kilni, o liūdesys 
išreikštas maloniausiais akordais, 
Technika tikrai pavyzdinga. 

Didžiausį popularumą įsi- 
gijo Reni pustigūrėmis, turėju- 
siomis vadovaujamos reikšmės 
mūsų ikonografijoj. Šv. Se- 
bastijonas Romos Vatikane 
(žiūr. pav. 161.) rodo skaistų 
jaunikaitį, pririštą prie medžio ir 
sužeistą vilyčiomis. Jo gražus 
kūnas bus paimtas iš antikės sta- 
tulos, nes tokį puikų modelį 
vargu galėjo rasti Italijoj. Žiūrė- 
damas dvasios akimis į amžiną dangaus laimę, Kristaus kareivis nė nejaučia žemės kančių. 

Ypatingai popularūs jo „Ecce Homo“ paveikslėliai bei Kristaus galva, ap- 
vainikuota erškėčiais. Lietuvoj dažniausiai aptinkame Dresdeno galerijos kopijas 
(žiūr. pav. 162.) Taip realiai ir kilniai atvaizduoti Išganytojo sopulius mažo formato 
paveiksluose teįstengė nepaprasto talento menininkas ir kruopščias darbas. Reikia pri- 
pažinti, kad Guido, atsidėjęs dirbdamas, visados pasiekė savo tikslą. 

Albani. Renio bičiulis ir bendramokslis Francesco Albani, gimęs Bo- 
lonijoj 1578. ir miręs tenpat 1660. m., neturėjo nei to talento, nei tos fantazijos, kaip 
jo žemietis, vis dėlto buvo žymus tapytojas. Jo koloritas šviesus ir žibąs, bet kom- 


+ 


Pav. 162. Guido Reni: Ecce Homo. Dresdeno galerijoj. 

pozicija skystoka, o veido išraiška tipiška ir bendra. Albani buvo gana vaisingas. 
Vienų altorių paveikslų jis nutapė apie 45. Geriausiai jam sekėsi vaikų pavidalai: 


2 | ||| | | | 


Pav. 163. Albani: Amorėtų Šokis. Medijolano galerijoj. 


genijai, angelai ir amoretai, kuriems jo 1| vaikų davė tinkamų modelių. Dažniausiai * 
jie sudaro svarbiausį paveikslo turinį, kada mitologinės figūros pildo stafažo vietą. Taip, 


T 


DOMENICHINO. 

Pav. 164. Domenichino: Paskutinė šv. Hieronimo Komunija. Bolonijos 
Pinakotekoj. 

Amorėtų Šokyje Mediolano galerijoj (žiūr. pav. 163.) Proserpinos Pagrobimą vos 
galima pastebėti (mūsų paveiksle kairėje). Nutapęs meilės dievukus, likusią kompo- 
zicijos dalį menininkas palikdavo savo mokiniams. Jo amoretai taip panašūs į ange- 
lus, kad tik paveikslo reikšme juos tegalima išskirti. Neblogiau jam vyko alegoriniai 
vaizdai. Garsūs jo Keturi Elementai Turine. 

Domenichino. Albanio draugas Domenico Zampieri, meno istorijoj 
daugiau žinomas vardu Domenichin'o (Domininkėlis), gimęs Bolonijoj 1581., bet 
miręs Neapoly 1641. m., nunuodytas pavydžių menininkų, pasižymėjo sąžiningu ir rū- 
pestingu darbštumu, gera technika ir išmiklintu skoniu, bet neturėjo Renio talento ir 
užsimojimųu. Savo kompozicijas jis nesidrovėjo skolintis iš kitų tapytojų. Net jo ge- 
riausis kūrinys Paskutinė šv. Hieronimo Komunija Bolonijos Pinakotekoj 


Pav. 165. Guercino: Aurora. Roma, Villa Ludovisi. 


(žiūr. pav. 164.) paimtas iš Agostino Carracci to paties turinio paveikslo (žiūr. pav. 
157.), nors kopija savo tobulumu viršija originalą. Šv. Efremas 90 metų seneliui 
duoda paskutinę komuniją. Bažnyčios daktaro mokinė šv. Paulina su gilia pagarba 
bučiuoja mylimojo mokytojo jau apmirusią ranką. Paskutinį kartą prasiplečia šven- 
tojo akys, bet jo silpnas, išblankęs ir surambėjęs kūnas, tik kitų priturimas, sugeba 
pasikelti. Kaip matai, jo nebebus tarp gyvųjų ir angelai jau pasiryžę priimti jo sielą. 
Nors menininkas čia padarė istorinę klaidą (šv. Efremas mirė 379., o šv. Hieronimas 
420. m.), tačiau paveikslas sužavėjo visus amžininkus, kad ir nepalankiai nusiteiku- 
sius prieš istorinius netikslumus ir nuogybes ikonografijoj. Ypač gražus dažų ryšku- 
mas ir šviesos žaislo skoningas suderinimas. 

1621. m. bolonietis persikėlė Romon ir patapo popiežiaus Gregoriaus XV. 
architektorium, bet netrukus vėl grįžo prie tapybos meno. Geriausis jo darbas amži- 
name mieste buvo Keturi Evangelistai S. Andrea della Valle bažnyčioje, gyvai 
atmeną Michelangelo milžiniškas tigūras. 

Guercino. Bolonijos mokyklos vėlyvesnis rėmėjas buvo Giovanni 
Francesco Barbieri, dėl savo šnairių akių pramintas Guercino (šnairakis), 

gimęs arti Bolonijos Cento miestelyje 1591., o miręs Bolonijoj 1666. m. Jis pasižy- 
mėjo žioruojančiu koloritu ir ryškiu realizmu, siekiančiu beveik natūralizmo. Kaip 
Guido Reni daugiausia įgarsėjo Aurora Rospigliosi palociuje, taip Guercino Aurora 
Ludovisi viloje (žiūr. pav. 165). Jos tokios panašios, kad lengvai jas galima sumai- 
šyti. Šviesia dangaus erdve pora šaunių arklių važiuoja Aušros deivė, berdama gėles. 
Prieš ją skrieja Horos (valandos), 0 už jos keliasi iž miego Titanos (mūsų paveiksle 
jų nesimato). Tapinys pritaikintas žiūrintiems iš apačios ir todėl arklių pilvai ryš- 
kiausiai matosi. + Palyginę abu paveikslu, pastebėsime, kad Guercino paveikslas savo 
aiškiu koloritu viršija Guido freską, bet linijų ir apipavidalinimo tobulumu pastarasis 
ima viršų. — Šv. Petronelėj Ro- 
mos Kapitoly (Guercino beveik 
susisiekia su natūralistais. 

Kiti eklektikai. Bo- 
lonijos mokyklos srovė pasiekė 
ir kitus Italijos miestus. 

Romos mokyklą įkūrė An- 
drea Sacchi (1598 -- 1661), 
Albanio mokinys. Kad ir nepa- 
sižymėjo didesniais užsimojimais 
ir minčių gilumu, jis tačiau buvo 
labai sąžiningas ir rūpestingas 
menininkas ir tiksliausiai realizavo 
Carraccių idėologiją. Jo geriau- 
sis paveikslas buvo Šventa- 
sis Romualdas Vatika- 
ne. Ordeno įkūrėjas rodo 
pirštų. į mirusius vienuolius, 
žengiančius dangun. Jų balti 
rūbai gražiai kontrastuoja su Ža- 
lia gamta. Tapinys palieka rimtą 
ramybės nuotaiką. Jo repliką su 
mažomis permainomis turime 


Pažaislio bažnyčioje. —  Dau- 
- giau pritarimo rado Pietro 
Pav. 166. Dolci: Šv. Cecilija. Dresdeno galerijoj. Beretini 1596—1669), pagal 


savo gimtinę paprastai Cortona 
vadinamas. Tai buvo labai talentingas ir veiklus tapytojas, turįs gerą techniką ir 
kompozicijos gabumus. Deja, per daug skubėdamas, jis maža tesirūpino tiksliu api- 
pavidalinimu ir jo tapyba virto dekoratyviniu menu. Tai blogai atsiliepė į jaunąją 
tapytojų kartą. Juo sekdamas jėzuitas Andrea Pozzo (1649—1709) pasidarė jau 
tikru dekoratorium. Jojo įdomiausis darbas dangos puošmenos Romos S. Ig- 
nazio bažnyčioje. Tarp idealios architektūros, apgyvendintos dangiškomis būtybė- 
mis, lydimas angelų ir šventųjų, šv. Ignas pasikelia į auksu žibančią rojaus erdvę, 
Pozzo išpuošė daug Italijos ir Vokietijos bažnyčių. — Pompeo Batoni(1708— 
1787) pasiekė didelių aukštumų istorijų ir portretų srityje. Jam pozavo popiežiai, kar- 

dinolai, karaliai ir kunigaikščiai. — Iš kitų Romos makyklos tapytojų dar paminėtina: 
Carlo Maratta(--1713), Giovanni Battista Salvi(4-1685), paprastai Sasso- 
ferrato vadinamas, ir Domenico Feti (Ą4-1624). 

Nors Florencija pasiliko renesanso tradicijų įtakoj, tačiau neišvengė ek- 
lektizmo savumų. Jos geriausis tapytojas buvo Carlo Dolci (1616-1668). Jis 


Pav. 167. Allori: Judita su Holoferno galva. Florencija, Palazzo Pitti, 


pasižymėjo liriniu sentimentalizmu, tarsi norėdamas pateisinti savo pavardės reikšmę 
(Dolci — saldus). Jo sugebėjimų apimtis buvo ne per didelė, bet užtat joje siekė 
tikro virtuozumo. Daugiausia jis davė moteriškų pusiigūrių, įgijusių plataus popula- 
rumo. Ir šiandien netrūksta jų replikų ir kopijų mūsų ikonogratijoj. Ypatingai jis 


M 


Pav. 168. Tiepolo: Barbarosos Jungtuvės. 


Vircburgo pilyje. 

mokėjo tinkamai sudvasinti savo ligūras. Po gražia išvaizda visur aptinkame kilnią 
sielą ir vidujinių jausmų ryškius pažymius. Žiūr. pav. 166. — Lodovico Cardi, 
pagal gimtąjį miestą Cigoli vadinamas, ir Christoftano Allori (1577- 1621) 
domino savo gražiu koloritu, bet nesugebėjo tiksliai apibūdinti. Pastarojo Judita 
su Holoferno galva (žiūr. pav. 167.) labai graži, bet biblinės kovotojos joje 
nematome, 

Puikiausiai pražydo Venecijos mokykla. Jo žymiausis atstovas buvo Gio- 
vanni Battista Tiepolo (1693—1777) Įkandin' sekdamas Paolo Vero- 
nese, jis pasidarė aristo- 
kratų tapytoju. Iškilmės ir 
ceremonijos buvo jo spe- 
cialybė. Tiesą pasakius, jis 
išvertė Veronesės paveikslus 
baroko lytimis, imdamas 
tipus iš dožų rūmiečių ir 
Venecijos miesto gyvento- 
jų. Skaisti baroko archi- 
tektūra su savo puikiomis 
prožiūromis davė jo iškil- 
mėms gražiausių rėmų. Jo 
įdomiausiais freskais Vene- 
cijoj laikoma Antonijaus 
ir Kleopatros istori- 
ja Palazzo Labia rūmuose 
ir šventojo namelio „Casa 
Santa“ pernešimas  Lo- 
reton Scalzi bažnyčioje. 
1750—1753 Tiepolo dirbo 
pas vyskupą kunigaikštį 
Vircburge, kur nutapė kai- 
zerio Barbarosos Jung- 
tuves (žiūr. pav. 168.) ir 
Henrikąpuikųjį prieš 
kaizerį. 1761. m. jis per- 
sikėlė Madridan pas karalių 
Karolį III. ir ten mirė. 


Pav. 169. Caravaggio: Kanklininkė. Liechtensteino rinkinyje. 


Natūralistai. 


[E dektikai budami realistai, savo kompozicijas suderino su tikrove, bet tą tikrovę 

supoetino, sumeninino, idealizavo, tariant, pagražino. Priešingai, natūralistai 
parodė gamtą su visomis jos silpnybėmis ir ydomis. Negana to, jie tyčia ieškojo 
šiurkščių, liguistų ir šiurpių jos reiškinių, imdami tipus ne iš aukštesnės visuomenės 
sluoksnių, o iš jos padugnių: valkatų, ištvirkėlių maištininkų, plėšikų, apmaudingų 
darbininkų ir t. t. Patys nepatenkinti savo likimu, jie ir į pasaulį žiūrėjo pesimistų 

akimis. Todėl jų mėgiamoji tema buvo šiurpi drama su visais savo nusivylimais ir var- 
gais. Tiesa, ir realistai pasirinkdavo liūdnas scenas, bet jie jas suminkštindavo kil- 
niais ir taurais bruožais. ] jas bežiūrėdamas, jauti užuojautą ir pasigailėjimą.  Natū- 
ralistai visados stengėsi įkvėpti neapykantą ir nepasitenkinimą kietu likimu. Jų 
kūryba pagrįsta nesiliaujamu skurdu ir apkaltinimu vadovaujamų sluoksnių. 

Gyvenime mes paprastai neišskiriame realizmo nuo natūralizmo. Kas realus, 
tais ir natūralus ir atvirkščiai, bet tapyboj jų skirtumas gana žymus. Realistai žiūri 
į tikrovę objektiyviai ir pasirenka tik gražių ir molonių motyvų, o natūralistai — sub- 
jektyviai, pagal savo nuotaiką, sudarytą nusivylimų ir kieto likimo smūgių. 

Caravaggio. Natūralistų tėvas buvo Michelangelo Amerighi iš Cara- 
vaggio arti Bergamo, paprastai vadinamas savo tėviškės vardu Caravaggio (1569— 
1609). Jis mokėsi tapyti Mediolaue, Venecijoj ir Romoje. 1606. m, jį sutinkame 
Neapoly, paskui Maltos ir Sicilijos salose, pagaliau ir vėl Neapoly. Būdamas labai 
neramaus būdo ir aistringas, jis dažnai kėlė vaidus, dalyvavo muštynėse ir neblogiau 
vartojo durklą ir kardą negu teptuką.  Abrucų kalnuose jis net susibičiuliavęs su plė- 
šikais ir ne kartą sėdėjęs kaltinamųjų suole. Persekiojamas policijos, bastėsi po įvai- 
rius miestus ir kraštus, pagaliau, bėgdamas nuo teisingumo sargų, kelyje susirgo 
ir mirė. : 
Jo audringas gyvenimas ryškiai atsispindi ir tapybinėj kūryboj. Kol patsai 
vengė intrigų, ir jo kūriniai pasižymėjo ramybe, minkštais ir šviesiais tonais. Tokia 
buvo pav. Kanklininkė Liechtensteino rinkinyje (žiūr. pav. 169.). Jos koloritas švie- 
sus ir linksmas, šešėliai vaiskūs, kompozicija maloni. Mergaitė, atidžiai klausydamasi 
tonų, visai natūraliai žiūri per petį į gaidas, pakreipusi į šalį galvą. Čia natūraliz- 
mas gražiai susijęs su realizmu ir duoda tikrai malonaus vaizdo. Ne kitaip tapė Car- 
paccio ir Beliniai.*) 

Tolygiu paveikslų aptinkame ir daugiau. Žemiškos Meilės Genijus Ber- 
lyne, Jaunikaitis su Gitara Petrapilyje, menininko Autoportetas Florencijoj, 
Burtininkė ir Jaunikaitis Romoje ir k. sukurti blaivaus realizmo rėmuose. 

Bet daugumoj savo paveikslų C. pasirodė griežtu natūralistu. Imdamas mo- 
delius iš žemiausių liaudies sluoksnių: kareivių, valkatų, lošėjų netikromis kortomis ir 
visokių apgavikų, jis dažnai patiekė visai abuojų vaizdų. Kas dar blogiau, jis tuos 
pačius tipus pavartojo ir šventiems paveikslams. Nenuostabu, kad jie netrukus buvo 
pašalinti iš bažnyčių, kadangi užgavo tikinčiųjų religinius jausmus. Tačiau nereikia 
manyti, kad natūralizmas būtų suparaližavęs visus menininko tapybinius pajėgumus. 
Skausmą ir liūdesį jis ko tiksliausiai įstengė atvaizduoti ir neretai pasikėlė iki vir- 
tuozumo. 

Pasaulinio turinio paveikslai rado daug pritarimo. Jie gyvai vaizduoja kas- 
dienį liaudies gyvenimą. Toksai yra pav. Kortų Lošėjų paveikslas Dresdeno gale- 
rijoj. Prie staliuko šėdi vaikesai ir lošia kortomis. Kairėje sėdįs lošėjas nė nepa- 
stebi, kaip jo partneris, patariamas draugo, rengiasi jį apgauti. Ypač gerai apibūdin- 
tas užpakalyje stovįs sukčius. 

Ne taip patenkina šventieji paveikslai. Jųjų geriausis bus Kristaus Graban 
“35 Nūnai visi meno kritikai pripažįsta, kad Kanklininkė ne Carpaccio kūrinys, kaip seniau 

manyta, bet Caravaggio padaras, nors gyvai atmena pirmojo stilių. 

Dėjimas Vatikane (žiūr. pav. 170.). Kompozicija būtų graži, jei vaizduotų kurį pa- 
saulinį nuotykį, pav. skenduolį, bet Išganytojo laidotuvėms trūksta tikybinio pietizmo. 
-Dievo Motinos aimanavimas, Magdalenos desperacija, šv. Jono ir Juozapo iš Amari- 


lali 
AI 1 


į! 


Pav. 170. Carravaggio: Kristaus graban Dėjimas. Roma, Vatikanas. 


tejos tamsūs tipai tegali nuvilti kilnaus nuotykio gerbėjus. Tikri krikščionys kitaip 
įsivaizduoja tą graudingą sceną. 

Caravaggio sekėjai. Michelangelo Amerighi rado daug pasekėjų. Jų 
bene uoliausis buvo ispanas Jusepe Ribera, gimęs Ispanijoj pas Valencią 1588., o 

miręs 1656. m. Neapoly Paprastai jį vadino Spagnoletto (Ispaniukas). Ir jo gyvenimas 
buvo gana audringas. Nusivylęs savo likimu, jis net mėginęs nusižudyti. Neramus 
aistringas menininko būdas kaip tik pastumėjo jį į natūralizmą, Nenuostabu, kad 
šiurpios scenos buvo jo vedamoji idėja. Šv. Bartlamiejų, nukankintą žiauriausiu bū- 
du, jis pakartojo net šešis kartus. Taip pat mėgo vaizduoti šv. Lauryno ir Sebasti- 
jono baisias mirtis ir užakcentuoti senatvės silpnybes. Kūno raukšlės, gyslių išsiver- 
žimas, skausmo ir nusivylimo riksmas buvo jo specialybė. Todėl ir modelius ėmė 
iš žilų senių, atsiskyrėlių ir sunykusių varguolių. Vieną šv. Hieronimą senelį jis at- 
vaizdavo apie 50 kartų. Reikia pripažinti, kad tizine ir dvasine charakteristika jis 
viršijo savo makytoją Caravaggio. 


Pav. 171. Salvator Rosa: Mūšis. Paryžiaus Louvre. 


Iš Riberos natūralistinių kūrinių ypač paminėtina Šv. Bartlomiejaus Kan- 
kinimas Berlyno galerijoj. Kaip žinoma, šventajam, dar gyvam esant, nubielijo odą. 
Tai parodė tapytojas gana abuoju būdu. Budeliai pririštą prie skersinio kankinį traukia 
aukštyn prie balkio. Taip bielijama tik ožiai bei avelės. Visos figūros paimtos iš 
visuomenės padugnių. Net pats šventasis atmena plėšiką. Gilios ūksmės ir akinan- 
čios šviesos daro vaizdą dar siaubingesnį. Išsišovę kankinio kaulai, susiraukšlėję rau- 
menys ir išsiveržusios gyslos pagaliau užbaigia šiurpų akordą. Paveikslas ryškus ir 
natūralus, bet estetinio pasigėrėjimo neduoda. Renesansistai ir realistai visai kitaip 
vaizdavo tikrovę. Ir baisiausioj dramoj jie mokėjo surasti grožio motyvų. 

Dresdeno galerijoj ta pati scena dar šlykščiau atvaizduota. Čia budelis su 
šaltu cinizmu bielija peiliu šventajam odą. Antrą peilį turi sukandęs dantyse, kai 
trečią galanda. — Nemažiau šiūrpulių sukelia Nuėmimas nuo kryžiaus šv. 

Andrejaus Mūncheno galerijoj. Jau bepūnantį šventojo kūną budelis užsidėjo ant 
pečių ir neša šalin, bet viena kankinio ranka dar kaba prie kryžiaus, pririšta prie me- 
džio. Tikrai šiurpus vaizdas. Ir tokių keistenybių aptinkame visą aibę. 

Bet Ribera mokėjo ir visai kitaip tapyti. Jo Nekaltas Prasidėjimas Sa- 
Iamankoj, Pieta Neapoly ir Piemenų Pagarbinimas Paryžiuje pasižymi gra- 
žia kompozicija, šviesiu ir minkštu koloritu, ypač gi pavyzdinga technika. 

Blaiviau žiūrėjo į natūralizuą Salvator Rosa, gimęs Neapoly 1615., o 
miręs Romoje 1673. m. Jis buvo tapytojas, muzikas ir poetas. 1639. m. persikėlė į 
Romą, kur aukštesniuose sluoksniuose turėjo didelio pasisekimo. 1643. m. buvo pak- 
viestas Florencijon į kunigaikščio rūmus, bet 1652. m. vėl grįžo Romon. Neapoly 
dalyvavo maište ir priklausė mirties kuopai — Compagnia della morte, kurią vedė jo 
mokytojas Falcone. Čia gal ir reikia ieškoti jo natūralistiško nusiteikimo priežasties. 
Jo mėgiamoji tema pasidarė mūšiai. Gal niekur kitur gamtos žiaurumai taip ryš- 
kiai nepasireiškia kaip kovos krūšoj. Arkliai ir žmonės, draugai ir priešai viniojasi į 
kietus kamuolius ir kovos maišatyje mirtis švenčia triumfą. Vieni krinta nuo arklio, 
kiti žemėj raitosi, dar kiti jau guli negyvi. Sunkūs debesiai su perkūnija dar susti- 
prina karo tragiką. Vis tai matome ryškiai atvaizduota Mūšyje Paryžiaus Louvre 
(žiūr. pav. 171.). 

Be mūšių Salvator Rosa mėgo vaizduoti peizažus. Bet ir juos jis tapė na- 
tūralistiškai. Tai ne ramūs gamtos vaizdai, 0 niaurūs reginiai, į kuriuos bežiūrint, 
šiurpulys pereina per visus dirksnius: uolos, plakamos įsiutusių vilnių; tamsios ir slė- 
peningos griovos, uolų kalnai, apaugę mišku, o ant jų tamsūs debesiai. Ir taip jau 
liūdną nuotaiką dar padidina landšaito štaiažas : atsiskyrėliai, brigantai, kariai ilgais dur- 
tuvais, žvejai, kovoją su žiaurios gamtos gaivalais. 

Tik retkarčiais Rosos kūryboj pasireiškia poeto ir muziko siela. Tada jo pa- 
veiksluose pasirodo saulutė ir skamba graudi lira. Tokių kūrinių aptinkame Pary- 
žiaus, Florencijos ir Anglijos galerijose. 

Natūralistas buvo ir Lukas Giordano (1632—1705). Savo nepaprastu ta- 
lentu ir veiklumu jis įgarsėjo visoj Italijoj ir Ispanijoj, kur dirbo pas Karolį II. Su- 
sibičiuliavęs su Cortona, jis juo pasekė graitumo atžvilgiu ir, pardaug skubėdamas, 
pasidarė tikru dekoratorium. Prie to jį paskatino tėvas, nuolatos ragindamas sūnų į 
darbą. Neveltui jį pramynė Fapresto (ia presto — daryk gretai). Giordano paliko 
tiek freskų ir rėmų paveikslų, kad jų ir suminėti negalima. Jųjų tarpe randame ir 
"gerai vykusių tapinių, bet dauguma nepasikelia virš paprastų dekoracijų. Gaila, kad 
toks talentas sudarkė savo pašaukimą ir blogai įtakavo į naująją menininkų kartą. Iš 
jo geresnių kūrinių paminėtina freskai Riccardi palociuje Florencijoj, Bet- 
lejaus vaikų Žudynės Minchene ir Piktųjų Angelų Nuvertimas 
Vienoje. | 


Ispanijos tapyba baroko periode. 


Į6ri: Italija jau seniai buvo atgyvenusi renesansą, Ispanija vos pradėjo savo aukso 
laikmetį. Kaip pirmoji šešioliktame, taip pastaroji septynioliktame šimtmetyje 
pergyveno savo kleistėjimo periodą ir pasikėlė iki nepaprastų aukštumų. To reiški- 

nio priežastis reikia ieškoti krašto galybėj. Karolis V. (1516—1555) pastatė Ispaniją 
kitų valstybių priešakyje. Jos galią dar sustiprino Filipas II. (1555—1621). Tokia 
galinga tauta turėjo pasipuošti meno dirbiniais. Neturėdama savųjų menininkų, ji pa- 
pasikvietė dailininkus iš pavergtųjų Italijos ir Niderlandų provincijų. Netrukus atsi- 
rado ir talentigų ispanų, kurie meninę kūrybą paėmė į savo rankas. Pagaliau, Iberi- 
jos puisiasalyje užtekėjo šviesios ir skaičios žvaigždės, matomos visoj Europoj. Mu- 
rillo ir Velazguez ir šandien tebestebiua pasaulį savo genijų padarais. 

Sustiprėję politiškai, ispanai pasidarė labai išdidūs. Jų „grandezza“ (puikybė) 
garsi visame pasaulyje. Laikydami save galingiausia ir didžiausia tauta, jie negalėjo 
nusilenkti prieš kitas, 0 dar mažiau puoštis svetimomis plunksnomis. Todėl ir jų 
menas buvo grynai tautinis. 

Taip gerbią ir mylį savo tautą patriota turėjo būti realistai. Tikrybė juos 
džiugino ir žavėjo ir jų menininkai nė nemanė kitur ieškotis motyvų, kadangi tau- 
tiečiai davė jiems tinkamiausių modelių. Todėl jų paveiksluose teaptinkame vien is- 
panų tipus. Ir šv. Antanas ir šv. Panelė ir kiti šventieji, pagaliau angelai buvo tikri 
ispanai. 

Gyvendami saulėtame krašte, ispanai mėgo šviesą ir spalvas. Menas, bū- 
damas tautos atspindis, turėjo vaizduoti jos nuotaiką. Nenuostabu, kad jų tapytojai 
buvo žymūs koloristai. Linija jiems nedaug rūpėjo, nes su saule nevisai buvo 
suderinama. 

Prisitaikindami tautos būdui, ispanų tapytojai daugiausia gamino portretus, 
žanrą ir šventųjų paveikslus. 

Išdidūs aristokratai geidė turėti savo atvaizdus. įgimtas ispanamas rea- 
lizmas kaip tik atatiko jų gamybą. Vargu rasime kurią kitą tautą, kuri galėtų di- 
džiuotis tokiais veikliais portretistais kaip ispanai. Kaip Raiaėlis savo linijomis, Cor- 
reggio koloritu, taip Velaskezas savo portretais neturėjo sau lygių visoj meno istorijoj. 

Širdingai mylėdami savo kraštą, ispanai mėgo ir jo gamtą. Jos prieglobstyje 
jie jautėsi kaip rojuje. Todėl žanras bei kasdienis gyvenimas buvo jų tapytojų 
mėgiamoji tema ir vyko ko geriausiai. Vienmarškiniai Murillos vaikesai rodos taip pa- 
tenkinti savo likimu, kad jiems ateitis nė nerūpęjo. 

Nereikia tačiau manyti, kad ispanai dangų visai užmiršo. Priešingai 
amžinasis gyvenimas buvo tų karštų krikščionių aukščiausis idealas ir svarbiausis tik- 
slas. Todėl šventieji paveikslai turėjo ypatingos reikšmės, ir jų kūryba pa- 
sižymėjo mistine paplasta ir siekė ekstazės. Ispanijos tapytojai tikrai pastatė tiltą 
tarp žemės ir dangaus. Savo kilnia ikonografija jie davė pavyzdžių visam pasaliui. 
Net Lietuvoje tik reta bažnyčia neturi Murillos šv. Panelės kopijos, kurią mūsų tau- 
tiečiai paprastai vadina „Mojava“. 1 

Ispanija, inspiruota scholastikų, XVII. simtmetyje dar tebegyveno viduramžių 
dvasia ir asketiška nuotaika. Jų tikybiškumo geriausis reiškėjas buvo Domenico 
Theotocopuli (1548—1625), dėl savo kilmės pavadintas El Greco. Apie jo 
jo gyvenimą visai maža težinome. Sako jį gimus Kretos saloje ir buvus Ticijono 
mokiniu, bet paskui gyvenus Toledoj. Dėl savo mistinio ekspresionizmo jis dabar la- 
bai aukštai vertinamas. Jo paveiksluose žemėš beveik nesimato, o figūros rodos ne 
iš šio pasaulio: gležnos, trapios, mažomis galvomis, pailgais veidais, o kūnas taip iš- 
temptas, kad rodos augti į dangų, tariant, gotiškai bizantiškos. 

Vieno jo paveikslo analiza duos tikrausios nuomonės apie jo kūrybą. Paim- 
kime pavyzdžiui Kristų ant Alyvų Kalno (žiūr. pav. 172). Viršuj matome 
Kristų, ir angelą, o nuošaliai Judą su kareiviais. Apačioj guli apaštalai, perblokšti 
nuovargio. Šv. Jonas jau visai išsitiesęs žemėje, šv, ŽolNBS vis labjau linksta į 
priekį, o šv. Petras dar sten- 
giasi susilaikyti nuo miego, 
ir savo kaire ranka prituri 
sunkią, mieguistą galvą. Už 
jų nukirstas medis kaip tik 
ženklina jų dvasios nuotai- 
ką. Jo žaizda spindi kaž- 
kokia blankia šviesa ir me- 
ta savo reileksą į gulinčius 
mokinius. Nuvirtusi šaka 
ryškiausiai vaizduoja jų sie- 
los būklę. Žemė tuos Kri- 
staus kovotojus jau visai 
paveikė ir padarė bejėgiais. 
Net apsiaustai juos prie jos 
slėgia. Jie pagaliau atrodo 
kaip metalo skardas. Vis 
tai žemės nelemta galia. 
Kas dieviška turėjo dingti. 
Judas ir jo sėbrai mažiau 
mus domina. Jie dargi vos 
matosi. Ar jie stovi žemė- 
je, ar kaba ore, nesvarbu. 
Svarbiausia, kad jie yra, 
kadangi be jų Kristaus 
kančia nepasireikštų visu 
savo aštrumu. Jeruzolima 
tepažymėta šviesiu bruožu, 
o mėnulis atrodo kaip ko- 
mėta. Jo blanki šviesa vos 
persisunkia pro debesį. Vis 
tai tik prefacija į baisią 
dramą. Beveik visą viršu- 
tinę paveikslo dalį užima 
Išganytojas. Apleistas apa- L Pav. 172. El Greko: Kristus ant Alyvų kalno. 
štalų, išduotas „draugo“, jis 
kenčia didžiausį širdies skausmą. „Mano Tėve, jei taip gali būti, atitolink nuo ma- 
nės tą kančią“ taria apsipylęs kruvinu prakaitu pasaulio Atpirkėjas. Ir šitai pasirodo 
skaistus debesėlis, žeriąs savo šviesą į nuvargintą Kristų. Iš jo pasireiškia Tėvo pa- 
siuntinys ir paguodžia Apleistąjį. Bet po jo alkune matosi kielikas, žibąs deimanto 
spinduliais. Tą jis turi išgerti iki dugno. „Vienok ne mano, bet Tavo teesie valia“ 


MURILLO. 177 


sako Išganytojas, jį išvydęs, ir siekia jo dešine ranka. Auka padaryta, ir prasideda 
jos įvykdymas. Nukrito mėlynas Kristaus apsiaustas, ir jo raudona tunika išbalo nuo 
dangiškos šviesos. Mesijas nuleidžia rankas, tarsi laimindamas kad ir nevertą pasaulį. 
Už jo pasikelianti uola virsta į bedugnę. Tai Kristus, nustumtas nuo dangaus aukšty- 
bių. Visas paveikslas vaizduoja viziją, kurioj patsai menininkas dalyvauja ir pergy- 
vena jos reiškinius. Žemės tik tiek čia tepalikta, kiek jos reikalinga Kristaus figūra. 
Vien mistikas tegalėjo taip tapyti. Nei daržo, nei medžių, nei krūmų, nei tvoros. Pa- 
galiau, žemės sklypelis, ant kurio klūpi Išganytojas, kažkoks nežemiškas. Ispanus, 
nusiteikisius mistiškai, ta reikšminga vizija turėjo veikti kaip apreiškimas iš dangaus. 
Jei svetimtaučių istorininkai tiek amžių to įdomaus paveikslo nepastebėjo, tai buvo tik 
dėl jo savotiškumo; mat, jis grynai ispaniškas ir svetimi jo nesuprato. 

Mums lietuviams reikėtų ypatingai jį branginti, kadangi mūsų liaudies menas 
turi su juo daug bendrų bruožų, o mūsų didžiausis tapytojas Čiurlionis siekė tos pa- 
čios sielos ekspresijos. 

El Greco, nors gimęs Graikijoj, buvo tačiau persisunkęs ispanų dvasios ir 
savo kūryboj buvo jų idealų reiškėjas. Jis ir padėjo pamatą ekstazinei ispanų ikono- 
grafijai. Jo geriausius paveikslus aptinkame Eskoriale (Šv. Mauricijus), Tolede 
(grafo d'Orgaro laidotuvės), ypač gį Madride (Kristaus mirtis Dievo Tėvo prie- 
globstyje, Sekminės, šv. Bernardas, šv. Paulius ir d. k.). 


Sevillos mokykla. 


[Mzita. Ispanijos tapybos centras buvo Anadaluzijos sostinė Sevilla. Čia įsi- 

kūrė garsiausia jos mokykla, sudominusi savo vaisinga plėtra visą pasaulį. Jos 
tėvas buvo Bartolome Esteben Murillo (1617—1682). Gimęs Sevilloj iš ne- 
turtingų amatininkų, vos dešimties metų vaikinas, mirus tėvams, liko našlaitis be tur- 
tų ir globėjų. Padedant dėdei, jam tačiau pavyko įstoti į mokslą pas tapytoją man- 
jeristą Juan de Castillo. Gabus vaikinas netrukus iš mokinio pasidarė padėjėju. Jam 
buvo pavesta vandens ir klijų dažais tapyti gelumbės tapėtus, vaidinamus „Sargas“, 
kuriais tada puošė bažnyčių ir palocių sienas. Deja, 1639. m. mokytojui persikėlus į 
Cadiz'ą, mokinys nustojo vietos ir turėjo pelnytis duoną šventųjų paveikslėliais, kuriuos 
pardavinėjo škaplierninkams. Sutaupęs pinigų ir paragintas buv. bendradarbio Petro 
Moya, jis 1643. m. vyksta Madridan susipažinti su sostinės menu. Čia jis stebi Ru- 
benso, Van Dycko, Riberos ir Velazguezo tapybą. Nors nė vienu nemanė įkandin 
sekti, tačiau surado patsai save ir nustatė savąjį stilių. Tuo ir pasibaigė jo mokslo 
metai, 

Būdamas giliai religingas, Murillo daugiausia tapė šventųjų paveikslus. 
Tik retkarčiais ir tai liuoslaikiu jis užsiėmė žanru. Kitų kūrybos rūšių beveik 
neaptinkame. 

Jo stiliuje pastebime tris atmainas; šaltą (Estilio frio), šiltą (Estilio ca- 
lido) ir garinį stilių (Estilio vaporoso). Neretai viename paveiksle aptinkame 
du ir tris tapymo būdus. Kada dangiška scena rodo šiltą bei garinį stilių, žemės 
vaizdas pasižymi šalta nuotaika. 

Nevienoda ir jo technika. Kartais ji šiurkšti ir kieta, bet dažniausiai 

minkšta, švelni ir žio- 
ruojanti. Skasčiai ži- 
bančios spalvos be- 
veik pašalina kontū- 
rus ir tyškias linijas, 
ir paveikslas greičiau 
atmena Correggio ne- 
gu Rafaėlio techniką. 


Savo tipus 
ėmė Murillo iš Anda- 
luzijos modelių. Net 
Immaculata ir Kūdikis 
Jėzus tikri seviliečiai. 
Būdamas griežtas rea- 
listas, dažnai siekiąs 
natūralizmo, jis tega- 
lėjo semtis motyvų iš 
tikrenybės, taigi iš sa- 
vo žemiečių. Bet tas 
realizmas niekados ne- 
užgauna religinių jaus- 
mų ir šventųjų tigūros 
pasižymi dideliu kil- 
numu ir malonumu. 

Kadangi Ispa- 
nijoj treskų tapyba 
buvo nežinoma, tai 
gabusis audaluzas ta- 
pė vien rėmų paveiks- 
lus. Tais laikais net 
kopulas išklojo tapy- 
ta drobe. 

Norint pasigė- 
rėti ir pasidžiaugti 
Murillos paveikslais, 
būtinai reikia į juos 
žiūrėti pro gilios ti- 
kybos akinius, kaip 
kad žiūrime į seno- 
vės graikų vaizdybą, 
nusiteikę ių mitologi- 
jos dvasia. Jei atsi- 
rado kritikų, nepalan- 
kiai atsiliepusių apie 
Murillos tapinius, tai 
tiktai dėl to, kad jie 

nasuprato jo mistinės nuotaikos. Tikri meno žinovai visuomet aukštai įvertino didįjį 
ispanų genijų, ir, kalbėdami apie garsiuosius pasaulio tapytojus, pirmon eilėn dėjo 
Murillo. Iš tikrųjų, jis buvo ispanams toks pat švyturys, kaip italams Correggio ir 
Ticijonas, o vokiečiams Diūreris, kad ir neturėjo tokios universalios reikšmės kaip 
Rafaėlis. 

Visą savo amžių didysis ispanų maestras gyvena savo gimtajame mieste, ir 
tik 1682. m., pakviestas kapucinų, 
persikėlė į Cadiz'ą. Bet nelai- 
mingai nukritęs nuo pastolų, jis 
vėl grįžo Sevillon, ir netrukus 
mirė. Paskutines savo dienas jis 
praleido savo parapijos bažny- 
čioje, kur atsidėjęs žiūrėjo į Kri- 
stans nuo kryžiaus Nuėmimo pa- 
veikslą. Paklaustas, kodėl taip 
daro, atsakė: „Laukiu, kol Kri- 
stų nuims nuo kryžiaus“. Bet 
neilgai laukė. Per velykas pri- 
sikėlęs Kristus jį pašaukė pas 
save balandžio 3. d. 

Apie kūrybos našumą 
geriausiai liudija jo paveikslų 
skaičius — 400—500 tapinių. 
Kartais perdaug skubėdamas, jis 
buvo paviršutinis, bet didelė 
dauguma jo paveikslų tikri še- 
devrai. Juos aptinkame Ispani- 
jos, Vokietijos, Anglijos ir Rusi- 
jos muzejuose. Čia teks mums 
paminėti tik žymiausius jo pa- 
darus. 

Pirmutinis didesnis jo 
darbas buvo vienuolika 
paveikslų pranciškonų 
vienuolyno kryžgangyje 
(1645 —1646). Įsiveržus prancū- 
zams Sevillon 1810. m., jie 
buvo pagrobti ir išsklaidyti po Ispaniją ir užsienį. Du jųjų Žymausius aptinkame 
Madride ir Paryžiuje. Abu vaizduoja pranciškonų broliuko šv. Diego gyvenymą. Pir- 
masis rodo kaip Diego peni elgetas, o antrasis, padėtas Louvre, Angelų vir- 
tuvę. Madrido paveikslas pilkokas, kaip ir valgydinamieji elgetos, bet pastarasis jau 
gana šviesus ir ryškus. Jame matome šventąjį, pamiršusį žemiškus virtuvės reikalus, 
bet mintimis ir kūnu pakilusį aukštyn. Tuo tarpu angelai atlieka jo priedermes: vie- 
ni neša vandenį, kiti tvarko lėkštes, dar kiti grūda kruopas, ar valo daržoves. Staiga 
atsidaro durys ir įeina gvardijonas su dviem didžponiais. Matydami stebuklą, jie stovi 


Pav, 174. Murillo: Portiunculu. 

nustebę nepaprastu vaizdu, lygiai kaip virėjas, kurs vietoj broliuko rado angelų pulką. 

De la Caridad ligoninės bažnyčią Murillo papuošė irgi vienuolika 
paveikslų, vaizduojančių septynis labdarybės darbus kūnui. Jo stilių geriausiai api- 
būdina La Sed paveikslas (žiūr. pav. 178.) Norėdamas atminti priedermę pagirdyti 
trokštantį, tapytojas atvaizdavo atatinkamą sceną iš izraelitų gyvenimo tyruose. Čia 
jis turėjo geriausios progos nu- 
tapyti istorinį paveikslą, bet 
atvaizdavo tik gražią idilę. Žy- 
dų minias menininkas suskirstė 
į paskiras grupes, kurias vie- 
nija kilni Mozės asmenybė. Pa- 
veikslą apšviečia auksu žibąs dan- 
gus. — Panašią kompoziją rodo 
Alkanų Papenėjimas. 
Priešakyje stovi Kristus su apa- 
štalais ir laimina duoną ir žuvis. 
Toliau matome išalkusių žmonių 
minias, kurių skaičius gali su- 
daryti minėtus Šventraštyje pen- 
kis tūkstančius. — Visi Caridad 
bažnyčios tapiniai pasižymi di- 
deliu formatu ir ligūrų gausumu. 

Atbaigęs darbus ligoni- 
nėj, Murillo persikėlė į Kapu- 
cinų bažnyčią. Čia jis nu- 
tapė visus altorių paveikslus, iš 
kurių ypač paminėtina: Portiun- 
cula, šv. Pranciškaus Išsižadėji- 
mas pasaulio ir Kristaus Pasiro- 
dymas šv. Antanui. 

Plačiausiai žinoma Por - 
tiuncula (žiūr. pav 174). Šv. 
Pranciškus, atsiklaupęs ant alto- 
riaus laiptų, žiūri sužavėtas į 

Pav. 175. Murillo: Šv. Pranciškaus Išsižadėjimas staiga pasirodžiusį jam dangaus 

pasaulio. Sevillos muzejuje. reginį: Kristų ir šv. Panelę. An- 

gelukai beria į jį rožes, meiles 

simbolus. Gaila, kad tokia reikšminga ikona stipriai nukentėjo nuo atmosferos per- 
mainų. Atnaujinta, ji nebe duoda tikro supratimo apie pirmykštį paveikslą. 

Graudingą vaizdą patiekia šv. Pranciškaus Išsižadėjimas pasau- 
lio (žiūr. pav. 175.). Liūdnoj apylinkėj ant kietos uolos stovi kryžius. Dangų už- 
kloja tamsūs debesiai. Šv. Pranciškus, prisiartinęs, apkabina kryžių, o Kristus, nu- 
leidęs dešinę ranką nuo kryžiaus, uždeda šventajam ant peties ir meliai žiūri į jo 
akis, maloniai priimdamas jo auką. Du angeluku laiko atskleistą knygą, kur skai- 
tome:, Jei kas neapleis viso, ką turi, negali būti mano mokiniu“. 

Tolygiai kilnus ir Kristaus Pasirodymas šv. Antanui (žiūr pav. 
176.). Šventajam besimeldžiant, ant atskleistos knygos atsistoja Kristus, ir viena ran- 
kute apkabinęs vienuolio kaklą, antrą pakelia laiminti. Šventasis puola ant kelių ir 
širdingai apkabina Dieviškąjį Kūdikį. Dešinėj tvirtai laiko baltas lilijas — nekaltybės 
simbolą. 

Iš paskirų paveikslų įdomiausi bus: šv. Antano vizijos, šv. Panelė, ypač jos 
nekaltas prasidėjimas ir idilės. " 

Šv.Antanovizijas 
aptinkame Sevillos katedroj (Kū- 
dikis Kristus, apsuptas angelų, 
pasirodo šventajam jo  celėj), 
Sevillos muzejuje (Kristus lai- 
mina šventąjį, sėdėdamas ant jo 
knygos), Petrapilyje ir Berlyne. 
Pastarajame (žiūr. pav. 177.) Pa- 
duvos patronas klūpi miške ir 
turi abiem rankom apkabinęs 
Dieviškąjį Kūdikį. Kristus ma: 
loniai glosto jo veidą ir siekia 
jo pabučiuoti. Vienas angelas 
turi pakėlęs baltą liliją, antras 
atskleidžia knygą, kiti skrajoja 
aukštai. 

Dievo Motinos vaizda- 
vimui Murillo paaukojo geriau- 
sias savo jėgas. Čia jis tikrai 
parodė savo paletos stebuklus. 
Ar pažvelgsime į jos nekaltą 
prasidėjimą, ar užgimimą, ar kū- 
dikystę, ar motinystę, visur ap- 
tiksime vien tik šedevrus. Jos 
Užgimimas Sevillos katedroj 
(dabar Paryžiaus Louvre), kupi- 
nas ekstazės, dangiškos ir žemi- 
škos šviesos, žavi savo žioruo- 
jančiomis spalvomis. — Marijos Auklėjimas Prado muzejuje (žiūr. pav. 178.) 
jau tikra giesmė, parašyta dažais. Iš švelnaus šv. Panelės veidelio žiūri gudrios ir“ 
išmitingos akys. Jos suknelė šviečia rausvai violetinėmis ir geltonai baltomis spalvo- 
mis. Akylas dėmesys ir višiškas pasiaukojimas Dievo mokslui tikrai pelno rožių 
vainiką, kurį jai beneša angelai iš dangaus. — Madona su Kūdikiu Jėzum taip ge- 
tai pavyko, kad reikėjo ją nekartą pakartoti. Ją aptinkame Dresdene, Florencijoj ir 
Romoj. Geriausia bus Romos Palazzo Corsini galerijoj. Neveltui Cicerone pavadino 
ją dažų stebuklu (Wunder der Farbe). Florencijos Madona Pitti galerijoj 
(žiūr. pav. 179.) niekuo nesiskiria nuo Dresdeno paveikslo. Kūdiko kūnelis gana 
gležnas, bet Motina nujaučia jo galią ir sėdi didinga kaip karalienė. 


Pav. 176, Murillo: Kristaus Pasirodymas šv. Antanui. 

Bet daugiausia įgarsėjo Murillo Nekalto Prasidėjimo (Conception, 
Purisima) paveikslais. Prieš Murillą Bažnyčia draudė skelbti šv. Panelės nekaltą pra- 
sidėjimą ir visos knygos, jį propaguojančios, buvo pažymėtos indekse. Tačiau ispanų, 
pamaldumas ir nekalčiausios Panelės uolus garbinimas paskatino popiežių Paulių V. 
atšaukti uždraudimą. Per tai nekalto prasidėjimo garbinimas dar pakilo. Vienas 
Murillo nutapė daugiau kaip 30 nekalto prasidėjimo paveikslų. Jie visi labai pana- 
šūs j kitas kitą. Beveik visur matome šv. Panelę apsiaustą angelų, baltais rūbais ir 
mėlynu apsiaustu, stovinčią ant mėnesio. Plačiausiai žinomas Louvro paveik- 
slas (žiūr. pav. 180.), tapytas vienai ligoninei 1678. m. Napoleonas III. jį nupirko 
už 615,300 frankų ir padejo Paryžiaus didžiojoj galerijoj. Šv. Panelė, apsivilkusi bal- 
tais rūbais, ir turėdama ant kairio pečio mėlyną apsiaustą, stovi ant debesio, pakėlusi 
į dangų akis ir sudė- 
jusi kryžmais rankas 
ant krūtinės. Po jos 
kojomis mėnuo pjau- 
tuvo pavidale. Aplin- 
kui skrajoja angelai. 
Marija šviesesnė net 
už horizontą. Tai tik- 
ra atpirkimo aušra. 
Jos kopiją aptinkame 
beveik kiekvenoj di- 
desnėj bažnyčioj. Dar 
skaistesnė Prado mu- 
zejaus Conceptiėn. Ir 
ji panaši į kitas, tik 
aukso aureolės šviesa 
čia pakeista mėlyno 
oro spinduliais. 

Nemažiau įgar- 
sėjo Bartolomė Estė- 
banas savo idilė- 
mis. Jos rado tiek 
pritarimo, kad netru- 
kus buvo išpirktos į 
užsienių muzejus. Religinėse idilėse daugiausia aptinkame Kūdikį Jėzų, šv. Joną 
„-Krikštytoją ir abu kartu, bet visados su baltu avinėliu. Tai išaiškinama ispanų pa- 
pročiu per velykas apdovanoti avinėliais vaikus. Čionai tepaminėsime Los ninos 
dela concha (vaikų su geldele) paveikslą Prado muzejuje (žiūr. pav. 180.). Vaiz- 
dingoj apylinkėj Kristus duoda šv. Jonui gerti iš geldelės Būsimasis Išganytojo 
prieštakūnas gerai įvertina tą malonę ir geria priklaupęs. Jo veidas ir akutės rodo 
rimtą susimąstymų ir leidžia įspėti paslapties supratimą. Į įvykį žiūri nustebę ange- 
lai ir baltas avinėlis. Kompozicija ir atspalvių subtilus laipsniavimas taip veikia žiūrė- 
toją, kad akių nuo puikaus vaizdo atitraukti neįstengia. Tai tikras tapinių perlas. 


Pasaulinės idilės dažniausiai vaizduoja gatvės vaikinus. Tai basi, pusplikiai, 


Pav. 177. Murillo: Šv Antanas su Kūdikiu Jėzum. Berlyne. 


* 


Pav 181. Murillo: Los niūos de la concha. Prado. 


Pav. 179. 


Florencijos 


Pav. 178. Murillo: muzejuje. 


Marijos Auklėjimas. Madrido Prade. 

nuskarę, saulės nudegę ir nešvarūs vaikesai, nieko įdomaus savyje neturį, bet jų al- 
virumas, vaikiška laimė ir pasitenkinimas savo likimu žavi ir keri kiekvieną žiūrėtoją, 


Pav. 180. Murillo: Nekaltas Prasidėjimas. Paryžiaus Louvre. 


Viena Mūncheno Pinakoteka turi jų net penkis. Pavyzdžiui paimkime kad ir Kau- 
lelių žaidimą (žiūr. pav. 182.) Paveikslas rodo tris vaikus, kurių vienas stovi, 

o du žaidžia kauleliais. Vienas lošikas matyti apsukrus ir klastingas. Išmetęs kau- 
lelius, jis tuojau ant pirštų suskaito akutes. Antras rodos lėto būdo ir nepastebi pir- 
mojo suktybės. Trečias ramiai kanda į duonos gabalą ir jaučiasi taip laimingas, kad 
užmiršo dangų ir žemę. Šunelis gi geisliai žiūri į savo poną, ir norėtų, kad ir jam 
tektų gabalėlis. 

Murillo mirė savo kūrybos aukštumoj, plačiausiai išskleidęs savo talento spar- 
nus, bet jo vardas amžinai pasiliks visuotinėj meno istorijoj. Iš tikrųjų, nė vienas 
kitas menininkas taip nepra- 
turtino Ispanijos vaizdybos, 
kaip Sevillos akademijos įstei- 
gėjas. 

Zurbaran. Šalia Mu- 
tillos pirmą vietą Sevillos mo- 
kykloj užima Fraucisco 
Zurbaraun (1598 —1662). Jis 
gimė Fuente de Cantos, buvo 
Roelos mokinys ir beveik visą 
savo amžių dirbo Sevilloj. 
Tik 1650. m. persikėlė Madri- 
dan, kur ir mirė kaipo kara- 
liškųjų rūmų tapytojas. 

Su Murillo jis toli gražu 
lygintis negali. Jo kūrybos 
sritis buvo gana apribota. 
Vienuoliai, paskiri ir grupėse, 
sudarė vienintelę jo tapybos 
temą. 

Iš jo kūrinių ypač pami- 
nėtina Šv. Tomo Akvi- 
niečio Apoteoza Sevil- 
los muzejuje, kurią nutapė tu- 
rėdamas vos 20 metų amžiaus, 
ir Šv. Bonaventūra 
Berlyno muzejuje. Pastarame 
paveiksle matome, kaip šven- 
tasis, paklaustas šv. Tomo, iš 
kur semia savo mokslą, at- 
skleidžia Prikryžiuotąjį, ka- 
bantį amt rašomojo stalo. 
Kompozicija ryški, charakteristika pavyzdinga. "Žž p 

Baigdami kalbėti apie Sevillos mokyklą, turime dar paminėti Alionso 
Cano iš Granados (1601—1667). Jis buvo veiklus architektorius, skulptorius ir ta- 
- pytojas, bet labai neramaus būdo. Geisdamas nusikratyti pasauliu, įtraukusiu ji į ne- 
malonius ir pavojingus santykius, jis pagaliau pasiryžo stoti į dvasišką luomą ir mirė 
kunigu. Jo talentas neabejotinas, tik jo, kaip reikiant, išvystyti nesistengė, ir jo ta- 


Pav. 182. Murillo: Kaulelių Žaidimas. Mūnchene. 

pyba dažnai stokoja rimtumo. Iš jo paveikslų geriausi bus: Šv. Jonas Apašta- 
las Patmos Saloje (Prade), šv. Agnes (Berlyne) ir Madona su Kūdi- 
kiu Jėzum (Sevillos katedroję). 


Madrido mokykla. 


Macro mokykla skiriasi nuo Sevillos didesniu realizmu, bet palaikė tuos pačius 
tautinius tipus. Jos įkūrėjas buvo Diego Velazguez, gimęs Sevilloj 
1599. m., o miręs Madride 1660. m. Ta- 
pyti mokėsi pas vyresnįjį Hererą ir Fran- 
cisco Pacheco, bet nė vienu jų nepasekė, o 
sukūrė savąjį stilių. Nuvykęs Madridan su- 
sipažinti su garsių tapytojų padariniais, jis 
atkreipė į save karaliaus ministerio hercogo 
Olivareso dėmesį ir, jam užtariant, buvo 
pašauktas į Filipo IV. rūmų tapytoją, o 
1652. m. pakeltas į pilies maršalą. Du 
kartu atliko kelionę į Italiją tikslu susipa- 
žinti su jos tapyba. Čia jis bus daug ką 
pastebėjęs ir pasimokęs, bet pasiliko išti- 
kimas savo pasirinktajam stiliui. 

Gyvendamas Sevilloj, jis tapė iš 
vietos modelių ir vaizdavo liaudies tipus 
kaip ir Murillo, bet, persikėlęs Madridan, 
turėjo pasiduoti aukštuomenės įtakai ir at- 
sisakyti nuo žanro. 

Velazguez buvo realistas, sie- 
kiąs natūralizmo. Kartą matyto vaizdo jis 
neužmiršo ir tapė jį iš atminties su didžiau- 
siu tikslumu, neaplenkdamas ir jo neigiamų 
savumų. Jo paveikslai ne visiems patinka. 
Mat, Ispanijos karaliaus rūmiečiai nepasi- 
žymėjo dideliu gražumu, o apdarai stokojo 
gero skonio. Jie buvo net šlykštūs ir kok- Pav. 183, Velazguez: Prikryžiuotasis. Prado 
tūs. Platūs krinolynai taip subjaurino mo- galerijoj. 
teriškes, ypač mažas mergaites, kad atrodė 
kaip tikros karikatūros. Dvaro juokdariai, nykštukai ir idiotai jau ir be keistųjų ap- 
darų buvo abuoji, bet menininkas turėjo pasiduoti aukštųjų užsakytojų norui ir tapė 
juos su visais jų šlykštumais. ) 

Todėl, norėdami teisingai įvertinti V. paveikslus, turime įsigyventi į to laiko- 
tarpio skonį ir įsijausti į jo nelemtas madas. Jei rūmų tapytojas tokiomis aplinky- 
bėmis vis dėto sugebėjo sudominti pasaulį, tai reikia dėti jo talento ir pajėgumo - 
sąskaiton. 


Tokių gabių portretistų ir Italijos renesansas nedaug teturėjo. Jo atvaizdus 

galima drąsiai dėti šalia geriausių renesansistų. Ar Velazguezo Inocentas X., ar Ra- 
faėlio Julijus II. geriau vykęs, sunku pasakyti. Turime pažymėti, kad Velazguezas 
Madride teužsiėmė atvaizdų tapyba. Jo mikliu teptuku prasiamžino ne tiktai karalius, 
karalienės, princai ir diplomatai, bet ir rūmų ponios, juokdariai, nykštukai, pagaliau 
idiotai. Gyvendamas Madride, jis tik retkarčiais pasirinko kitą temą. Visų mažiau- 
sia tapė religinių paveikslų, o iš mitologijos vos turinį skolinosi, tipus imdamas iš 
vietos gyventojų. 


Pav. 184. Velazguez: Girtuokliai. Prado muz. Madride. 


Sumani menininko technika užtikrino paveikslams didelį pastovumą. Ir šian- 
dien jie atrodo kaip nauji: nenublukę, nepatamsėję ir nesusproginėję. 

Iš nedaugelio Velazguezo religinių paveikslų paminėtina Prikryžiuota- 
sis Prado galerijoj (žiūr. pav. 183.) Ant tamsaus fono pasikelia kryžius. Prikry- 
žiuotasis rodos daugiau stovėti ant kojų ramsčio negu kyboti prie kryžiaus. Bet iš 
galvos palinkimo ir veido bruožų matyti jo begalinis sopulis. Nulenkiant galvą, nu- 
sileido plaukų garbanos, iškeldamos Kankinio agonijos tragediją. Kūno anatomija be 
klaidų. — Ir kiti šventieji paveikslai, būtent: Kristus prie stulpo, Šv. Panelės Vaini- 
kavimas ir Atsiskyrėliai Paulius ir Antanas atitinka tikybinę dvasią ir palieka gilaus 
ispūdžio. 

Mažiau tikrenybės randame jo mitologiniuose paveiksluose. Čia vos siužetas 

paimtas iš antikės mitų, bet tipai ir jų pobūdžiai grynai ispaniški. Vulkano Kal- 
vė rodo tikrus Sevillos tipus. Hefaistą ir jo padėjėjus matome paprastoj kalvėj prie 
kruopštaus darbo. Staiga įeina Apolonas ir praneša Vulkanui, kad jo žmona, deivė 
Venera jam nebeištikima. Apgautas dievas savo nusivylimo ryškiau pareikšti nė ne- 
begalėjo. 

Borrachos arba Girtuokliai (žiūr. pav. 184.) dar mažiau primena 
mitologiją. Sėdėdamas ant statinės, Bakchus vainikuoja jaunikaitį, kurs bene daugiau- 
sia bus sugebėjęs išgerti vyno. Už jo girtas satiras, pakėlęs vyno taurę tingiai 


Pav. 185. Velazguez: Patiesalų Audėjos. Prado muz, Madride. 


žiūri į keistą apeigą.  Dešinėj sėdi bei stovi penki alkoholio mėgėjai; visi gerokai 
įkaušę girtuokliai. Vis tai padugnių charakteristingi tipai. Ir patsai vyno dievas bene 
bus iš smuklės paimtas. L 

Bet tikybinių ir mitologinių paveikslų V. sukurė keletą vykusių žanrų. Jų 
geriausį bus Aguadoras ir Patiesalų Audėjos. Jie dar ryškiau vaizduoja 
ispanų kasdienį gyvenimą. Aguador arba vandens nešėjas rodo tvirtą vyrą odos 
veidu, kurs kaire ranka turi padėjęs ąsotį, o dešine paduoda stiklą vandens jaunam 
vaikinui, kada antras vaikesas geisliai geria skanų vandenėlį. Paveikslas sukurtas dar 
Sevilloj, taigi meninės kūrybos pradžioje. Bet ir savo garbės aukštumoj V. kartais 
pasigavo žanro. Patobulinta technika dar geriau išreiškė kūrėjo mintį. Patiesalų 
Audėjos (žiūr. pav. 185.) rodo dvi patalpas su įvairiu apšvietimu. Priešakiniame 

kambaryje matome verpėjas bei audėjas prie darbo. Jos sėdi prietemoj ir vos ma- 
tosi.  Antroj saulėtoj patalpoj prieš ištemptą gobeliną stovi lepios ponios, norinčios 
ji įsigyti. Paveikslo dvejopas apšvietimas tikrai maestriškas. 

Velazguezo pajėgumus istorine tema rodo Bredos Perdavimas (žiūr. 
pav. 186.). Čia matome nugalėtų holandų ir laimėjusių ispanų kariuomenę. Holan- 
dams kapituliavus ir apleidus Bredos tvirtovę, jų komendantas įteikia ispanų vadui 
miesto raktus. Už jo pasikelia ištisas miškas durtuvų, dėl kurių ir paveikslas buvo 
pavadintas Las Lanzas (ragotinės). 


Pav. 186. Velazguez: Bredos Perdavimas. Prado muz. Madride. 


Daugiau negu durtuvų Bredos Perdavimo paveiksle V. nutapė portretų, kurie 
ir buvo jo specialybė. Iš tikrųjų, jis buvo portretininkas par excellence. Tokių ir visoj 
meno istorijoj nedaug teaptinkame. . 

Būdamas karališkojo dvaro tarnyboj, jis daugiausia turėjo progos vaizduoti 
didikų. Deja, griežtas realistas nelabai pataikavo rūmiečių tuštybei, bet tapė kaip 
matė, objektyviai žiūrėdamas į modelius. Ne jo kaltė, kad to laiko aukštuomenė sto- 
kojo skaistumo, 0 mada buvo nevykusi. Vis dėlto sumanus menininkas stengėsi 
jiems teikti grožio, tai parenkdamas tinkamas pozas, tai pastatydamas juos gražioj apy- 
linkėj. Taip,infantą Ferdinandą matome su šautuvu ir šunim, karalienę Iza- 
bellą ant balto arklio, princą Baltazarąir hercogą Olivaresą, jojan- 

čius šuoliais, Filippo I V.nykštuką, stovintį šalia didelio bernardinų veislės šuns. 
Ir kas čia išvardys visus tuos atvaizdus, kuriais knibždėte knibžda Ispanijos galerijos ? 


Pav, 187. Velazguez: Hercogas Olivares, Madrido Prade. 


Daugiausia pasisekimo turėjo raitelių paveikslai. Toks .pav. yra hercogo 
Olivareso portretas (žiūr. pav. 187). Ant sidabrinio dangaus fono puikioj 

apylinkėj Filippo IV. ministeris atrodo kaip galingas kariuomenės vadas, nors toksai, 
deja, nebuvo. Šuoliais bėgąs arklys, laisva raitelio poza, puiki perspektyva ir apšvie- 
ta keri kiekvieną žiūrėtoją. O rūpestinga technika teikia jau tikros spalvų simfonijos. 

Deja, nevisus vaizduojamus asmenis tapytojas galėjo sodinti ant arklio. Me- 
ninoms (rūmų ponioms) reikėjo pasirinkti tinkamų interjerų. Tokį matome Prado pa- 
veiksle Las Meninas (žiūr. pav. 188.). Čia užtinkame Filipo IV. šeimą menininko 
dirbtuvėj. Prie pastolo pastebime patį menininką, tapantį karalių ir karalienę, kurių 
atvaizdus matome veidrodyje. Viduryje stovi infantė Dona Margarita Maria, kuriai 
viena rūmų ponia atsiklau- 
pusi paduoda ant aukso 
padėklo vandens taurę. Iš 
antros pusės kita ponia daro 
jai karališkąjį kniksą. Už jos 
stovi du rūmiečiu, o dešinėj 
kertėj nykštukai su šunim. 
Tarnas atidaro duris ir 
tvarko uždangą. Visi as- 
menys užima įvairias vietas 
ir įvairiai apšviesti. Skais- 
čiausioj šviesoj stovi Dona 
Margarita, kiti tarp tamsos 
ir šviesos, o dar kiti prie- 
blandoj.  Verždamasi pro 
duris vaiski saulės šviesa 
akina žiūrovą, ir todėl gi- 
lumoj stovinčias tigūras jis 
vos mato. 

Velazguez | turėjo 
nemaža mokinių, bet jų tik 
du paliko vertingų paveikslų, 
būtent: Juan de Pareja, 
buvusis maestro vergas, ir 
Juan Bautista Marti- 
nez del Mazo (-A-1667). 

Pav. 188. Velazguez: Las Meninas, Madrido Prade. XVIII. šimtmetyje 

Įspanijos padangėj įgarsėjo 

Rrancisco Jose de 

Goya y Luciettes savo freskais, portretais, gobelinų pavyzdžiais ir trintais bei 
grandytais paveikslais (Radierungen, gravure 4 V'eau-forte). 


Niderlandu vaizdyba baroko ir rokoko periode. 


Kaip Ispanija, taip ir Niderlandai XVII. šimtmetyje pergyveno savo meninės kū- 
rybos klestėjimo laikmetį. 

Šešiolikto šimtmečio pabaigoje (1579) septynios Niderlandų provincijos (Ho- 
landija) išsivadavo iš Ispanijos vyriausybės ir pasiskelbė nepriklausoma valstybe (1648), 


Pav. 180. Rubens: Kristaus nuo kryžiaus Nuėmimas. 


bet pietų žemės (Belgija) pasiliko ištikimos Ispanijai ir buvo valdomos jos vietininko. 
Jos ir palaikė katalikybę savo krašte, kada atskilusios provincijos priėmė Kalvino 

mokslą. Reformatams nusistačius prieš šventųjų paveikslus, ir jų menas turėjo eiti 
naujais keliais. 

Belgija susidėjo iš dviejų tautybių, būtent: flamanų, kilusių iš germanų, ir 
valonų, kalbančių prancūzų dialektą. Pastarieji meno atžvilgiu pasidavė Prancūzijos 
įtakai, bet flamanai sukūrė savo atskirą meną ir pasižymėjo dideliu veiklumu ir ne- 
paprastu pajėgumu. Jų skaisčiausi švyturiai buvo Rubens ir van Dyck. 

Petras Paulius Rubens. Jei Rafaėlį vadina tapybos karaliumi, tai Ru- 
bensą reikia pavadinti jos didžiuoju kunigaikščiu. Tas jis ir buvo savo nepaprastu 
talentu, šedevrų gausumu ir tikrai aristokratišku gyvenimu. i 

Jo tėvas Jonas, gry- 
"nas filamanas, gimęs Ant- 
verpene 1530. m., dėl savo 
palinkimo į kalvinizmą, tu- 
rėjo apleisti Belgiją, bėgo į 
Kelną ir galutinai apsigy- 
veno Siegene, kur 1577. m. 
gimė jam sūnus, pakrikšty- 
tas gimimo dienos patronų 
vardu Petras Paulius. Mi- 
rus tėvui, jo našlei su kū- 
dikiu buvo leista grįžti 
Antverpenan. Čia vaikas 
buvo gerai išauklėtas ir iš- 
mokslintas, kalbėjo laisvai 
septynias kalbas ir lengvai 
skaitė klasikus, o įsigyti 
aristokratiškoms manjieroms 
kurį laiką buvo pažu pas 
grafienę Lalaing. Iš pat 
mažens linkusį į tapybą 
vaikiną motina pagaliau 
atidavė į T. Verhaegto, pa- 
skui A. van Noorto, paga- 
liau į Otto van Veeno dirb- 
tuves. 21 metų jaunikaitis 
buvo priimtas į šv. Luko 
gildę ir galėjo jau dirbti 
savarankiškai. Bet pagal 
tų laikų paprotį atliko gi- 
zelio kelionę Italijon. Aplankė Veneciją (1600), Romą, Genuą, visur stebėdamas ir 
kopijuodamas didžiųjų menininkų: Lionardo da Vinci, Michelangelo, Rafaėlio, Cara- 
vaggio, Tintoretto ir kitu genijų padarus. Mantuos hercogas, kurio tarnyboi kurį laiką 
dirbo, 1603. m. pasiuntė jį į Ispaniją įteikti karaliui Filipui III. dovanų. Kaip Italijoj, 
taip ir Ispanijoj jaunasis tapytojas paliko nemaža savo kurinių. 

Motinai mirus, nuliūdęs sūnus grįžo tėviškėn ir 1609. m. buvo pakeltas į rū- 


Pav. 190. Rubens: Kryžiaus Pakėlimas. 

mų tapytojus. Tais pačiais metais vedė Izabelą Brant, kurią širdingai mylėjo iki jos 
mirties. Jo gyvenimas Antverpene pasižymėjo dideliu darbštumu ir tvarka. Kėlėsi 5. 
valandą ryto, žiemą ir vasarą. Išklausęs šv. Mišių ir papusryčiavęs, tuojau stojo į 
darbą, kurį tęsė iki vakaro. Tapydamas, klausėsi skaitymų iš Plutarcho, Seneko ir 
kitų senovės rašytojų, 
Pabaigęs dienos darbą, 
vakare mėgo pasijodi- 
nėti, o paskutines va- 
landas praleisdavo 
draugų ir svečių tarpe. 

1621—1626. m. 
Rubens atliko ketu- 
rias keliones į Pary- 
žių. Čia karalienė Ma- 
ria Medici užsakė 21 
paveikslą savo gyve- 
nimui iliustruoti. 

Mirus pirmažmo- 
nai. Izabelai  Brant, 
perblokštas skausmo. 
menininkas pertraukė 
savo kūrybą.  Išbla- 
škyti liūdnoms min- 
tims atliko diplomati- 
nes keliones į Haagą, 
Madridą ir Londoną. 
Laimingai įvykdęs tai- 
kos pasirašymą, An- 
glijos karaliaus Karo- 
lio I. buvo pakeltas į 
riteriu (bajorų) luomą. 

Turėdamas jau 
58. m., R. antrą kart 
vedė jauną gražuolę, 
vos 16 metų turinčią 
Aleną Fourment, su 
kuria laimingai gyve- Pav. 191 Rubens: Šv. Pranciškus Ksaverijus Indijoje. Vienoje. 
no iki mirties. Švie- 
sus šeimos gyvenimas, 
turtai ir garbė paruošė jam gražiausį gyvenimo vakarą. Visa, ką tik žemė duoti 
galėjo, jis gausiai ragavo. 1635. m. dargi nusipirko Steeno pilį pas Mechliną ir ka- 
rališkai ją išpuošė. Mirė 1640. m. savo pajėgumų aukštumoj, apgailestaujamas myjli- 
mos šeimos, savo tautos ir viso meno pasaulio. Su juo užgeso švyturys, siekiąs savo 
pašvaiste tolimiausių kraštų. 

Rubens buvo ne tik Niderlanduose, bet ir visame pasaulyje vienas didžiausių 

tapytojų. O buvo didelis visais atžvilgiais: talentu, padarų gausumu, technika, kompo- 
zicija, paveikslų kolosalumu, fantazijos gyvumu, originalumu, vaizdingumu, kolorito 
žavingumu. Ko tik ėmėsi, vis padarė kuo geriausiai. Jo tapytų paveikslų priskaito 
apie 1400, o piešinių vien Paryžiaus Louvras globoja 5542 numerius. Su jo visais 
padarais susipažinti nė negalima. Ir didžiausi tomai jų visų apimti neįstengtų. Jie 
dabar išskaidyti po visą pasaulį. Daugiausia jų randame Belgijoj. Anglijoj, Vokietijoj, 
Austrijoj, Italijoj, Ispanijoj, Prancūzijoj ir Rusijoj (Petrapilyje). Vargu užeisime di- 
desnę galeriją, kur jų nebūtų. Didžiojo tapytojo garsas pasiekė net Lietuvą, sudo- 
mindamas mūsų didžiuomenę, užsakiusią gobelinus jo mokyklos pavyzdžiais. 

Visuotinėj meno istorijoj vos bendrais bruožais tegalima bus apibūdinti jo 
kūrybą ir pailiustruoti ją keleta charakteringesnių paveikslų. 

Petras Paulius Rubens buvo realistas. Jo visi tipai imti iš tikrenybės. 
Antverpeno uoste jis atsidėjęs stebėjo pakuotojus, nešikus ir laivų krovėjus, ir iš jų 
ėmė savo tapiniams modelius. Juos matome taip gerai šventųjų paveiksluose, kaip ir 
mitologinėse scenose. Bet savo kompozicijas jis mokėjo atausti poezija, teikti joms 
vaizdingumo ir puikaus kolorito, tariant, idealizuoti. Teisingai sakoma, kad Rubens 
padidino bei sustiprino realizmą. Todėl jo kūriniai visiems patinka ir visus žavi. 

Jo kūryba pasižymi sensualizmu. Pliki ir puspliki kūnai visados gražūs, 
sveiki, apvalūs, minkšti, lepūs, o kartais net gašlūs. Bežiūrint į riebias, išpurtusias 
gracijas, pasidaro beveik šlykštu. Tarp jo ir Michelangelo kūnų skirtumas žymiai 
matomas. Kada pastarojo milžinai rodo išvidines kūno jėgas, pasireiškiančias tvirtais 
raumenų išsiveržimais, Rubenso figūros vaizduoja išorinį grožį, siekiantį gašlumo. 

Kūnų gašlumą sumanus tapytojas užmaskavo kompozicijos dramatiškumu ir 
ligūrų gausumu, atkreipdamas dėmesį į nuotykio reikšmę. Visos tigūros veikia, juda, 
kruta ir dalyvauja veiksme. Net ramiausiuose vaizduose, pav. Kristaus kūno parodoj 
(Pieta) netrūksta dramatiškų momentų. 

Todėl teisingai galima Rubensą pavadinti baroko tapybos lideriu. Nė 
vienas kitas menininkas taip nesuprato ir neišvystė baroko idėjos kaip antverpenietis. 
Jo paveikslai yra geriausi bažnytinės restauracijos skelbėjai. Kaip baroko architektūra 
savo masingumu, puošnumu, erdve ir šviesa sekmingiausiai reprezentavo Dievo na- 
mus, sulaikydama novatorių pasikėsinimus nuo katalikų Bažnyčios, lygiai Rubenso 
puikūs kolosalo formato paveikslai savo didingomis figūromis teikė senajai tikybai 
autoriteto ir pagarbos. Į sausas, gležnias, militariškai sueilintas gotines figūras R. 
žiūrėjo su pasibjaurėjimu. Net gotinės katedros atrodė jam barbariškos. Jo idealas 
buvo barokas. 

Bet ne tiek barokinėmis figūromis, kiek savo žavingu koloritu keri R. pa- 
veikslai. Tikrai, dažų medžiaga po jo teptuku virsta tonais ir garsais. Jo koloritas 
toks šviesus, vaiskus, skystas ir įvairus, kad manai žiūrėti į paveikslą pro margintus 
stiklus, o inkarnatas toks realus, kad visai atrodo kaip gyvo žmogaus kūnas. Kilo 
tokio koloristo visa meno istorija negali surasti. Ir Correggio, ir Ticijonas, ir Vero- 
nese spalvų švelnumo bei skaistumo atžvilgiu turi nusilenkti prieš Rubensą. Todėl jo 
tapiniai žavi net didžiausius baroko priešus. 

Prieš pradėdami analizuoti jo paveikslus, turime pažymėti, kad didysis meno 
kunigaikštis visose tapybos srityse buvo virtuozas. Ar vaizdavo tikybinius daly- 
kus, ar istorinius nuotykius, mūšius, peizažus, gyvulius ir Žžvėrius, ar portretus, ale- 

gorijas ir mitologines scenas, ar kadienį gyvenimą bei žanrą, visur buvo savo pašaukimo 
aukštumoj, tariant, jam viskas vyko ko geriausiai. 

Žymesni Petro Pauliaus Rubenso kūriniai. Tarp pusantro tūk- 
stančio R. paveikslų daugiausia aptinkame tikybinių. Jųjų bene garsiausis bus Kri- 
staus nuo kryžiaus Nuėmimas Antverpeno katedroj (žiūr. pav. 189.) Du vy- 


Pav. 193. Rubens: Leukippo dukterų Pagrobimas. Miūncheno Pinakotekoj. 


rai, užsigulę ant kryžiaus skersinio, paklote, kurią vienas turi įsikandęs dantimis, 
nuleidžia nuo kryžiaus Kristaus lavoną, padedant šv. Jonui, Juozapui iš Arimatejos ir 
Nikodemui.  Moteriškės, giliai liūdėdamos, jį sutinka su tikra pagarba. Marija 
Magdalena atsargiai siekia jo kojų. Visos figūros taip ryškiai apibūdintos, kad jų 
aprašymas bereikalingas. Nors visi asmenys stovi visai laisvai, tačiau sudaro darnią 
ir vieningą grupę. . 

Pav. 192. Rubens: Šv. Ildefonso Madona. Vienos muzejuje. 

Panašų paveikslą aptinkame toj pačioj katedroj, būtent: Kryžiaus Pakėli- 
mą (žiūr. pav. 190). Budeliai kolosai, įtempę visas savo jėgas, stengiasi pakelti ir 
įstatyti kryžių į uoloj iškaltą duobę. Ir patsai Prikryžiuotasis rodo titanišką kūną. 
Visos figūros gyvai atmena Michelangelo milžinus ir bus iš jų nužiūrėtos. Tik Kri- 
staus maloningas veidas ir į dangų pakeltos akys teikia tam fizinių jėgų vaizdui ti- 
kybinės dvasios ir įsąmonina Išganytojo kilnų pasiaukojimą už pasaulio nuodemes. 
Kompozicija tinkamai sustatyta ir puikiai apšviesta. 

Antverpeno muzejuje randame garsų Coup de lance (durtuvo smūgio) pa- 
veikslą.  Longinus durtuvu perveria mirusio Išganytojo širdį. Marija ir Jonas su di- 
džiausiu skausmu nusigrežia nuo pražangaus veiksmo, o Marija Magdalena ištiesia 
rankas, tarsi norėdama sulaikyti nelemtą smūgį. Koncepcija bingi, kilta ir galinga. 
Paveikslas palieka gilų ir rimtą įspūdį. 

1620. m. Rubens, prašomas jėzuitų, sutiko papuošti jo planais statytą kolegi- 
jos bažnyčią 32 paveikslais, kuriuos realizavo kuo geriausiai. Deja, 1718. m. perkū- 
nija nudegino puikius Dievo namus su visais treskais ir rėmų paveikslais.  Teišgel- 
bėta trys dideli altorių paveikslai. Jų svarbiausi šv. - Ignas ir Pranciškas Ksaverijus 
dabar globojami Vienoje. Abu 10do maestro kūrybą pajėgumo aukštumoj. Šv. 
Prancišką matome Indijoj (žiūr. pav. 191), skelbiantį Dievo žodį prieš puikų tem- 
pli. Aukštai pasirodo angelai, o apačioj matome ligonius ir numirelius, kuriuos šven- 
tasis Kristaus vardu pagydo ir prikelia, patvirtindamas tuo savo mokslo dieviškumą. 
Galima įsivaizduoti kokio įspūdžio teikė tie kilti ir puikūs paveikslai puošnioj baroko 
bažnyčioj. : 
Rubenso Dievo Motinos paveikslai mus, įpratusius į Rafaėlio ir Murillos ma- 
donas, nevisai patenkina. Jos mums atrodo perdaug didingos, lepios ir tvirtos. Nei 
geriausi technika, nei žavingas koloritas, nei puikiausiai vykusi kompozicija čia ne- 
gelbsti. Tai matome ir jo geriausiame kūrinyje: Šv. Ildefonso Madonoje (žiūr. 
pav. 192). Šv. Panelė įteikia šv. Ildefonsui, kaipo atpildą už savo garbės iškėlimą, 
ornatą. Aukštai, dangiškoj šviesoj angelai neša gėles ir rožių vainikus. Apie Dievo 
Motiną laisvai stovi keturios šventosios. Kompozicija puiki, bet stokoja tikybinės 
dvasios. Kad ne angelai ir aureolė, manytum, kad čia galinga valdovė, rūmų ponių 
asistuojama, apdovanoja gerai užsitarnavusį pavaldinį. In hoc non laudo. 

Didysis tapytojų kunigaikštis iliustravo beveik visą šventraštį nuo angelų nu- 
puolimo iki pastarojo teismo.  Aprašydami tik garsiausius tikybinius paveikslus, turė- 
tume peržengti visuotinės meno istorijos leistinas ribas. Net tiksliausi monogratai 
jųjų tepaduoda nedidelę atranką. Tolygiai jis supaveikslino beveik visą Ovidijų. To- 
dėl ir mitologiniuose jo kūriniuose negalėsime ilgai sugaišti, ir turėsime pasitenkinti 
tik kai kuriais, plačiau žinomais. 


Gal nė vienas kitas menininkas nebuvo taip susipažinęs su graikų ir romėnų 
mitais, kaip Rubensas. Italijoj atsidėjęs kopijavo antikės monumentus, o jo palocius 
Antverpene ir Steeno pilis pas Mechliną buvo kraute prikrauti senovės liekanomis. 
Jo paveikslai tačiau ne visai tiksliai atpasakoja mitologines scenas. Tam kaltas jo 
realizmas. Klasikai vaizdavo savo dievus ramioj ir idealioj formoj, kurioj pasireiškia 
jų laimingos būties džiaugsmas ir pasitenkinimas. Rubens, priešingai, pasižymėjo 
sensualizmu, dramatiškumu ir lyčiu gašlumu. Tvirtai laikydamasi tikrenybės ir, im- 
damas modelius iš savo žemiečių, jis turėjo nutolti nuo antikės pažiūrų. 


Pav. 194, Rubens: Jo ir Argus. Dresdeno galerijoje. 

Neramiam baroko tapytojui labjausiai tiko dramatiškos scenos. Todėljo Leu- 
kippo dukterų Pagrobimas Miūncheno Pinakotekoj (žiūr. pav. 193.). geriausiai 
vaizduoja senovės mitą. Dioskūrai Kastoras ir Poliuksas, nusėdę nuo žirgų, pagauna 
šviesos genijus Febę ir Hilaeirą.  Neapsieina be pasipriešinimo ir kovos. Bet vargu 
moteriškėms grumtis su tvirtais vyrais. Dioskūrai laimėja. Dramatiškas momentas 
teikia gražaus vaizdo. Skaistūs moteriškių kūnai kaip tik pritinka šviesos genijams. 
Riebios flandrietės čia davė visai tinkamų modelių. 

Kaip ramūs vaizdai vyko. didžiajam menininkui, rodo Jo ir Argaus pa- 
veikslas Dresdeno galerijoj (žiūr. pav. 194.). Turinys paimtas iš Ovidijaus metamor- 


Pav. 195. Rubens: Satirai ir Nimfos. Dresdeno galerijoj. 


fozų. Jupiteris, pamilęs gražiąją Inacho dukterį Jo, būtinai nori ją suvedžioti. Tai 
pastebėjo Junona ir užsidegė kerštu. Gelbėti numylėtai nuo pavydžios deivės pasikė- 
symų, Jupiteris paverčia ją į baltą telyčią. Junona, nepasitikėdama visagalio vyro iš- 
tikimybe, prašo jį padovanoti jai gražiąją karvę. Jupiteris, trokšdamas šeimininio 
gyvenimo taikos, noromis nenoromis turi sutikti. Gudri deivė paveda ją ganyti šim- 
taakiui Argui, nuo kurio ir patsai dievų tėvas nieko paslėpti negali. Bet Jupiteris, 
įsako Merkūrui nužudyti jam nepatogų sargą. Dievų pasiuntinys, nusiėmęs sparnus, 


200 RUBENS. 


pavirsta į piemenį. Pasidaręs vamzdį, jis sau linksmai dūduoja, ganydamas svetimą 
bandą. Jo muziką girdi Argus ir gėrisi. Abu susitaria krūvoj ganyti kalno pakra- 
štėje, kad geriau prižiūrėtų galvijus. Graži dievo muzika keri budrų sargą, ir jis už- 
miega. Tai pastebėjęs griežikas, atsargiai išsitraukia iš makščių kardą ir nudeda šim- 
taakį. Junona, apgailestaudama ištikimą tarną, jo akimis apsagsto savo povo Uedegs, 
Rubens laimingai su- 
gavo momentą, kurs 
gana ryškiai atpasa- 
koja keistą mitą. Vi- 
duryje miega, sukniu- 
bęs, Argus, kairėj 
Merkūras pamažu trau- 
kia iš makščių kardą, 
o dešinėj stovi Jo. 
Žiūrėdama  protingo- 
mis akimis, ji rodos 
nujaučia savo išvada- 
vimo valandą. Veltui 
Junona debesyse no- 
rėtų sutrukdyti galva- 
žudystę. Argaus mir- 
tis nebeišvengiama. 
Figūrų tipai, karvė ir 
peizažas paimti iš 
Flandrijos, bet tiksliai 
vaizduoja Ovidijaus 
metamoriozą. Čia vis- 
kas nusisekęs: kon- 
cepcija, kompozicija, 
oro ir šviesos perspek- 
tyva, peizažas ir ko- 
loritas.  Ž. priedą. 
Ne pro šalį bus 
pastebėti, kad mitolo- 
gijos siužetai tapybai 
netinka. Graikų ir ro- 
mėnų dievai seniai 
atgyveno savo amžių, 
ir jais dabar niekas Pav. 196, Mlbens: Rubens su savo pirmąja žmona.  Mūncheno 
nebetiki. Iš jų tepasi- E akiekoje 
liko idėjos, ir todėl 
jie mums teduoda simbolinės bei alegorinės reikšmės. Bet senoms, susikrištalizavu- 
sioms idėjoms apipavidalinti labjau tinka skulptūra. Tapytojas, vaizduojąs tikrenybės 
pagrindais, nesugeba tiksliai atvaizduoti žuvusios dievų individualybės, apipavidalinda- 
mas vien žmogų su visais jo tobulumais ir silpnybėmis. Kad vienok genialus tapy- 

tojas įstengė ir mitologiniais paveikslais sudominti žiūrėtojus ir jiems patiekti estetinio 
pasigėrėjimo, pakankamai įrodė Rubens. Jau tik ką analizuotas paveikslas sužadina 
daug kilnių minčių. Argų ir šiandien dar turime nemaža. Atsiranda žmonių, kurie 
visa pastebi, tarsi turėdami šimtą akių. Deja, ir jie tiktai žmonės, ir dažnai užsnūsta, 
kada reikėtų budėti. Todėl ir posakis: jis turi Argaus akis, reikia aiškinti relatyvia 
prasme. Tik vienas Dievas visa mato. 
Tolygiai reikšmingas Satirų ir Nimtfų paveikslas Dresdeno galerijoj (žiūr. 
š pav. 195). Jame matome 
tris satirus ir keturias nim- 
las. Vis tai pusdieviai, 
kalnų, miškų ir upių gy- 
ventojai. Satirai neša že- 
mės vaisius, o Dianos pa- 
lydovės paukščius (pirmoji 
nimia) ir žvėrius (antroji 
nimia).  Nepastebime nei 
medžių, nei upių, nei kal- 
nų, vienok juos gyvai nu- 
jaučiame. Žemė maitina 
mus savo krūtine ir džiu- 
gina savo gamtos grožiu. 
Ir tas paveikslas puikiai 
nusisekęs, nors vietoj anti- 
kės dievų R. vaizduoja 
Flandrijos tipus. Ypač pir- 
mutinė nimia perdaug žmo- 
giškai atrodo. Jos riebus 
kūnas tik skaniais valgiais, 
kurių pavyzdžius matome 
prijuostėj, tegali būti patei- 
sinamas. 
Mitologines figūras 
R. dažnai vartojo išreikšti 
abstrakčioms mintims, at- 
vaizduojamoms alegorijų pa- 
vidalu, pav. mokslui, tilozoti- 
Pav. 197. Rubens: Rubens su savo antrąja žmona. Londono jai, Bažnyčiai, herezijai, ap- . 
Tautų galerijoj. jakimui, užsikirtimui, neapy- 
kantai ir t. tt Užsakius in- 
fantei Izabelai Klarai Eugenijai, R. 1627. m. paruošė ištisą pavyzdžių ciklą gobeli- 
nams; Kai kurie jų nežinia kur dingo, bet daugelis išliko. Taip, Prado galerijoj 
aptinkame Eucharistijos Triumią. Garbės ratuose sėdi Bažnyčia puikios, 
pasipuošusios panelės pavidalu ir turi rankose monstranciją su šv. Sakramentu.  Ark- 
lius veda keturi genijai. Paskui seka du vyru: vienas užrištomis akimis, antras asilo ausi- 
mis. Ratai tratina pavirtusias Nesantaiką ir Neapykantą. Tipai ir čia paimti iš Flandrijos. 


> + + 

Tokias pat mitologines ir alegorines figūras R. dažnai įpynė į istorinius pa- 
veikslus.  Trokšdama papuošti savo Luksemburgo pilį Paryžiuje, karalienė Maria 
Medici užsakė 21 didelio formato paveikslą savo gyvenimui pailiustruoti. Nepasi- 
žymėjus jai nei dideliais karo žygiais, nei ypatingu grožiu, sumanus tapytojas apstatė -- 
ją mitologinėmis bei alegorinėmis figūromis. Taip, ją auklėja Minerva, moko groti 
Apolonas, iškalbos jėga apdovanoja Merkūras, o gracijos įteikia jai garbės vainiką, 
tariant, didingoji valdovė 
daugiau praleidžia laiko 
Olimpe negu Prancūzijoj. 
Net jungtuvės bažnyčioje 
neapsiėjo be olimpiečių 
jos treną (rūbų uodegą) 
neša  Hymenas (vestuvių 
dievas). Iš R. istorinių pa- 
veikslų ypač paminėtina 
gražūs pavyzdžiai gobelinų 
audėjoms, būtent: Deci- 
jaus Muso Pasiau- 
kojimas ir Konstan- 
tino Didžiojo žy- 
giai. ' 


Bet iš visų tapy- 
bos rūšių visų geriausiai 
vyko jam portretai. Būda- 
mas realistas, jis ir visus 
savo tipus atvaizdavo ioto- 
gratišku tikslumu. Todėl 
tinkamų portretų rasime be- 
veik kiekviename jo pa- 
veiksle. Bet ir paskirų at- 
vaizdų jis paliko visą aibę. 
Jų visų geriausi buvo au- 
toportretai ir šeimos narių 
atvaizdai. Mūncheno Pina- 
kotekoj  aptinkame Ru- 
bensą su savo pirmąja 
žmona Izabela  Brant 
(žiūr. pav. 196.) Abu at | Pat po Rubens: Chapeau de paille. Londono Tautų 
rodo kaip gyvi. Tapyto- galerija, 
jas sėdi, sudėjęs kryžmai 
kojas. Kairė ranka, laisvai turėdama kardo rankeną, iAIaEiija į krėslo atlošą, bet de- 
šinė padėta ant kelių. Žmona, atsisėdusi žemiau, turi rankutę padėjusi ant vyro ke- 
lių ir ramiai žiūri į tolį. Tikrai laiminga pora. Turtingi rūbai atvaizduoti tikru ni- 
derlandiečių tikslumu. . "dy 

Dažniau aptinkame maestrą su žmona Alena Fourment. Londono 


“ 

Tautų galerijoj matome juos bevaikštinėjančius po parką su vaiku, kurį palaiko vir- 
vele. Ryškiau ir tiksliau išreikšti tikrenybės rodos nė nebegalima. (Žiūr. pav. 197.). 

Toj pačioj galerijoj aptinkame ir kitą Rubenso tapytą portretą, neteisingai pa- 
vadintą Chapeau de paillę — šiaudinė skrybelė (žiūr. pav. 198.). Iš tikrųjų, po- 


Pav. 199. Rubens: Albertas ir Mikalojus Rubensai. Dres- 
deno galerijoj. 


nios skrybelė ne šiaudinė, bet 
veltinė. R. taip realiai visa at- 
vaizdavo, kad apdaro medžiaga 
galima įspėti be mažiausios abe- 
jonės. 

Dresdeno galerijoj išsta- 
tytas bene geriausis R. portretas. 
Tai jo antrosios žmonos Alenos 
sūnūs Albertas ir Mikalo- 
jus (žiūr. pav. 199.) Tik tėvas 
tagalėjo tokiu žavimu maestrumu 
atvaizduoti savo mylimus vaikus. 
Vyresnysis pasižymi gracingu ri- 
teriškumu. Laisvai atsistojęs, jis 
dešinę ranką turi atrėmęs į šlau- 
nį, o kaire apkabina brolį. Jau- 
nesnysis atsidėjės dresuoja jauną 
dagilėlį. Jų turtingi rūbai atvaiz- 
duoti tikrai fotografiškai. 

Kad didysis tapytojas 
Argaus akimis stebėjo ne tik 
žmones, bet ir žvėris, rodo jo 
medžioklės. Iš daugelio tos rū- 
šies paveikslų paimkime pavyz- 
džiui nors porą iš Dresdeno ga- 
lerijos. 

Šerno Medžioklėj 
dalyvavo patsai tapytojas (žiūr. 
pav. 200.). Kartą, pasijodinėda- 
mas su Oranijos princu Moricu, 
netyčia užjojo medžioklę, su- 
rengtą grafo Lalaingo, kurio mo- 
tinai jis kadaise tarnavo pažu. 
Šernas, perskrodęs keletą šunų 
ir vejemas kitų, pagaliau puola 
medžiotojus, slepiančiuosius už 


pavirtusio medžio, bet grafas Lalaingas gerai pataikintu smūgiu nudeda įsiutusį žvėrį. 
Kaip tiksliai tai atvaizdavo genialus tapytojas, rodo mūsų paveikslas. 

Liūtų Medžioklė (žiūr. pav. 201.) buvo paties Rubenso net surengta. Pa- 
siųstas hercogo Vincento Gonzagos iš Mantuos į Ispaniją pas karalių Filipą IV. di- 


plomatinėj misijoj, ilamanietis, pasinaudodamas proga, sumanė susipažinti su maurų 

kadaise gyvenamu kraštu, ir nuvyko į Gibraltarą ir Algezirą, kur rado net maurų gi- 
minės liekanas. Čia jis sutiko Estrellą, gražiąją de Alheiro dukterį ir, įsimylęjęs iki 
ausų, būtinai panorėjo ją vesti. Deja, gražuolė, kad ir skaisti kaip deivė, buvo 
pikta kaip ragana. Bet aistringasis menininkas pasiryžo panešti visą jos tiraniją ir 
pasidavė mylimos įgaidams tikrai vergišku klusnumu. Įnoringa moteriškė nelaimin- 
gąjį kankino, kaip įmanydama. Tai liepė jam sugauti bezdžionę, tai deliiną, pagaliau 
surengti medžioklę ir jai po kojomis patiesti nugalabinto liūto kailį. Klusnus grožio 


Pav. 200. Rubens: Šerno Medžioklė. Dresdeno galerijoj. 


„arbintojas nepasibijojo nė to Herkuleso žygio. Persikėlė per Viduržemių jūrą ir Ai- 
rikoj suruošė liūtų medžioklę, kurioj panorėjo dalyvauti ir gražuolės tėvas. Drąsus 
medžiotojai, šokę ant arabiškų“ arklių, tuojau pradėjo baisų žygį. Priešais ėjo plikas 
vergas, turįs pritraukti plėšrius. Staiga, p krūmykščių išlindo didelis leopardas ir ėmė 
bėgti nuo ginkluotų vyrų, bet pervertas durtuvu, krito negyvas. Kaip matai, iš po 
uolos iššoko milžiniškas liūtas ir savo letena priplojo prie žemės nelaimingąjį vergą. 
Apsvaigintas galingu smūgiu, liūtas dar pakelia galvą, bet, pervertas durtuvu, nustoja 
gyvybės. Tik šitai pasirodo liūtų pora. Motinai gelbėjant vaikus, tėvas šoka į 
Alheiro arklį, ir nagais ir dantimis drasko nelaimingąjį raitelį, bet perkirstas kito me- 
džiotojo kreivu kardu, kartu su auka nuvirsta žemėn ir miršta. Deja, ir Alhei- 
heiras Rubenso rankose persiskiria su šiuo pasauliu. Po tokios baisios katastrofas 

niekas nė nemanė pasinaudoti nugalabintų plėšrių odomis. Estrella, sužinojusi apie 
baisų įvykį, pasisakė mylinti Rubensą, bet tą pačią naktį pabėgo pas savo tetą į Kor- 
dovos vienuolyną. Tą šiurpulingą nuotykį Rubens praamžino Dresdeno galerijos 
Liūtų Mežioklėje. 

Genialiam tapytojų kunigaikščiui vis kas vyko, ko tik ėmėsi, ir visur jis pasirodė 
tikru virtuozu. Savo amžiaus pabaigoje, gyvendamas Steeno viloj, jis daugiausia 
stebėjo intimių draugijų ir liaudies gyvenimą. Savo pastabas atvaizdavo tikru mae- 
striškumu žanriniuose bei peizažiniuose paveiksluose, duodamas puikių pavyzdžių 
naujajai menininkų kartai. 

Vienos galerijoj aptinkame jo Pilies Parką (žiūr. pav. 202.). Tai vienas 


201. Rubens: Liūtų Medžioklė, Dresdeno galerijoj. 


jo „meilės sodų“, kuriuos Wateau paskiau išvystė į arkadiškas idiles. Čia mato. 
aukštesniųjų luomų intimų gyvenimą ir žaidimus. Gražus peizažas teikia linksmai draugi- 
jai įsisiubavusių vasarotojų smagumo. 

Rubensui nemaža padėjo jo mokiniai ir draugai, ypač peizažistas Jonas 
Wildens ir žvėrių tapytojas Franc Snijders, bet koncepcijas ir atbaigą vi- 
sados vykdė patsai maestro. 

Apie didįjį tapytojų kunigaikštį teko mums plačiau kalbėti negu visuotinėj 
meno istorijoj tai leistina, bet į tai paskatino mus dvi svarbios priežastys, būtent: 
maestro genialumas ir jo įtaka į Lietuvos meną. Vilniaus katedroj turime puikių go- 

belinų, pagamintų jo mokyklos, ypač Franco Snijdero pavyzdžiais. Apie juos savo 
laiku turėsime plačiau pakalbėti. 


Pav. 202. Rubens : Pilies Parkas. Vienos k. galerijoj. 


Anthonis van Dyck. 


[R tbens turėjo daug mokinių įr padėjėjų. Jųjų žimiausis ir gabiausis buvo Antho- 
nis van Dyck (tark: deik), gimęs Antverpene 1599., o miręs Blackiriarse (pas 
Londoną) 1641. m. Tapybos jis mokėsi pas Henriką van Balen ir Rubensą. Pabai- 
gęs mokslą ir išbuvęs metus (1621—22) pas Anglijos karalių Jokūbą I, atliko kelionę 
Italijon, buvo Genuoj, Venecijoj, Turine, Mantuoj, Romoje, Palermoj ir Neapoly. 1625. m. 
grįžta Prancūzijon, o 1626. m. Mechlinan ir Antverpenan. Iš čia jį pasikviečia 
Karolis I: Anglijon 1632. m. Ten veda gražiąją Marią Ruthven, o jos akstinamas, 
išvysto nepaprastą kūrybinę energiją ir susilaukia visokių paaukštinimų ir didelės 
garbės. Papuolus jo aukštajam' globėjui sunkion būklėn, jis buvo priverstas pasi- 
traukti Prancūzijon, bet netrukus vėl grįgb Anglijon, kur ir mirė 1641 m. gruodžio 9. d. 
Van Dyck griežtai sekė Rubensu, ir tarp jųdviejų kūrybos: pastebime daug 
giminystės. Yra paveikslų, apie kuriuos lig šiai dienai negalima nustatyti, ar jie buvo 
tapyti mokytojo, ar mokinio, ar biejų kartu. Tačiau jų talentas gana skirtingas. Ru- 
bensui geriausiai vyko epiški ir dramatiški vaizdai, o v. Dyckui lirinės nuotaikos iš- 
raiška. ] širdies ir sielos gelmes jis geriau pajėgė įžvelgti ir įsijausti negu jo moky- 
tojas. Todėl jo tapyba pasižymi didesniu nuoširdumu ir tinkamiau apibūdina viduji- 

nius jausmus. Jis taip mokėjo užgauti vidujinio grožio, užuojautos, pasigailėjimo ir 
skausmo stygas, kad paveikė ir sujaudino kiekvieną, kad ir abejingą žiūrėtoją. 

Tačiau, neturėdamas savo mokytojo universalumo, mokslo, prityrimo, fantazi- 
jos ir technikos pajėgumų, jis negalėjo pasižymėti tokia tapybine paplasta, kaip tapy- 
tojų didysis kunigaikštis, ir jo kūrybos plotmė buvo žymiai siauresnė. Tikrą virtuo- 
zumą jis teparodė portretuose, Neblogai vyko ir tikybiniai paveikslai, bet, pasidavęs 
prabangingam  gyveni- 
mui, jis neįstengė išsi- 
laikyti reikiamoj aukštu- 
moj. 


Prieš vykdamas 
Italijon jis įkandin sekė 
Rubensu, ir buvo jį be- 
pasivejąs. Kartą, mae- 
strui išvykus pasidojinėti, 
smalsūs mokiniai įsibrovė 
į jo dirbtuvę, norėdami 
pamatyti jo naująjį pa- 
veikslą. Jaunuoliams be- 
sistumdant, vienas už- 
griuvo ant dar neišdžiu- 
vusio tapinio ir jį suža- 
lojo.  Nusiminę kaltinin- 
kai nutarė gelbėti keblią 
situaciją ir atitaisyti pa- 
veikslą. Darbas buvo 
pavestas Dyckui. Ant 
rytojaus, pastebėjęs patai- 
są it, ištyręs dalyką, ne 
tik  nesubarė  veiklaus 
mokinio, bet dar pagyrė 
ir patarė jam neatidėtinai 
vykti Italijon.  Kelionei 
dargi padovanojo jam 
vieną savo geriausių 
arklių, kurį v. Dyck at- 
vaizdavo šv. Martino pa- Pav. 203. Van Dyck: Karolio I. Atvaizdas. Paryžiaus Louvre. 
veiksle. Nenuostabu, kad 
zabusis mūzų augintinis, vos eidamas 20. metus, buvo paskelbtas meistru ir įrašytas 
į tapytojų korporaciją Antverpene. 

Italija širdingai sutiko plačiai įgarsėjusio Rubenso mokinį, atidžiai rūpinda- 
masi jo likimu. Romoje jį priglaudė kardinolas Bentivoglio, buvęs Niderlandų nunci- 
jus. Genuos magnatai apkrovė jį užsakymais, teikdami neturtingam menininkui pel- 
ningo darbo. Ir šiandien jo vaizduotų aristokratų portretai tebepuoši istorinius (Ge- 
nuos palocius. Bet ne Genua, ne Roma, ne Florencija ar kiti Italijos miestai buvo 

jo kelionės tikslas, o Venecija su Ticijono, Palma Vecchio ir Tintoretto žavimais ta- 
piniais. Jų vaiskus koloritas ir šviesos linksmi akordai atskleidė jam naujų horizontų, 
padariusių neginčijamos įtakos į jaunojo ilamano stilių. Deja, jo užgaidas pasekti Ti- 
cijonu istoriniuose paveiksluose negalėjo būti realizuotas, kadangi likimas jam lėmė 
atsidėti portretams. 

1632. m. karalius Karolis I. pašaukė jį Anglijon, kur ir pasiliko su maža per- 
trauka iki mirties. Aukštasis globėjas paskyrė jam algą, padovanojo Blackiriarso vilą 
ir apkrovė užsakymais. Patį karalių jis turėjo vaizduoti 12, karalienę 7, jų vaikus 
keletą kartų.  Rūmiečiai irgi panorėjo pozuoti garsiajam portretininkui, pagaliau ir kiti 


Pav. 204. Van Dyck: Karolio I. Vaikai. Windzore, 


viešpataujančios bendruomenės sluoksniai užsakė savo portretus. Meninkas, nebegalė- 
damas visų užsakytojų patenkinti, žymiai pakėlė atvaizdų kainą, o per tai labai pra- 
turtėjo, dėja, savo nelaimei. Įsigijęs turtu, ėmė lėbauti, pasidavė prabangoms, vaiši- 
no viso pasaulio garsenybes, pagaliau Šepus gyvenimas pakirto jo pe ir jis mirė, 
būdamas vos 42 metus amžiaus. 

Dabar vien Anglijoj priskaito apie 300 jo portretų, o kiek jų išblaškytų pc 
viso pasaulio muzejus? Rusijos ciesorienė Kotryna II. 1771. m. nupirko grafo Thierso | 
turtingą Dycko paveikslų rinkinį ir išsivežė Rusijon. Tik vieną Karolio I. portretą 
pavyko grafienei Du Barri įsigyti už 24,000 svarų, ir jis pasiliko Prancūzijoj (dabar 
Paryžiaus Louvre). 

Toksai nepaprastas pasisekimas išaiškinamas tapytojo pajėgumu veikliai iš- 
reikšti vidujinį ir išorinį žmogaus grožį, visai nekenkiant jo panašumui. Jo portre- 
tuose pastebime dvasios kilnumą ir kūno teigiamus savumus. Jis mokėjo, kaip nie- 
kas kitas, įžvelgti vaizduojamo asmens tikrą pobūdį ir išreikšti jį tinkama forma, su- 
kilnindamas dvasią ir išdailindamas kūną. Lirikas tapytojas matė kiekviename žmo- 
guje Dievo paveikslą ir uždėjo jam kilnumo aureolę. 

Plačiausiai žinomas aukščiau minėtas Karolio I. atvaizdas Paryžiaus 
Louvre (žiūr. pav. 203.). Tai gražiausis v. Dycko tapinys. Jame pasireiškia genia- 
laus portretiniko virtuozinis pa- 
jėgumas. Karalius, nusėdęs nuo 
arklio, stovi ant kalvos puikioj 
apylinkėj, atrėmęs kairę į šoną 
viršuj kardo, o dešinę tvirtai pa- 
dėjęs ant lazdos, ir žiūri, pagrę- 
žęs galvą į šalį. Poza ir žvilgis 
tikrai karališki. Už valdovo ma- 
tome du tarnu, kurių vienas lai- 
ko jo apsiaustą, o antras turi 

ekantriai trypiantį arklį. Trąšus 
„ adis savo iškėstomis šakomis 
„sikia malonaus pavėsio. Taip 
praleidžia kruopštusis karalius 
savo poilsio laiką.  Atvaizdas 
pateko Louvran per minėtą gra- 
ftienę Du Barri. 

Neblogai vykusi Karo- 
lio I. Vaikų kompozicija Win- 
dzore (žiūr. pav. 204.). Čia ma- 
tome nayvius, bet daug žadan- 
čius vaikus. Vyresnysis, Walės 
princas, paskui karalius Karolis 
II., stovi viduryje, apkabinęs bul- 
dogo galvą.  Skaistūs spalvų 
niuansai kaip tik tinka vaikų at- Pav. 205. Van Dyck: Autoportretas iš 1641. m. 


vaizdui. 
Turėdamas vaizduoti aukštuomenę ir garsenybes, v. Dyck stengėsi jiems 


duoti aristokratiškos išvaizdos ir kilnumo, bet moterims žavios gracijos. Pažvelgęs į 
jo žmonos portretą, jauti kažkokią magišką jėgą, ne tik patraukiančią žiūrėtoją, 
bet ir sukilninančią vaizduojamos asmenybę, kurios negalima nepagerbti. 

Kad ir apkrautas užsakymais, gabusis Rubenso mokinys rado tačiau laiko ir 
"save atvaizduoti. Čia paduodame jo autoportetą iš 1641. m. (žiūr. pav. 205.) 
Gyvendamas aristokratų tarpe, jis ir patsai žymiai suaristokratėjo. Tas gražus banga- 
plaukis vyras ne tik savo teptukų; bet ir kilnia išvaizda galėjo lengvai pritraukti at- 
vaizdų modelius. 

Be portretų v. Dyck paliko daug puikių tikybinių paveikslų. Juose dar lab- 

jau žymi Rubenso įtaka. Tik jie rodo daugiau lirinės nuotaikos, 0 mažiau drama- 
tiško veiksmo. Jo teptukui geriausiai tiko sentimentalios temos, kuriomis galėjo pa- 
reikšti skausmus, kančias, persekiojimus ir kilnią meilę. Kristaus suėmimas, Erškė- 
čiais apvainikavimas, Prikryžiavimas, Kryžiaus pakėlimas, Apverkimas, Egiptan bėgi- 
mas, šv. Martinas, pasidalinąs apsiaustu šu elgeta, Madona su šv. Rozalija, vainikuo- 
jama Dieviško Kūdikio priskaitoma prie jo geriausių paveikslų. 

Labai graudingi jo 
Kristaus Apverkimo 
(Pieta) tapiniai. Berlyno 
paveiksle (žiūr. pav. 206.) 
matome Kristaus lavoną, 
atremtą į uolą ir priturimą šv. 
Jono apaštalo. Šv. Panelė, 
perblokšta širdgėlos, ištiesu- 
si rankas, bėga apkabinti sa- 
vo mylimiausio Sūnaus, bet 
Marija Magdalena, raminda- 
majosskausmą, pagarbiai de- 
da jai ranką ant peties, apžiū- 
rint angeliukams Išganytojo 
žaizdas. Tamsus koloritas 
tinkamai suderintas su gū- 
džia nuotaika. 

Visų geriausiai vy- 
ko Dyckui tikybinės idilės. 
Tik gaila, kad jis jų taip 
maža sukūrė. Poilsis 
kelionėj į Egiptą 
Miincheno galerijoj teikia 
tikrai žavaus vaizdo. Kūdi- 
kis užmigo prie Motinos 
krūtinės ir saldžiai miega. 
Šv. Juozapas norėtų arčiau 
pasidžiaugti tuo maloniu 
reiškiniu, bet šv. Panelė 
įspėja vyrą, kreipdama į jį 
Pav. 206. Van Dyck: Kristaus Apverkimas (Pieta). Berlyne. akis, kad nepabudintų Die- 

viško Vaikelio. 

Veiklusis tapytojas nemaža prisidėjo ir prie ikonogralijos praplėtimo. Savo 
žymesnius paveikslus jis nupiešė ant kartono, duodamas vario raižytojams gerų pavyz- 
džių graviuroms. Iki jo mirties jau buvo paruošta 80 vario klišių, kurių skaičius, jam 
mirus, padidėjo lig 180. Tais laikais, neturint dar fotografijos, paveikslų reprodukcija 
buvo nelengva ir atsiėjo gana brangiai. Tiesa, Antverpene netrūko gerų vario raižy- 
tojo, bet jie, nebūdami menininkai, nesugebėjo kopijuoti iš originalų. Dabar, turėdami 
prieš akis piešinius, atvaizdavo juos fotogratišku tikslumu. 

Pavyzdžiui čia paduodame Sindiko Meerstrateno ir Antverpeno 
Burmistrienės portrėtų reprodukcijas (žiūr. pav. 207. ir 208.). 

Šalia didžiųjų Flandrijos maestrų Rubenso ir Dycko reikia dėti Jordaens, radęs 
daug pritarimo pas savo žemiečius ir pasižymėjęs keistu savotiškumu. 

Jordaens. Jokūbas Jordaens (1593—1678) buvo Adomo van Noort 
mokinys ir pasekė Rubensu, bet stokojo jo aistros ir švelnaus traupumo. Jo paveik- 


Pav. 207. Van Dyck: Sindiko Meerstraten atvaizdas. Kasselio galerijoj. 


slai gana šiurkštūs ir pasižymi ligūrų stambumu. Jis daugiausia mėgo miestelėnų 
tautiškus tipus, kuriuos susėjo į gausias grupes, taip kad jo tapiniai atrodė kaip ko- 
kie žmonių tankumynai. Tokie buvo ir jo religiniai paveikslai, kurių gana daug pa- 
liko. Kad tvirti ir stori šventieji nepakėlė dvasios ir nežadino tikybinės nuotaikos, 
suprantama savaime. Jei jis tačiau rado gausių užsakymų altorių paveikslams, reikia 
manyti, kad jo amžininkams, mėgusiems realybę, jie vis dėlto patiko. 

Jo žanriniai tapiniai iš miestelėnų gyvenimo, ryškiai vaizduodami tų laikų iš- 
taigingus papročius, pritraukė nemaža gerbėjų. Ypač plačiai žinomas jo paveikslas 
„Kaip senieji dainavo“ Dresdeno galerijoj (žiūr. pav. 209.) Už turtingai ap- 
krauto stalo sėdi laiminga buržujų šeima. Senelis su senele dainuoja, marti turi pa- 
kėlusi vyno taurę, o vaikai pučia vamzdžius. Kaip dainavo senieji, taip čeži jaunieji 
(wie die Alten sungen, so zwitschern die Jungen).  Toj linksmoj draugijoj matyti ir 
šunims neblogai sekasi. Paveikslas 
taip patiko prabangingiems piliečiams, 
"kad tapytojas turėjo jį keletą kartų 
pakartoti. Jį aptinkame Paryžiaus 
Louvre, Dresdeno ir Berlyno galeri- 
jose, Miūncheno Pinakotekoj ir kitur. 
Kadangi vidurinio luomo ištaigingu- 
mas geriausiai pasireiškia puotose, tai 
Jordaens jų daugiausia nutapė. Jo 
mėgiamoji tema buvo Trijų Karalių 
Pokylis arba pupos puota. Mat, 
Belgijoj buvo paprotis per Tris Kara- 
lius į pyragą įkepti pupą. Kas ją 
aptiko, buvo paskelbtas karaliumi. 
Laimingas valdovas išsirinkdavo ka- 
ralienę ir rūmiečius. Jam geriant, 
visi turėjo šaukti: „Karalius geria“ ir 
išgerti. Girtuokliavimas ėjo crescen- 
do, kol karalius nugriuvo nuo sosto 
ir pabaigė savo viešpatavimą. Ir tą 
paveikslą menininkas turėjo dažnai 
pakartoti. Jį randame Paryžiaus 
Louvre, Vienos, Kasselio ir Braunšvei- 
go galerijose, . 

Miestelėnų tipus aptinkame ir jo 
mitologiniuose paveiksluose. Tik poe- 
zija, šviesa ir vaiskūs dažai kiek tiek 
suminkština riebius ir išpurtusius nider- 
landų kūnus. 


Jordaens davė savo paveik- 
slams didelį formatą, ir jo figūros tu- 
ri beveik natūralų žmogaus dydį. Tuo Pav, 208, Van Dyck: Vad. Antverpeno Burmi- 
jis daugiausia pasekė Rubensu. d strienė, Miincheno Pinakotekoj. 


Be didžiųjų maestrų Belgija 
davė nemaža vadinamų „mažųjų“. Jie savo paveikslus tapė mažu formatu, bet užtat. 
rūpestingai, švelniai ir smulkmeniškai. Tokie buvo: David Rijckaert (--1661), 
Gonzales Cogues (--1684), pavadintas mažuoju van Dycku ir pasižymėjęs švelnia 
technika, šiltu koloritu ir sumania koncepcija (žiūr. pav. 210.); Pieter Snayers 

(-+-1667), Jan Wildens (--1653), Jan Siberechts, Hendrik Steenwyck, jėzui- 
tas Daniel Seghers ir k. Bet jųjų Žymiausis buvo David Teniers. 

Teniers. Turime du Dovydu Teniers: tėvą (1582—1649) ir sūnų (1610—1690). 
Jų paveikslai labai sunku išskirti. Kadangi Jaunesniysis buvo gabesnis ir vaisin- 
gesnis, tai apie jį čia plačiau pakalbėsime. (Gimęs Antverpene, o miręs Brūssele, jis 
buvo tikras belgas, bet pasidavė holandų įtakai, kad ir sekė Rubensu kolorite. Jo 
mėgiamoji tema buvo sodiečių gyvenimas ir prabangos: vestuvėse, smuklėse, kirmėse, 
šaulių šventėse, iškilmėse pajūryje, uoste ir t. t. Įvairiausių tipų atranka ir tinkamas 
apipavidalinimas domina ir džiugina žiūrėtoją, o gera menininko nuotaika ir sveikas 


Pav. 209. Jordaens: Wie die Alten sungen. Dresdeno galerijoj. 


humoras pragiedrina net melancholiką.  Paimkime pavyzdžiui Smuklę Dresdeno ga- 
lerijoj (žiūr. pav. 211.) Apie nedažytą stalą susitelkė keturi vyrai. Viename gale 
stovi turtingas laivininkas, kurio dukterį įsimylėjo vidury sėdįs jaunuolis. Antrame 
gale sėdi jo tėvas. Tarp laivininko ir jaunikio sėdi žydas makleris. Laivininkas ne- 
sutinka išleisti dukters už neturtingo vyro, bet jo tėvas, pasirašęs žydui vekselį, pa- 
sisako turįs pakankamai pinigų. „Bet kas man iš tokio uošvio, su kuriuo negaliu 
išgerti nė alaus stiklinės“ šaukia laivininkas. „Kas žin, atrėžia būs. uošvis, 
kas iš mūsų daugiau išgertų?“. Nustebęs laivininkas sutinka duoti dukterį už jo sū- 
naus, jei iš tikrųjų daugiau išgertų už jį. Prasideda derybos. Išgertas stiklines abu- 

du užbrėžia brūkšneliais ant stalo. Pagaliau, laivininkas, išdykinęs gana gausų stik- 
linių skaičių, pasisako nebegalįs daugiau gerti. Ima skaityti brūkšnelius, ir pasirodo, 
kad tariamas uošvis daugiau jų turi. Neveltui šalia tėvo sėdėjo žydas piršlys ir nušluostė 
jo bruožus. Laivininkas nenori tikėti savo akimis ir liepia patarnautojui patikrinti 
sąskaitą, užrašytą ant sienos. Deja, ir tas, papirktas žydo, mažiau brūkšnelių užrašė 
laivininkui. Veltui karštuolis gniaužia kumščius. Laižybos praloštos, ir jis turi leisti 
dukterį, kad ir už nevisai tinkamo vyro. Tai tikrai gyvas vaizdas, duodąs tikslaus 
supratimo apie tų laikų papročius. Smuklėj nusprendžiama jaunų žmonių likimas. Ir 


Pav, 210. Gonzales Cogues: Šeimos atvaizdas. Dresdeno galerijoj. 


tai toks paprastas dalykas, kad virtuvės gyventojai, kuriuos matome užpakaliniame 
plane, juo nė nesidomi, 

Dažniau aptinkame pasilinksminimus gryname ore. Tokius rodo Liaudies 
Šventė Dresdeno galerijoj (žiūr. pav. 212.) Juose dalyvauja ne tik sodiečiai, bet ir 
dvarponiai, mokytojai, pilies girininkai ir kiti inteligentai.  Jaunesniesiems šokant, 
rimtesnieji sėdi prie stalo ir puotauja. Kiti stovėdami prieš priebutį, šnekasi apie po- 
litiką. Vėl kiti, apsėdę storą šeimininkę, turinčią rankoj alaus stiklinę, mėglauja. 
Vienas, užgulęs alaus bačką, snaudžia, o kitas, atsistojęs kertėj, ožius bielija, kada 
triukšmadarius išveda pro užpakalinius vartus. Du, griuvinėdami, jau stumiasi namo. 
Tik dvarponiai (kairėj) dar laikosi ramiai ir rimtai. Bet viena dvarininkė jau pasida- 
vė šventės magijai ir šoka su šauniu sodžiaus vaikinu. Muzikantai po medžiu trau- 

kia iš dvylikos gyslių, traukdami vienus į šokius, kitus gi nuteikdami gašlingai (deši- 
nėj). Net motina su kūdikiu (priešais) atvyko pasigėrėti linksma tautos švente. Vis 
tai tiksliai ir realiai apibūdina senovės niderlandų papročius. Panašų vaizdą rodo 
Šokiai prieš Smuklę Petrapilio Ermitaže (žiūr. pav. 212.). 

D. Teniers Jaunesnysis buvo labai vaisingas ir populiarus tapytojas. Jo pa- 
veikslus aptinkame Brisselio, Dresdeno, Vienos, Mūncheno, Madrido, Berlyno, Petra- 
pylio ir k. galerijose. Jie buvo labai aukštai vertinami. Brūsselio galerija už 


Pav, 211. Teniers: Smuklė, Dresdeno galerijoj. 


Flamanų Kirmesę užmokėjo 125,000 frankų, 0 Žuvų Turgų per varžyti- 
nes Paryžiuje nupirko už 159,000 fr. 

Jėzuitas Danielius Seghers iš Antverpeno (1590—1661) įgarsėjo savo 
rožių vainikais, kuriuos tapė apie šventųjų paveikslus ir reljefus. Jo techniką ir stilių 
gyvai atmena mūsų Pažaislio Madona. Bene bus tai iš tikrųjų jo padaras. 
Lietuvos magnatams palaikant ryšius su Belgijos meninikais, tai visai galimas 
dalykas. 

Pav. 212. Teniers: Liaudies šventė, Dresdeno galerijoj. 


Holandų tapyba. 


p- sunkių ir ilgų kovų Niderlandijos septynios šiaurinės provincijos įsigijo paga- 

liau nepriklausomybę ir pasikėlė iki pasaulinės reikšmės valstybės (1648). Lais- 
va ir turtinga tauta negalėjo pasilikti be savo meno. Pašalinus kalvinizmui, pasida- 
riusiam valstybine tikyba, religinius paveikslus, holandų menas tegalėjo būti pasaulinis. 
Bet ir jis turėjo apsiriboti tik kai kuriais jo reiškiniais. Neturint tinkamų palocių, 
istorinė tapyba nesugebėjo tinkamai išsivystyti ir pasiliko užmazgoje. Atsisky- 
rusi ir izoliuota nuo pasaulio tauta taip pat negalėjo domintis kaimyninių valstybių idea- 
lais, ir jos vaizdyba turėjo pasilikti grynai tautinė. Bet ir ji buvo apibrėžta ypa- 
tingo skonio ir pažiūrų. 

Holandai labai aukštai vertino savo tautos vadus, bet mažai kreipė dėmesio į 
kolektyvines jėgas. Todėl pas juos mūšių paveikslų beveik neaptinkame. Už- 
tat atvaizdų kūryba pasiekė labai aukštą laipsnį. Turime aibę šaulių vadų, gildi- 
ju ir labdarių valdybų portretų, tai skyrium, tai grupėmis. Iš pradžių grupių tigūras- 
sueilinta horizontaliai, bet vėliau jas matome pokylių ir iškilmių apystovoj. Visi as- 
mens vaizduota fotografišku tikslumu, kadangi visi vienodai turėjo apmokėti menininką. 

Gerbdami garsias asmenybes, holandai nemažiau vertino sunkiai iškariautą 


HOLANDŲ TAPYBA. 217 


laisvę ir savo brangųjį kraštą. Atskirti nuo pasaulio politiniu ir tikybiniu atžvilgiais, 
jie išvystė nacionalizmo sąmonę bei tautinį susipratimą. Visa, kas holandiška, buvo 
gražu ir puiku. Kiekvienas žemės gabalėlis, trobesys, kiemas ir peizažas, paprotis, 
medis, gėlė, paukštis ir gyvulys buvo didžiai branginami. Nenuostabu, kad kasdie- 
nis liaudies gyvenimas buvo jų menininkų mėgiamoji tema, ir žanras niekur nepa- 
siekė tokių aukštumų, ir niekur kitur nepasirodė toks realus kaip Holandijoj. Tas 
realumas siekė kartais natūralizmo ir atsiliepė šlykštumu.  Girtuokliavimas, peštynės, 
gašlus poelgis, klastingi lošimai nedaug tegalėjo duoti grožio elementų, bet tikslus ti- 
pu apibūdinimas, švelni technika, šviesos žavingi žaismai ir permatomos; slėpiningos 
ūksmės teikė ir banaliam turiniui nemaža atrakcijos, duodami gana estetinio pasigėrėjimo. 


Pav. 213. Rembrandt: Manuės Auka, Mūncheno galerijoj. 


Šviesos ir ūksmės kombinacija (Helldunkel, chiaroscura, clair-ob- 
scur) holandų menininkai viršijo net Italijos garsius tapytojus. Niekas nepaneigs, 
kad Holandijos gamta ir gyventojai nepasižymi ypatingu grožiu. Bet, kai saulutė 
įpuola į peizažą bei draugiją, ir savo refleksais gražiai niuansuoja slėpiningas ūksmes, 
gauname tikrai žavingo vaizdo. Tą šviesos ir šešėlių žaismą holandai kaip tik mo- 
kėjo pritaikinti savo peizažams ir žanrui, 

Mažas paveikslų formatas, tinkąs puošti kabinetui ir neturįs didžiojo 
meno pretensijos, dargi žymiai suminkštino storus ir stambius holandų tipus, o su- 
manus šviesos ir ūksmės suderinimas teikė tapiniams nemaža grožio reikšmės. 


218 RUBENS. 


Todėl holandų tapyba užima visuotinėj meno istorijoj labai svarbią vietą ir 
sudaro itin reikšmingą skyrių viso pasaulio vaizdyboj. 

Gerų kūrinių skaičius taip didelis, kad jų čia suminėti nė negalima. Todėl 
turėsime pasitenkinti tik negausia jų atranka, 


Rembrandt Hermenszoon van Rijn. 


V ienas didžiausių ne tik Holandijos, bet ir viso pasaulio tapytojų buvo R e m - 
brandt (vardas) Hermenszoon (pavardė) van Rijn (vietovė), papras- 


Pav. 214. Rembrandt: Ahasvero Pokylis. Dresdeno galerijoj. 


tai Rembrandt vadinamas, gimęs Leydene 1606., o miręs Amsterdame 1669. m. 
Malūninko sūnus, jis neparodė palinkimo nei į tėvo amatą, nei į mokslą, bet nuo ma- 
žens ryžosi patapti menininku. Mokėsi tapybos pas Jokūbą van Svaneburch ir Petrą 
Lastmann, bet nepasekė nė vienu, o ėjo savo ypatingų pažiūrų keliu. 1631. m. persikėlė 
į Amsterdamą, suvienytųjų provincijų sostinę, ir netrukus pasidarė labai garsiu tapytoju. 

1633. m. jaunas menininkas susižiedavo su Saskia van Uylenburch, 
labai turtinga našlaite, ir apsigyveno pas jos giminaitį Henriką van Uylenburch. Da- 
bar prasidėjo jo gyvenimo laimingiausis tarpas. Susibičiuliavęs su sostinės patrici- 
jais, jis įsigijo puikius rūmus ir papuošė juos labai ištaigingai, nesigailėdamas jokių 

lėšų meno dalykams: statuloms, biustams, brangiems patiesalams ir ginklams. Meni- 
ninkas patapo aristokratu. 

Deja, 1642. m. mirė Saskia, ir Rembrandtas pateko į skurdą. Žmona visą 
savo turtą užrašė sūnui, leisdama juo naudotis vyrui, kol neves kitos pačios. Tai at- 
mindamas, tapytojas gyveno su savo tarnaite neteisėtoj moterystėj. Bet ir tai jo 
neišgelbėjo. Pamažu jis 
galutinai subankrutijo, pa- 
puolė į didžiausį skurdą ir 
mirė, nepalikdamas lėšų nė 
savo laidotuvėms. Tik vė- 
lyvesnės kartos suprato, kokį 
neišsemiamą turtą paliko tas 
driskis savo genialioj kūry- 
boj. Septynioliktame ir aš- 
tuonioliktame šimtmetyje jo 
paveikslai buvo vertinami 
šimtais tūkstančių frankų. 
Už. jo Juozapą pas 
Putifarą Berlyno muze- 
jus sumokėjo 1888. m, 
200,000 fr, o Rėmų Dir- 
bėją amerikietis H. Have- 
mayer 1888. m. pirko už 
400,000 frankų, 

Rembrandtas buvo 
vienas ne tik didžiausių, 
bet ir savotiškiausių tapy- 
tojų. Renesansistai, pasi- 
remdami antike, stengėsi 
išdailinti formą, liniją, tigū- 
rų apibrėžą ir piešinį. Iš 
tos normos pirmutinis iš- 
silaužė Caravaggio, iškel- 
damas šviesos ir spalvų 
reikšmę. Buvo tai maištas 
prieš aristokratiškąjį atgi- 
mimo meną.  Rembrandtas 
tą revoliuciją dar toliau pa- 
stumėjo, ieškodamas idealo 
šviesos efektuose. Šviesa su visais savo niuansais ir lūžimais buvo svarbiausia 
jo kūrybos priemonė. Jis jos reiškinius stebėjo nenuvargdamas visą savo amžių. 
Kaip šviečia gatvės liktarnos prietemoj, o kaip vidurnakty; kokį įspūdį daro kalvės 
kibirkščių žėrimas įvairiuose laiko ir apystovos aplinkybėse, kaip saulės ir ūksmės 
reiškiniai pakeičia peizažo išvaizdą, kaip akinanti šviesa veikia dažus — buvo prob- 
lemos, kurios jį daugiausia domino ir, kurias dažniausiai pavyko jam išspręsti. 


Pav. 215. Rembrandt: Kristaus nuo Kryžiaus Nuėmimas. 
Antverpene. 

Bet ne pati šviesa, o jos suderinimas su ūksme buvo tų problemų svarbiau- 
sis veiksnys. Tik šviesos ir šešelių harmonija keri žiūrėtoją. Todėl, apšviesdamas 
akinančia šviesa svarbiausius dalykus, jis antraeilius dėjo į permatomą ūksmę, kur ma- 
tosi visi ir mažiausi detaliai. Negana to, visi mažmožiai atvaizduoti tam tikra spal- 
va. Kada natūralistų ūksmės pasiliko be piešinio, Rembrandto šešeliai buvo vaiskūs 
ir spalvingi. 

Deja, akinanti šviesa pakenkė formai, linijai ir piešiniui. Visiems žinoma, 
kad aštri šviesa savotiškai nuteikia gamtą. Tą patį reiškinį matome ir paveiksluose. 
Bet šviesos pionierius maž į tai kreipė dėmesio, ir savo žavingu apšvietimu gausiai 
atsilygino už anatomijos klaidas. 

, Genialus tapytojas buvo neblogesnis ir raižikas. Jo trintiniai (Radierun- 
gen, gravures 4 V'eau-forte) garsūs visame pasaulyje. Jų priskaito iki 400, ir juos 
aptinkame beveik visuose didesniuose mu- 
zejuose. Trintinių technika visai paprasta. 
Vario plokštį apkloja vaško, kalitonijos ir 
asialto sluoksniu, ir trintuku įbrėžia jame 
paveikslą. Išėdinus plokštį tam tikra rūkš- 
timi, gaunama tinkamą klišę. Tuo būdu 
galima pareikšti įvairiausius chiaroscuro 
(šviesos bei ūksmės) efektus. 


Rembrandto kūriniai. 


K alvynizmas, valstybinė Holandijos ti- 
kyba, pasmerkė visus religinius pa- 
"veikslus ir tikru fanatiškumu juos perse- 
kiojo. Gal dėl to Rembrandtas išsižadėjo 
Kalvyno mokslo ir pasidarė mennonitu, pa- 
Pav. 216. Rembrandt: Autoportretas iš 1639. m. sirinkdamas bibliją vieninteliu tikybos vado- 
Trintinys (iškarpa). vu. Šventraštį jis žinojo, kaip savo pen- 

kius pirštus arba, kaip vokiečiai sako, buvo 

„bibelfest“. Iš biblijos daugiausiai jis ir ėmė savo temas. Bet jų skaičius nėra per- 
didelis, kadangi tapytojas mėgo tą patį dalyką visokeriopai apipavidalinti. Dažniau- 
siai aptinkame Abraomo motyvą. Geriausius jo paveikslus globoja Petrapilio Ermita- 
žas, būtent: Izaoko Paaukojimą ir Abraomas vaišina Tris Angelus. 
Taip pat dažnai vaizdavo R. Juozapo, Dovydo ir Samsono gyvenimą. Bene geriau- 
siai vykusi bus Manuės Auka Mūncheno galerijoj (žiūr. pav. 213.) Melsdamas, kad 
Dievas duotų jam sūnų, Manue degina auką Aukščiausiam. Staiga, iš ugnies pasikelia 
angelas, tarsi pareikšdamas, kad Dievas išklausė jo maldos, ir jo žmona pagimdys 
sūnų (Samsoną). Nustebęs ir persigandęs patriarchas perpuola ant kelių, žmonai vis 
dar nuoširdžiai besimeldžiant. Paveikslo ionas visai tamsus, bet dievobaiminga 
pora apšviesta ko ryškiausiai. Vaizdo silpnoji pusė yra nevisai vykęs angelas. 
Neblogesnių šviesos efektų teikia Ahasvero Pokylis Dresdeno galerijoj 

(žiūr. pav. 214.). Persijos karalius, atsisakius karalienei dalyvauti puotoje, surengtoj 
valstybės kunigaikščiams, pasirinko sau kitą pačią — gražiąją Esterą iš žydų giminės. 

Menininkas ją atvaizdavo už karališkojo stalo. Ji didingai sėdi šalia valdovo, rankas 
sudėjusi holandų papročiu ant krutinės, palaidais plaukais ir apvainikuota karališka 
karūna. Prieš ją matome puikų padėklą su aukso taure. Jos kairėj Ahasverus, at- 
sirėmęs į puikaus sosto atlošą, nusimauna žiedą ir kažką sako stovinčiai už jo tarnai- 
tei. Bus tai paslaptis, apie kurią niekas neturi žinoti. Stovįs šalia jos šambelionas 
(Amanas?) deda pirštą ant lūpų, pasižadėdamas neišduoti sekreto. Du muzikantai 
irgi atsidėję klausosi. Antrame stalo gale matome gana linksmą kompaniją. Šalia karalie- 
nės jaunas vyrukas stengiasi priversti kaimynę gerti iš savo taurės.Ties jais sėdinti po- 
relė, nė kiek nesivar- 
žydama, ramiai bučiuo- 
jasi. Stalo gale vie- 
na nebejauna ponia 
stebi staltiesės raštus, 
žiūrint kaimynams į 
tai su pasityčiojimu. 
Priešakyje stovi au- 
šintuvas SU Vyno ąS0- 
čiumi. 

Ne taip pa- 
veikslo turinys, kaip 
jo apšvietimas, žavi 
stebėtoją. Visa šviesa 
sukoncentruota į ka- 
ralienę ir jos artimiau- 
sią aplinką. Ji gau- 
siai apšviečia net ho- 
landų odos tapetus 
užpakalyje. Kitus as- 
menis paliečia vos jos 
reileksai. Ir patsai 
karalius ne visas ap- 
šviestas, Matyti, me- 
niniko pažiūromis jis 
tik antraeilis asmuo. 

Nemažiau mo- 
tyvų pačmė R. iš 
Naujojo Įstaty- Pav. 217. Rembrandt: Saskia. Dresdeno galerijoj. 


mo. Apreiškimas pie- 

menims, Trys karaliai, Kūdikio Kristaus paaukojimas bažnyčioj, Egiptan bėgimas, 
Šventoji Šeima, Lozoriaus prikėlimas, Kristaus pamokslas, Apverkimas (Pieta), Emau- 
so mokiniai, Sūnus vėjavaikis buvo jo mėgiamiausios temos. 

Iš daugelio Kristaus nuo kryžiaus nuėmimo paveikslų geriausius 
aptinkame Miinchene ir Antverpene (žiūr. pav. 215.) Jie visai panašūs į vienas ant- 
rą, ir tarp jų skirtumas visai nedidelis. Kristaus ištikimi draugai priima atpalaiduotą 
nio kryžiaus kūną. Dievobaimingos moteriškės patiesia žemėje brangų patiesalą. 

Juozapas iš Arimatejos prižiūri, kad viskas būtų tinkamai atlikta. Ant tamsaus fono 
iš dangaus žeria platūs šviesos spinduliai. Ypatingai gerai atvaizduoti žydų tipai. 
Neveltui tapytojas 17 metų gyveno Amsterdamo žydų kvartale. 

Portretai. Didžiausį savo virtuozumą Rembrandtas parodė atvaizdų kū- 
ryboj. Čia jo genijus pasireiškia visu savo pajėgumu. Jis ne tiek žiūrėjo į vaizduo- 
jamo fizinį tikslumą, kiek į jo būdo individualumą ir nuotaiką. Sunkiausias vaizda- 
vimo problemas sumanusis portretininkas mėgino savimi išspręsti, žiūrėdamas į veid- 
rodį. Jis paliko net 105 autoportretus, iš kurių 45 buvo trintiniai. 

Tolygiai jis dažnai vaizdavo savo artimuosius: žmoną, tėvą, motiną, brolį ir 
sūnų. Bet, vaizduodamas tuos pačius asmenis, jis niekados nepasikartojo, 0 vis pasi- 
reiškė naujais sumetimais. Iš nesuskai- 
tomų jo atvaizdų čia paminėsime vos 
keletą žymesnių. 

Geriausiu tapytojo autopor- 
tretu laikoma trintinys iš 1639. m. 
(žiūr. pav. 216.). Menininkas sėdi prie 
stalo, galvą papuošęs aksomo baretu, 
kurį turi ant dešinės ausies. Ilgi plau- 
kai nusileidžia ant brangaus apsiausto. 
Veidas iš šono atkreiptas į priekį. Kak- 
toje jau matosi raukšlės, bet gyvas žvil- 
gis rodo dar jaunas jėgas. Pagal tą 
trintinį padaryta maestro statula ir pa- 
statyta Amsterdame 1852. m. 

Gražų žmonos portretą 
aptinkame Dresdeno galerijoj (žiūr. pav. 
217.) Turėdama dešinėj gvaizdiką, kai- 
re paliečia krūtinės. Galva palenkta į 
dešinę, bet veidas atkreiptas į priekį. 
Šviesos ir ūksmės suderinimas pasižymi 
dideliu minkštumu. Ryškiai apšviestos 
tik rankos, viršutinė veido dalis ir krūtinė, 
ala 48 Žymiai senesnė atrodo ta pati 

>; 9. KemiBrakėi Saššia, Dresdeno BAN. Saskia kitame atvaizde toj pačioj g8- 

lerijoj (žiūr. pav. 218.). Čia matome jau . 

subrendusią moteriškę, kad ir norinčią dar patikti. Jos šypsnys nenatūralus ir dirb- 

tinis raumenų sutraukimas. Veltui puikiu apdaru ji norėtų padengti jaunystės žlu- 

gimą. Ir sumanus šviesos bei ūksmės suderinimas čia nedaug gelbsti. Nuostabu, 
kad galerijos direkcija pavadino ją Rembrandto sužieduotine. 

Dresdeno galerijoj matome ir Saskią ant vyro kelių (žiūr pav. 219.). 
Portretininkas čia persirengęs šauniu junkeriu su kardu ir skrybėle, papuošta brangia 
plunskna. Supdamas žmoną ant kelių, jis ranka pakelia didelę taurę, ir žiūri, atsi- 
grežęs į publiką. Į ją žiūri ir žmona. Ant puikiai padengto stalo matome tradicinį 
povo paštetą. Ta linksma šeimininė puota tuo labjau domina, kad R. beveik nieka- 
dos nesijuokė ir buvo labai rimtas vyras. Tuo keistu savo poelgiu jis norėjęs nuste- 

binti van Dycką, kurį buvęs užprašęs vakarienės. Tas vaizdas taip patikęs pačiam 
Rembrandtui, kad jį įamžinęs savo teptuku. Chiaroscura technika ir čia panaudota ko 
veikliausiai. 

Taip pat dažnai R. vaizdavo savo tėvą. Geriausis jo atvaizdas globojama 
Miincheno galerijoj (žiūr. pav. 220.) Kai kurie meno kritikai abejoja, kad tai būtų 
jo tėvas. Bet užtenka palyginti tėvo ir sūnaus atvaizdus, kad įsitikintume, kad čia 
tikrai jo esama. Jei kiti tėvo portretai atrodo skirtingi, tai tik dėl šviesos efektų. 
Stipri šviesa visados pakeičia išorines formas, teikdama apvalioms lytims aštrių 
kontūrų. Mūsų atvaizde menininkas stipriai suminkštino šviesą ir davė atvaizdui na- 
tūralios išvaizdos. Todėl ir 
vaizduojamas asmuo visai 
realus. Visa šviesa kon- 
centruota turbano juostoj, 
ir tik jos refleksai paliečia 
veidą ir krūtinę. Turbanas 
kaip tik sukėlė kritikų abe- 
jones. Bet reikia žinoti, 
kad R. savo modelius daž- 
nai aprengdavo savotiškais 
apdarais. Tėvo portrete 
menininkas parodė visą sa- 
vo pajėgumą. Būdamas 
mažo mokslo, jis vien in- 
stinktu atspėjo šviesos rei- 
škinių dėsnius. Kad šilkas 
atmuša šviesą, 0 vilnonis 
ją praryja, jam tepasakė 
akyla observacija, 0 ne 
kokie moksliški sumetimai 
bei apskaičiavimai.  Miin- 
cheno portretas kaip tik pa- 
rodo, jog ir sunkiausiose 
apšvietimo problemose ge- 
nialus tapytojas nesuklydo. 

Tą šviesos savo- Pav. 219. Rembrandt: Saskia ant vyro kelių. Dresdeno galerijoj. 
tišką jėgą dar aiškiau ma- 
tome Holandų Patricijaus atvaizde Miincheno galerijoj (žiūr. pav. 221.). Kada 
šviesa pro jauną odą persisunkia ir apšviečia gyvybinius syvus, senelio veide ji pasilie- 
ka ant paviršiaus, ir ryškiai vaizduoja apmirusio kūno savumus. Žinoma, kad tik 
minkšta šviesa tinka senelio atvaizdui. Ji geriausiai apibūdina tą atgyvenusį žmogų 
jo pasyvumo periode. Jam terūpi karpyti kuponus ir patogiai praleisti savo amžiaus 
vakarą. Todėl jo rūbai ištaigingi, krėslas patogus, aksomo baretas papuoštas brangia 
plunksna. Jis dar nė nemano apleisti šį malonų pasaulį. Jo brangi lazda dar neturi 
ramsčio reikšmės, bet teikia tinkamos dekoracijos jo apystovai. 

Rembrandtas, kad ir buvo griežtas realistas, tačiau sumaniu apšvietimu visuo- 

Pav. 220. Rembrandt: Menininko tėvas. Miūncheno 
„221. Rembrandt: Holandų Patricijus. Mūncheno galerijoj. galerijoj 

met idealizavo savo modelius. Jau nuo pat mažens jis užsiėmė šviesos problemomis. 
Dar būdamas vaikesas, jis jau išsprendė nevieną jos reiškinį. Kartą, maudydamasi arti 
tėvo malūno, pateko į grotą, pro kurią tekėjo upelis. Urve buvo prietema, bet pro 
uolos plyšį spindėjo dienos šviesa, teikdama įvairiausių efektų. R. buvo sužavėtas, ir 


Pav. 222. Rembrandt: Ponia Govaert Flinck. 


ilgai stebėjo šviesos reileksus. Nuo to laiko jis nepraleido nė vienos progos, galin- 
čios palengvinti apšvietimo uždavinį. 
Kaip atatinkamu apšvietimu galima iškelti žmogaus teigiamus savumus, rodo 


kad ir ponios Govaert Flinck atvaizdas (žiūr. pav. 222.). Čia chiaroscuro dėka 
realizmas jungiasi su idealizmu. Prasta ir linksma menininko žmona atvaizde atrodo 


kaip rimta ir pagarbi aristokratė. 

Dar geriau vyko genialiam portretininkui grupių atvaizdai. Jie ir tuo įdomūs, 
kad pažymi jo darbuotės tris svarbiausius periodus. 

1632. m. Amsterdamo chirurgai užsakė savo atvaizdus viename paveiksle tiks- 
lu pakabinti jį anatomijos salėje. Jaunasis tapytojas sukurė tikrą šedevrą. Profe- 
soriaus Tulpo Pamoka (žiūr. pav. 223.) savo vykusia kompozicija sukėlė tikrą 
entuziazmą.' Ant pliko stalo guli lavonas. Profesorius, užskrodęs dešinę jo ranką, 
aiškina kolegoms raumenų veiksmą. Visi Klausytojai atsidėję klausosi garsaus chi- 


Pav. 223. Rembrandt: Prof. Tulpo Pamoka. 


rurgo paskaitos. Vienas net užrašo jo pastabas. Eskulapai apsirengę juodais drabu- 
žiais ir baltomis apikaklėmis. 

Paveikslo koloritas šaltas ir tamsus. Tik lavonas ir prelegentas ryškiau ap- 
šviesti. Visi dalyviai atvaizduoti fotograiišku tikslumu. Vilhelinas I. paveikslą nu- 
pirko 1828. m. Haagos muzejui už 57724 frankus. S . 

Nakties Sargybos atvaizdas, tapytas dešimtį metų vėliau, žavi savo 
magišku apšvietimu (žiūr. 224.). Čia visos ligūros stovi laisvai ir pasižymi dideliu 
aktyvumu. Prie septyniolikos portretų menininkas privienijo nemaža ir pasaulinių 
žmonių, teikdamas paveikslui istorinės reikšmės. Šauliai rikiuojasi prieš didelį namą 
ties tamsia anga. Atsistojus priešakyje kapitonui su leitenantu, būgnininkas duoda 

ženklą išžygiavimui, kariūnas pakelia ir išskleidžia vėliavą, o šauliai tveriasi ginklų. 
Tarp jų maišosi minia. Šviesa sukoncentruota į kapitoną, leitenantą ir jauną merginą 
baltais rūbais. Kitur matome tik jos silpnus reileksus. Kiekvienas šaulys už savo 
portretą turėjo sumokėti 100 guldenų. 

Gyvenimo pabaigoje R. sukurė Staalmeesterų grupę (žiūr. pav. 225.). 
Ji rodo gelumbės cunito valdybos narius. Trys vyresnieji, pasipuošę prancūzų peru- 
„omis, sėdi už stalo, vienas senesnis atsisėdęs minkštame krėsle stalo gale, o penkta- 


Pav. 224. Rembrandt: Nakties Sargyba, 


sis atsistoja, kad geriau matytų. Užpakalyje pastebime tarną. Posėdžio pirmininkas kažką 
sako, kitiems pritariant. Visi dalyviai juodai apsirėdę. Raudonos staltiesės ryškiai apšvie- 
stas galas užakcentuoja kolorito rausvą spalvą. Kompozicija gerai nusisekusi. Figū- 
ros tiksliai apibūdintos ir laisvai sustatytos. Niekur nematyti pozos bei teatralumo, ir 
visas kolektyvas sudaro vieningą, gyvą grupę. Tai šedevras, kuriam nieko prikišti 
negalima. 

Žanras. Rebmrandtas buvo labai rimtas menininkas. Todėl jam kasdienis 
liaudies gyvenimas ne visai patiko. Vis dėlto jis sukūrė nemaža vykusių žanrinių 
paveikslų. Dr. Faustas (žiūr. pav. 226.) rodo, kaip visai paprastas vaizdas gali 

giliai veikti žiūrėtoją ir jį savotiškai nuteikti.  Magikas, atsirėmęs ant rankų ir truputį 
pasilenkęs į priekį, atsidėjęs žiūri į šviesos ratą su slėpiningomis raidėmis, norėdamas 
jas įspėti. Paveikslas taip gyvas ir realus, kad abejingai pro jį praeiti nė negalima, 

Aplamai reikia pažymėti, kad jo žanras ne tiek džiugina, kiek jaudina. Kas 
galėtų be pasigailėjimo žiūrėti į jo nuskarusius elgetas arba klajojančius muzikantus ? 
Paimkime pavyzdžiui Muzikantų paveikslėlį (žiūr. pav. 227.). Senas aklas varg- 
šas, vedimas šunimi, drebančiu nuo šalčio, atstistojęs prieš duris, suka šarmanką, 


Pav. 225, Rembrandt: Staalmeesterų grupė. 


pučiant palydovui dudelzaką. Prie durų ūkininkas su žmona su pasigailėjimu klausosi 
tos keistos muzikos. Deja, ir tokie žmonės turi gyventi ir nešti savo sunkią naštą iki 
mirties slenksčio. 

Peizažai.  Holandija nepasižymi puikiais reginiais, ir jos lygumos nedaug tei- 
kia grožio motyvų. Bet gabaus menininko akys aptinka grožį net ten, kur profanas 
jo nemato. Ir Rembrandtas iš pradžių jo nepastebėjo, ir kūrė peizažus su įsivaizduo- 
tais kalnais, uolomis ir griuvėsiais, imdamas pavyzdžių iš Italijos tapytojų. Tik vė- 
liau jis surado motyvus ir savo gimtinėje. 

Savo peizažus R. kūrė taip gerai teptuku, kaip ir trintuku. Iš jų ypač pa- 
minėtina: Peizažas su griuvėsiais Kasselio muzejuje, Audra Braunšveige ir Omvalo ' 
reginys. Kada du pirmuoju sukurti iš atminties fantazijos, pastarasis rodo tikrą Holan- 
dijos peizažą. Visi kūriniai atausti puikiais poezijos siūlais. 

Piešiniai.  Rembrandtas paliko labai daug piešinių, kurių autentiškumu pasi- 
tikėti vienok negalima. Mat, 1658. m. jo kartonus pardavė iš varžytinių, o kandangi 
jis jų nebuvo pasirašęs, tai tuojau atsirado padirbėjų, pakišusių savo piešinius kaip 
didžiojo maestro darbus. Pastaruoju laiku Rembrandto piešiniai labai aukštai verti- 


Pav. 226. Rembrandt: Dr. Faustas, 


nami. Taip, 1883. m. Teylero muzejus Haarleme sumokėjo už vieno miesto pylimų 
reginį net 10920 frankų. 


Rembrandto -kūrybos estetinis ivertinimas. 


lasikinės ir renesanso tapybos mėgėjai žiūri su ironija į Rembrandto kūrybą. 
| Mat, klasikai ir renesansininkai grožį matė formoj, linijoj ir apribėžoj, o Rem- 
brandtas šviesos ir spalvų reiškiniuose. Todėl jų stiliai iš esmės skirtingi. Tiesa, 
Correggio ir natūralistai irgi siekė šviesos efektų, bet nepaneigė ir iormos bei linijos 
grožio. Jų požiūriu piešinys buvo svarbiausis dalykas, kada šviesa ir koloritas vaidi- 

no tik antraeilį vaidmenį. Nenuostabu, kad renesanso gerbėjai į Rembrandto iigūras 
žiūri kaip į šaržus bei karikatūras. Iš tikrųjų, holandietis maža tekreipė dėmesio į 
kūno anatomiją ir jo išvaizdos tikslumą. Jo aukščiausis idealas buvo šviesa ir jos 
atspindis, 


Pav. 227. Rembrandt: Muzikantai. Trintinys. 


Tačiau, kas moka įsigilinti į Rembrandto idėją ir požiūrį, tam jo tapiniai duos 
be abejo estetinio pasigėrėjimo, ir jis ras juose nevieną šedevrą. Dabar modernistai, 
visai paneigę formų grožį, žiūri su entuziazmu į jo kūrybą. Todėl pastaruoju laiku 
jis ir laikoma didžiausiu pasaulio geniju. 


Frans Hals. 
1580 — 1666. 


Ąpias didis holandų tapytojas buvo Frans Hals, gimęs Antverpene 1580. m., bet 

jaunose dienose persikėlęs į Haarlemą, kur gyveno jo šeima. Menininko 
gyvenimas moralės atžvilgiu nebuvo pavyzdingas. Apie jo lengvapėdišką elgesį daug 
pasakoja anekdotų, kurių dauguma bus išaugusi iš vaizduotės polėkių. Vis dėlto iš 
jo paveikslų galima numanyti jį turėjus ryšių su pasileideliais, ištvirkeliais ir bob- 
laužomis. Nežiūrint to, jis buvo labai gabus ir talentingas, pasaulinio garso tapytojas. 
Ypač pasižymėjo koncepcijos betarpiškumu ir kompozicijos laisve. 
Jo grupėse niekur nematyti pozos, manytum, menininkas netyčia užtiko besilinksmi- 
nančią draugę ir ją momentaliai nulotografavo. Visos figūros juokiasi, šnekučiuoja, 
ar ginčyjasi, ir laikosi taip laisvai, kad žiūrėtojas užmiršta bežiūrįs į paveikslą, 
tematydamas tikrovę. Tačiau kūrėjas bus padėjęs nemaža trūso, kol sustatė grupes 


ir gavo tokių natūralių pozų. 
Vienok sausas realizmas nėra dar menas ir pilno pasigėrėjimo duoti neįstengia. 


Jei taip būtų, tai fotografus reikėtų laikyti didžiausiais menininkais, o peštynės smuk- 
lėje būtų jaudingiausios dramos. Tik idealizuotas realizmas tegali patenkinti 
meno mėgėjo estetinius jausmus. Tai gerai suprato Haarlemo tapytojas ir todėl visus 
savo asmenis sukilnino. Pažvelgę į jo paveikslus, šalia realizmo visur rasime kilnumą. 
Jo karininkai ir regentai kupini drąsos, gyvybės, savigarbos ir sveiko humoro. Net 
imdamas modelius iš visuomenės padugnių, jis mokėjo sugauti momentą, kai jaukios 
saulutės spinduliai apšviečia jų tamsų gyvenimą. 

Franso laisvą koncepciją atatiko ir jo technika. Iš pradžios jis laikėsi, 
kaip ir kiti jo žemiečiai, gludžios technikos. Tik, pabaigęs tapinį, vietomis uždėjo 
storesnį dažų sluoksnį, teikdamas vaizdui tinkamos nuotaikos. Vėliau visai atsisakė 
nuo lygaus paviršiaus ir klojo dažus storais bruožais lygiagrečiai, taip kad arti jie 
rodė tikrą chaosą, ir tik atsitolinus, suaugo į vieningą ir darnų paveikslą. 

Haarlemo mokyklos įkūrėjas tapė beveik vienus portretus, tai grupėmis, 
tai atskirai, ir reikia pripažinti, kad toje srityje pasiekė didelio virtuozumo.  Brangin- 
damas savo talento ypatingumą, jis kitų siužetų vengte vengė. Tik retkarčiais ir tai 
laisvomis valandomis užsiėmė žanru, vaizduodamas visuomenės padugnių tipus, 
davusius tų laikų papročių įvaizdžių. 

Jo paprasta tema buvo regentų ir šaulių portretai. Regentais 
tuomet vadino įvairių gildžių valdybos narius, o šauliais karius. Iš pastarųjų paminė- 
tina Karininkų Puota Haarlemo muzejuje (žiūr. pav. 229). Tai didelio masto 
kūrinys, apimąs vienuolika atvaizdų. Jie suskirstyti į dvi grupes kairėje 4, o dešinėj 
7 asmens. Jie visi gerame upe ir rodo itin linksmą nuotaiką. Matyti, alkoholis 
apvaldė jų širdis ir dirksnius — vinum laetiticat cor hominis. Tai patvirtina ir ryškiai 

pastebimi akcidensai: pakeltos taurės 
ir vėliavos, intimi konversacija, laisvos 
pozos ir mostai. Taip tiksliai apibū- 
dinti viename paveiksle 11 asmenų, 
nevaržantjų natūralaus elgesio, tegalima 
tik talentingam menininkui. 

Kad tapytojas iki žilos senatvės 
nenustojo savo pajėgumų, rodo re- 
gentų paveikslas Senelių Prieglau- 
dos Viršininkai Haarlemo rotužės 
muzejuje (žiūr. pav. 230). Čia mamote 
susirinkusią prieglaudos valdybą. Įstai- 
gos reikalai, rodos, neperdaug jai 
rūpi, bet iš veidų išraiškos nesunku 
įspėti asmenų būdas ir praeitis. Ir 
tame paveiksle pastebime dvi grupes, 
sudarančias vieną neskiriamą atvaizdą. 
Tapinio koloritas pilkas, o vietomis 
visai tamsus, bet visur itin aiškus. 
Reikia stebėtis, kaip talentingas me- 
nininkas sugebėjo beveik viena spalva 


Pav. 229. Fr. Hals: Karininkų Puota. Haarlemo muzejuje. 

duoti tokio įvairumo ir žavesio. Rodos, visai neįmanomas daiktas, kad tapytojas 
keliais teptuko bruožais galėtų nupasakoti tokius komplikuotus dalykus. Kai kurias 
anatomijos klaidas reikia dėti menininko senatvės sąskaiton — Halsas turėjo tada jau 
84, m. amžia 

Valstybiniame muzejuje (Rijks Muzeum) Amsterdame aptinkame Tapytojo 
Autoportretą (žiūr. pav. 231). Fransas sėdi šalia savo antrosios žmonos po 
medžiu gražiame parke. Tai linksmo ftilozofo atvaizdas, kurs patogiai atsisėdęs ant 
velėnų suolo, džiaugiasi laimingu likimu. Ir žmona ne kitaip žiūri į gyvenimą, kas 
aiškiai matyti iš jos šypsenos. Paveikslas tapytas plačiais teptuko bruožais, kurie, 


Pas. 230. Fr. Hals: Senelių Prieglaudos Viršininkai. Haarlemo rotužės muzejuje. 


tik atsitolinus, susilieja. Jo data nepažymėta, bet spėjama jį buvus tapytą apie 
1627. m. Iš atskirų portretų, kurių daugiausia nutapė Halsas, ypač paminėtina vieno 
Karininko atvaizdas Londone (žiūr. pav. 228). Užriesti ūsai, išdidus žvilgis, kariš- 
kas laikymasi gražiai apibūdina karį, patenkintą savo garbingų pašaukimu. Jo 
aspiracijos be abejo siekia generolo laipsnio. 

Panašių portretų randame Kaselio, Haagos, Amsterdamo, Paryžiaus, Berlyno, 
Haarlemo, Dresdeno, Petrapilio (Leningrado) ir Schwerino galerijose. 


234 FRANS HALS. 


Franso Halso kūrybos estetinis ivertinimas. 


Haanemo mokyklos įsteigėjas buvo labai gabus portretininkas. Apie tai dviejų 

nuomonių būti negali. Teisingai jį įvertino jo amžininkai ir apkrovė gausiais 
užsakymais. Tačiau kilnesnių minčių jis nepareiškė, ir nenuostabu, kad jo vardas 
netrukus buvo pamirštas. Tik XIX. amžiuje jį vėl atsiminė, kada jo tapyti atvaizdai 
buvo parduoti už dideles sumas. Louvro galerija už Beresteijno šeimos ir du 


Pav. 231. Fr. Hals: Menininko Autoportretas. Rijks Muzeum, Amsterdame. 


kitus portretus užmokėjo 100,000 irankų, o Rothschildo rinkinys Frankturte įsigijo 
panelės Emerencijos Beresteijn atvaidzdą už 210,000 frankų. Nemažiau 
kainavo ir Petrapilio Eremitažo Admirolo ir Aristokrato portretai. Modernistai, 
aukštai vertindami holandų kūrybos padarus, iki šiolei seka jų impasto (storų bruožų) 
technika. Vienspalvės, juodos reprodnkcijos, neįstengdamos atvaizduoti spalvinių 
niuansų, vos menką teduoda nuomonę apie puikius originalus. 

Holandu tapybos mokyklos. 


po Rembrandto ir Halso vėliavomis spietėsi gabūs ir talentingi menininkai ir įkūrė 

garsias mokyklas, kurios savo žavingais padarais užėmė gana svarbią ir įdomią 
vietą visuotinės meno istorijos skiltyse. Reikia stačiai stebėtis, kad ant mažo žemės 
sklypelio atsirado tiėk pasaulinio garso menininkų, puikiausių ir tikrai žavimų grožio 
kūrinių. 


Pav. 232. G. Flinck: Hagaros Pavaryrmas. Berlyne. 


Holandai, priėmė sausą Kalvino mokslą ir, pripažinę vienintelių tikybos šal- 
tiniu Bibliją, negalejo tapyti madonų bei šventųjų. Todėl jų kūryba buvo grynai 
pasaulinė. Tik retkarčiais pasirinko temas iš Šventoje Rašto ir tai iš Senojo Įstatymo. 
Užtat kasdienį gyvenimą vaizdavo ko tiksliausiai. Jie dargi mokėjo parodyti tikrovės 
gražiausius reiškinius ir tuo būdu susieti realizmą su idealizmu, duodami tikro este- 
tinio pasigėrėjimo. Garsiausi pasaulio muzejai didžiuojasi holandų šedevrais. 

Rembrandto sekėjai daugiausia pasižymėjo portretais, miestų vaizdais, peiza- 
žais. jūros reginiais, gyvulių ir paukščių tapiniais, ypač gi žanru bei kasdienio 
gyvenimo vaizdais. Ir reikia pripažinti, kad tose tapybos šakose jie buvo neper- 
viršijami. 

Jų paveikslų formatas dažniausiaj buvo nedidelis, ir kabinetų paveikslėliai 
jiems ko geriausiai vyko. Tik Rembrandtas ir Halsas davė kartais didesnio masto 
kūrinių, vaizduodami natūralaus didumo figūras. 

Nors ir pasižymėjo nepaprastu kūrybiškumu, tačiau didelio įvairumo jie nepa- 
rodė, išskyrus nebent Rembrandtą. Dauguma pasiliko savo specialybės ribose. Taip, 
vieni tevaizdavo portretus, kiti peizažus, kiti gyvulius bei paukščius, dar kiti negyvąją 
gamtą. Jūros vaizdai, Biblijos paveikslai, intimus gyvenimas, valstiečių scenos, inter- 
jerai buvo vėl kitų megiamosios temos. Tačiau, sudėjus visus krūvon, gauname 
įvairiausių rūšių tapybą. 

Kadangi gerų menininkų skaičius labai didelis, tai čionai tegalėsime paminėti 
vos jų garsiausius. 


Pov. 233. F. Bol: Urijo Laiškas. Dresdene. 


Amsterdamo mokykla. 


Ąmasierdamo mokyklos įsteigėjas buvo Rembrandtas. Jis turėjo daug mokinių ir 
pasekėjų, kurių žymiausi: (Govaert Flinck, Ferdinand Bol, Gerbrandt Eeckhout, 
Adriaen van de Velde, Paul Potter ir Joris van Vliet. 
Govaert Flinck. Gabiausis Rembrandto mokinys buvo Govaert 
Flinck (1615 —1660). Jis pirmavo portretuose ir Biblijos nuotykių vaizduose. Iš 
pastarųjų plačiausiai žinomas yra Hagaros Pavarymas Berlyne (žiūr. pav. 232). 


HOLANDŲ TAPYBA. | 237 


Abrahomas, barzdotas vyras, rimtai nusiteikęs, išvaro savo mylimąją tarnaitę su sunumi. 
Veltui nelaimingoji rodo į verkiantį Izmaelį. Sprendimas be apeliacijos. Paveikslas 
itin vaizdingas ir rūpestingai tapytas. — Iš kitų tapinių paminėtina Dovydas ir 
Urijas Dresdeno galerijoj, Amsterdame: Izaokas laimina Jokūbą, Kapi- 
tono Alberto Bas Šauliai ir Šaulių Iškilmės. 

Ferdinad Bol. Kitas Rembrandto mokinys Ferdinand Bol (1616— 
1680) lenktiniavo su pirmuoju ir kai kuriuose savo kūriniuose jį net viršijo. lr jis 


Pav. 234, F. Bol: Kelionė Egiptan. Dresdene. 


savo siužetus ėmė iš Šventraščio. Jo geriausius padarus globoja Dresdeno galerija, 
būtent: Urijo Laišką, Bėgimą Egiptan, Juozapą ir Jokūbą ir k. 

Savo pajėgumo galią Bol parodė Urijo Laiške (žiūr. pav. 233). Dovy- 
das anot Šventraščio, stovėdamas ant palociaus stogo, pamatė besimaudančią Urijo 
žmoną Bersabę ir, jos įsigeidęs, sumanė nužudyti vyrą. Įsakė Uriją atšaukti iš karo 
lauko ir duoti jam atostogų, kad pasilsėtų pas žmoną. Bet ištikimas karaliaus tarnas 
tos malonės priimti nesutiko. „Taikos arka, Izraeliaus ir Judos vyrai, atsakė drąsusis 
karys, pasilieka palapinėse, ir Joabas, mano viešpats, ir mano viešpaties vergai guli po atviru 
dangumi, o aš tūrėčiau eiti į savo namus, valgyti, gerti ir džiaugtis žmonos meile? Kaip gyvas 
mano karalius, aš to nedarysiu.“ Tada Dovydas įteikė Urijui laišką į karo vadą 
Joabą, kuriame rašo, kad jį pastatytų pirmoj eilėj, bet didžiausiame pavojuje jį ap- 

leistų. Nelaimingojo mirtis buvo iš anksto nustatyta. Menininkas sugavo momentą, 
kai Urijas nieko nenujausdamas, priima laišką ir su didžiausia pagarba žiūri į valdovą, 
kurs, reikšdamas nelemtą malonę, aukso skepteru paliečia laišką, bet herojui į akis 
pažvelgti nedrįsta, nujausdamas nepermaldaujamą mirtį. Sekretorius, redagavęs laišką, 
sujaudintas tos šiurpios scenos, iš nerimo nukanda rašomos plunksnos galą. Tai 
tikrai dramatiškas vaizdas, sukurtas menkiausiomis priemonėmis. Piešinys, koncepcija 
ir koloritas palieka ko geriausio įspūdžio. Todėi ir paveikslą reikia laikyti šedevru. 


Pav. 235, F. Bol: Juozapas ir Jokubos. Dresdene. 


Nemažesniu dramatiškumu pasižymi ir Kolionė Egiptan (žiūr. pav. 234). 
Šventoji Šeima, bėgdama nuo kraujgerio Herodo pasikėsinimo, bene pirmą dieną 
apsistojo neapgyventoj apylinkėj. Šv. Juozapas, nuliūdęs, žiūri į pavargusią šv. Panelę. 
Salia jo matome dailidės įrankius, bet rankoje peilį. Dievo Motina turi ant kelių 
dieviškąji Kūdikį. Jos galva padengta orientaliniu turbanu ir veidas rodo rytiečių 
tipą. Parėmusi ranka galvą, ji liūdi, atsimindama baisios kelionės vargus. Jos akys 
paplūdo ašaromis. Dieve mano, rodos sakyti, dar tik pirma diena, jau toki vargai, o 
kas bus toliau? Nuvargęs atrodo ir asilas. Taip nevaizdavo nevienas kitas meninin- 
kas šv. Šeimos kelionės Egiptan. Visur kitur matome garbingą Dievo Motiną, pasiry- 
žusią visa paaukoti savo dieviškam Sūnelui, bet čiohai paprastą moteriškę, gyvai 
atjaučiančią gyvenimo negandas. Tačiau jos žmogiškume pasireiškia ir dieviška 
kibirkštis — pasidavimas Aukščiausiojo valiai. Permatomi šešėliai. ir šviesos darna 
leidžia išsyk pažinti Rembrandto mokinio padarą. į 

Kaip Bol sugebėjo įsigilinti į Oriento gyvenimo esmę, rodo Juozapo ir 
Jokūbo paveikslas Dresdeno galerijoj (žiūr. pav. 235.). Senasis patriarchas, atvykęs 
Egiptan, pristatomas sūnaus, nužemintai sveikina garbingąjį valdovą. Tauriausiai 
atrodo faraonas. Iš jo veido tryška palankumas ir užuojauta. Visa jo poza rodo 
geraširdį ir gailestingą galiūną. Bet Juozapo akyse atsispindi tam tikras gudrumas, 
kuriuo privertė faraoną pašaukti žydus į vaisingą Edipto Žemę: Sumanią kompoziciją 
atatinka šiltas koloritas ir Oriento veikli charakteristika. 

Pav. 236. Eeckhout: Jairo dukters Prikėlimas. Berlyne. 


Gerbrand Eeckhout. Vienas geriausių Rembrandto pasekęjų buvo 
Gerbrand Eechhout (tark: haut), gimęs ir miręs Amsterdame (1621 — 1674). 
Jo žioruojąs koloritas ir biblinės temos kaip tik atmena genialų mokytoją.  Aukščiau- 
siai vertinamas meno kritikų bus jo Jairo dukters Prikėlimas Berlyno 
galerijoj (žiūr. pav. 236.) Tas žanrinio pobūdžio paveikslas ilgainiui pasidarė labai 
populiarus, ypač protestantų tarpe. Kristus, paėmęs dešine mirusios ranką, kaire ją 
laimina. Šalia Išganytojo stovi nusiminęs tėvas, o už jo verkia motina, guodžiama 
žilo senelio. Lovos gale liūdi jaunikaitis. Šviesa eina iš Kristaus ir pro langą. 

Tolygiai artimas Rembrandto tapybai Simeonas Bažnyčioje Dresdeno 
galerijoj (žiūr. pav. 237.) Šv. Panelė ir šv. Juozapas atnešė Jerozolimos bažnyčion 
dieviškąjį Kūdikį paaukoti Dievui. Jam išpirkti neturtinga šeima atnašauja du balan- 
džiu. Įkvėptas šv. Dvasios Rabi Simeonas atvyksta šventyklon ir, paėmęs Išganytoją 
ant rankų, sušuko: „Viešpatie, dabar atleisk savo tarną ramybėje, kadangi mano 
akys išvydo pasaulio Atpirkėją“. Sužinojusi apie nepaprastą įvykį šimtametė Ona, 
irgi atėjo pasveikinti užgimusio Išganytojo. Negana to, nuotykis sudomino ir farizejus 
bei rašto mokytojus. Ir jie prisiartina, vieni nustebę, bet dauguma su ironija. Kom- 


Pav. 237, Eeckhout: Simeonas Bažnyčioje. Dresdene. 


pozicija turtinga ir laisva, kostiumai orientališki, ypač drūtojo farizejaus skrybėlė 
tiksliai nupiešta pagal Mozės aprašymą. Visos figūros gerai apibūdintos. Ciaroscura 
technika panaudota kaip geriau nereikia. 

Van de Velde. Turime tuo vardu ištisą menininkų šeimą, būtent: Esaias, 
Willem (tevą ir sūną) ir Adriaen van de Velde. Jų gabiausi buvo Willem 
jaunesnysis ir Adriaen. Pirmasis, gimęs Amsterdame 1633. m., o miręs Greenwiche 
1707. m., buvo garsus jūros tapytojas. Jo A paveikslus aptinkame Amster- 
dame, Haagoje ir Miūnchene. Adriaen, gimęs ir mirės Amsterdame, daugiausia tapė 
galvijų bandas ir tai su didžiausiu pasisekimu. Jis dargi ruošė stafažus kitų meni- 
ninkų peizažams. Jo paveikslų randame Amsterdamo, Haagos, Vienos ir Berlyno 
zalerijose. 

Potter Kaip Adriaen van de Velde, taip ir Paulis Potter (1587 - 1654) 
pirmavo galvijų tapyboj. Jo kūriniai mažne visi šedevrai. Ypatingai mėgdamas 
paukščius, jis kiekviena proga juos stebėjo ir pareiškė ko tiksliausiai. Jo tapinius 
aptinkame Petrapilio Eremitaže, Drezdeno, Mincheno ir Stockholmo galerijose. Jis 
paliko dargi nemaža didelės vertės trintinių. 

Joris van Vliet. Įkandin sekė Rembrandtu Joris van Vliet, bet 
tiktai žanre, ir tai žemiausioj jo rūšyj, būtent elgetų vaizdyboj. Jis paliko net visai 
šlykščių kūrinių. Toks pav. yra Elgeta (žiūr. pav. 328). Greičiau jis reikėtų pa- 
vadinti baidykle. Tokių elgėtų Lietuvoje berods visai nėra, 


Haarlemo mokykla. —————7—+1——-—-— 2 1 5 


[Haarieno mokyklos barve- 
džiu buvo Frans Hals. 


Po jo vėliava spietėsi gabiau- 
si Haarlemo menininkai ir 
savo kūribingumu ir pajėgomis 
nustebino pasaulį.  Ypatingu 
virtuozumu pasižymėjo Adriaen 
van  Ostade, Jokūbas van 
Ruisdael, Philipps Wouwerman 
Ter Borch, Brouwer, Nicolaus 
Berghem ir k. 


Adriaen van Ostade, 
Adriaen van Ostade (1610— 
1675) buvo Fr. Halso mokinys, 
bet pasekė Rembrandtu ciaro- 
scura technikoj. Imdamas mo- 
tyvus iš visuomenės padugnių, 
jis nepaliko skaisčių tipų, bet 
savo maestriška technika, spal- 
vų harmonija, vaizdingumu ir 
saikingu realizmu žavi kiek- 
vieną stebėtoją. Jo geriausius 
padarus randame Anglijos ga- |- 
lerijose, bet ir Paryžiuje, 

Miūnchene, Dresdene, Petra- 

pilyje, Berlyne, Haagoje, Ka- 

selyje ir Braunšveige jųjų aptinkame nemaža. 
Ruisdael. Turime du Ruisdael (trak: reusdal) — Saliamoną ir Jokubą. 

Abu buvo peizažistai, bet Jokūbas (1625—1682) žymiai viršijo savo dėdę Saliamoną. 

Imdamas siužetus iš savo tėviškės gana pilkos gamtos,jis sugebėjo ją suidealizuoti ir pajvai- 

rinti debesiais, šviesos ir šešėlių žaislais, teikdamas paprastam peizažui, žavimos nuo- 


Pav. 238. J. v. Vliet: Elgeta. 

taikos. Labai dažnai jo paveikslai veikia žiūrėtoją savo melancholiniu grožiu, būtent: 
vienuolynų griuvėsiais, apleistais kapais, neišbrendamomis klampynėmis, putojančiais 
upeliais, liūdnais užkampiais ir t. t. Iš daugelio jo tapinių čionai tepaminė- 
sime Medžioklę Dresdeno galerijoj (žiūr. pav. 239.). Atėjo ruduo. Beržų ir ąžuolų 
lapai jau pageltonavo. Saulutė, kaip matai, užges ir vakaras visa paskandins 
tamsumoj. Ežerėlio paviršius, užgautas vakaro vėjelio, dar riba, bet ir jis netrukus 
užsnus gaivinančiu nakties miėgu. Bet šitai suskambėjo miško ragas. Iš miško 
išbėga briedis, vejamas šunų, ir be atodairos šoka į vandenį, gelbėdamas savo gyvybę. 


Pav. 239. J. Ruisdael: Medžioklė. Drezdeno galerija. 


Bet veltui. Sumanūs medžiotojai sutinka pabėgelį iš antros tvenkinio pusės. Mirtis 
nebeišvengiama. Toks jau pasaulio likimas. Kur vieniems džiaugsmas, kitiems 
mirtis. Gaila, kad stafiažas menkutis. Tarp didelių medžių medžioklės dalyviai 
vos matosi. 

Daugiausia stebėtojų pritraukė Apleistas Žydų Kapinynas Dresdeno 
galerijoj. Čia melancholijos grožis pasiekė savo zenitą. 

Wouwerman. Philipps Wouwerman (tapti: vauverman), gimęs ir miręs 
Haarleme (1619 — 1668), įgarsėjo peizažais su stafažu arklių, kurių vienas būtinai 
širmas. Medžioklė ir kariškos scenos buvo jo mėgiamiausios temos. Neretai jis 
pakartojo savo motyvus, bet visados juos paįvairindamas. Wouwerman paliko didelę 
aibę puikiausių paveikslų. Viena Dresdeno galerija jųjų priskaito šešiasdešimt, bet 

nemaža jų randame ir Petrapilio Ermitaže, Mincheno Pinakotekoj, Kaselio galerijoj 
ir k. Įdomiausius jo tapinius vis dėlto aptinkame Dresdene. Čia derėtų su kai 
kuriais arčiau susipažinti. 

Medžioklės vaizdas (žiūr. pav. 240) rodo medžioklę, pasibaigusią 
susižiedavimu. Jauna pora, nušokusi nuo arklių, kurių vienas širmukas, pasikeičia 
žiedais. Tuojau pribėga tarnas su vyno bonka. Ištroškę šunes laka vandenį, gesin- 
dami nebepakenčiamą troškulį.  Laimikio niekur nematyti, bet tai nedaug sveria. 
Gana, kad dailioji medžiotoja sužeidė jaunojo vyro širdį, pavergdama jį visam amžiui. 
Užpakaliniame plane pasikelia kalnai, kalvos ir miškai, taigi, tinkama vieta medžioklei. 


| 


Pav, 240 Wouwerman: Medžioklė. Dresdeno galerijoj. 


Kalvė toj pačioj galerijoj (žiūr. pav. 241) rodo iškarpą iš kasdienio gyve- 
nimo. Prieš kalvę sustojo raiteliai patikrinti pasagų tvirtumui. Meisteris su gizeliais 
bėga pasitikti keleivių ir rūpestingai apžiūri arklių kojas. Nuo tokįų ponų galima 
juk pasipelnyti ir jie visados laukiami svečiai. Net senutė su kūdikiu išėjo iš namų 
ir atsisėdo ant laiptų, kad geriau pasigrožėtų šaunių raitelių vaizdu. Tapytojas 
atidžiai nužiūrėjo įvairiausias dalyvių pozas ir itin realiai jas nupiešė. Tinkama archi- 
tektūra ir peizažas dar labjau iškelia paveikslo grožį. 

Kaip vyko Wouwermanui istoriniai paveikslai, rodo Išpuolis Dresdeno 
galerijoj (žiūr. pav. 242.) Jis mus perkelia į Breisgavos Freiburgo tvirtovę. Jaunas 
prancūzų vadas, princas Louis Bourbon Condė, mėgino klastu paimti nevisai saugų 
miestą. Vieną naktį, pasivaikščiodamas su majoru Xavier de I'Hėpital, perdaug prisi- 

artinęs prie tvirtovės įgulos, papuolė į didžiausį pavojų. Gelbėdamas gyvybę, įsilaužė 
į vienuolyną pas jėzuitų tėvą Feliksą, kurs irgi buvo prancūzas ir savo žemiečiams 
palankus. Tas nelaiminguosius karius aprėdė savo dukters (jėzuitas buvo našlys) 
rūbais ir liepė Anastazijai (dukteriai) išvesti juos pro sargybą. Nelaimė, kelyje ne- 
kalta ir neprityrusi mergina pamilo gražųjį princą, kurs buvo ne tiktai drąsus karo 
vadas, bet ir moteriškų širdžių atkaklus nugalėtojas. Princas pasižadėjo naktimis 
mylimąją aplankyti. Jo prašomas jėzuitas sutiko prancūzus klastu įleisti į tvirtovę. 
Sakėsi papirksiąs sargus, o tie už pinigus pakelsią tiltą ir suleisią priešus. Vis tai ir 

Pav. 241. Wouwerman: Kalvė. Dresdeno galerijoj. 


padaryta. Deja, kai drąsūs prancūzai įėjo į tvirtovę, bavarai sutiko juos baisiausia 
ugnimi. „Mus išdavė jėzuitas, sušuko princas, dabar tik bėgdami tegalime save 
išgelbėti“ ir įrėmė šporus į savo širmuko šonus. Bet šitai iš griovio jėzuitas pataikė 
šūviu į majoro arklį, nuo kurio karys nuvirto apalpęs. Princas, negalėdamas palikti 
draugo tarp priešų, ėmė vytis išdaviką, kurs numetęs habitą, šoko pas savuosius. 
Staiga iš tvirtovės išsiveržė bavarų raiteliai ir vs asiiėjo mūšis. Vienas vokietis, ant 
balto arklio, užsimojo skelti į galvą princui, bet pastarojo šaunus širmukas taip. 
perspyrė jo arklį, kad jis suknubo, numesdamas raitelį. Bavarų trimitininkas sutri- 
mitavo, šaukdamas į mūšį. Princo padėtis buvo be vilties, vis dėlto jam pavyko 
prasimušti ir pabėgti. Netrukus gavo iš jėzuito laišką, kuriame pareikšta, kad su 
didžiausiu pavoju gelbėjęs žemiečius, bet, kad princas vietoj būli jam dėkingas, 

įžeidė jo dukters nekaltą širdį, padarydamas ją nelaimingą, jis nutaręs jam atkeršyti. 
Tapytojas čia -davė didelio masto istorinį paveikslą, pagrįstą šiurpiu dramatizmu. 

Kokių aukštumų pasiekė W. perspektyvoj, pastebime jo Arklidėj Dresdeno 
galerijoj (žiūr. paš. 243.) Pro plačias duris išjoja raitelis, sveikinamas kaimiečio. 
Prieš jį atsiveria puikus reginys. Dailiu ponaičiu grožisi jauna mergina, žiūrėdama 
pro langelį. Toliau pastebime asilą, apkrautą prekėmis, o ant jų sėdintį žmogų. 
Šalia trobos matome kiaulidę su dviem beragėmis. Prie arklidės durų kitas raitelis 
rengiasi apleisti tvartą, kai trečias dar maunasi batus, paturint vaikinui širmuką. 


Pav. 242. Wouwerman: Išpuolis. Dresdeno galerijoj. 


Dešinėj, prieš židinį, sėdi moteriškė su vaiku, bet už jos nugaros du vaiku pažabojo 
ožkytę. Vienam stumiant, antram traukiant, būtinai norima priversti nelaimingą žvėrelį 
peršokti storą balkį.  Viduriniame plane, prie ėdžių, stovi penketas arklių.  Užpa- 
kaliuiame plane, už arklidės, du vyru verčia vežimą, ramiai stovint senam baltajam. 
Kiek visame tame gyvybės ir kaip realiai ji atvaizduota! Ant mažo ploto matome 
13 žmonių, 9 arklius, du šunis, 3 vištas, 1 ožką, 3 balandžius, ėdžias, židinį ir šieną, 
o vienok nepastebime nė mažiausios.kamšos. Visa taip darniai sustatyta, kad arklidė 
atrodo dar apituščia. Tai tikras perspektyvos šedevras. Nemažiau stebina žiūrėtoją 
puikus koloritas, dažų švelnumas, šešėlių vaiskumas ir pavyzdingas piešinys. 
Berghem. Nicolaus Klaase, pavadintas Berghem, gimė ir mirė 
Haarleme (1624—1683). Mokėsi tapyti pas tėvą van Goyen, Moojaert ir Weenix, bet 

nevienu nepasekęs, dirbo savarankiškai. Jo mėgiamoji tema buvo peizažas, persunktas 
poezijos ir apšviestas saulės spinduliais. 

Tokį vaizdą pav. rodo Žuklavimas Dresdeno galerijoj (žiūr. pav. 244.). 
Trys žvejai traukia iš ežero tinklą. Į tai žiūri du raiteliu: ponas ir ponia. Šalia jų 
guli bei stovi du buliu. Viduriniame plane pasikelia milžiniška uola. Toliau matome 
kalvas, saulės apšviestus debesis ir skrendančius paukščius. Paveikslas ypatingai 
veikia savo kontrastais. Už lygaus ežero paviršiaus saulutės vietomis apšviestas 
kalnas atrodo tikrai kiklopiškai, o neturtingi žvejai kontrastuoja su lepiais ponais, bet 

' 


Pav. 243. Wouwerman: Arklidė. Dresdeno gal. 


šaunūs arkliai su ramiais jaučiais. Visa taip darniai sustatyta, kad duoda vieną, ne- 
skirtingą paveikslą. Tai tikrai ideali realybė. 

Brouwer. Adriaen Brouwer (tark: brauer) gimė Oudenarde 1605. m., 
o mirė Antverpene 1638. m. Buvęs Franso Halso mokinys savo mokslą pabaigė pas 
Rubensą. Jo specialybė buvo kaimiečių gyvenimas smuklėje. Jo stilių geriausiai 
apibūdina Peštynės prie kortų Dresdeno galerijoj (žiūr. pav. 245.) Ant apverstos 
rėčkos dugno trys vyrai lošė kortomis. Pasirodė kad jųjų vienas apgaudinėja. Ap- 
mauti draugai be atodairos imasi nubausti apgaviką. Vienas, sučiupęs prasikaltelį už 
plaukų, drožia jam puodeliu į galvą, o antras ižsitraukia durklą. Tai gyvas holandų 
smuklės vaizdas. 


Pav. 245. Brouwer: Peštynės prie kortų. Dresdeno gal. 

Pav. 246, Frans van Mieris Mokslininkas. Dresdeno galerijoj. 247. G. Dou: Dentistas. Dresdeno gal. 

Leydeno ir Delfto mokykla. 


Kai Amsterdamas ir Haarlemas, taip ir Leydenas turėjo savo tapybos mokyklą, 
davusią gana gabių ir veiklių mokinių. Iš jų ypač pažymėtina: van Goyen, 
Steen, Dou ir van Mieris. 

Van Goyen. Jan van 
Goyen, gimęs Leydene 1596., 
bet miręs Haagoje 1655. m., 
buvo garsus peizažistas ir va- 
rio raižytojas. Nuo 1681. m. 
jis dirbo Haagoje. Jo mėgiamo- 
ji tema buvo Holandijos lygu- 
mos vaizdai: upių krantai, 
sodžiai, miestai ir kopos su 
gausiu staiažu. Tiesą pasa- 
kius, jis buvo Holandijos pa- 
kraščių portretininkas. Savo 
gimtosios šalies atmosierą at- 
vaizdavo su tikru virtuozumu, 
pareikšdamas jos smulkiausius 

"niuansus. Vėlyvesnio laiko 
paveikslai apsiausti tirštu oru, 
pro kurį vos matos lokalinės 
spalvos. 

Steen. Jan Steen 
(1626—1670) daugiausia įgar- 
sėjo žanru. Jo paveikslai pa- 
sižymi sveiku humoru ir ten- 
dencija moralizuoti, kas jam 
nevisados pavyko. Noras pa- MB == 
mokyti jį nuvedė iki karikatūros 
ir šlykštumo. Jo paveikslus 
aptinkame Anglijos privačiose 
galerijose, Haagoj,  Amster- 
dame, Petrapilyje, Vienoje, Berlyne, Braunšveige ir k. 

Dou. Gerard Dou (tark: dau) gimė ir mirė Leydene (1613—1675). Paišy- 
bos mokės pas vario raižytoją Dolendo, bet tapybos pas Rembrandtą. Nuo pirmojo 
paėmė technikos tikslumą ir švelnų švarumą, nuo antrojo šviesos ir ūksmės harmoniją. 
Siužetus ėmės iš vidurinių luomų bei interjerų. Jo mėgiamiausi tema buvo vaizdas 
prie lango. Tokį pav. rodo Dentistas Dresdeno galerijoj (žiūr. pav. 247.). 
Tapinys tryška sveiku humoru. Kaimo vaikinas, drebėdamas kaip apušės lapas, eina 
pas dantų gydytoją, kurio išvaizda apipilia jį šaltu mirties prakaitu. Tačiau skausmas 
nebepakenčiamas ir žūt būt reikia traukti dantį. Vienu gūšiu veiklus dentistas iš- 
traukia kankintoją ir su triumfu iškelia corpus delicti. Skausmas akimirkoj nurimsta, 


Pav. 248. G. Dou: Eremitas. Dresdeno gal. 

ir vaikinas, netikėdamas savo laime, kiša pirštą į burną, ieškodamas stebuklo priežas- 
ties. Ciaroscuro technikos dėka baisaus chirurgo kabinetas aiškiai matosi. 

Visai kitą įspūdį palieka Mokslininkas toj pačioj galerijoj, tapytas jo 
mokinio ir pasekėjo Franso van Mieris. Čia matome labai rimtą vyrą, kurs, sedė- 
damas prie lango, prieš stalą, padengtą margu patiesalu, paruošia žąsies plunksną 


Pav. 249. Metsu: Sparnuočių Pardavėjas, Dresdeno gal. 


rašyti. Bet tai tik mechaniškas darbas. Jo mintys nukreiptos į visai ką kitą — rašomąjį 
dalyką. Ne tiktai mokslininkas tiksliai apibūdintas, bet ir visi akcidensai smulkmeni- 
škai ir aiškiai nupiešti. Realizmas, pagrįstas idealizmu, buvo teigiamiausis holandų 
tapybos požymis. Žiūr. pav. 246. : 

Kad Dou kartais sekė ir Rembrandtu, rodo Eremitas Dresdeno galerijoj 
(žiūr. pav. 248). Širmas atsiskyrėlis klūpi prieš atvirą knygą ir širdingai meldžiasi. 
Šalia knygos stovi kryžius, numirelio kaušas ir rožančius. Tai paskutinė senelio 
malda, kurią pabaigęs, persikels į amžinastį. Kompozicija pasišymi dideliu paprastumu, 
bet sukelia graudžią ir gilią nuotaiką.  Paveikslas.tapytas ant lentos. 

Metsu. Gerardo Dou mokinys Gabrielis Metsu gimė Leydene, o 
mirė Amsterdame (1630—1667). Jis buvo žanristas, bet pasižymėjo linksmu tpu. 
Jo paveikslus aptinkame Haagoje, Amsterdame, Dresdene, Miūnchene ir Berlyne. 
Vienas charakteringiausių jo tapinių bus Sparnuočių Pardavėjas Dresdeno 
galerijoj (žiūr. pav. 249.) Paukščių prekiautojas, matyti, jau anksti rytą gerokai 
pasistiprino, nusunkdamas paskutinį lašelį nuo mielių. Deja, tų lašelių būta nemaža. 


Pav. 250. Vermeer: Tapytojas Dirbtuvėje 


'“ Atsiesėdęs ant statinės, jis garsiuodamasi traukia iš ilgakotės pypkės. Įeina pirkėja ir, 
nustebusi, žiūri į margas pardavėjo akis, tarsi klausdama: Viešpatie, kas čia Tamstai 
atsitiko? Vietoj atsakymo jis tik pučia dūmus. Veltui šeimininkė mėgina atitraukti 
viešnios dėmesį nuo įkaušusiojo. 

Delfte, artimiausioj Leydeno kaiminystėj, irgi aptinkame gausią talentingų 
menininkų šeimą. Ypatingai iškilo čia: Karel Fabritius, Jan Vermeer ir Pieter 
de Hoogh. į 
Fabritius. Karel Fabritius mokėsi pas Rembrandtą, bet vėliau ap- 
sigyveno savo tėviškėj Delite. Per parako eksploziją, dar visai jaunas būdamas, jis 
čia gavo galą 1654. m. Iš jo išliko vos keletas paveikslų, bet ir jų pakanka įvertinti 

jo nepaprastam talentui. Apdovanotas jautria gamtos jausle, jis paliko puikių perspek- 
tyvos pavyzdžių. 

Vermeer. Fabritiaus mokinys Jan Vermeer van Delit (1632—1675) 
buvo gabus portretininkas, žanristas ir peizažistas. Savo motyvus rinko gatvėse ir 
gyvoj gamtoj.  Praščiausius siužetus jis mokėjo sukilniuti puikiu koloritu ir šviesos 
efektais, pabrėždamas jų vaizdingąją pusę. Pav. Tapytojas Dirbtuvėje (žiūr. 


Pav. 254. A. v. d. Werff: Abraomas ir Hagara. Dresdeno gal. 


pav. 250) rodo paprastą, interjerą, bet teikia nemaža estetinio pasigėrėjimo.  Meninkas 
tapo modelį — jauną merginą. Pro langą veržiasi šviesa ir maloniu spindesiu ap- 
šviečia visą patalpą.  Kabančiame žemėlapyje įrašytas tapytojo vardas. 

Hoogh. Tolygiu keliu ėjo Pieter de Hoogh iš Utrechto (1630—1677). 
. Šviesa ir linksma nuotaika buvo jo idealas. Leisdamas šviesą pro atdaras duris, jis 
dargi paįvairino jos niuansus. į 

Werfi. Adriaen van der Wertff iš Rotterdamo (1649 —1722) įgar- 
sėjo itin švelnia technika. Jo paveikslai rodos tapyti ant dramblio kaulo ir pasireiškia 

dailia elegancija. W. kūrė portretus, žanrinius, istorinius ir šventus paveikslus. 
Prisitaikindamas aristokratų skoniui, jis davė nemaža gašlių tapinių. Tiesa, jo tigūros 
visuomet buvo aprėdytos, bet tik dalimi. Tai atidarė duris lakiai fantazijai ir sukėlė 
daugiau gaidų, negu Michelangelo visai pliki pavidalai. Net šventuose paveiksluose 
jis neišvengė gašlių tigūrų. Jas aptinkame net Dresdeno galerijos rimtame paveiksle 
Abraomas ir Hagara (žiūr. pav. 251). Anot Šventraščio Abraomo žmona Sara 
buvo bevaikė.  Geisdama turėti įpėdinį, ji atsivedė iš Egipto gražią vergę, kuri ir 
pagimdė sūnų Izmaelį. Bet kai senatvėj jai Dievas davė sūnų, ėmė pjudyti vyrą prieš 
tarnaitę ir galop privertė jį pašalinti negeistiną vergę. Tą momentą kaip tik atvaiz- 
davo tapytojas. Senas patriarchas, ašarodamas, ištremia beverkiančią konkubiną, nors 
dešine laimina niekuo nekaltą kūdikį. Sara, atsirėmusi į piliorį, triumiuodama gėrisi 
liūdnu vaizdu. Toliau matyti piramida ir tyrai. Ten tai nelaiminga motina raudojo, 
pasilinkusi ant nuo troškulio mirštančio sūnaus. Bet Viešpats Dievas vis dėlto jį 
išgelbėjo ir padarė arabų tėvu. Jo ainiai ir šiandien tebevaldo Arabijos tyrus. 


Prancūzijos vaizdyba XVII. ir XVIII. šimtmetyje. 


Plastika. 


Diancūzija baroko ir rokoko laikmetyje buvo Italijos ir Niderlandų įtakoje. Jos 
skulptoriai laikė sau garbe pasimokyti Romoje. Liudvikas XIV. geresniems jų 
kūriniams Romos parodoj paskyrė premijas, kurios davė teisių nemokamai studijuoti 
amžino miesto akademijose. Suprantama, kad kiekvienas menininkas visomis jėgomis 
stengėsi gauti tokią premiją. Nenuostabu, kad prancūzų plastikai, įsižiūrėdami į 
Italiją, maž tesirūpina savo tautiniais motyvais. Užtat belgai ir holandai, pasižymė- 
dami realizmu, sulaikė prancūzus, taip mėgusius graciją ir bombastą, nuo išdidaus 
teatrališkumo. 
| Geriausiai vyko prancūzams atvaizdai — biustai ir statulos. Tik storos peru- 
kos ir keisti rūbai nemaža gadino būdo išraišką. Kadangi karaliai, galiūnai, politikai, 
mokslo vyrai ir kiti didžiūnai norėjo save matyti marmoro ir žalvario pavidale, tai 
portretų skaičius buvo beveik neapmatomas. Deja, revoliucija jų vienus sutrupino, 
kitus perliejo į patrankas. 

Garsiausių prancūzų skulptorių eilėje ypatingai pasižymėjo: Girardon, Coyse- 
vox, Puget, Falconet, Pigalle ir Houdon. 

Girardon. Francois Girardon (1628 — 1715) buvo Liudviko XIV. 
daugiausiai branginamas plastikas. Kam teko būti Paryžiaus universitete, tas vargu 
užmirš puikųjį kardinolo Richelieu antkapį. Bažnyčios kunigaikštis miršta, 
priturimas Religijos ir apverkiamas Mokslo. Sarkofagas apklotas puikia draperija. — 
Proserpinos Pagavimas Versalyje (žiūr. pav. 252) gyvai atmena Bernini ir 
Giovanni da Bologna (Sabinietės Pagrobimas) — Tikrai prancūzišką skonį rodo 
nimfos prie Dianos šulinio Versalyje. Tokias lengvas gracijas tokia forma tik prancū- 
zai sugebėjo pareikšti, 

Coysevox. Vienas žymiausių Prancūzijos skulptorių buvo Antoine 
Coysevox (tark: kuazvo), gimęs Lyone 1640., o miręs Paryžiuje 1720. m. Kad ir 
neturėdamas tokio talento kaip Bernini arba Michelangelo, vis dėlto jis buvo labai 
sumanus, gabus, darbštus ir sąžiningas menininkas. Jis neieškojo garbės ir negeidė 
pasididžiuoti žmonių akyse nepaprastais padarais. Jam labjau rūpėjo duoti gražių, 
gerai apmastytų kūrinių, negu vytis efekto. Būdamas vos 17 metų vaikinas, jis nu- 
vyko Paryžiun pas skulptorių Lerambert'ą pasimokyti lipdybos. Karališkoji valdžia, 
pastebėjusi jaunojo menininko nepaprastą gabumą, 1677. m. pavedė jam Versalio 
pilies ir parko dekoraciją. Geriausiai vyko C. skulptūros iš mitologijos. Ypač paminė- 
tina Merkūras ir Garbė (Gloria), joją šuoliais ant šaunių arklių, skirti Marly 
piliai, bet dabar laikomi Tuilerijų sodne. Neblogiau sekėsi ir biustai, pav. Kardinolo 
Richelieu, Bossuet'o, Lebrun'o, Mignardo ir k. Senatvėj daugiausia 
statė antkapius. Jyjų priskaito dvylika, iš kurių plačiausiai žinomas Mazarino 

mauzoleumas Louvre. Ant juodo 
karsto klūpoja kardinolas iš balto 
marmoro. Prie karsto sėdi Išmintis, 
Ištikimybė ir Ramybė, gražios alego- 
rinės figūros. Visas kūrinys palieka 
rimtą ir malonų įspūdį. Kad ne re- 
toriškas kardinolo mostas ir alegorinių 
figūrų sudraikytos draperijos, jis galima 
būtų priskaityti renesanso plastikai. 
Puget. Daugiausia garbės 
Prancūzijos plastikai atnešė Pierre 
Puget, gimęs arti Marsilijos (Mar- 


seille) 1622., o miręs Marsilijoj 1694. 


m. Jam daug reikėjo kovoti su ne- 
palankiu likimu. Iš pradžių buvo 
paprastu darbininku prie laivų statymo, 


Pav. 253. 


Puget: Persejus ir 
Andromeda, 


Pav. 252. Girardon: Proserpinos Pagrobimas. 
Versalyje. 


paskiau pjaustė iš medžio dekoracijas galeroms. 
Du kartu pavyko jam pasiekti Romą ir ten pasi- 
mokyti skulptūros, bet pagrįžęs, vėl stojo prie 
senojo darbo. Ilgiausiai dirbo Marsilijoj, Toulone 
ir Genuoj. Būdamas melancholingo, neramaus 
ir kieto būdo ir gyvendamas tarp vargdienių, jis 
pamėgo žiaurius, rimtus ir dramatiškus motyvus. 
Iš jo kūrinių kvėpuoja jo paties dvasia. Jie 
neturi prancūzų švelnumo, bet tuo daugiau ma- 
tome juose tiesos ir tikro talento. Ne veltui 
prancūzai vadina jį didžiuoju P ir prancūzų 

Michelangelu (didysis M). Patsai Puget mėgo sakyti, kad prieš jį dreba ' 
marmoras, 

Aiškiausiai pasireiškia jo nuotaika Atlantuose, kuriuos padarė Toulono 
rotužei.  Nešdami ant pečių sunkią balkono naštą, jie atrodo kaip tikri uosto darbi- 
ninkai. Tolygų atleto būdą turi Milonas iš Krotono. Suspaudus kairiąją 


| L 


A 
|| 


Pav. 254. J. Pigalle: Saksonijos maršalo Morico antkapis 
šv. Tomo bažnyčioje, Strassburge. 


ranką medžiui, kurio plyšin ji pateko, stipruolis dešine ginasi nuo liūto, netikėtai jį 
užpuolusio.  Perimtas sopulio, nelaimingasis raitosi ir blaškosi, kliegdamas ne savo 
balsu. Statula taip patiko Liudvikui XIV., kad užsakė jai pandantą. Puget atvaizdavo 
Persejų ir Andromedą (žiūr. pav. 253.): Deja, naujoji grupė nevisai paten- 


I 

kino karalių. Perdaug joje judesio, o Andromeda atrodo permaža prieš milžiną gelbė- 
toją. Užtat Aleksandras ir Diogenes rado gana šalininkų. Tai reljefas 
kupinas gyvumo, vaizduojąs kaip didysis karalius pasiryžęs suteikti malonės didžiajam 
cinikui, sėdinčiam po bačka, bet filozofas teprašo galiūno pasitraukti iš saulės. — 
Geriausiai vyko Pugetui atvaizdai. Tik, deja, toli gyvendamas nuo didikų, maža 
rado užsakytojų. Kaip jis mokėjo įspėti ir pareikšti žmogaus būdą, rodo Liudviko 
XIV. atvaizdas medaljone Marsilijos muzejuje. Senatvėje marsilietis sukūrė savo 
paties portretą taip gyvą, kad į jį bežiū- 
rėdamas, lauki, ar neprabils jo lūpos, 
sudėtos skundai ant sunkaus likimo, 


Pigalle. Jean Baptiste 
Pigalle (1717 — 1785) buvo vienas 
geriausių plastikų Liudviko XV. ir XVI. 
laikais. Jis daugiausia įgarsėjo antka- 
piais. Jųjų geriausis buvo Saksonijos 
Maršalo Morico monumentas 
šv. Tomo bažnyčioje Strassburge (žiūr. 
pav. 254). Savo drąsa ir energija gar- 
susis karys įsigijo pasaulinio garso. Kovės 
Holandijoj, Anglijoj, Austrijoj, Prancū- 
zijoj ir kitur. Būdamas kai kurį laiką 
Kuršo hercogu, jis didvyriškai laikės prieš 
galingą Menšikovo kariuomenę. Ir šian- 
dien tebestovi Mintaujoj namas, iš kurio 
atsišaudė rusams. Tam nelygintinam 
karvedžiui Pigalle sukūrė antkapį, at- 
kreipusį viso pasaulio dėmesį. Ties 
piramida herojus drąsiai žengia laiptais 
į karstą. Jį dar stengiasi sulaikyti Pran- 
cūzija moteriškės pavidalu. Bet veltui, 
mirtis jau atidaro karstą ir Herkules stovi 
liūdėdamas jo gale, neįstengęs išgelbėti | 2 E 
narsuolio nuo neišvengiamo ir visiems Pav. 265. Jean Warin: Čiudyikas XIV 
mirtingiems bendro likimo. Šalia mar- Marmoro statula Versalyje, 
šalo vienoj pusėj matome jo paimtas 
vėliavas, antroj liūtus, Ieopardą ir erelį — Holandijos, Anglijos ir Austrijos herbus. 
Herojus apvaininikuotas laurais, turėdamas rankoj karo vado lazdą, ir visas šarvuotas, 
tarsi rengdamas į mūši, atrodo narsiai ir didingai. 


Houdon. Pigalleio mokinys Jean Antoine Houdon (1741 —1828) 
buvo rokoko šalininkas. Savo idealu jis laikė išreikšti klasiška forma kiek galima 
natūraliai giliausius sielos jausmus. Apie jo šv. Brunoną šv. Panelės degli Angeli 
bažnyčioje Romoje popiežius Klemensas XIV. išsireiškė, kad jis kalbėtų, jei ordeno 
įstatai tai leistų. Houdonas taip griežtai laikėsi gamtos, kad nesidrovėjo rečiuotus 
veidus vaizduoti ju natūralia išvaizda, kaip tai matome Glucko biuste. Tiksliau - 

atvaizduoti Washingtonui, jis buvo nusidanginęs net Amerikon ir 14 dienų at- 
sidėjęs studijavo garsųjį respublikos įkūrėją. Jo genialus pajėgumas portretų kūryboj 
ryškiausiai matyti Voltaire'jo statuloj prancūzų Komedijos rūmuose (Comėdie 
Francaise) Paryžiuje. Kiekvienas krikščionis su pasibjaurėjimu nusigrežia nuo to 
bedievio, kurs težinojo tyčiotis iš šv. tikėjimo ir buvo toks bjaurus, kad vokiečiai, 
apsilankant jam Berlyne, palaikė jį bezdžione. Bet, žiūrėdamas į jo atvaizdą Prancūzų 
Komedijos rūmuose, užmiršti visą jo kūno ir sielos bjaurumą. Nenuostabu, jei Hou- 
dono portretai buvo visų branginami ir užsakytojų skaičius kaskart didėjo. Vien 
biustų jis padarė apie du šimtu. 

Rusijoj nemažiau įgarsėjo Steponas 
Mauricas Falconet (1717 — 1791), pagami- 
nęs Petro Didžiojo statulą Petrapilyje, užsakant ją 
ciesorienei Kotrynai II. Monumentas gerokai atmena 
Coysevox Merkūrą Paryžiaus Tuilerijų sodne. 
Caras joja ant šuoliais šokančio arklio. Grupė 
pastatyta ant milžiniškos uolos. 

Kalbant apie Prancūzijos plastiką, negalima 
tylomiš praeiti pro dvi plataus masto garsenybes, 
būtent: Warin'ą ir Coustou. 

Warin. Jean Warin (1620 — 1672) 
buvo belgietis, bet veikė Prancūzijoj. Jo sukurtos 
Liudviko XIII. ir XIV. statulos pasižymi tikru monu- 
mentalumu. Jaunojo Liudviko atvaizdas Ver- 
salyje rodo šviesųjį karalių (roi-soleil) pačiame 
sauletekyje. Iš jo tryška būsima Prancūzijos garbė 
ir laimėjimai. Žiūr. pav. 255.). 

Coustou. Turime tuo vardu ištisą skulp- 
torių šeimą: tėvą Francois (į1690), jo sūnus 
Nicolas (+1733) ir Guillaume (71746) ir anuką 
Guillaume II. (+1777. Visi buvo gabūs meni- 
ninkai ir pasižymėjo prancūziška gracija ir elegancija. 
Kūrė šventas statulas, mitologines figūras ir bius- 

Pav. 258, Nicolas Couston: tus. Jų kūrybos kryptį geriausiai apibūdina Me- 
Medžiotoja su sakalu. Marmoro figūra. džiotoja su sakalu (žiūr. pav. 256.). 


Prancūzijos tapyba XVII. šimtmetyje. 


Geptynioliktasis šimtmetis buvo prancūzų tapybos klasikinis periodas. Jo kūrė- 
jas buvo Liudvikas XIV. (1643—1715). Karalius saulė (Roi-Soleil) vadovavo 
visam kultūriniam bei civilizaciniam gyvenimui ne tik Prancūzijoj, bet beveik visoj 
Europoj. Menas, literatūra, mada, valstibinė santvarka, rūmų etiketa buvo jo rankose. 
Jis vienas telaikomas didžiu. Kiti tegalėjo pasikelti vos per savo valdovą. Jo valia 
ir galia apvaldė visus gyvenimo reiškinius ir visa turėjo pasiduoti jo komandai. Tauta 
neturėjo nė mažiausios reikšmės ir vergiškai pasidavė savo galingojo valdovo įgaidams. 
Tu laikų sumetimais, kas karališka buvo ir prancūziška. Karalius atstovavo Paryžių, 
o Paryžius Prancūziją. Todėl Prancūzijos tapyba buvo grynai dvariška bei 
aristokratiška. Kai Niderlanduosė menininkai tarnavo tautai, Prancūzijoj 
karaliui. 

Nenuostabu, kad Liudvikas XIV. buvo didelis antikės gerbėjas. Savo tuštybėj 
jis įsigeidė susilyginti su antikinio pasaulio genijais. Menininkai turėjo skaitytis su 
valdovo valia ir todėl vyko Romon susipažinti su herojų pasaulid. 

Palaikyti ryšiams su antike Liudvikas įkūrė dvi akademijas: Acadėmie de 
penture Paryžiuje (1648) ir Acadėmie de France Romoje (1666). Aišku, 
kad jų auklėtiniai pasekė klasikais bei Italijos tapytojais. Taigi jie labjau domėjosi 
piešinio ir linijų tikslumu, negu šviesos efektais. Tuo ypatingai ir skiriasi Prancūzijos 
tapytojai nuo Niderlandų 

Patenkinti prabangų įgaidams Liudvikas įsteigė dar gobelinų fabriką „Man u- 
tacture royale des Meubles de la Couronne“ (1662) Jo pirmas 
direktorius buvo garsusis tapytojas Le Brun. Kartonus gobelinams ruošė tokio masto 
menininkai, kaip: Poussin, Van der Meulen, Le Brun ir k. Turinys jiems imta iš 
pradžių iš Šventraščio, bet vėliau iš istorijos ir mitologijos. 

Savo paveikslus prancūzų tapytojai įamžino vario raižiniais. Tik jie ne patys 
raižė, kaip holandų menininkai, bet darbą pavedė specialistams. Tokie buvo pav. 
Edelinck, Audran, Dorigny, Nanteuil, Mellan, Tardieu, Massonirk. 


A. Realistai. 


Prancūzų tapybos klestėjimo laikas prasidėjo jau Liudviko XIII. (1610—1643) val- 

dymo metu. Mažne visi to laikotarpio menininkai pasižymi ryškiu realizmu, 
siekiančiu kartais net natūralizmo. Tos srovės pirmieji reiškėjai buvo broliai Le Nain 
(Antoine ir Louis, abu mir. 1648). Gimę Laone, dar jauni persikėlė Paryžiun ir gyveno 
viename name. Jų tapiniai sunku išskirti, todėl ir meno istorija tekalba apie Le Nain. 
Turime nemaža jų kompozicijų, kurioms, deja, trūksta gyvastingumo. Žiūr. pav. 257. 

Ypatingu originalumu pasižymėjo Jacgues Callot (1592—1635). Kilęs iš 
bajorų šeimos, bet pajutęs savyje tapytojo talentą, vos 12 metų turėdamas, jis pabėgo 
iš tėviškės ir su čigonų gauja nusidangino Italijon, kur susipažino su meno kūriniais. 
Tėvai, pastebėję jo nepaprastą palinkimą į tapybą, pagaliau sutiko gabųjį vaikiną 
leisti mokslan, ir greitu laiku jis išmoko paišyti, graviruoti ir trinti. Ar ir tapė, 
nežinia. Jis paliko daug vertingų pasaulinio ir dvasinio turinio piešinių. 

Moise Valentin (1634), sekdamas Caravaggio, pasidarė tikru natūralistu. 
Jo ūksmės labai tamsios, šviesa aštri, bet tipai vis dėlto rodo prancūzų skonį. 

Simon Vouet (1590—1649) vos pirmame savo kūrybos periode buvo 
realistas. Vėliau, pasekęs Ticijonu ir Veronese, pasidarė eklektiku. Romoje jis jau 
tiek įgarsėjo, kad turėjo laimės tapyti altoriaus paveikslą šv. Petro katedrai. Pagrįžęs 
Paryžiun, įkūrė tapybos mokyklą, iš kurios išėjo visa eilė garsių menininkų. 


Pav. 257. Nain: Sargyba. 


B. Neoklasikai. 


| antydami amžinąji miestą, prancūzų menininkai negalėjo nepastebėti klasikinių 

padarų grožio. Jų linijų taisyklingas elastingumas, plastiškas kūnų apvalumas ir 
herojiškų peizažų žavima gražna taip juos paveikė, kad ir patys panorėjo jais pasekti. 
Jųjų garsiausi buvo Poussin ir Lorrain. 

Poussin. Nicolas Poussin (1603 — 1665) buvo visų garsiausis ir 
didžiausis prancūzų tapytojas XVII. šimtmetyje. Gimęs Normandijoj, dar jaunas 
būdamas, persikėlė Paryžiun ir mokėsi pas įvairius nežymius tapytojus, svajodamas 
be paliaubos apie Italiją. Dėl neturtų tik 30 metų vyrui pavyko pasiekti tą „žadėtąją 
žemę“. Čia jis sutiko savo Paryžiaus draugą Marino, kurs jį supažindino su kardi- 
nolu Barbieri, nuoširdžiu meno mecenatu. Deja, mirus popiežiui, kardinolas buvo 
pašauktas nuncijum į kitą kraštą ir turėjo apleisti Romą. Menininkas, nebetekęs globo- 
tojo, tačiau nenusiminė. Uoliai kopijuodamas Ticijoną, Raiaėlį ir Dominikiną, jis 
nepailsdamas studijavo anatomiją, geometriją perspektyvą ir architektūrą. Pagaliau 


/ 


Pav. 258. Nicolas Poussin: Piemenyšs Arkadijoj. 


ėmė savarankiškai tapyti. Dažnai, pasivaikštinėdamas su draugu už miesto, piešė 
gamtą ir komponavo peizažus. Deja, pirmieji tapiniai jo nepraturtino, kadangi buvo 
blogai apmokami. 

Tuo tarpu kardinolas Barbieri grįžo Romon ir menininkui prašvito laimės 
saulutė.  Barbieri užsakė keletą gerai apmokamų paveikslų ir vargšui paputė garbės 
vėjelis. Netrukus surado ir kitą globėją — riterį del Pozza, kurs jį kraute apkrovė 
užsakymais. Garsas apie gabųjį mūzų auklėtinį pasklido po visą Italiją ir greit 
pasiekė Prancūziją. 

Kardinolas Richelieu, pirmutinis Prancūzijos ministeris, sužinojęs apie naują 
meno žvaigždę, prikalbėjo karalių Liudviką XIII. atšaukti Poussiną iš Romos ir pavesti 

jam Louvro galerijos sutvarkymą. Tai įvykdžius, jau 1641. m. veiklusis menininkas 
buvo pakeltas pirmuoju rūmų tapytoju su 3000 livrų alga ir neapmokamu butu. Mirus 
kardinolui ir karaliui, Liudvikas XIV. patvirtino jo titulą ir algą. 

Senatvėj nepailstančiam menininkui ėmė drebėti ranka ir jis turėjo mesti 
teptuką. Mirė Romoje 1665. m. susilaukęs 71 metų amžiaus. 

Poussin buvo labai rimtas, kruopštus, doras, gerai mokslintas ir plačiai ap- 
siskaitęs menininkas. Tai ryškiai pasireiškia ir jo tapyboj. Nenuostabu, kad jo 
kūriniai labjau veikia protą negu širdį. Ten viskas gerai apmąstyta, tinkamai su- 
grupuota, figūrų kūnai tiksliai apibrėžti, bet dažnai neatitinka tikrovės. Mat norma- 


Pav. 259. N. Pousšin: Žmogaus gyvenimo vaizdas, 


nietis ėmė modelius ne iš gyvenimo ir gamtos, bet iš antikės, atsižiūrėdamas į klasikų 
skulptūras. Dažų skaistumas jam maž terūpėjo, ir šviesos eiektų jo kūriniuose 
beveik neaptinkame, užtat linijų ir piešinio tikslumas tikrai pavyzdingas. Koloritas 
tai tik antraeilis dalykas. Tačiau, susipažinęs su venecijiečių tapyba, jis ėmė daugiau 
kreipti dėmesio į spalvų harmoniją. Bet senatvėj (nuo 1655. m.) vėl grįžo į antikę, 
tapydamas peizažus herojiškų vaizdų pavyzdžiu, 

Aišku, kad tokiam klasikų mėgėjui geriausiai vyko mitologinės scenos. Ir 
šventųjų paveikslai gyvai atmena graikų bei romėnų dievus. 

Iš pirmųjų ypač paminėtina Arkadijos Piemenys (žiūr, pav. 258.). 
Trys piemenys ir viena piemenė atrado ant seno paminklo antraštę: Et in Arcadia 
ego, reiškia — ir aš gimiau Arkadijoj. Argi iš tikrųjų žemė, kurioj jie nūnai gyvena, 

buvo kadaise tokia garsi ir laiminga, kad senovės gyventojai galėjo didžiuotis čia 
gimę, klausia nustebę piemenys. 

Antikinio pobūdžio ir Žmogaus Gyvenimo Vaizdas Londone (žiūr. 
pav. 259.). Grojant mirties genijui, keturios jaunos merginos linksmai sau šoka. 
Šalia seno, barzdoto ir 
sparnuoto muzikanto ma- 
žas vaikinas turi pakė- 
lęs smėlio laikrodį, o 
antroj pusėj toks pat 
vaikinas pučia muilo 
burbulus. Vis tai nu- 
rodo į gyvenimo ne- 
pastovumą. Bet jaunos 
šokėjos to nepaiso. Joms 
linksma ir gana. Viršuj 
šauniais arkliais dangaus 
erdve važiuoja saulės 
dievas, lydimas Horų. 
Prieš jį skrenda Aurora. 
Matyti, dar rytas. Ar tos 
jaunuolės susilauks ir 
vakaro, mirties genijus 
to nepasako. 


Tolygiai  klasiškas 
lytis rodo ir šventieji 
paveikslai. Šv. Panelės 
dangun Žengimas 
Louvre (žiūr. pav. 260.) 
gyvai atmena antikinius 
tipus. Dievo Motina vi- 
sai panaši į Junoną, 0 
besparniai angelai į kla- 
sikų genijus. 

Ir kiti religinio turinio 


tapiniai pasižymi ta pačia Pav. 260. N. Pousšin: Šv. Panelės dangun Žengimas. Louvre. 
linkme į antikę. Taip, 
Paskutinė Vakarienė 1 
perkelta į romėnų trikliniumą, o apaštalai sėdi ant polsterių kaip graikų dievai. 
Peizažai irgi antikinio pobūdžio. Tai ne Prancūzijos reginiai, o fantazijos pa- 
darai, pagrįsti klasikiniais motyvais. Jų staiažas imtas iš mitologijos bei graikų istorijos. 
Taip, Diogenes Paryžiaus Louvre rodo heroišką padairą su senovės architektūra, 
kalnais ir medžiais puikioj perspektyvoj.  Priešakyje eina Diogenes su puodeliu prie 
upelio atsigerti, bet, pamatęs žmogų, begeriantį iš rankos, meta indą žemėn, many- 
damas ir patsai galįs nuslopinti troškulį tuo natūraliu būdu. 

Heroišką, plataus masto peizažą rodo Polifemas Petrapilio Ermitaže (žiūr. 
pav. 261.). Anot mitologijos Odisejus, apleidęs Troją, tarp kitų aplankė ir Ciklopų 
kraštą, gyvenamą vienakių milžinų, kurių baisiausis buvo Polifemas. Ten keliautojas 
su savo palydovais apsigyveno, milžinas, pagrįžęa su savo avimis ir ožkomis urvan 
ir, atradęs ten neprašytų svečių, du jųjų sudraskė. Tai pasikartoja ir sekančias dienas. Tik 
klastu pavyko herojui išsigelbėti iš milžino spąstų. Tapytojas visam paveikslui davė 
ciklopiškos išvaizdos, pasodindamas Poliiemą ant aukštos uolos. Kitą vienakį pastebime 
krūmuose po dešinę, 


Pav. 261. N. Poussin: Polifemas, Petrapilio Ermitaže.. 


Aplamai reikia pasakyti, kad geriausiai atatiko Poussino teptuką paveikslai, 
kurių turinys ir forma siekė antikinių laiku. Toksai pav. buvo Petro Užsiginimas 
(žiūr. pav. 262.) Aukščiausiojo kunigo kieme prie ugniakuro šildosi romėnų kareiviai. 
Prie jų atsisėdo ir Petras. Viena kunigo tarnaitė pažino jį esant galilietį ir Kristaus 
pasekėją. Petras, užgautas įtarimu, pašoka ir pakėlęs rankas, prisiekia Jo nepažįstąs. 
Aukštai gieda gaidys, o kareiviai veda Kristų. Čia tapytojas rado progos atvaizduoti 
senovės romėnų karius ir joks anachronizmas nekliudo realybės. Ypatingai gerai 
apibūdintas kareivis, stovįs nugara į žiūrėtoją ir tarnaitė, įtarianti apaštalą. 

Poussino tapinius aptinkame beveik visose didesnėse Europos galerijose ir - 
rinkiniuose, 

Juo pasekė jo svainis Gaspar Dughet (j1675), pasivadinęs savo mokytojo 
vardu Gaspar Poussin. Jo paveikslus daugiausia aptinkame Anglijos galerijose. 
Lorrain. Antra Prancūzijos garsenybė tapytojų tarpe buvo Claude Gellėe, 
pavadintas pagal savo tėviškę Lorrain (1600—1682), gimęs Chamagne pilyje Lota- 


Pav. 262. N. Poussin: Petro Užsiginimas. 


ringijoj, bet miręs Romoje. Visai neturtingų tėvų vaikas, turėdamas vos 12 metų 
amžiaus, jis liko galutinu našlaičiu ir, globojamas brolio Jono, veiklaus medžio 
raižytojo, išmoko piešti arabeskus. Po metų vargingo gyvenimo vienas giminaitis, 
pinikų prekiautojas, pasiėmė jį Romon ir atidavė į mokslą. Čia jis pasiliko 4 metus, 

bet, papuolęs į galutiną vargą, turėjo vykti Neapolin, kur Gotetroi Walls jį pamokė 
perspektyvos ir architektūros. Deja, tai jam nedavė duonos ir, galutinai nuskurdęs, 
buvo priverstas apsiimti tarnu pas tapytoją Augustiną Tassi.  Gabus vaikinas laisvas 
valandas praleido menininko dirbtuvėje ir gerokai pasimokė. 1625. m. pagrįžęs tėvynėn 


i UIEIIOĮ 3pNnej) "89 "AJ 


SeĮSEIŲ 


'IANO T sneizkieg 


ir neradęs nieko geresnio, už dviejų metų vėl nuvyko Romon. Dabar jam užtekėjo 
jau kito likimo žvaigždė. Netrukus susipažino su Nicolas Poussin, ir čia prasidėjo 
laiminga jo gyvenimo fazė, Gyvendamas su įgarsėjusiu žemiečiu kaiminystėj, ir dažnai 
jį lankydamas, jaunas mūzų išrinktasis dabar galutinai suprato savo pašaukimo užda: 
vinių reikalavimus. ' 

Bet jo geriausis mokytojas buvo saulė. Jis drąsiai pažvelgė jai į akis, nė 
kiek nesidrovėdamas jos akinančios šviesos. Nevienas pasaulio menininkas taip ne- 
suprato jos magijos ir nepastebėjo jos metamorfozų grožio, kaip lotaringietis. Tai 
stropiausis, akyliausis, niekados menuvargstąs saulės mokinys. Nuo aušros iki sutemos 
jis atsidėjęs studijavo jos įvairiausius niuansus, tai stebėdamas ją besimaudančią van- 
denyje, tai bežaidžiančią debesyse, ar bekokietuojančią su rasos skaisčiomis akutėmis. 
Čia ją užtiko išblyškusią, ten nurausvusią ir besiekiančią savo nediskrečiais spindu- 
liais giliausių gamtos paslapčių. O jau saulėtekio ir saulėlaidžio kerai jį galutinai 


Pav. 264, Claude Lorrain: Rytas. Petrapilio Ermitaže. 


pavergė. Visus tuos stebuklingus šviesos audinius uolusis saulės auklėtinis parodė 
savo peizažuose, pasilikdamas jiems ištikimas iki mirties. 

Rembrandtas ir kiti holandai irgi naudojo šviesą savo kūrybai, bet jie žiūrėjo 
į ją kaipo į priemonę teikti efektams ir paįvairinti paveikslams.  Lorrain vaizdavo 
pačią šviesą: aiškią, tyrą, gryną, visa apšviečiančią saulę. Visi jo peizažai, apšviesti 
malonios saulutės ir kupini poezijos, skamba kaip dieviškojo Apolono lira, kerėdami 
žiūrėtojus savo šviesos akordais. Visi kiti motyvai jam nesvarbūs. Ir figūrinis staiažas 
jam nerūpėjo. Jo išvystymą jis dažniausiai paliko kitiems menininkams, vos užmetęs 
jo svarbiausius bruožus. 

Brastas Paryžiaus Louvre (žiūr. pav. 263) ne tiek savo figūromis veikia 
žiūrėtoją, kiek peizažo puikiu koloritu ir: kompozicijos grožiu.  Priešakyje stovi 

medžiai, nudažyti saulės spindulių, toliau matome antikinės architektūros griuvėsius, 
dar toliau senovės pilį, kalną ir ežerą, pagaliau erdvę be ribos ir debesėlius, plau- 
kiančius saulės sparnais dangaus mėlyne. Žmonės ir galvijai pirmame plane tik 
pagyvina tą žavimą vaizdą. Ne stafažas, bet jo sąveika su visu vaizdu keri žiūrovą. 


| 
1 


"ez0310dy "AX OXMPNIY :UNIg 397 S3pIBŲD 697 "AB4 


"al K1eS13Ą 


Dar mažiau sveria stafažas Petrapilio Ermitažo Ryte (žiūr pav. 264.). Ne piemens 
su banda čia mus domina, bet paveikslo gili perspektyva su įvairiausiais šviesos efektais. 
Lorrain buvo klasikas ir todėl savo reginius sustatė ne iš savo tėviškės motyvų, 
bet iš fantazijos, atsižvelgdamas į antikės pavyzdžius. Jo peizažai heroiško pobūdžio, 
ne tikrovės atvaizdas. Jie labai patiko jo amžininkams ir buvo dažnai kopijuojami. 
Nesąžiniški imitatoriai ėmė pardavinėti jo paveikslų reprodukcijas pirma, negu origi- 


k — 


LORRAIN. 269 

nalas buvo atbaigtas, tuo būdu numušdami jo kainą. Tai pastebėjęs, sumanus meni- 
ninkas išleido savo paveikslų pieštas kopijas albume, pavadintame „Libro dinven- 


Aleksandro Didžiojo Įžengimas į Babiloniją. Paryžiaus Lovre. 


Le Brun: 


266 


Pav. 


zione ovvero libro di verita“, įrodydamas savo padarų autentiškumą. Iki šiolei 
išliko 500 vertingų piešinių ir 200 škicių. 
Lorraino tapinius aptinkame visose didesnėse Europos galerijose. 

C. Akademikai. 


L, Brun. Nuo 1683. m. Paryžiaus akademijos — Acadėmie de peinture — direk- 
torius buvo Charles Le Brun, gimęs ir miręs Paryžiuje (1619 — 1690). 
Tapybos mokėsi pas Vouet'ą ir Poussin'ą. Pasižymėdamas nepaprastu talentu ir 
pajėgumu, netrukus pasidarė prancūzų aukštuomenės, ypač karaliaus Liudviko XIV. 
numylėtiniu. Jis mokėjo 
I) antikines Iormas pritai- 
| kinti XVII. amžiaus me- 
nui bei jas suprancūzinti. 
Gerai susipažinęs su pri- 
taikinamuoju menu, jis 
subrandino dekoratyvinį 
stiliu, pilnai  patenkin- 
damas visus išdidaus ka- 
raliaus ir rūmiečių įgaidus. 
Kalbant apie archi- 
tektūrą, mums jau teko 
įvertinti Le Bruną kaipo 
gabų dekoratorių (žiūr. 
arch. t. 245. p.). Jo puo- 
šta Apolono salė 
Louvre ir Veidrodžių 
galerija Versalyje įam- 
žino jo vardą visame 
pasaulyje. Ir tapyboj jis 
prisitaikino  puošmenos 
reikalavimams. Kad pa- 
veikslai tarp gausių auk- 
suotų ornamentų nepa- 
sirodytų perdaug ploni, 
jis jiems turėjo suteikti 
daugiau reljefo ir už- 
akcentuoti juos ryškiais 
dažais. Enersingos, ku- 
pinos judesio ir išdidumo 
tigūros kaip tik atatiko 
karaliaus tuštybę. 
Aplamai reikia pa- 
sakyti, kad Le Brun 
buvo labai našus menininkas ir paliko daugybę freskų, rėmų paveikslų ir kartonų 
gobelinams, ; : 


Pav. 267. Pierre Mignard: Dukters portretas. Louvre. 


Jo didžiausius kūrinius aptinkame Versalio pilyje. Iš jų ypač paminėtina“ 
Liudviko XIV. Apoteoza (žiūr. pav. 265.). Karalius saulė (roi-soleil) tapytas 
Apolono pavidalu. Kaip saulės dievas, lydimas Horų, Liudvikas leidžiasi šauniais 


Pav. 268. Le Sueur: Kristaus Puolimas po kryžiumi. Paryžiaus Louvre. 

Pav. 269. Le Sueur: Šv. Lauryno Kankinimas. Paryžiaus Louvre. 

arkliais dangaus erdve, apsiaustas įvairių personifikacijų bei alegorinių tigūrų. Viena 
ju neša laurų vainiką ir palmes, kita turi pakėlusi virš galvos karūną, dar kita trimi- 
tuoja, pagaliau viena turi gausybės ragą, beriant draugei iš jo vaisius. Tai panegyrika, 
kurios nesusilaukė nevienas kitas Prancūzijos valdovas. 


Pav. 270. Le Sueur: Jėzus pas Mariją ir Mortą. 


Gobelinų manuiaktūrai Le Brun paruošė penkis didelius (7x5!/2 m) aliejaus 
paveikslus, vaizduojančius Aleksandro Didžiojo istoriją (žiūr. pav. 266.). 
Nesunku įspėti, kad menininkas bus norėjęs pagerbti savo karališką globėją, juk 
Aleksandras ne kas kitas, kaip Liudvikas XIV. 

Kruopštusis akademijos direktorius išmėgino savo jėgas ir šventuose paveiks- 
luose, bet jie stokoja tikybinės dvasios ir visur matyti rūmų nelemtoji įtaka. Taip, 


LE SUEUR. 273 


Kristus prie kryžiaus vaizduoja Onos Austrijietės viziją sapne. Prikry- 
žiuotasis apsiaustas angelų, kurių veidai gyvai atmena karališkos šeimos narių bruožus- 

Mignard. Kai Le Brun buvo charakteringiausis prancūzų dvaro atmosieros 
tapytojas, Pierre Mignard visų daugiausia pasižymėjo itin prancūziška dvasia. Jo 
teptukas minkštas ir švelnus, koloritas ryškus ir blizgąs, o tigūros malonios ir puošnios. 


Pav. 271, Le Sueur: Šv, Scholastikos Pasirodymas. 


Jis gimė Troyes mieste, bet mirė Paryžiuje (1610—1695). Mokėsi Vouet'o mokykloje 
ir pas Poussin'ą. Buvo iš pradžių akademijos didžiausis priešas, bet mirus Le Brun'ui, 
pasidarė jos šalininku ir paveldėjo visus rūmų tapytojo garbės titulus. 

Jo didžiausis darbas buvo freskai Val-de-Grace bažnyčios ko- 
puloj. Juose priskaito 200 viršnatūralaus dydžio figūrų. Paveikslai sukėlė didžią 
sensaciją Prancūzijos sostinėj. 


974 ||| PRANCŪZŲ TAPYBA XVII. IR XVIII. ŠIMTMETYJE. 


Romoje laikė paryžietį geriausiu portretininku. Plačiai žinomi popiežių Urbano 
VIIl., Innocento X. ir Aleksandro VII, atvaizdai. Paryžiuje jis tapė Liudviką 
XIV. ir daugelį kunigaikščių. Jo švelnų, puošnų, grynai prancūzišką stilių ryškiai 
apibūdina jo Dukters portretas Paryžiaus Louvre (žiūr. pav. 267.). 

Le Sueur. Trečias garsus Prancūzijos akademikas Eustache Le Sueur 
(1616—1655) irgi mokėsi Vouet'o mokykloj. Kilęs iš neturtingos buržujų šeimos — 
jo tėvas buvo medžio tekintojas — jis neįstengė nuvykti Italijon, bet kruopščiai studi- 


Pav. 272. Philippe de Champaigne: Kristus su Samariete. 


juodamas Raiaėlį iš graviūrų, taip gerai pasekė jo stiliumi, kad buvo pavadintas 
„prancūzų Ratačliu“. Būdamas iš prigimties kuklus, darbštus, sąžiniškas, 
dievotas ir nuoširdus, jis nepasitikėjo savo talento pajėgomis, bet visa atliko atsargiai, 
tiksliai ir ištvermingai. Jo šventųjų paveikslai kvepia tikra religine dvasia, yra tokie 
širdingi, malonūs ir patrauklūs, kad stebėtojai pro juos niekados nepraeis abejingi 
bei šalti. 

Jo didžiausis darbas buvo Brunono gyvenimas kartūzų vienolyne 
Paryžiuje. Jie apima 22 paveikslus ant medžio. Ilgainiui, juos perkėlė ant drobės ir 
padėjo Louvre, 

Nemažiau įdomus Kristaus Puolimas po kryžiumi (žiūr pav. 268.). 
Tai graži iškarpa iš Kristaus kentėjimo. Ypač graudina žiūrėtoją šv. Veronika. Ji 

rimta ir rami, bet jos širdį spaudžia didžiausis skausmas, kurs tuo labjau graudina, 
kad sulaikomas viduje. 
Tragingo pobūdžio ir šv. Lauryno Kankinimas (žiūr. pav. 269.). 

Čia nebematome nė gailestingos moteriškės, nei kitų užuojautos. Nė vienas scenos 
dalyvių nerodo kepinamam ant ugnies kankiniui nė mažiausio pasigailėjimo. Bet 
aukštai trys angelukai neša 
jam pelnytą garbės vainiką ir 
pergalės palmę. Paveikslas 
padalintas į viršutinį ir apatinį. 
Viršuje matome kietaširdžius 
teisėjus, apčioj gi nuožmius 
budelius su kankinamuoju. 

Visai kitą įspūdį palieka 
IMeėžits pras. Mariją ir 
Mortą. (žiūr. pav. 270.). 
Prie Kristaus kojų klūpo Marija 
Magdalena ir klausosi Jo žo- 
džių. Ateina Morta ir, atsisto- 
jusi prieš Kristų, taria: „Vieš- 
patie, Tu nepaisai, jog mano 
sesuo mane apleido, kad aš 
viena patarnaučiau“. Bet Iš- 
ganytojas, pakeldamas dešinę 
į dangų, o kaire rodydamas į 
Magdaleną, rimtai atsako: 
„Morta, Morta, tu rūpiniesi 
apie daug, bet vieno tereikia, 
Marija apsirinko geriausią dalį, 
kuri nuo jos nebus atimta.“ 
Visi asmenys gerai sugrupuoti 
ir tinkamai apibūdinti. Meni- 
ninkas, būdamas griežtas realis- 
tas, net kilniausias scenas mo- 
kėjo pagrįsti tikrovės pamatais. 

Šv. Scholastikos pa- 
sirodymas šv. Benedik- 
tui (žiūr. pav. 271) vaizduoja 
viziją, taigi visai nerealų dalyką, 
bet ir ji atatinka tikrovę. Šventoji, lydima dviejų panų ir trijų angelu, atvyko pa- 
kviesti brolio į amžiną garbę. Šv. Petras ir Paulius pasiruošę priimti jo sielą. Šv. 
Pauliui rodant į dangų, šv. Petras iškėčia rankas apkabinti seniai lauktąjį. Šv. Scho- 
lastikos gracingumas ir šv. Benedikto entuziazmas tikrai verti Raiaėlio teptuko. 

Be šventųjų Le Sueur tapė nemaža ir mitologinių paveikslų, kaip pav. Amorą, 

Mūzas, Faetoną, Ganymedą ir k. Bet jie savo koloritu daugiau atmena Correg- 
gio negu Rafaėlį. Juose ir linijos nebe tokios rūpestingos ir švelnios. 


Pav. 273. Champaigne: Richelieu, Paryžiaus Louvre. 

Champaigne. Philippe deChampaigne gimė Brūsselėj 1602. m., 
bet mirė Paryžiuje 1674. m. Vykdamas Romon, jis užsukė Paryžiun ir pasidarė pran- 
cūzu. Susipažinęs su jansenistais Port-Royal vienuolyne, jis palinko į asketiką ir 
išvystė savyje rimtą bei melancholišką būdą. Jo tapyba irgi pasižymi dideliu rimtumu. 
: Net siužetai, reikalaują 
daugiau giedros bei 
malonumo,  pavaiz- 
duoti gana niauriai. 
Kristus su Sama- 
riete (žiūr. pav. 272) 
toks liūdnas, kad Jame 
sunku įžiūrėti gerąjį 
piemenį. Tačiau meni- 
ninkas realumo stoka 
niekuomet nenusidėjo. 
Rodos taip ir girdi 
Išganytojo žodžius: 
„Kad bent žinotum 
Dievo malonę ir kas 
tas, kurs sako: duok 
man gerti, tai Jo pra- 
šytum, 0 duotų tau 
gyvojo vandens“. 


Kaipo realistas 
Champaigne  pasižy- 
mėjo ypatingai por- 
tretuose. Gana paž- 
velgti į kardinolo 
Rice heėlieėu at- 
vaizdą Louvre, kad 
įsitikintume, jog talen- 
tingas realistas ir be 
jokiųakcidensųsugeba 
tiksliai apibūdinti. Kas 
čia nepažintų. Bažny- 
čios kunigaikščio ir 
rimto krašto ministe- 

Pav. 274, Hyacintbe Rigaud: Liudvikas XIV. Versalyje. rio?  Žiūr. pav. 273. 

Rigaud. Visai 
kitu keliu ėjo portretininkas Hyacinthe Rigaud (1659—1743). Jo atvaizdai rodo 
visą karališkųjų rūmų lepumą ir tuštybę. Turtinga apystova jis kaip tik nori parodyti 
vaizduojamos asmenybės vertę. Liudvikas XIV. Versalyje (žiūr. pav. 247) labjau 
imponuoja puikiu apsiaustu, briljantais žibančiu vainiku, patalpų draperijomis ir 
karališka poza, negu savo būdo kilnumu. 

Prancūzų tapyba rokoko periode: 


| iudviko XV. (1715—1774) laikotarpis pasižymėjo gašliu kūniškumu bei galutinu 
ištvirkimu. Moralės pakrikimas pasiekė aukštumus, nuo kurių tegalima buvo nu- 
riedėti į revoliucijos bedugnę. 

Liudviko XIV. nepakenčiamas ceremonialas, tuštus išdidumas ir teatrališka 
poza susilaukė reakcijos. Ant kuikių tevaikštinėjanti aukštuomenė pavargo ir turėjo 
nusileisti žemėn. Įvyko keista metaiorfoza. Grįžta į paprastą gamtos gyvenimą, 


Pav. 276. Watteau: Meilės Pamoka. Berlyne. 


lygiai kaip po didžiojo pasaulio karo į negrų papročius. Tik tas gyvenimas nebuvo 
natūralus, o darytinis. Jis atrodė kaip sodžius Versalio parke su savo malūnu, 
pienine ir sena klebonija. Visokie pasilinksminimai gamtos prieglaudoj, piemenų 
scenos, šokiai, pokyliai, piknikai ir koncertai miške ar parkuose toli gražu nebuvo 
sodiečių papročiai, o tik persotintos ponijos žaislai. Jų refleksai tapyboj pasireiškė 
jauslingu sensualizmu bei gašlumu. Užtenka peržiūrėti paveikslų sąrašus, būtent: 
Moterų maudykla, Besimaudančios merginos, Maudykla pas save, Naktinis pagrobi- 
mas, Ryto tualeta, Pavogti marškiniai, Bachantės ir t. t., kad suprastume baisų moralės 
nupuolimą ir meno nelemtą vergovę. Niekur ir niekados pasaulyje nėra pastebėtas 
toks begėdiškas gašlumas, kaip rokoko laikmečiu Prancūzijoj. Prieš jį ir pagoniškas 
pasaulis būtų iš gėdos nuraudęs. 

Imdami siužetus iš mitologijos, menininkai pasirinkdavo geidulingiausias 
scenas, kaip: Venerą su Amoru, Bachą ir Ariadnę, Dianą ir Endimioną, Satirus, 
Faunus, Bachantes ir t. tt Jų pavidale aptinkame karališkųju rūmų ponias ir ponus. 


Pav. 277. Francois Boucher: Pompadouros atvaizdas. Chantilly, 


Pav. grapienė Du Barry, Liudviko XV. mylimoji, vaizduojanti Dianą, nutapyta visai 
plika, be mažiausio lapelio. Čia prancūzai žymiai pralenkė graikų stabmeldžius, kurių 
Dianai netrūko kilnios dievybės požymių. 

Turinį atatiko forma. Gležnios, elastingos linijos, švelnus, viliojąs koloritas, 
šviesūs ir patrauklūs dažai buvo paprasti technikos akordai. 


Pav. 275, Watteau: Išplaukimas į Kytharos salą. Paryžiaus Louvre. 

Watteau ir jo mokykla. 


Pirmasis barvedis rokoko laikmečio tapyboje buvo Antoine Watteau (1654— 

1731), gimęs Valenciennes, bet miręs Nogente pas Valenciennes. Neturtingo stiegiaus 
sūnus, jis mokėsi tapyti pas ornamentų paišytoją Claude Gillot ir dekoracijų tapytoją 
Claude Audran Paryžiuje, bet savo stilių nustatė pagal Rubenso, Van Dycko, Ticijono 


Pav. 278. Fr. Boucher: Pompadour. Paryžiaus Louvre. 


ir Veronezės pavyzdžius, patapdamas geriausiu ir prancūziškiausiu to laikmečio tapy- 
toju. Deja, susirgęs džiova, pasidarė melancholiku ir mirė dar jaunas, teturėdamas 
vos 37 metus amžiaus. Tuo trumpu laiku jis tačiau įstengė nutapyti apie 7000 paveikslų. 

Jo kūryba duoda garžaus ir padoraus sensualizmo apoteozą.  Kalbamo periodo 
aukštesnieji luomai savo gyvenimą tvarkė pagal piemenų romanus, teatro, baleto ir 

operos vaidinimus. Tokį ir matome atvaizduotą Watteau paveiksluose. Bet reikia 
pripažinti, kad gabusis tapytojas visados laikėsi padorumo ribose ir niekuomet nenus- 
lydo iki pornografijos, Negana to, jis savo amžininkų sensualizmą dar stengėsi 
sukilninti bei idealizuoti. 

Jo tapiniai vaizduoja mandagias ir ramias kompanijas, besilinksminančias 
parkų bei miškų pavėsyje. Elastingos figūros aprėdytos ar piemenų drabužiais, ar 
teatro bei to laiko kostiumais. Nors vaizdinių personažas nepasižymi dideliu įvairumu, 
vienok kompozicijos atrodo gana laisvos. Pataikaudamas rūmiečių tuštybei, meninkas 
stengėsi jiems duoti mažas galvas ir kojas, bet ilgus kaklus. Koloritas atmena vene- 


Pav. 279. Detroy: Meilės Pareiškimas. Berlyne. 


cijiečių ir Rubenso šviesius ir žioruojančius paveikslus. Deja, ilgainiui, jo paveikslai 
patamsėjo, kiti net susproginėjo.  Jųjų geriausius aptinkame Anglijoj, Berlyne ir 
Paryžiuje. 

Įdomiausia Watteau kompozicija bus Išplaukimas į Kytharos salą 
Paryžiaus Louvre (žiūr. pav. 275). Tarp kalvų ir kalnų matome ežerą, kurio krašte 
(kairėje) stovi puikus, auksuotas laivas. Nuo aukšto kranto į jį žengia lepių ponių 
ir ponų poros. Amuretai, norėdami patarnauti ekskursantams, jau tiesia rožines bures. 
Jiems pagelbon atskrenda ištisas amuretų burys, tikėdamasi pasinaudoti proga vai- 
singam darbui. Už tą paveikslą Watteau buvo priimtas į meno akademijos narius. 


ž 

Watteau mėgiamoji tema buvo ištaigingi pokyliai — Fėtes galantes.  Puošni 
kompanija — mandagūs ponai ir išdidžios ponios — linksminasi medžių pavėsyje, 


Pav. 280. Chardin: Malda prieš valgant. Paryžiaus Louvre. gs 


nesigailėdami kits kitam komplimentų, į kuriuos atsakoma sąmojingais išsireiškimais 
ir švelnia koketerija. Deklamacija ir muzika supoetina tuščius pašnekėsius ir sukilnina 
jų erotišką pobūdį. 


282 WATTEAU. 


Tos rūšies pasilinksminimus rodo jo žymiausi paveikslai: Meilės Pamoka 
Berlyne (žiūr. pav. 276.), Pusryčiai ore (Collation), Žvirblių Gūšta (Dėnicheur 
de Moineaux) ir k. 

Žymiausi Watteau pasekėjai buvo Nicolas Lancret (1690—1743) ir Jean- 
Baptiste- Joseph Pater (1696—1736). Deja, erotiškumo atžvilgiu jie Žymiai 
pralenkė savo mokytoją ir gerokai prisiartino prie pornografijos. 

Toliausiai nuėjo ta linkme paryžietis Francois Boucher (1703—1770), 
Liudviko XV. meilužių — Pompadour ir Du Barry — tapytojas. Nors buvo Le Moine 
mokinys, tačiau pasekė Watteau, tęsdamas jo kryptį iki galutinio gašlumo. Vienok 


Pav 281 Greuze: Biblijos Skaitymas. Louvre. 


negalima paneigti jo talento ir pajėgumų. Jam viskas vyko, ko tik ėmėsi: religiniai 
ir mitologiniai paveikslai, portretai ir žanras, gėlės, teatro dekoracijos ir ornamentika. 
Kartais jis pasižymėjo dideliu sąžiniškumu, bet dažniausiai buvo paviršutinis. Tai 
tikras Liudviko XV. laikotarpio doros pakrikimo tapytojas. Kad, norėdamas, mokėjo 
suvaldyti savo erotiškus išsišokimus ir laikytis padorumo ribose, rodo markizos 
Pompadour atvaizdai Chantilly ir Louvre (žiūr. pav. 277 ir 278.). 

Kiti Watteau pasekėjai, būtent: Jean- Francois Detroy (1679—1752), 
Charles-Joseph Natoire (+1777), Jean-Honorė Fragonard (1732— 
1806), ypač gi Pierre-Antoine Baudouin (1723—1769) ir švedas Nicolas 
Lairensen (1737—1808) ėjo = keliu, palikdami savo maudyklomis 

be kostiumų ir begėdiškais mitologiniais paveikslais plikumų salonams (salons nus) tinkamų 
eksponatų. Tik Detroy laikėsi savo meilės scenose decencijos rėmuose. Žiūr. pav. 279. 


Buržuazinio žanro tapytojai. 


Nico bendra neturėjo žemesniųjų luomų tapytojai su karališkųjų rūmų vaizdyba 
J.B.Simeon Chardin (1699-1779) ir Jean-Baptiste Greuze (1725— 
1805). Imdami savo temas iš paprastų piliečių gyvenimo, jie išvystė malonų, betar- 
pišką žanrą ir švarią, itin rūpestingą techniką. 


Pav. 282. Greuze: Susižiedavimas. Louvre. 


Chardin, dailidės sūnus ir E. N. Coypel'io mokinys, iš pradžių tapė beveik 
vienus nature morte, bet paskui perėjo į žanrą. Jo paveikslai ryškiai apibūdina to laiko 
miestelėnų papročius. Ypač paminėtina Malda prieš valgant Paryžiaus Louvre 
(žiūr. pav. 280.) Motinai pilstant į lėkštes sriubą, dvi dukrytės dievobaimingai 
kalba poterius, prašydamos Dievo palaiminimo valgiui. Tai gražus vaizdas iš kas- 
dienio buržujų gyvenimo. 

Jog žemesni visuomenės luomai nepasekė karališkojo dvaro ištvirkimu, geriau- 
siai įrodo Greuzės tapiniai. Biblijos Skaitymas Paryžiaus Louvre (žiūr. pav. 
281) vaizduoja dievotą šeimą, kuri atsidėjusi klausosi Šventraščio žodžių. Didi ir 


+ 

maži giliai atjaučia šventosios istorijos įvykius. Vos kvailas kūdikis nesidomi skaitymu 
ir žaidžia su šunimi. Bet ir tai nepatinka auklei, ir ji mėgina jį atitraukti nuo žaismo 
objekto.— Susižiedavimas sodžiuje (žiūr. pav. 282) rodo patriarchalius 
papročius prieš vedant pra- 
šyti tėvų sutikimo bei pa- 
laiminimo. 


Ornamentistai. 
Ąpehitektūra Liudviko 


tūra beveik nepasikeitė. Ta- 
čiau jos ornamentika žymiai 
skiriasi nuo baroko stiliaus. 
Straigių dekoracijos, simet- 
rijos stoka, amuretai, grote- 
liai, baliustrados, lenktos 
elastingos linijos, gėlių or- 
namentai, muzikos instru- 
mentai, girliandos pastebima 
visuose rūmų interjeruose. 
Piešinius jiems ruošė ne 
paprasti amatininkai, bet 
tokio masto menininkai, 
kaip: Watteau, J. A. 
Meissonier (1693 — 
1750), Giles Maure Op- 
penord (1672 — 1742), 
Francois Cuvilliės 
(1698 — 1768), Jacgues 
de la Joue (1687—1761) 
ir daug kitų. Jie visi pa- 
rodė nemaža gero skonio 
Pav. 283. J. A, Meisonnier: Piešinys. ir pasižymėjo labai turtinga 
fantazija. Žiūr. pav. 283, 


Anglu tapyba baroko ir rokoko laikotarpiu. 


ki aštuoniolikto šimtmečio anglai savo tautos tapytojų beveik neturėjo. Jų meninius 


reikalus patenkino užsienių menininkai, ypač holandai, kaip: Rubens, van Dyck ir k, 
Septyniolikto šimtmečio naminiai karai negalėjo būti naudingi meno ugdymui. Vos 
įvykus taikai ir praturtėjus tautai, atsirado ir savieji tapytojai. Jų priešakyje atsistojo 
keturi pirmos rūšies menininkai: Hogarth, Reynolds, Wilson ir Gainsborough. 

Hogarth. illiam Hogarth (1697 — 1764), gimęs Londone, mokėsi 
piešti ir graviruoti pas auksakalį, bet tapyti Thornhill'o dirbtuvėje. Savo idealą jis 


XV. laikais savo struk- . 

rado kreivoj bei banguotoj linijoj, kaip tai patsai pažymi savo knygoj „Analysis oi 
Beauty“. Jis tai pabrėžė ir savo autoportrete, kur ant šalia jo gulinčios paletos 
matome tą idealią liniją. 

Hogarth pirmavo portretuose, kurių paliko apie penkiasdešimt. Jie visi pa- 
sižymi gyvastingumu ir tiksliu apibūdinimu, 

Be portretų jis tapė ir religinių bei pasaulinių paveikslų, bet jie didelės meni- 
nės vertės neturėjo. 


TT iii | 


|| 


Pav. 284. W. Hogarth Punšo kompanija, Londone. 


Geriausiai vyko jam satirinio pobūdžio tapiniai. Žiūrėdamas kritiškai į savo 
žemiečių papročius, jis juos įamžino savo paleta, iškeldamas jų blogiausias puses. 
Kaip La Fontaine ir Krilovas plunksna, taip Hogarth teptuku stengėsi moralizuoti 
savo amžininkus, ir tai jam neblogiau vyko, kaip minėtiems poetams. Tik klausimas, 
ar satirų paveikslai yra menas. . Rodos, kad me. Visokia tendencija sutepa grožį. 
Juk menininko tikslas čia tegali būti blogio plakimas, o ne grožio pareiškimas. Tai 
fabulos, dažytos dažais. Paimkime pav. Punšo Kompaniją Londono galerijoj 
(žiūr. pav. 284). Apie stalą sėdi dvylika vyrukų ir girtuokliauja. Jau ketvirta valanda 
ryto, bet dubuo dar pilnas punšo, nors visi amžinai girti. Vienas vietoj pipkės dega 
rankogalį, antras nugriuvo nuo krėslo, kitas mėgina eiti (rodos į puodelį), bet pakin- 
kliai linksta ir kaip matai sukniubs, 0 du jau taisosi bielyti ožius. Kur čia grožis ? 

Reynolds. Sir Josuah Reynolds (1723-1792) buvo visai priešingų 
pažiūrų menininkas. Pasimokęs tapyti pas Thomas Hudson, jis nuvyko Italijon ir 
mokėsi Romoj, Parmoj ir Venecijoj, atsidėjęs studijuodamas Michelangelo, Rafaėlį; 
Ticijoną ir Correggio. Sekdamas jais, jis pasidarė tikru eklektiku. Jo paleta kaip 
tik tiko tikybinėms ir pasaulinėms istorijoms. Bet likimas buvo visai ką kita lėmęs. 

Pagrįžęs tėvynėn, jis buvo sutiktas su didžiausiomis ovacijomis ir apkrautas 
užsakymais. Deja, anglai iš jo nieko kito nereikalavo, kaip tik atvaizdų. Noromis 
nenoromis jis pasidarė portretininiku ir, mirdamas, paliko du milionu frankų, kuriuos 
sukrovė, vaizduodamas Anglijos aukštuomenę. 


Pav. 280. Romney: Lady Hamilton, Pav. 290. Gainsborough: Blue boy. 


Genialusis anglas turėjo ne tiktai talentą, gerą skonį ir kompozicijos gabumus 
bet ir atatinkamą mokslą. Jis gerai suprato Italijos maestrus ir jais pasekė, imdamas 
iš jų motyvus, techniką ir koloritą, bet visa tai savotiškai perdirbdamas ir pritaikin- 
damas savo tikslams. Jo figūros taurios ir gracingos, modeliavimas minkštas ir švel- 
nus, koloritas šviesus ir Žioruojąs, gyvai atmenąs Correggio ir Ticijoną. Jis nieko 
nedarė lengvapėdiškai, bet visa gerai apsvarstęs ir apgalvojęs. Savo modelius jis 
niekados nevaizdavo totogratišku tikslumu, bet davė jiems judesio, tinkamos pozos, 
proto ir sielos veiksmo. Todėl jo portretai gyvuoja, mąsto, kalba ir veikia, 

Geriausiai jam vyko vaikų ir moterų atvaizdai. Mažutėlių nayvumo ir moterų 
gracijos nevienas kitas, ne tiktai anglų, bet ir svetimtaučių tapytojų neįstengė taip 
puikiai ir vaizdžiai = kaip Reynolds. Užtenka pažvelgti į Penkių Vaikų 


- 

portretą Londono galerijoj, kad pastebėtum jo nepaprastą pajėgumą. Penki an- 
gelukai skrajoja debesyse. Visi tokie nayvūs, meilučiai ir patrauklūs, kad ir atsižiūrėti 
negali. O tai tik vienas ir tas pats vaikas įvairiose pozose — mažoji Izabella 
Gordon. Lady Nally O'Brien Edinburge teisingai statoma šalia Lionardo 
Mona Liza. 

Reynolds paliko apie 700 tapinių. Jie visi neblogai užsilaikė, kad ir gerokai 
patamsėjo. Meno žinovai juos labai aukštai vertina. 

Wilson. Kaip Reynolds buvo išimtinai portretininkas, taip Richard 
Wilson (1714 -1782) peizažistas. Kadangi anglai daugiau kreipė dėmesio į portre- 
tus, tai jie Wilsono pakankamai įvertinti nemokėjo, ir todėl didelio pasisekimo jis 
neturėjo. Gimęs Pinegas mieste Montgomery gratystėj, jis pirmą mokslą gavo 
Londone pas portretininką Thomas Wright. Išauklėtas humanistų dvasioj, jis būtinai 
įsigeidė pasiekti Italiją, kas jam pavyko vos 1749. m. Pagrįžęs Londonan, jis turėjo 
didelio pasisekimo, bet tik trumpą laiką. Mat, susipažinęs su Poussino ir Lorraino 
klasikine srove, pasekė jų kryptimi, imdamas motyvus iš antikinių peizažų, ir tuo 
nusidėjo anglų skoniui. 

Nerasdamas pakankamai užsakymų, jis visą amžių gyveno dideliame skurde 
ir varge. Tačiau jo peizažai turėjo nemaža estetinės vertės, buvo sumaniai komponuoti, 
tinkamai apšviesti ir poezija pagrįsti. Deja, vos po menininko mirties tai pastebėjo 
žemiečiai, iškėlė jį aukščiau kitų savo tapytojų ir pavadino anglų Claude Lorrain, 

Jo įdomiausi padarai buvo: Mecenato Vila Tivolyje (Dulwich galerijoj) 
ir Peizažas su Niobitais (Londono galerijoj). 

Gainsborough. Mėgiamiausis anglų tapytojas buvo Thomas Gains- 
borough (trak: gensboro). Jis neturėjo to mokslo kaip Reynolds, bet pasižymėjo 
nepaprastu talentu ir pajėgumu. Gimęs Suffolk'e 1727. m., gyveno Ipaswich'e, Bath'e, 
o nuo 1774.m. Londone, kur ir mirė 1788. m. Mokėsi pas nežymų istorijų tapytoją 
Francis Hayman, bet jo geriausia mokykla buvo gamta. Nuo pat mažens jis bėgiojo 
po savo tėviškės miškus, uoliai piešdamas medžius, krūmus ir žolę. 

Vėliau, susipažinęs su meno padarais Londono galerijose, ėmė rimčiau galvoti 
apie tapybą. Didžiausio įspūdžio į jį padarė Rubenso ir van Dycko paveikslai, ypač 
pastarojo. Net mirdamas jo neužmiršo ir pasisakė einąs į dangų, kur sutiksiąs van 
Dycką. Tačiau, nevienu įkandin nesekdamas, visados palaikė savarankiškumą ir pa- 
siliko nepriklausomas. 

Gainsborough tetapė portretus ir peizažus, o kitų temų nė neieškojo. 
Užtat savo specialybėj buvo tikras virtuozas. 

Mėgdamas realybę, jis nevartojo jokių priemonių sustiprinti efektams. Todėl 
nekreipė dėmesio į pozą, judesį bei manjerą. Kaip matė jo estetinė akis, taip jis ir 
tapė. Savo modėlius statė prieš tamsų foną: medžius, architektūrą bei neutralų už- 
dangalą, bet užpakalinį planą apšvietė dienos šviesa. 

Jo technika pavyzdingumu nepasižymėjo.  Piešinys dažnai neaiškus ir ne- 
tikslus. Teptuko bruožai, sugretinti betarpiškai, tik iš tolo susilieja į vienetą. 

" Iš jo portretų, kurių nutapė gana daug, ypač pažymėtina: karaliaus Jurgio 
III. Šeima (karaliaus nuosavybė), Cumberlando Hercogas su Žmona (Bucking- 
hamo palociuje)) Mary Graham (Edinburge) ir Mistress Siddons (Londone). 


*- 

Tačiau plačiausiai žinomas yra jo Blue boy — mėlynasis vaikinas — Grosvenor 
House (žiūr. pav. 290). Mėlyna varsa, kaip žinoma, visų mažiausiai tinka portretų 
tapybai, ypač vaikų atvaizdams. Ji peršalta. Vienok gabusis menininkas, neatsižvelg- 
damas į tą teoriją, nutapė vaiką (Westministerio hercogą) viena mėlyna spalva, sukur- 
damas dar nematytą šedevrą. 

Tolygiai jam vyko peizažai. Nors piešinys ir čia nevisai tikslus (medžių ir 
gėlių rūšies negalima išskirti), vis dėlto jo vaizdai palieka malonų supoetintos gamtos 
įspūdį. Iš jų paminėtina: Galvijai braste, Ganykla su karvėmis, Į turgų, 
Miškas ir k. 

Gražių moterų vaizdyboj Gainsborough sutiko nemažą konkurentą George 
Romney (1734—1802) asmenyje. Jo Lady Hamilton (lordo Iveagh nuosavybė) 
nė kiek neblogesnė už Gainsborough gražuoles. Žiūr. pav. 289, 


Teniers: Liaudies Šventė (žiūr 214. p.) 


I 


Vokiečiu vaizdyba XVII. ir XVIII. šimtmetyje. 


KK albamas periodas nebuvo palankus vokiečių vaizdybos klestėjimui. Tiesa, pasi- 
baigus 30 metų karui, reikėjo atstatyti sunaikintas šventyklas bei palocius, ir 
architektūra kartu su dekoratyvine plastika žymiai pakilo, pralenkdama net kitus 
kultiringus kraštus (žiūr. arch. tomą p. 217—244 ir 329—337), bet vaizdyba turėjo 
atsilikti nuo kaimynų meno. Tikybiniai ir naminiai karai pasirodė blogiausiais meni- 
ninkų auklėtojais. 


Pav. 291—292, Schlūter: Berlyno Zeughauso maskos. 


A. Plastika. 


Periodo pradžioje Vokietijoj veikė Italijos skulptoriai, kuriais ir vokiečiai sten- 
gėsi pasekti. Deja, mokiniai, norėdami būti gudresni už mokytojus, nustojo lygsvaros 
ir papuolė į kraštutinumą. Juo didesnis iškraipymas ir dramatiškumas, tuo daugiau 
tikėtasi pasisekimo, ir pagaminta baroko barokas. Tačiau netrūko ir rimtų menininkų, 
davusių tikrai gražių padarų, kurių negalima nutylėti. 

Schliūter. Didžiausis vokiečių skulptorius baroko laikmečiu buvo Andreas 
Schlūter, gimęs Hamburge 1664., bet miręs Petrapilyj 1714. m. Jis mokėsi pas 
savo tėvą, dirbo pirma Dancige, paskui Varšuvoj, pagaliau Petrapily. Pašauktas 

Berlynan karališkojo dvaro skulptorium, bestatydamas Berlyno pilį, jis nusidėjo vokie- 
čiams ir turėjo pasitraukti į Rusiją, kur iki mirties pasiliko Petro Didžiojo architektorium. 

Prieš pradėdamas statyti pilį Berlyne, jis buvo nuvykęs Romon ir susipažino 
su Italijos monumentaliais veikalais“ Dancige gi turėjo progos stebėti niderlandų 
rimtą plastiką. Vis tai paskatino ji blaiviai žiūrėti į meną ir pasaugojo nuo sauvalios 
ir perdėjimo. 

Jo žymiausis padaras buvo 
Didžiojo Kurtūrsto pamin- 
klas Berlyne (žiūr. pav. 293.). 
Raitelio vaizdas realus ir charak- 
teristingas. Didysis Kurtirstas be 
jokio patoso sedi ramiai ant 
arklio, turėdamas viena ranka 
pavadį, bet antra vado lazdą. 
Arklys bėga risčia, tarsi atlik- 
damas tolimą kelionę. Šalia ova- 
lio cokulo sėdi vergai. Jų ne- 
ramumas puikiai harmonizuoja 
su raitelio rimta poza. Reikia 
pripažinti, kad Didysis Kur- 
fūirstas yra vienas geriausių baro- 
ko monumentų Vokietijoje. 

Su Schlūterio vardu glau- 
džiai susijęs Berlyno Zeughau- 
zas. Rumo geriausi ornamentai 
buvo jojo darbas. Plačiai žino- 
mos yra mirštančių bei jau mi- 
rusių karių maskos, kuriomis 
jis taip gražiai papuošė langus 
kiemo pusėje (žiūr. pav. 291.). 
Iš kitų jo skulptūrų paminėtina 
Fridriko II. statula Kara-. 
liaučiuje ir sakykla šv.Pane- 
lės bažnyčioje Berlyne, 

INT E MA S Donner. Jurgis Ra- 

M polas Donner (1692—1741) 

buvo pasirinkęs dvasininko luo- 

mą, bet pastebėjęs savyje meni- 

- ninko talentą, įstojo į Vienos 

meno akademiją, kurią baigęs, buvo paskirtas ciesoriaus dvaro menininku. Pasiprie- 

šinęs nepakenčiamoms rūmų ceremonijoms, jis turėjo daug nukentėti nepatikimų ir 

vargo. 1727. m. Vengrijos primas jį paskyrė savo dvaro architektorium. Bet vėliau jis 
vėl grįžo Vienon, kur ir pabaigė savo amžių. 

Atsižiūrėdamas į gamtą ir antikę, Donner stengėsi savo padaruose dajas 


A 


Pav. 293. Schlūter: Didysis Kurfūrstas Berlyne. 


plastinį ramumą, nors tai nevisuomet jam pavyko. Buvusis kunigų kandidatas daugiau- 

siai mėgo tikybinius motyvus. Ge- 
riausi tos rūšies padarai buvo: šv. Mar- 
tinasPressburge,Hagaratyruo- 
se, Kristus su samariete prie 
šulnio, ypač gi Pieta Gurko kate- 
droje. Pastaroji grupė palieka itin 
rimtą ir kilnų įspūdį. Numiręs Kristus 
guli ištiestas ant Motinos kelių. Ange- 
lai, verkdami, bučiuoja jam rankas, bet 
vienas gaivina apalpusią šv. Panelę. 

Net pasauliniems padarams Don- 
ner mokėjo įkvėpti tikybinės dvasios. 
Taip, Naujosios Rinkos šuli- 
niui Vienoje jis davė Dievo apvaizdos 
antstatą Po jos kojomis putės žai- 
džia žuvimis, o ant baseino krašto 
sėdi įpuolančių į Dunojų upių personi- 
tikacijos. 

Stammel. Juozas Tadeu- 
šas Stammel (1699—1765) buvo 
labai gabus medžio skaptytojas. Deja, 
apie jį protestantų istorininkai tyli 


susičiaupę, 0 tai dėl dviejų priežasčių. 


Pav. 294, Sandrart: Vynuogių rinkimo laikas, 


Viena, jis buvo bažnytinis skulptorius, antra, 


griežtai laikėsi baroko, kurį protestantai vadino jėzuitų stiliumi. Tačiau Stammel buvo 
labai talentingas menininkas, turėjo gerą techniką ir lakią fantaziją. Jei Puget sakė, 


Pav. 295. Kupetzky: Filozofo portretas. 


kad prieš jį dreba marmoras, tai Stammel galė- 
jo sakyti, kad jo rankose tirpsta medis. 


B. Tapyba. 


K atbamo periodo metu vokiečių tapyba žy- 

miai mažiau rodė gyvastingumo negu 
plastika. XVII. šimtmetyje tik vienas menininkas 
įsigijo pasaulinės garbės, būtent Joachimas 
Sandrart (1606—1688). Jis gimė Frankfurte 
a. M., bet mokėsi tapyti Holandijoj. Pagaliau, 
1674. m. persikėlė Nūrnbergan, kur ir pasiliko 
iki mirties. 

Jis įgarsėjo ne taip praktika, kaip teorija, 
išleisdamas knygą „Teudsche Academie 
der Bau, Bild- und Malerkiūnste“, 
kurioj patiekia garsių vokiečių ir kitų menininkų 
biografijų. Bet ir tapytojas jis buvo neblogas. 
Geriausiai pavyko jam Šauliai (Amsterdamo 

muzejuje), gyvai atmeną Rembrandto stilių. Iš kitų paminėtina alegoriniai paveikslai, 
vaizduoją metų mėnesius. Čia paduodame rugsėjo mėnesį arba vynuogių rinkimo 
laiką (žiūr. pav. 294). Pusplikis vyno dievas, sedėdamas šalia statinės, šliurpia 
vynuogių sulą, kurią išspaudžia moderniškai apsirėdęs tarnas. 

Be Sandrarto aptinkame Vokietijoj dar keletą Rembrandto pasekėjų, kaip: 
Johann Kupetzky (1667— 1740), pakenčiamą portretininką (žiūr. pav. 295.), 
Christoph Paudiss (1618 — 1667) — portretininką ir žanristą, Philipp 


Pav. 296. Roos: Kaimenė. Dresdeno galerijoj. 


Rugendas (1666—1742) — mūšių ir žvėrių tapytoją, Andreas Ruthart ($1680)— 
italistą ir k. 

Plačiau įgarsėjo Johann Heinrich Roos (1631—1685). Jo paveikslus 
aptinkame beveik visose Vokietijos galerijose. Gimęs Otrerberge pas Kaiserslauten, 
mokėsi tapyti Amsterdame ir Italijoj, bet gyveno Frankiurte a. M. Kad ir buvo tikras 
vokietis, motyvus savo tapiniams ėmė vienok iš Italijos ir antikinių paveikslų. 

Geisdamas greit praturtėti, jis iš pradžių mėgino vaizduoti garsias asmenybes, 
bet pasisekimo neturėjo. Todėl pasiliko prie savo specialybės — reginių su gyvulių 


stafažu. Jis taip gerai įstudijavo galvijų būdą, pozą ir visą būklę, kad nutapė juos | 


be mažiausios klaidos. Sumaniai pritaikinęs jiems peizažą, patiekė tokių gražių ir 


harmoningų vaizdų, kad jais tikrai pasidžiaugti galima. Pav. Kaimenė Dresdeno - 


galerijoj (žiūr. pav. 296.) rodo karves, ožkas ir avis prie seno bokšto ir mūrų griuvėsių. 


A 

Tai vaizdus peizažas, pagrįstas poezija ir gyvai atmenąs tikrovę, kad ir buvo grynos 
fantazijos padaras. 

Tą patį reikia pasakyti ir apie Bandą toj pačioj galerijoj (žiūr. pav. 297.). 
Čia matome galvijus poilsio metu. Sugrupavimas realus ir laisvas, technika pavyz- 
dinga. Nors menininkas tapė plačiais bruožais, vienok visa smulkmeniškaį nupiešė, 
Vaizdas išaugęs iš 
kūrėjo vaizduotės, pa- 
lieka gyvos tikrovės 
įspūdį. 

XVIII. šimtmetyje 
„vokiečių tapyba pasi- 
reiškė žymia pažanga 
ir galia. Naujoji me- 
nininkų karta atsisakė 
nuo svetimų pavyz- 
džių sekimo bei man- 
jerizmo ir pasukė tau- 
tiniu keliu. = Pirmas 
realistas buvo Balt- 
has aajr Dieninė t 
(1685—1749.). Vaiz- 
duodamas vien port- 
retus, jis stengėsi kuo 
tikriausiai juos nupieš- 
ti, neapleisdamas nei 
vieno plaukelio, nei 
raukšlės, nei odos ruk- 
šlos. Tas griežtas tiks- 
lumas surado jam daug 
šalininkų ir užsakytojų. 
Jo garsas pasiekė ir 
užsienį, ir jis buvo 
pakviestas į Londoną, 
Kopenhagą ir kitas 
sostines. 

Realistinę srovę dar 
labjau sustiprino Da- Pav. 297. Roos: Banda. Dresdeno galerijoj. 
nielis Mikalojus 
Chodowiecki (1762—1801). Kaipo iliustratorius ir vokiečių papročių vaizduotojas 
jis įsigijo net pasaulinio garso. Sekdamas prancūzais Watteau ir Boucher, jis įamžino 
Fridriko II. ceremonialą ir miestelėnų gyvenimą. 

Gimęs Dancige, Chodowieckis mokėsi pas savo tėvą, pirklį ir meno mėgėją. 

Savo kūrybą jis pradėjo mniatūromis, vario raižiniais ir trintiniais. Laisvomis nuo 
pirklybos valandomis uoliai ėmėsi paletos ir raižomos adatos, ir gamino miniatūras. 
Gavęs pirklio padėjėjo diplomą, persikėlė Berlynan, bet greit pakeitė savo amatą, 

galutinai atsiduodamas menui. Įdėjęs į aka- 
deminį kalendorių savo piešinius, jis staiga 
įgarsėjo ir netrukus buvo pakviestas aka- 
demijon rektorium, kiek vėliau vicedirek- 
torium, pagaliau 1793. m. tikru direktorium. 
Mirė Berlyne, palikdamas 3000 su viršum 
meno lakštų. 

Teisingai vadinama Chodowieckį kla- 
sikų iliustratorium. Jis iliuminavo Goethės, 
Shakespeare'o, Cervanteso, Lessingo, Gel- 
lerto (žiūr. pav. 298) ir kitų garsių rašytojų 
veikalus, visa nupiešdamas tiksliai ir sąži- 
ningai pagal savo amžininkų tipus. 

Ar jis buvo tikras vokietis, sunku pa- 
sakyti, bet rodos, kad bus buvęs lenkų 
kilmės. Ir savo pavardę rašė lenkiškai. 

Tą patį tikrovės pojūtį parodė ir jo 
draugas Anton Grafiti (1736 — 1813), 
gimęs Winterthure, bet miręs Dresdene. 
Kaip Chodowiecki buvo klasikų iliustratorius, 


> 4 
: 7, 


„Das jungė Middtien taip Graff jų portretininkas. Iš jo turime 
a A 2 Schillero, Wielando, Lessingo, Gellerto ir 
"Eik Oa pa ga iš kitų vokiečių lieratų atvaizdus. Juos dau- 


giausia aptinkame bibliotekose ir Dresdeno 
bei Berlyno galerijose. 


Pav. 298. Chodowiecki.  Gellerto fabulų 
iliustracija. 

Aukščiausios garbės susilaukė tapyto- 
jai, kurie savo kūrybos idealu pasirinko 
klasicizmą, pastumėjusį, įpusėjus XVIII. am- 
žiui, vaizdybą į antikės ir Italijos renesanso 
imitaciją. Jo priešakyje stovėjo Anton 
Rafftael Mengs (1728-1779,— Jis 
mokėsi pas savo tėvą, nežymų tapytoją. 
Nuo 1752. m. persikėlė Romon, paskui 
Madridan, kur buvo karališkųjų rūmų ta- 
pytoju. | Susibičiuliavęs su Winkelmannu, 
senovės meno tyrinėtoju, labai pamėgo 
antikę, ir iš jos pavyzdžių ėmė motyvus. 
Bet nieko nedarė aklai ir vergiškai. Susi- 
jęs Rafaėlio linijos grožį su Correggio žio- 
ruojančiu koloritu, jis davė tikrai gražių : 
paveikslų. Eidamas eklektikų srove, nutapė Pav. 299. A. Kauffman: Moteriškės biustas. 

itin puikių altoriu ikonų, ireskų ir isto- 
rinių paveikslų, pilnai patenkindamas 
savo užsakytojus. Bet iš jo tapinių 
daugiausia  branginamas Aštrinąs 
strėlą Amoras Dresdeno galerijoj. 

Juo pasekė Angelika Kautt- 
mann (1741—1807). Susipažinusi su 
Italijos klasikine kryptimi, ji taip ją 
pamėgo, kad pasiliko jai ištikima iki 
mirties. Vis dėlto jos padaruose pa- 
stebime žymią moterišką pajautą. Bet 
tai visai nepakenkė gabiosios meninin- 
kės kūrybai, priešingai, ją padarė tuo 
įdomesnę ir tinkamesnę. 

Iš jos tapybos išliko vos trys 
paveikslai Dresdeno galerijoj, būtent: 
Vestalė, Sibelė ir Apleistoji 
Ariadnė. Žiūr. pav. 299. 

Trečias garsus antikės mėgėjas 
buvo Wilhelm Tischbein 
(1751—1829). Deja, jo teturime tik 
vieną paveikslą: Goethe Romos 
Kampanijoje. 


Pav. 301. Canova: Klemensas XIV. 


Pav: 302. Canova: Liūdinti Italija 
iš Alfieri antkapio 

Vaizdyba klasicizmo metu, 


Archeologiniai tyrinėjimai Graikijoj, Mažojoj Azijoj, Pietų lialijoj, ypač gi Pompejoj 
davė impulso grįžti į klasikinį meną. Tą sumanymą žymiai parėmė revoliucijos 
dvasia, užliepsnojusi kultūros židinyje — Prancūzijoj.  Poniškieji stiliai (barokas ir 
rokoko) turėjo užleisti vietą prastesniam tautos menui. Bet kadangi to dar nebuvo 
nutarta grįžti į antikę. 


N 
AL AS ŽŽ 


Pav. 304. Flaxman : Teateiniė Tavo karalystė. Pav. 306. Dannecker: Ariadne. 


Klasicizmas tik tada pateisinamas, kai siužetai atatinka formą arba turinys 
imamas iš graikų mitologijos bei antikės istorijos. 

Pagrįžimas į senovę turėjo ir tą blogą pusę, kad gamtos reginiai visai dingo. 
Mat, jiems trūko tuo metu antikės pavyzdžių. 

Negana to, klasiškos formos varžė ir pačių menininkų laisvę bei individualumą, 
kadangi jie turėjo savo mintis reikšti visai svetima kalba, kurios patys dar dorai ne- 
suprato. Pavyzdžiai imta ne iš geriausių graikų padarų, bet iš Aleksandro Didžiojo 
laikmečio, kada klasikinis menas jau buvo peržydėjęs. Todėl klasicizmo vaizdyba 
stokoja natūralaus prastumo, betarpiškumo ir taurios ramybės. Priešingai, joje aptin- 
kame daug tuščių frazių, pozos ir deklamacijos. 

Plastika. 


talijoje.  Žymiausis ir garsiausis Italijos plastikas buvo Antonio Canova 
(1757—1822), gimęs Possagno mieste Trevisos provincijoj. Dar jaunas būdamas 
jis jau parodė nepaprastą talentą, dėl kurio senatas jį išsiuntė Romon pasitobulinti. 
Jo pirmas darbas buvo Tesejus, davęs pradžią naujai krypčiai. Greitu laiku Canova 
taip įgarsėjo, kad jį ėmė lyginti su garsiausiais antikės skulptoriais, o netrūko ir tokių, 
kurie manė jį viršijant Praksitelį ir Fidiją. Jo Persejų pastatė Belvedere ant Apo- 


Pav. 303. Pav. 305. 
Chaudet: Cincinnatus. Schadow : Fridrikas Didysis. 


lono postumento, pagrobus Napoleonui jo statulą Paryžiun. Kitos tigūros padėta 
Vatikano muzejuje tarp antikės monumentų. 

1802. m. Napoleonas pašaukė jį Paryžiun ir pakėlė meno akademijos nariu. 
1815.m. jis antrą kartą vyksta Paryžiun, pargabenti meno veikalų, pagrobtų Napoleono. 

Pagrįžus jam Romon, šv. Tėvas išrinko jį meno preiektu, liepė įrašyti jo vardą 
aukso raidėmis kapitolio knygoje, suteikė markizo titulą ir paskyrė 1000 romiškų 
talerų metinės algos.  Susiginčijęs su kardinolais dėl neleidimo pastatyti vienoje 
Romos bažnyčioje jo milžiniškos Religijos statulos su kryžiumi ir skydu, grįžo tėviš- 
kėn ir pastatė apskritą šventnamį su Parthenono frontu ir ten sukrovė retigijos, tėvynės 
ir meno garbei savo žymiausius kūrinius. Paskutinius savo amžiaus metus gyveno 

Venecijoj, kur jam atminti Frari bažnyčioje pastatyta gražus antkapis, jo paties su- 
kurtas Ticijonui : 

Tautiečiai gerbė Canovą ne tik dėl jo nepaprasto talento, bet ir dėl jo malo- 
naus būdo ir labdaringumo. Menui ir jauniems talentams jokių išlaidų jis nekuomet 
nesigailėjo. 

Canova buvo labai vaisingas menininkas. Jo padarus surašė A. Paravia savo 
„Notizie intorno alla vita di Antonio Canova.“ Čionai užteks paminėti tik žymiausius 
jo kūrinius. 

Iš mitologijos jis mėgo pasirinkti siužetus, duodančius progos vaizduoti glež- 
nias, minkštas bei gracingas formas, pav. Amorą ir Psichę, Venerą ir Ado- 
nisą, Persejų, Tris Gracijas, Parisą, Psichę, Hebę ir k. 

Ir portretams jis mėgo duoti mitologiškos išvaizdos. Taip, Napoleono seseriai 
Paulinai suteikė Veneros, ciesorienei Marijai Luizai Cereros, bet Napoleonui 
herojaus pavidalą. Geriausiai pavyko Napoleono motina ir Washing- 
tonas (žiūr. pav. 300). Pirmasis Suvienytų Valstybių prezidentas sėdi didingai prie 
stalo, turėdamas įstatymų lentą ant kelių ir žiūrėdamas į tolį. Prie jo kojų guli 
kardas. Visų geriausiai tačiau nusisekė portretai, kuriuos tapė pagal tikrovę, neat- 
sižvelgdamas į antikę, būtent: popiežių Pijaus VI ir VII. atvaizdai. 

Neblogiau vyko klasicizmo reiškėjui antkapiai, sukurti antikės pavyzdžiais. 
Hercoginės Marijos Christinos paminklas Augustinų bažnyčioj Vienoje 
turi piramidos formą. Aukštai du geniju neša mirusios atvaizdą, bet apačioj vienoj 
pusėj prie atviro kapo pasirodo mirties genijus su liūtu (kapo sargu), o antroj Dorybė, 
lydima dviejų merginų su vainikais, neša urną su pelenais. Jas seka Labdarybė, 


vesdama sukiužusį senį ir našlaitę. — Klasikines lytis rodo ir Klemenso XIV. 
antkapis Romos apaštalų bažnyčioj. Ant atviro kapo sėdi popiežius, pakėlęs ranką 
palaiminimui (žiūr. pav. 301). Šalia kapo liūdi Malonė ir Blaivybė. — Šv. Kryžiaus 


bažnyčioje Florencijoj aptinkame gražų poeto Alfieri antkapį. Šalia jo stovinti ko- 
losali liūdinčios Italijos figūra bus bene geriausis Canovos padaras (žiūr. pav. 302). 

Canova rado uolių pasekėjų Prancūzijoj. Deja, perdaug griežtai sekdami 
klasikais, jie sukūrė gana šaltas, retoriškas, be gyvybės figūras. Tik Antoine 
Denis Chaudet (1763—1812) antikinėms lytims mokėjo duoti realios išvaizdos. 
Jo sukurta Cincinataus statula atrodo visai natūraliai. Herojus stovi užsimąstęs 
prie arklo, nuo kurio buvo pašauktas į diktatorius. Jis aprėdytas tunika ir toga, bet 
kojos apautos sandalais. Žiūr. pav. 303. 

Anglijoj įgarsėjo skulptorius John Flaxman (1755—1826). Plačiai žinomas 
jo reljefas „Teateinie Tavo karalystė“, kuriame vaizduoja šventųjų laimę 
danguje. Žiūr. pav. 304. 

Iš vokiečių plastikų paminėtina Johann Gottfried Schadow (1764— 
1850), žymiai pasukęs realizmo kryptimi. Jo Fridrikas Didysis (žiūr. pav. 305) 
savo poza, kostiumu ir veido išraiška gyvai atmena didįjį Prusijos karalių. 

Johann Heinrich Dannecker (1758—1841), gražių moteriškių vaiz- 
duotojas, ypatingai įgarsėjo savo Ariadne ant panteros (žiūr. pav 306). 


Lietuvos menas XVII. ir XVIII. šimtmetyje. 


[R eietmcija, kad ir netiesioginiai, davė naujo impulso pasaulio menui. Renesansas 
atgyveno savo amžių. Jis buvo šaltas, stangus ir sausas, veikiąs daugiau protą 
negu širdį. Iš jo formų kyšojo humanizmas ir pasaulinė dvasia, ir todėl nepatiko 
uoliems Kristaus pasekėjams. Žmogus, nepasikeliąs aukščiau žemės, pasidaro abejingas 
dvasios dalykuose ir galutinai nukrypsta nuo savo amžino tikslo. 

Įžiebti begestančiai tikybos ugnelei reikėjo ieškoti kitų idealų, suderinti proto 
bei širdies jausmus, ir savo proto darbuotę pagrįsti jausmų priemonėmis. Meno atžvilgiu 
tai pasiekta naujo stiliaus įvedimu. Buvo tai barokas. Iš esmės jis mažai tesiskiria 
nuo renesanso; tai tas pats tik žymiai pagyvintas, puikiai papuoštas ir sumajestotintas 
atgimimo stilius. Todėl jo pavadinimas, reiškiąs kažką kuprotą, iškraipytą, nenormalų, 
visai nevykęs. Bet turime atsiminti, kad ir kiti stiliai netiksliai pavadinti, pav. gotikas 
nieko bendro neturėjo su gotais. 

Puikios baroko bažnyčios padarė į tikinčius žavingo įspūdio. Kada šaltos rene- 
sanso šventyklos kaskart labjau tuštėjo, dabar Dievo namai nebegalėjo sutalpinti mal- 
dininkų. Krikščionys, atgimę dvasia, taip ir spietėsi prie altorių. Net laisvamaniai, 
metę savo nelemtus sofizmus, lankstė kelius Aukščiausiojo būveinėj. 

Puošnių šventyklų ištaigingumas nepaliko be įtakos ir į pasauliečių rūmus. 
Ypač Prancūzija, davusi toną visam civilizuotam pasauliui, pasipuošė puikiomis baroko 
lytimis. Išdidus saulė-karalius Liudvikas XIV. apie kitą stilių nė girdėti nenorėjo, 
Puošnios, turtingo baroko formos kaip tik pataikavo jo tuštybei ir garbės troškimui. 
Sekdama Prancūzija, greitu laiku ir visa Europa atsistojo po baroko vėliavos. Liud- 
viko XV. valdymo metu, užėmus Pompadurai, Du Barri ir kitoms lengvų pažiūrų 
moteriškėms garbės vietą karaliaus sosto pašonyje, ir galutinai pakrikus aukštesniųjų 
luomų moralei, puikios baroko lytys vis dar atrodė perdaug rimtos. Pasistengta jas 
sušvelninti bei pritaikinti išlepusių Ievos dukterų skoniui. Pašalinta simetrija, suplo- 
ninta stori gzimsai, paauksinta ir išmušta gobelinais mebliai, o sienos apklota gležnais 
ornamentais, kurių motyvai imta iš gyvos gamtos. Šalia jų pasirodė visokie stuko 
raizginiai, panašūs į ausį bei raidę C. Jų kraštai gavo karčių išvaizdą ir atrodė, ne- 
lyginant, kaip jūros putos. Tuo būdu išsivystė keistas rokoko stilius, Žavįs savo 
poetiškumu. Netrukus iš turtuolių rūmų jis perėjo ir į Dievo namus. 

Pasirodžius revoliucijos šmėklai, tas stilius po visai trumpo amžiaus turėjo 
užleisti vietą rimtesniam klasicizmui. Jau Liudviko XVI. valdymo metu grįžta antiki- 
nės formos: kreivos linijos išsitiesia, simetrija atgauna savo teises, dekoracijos rimtėja, 
pagaliau kuklūs akantų lapai, palmetės, kiaušinių ir perlų eilės pašalina ištaigingus 
rokoko papuošalus. Neoklasicizmas pasidaro revoliucijos mėgiamu stilium. 

Lietuvos bajorija, dažnai susidurdama su užsieniais, atsidėjusi sekė Vakarų 
Europos menu, ir gausiai pasipuošė jo padarais. Nenuostabu, kad pas ją aptinkame 
minėtus stilius paskutiniame išsirutuliavimo etape. Būdami labai turtingi, jie persi- 
traukė išmiklintų menininkų iš Italijos, ir sukūrė meno dalykų, kurių nevienas civilizuo- 
tas kraštas galėtų mums pavidėti. Baroko stilius čia pasiekė net aukščiausio laipsnio, 

pasižymėdamas visados itin geru skoniu. Deja, meno istorininkai dar permaža kreipia 
dėmesio į Lietuvos meną, ir užsienyje retas kas apie jį težino. Todėl pravartu apie 
ji plačiau pakalbėti, kad ir ankštuose visuotinės meno istorijos rėmuose. 


Architektūra. 


Gakralinę architektūrą gana plačiai aprašėme architektūros tome. Bet Lietuvoje yra 
tiek gražių pastatų, kad jų visuotinėj meno istorijoj nė suminėti negalima, ypač 
baroko stiliaus padarų. Mūsų bajorija, pasidavusi reformacijos įtakai ir lengvapėdiškai 
priėmusi naująjį tikėjimą, o 
vėliau susipratusi ir pagrįžusi 
katalikybėn, visomis jėgomis 
stengėsi atitaisyti savo klai- 
das, statydama naujus puoš- 
nius Dievo namus. Bet ne- 
vienas stilius taip neiškėlė se- 
nosios tikybos grožio, kaip 
puikusis barokas. Ilgainiui jį 
taip pamėgo mūsų tauta, kad 
jis pasidarė tautiniu stiliumi. 
Imta net barokinti senasias 
bažnyčias, neaplenkiant ir to- . 
kių, kurios nieko bendro su 
baroku neturėjo, kaip pav. šv. 
Jono gotinė bažnyčia Vilniuje 
(žiūr. pav. 303. ir 304. arch. 
tome). 

XVII. ir XVIII. šimtme- 
tyje Lietuvoje jau testatyta ba- 
rokinės bažnyčios, o anksčiau 
statytos subarokinta. Tik ret- 
karčiais viena kita šventovė 
išliko nepaliesta baroko sro- 
vės. Šalia Kauno Karmelitų 
bažnyčios čia reikia paminėti 
Šeduvos šv. Kryžiaus Atradimo 
bažnyčia. 

Pav. 307. Šeduvos bažnyčia. | |“—— Šeduvos bažny- 

i čia. Statydinta Jeronimo Va- 

lavičiaus 1542. m., bet pašventinta vyskupo Jurgio Tiškevičiaus 1649. m., ji beveik 
nepasidavė naujojo stiliaus įtakai ir palaikė savo pirmykštes formas.  Konsekracijos 
nusitęsimas iki šimto metų aiškiai pasako, kad šventovė vis dar nebuvo galutinai pa- 
baigta. Nekaip, ir ji norėta sumoderninti. Tačiau visu užsispyrimu pasaugota rene- 
sanso lytys. Vos kur-ne-kur pavyko panaudoti baroko motyvai, pav. bokštų viršūnėse 
(žiūr. pav. 307.) ir didžiajame altoriuje. Bus tai vienintelė renesanso bažnyčia mūsų 

provincijoje. Iš tikrųjų, su tokiu pietizmu niekur kitur nežiūrėta į renesansą, kaip 
Šeduvoje. Išorinėj ir vidujinėj architektūroj viešpatauja tiesios lijos, antikinės kolonos 
ir piliastrai. Senovės formas aptinkame prienamyje, altoriuose, sakykloje, krikštykloje, 
duryse ir languose. Tiesa, vietomis matome ir voliutas, bet jos renesanso architektū- 
roj nebuvo retenybė. 

Sakykla tai šedevras, vertas Donatello kalto (žiūr. pav. 309). Ji nekaba, 
kaip paprastai, prie sienos, bet stovi ant gražios kojos, papuoštos turtinga architektūra. 
Jos nišėse matome šventuo- 
sius, amžinai skelbiančius savo 
pavyzdingu gyvenimu šven- 
tąjį Dievo mokslą. Laiptų 
užtvaras, dekoruotas hermių 
piliastrėliais, turi ir simbolinės 
reikšmės. Kaip žinome, seno- 
vės graikai hermėmis pažy- 
mėdavo kelio mylias. Saky- 
klos laiptai rodo kelią į dangų. 
Deja, jis nelengvas. Reikia 
aukštai lipti ir daug praeiti 
hermių, kol pasieksime amžiną 
laimę. Bet ant hermių ma- 
tome jau piliastrus, remian- 
čius dangų. Durys, vedančios 
į sakyklą papuoštos klasikiniu 
stogeliu. 

Hermes aptinkame ir 
krikštyklos apatinėje dalyje 
(žiūr. pav. 310.). Ir čia jos tą 
patį reiškia. Mat, pakrikštytas 
žmogus irgi keleivis, einąs 
Kristaus keliu į amžinas dau- 
sas. Krikštykla turi altoriaus 
pavidalą. 


Altoriai paprastai ES ad gidai Lt 
atmena senovės triumfo angą „MU TI "in nt " 
ir reiškia dangaus karalijos „= m 
vartus. Durų vietą čia užima aa Ž 0 ! 
paveikslai šventųjų, pasitinkan- 
čių mus iš ano pasailio. Di- Pav. 308. Šeduvos bažnyčios didysis altorius. 
dysis altorius dažniau- 
siai pakartoja bažnyčios frontą. Baroko bažnyčiose jis labai puošnus, bet renesanse 
pasižymi klasikiniu kuklumu. Nors ir Šeduvos šventykloje jis rimtas, vis dėlto paste- 
bime jame ir barokinių papuošalų (žiūr. pav. 308). Užtat šaliniai altoriai 
rodo grynas renesansines lytis. Voliutos, jungiančios antrąjį aukštą su apatiniu, nėra 
dar baroko ženklas. Atsiminę, kad altoriai vėliau statyti negu pati bažnyčia, taigi 

baroko laikmečiu, turėsime pripažinti, jog šventyklos dekoratoriai griežtai laikėsi rene- 
sanso tradicijų ir buvo tiesių linijų mėgėjai. Žiūr. pav. 311. 

Lietuvos mėgiamasis stilius. Nors Lietuvoje aptinkame įvairių 
stilių pastatų, būtent: gotinio, renesansinio, neoklasiškojo, neogotinio ir neoromaninio, 
tačiau dažniausiai pastebime baroką. 

Reikia pripažinti, kad renesansas ir barokas labai giminingi stiliai. Tai du 
broliu, kurių vienas vyresnis ir rim- 
tesnis, antras gi jaunesnis, buinesnis 
ir puošnesnis, bet abu vienos motinos 
vaikai, turį daug bendrų bruožų. Daž- 
nai juodu taip panašūs į vienas antrą, 
kad jų ir išskirti negalima. Tuos 
pačius rūmus vienoj meno istorijoj 
randame renesanso srityje, 0 kitoj 
tarp baroko pastatų. Jų esminį skir- 
tumą pastebėjo vos pereito amžiaus 
antroj pusėj Cornelius Gurlitt 
(Geschichte des Barockstils, Rokoko 
und Klasicismus. 1886—1889). Iki šio- 
lei meno istorininkai vadino jį Ita- 
lišku Renesansu (Italienische 
Renesance). Jų skirtumas pasireiškia 
ne tiek ornamentų įvairumu, kiek kon- 
strukcijos savotiškumais. 

Renesansas griežčiau laikėsi 
antikės, bet barokas, atsipalaidojęs iš 
senovės pančių, ėmė laisviau vartoti 
senovės lytis, taikindamas jas prie mo- 
dernaus žmogaus pažiūrų bei reikala- 
vimų, statydamas šviesius, erdvius, 
aukštus ir masingus rūmus. Jis dargi 
juos žymiai pagyvino, įvesdamas kreivą 
liniją ir suvilniuodamas visą pastatą. 
Jo puošnumas geriau atatiko naujų 


Pav. 309. Šeduvos bažnyčios sakykla. 


nis. Kad ir sumodernizuotas, jis vis 
dėlto pasiliko renesansas bei atgimimo stilius. ) 
Kada pirmasis renesansas tebuvo prieinamas vos turtuoliams, galintiems apmo- 
kėti brangius meninkus, barokas, duodamas pilną laisvę statytojams, nesudarė didelių 
sunkumų ir mažiau pasiturinčiam miestelėnui. Juk padaryti baroko duris ir pastatyti 
porą kolonų bei piliastrų įstengė ir plonesnė piniginė. Nenuostabu, jei barokas iš 
sostinių ir didmiesčių netrukus persikėlė į provinciją. Teikdamas visiškos laisvės 
statytojui, jis galėjo būti labai turtingas ir visai kuklus. Todėl jį aptinkame taip gerai 
valdovų riimuose, kaip ir bajorėlio dvarelyje, pagaliau ūkininko namuose. Apie tai 
pakankamai liudija mūsų liaudies kryžiai ir namų rakandai. 

Tuo stiliaus lankstumu išaiškinama stilingų rūmų atsiradimas mūsų dvaruose jau 
XVII. ir XVIII. šimtmečiuose. Tokie buvo pav. Kemėnų, Pagranyčių, Malgužių, Dundurų, 
Joniškėlio, Pakruojo ir k. dvarai, suteikę mūsų liaudies statybai tinkamų pavyzdžių, 

Kemėnų dvaras (Saločių parapijoj) buvo XVII. amžiuje Radivilų nuosavybė: 
bet 1882. m. perėjo į bar. Viktoro Vietinghoif — Scheel'io rankas, o šiandien yra lie- 
tuvio savastis. Jo rūmai (žiūr. pav. 312) rodo pata primityvų pastatą, turintį skersai 
tris, o išilgai aštuonias laugų ašis. 
Jo stogas, nuskleistas galuose, pa- 
puoštas dviem simetriškai pastatytais 
kaminais. Veranda bus žymiai vėliau 
statyta. Kaip matyti, rūmas vos savo 
didumu skiriasi nuo apylinkės iki- 
ninkų trobų. 

Pagranyčių dvaras vietoj 
verandos turi terasą (žiūr. pav. 313). 
Jo sienos suskaidytos piliastrais, bet 
stogas labai aukštas. Reikia pažy- 
mėti, kad baroko metu aukšti stogai 
buvo madoje ir į juos buvo žiūrima 
kaipo į grožio motyvą. Mūsų protėvių 
sumetimais žemas stogas reiškė ne- 
dovanotiną kuklumą, ir subjaurino visą | 
rūmą. Ta pažiūra, rodos, ir šian- ||| 
dieną tebeviešpatauja. Pagranyčių dva- 4 
ras XVI. šimtmetyje iki 1698. m. buvo 
Mlečkų, paskui iki 1712. m Ogins- 
skių nuosavybė, bet vėliau perėjo į 
vokiečių rankas. 

Malgužių (Šiaulių apskr.) 
dvaro rūmai rodo jau žymią pažangą 
architektūros atžvilgiu (žiūr. pav. 314). 
Čia matome antrojo aukšto užmazgą 
skersnamiuko pavidalu. Jis organiškai 
susietas su apatiniu aukštu joninės 
tvarkos piliastrais. Veranda pritaikinta 
rūmų stiliui. Keturi simetriškai pa- Pav. 310. Šeduvos bažnyčios krikštinė- 
statyti kaminai teikia geros tvarkos 
nuotaikos. Sienos apmuštos stačiomis lentomis ir suskaidytos piliastrais. Tokį apmu- 
šalą aptinkame ir mūsų ūkininkų namuose (žiūr. arch. t. 561), bet antrojo aukšto 
skersnamiukas vos klebonijoms buvo prieinamas. 

Dundurų dvaro (Šiaulių apskr.) architektūra dar toliau pažengė struktūros 
ir grožio atžvilgiu (žiūr. pav. 315). Rūmų skersnamiukas čia rodo jau tris aukštus ir 
keturias langų ašis. Be to dar matome du mansardų langeliu, apšviečiančiu pastogę. 

Mansardų stogus sugalvojo Francois Mansart, gim. Paryžiuje 1578, o miręs 
ten pat 1666. m. Jie buvo viduryje perlaužti, taigi sudėti iš dviejų, vienas ant antro. 


L 

Pav. 312. Kemėnų dvaras iš sodo pusės. 

Apatinė dalis turėjo langelius skersnamiukų pavidalu. Tokius laužytus stogus paste- 
bime Kauno rotužėj ir Maironio namuose. Tinkamai papuošti, jie būtų davę puikių 
grožio motyvų. Gražiausių jų pavyzdžių teikia Maison pilis pas St. Germain ir Val 
de Grace bažnyčia Paryžiuje. 


k 
| 
4 


Pav. 313. Pagranyčių dvaras. 


nė Autiarsiei iiodios, 


Kada baroko architektoriai žiūrėjo į stogus kaipo į grožio elementus, ir puošė 
juos gražiais mansardais, puikiomis pažiobėmis ir simetriškai sustatytais kaminais, 
uždėdami tuo būdu rūmams skaistų vainiką, neoklasicizmo metu jie nustojo savo 
estetinės reikšmės ir žymiai sumažėjo. Juos dargi pridengta iš priekio atika. Heleniz- 

mas juos dar labjau sumažino, o modernizmas visai pašalino. Jų vietą užėmė 
plokštys, pasaugojančios nuo lietaus, sniego ir kitų atmosieros nemalonumų. Niūnai 
niekas nebežiūri į stogus ir nebesirūpina jų gražna. Tempora mutantur et nos 
mutamur ir illis. Kaip keistai atrodytų Maironio namai su žemu stogu, taip Vytauto 
Didžiojo muzejus užgautų mūsų estetinius jausmus, jei būtų dengtas barokiniu stogu. 


"SEIBAP tiznB[ejN FIS "ARJ 


Reikia pažymėti, kad stogas turi maždaug tos pačios reikšmės architektūroj, kaip 
skrybėlė apdare. Baroko laikmečiu rūmų stogai buvo aukšti ir išsiskėtroję, lygiai 
kaip galvos papuošalai. Vėliau vieni ir antri pasidarė kaskart žemesni, kol pagaliau 
visai pranyko. Vasaros metu sutikti gatvėj puikorių be kepurės nebe naujiena, o 
namai be stogo nevieno jau nebestebina. De gustibus non est disputandum. Kaip ka- 


ARCHITEKTŪRA 307 


daise Napoleonas nenorėjo skirtis nuo savo trikampės skrybėlės taip nūnai fašistas 
nuo jarmulkos. 


Pav. 315. Dundurų dvaras. 


Įsikerėjus Vakarų Europoj neoklasicizmo architektūrai, kaip matai, ir Lietuvoj 
ji atsirado. Gražų to stiliaus pavyzdį aptinkame Pakruojo dvare, 

Jo rūmai atmena senovės graikų templį (žiūr. pav. 316.). Šešių kolonų por- 
tikas fronte ir keturių kolonų galuose, kaip ir fryzo triglytai rodo dorinę tvarką. Stogas 

iš priešakio pridengtas baliustruota atika. Graži terasa gale teikia visam rūmui didingo 
įspūdžio. Bežiūrint į tą klasišką pastatą, nė į galvą neateina stebėti jo stogą. Viduje 
aptinkame puikią apskritą salę, papuoštą joninės tvarkos kolonomis (žiūr. pav. 317.). 

Dvaro statytojas ma- 
tyti buvo didelis klasi- 
kizmo mėgėjas. Jis ir 
ūkio trobesiams davė an- 
tikinės išvaizdos (žiūr. 
pav. 318.).  Išklodamas 
sienas juodu granitu, jis 
dar labjau sužadino seno- 
vės reminiscencijas. Be- 
vaikštinėdamas po dvarą, 
manai beesąs Graikijoj 
bei Italijoj. Ne tik rūmai ir 
ūkio trobesiai,betir pasto- 
gės pasižymi antikinėmis 
lytimis (žiūr. pav. 319.). 
Pagaliau malūno tvanka 
savo arkadomis atmena 
romėnų akvaduktus (žiūr. 
pav. 320.). Vasaros metu, : 
šviečiant  menuliui, už- 
tvenktas Kruojis virsta 
ežeru, o klasiškai papuoš- 
tas užtvaras leidžia sva- 
joti apie romantiškas Ro- 
mos apylinkes. 

Panašių vaizdų aptin- 
kame Baisogalos ir 
Apytalaukio dvaruose 
(žiūr. arch. t. 521 — 523 
ir 5B82—686). Ir čia vy- 
rauja klasikizmo dvasia 
ir žadina mintis apie se- 
novės architektūrą. 

Neoklasikizmas,  gi- 
męs revoliucijos sumeti- 
mais, galutinai išsivystė 
turtuolių bei galiūnų pa- 
galba. Klasikinės lytys 
savo tiesiomis, stangio- 
mis linijomis kaip tik pataikavo jų išdidumui. Napoleonas kito stiliaus ir pripažinti 
nenorėjo. 

Jei jau provincijoj taip gražiai įsiveisė neoklasicizmas, tai Lietuvos sostinėje 

Vilniuje, magnatų centre, jis rado tinkamiausią dirvą plėtotis. Čia atsirado ir savasis 
architektorius Lauras Stoka Gucevičius. Buvo tai baudžiauninko sūnus, gimęs 
Kupiškio parapijoj Mikonių kaime. Tėvai buvo įsigeidę gabųjį vaiką leisti kuniguose, 
bet seminarijos režimas jam nepatiko, ir jis turėjo apleisti dvasinės mokyklos riimus. 
Vyskupas kunigaikštis J. Masalskis, kilęs iš Algirdo giminės, pastebėjęs jaunuo- 
lio nepaprastus gabumus ir jo palinkimą į architektūrą, paėmė jį savo globon ir ata- 
tinkamai išmokslino. Pirmas ir didžiausis jaunojo statytojo darbas buvo Vilniaus 
katedros atstatymas klasikinėmis lytimis. Kaip jam pavyko išspręsti tas nelengvas 
uždavinys, matėmė architektūros srityje (žiūr. arch. t. 452—454). Visas pastatas ryškiai 
pasižymi antikine dvasia. Pažiobė, tryzas, kolonos ir pilioriai rodos paimti iš senovės 
Graikijos. Tai tikrai Lietuvos Panteonas. 


Pav. 317. Pakruojo dvaro apskritoji salė. 


Išdidus Algirdo ainis panorėjo ir savo gyvenamus rūmus pastatyti klasikiniu 
stiliumi, ir pavedė darbą tam pačiam Gucevičiui. Gabusis architektorius pilnai paten- 
kino daug reikalaujantį užsakytoją, ir Vilniaus vyskupo rūmai nesibijo paly- 
ginimo su Vakarų Europos garsiais to stiliaus pastatais (žiūr. pav. 458.—459., arch. t.). 

Patenkintas jau įgarsėjusio statytojo geru skoniu, vyskupas kunigaikštis uždavė 
jam ir Verkių pilį pabaigti klasikišku būdu. Ir tas darbas pavyko kuo geriausiai. 

Lauras Stoka, būdamas Vilniaus universiteto profesorium, bus be abejo papuo- 
šęs ir savo mokslo įstaigą antikiniais ornamentais. Observatorijos metopės ir triglyfai 
rodo jo skonį ir nuotaiką (žiūr. pav. 460. arch. t.). 

Ir Vilniaus rotužė bus, jei ne statyta, tai bent papuošta garsiojo Vilniaus 
klasiko. Jos dailus, per du aukštu pasikeliąs dorinės tvarkos portikas, stovįs ant aukštos 
terasos, teikia rūmui didingos išvaizdos. Itin sumaniai Vilčinskas grįžtančios iš Mas- 
kvos prancūzų armijos paveikslui kaipo foną davė Vilniaus rotužę. Juk Napoleonas 

buvo įsigeidęs visą Paryžių paversti senovės Roma ir Atėnais. Deja, kaip išdidus im- 
peratorius neilgai viešpatavo, taip ir neoklasicizmo amžius buvo visai trumpas. 

Itin gražių neoklasikizmo pa- 
vyzdžių aptinkame mūsų senojoj 
sostinėj, būtent: Aušros Vartų 
koplyčios laiptų kolonadą 
(žiūr. pav. 457. arch. t.), Kalvinų 
bažnyčią (žiūr. pav. 461. arch. t.), 
Brzostovskio palocių, kun. 
Franckevičiaus rūmus ir tur- 
tingą architektūrą Trakų gatvėje 
(žiūr. pav. 462.—464. arch. t.). 

Kaune klasikizmas neprigijo. 
Baltoji Gulbė, kad ir statyta 
pačiu neoklasikizmo metu (1771), 
turi tačiau nemaža ir barokinių mo- 
tyvų. Užtat ji gerai harmonizuoja 
su apylinkės pastatais (žiūr. pav. 
328. arch. t.). 

Daugiau klasikinių lyčių ran- 
dame mūsų dvaruose. Be jau sumi- 
nėtų rūmų, čia tenka dar pažymėti 
Joniškėlio ir Šiaulių dvarų pastatai. 

Joniškėlio dvaro rūmai 
rodo barokinių ir klasikinių lyčių 
mišinį (žiūr. pav. 321.). Klasiškus rū- 
mus dengia barokinis stogas. Iš trijų 
rizalitų vidurinis turi du aukštu. 
Veranda papuošta šešiomis dorinės 
tvarkos kolonomis, ir organiškai 
susieta su viršutiniu skersnamiuku. 

Šiaulių dvaro angoje te- 
matome klasikines formas. Ji gyvai 
atmena senovės garbės vartus (žiūr. 
pav. 466. archt. t), kad ir mažesniu 
bei kuklesniu maštabu.  Mutulai 
(plokšti sijų galai) ir dančiuota atika 
teikia pastatui savotiškos gracijos. 

Rodos visai netikėtina, kad tas 
imperatorių stilius būtų pasiekęs 


mūsų liaudį. O vienok tai tikrai įvyko. Lietuvos sodybose neretai aptinkame kolonų 
gonkeles su klasiška pažiobe ir klėtis su kolonada priešakyje. Jų skaičius vietomis 


labai didis. 


vės graikų šventnamius „prostylos“ tipo. 


Kai kuriose parapijose vien tokias ir tematome. 
Klėtys su kolonomis iš galo (žiūr. pav. 322.) visai panašios į seno- 
Belangis trobesys irgi kvepuoja antikine 

dvasia. Kertėse iškišti sijų galai atmena klasikinius mutulus ir tinkamai puošia 
visą pastatą. . 
Dažnai šalia vieno matome antrą ir trečią klėtį. Jos turi vieną bendrą stogą, 
susietos viena kolonada ir sudaro vieną ilgnamį. (žiūr. pav. 323.). Jų vieną pasilieka 
šeimininkai sudėti visokiems 
baldams, antrą paveda samdi- 
ninkams, o trečioj įtaisyti aruo- 
dai grūdams pilti. Tik pirmoj 
ir antroj aptinkame mažus lan- 
gelius, bet trečioji gauna šviesą 
pro duris. Tai padaryta dėl 
geresnės sandelio apsaugos. 
Vasarą klėtys virsta 
vasarnamiais. Čia šeimi- 
ninkai rengia pokylius, bet 
samdininkai prieklėtyje susi- 
renka jaunimo pasilinksmini- 
mams. Pastogė apsaugo nuo 
karštų saulės spindulių ir ne- 
geistinų atmosferos permainų. 
Maži langeliai neleidžia išsi- 
kerėti musėms ir teikia ramaus 
poilsio pagulių metu. Todėl 
vasaros metu klėtys geriausiai 
pavaduoja guliamą kambarį. 
Estetikos atžvilgiu jos tinka- 
mai pagražina mūsų sodybas. 
Kelionėj tenka pastebėti, kad 
išvydę gražią klėtį, keleiviai 
sulenda į langus, kad nors iš 
vagono pasigėrėtų klasišku pa- 
statu. Iš tikrųjų, meno mėgė- 
jus jos labjau domina negu 
turtuolių puikūs rūmai. Čia 
su grožiu akylai susieta nauda 
ir patogumas. Dulce et utile. 


Vaizdyba, Kalba- 
masis periodas ypatingai tur- 
tingas  vaizdybos kūriniais. 
Mat, puikios barokinės bažny- ' 
čios ir palociai buvo reikalingi 
tinkamos puošmenos, o tą davė skulptoriai ir tapytojai. Kai kuriuos jų kūrinius pa- 
minėjome architektūros skyriuje (žiūr. pav. 427, 428, 454, 455, 468), todėl čionai atvaiz- 
duosimė tik tokius, kurie ir kaipo atskiri padarai turi nemaža reikšmės. 

Nors Lietuvos menininkai buvo svetimšaliai (italai, belgai, vokiečiai), tačiau 


Pav. 319. Pakruojo dvaro padanginė. 

meninė kūryba yra krašto kultūros nuopelnas ir mūsų civilizacijos išdava. Lietuvos 
bajorija su dideliu įtempimu stebėjo Vakarų Europos meną ir rūpestingai sekė jo 
kūryba. Taigi mūsų menas nėra tik atsitiktinas dalykas, išaugęs iš turtingų kunigaikš- 


= 


Pav. 321. Joniškėlio dvaras. Nuotrauka mėnesienoje. 


čių kaprisų, bet sistematingas visos tautos kūrybinis darbas. Nieko nereiškia, kad jis 
nebuvo savarankiškas, o svetimšalių vykdomas. Ir kitose kultūringose tautose, pav. 
prancūzų, vokiečių, pagaliau italų, jis dažnai buvo kuriamas svetimšalių, o tačiau jų 
tautinės reikšmės niekas neginčija. 

Lietuvių menininkų stoka išaiškinama mūsų tautos ypatinga evoliucija. Jos 
priešakyje stovėjo išdidi aristokracija, laikanti menininkų profesiją nesutaikomą su 


Pav. 322. Klėtis su kolonomis iš galo. 
Iš Galaunės Liaudies Meno. 


savo aukšto luomo prestižu. Liaudis buvo suvaržyta baudžiava ir negalėjo svajoti 
apie artistinę karjerą, o buržuazijos kaip ir nebuvo. Tuo būdu Lietuva nė negalėjo 

Pav. 323. Klėtis su kolonomis iš šalies. Iš Galaunės Liaudies Meno. 


turėti nepriklausomo meno. Vis dėlto dailės atžvilgiu ji užima gana svarbią vietą 
meno istorijoj ir nesibijo palyginimo su kultūringais Vakarų Europos kraštais. Ji gerai 
suprato meno reikšmę, mėgo jo padarus ir mokėjo orientuotis jo kultūroj. 

Gobelinai. 


(Geriausiai tai įrodo mūsų gobelinai. Jie buvo sąmoningos, patvarios, nuoseklios, 
kolektyvinės veiklos rezultatas. Lietuvos bajorija atsidėjusi sekė jų kūryba, 
užmezgė ir palaikė elaudžius ryšius su Niderlandų menininkais. Jau 1553. kunigaik- 
štis Mikalojus Radivilas Juodasis, priimdamas Vilniuje karalių Zigmantą Augustą, 
papuošė salę puikiu Jėzaus Krikšto gobelinu. Vilniaus kapitula 1580. m. liepos 22. d. 
nutarė užsakyti gobelinus 
savo katedrai pauošti. XVII 
amžiaus pabaigoje didysis 
Lietuvos paiždinikas D. Cha- 
leckas užsakė net dvi go- 
belinų serijas, būtent: me- 
džioklės vaizdus ir Samsono 
istoriją. Septiniolikto šimt- 
mečio pirmoj pusėj Vilniuje 
gyveno gobelinistas Ditmer 
von Geldern, kurio kūnas 
palaidotas Vilniaus evange- 
likų kapuose. XVII. amžiaus 
antroj pusėj Radivilai keliau- 
ja į Niderlandus užmegsti 
ryšių su tenykščiais gobelinų 
gamintojais M. van Miere- 
veldt, L. Vorstermann, A. 
van Diepenbeeck ir kitais. 
Taigi Vilniaus gobelinai 
nėra pripuolamas reiškinys, 
bet sąmoningos veiklos bei 
kultūros išdava. 


Negana to, kunigaikš- 
čiai Radivilai įrengė arti 
Vilniaus Korelicuose gobe- 
linų dirbtuves, kur vietinės 
jėgos atlikdavo sunkų au- 
dimo darbą. Pav. 324, Vilniaus katedros gobelinas. Euridikė, 

Gobelinų gamyba Lie- 
tuvoj tęsėsi per 200 metų, nuo XVI. iki XVIII. šimtmečio. Jau dėl to ji negalėjo būti ' 
tuščios fantazijos bei mados rezultatas. 

Nors gobelinus audė ne tiktai Belgijoj ir Prancūzijoj, bet ir kituose Europos 
kraštuose, tačiau gerai nusimaną lietuviai juos ėmė iš pirmojo šaltinio — Amsterdamo 
ir Brukselės, kui Rubenso pasekėjai kūrė tinkamiausius kartonus pavyzdingai įreng- 
toms dirbtuvėms. 

Vilnius nūnai turi 14 gobelinų: 4 Antakalnio bažnyčioj, o 10 katedroj. Jų bus 

žymiai daugiau buvę, bet 16 išvežta į kitus miestus. Kiek jų rusai pagrobė savo 
užpuolimo metu (1655 — 1661), nežinia. 

Visi užlikę Vilniaus katedros gobelinai paeina iš XVII. šimtmečio antros pusės 
ir XVIII. amžiaus pirmo bertainio. Juos paaukojo Lietuvos pakancleris Kazimieras 
Leonas Sapieha. Per nepriežiūrą kai kurie jų sukiužo ir sulopyti, bet visai nevei- 
kliai. Ypač tai matome Euridikės gobeline. Jo turinys paimtas iš mitologijos. Nimia 
Euridikė, mylimoji Oriejaus žmona, įkąsta gyvatės, bėga su draugėmis iš nelaimės 


Pav. 325, Vilniaus katedros gobelinas. Apolonas ir Marsijas. 


vietos (žiūr. pav. 324.) Gobelinas austas Brukselyje pagal kartoną, pagamintą Jokūbo 
d'Artois dirbtuvėje. Figūros atmena P, Mignardo stilių. Aukštai pastebime du lopiniu, 
paimtu iš kito gobelino. Tai leidžia manyti, kad kai kurie gobelinai tyčia sukarpyta. 

Negeriau pataisytas ir 3. mitologinės serijos paveikslas. Čia baltas lopinis 
uždėtas ant žalių medžio šakų. Bjauriau su meno padaru apseiti nė nebuvo galima. 
Ir tas vaizdas tapytas J. d'Artois dirbtuvėje. 

Kitas mitologinio turinio gobelinas iš tos pačios dirbtuvės, vaizduojąs Apoloną 
ir Marsiją (žiūr. pav. 325.), pataisų nebuvo reikalingas, nes gana gerai užsilaikė. 
Jo turinys paimtas iš Ovidijaus poezijos. Silenas Marsijas, atradęs Atėnės pamestą i 
vamzdį ir išmokęs groti, panorėjęs lenktiniuoti su pačiu muzikos dievu. Susitarta, kad 
laimėtojas galėsiąs daryti su nugalėtu, ką tik norėdamas. Nugalėjo Apolonas ir, pasi- 

remdamas sutartimi, nelaimingajam Marsijui nubielijo odą. Talentingą muziką taip 
apverkusios mūzos, kad iš jų ašarų susidaręs Marsijos upelis. Paveiksle matome, gro- 
jantį Apoloną ir besiklausančius Marsiją ir mūzą, pakviestą būti liudytoja. 1 

Kad gobelinai su mitologiniais paveikslais netinka krikščionių šventykloms, 
suprantama savaime. Ratačlis savo kartonams šv. Petro katedrai Romoje ėmė turinį 
tiktai iš Šventraščio (žiūr. pav. 32—35 vaizdybos I. d.), ir jo gobelinai sužavėjo net patį 
šv. Tėvą. Vilniaus katedros gobelinai, matyti, buvo skirti pasauliniems palociams 
puošti, bet fundatoriai, labai aukštai vertindami jų meninį grožį, padovanojo juos savo 
katedrai. 

Jei jau aplamai mitologiniai apveikslai netinka bažnyčių puošmenai, tai erotiški 
vaizdai buvo priešingi krikščionijos dvasiai. Todėl 6. serijos gobelinas, vaizduojąs 


Pav. 326. Vilniaus katedros gobelinas. Panas ir Syringa. 


Paną ir Syringą (žiūr. pav. 326.) galėjo sukelti net pasipiktinimą. Anot mitolo- 
gijos Panas, piemenų dievas, buvęs labai gašlus ir tarp kitų isimylėjęs nimfą Syringą. 
Persekiojama nimia bėgusi pas upės dievą ir prašiusi ją gelbėti nuo įsikarščiavusio 
dievo. Ladonas pavertęs ją nendre. Tačiau Panas nesiliovęs persekioti nimfas, o 
nusipjovęs kelias nendres, pasidaręs iš jų vambzdį ir muzika viliojęs skaisčiąsias van- 
dens deives. Paveiksle matome Paną, belendantį iš nendrių, ir žaidžiančias nimfas. 
Ir abejoti netenka, kad tokie paveikslai Dievo namams nedera. 

Tai pasakyti negalima apie Saliamono ir Dovydo istorijos serijas. Tokie 
vaizdai kaip tik tinka krikščionių šventykloms. Pavyzdžiui paimkime Dovydą ir kara- 
lienę Bersabę (žiūr. pav. 327.) Senasis pranašas karalius sėdi soste, padėjęs kojas 
ant priegalvės. Karalienė prašo jį paskirti savo sūnų įpėdiniu. Užpakalyje jaunasis 
Saliamonas meilikauja, nuteikdamas tėvą savo naudai. Gobelinas austas Brukselyje 
Jokūbo van Zaunen dirbtuvėje apie 1650. m., bet kartoną paruošė A. van Diepenbeeck, 
Rubenso pasekėjas. 

Pažaislio bažnyčia. 


pie Pažaislio bažnyčią turime gana plačią literatūrą lietuvių, prancūzų, vokiečių, 

lenkų, rusų ir lotynų kalbomis. Plačiausiai, jei nepasakysiu išsamiai, ją aprašė 
Halina Kairiūkštytė-Jacynienė savo knygoje „Pažaislis, ein Barockkloster in Litauen“. 
Nuostabu, kad visi tie rašytojai nevienodai nustato jos stilių. Vieni ją sako panašią 
į Romos šv. Petro katedrą bei šv. Pauliaus bažnyčią Londone, kiti ją lygina 
su S. Maria di Carignano 
Genuoj, dar kiti pripažįsta 
jai gryną renesanso stilių, 
bet dauguma garsina jos 
puikųjį baroką. Klausimas, 
kieno čia tiesa. Man rodos, 
kad jų nuomonės nėra to- 
kios priešingos, kaip tai 
pirmu žvilgiu atrodytų. Rei- 
kia tik atsiminti, kad baž- 
nyčia statyta apie 50 metų, 
kad baroko pavadinimas 
atsirado vos XIX. amžiaus 
antroj pusėj ir, kad iš tikrųjų 
ji turi daug panašumo į mi- 
nėtąsias šventyklas. 

Pažaislio bažnyčios 

pirmykštė architektūra, kaip 
matyti iš K. K. Tyškevi- 
čiaus piešinio, nekalbant 
jau apie jos projektą, dau- 
giau prisiartina renesanso 
centralinėms  šventykloms, 
negu dabartinė. Mat, restau- 
ruojant bažnyčią, ji sąmo- 
ningai  barokinta: bokštai 
persmaugta, gzimsai susto- 
rinta, fasada suvingiuota, | 
pakeista langų forma, pri- 
statyta užpakalinė iasada 
it L 


KAA 
A ) 


**4 
AS 


„ 
/ 


Pav. 327. Vilniaus katedros gobelinas. Saliamonas ir Dovydas. 


Dar toliau nutolo nuo renesanso bažnyčios plastika ir tapyba, žymiai vėliau 
sukurtos negu architektūra. Čia kreiva linija ir lyčių gyvumas pasiekė itin aukštą 
laipsnį ir pasireiškė tikrai baroko dvasia. Statant šventyklą 50 metų, daug kas pasi- 
keitė meno srityje, o gyvai suinteresuoti fundatoriai bei meninkai, atsidėję sekdami 
jo eiga, negalėjo nepastebėti naujų kūrybos etapų. 

Pakankamai pakalbėję apie bažnyčios architektūrą pirmame tome (žiūr. pusl. 
170—72, 276—79), čionai ilgiau sustosime prie jos vaizdybos. 

Papuošti puikiai monumentaliai architektūrai buvo pakviesti menininkai iš 
Italijos ir kvalifikuoti amatininkai iš Vilniaus, Rygos ir Dancigo. Iš pirmųjų paminė- 
tina: Del Bene (Delbene), Mykolas Angelas Palloni, Ferdinando della 
Croce ir Giovanni Merli. Iš antrųjų ypatingai pasižymėjo akmenkalys Mika- 
lojus Wolscheid alias Wolcet, gimęs Triere, bet miręs Pažaislyje 1676. m. ir 
palaidotas Kauno kunigų seminarijos bažnyčioje. 


Pažaislio bažnyčia vienodai turtinga stukatūromis ir treskais. Jais klote apklota 
visos sienos ir danga. Stukatūros aukštu reljefu vaizduoja voliutas, kartušes, palmes, 
gausybės ragus, vijoklių, kaušelių, kiaušinių ir perlų ornamentus. Tarp jų labai dažnai 
aptinkame vainikuotą liliją — fundatoriaus herbą. Tik retkarčiais pasitaiko ir figūros. 


Freskuose pastebime žymią Venecijos 
mokyklos įtaką ypač Ticijono, Tinto- 
retto, Paolo Veronesės, Bassano, bet 
neretai ir Correggio, Rataėlio ir van 
Dycko stilius. 

Visoj vaizdybinėj bažnyčios puošmenoj 
dominuoja baroko motyvai ir dvasia. Tuo 
ji žymiai skiriasi nuo architektūros, kur 
pirmauja renesanso lytys. 

Norėdami gerai įvertinti dekoraciją ir 
pasigėrėti jos meniniu grožiu, turime ją tik- 
sliai apžiūrėti ir įsigilinti į jos reikšmę bei 
techniką. 

Įėję į vidų ir peržengę prieangį, ma- 
tome puošnią šešiakampę šventyklą. Atsi- 
stoję jos viduryje ties kopula, pastebime 
kairėje ir dešinėj po dvi atviras koplyčias, 
bet priešakyje presbiteriją, o toliau už per- 
tvaros vienuolių chorą (žiūr. pav. 328). 
Taigi orientuotis bažnyčioj visai nesunku. 
Susipažinę su jos planu, imkime ją anali- 
Pav. 328. Pažaislio bažnyčios pagrindo planas. zuoti smulkmeniškai. . : 

- A.Prienamis. B. Kopula, Č.Koplyčios. D. Presbi- Pirma, grįžkime į prienamį. Apsi- 
terijos kopula, E. Vienuolių choras. F. Zakristija. dairę ir pakėlę galvą aukštyn, iškart pa- 

stebėsime jo nepaprastą puošnumą. Spy- 
riai, ramsčiai ir lankai iš tikro marmoro, sienos apklotos marmoro plokštimis ir fres- 
kais, o danga turtinga gipsatūra bei paveikslais. Netrūksta ir balkonų (Corelli), kurie, 
deja, perkerta freskus ir stukatūrą. Sienos freskai čia bus didžiausi visoj šventykloj | 
ir rodo natūralaus ūgio figūras. Kairėj sienoj matome Raudonųjų Jūrių Perėjimą. 
Izraelitai Dievo malone persikėlę per jūrą, apsistojo antrame jos krašte ir žiūri į besi- 
vejančius juos egiptiečius, kurie už savo žiaurų pasielgimą skęsta bangose. Taigi vienoj 
pusėj matome malonią idilę, bet antroj baisią tragėdiją. Tą kontrastą tapytojas pažy- 
mėjo tinkamais spalvų niuansais. Motyvai imti iš Ticijono, Roselli'o, Rafaėlio ir Vasari'o 
panašių paveikslų. Didinga Mozės figūra gyvai atmena Tintoretto Mozę, skeliantį 
vandenį iš uolos Venecijos Scuolo di San Rocco patalpose. 

Priešingoj pusėj pastebime Baltazaro Puotą. Kaip žinoma, Babilionijos 
išdidus karalius liepė savo pokyliui atnešti pagrobtus iš Jerozolimos bažnyčios indus, 
Tokia šventvagybė negalėjo pasilikti be Dievo bausmės. Šitai, aukštai ant sienos 
pasirodė ugninga ranka, rašanti tuos baisius žodžius: Mane, Tekel, Fares, reiškiančius 
išdykusio valdovo liūdną galą. Tapytojas bus pasekęs Paolo Veronesės panašia kom- 
pozicija, Paveikslas-dviem kolonų eilėmis suskaidytas į tris dalis. Karalius ir sve- 
čiai sėdi prie stalo. Į jų tautybę ryškiai nurodo galvų turbanai. 


Abu paveikslu su- 
kūrė Del Bene, sekdamas 
Venecijos mokykla. Trečią 
freską užtepė rusai baltais 
ir raudonais dažais, imituo- 
dami tuo būdu marmorą. 


Prieangio paskliau- 
tės papuoštos nedidelės ver- 
tės gipsatūromis. Užtat jo 
danga pasižymi ypatingu 
grožiu. Viduryje puikiuose 
gipso rėmuose matome 
Elžbietos aplankimo 
freską, o kertėse keturius 
paveikslus, turinčius sim- 
bolinių ryšių su Marijos 
aplankymu, būtent: Elijo 
dangun žengimą, Do- 
vydą su arfa, Jokūbą 
patriarchą ir Cumejos 
sibilę. Tarp jų pastebime 
mažesnius pranašų atvaiz- 
dus su užrašų juostomis. 
Visi paveikslai susieti pui- 
kia gipsatūra, kurioje ypač 
mus domina savotiškos vo- 
liutos. Jų riesti galai vidu- 
ryje perskelti ir susiūti vir- 
velėmis. 

Bažnyčios vi- 
dus (žiūr. planą) nustebina lankytoją savo šešiakampe architektūra. Panašios kon- 
strukcijos niekur kitur neaptinkame, nebent mažose koplytėlėse. Išspręsti šešiakampio 
problemą tokioj erdvingoj šventykloj buvo nelengvas uždavinys. Neveltui sako vietos 
legenda, kad architektorius, nesugebėdamas suskliausti šešiakampę kopulą, pasidaręs 
sau galą, pasikardamas, š 


Pav. 329. Pažaislio bažnycios kopulos freskai. 


Čionai barokinių lyčių beveik nepastebime. Niekur neaptinkame nei voliutų, 
nei kartušių, nei kaušelių, nei riestinių, taip gausiai vartojamų baroko stiliuje. Visur 

viešpatauja renesanso antikinės kolonos, romiški lankai, klaisikinis architravas, pagaliau 
freskai stokoja barokiškų motyvų. 

Vienintelė didžiulės bažnyčios nava sienų beveik neturi. Ji susideda iš arkų, 
vedančių į prienamį, koplyčias ir presbiteriją. Jų kertėse stovi aukštos korintinės 
tvarkos kolonos, remiančios laužytą architravą, ant kurio pasikelia šešiakampė kopula. 
Ant arkų lankų stovi dvylika apaštalų — po du ant kiekvienos arkos. Deja, tai nėra 
pirmos rūšies freskai ir bus ta- 
pyti menininkų padėjėju. Žiūr. 
pav. 336. arch. t. 

Vietoj velvės matome 
erdvią kopulą, papuoštą gau- 
siais freskais (žiūr. pav. 329). 
Jie gyvai atmena Correggio fres- 
kus Parmos katedroj ir šv. Jono 
bažnyčioj. Čia ir ten šventieji 
be aureolių ir angelai be sparnų 
plaukia ir nardo debesyse. Fres- 
kas pasikelia į aukštą keturio- 
mis juostomis, kurių trečioji iš 
apačios vos matosi. Ją užtepė 
rusai okupantai, kadangi į pli- 
kus angeliukus žiūrėti negalėjo. 
O sancta simplicitas! Ir kitose 
juostose jiems kai kurie šven- 
tieji nepatiko, ypač lotynų Baž- 
nyčios tėvai ir kameldulai. Pir- 
miesiems jie davė graikų tėvų 
insingnijus, o antrųjų baltus rū- 
bus nudažė juodai. Iš to jau 
galima suprasti, kiek ireskai tu- 
rėjo nustoti iš savo pirmykščio 
grožio. Vis dėlto jie ir šiandien 
duoda nemaža pasigėrėjimo ir 
pakelia dvasią į amžinas dausas. 


Koplyčiose ir didžiojo al- 
toriaus apsidoje suvereniai valdo 
puošnusis barokas. Jų velvės 
klote apklotos puikiais freskais 
ir turtingomis gipsatūromis. Šalinėse koplyčių sienose matome peveikslus juodo 
marmoro rėmuose. 

Pirmoji koplyčia kairėje (žiūr. planą) skirta bažnyčios fundatoriaus 
patrono garbei. Jos dešinėj sienoj Del Bene atvaizdavo šv. Christotoro kanki- 
nimą, bet kairėje jo baisią mirtį. Aukštai pasirodo angeliukai, nešą laimėjimo 
ženklus. Pirmame paveiksle matome šventąjį, pririštą ant lentos, pilint budeliui jam 
ant krūtinės verdančią alyvą, antrame šventasis užrištomis akimis laukia paskutinio 


7 


Pav. 330. Šv. Romualdas prieš Otoną III, Pažaislio 
bažnyčios freskas. 

smūgio. Abu paveikslu rodo žymią Venecijos mokyklos įtaką, pagyvintą realiais ju- 
desiais. Gaila, kad šventojo asmuo permaža pabrėžtas. Jo net reikia ieškoti tarp 
kitų figūrų. | 

Šalia šv. Christoforo aptinkame šv. Romualdo, kameldulų ordeno įsteigėjo, 
koplyčią. Kairėj matome šventąjį priekš Otoną III., kuriam prikaišioja jo kietaširdiš- 
kumą tribūno Krescencijaus nužudime (žiūr. pav. 330), o dešinėj Romualdo reikš- 
mingą sapną (žiūr. pav. 331). 
Pastarasis rodos gražiausis vi- 
soj šventykloj. Šventasis, pa- 
skendęs mintyse, sėdi po auk- 
štu medžiu ir svajoja. Ateina 
angelas ir, uždėjęs jam ranką 
ant peties, antra rodo vienuo- 
lius, belipančius į dangų. Jam 
priešais sėdi kameldulas, be- 
skaitąs knygą. Nuostabu, kad 
visi vienuoliai aprėdyti baltais 
habitais, kuriuos vos po vizi- 
jos įvedė Romualdas. Bet tas 
anachronizmas ryškiai nurodo 
į šventojo tvirtą valią realizuoti 
savo regėjimą. Fresko kolo- 
ritas gražiai harmonizuoja su 
sienos marmoru. Kompozija 
turi daug panašumo su Andrea 
Sacchi šv. Romualdo paveikslu 
Vatikane. 

Priešingoj navos pu- 
sėj taip pat dvi koplyčios. Pir- 
moji nuo prienamio pašvęsta 
šv. Brunono Boniitiaci- 
jaus, Rusijos apaštalo, gar- 
bei. Du sienos paveikslu vaiz- 
duoja šventojo pašaukimą ir 
jo vykdymą. Jų vienas rodo 
šv. Brunoną audijencijoj pas Pav. 331. Romualdo sapnas. Pažaislio bažnyčios freskas. 
popiežių Joną XVIIL, siun- p. 
čiantį jį į svarbią misiją, bet antrame matome šventąjį sakykloj, beskelbiantį Dievo 
Žodį bajorams. 

Paskutinė koplyčia skirta šv. Marijos Magdalenos de Pazzi garbei. 
Fundatoriaus pasiryžimas įrengti nepopuliariai pas mus šventajai atskirą koplyčią 
išaiškinamas pavardžių panašumu (Pac — Pazzi). Bet reikia labai abejoti, kad be 
garsų skambėjimo tarp jų būtų kas bendra. Pac bus greičiau lietuviškas žodis (plg. 
Viešpats), parašytas lenkiškai. 

Šv. Marijos Magadalenos de Pazzi gyvenimas pavaizduotas dviem sienos pa- 

veikslais. Viename matome ją simboliškai pareikštą atgailininkės Marijo Magadalenos 
asmenyje prie Kristaus kapo, bet antrame jos stebuklą po mirties. Jau mirusi ir sustin- 
gusi šventoji pakreipia savo veidą į šalį, negalėdama pakęsti lengvapėdiško jaunikaičio 
gašlaus žvilgio. į 

Apžiūrėjus bažnyčios prieangį, navą ir koplyčias, pasilieka svarbiausia jos 
dalis — presbiterija. Kaip kitur, taip ir čionai ji bus bene visų puošniausia 
šventyklos vieta. Deja, rusams pagrobus šventovę 1832. m., negalėjo pasilikti jos 
sienos paveikslai, kuriuose tarp kito buvo atvaizduoti lenkų karaliai bei Lietuvos 
didieji kunigaikščiai. Jie buvo okupantų storais dažais užtepti, taip kad ir jų žymės 
nepaliko. Bet dangos gražnos rusai nepalietė. 


Pav, 332. Pažaislio bažnyčios presbiterijos kopula Pažaislyje. 


Presbiterija dengta bohemiška (kabančia) kopula ir gausiai papuošta 
gipsatūra ir freskais (žiūr. pav. 332). Jos viduryje matome šv. Dvasią balandžio pavi- 
dalu, apsiaustą angelukų, nešančių įvairius garbės ženklus: palmes, gausybės ragus, 
skepterius ir t. tt Apatinėj kopulos dalyje ovaliuose stuko rėmuose pastebime ketu- 
rius didesnius, o tarp jų keturius mažesnius freskus. Pirmieji vaizduoja lotynų Baž- 
nyčios tėvus (šv. Ambrozą, Jeronimą, Augustiną ir Grigalį Did.), bet antrieji graikų 
tėvus (Atanazą, Bazilijų, Grigalį iš Nazianzos ir Chrizostomą). Visur matyti žymi Cor- 
reggio įtaka, Grigalis Didysis gyvai paimtas iš jo Hilarijaus Parmos katedroj. 

Velvės kertėse pastebime keturių evangelistų reljefus. Po šv. Matu pasirašęs 
skulptorius Johannes Merli, o po šv. Jonu Kazimieras Jelskis, atnau- 
jinęs reljefą 1839, m. 

Už pertvaros, prie kurios rusų laikais buvo įrengtas ikonostasas, o dabar stovi 


" 


Pav. 337. Albertinellii: MARIJOS APLANKYMAS, 
Pažaislio didžiojo altoriaus paveikslas, Originalas Florencijos Utficijose. 


———————————————————————————— 

didysis altorius, randasi vienuolių choras. Kadaise jo sienos buvo apmuštos išpjausty- 
tais ąžuoliniais klojiniais, bet rusų vienuoliai juos sudegino ir sienas nudažė. 
Ypatingu - grožiu veinuolių chore pasižymi dangos turtinga gipsatūra (žiūr. 
pav. 332). Ji dargi bene geriausiai išsilaikė. Choras dengtas kryžiška velve. Jos vi- 
duryje matome ovalius rėmus, įdėtus į didesnius keturkampius, bet šonuose tarp skliautų 
griaučių keturkampius rėmus su įlenktais galais. Dangos kertes užpildo kartušės, kurių 
viduryje pastebime angeliukus a la Correggio, apibrėžtus ovaliais rėmeliais. 
Gipsatūros viduryje aptinkame Šv. Panelės dangun ėmimo freską, 
o aplinkui paveikslus, paaiškinančius ir sukilninančius didįjį nuotykį, būtent: Kristų, 


Pav. 333. Vienuolių choro dangos gipsatūra ir jos paskliautės paveikslas, 


pasitinkantį savo Motiną (viršuj) ir angelus, grojančius vargonais (apačioj), aria (kairėj) 
ir basu (dešinėj). Visa gipsatūra ant melsvo fono atrodo gana reljefi bei ryški. Freskai 
kvepuoja Corregio dvasia. 

Po kopula matome du paskliautės paveikslu, vaizduojančiu Marijos 
gimimą (žiūr. pav. 333.) ir mirtį. Jų kompozicijos atmena renesanso tapybą. Paveik- 
slai papuošti puikiais, giliai reljetuotais gipso rėmais. Viršuje du angeluku laiko fun- 
datoriaus herbą su vainiku, šalyse tarp kartušių, gausybės ragų bei voliutų pastebime 
atsiskyrelių figūras (žiūr. pav. 333.) Iš šv. Panelės mirties paveikslo rėmų rusai 
1839. m. iškirto fundatoriaus herbą ir jo vietoj įdėjo Nikalojaus I. monogramą su 
caro karūna. 

Choro sienų freskai vaizduoja šv. Panelės gyvenimą: žengimą baž- 
nyčion, sutuoktuves, apreiškimą, piemenų bei karalių pasveikinimą ir kelionę Egiptan. 
Jie bus sukurti Mykolo Angelo Palloni'o, kurio monogramą aptinkame Pie- 
menų pasveikinimo paveiksle. 1 

Vienuolių choro gale aptinkame aukštą juodo marmoro nišę, įmūrytą 
į sieną (žiūr. pav. 335.). Nekaip, ji bus čia perkelta iš zakristijos. Ten joje be abejo 
stovėjo vandens rezervuaras rankoms mazgoti priekš mišias ir kitas apeigas su Šv. Sa- 
kramentu. Jo liekanos dar ir dabar matosi. Iš šalių papuošta dailiomis kartušėmis, 
bet viduryje marmoro inkrustacijomis, nišė palieka gana gero įspūdžio. 

Koridoriuje šalia presbiterijos pastebime puikią dangos stukatūrą ir gerai užsi- 
laikiusius paskliautės paveikslus (žiūr. pav. 334.) Tarp reljefų dominuoja Bourbonų 
lilija bei Pacų herbas. Tarpios voliutos viduryje perskeltos ir susietos virvutėmis. 

Kada kitose bažnyčiose zakristija meno atžvilgiu nieko neturi įdomaus, 
čia ji pasižymi nepaprastu puošnumu, ir duoda nemaža estetinio pasigėrėjimo. Sienos 
apklotos ąžuolo pjaustiniais, o danga stebina savo turtinga gipsatūra ir įdomiais fre- 


Pav. 334. Koridoriaus danga šalia presbiterijos. 


skais. Sienos klojiniai rodo renesanso stilių. Juos puošia griovėti piliastrai, 
triglytai, geldelių ornamentai ir angelų galvelės. Rėmtarpių laukai pildyti stilizuoto- 
mis lilijomis —fundatoriaus herbais. Apatinėje jų dalyje paslėptos šėpos su spintomis. 

Lubos klote apklotos storais gipso reljefais ant melsvo fono. Viršuje jos rodo 
veidrodžio lygį, bet į šalis nuskliaustos pražulniai. Turtingos gipsatūros laukus už- 
pildo gerai užsilaikę freskai. Viduryje iškarpytuose stuko rėmuose matome Pasku- 
tinę Vakarienę, daugiausia nukentėjusią nuo laiko bėgio ir todėl neaiškią. 
Užtat paskliautės paveikslai pasižymi šviesiu ir ryškiu koloritu. Į rytus virš lango 
pastebime Kristų ir Mokinius Emause, į vakarus šv. Pranciškų, į pie- 
tus Puotą pas Simoną, o į žiemius Kojų Mazgojimą. Visuose fres- 
kuose žymi Ticijono ir Paolo Veronesės įtaka. Ypač į tai nurodo žanriniai jų priedai 
(šunes, sukabintos lėkštės), kuriuos taip dažnai vartojo Venecijos renesansistai bei 
manjeristai. Šalia freskų pastebime tiksliai reljefuotas alegorinės figūras 

Paskliautės kertėse aptinkame angelukų reljefus savotiškuose kartušių rėmuose. Ant jų 
matome vainikuotą fundatoriaus herbą — stilizuotą liliją. 

Tolygiai buvo papuošta kapitulos salė antroj choro pusėj, bet ji dau- 
giau nukentėjo nuo nepalankių aplinkybių. Freskuose atpasakota Kristaus kančia: 
Kristus alyvų kalne, Ecce homo, Kristus po kryžiumi, šv. Ve- 
ronika ir Apvainikavimas erškėčiais. 

Iš atskirų aliejaus paveikslų paminėtina: Kameldulų Dievo Motina, Prikryžiuo- 
tasis, Kristus tarp rašto mokytojų 
ir Elžbietos aplankymas. 


Anot senų tradicijų ste- 
buklingasis Dievo Moti- 
nos paveikslas esąs dovano- 
tas popiežiaus Aleksandro VII. 
(1655—1667) vienuolyno įsteigė- 
jui 1661. m. Spėjama paveikslą 
buvus Rubenso paletos darbą. 
Tai visai galimas dalykas. Į tai 
nurodo  pavyzdinga technika, 
kūnų gležnumas ir figūrų pana- 
šumas į didžiojo amsterdamiečio 
modelius: žmoną Heleną Four- 
ment ir sūnų Albertą. Tą Mari- 
jos veidą dažnai aptinkame Ru- 
benso tapiniuose. Ypač jo Ma- 
rijos paveikslas gėlių vainike 
Miūncheno Pinakotekoj turi daug 
bendrų bruožų su Pažaislio Dievo 
Motina. Kaip ten, taip ir čionai 
gėles bus tapęs Johannes Brueg- 
hel, Rubenso tapinių dekorato- 
rius. Deja, vienuolyno okupan- 
tai, pasaulio karui prasidėjus, 
stebuklingąją ikoną buvo išga- 
benę į Rusiją ir ją gerokai su- 
žalojo. Reikėjo ją atnaujinti, o 
restauruotasis paveikslas ne ikos Pav. 335. Juodo marmoro nišė vienuolių chore Pažaislio 
atatinka originalą. Kada taria- bažnyčioje. 
masis Rubenso tapinys rodo ne- 
kalčiausią bei maloningiausią Dievo Motiną ir meilų Kūdikėlį, jau nusimanantį apie 
savo sunkų pašaukimą, restauruotame paveiksle tai įžiūrėti negalima (žiūr. pav. 336.). 

Prikryžiuotojo aliejinis paveikslas, pakabintas vienuolių chore prie buv. 
ikonostaso sienos ir pasirašytas Mykolo Angelo Palloni, stipriai patamsėjęs, o kai ku- 
rių jo dalių visai nebesimato. Kristus, pakėlęs galvą į tamsų dangų, taria savo pasku- 
tinius žodžius, užrašytus ant juostos, nešinos angelo: „Tėve, atleisk jiems, kadangi 
nežino, ką daro“. Marija Magdalena, atsiklaupusi, didžiausia širdgėla apkabina bran- 

gujį kryžių. Jos raudoni rūbai ir šviesūs spinduliai gražiai pagyvina tą tamsų ir 
liūdną paveikslą. 

Gerokai patamsėjęs ir kitas aliejaus paveikslas: Kristus tarp Rašto 
mokytojų. Jis rodo Del Bene gyvąjį stilių. Jame labai realiai nupiešti žydų 
mokslininkai, kurių vienas pasipūlęs dedasi ant nosies akinius, bet antras atsidėjęs 
skaito didelę knygą. Keista, kad šv. Panelė žiūri ne į Sūnų, bet į publiką. 

Marijos Aplankymas, stovįs dabar didžiajame altoriuje, bus vėliau 
kopijuotas iš C. Albertinelli 
tapinio Florencijos Uficijose. 
Žiūr. pav. 337. 

Iš puikių bažnyčios 
reikmenų maža kas išliko, o 
jų buvę labai daug. Prancū- 
zas D'A. De La Motraye, 
aplankęs Pažaislį 1726. m., 
rašo dar nematęs tokios pui- 
kios bažnyčios, kurios me- 
džiaga ir ornamentai būtų 
tokie turtingi, kaip Pažaislyje. 
Ji visa išgrįsta ir iki skliautų 
inkrustuota marmoru. Didysis 
altorius nustebinęs savo puoš- 
numu, šventųjų statulos buvu- 
sios iš Italijos marmoro, o 
koplyčių altoriai meninės ver- 
tės drožiniai. Jų užtvara bu- 
vusi iš vario, choras, zakri- 
stija, kapitulos salė, pagaliau 
koridoriai žavėję savo meno 
padarais. 

Inventoriaus sąraše iš 
1824. m. tarp kitko aptinkame 
aukso kieliką, sverentį 
1,81 kg, papuoštą 429 dei- 
mantais, 193 smaragdais, 327 
Pav. 336. Pažaislio stebuklingasis Dievo Motinos paveikslas. rubinais ir 3 perlais. Tai bu- 

(Rubenso?) vusi paties bažnyčios fundato- 

riaus dovana. Sidabrinių reik- 

menų pažymėta 360,9 kg. Iš dvylikos apaštalų dramblio kaulo figūrėlių, sunaikinus 
prancūzams jų pusę, teišlikusios vos šešios. 

Caras Aleksandras I., didis meno žinovas, lankydamas Pažaislio bažnyčią, norė- 
jęs nupirkti keturius didelius rėmų paveikslus, bet bažnyčios administracija jų nesuti- 
kusi parduoti, nors ciesorius už juos siūlęs 10,000 dukatų. 


Deja, iš tų visų brangenybių teišliko vienas didelis sidabro kruci- 
fiksas ir du sidabriniu žibintu (žiūr. pav. 338). Tai Dancigo dirbiniai iš 

XVII. šimtmečio. Ant ju aptinkame Paco herbą lilijos forma. Kauno bazilikos prie- 
namyje randame juodo marmoro indą šventintam vandeniui. Tai Pažaislio 
bažnyčios graži liekana, katedros vertas papuošalas. 

Čiurlionies galerijoj Kaune aptinkame kameldulų bažnyčios ir vienuolyno tun- 
datoriaus, didžiojo Lietuvos kanclerio Christoforo Pac (1621 — 1684) ir jo žmonos 
Klaros -Izabelos - Genovefos- Eugenijos gim. grapienės de Mailly Lascaris (į 1685) por- 
tretus. Nors tapytojas nėra 
ant jų pasirašęs, tačiau spė- 
jama juos buvus Del Bene 
tapuko. Laiko bėgyje atvaiz- 
dai gerokai patamsėjo, bet vis 
dėlto leidžia pasigėrėti meni- 
ninko kūrybiniu pajėgumu. 
Didysis kancleris ir be ants- 
paudo, kurį turi suspaudęs 
tvirta ranka, vaizduoja Lietu- 
vos rimtą galiūną (žiūr. pav. 
339.) Ne blogiau apibūdinta 
ir jo žmona. Pirmu žvilgsniu 
matome joje aristokratę, kilu- 
sią iš graikų imperatorių gimi- 
nės. Jai, matyti, daugiau rū- 
pėjo dora ir žmonių gerovė, 
negu gyvenimo prabangos. 
Atvaizdų kopijas randame ir 
pačiame vienuolyne, bet jos 
labjau nukentėjo nuo blogų 
sąlygų, ir palieka menkesnio 
įspūdžio. 

Lietuva teisingai gali 
pasididžiuoti savo garsia šven- 
tove prieš visą civilizuotą pa- 
saulį. Tai architektūros gra- 
žiausis pavyzdys, plastikos 
ir tapybos turtinga galerija. 
Nors per nepriežiūrą ir oku- 
pantų žiaurų pasielgimą dingo 


i i Pav. 338. Pažaislio bažnyčios sidabrinis krucifiksas 1r 
daug įdomių meno padarų, sidabro žibintai. 


vis dėlto ir šiandien reikia ją 

pripažinti meninės kūrybos šedevru, ne tiktai Lietuvos, bet ir Vakarų Europos maštabu. 
O kokia ji bus išėjusi iš miklios gabių menininkų rankos? Garsusis meno kritikas 
De La Motraye, aplankęs Anglijos, Prancūzijos, Italijos, Rusijos, Lenkijos ir kitų 
kraštų įžymiausias vietas, turėjo prisipažinti niekur kitur neužėjęs tokių graženybių, 
kaip Pažaislyje. „Je n'ai guėres vu, rašo meno žinovas, d'Eglises, de communautės 
mieux baties dont les matėriaux et les ornements soient plus riches“. 

To paties fundatoriaus, padedant Stefanui Pacui, statyta ir Jėzno puikioji 
bažnyčia. Ji pabaigta 1643. m, taigi žymiai anksčiau negu Pažaislio šventykla, bet 
rodo pilnai išvystytą baroko stilių (žiūr. pav. 340.). Čia viskas banguoja ir juda, 
manytum, kad ji ne statyta, o modeliuota iš minkštos medžiagos, kuri tik vėliau 
suakmenėjusi. Vargonų choro pilioriai išgaubti voliutų pavidalu ir pastatyti ant galvų, 
taigi kojomis aukštyn (žiūr. archit. tome 337. pav.). Tai keistenybė, kurios net baroko tė- 

vynėj—Italijoj—niekur neaptinkame,. 


Nedaug ramesnės ir Kra- 
žių istorinės bažnyčios lytys (žiūr. 
pav. 339.). Tik žemi bokštai lab- 
jau atmena Italijos sakralinę statybą. 
Reikia pripažinti, kad italai bokštų 
išvystyti nepajėgė, statydami juos ar 
žemus, ar šalia bažnyčios. Šventykla 
statydinta Christoforo Valavi- 
čiaus 1642. m. Po lenkmečio 
rusų valdžia ją uždarė 1863. m., o 
1893. m. pavertė cerkve. Vos 1908. 
m. ją vėl grąžino katalikams. Atnau- 
jinta rūpesčiu kun. Jono Talmonto, 
ji dabar laikoma žemaičių ištikimy- 
bės ir narsumo paminklu. Aukšta 
banguota pažiobė tarp žemų bokštų 
jai dargi teikia tikro lietuviško at- 
spalvio. 

Kalbėdami apie Lietuvos 
šventoves, negalime neatkreipti skai- 
tytojų dėmesio į keistą Kruonio 
bažnyčios architektūrą (žiūr. pav. 
341.). Ją statydino karalius Kazi- 
mieras IV., Jogailos sinus iš ket- 
virtos moterystės, 1472. m., bet 
atstatė Zaranek 1764. m. Jos struk- 

Anno bė. tūroj susitinka viduramžiai su kla- 
sikizmu, orientas su Vakaru Europa. 
Šventykloj dominuoja romaninės 


ST „8 i „k Kanclerio Christoforo Paco, lytys, kurių restauratorius, ar tai 
a SUS 
aislio bažnyčios ir vienuolyno fundatoriaus, portretas. gerbdamas senovę, ar kitais ku- 


riais sumetimais, beveik nepalietė. 
Stori ir tvirti mūrai, maži apskriti langeliai ir r aeiteriai kertėse gyvai atmena senovės 
tvirtoves. XV, amžiuje, kada krašto apsauga nebuvo kaip reikiant sutvarkyta, stambi 
šventykla buvo būtinai reikalinga.  Užpuolus plėšikų gaujoms, žmonės ieškojo prie- 
glaudos savo bažnyčioj ir pro ankštus langelius gynėsi nuo užpuolikų. Lengva 
kopula bene bus vėliau pastatyta? Bokšto problema išsprėsta gana keistu būdu. 
Ant storo keturkampio cokulo pasikelia aštuonkampis bokštas, ir tai be jokių tarpinių. 

Nukirtus apatinio aukšto kertes, susidarė lygiakampis oktogonas. Kruonio šv. Mortos 
bažnyčia buvo kadaise unitų cerkvė. Tuo išaiškinama ir jos keistas stilius. 


Pagaliau dar turime paminėti vieną brangią lietuviams šventovę, būtent 
šv. Petro bažnyčią Varniuose. Ją statydno Vytautas Didy- 
sis, bet atstatė ir išpuošė vyskupas Kazimieras Pac 1641. m. Aprašę 
jos stilių ir įdomesnes reikmenes architektūros tome (žiūr. psl. 288 — 289.), čia tik 
pažymėsime, kad ji mums 
labai gerbtinas paminklas, 72 
kadangi buvo Žemaičių vy- š ad 
skupų katedra, ir gyvai at- 
mena mūsų tautos budin- 
tojo ir rašytojo vyskupo 
Motiejaus Valančiaus 
svarbius laikus. Jos garsūs 
fundatoriai nemažiau jai 
teikia reikšmės. 


Baroko ir rokoko puoš- 
mena Lietuvos šventy- 
klose. 


Nodarono bažnyčios Lie- 
tuvoje retenybė. Bet 
ir kitų stilių šventyklos daž- 
niausiai puošiamos baro- 
kiniais ornamentais. 
Vos neogotiniai pastatai 
griežčiau laikosi architek- 
tūros stiliaus savumų orna- 
mentacijos atžvilgiu. 


Mūsų šventovių de- 
koracijos labai nevienodos. 
Kada provincijos bažnyčios 
tenkinasi kvalifikuotų ama- 
tininkų padarais, sostinėse 
ir didesniuose miestuose ap- 
tinkame tikrų menininkų kūrinių. Vilniaus ir Kauno šventyklos žavi savo skoningais 
altoriais, sakyklomis, freskais ir gipsatūra. Tačiau ir provincijoj neretai užeiname 
gražias dekoracijas, pagamintas veiklių dekoratorių. 


Pav. 339. Kražių Nekalto prasidėjimo šv. Panelės bažnyčia. 


Pasirodžius rokoko stiliui XVIII. šimtmetyje, tuojau ir Lietuva ėmė vartoti 
jo lytis. Rėmų dirbiniai išlenktais galais, kolonos susuktos virvės pavidalu, baliustra- 
dos su mažyčiais stulpiukais, vazos, piramidos, trofejos, maskos, festonai, vainikai, 
gausūs profiliai, ypač ornamentai perukos bei ausies pavidalu, panašūs į raidę C, 

klote apkloja altorius, sienas ir sakyklas. Jie taip sumaniai susieti su baroko orna- 
mentais, kad dažnai sunku pasakyti, kur baigiasi vienas, o prasideda antras stilius. 

Ta barokinių ir rokokokinių lyčių kombinacija davė labai gražių dekoracijų, 
bet kartais pakenkė šventyklų rimčiai ir šventumui. Taip, Šiluvos bažnyčios var- 
gonų choro pryšakyje matome greifų, ožkų galvų ir nimių tigūras (žiūr. pav. 344. 
arch. tome.). 

Keistą papuošalą randame Zapyškio gotinėj bažnyčioj. Tai elnio galva 
tarp dviejų angelų, stovinčių ant rokokinių riestinių (žiūr. pav. 342.). Anot vietos 1e- 
gendos tas elnis plaukęs Nemunu, nešdamas tarp ragų stebuklingą Dievo Motinos 


Pav. 340. Jėznos bažnyčia, Pzv. 341. Kruonio bažnyčia, 


paveikslą, kurį rastą kapinėse, parapijonys iškilminga procesija nugabenę į bažnyčią 
ir padėję didžiajame altoriuje. Be jo tame altoriuje matome kitą keistenybę, būtent: 
medinę monstranciją (žiūr. pav. 343.) Ji įdomi ne tiktai savo nepaprasta 
medžiaga, bet ir grynomis rokoko lytimis. Padaryta vietos dailidės, ji leidžia suprasti, 
kaip populiarus buvo prancūzų stilius mūsų krašte. Nuostabu, kad ir pačiame alio- 
riuje pavartoti rokoko ornamentai. Kadangi kalbamas stilius atsirado apie 1750. m., 
tai numanu, kad Zapyškio bažnyčia, statyta Vytauto Didžiojo laikais, bus iš naujo 
dekoruota XVIII. šimtmečio pabaigoje. 

Puikų rokoko pavyzdį rodo Merkinės bažnyčios monstrancija 
(žiūr. pav. 344.). "Tai miklaus auksakalio gerai vykęs darbas. Jos viršuje angelu- 

kai neša aukso vainiką, žemiau tokie pat angelukai atiduoda garbę Šv. Sakramentui, 
bet viduryje apie Hostijos dėžę matome rožių vainiką su ilgais aukso spinduliais. 
Koja savo puošnumu dar papuošia tą garbingą indą. 

Kaip aukštai buvo pakilusi auksakalybė Lietuvoje, rodo paveikslai, apmušti 
sidabro bei aukso skardu. Tokių paveikslų mūsų krašte visa aibė. Beveik kiekviena 
didesnė bažnyčia būtinai privalo jų turėti nors vieną. Dažniausiai skardu puošiami 
šv. Panelės ir šv. Antano pa- 
veikslai. Jie tiek rado prita- 
rimo mūsų liaudyje, kad juos 
ji labjau vertino, negu geriau- 
sių tapytojų kūrinius. Tai ma- 
tome kad ir iš to, jog juos 
apkabinėjo ex-voto ženklais. 
Tokių ikonų Vakarų Europoj 
niekur neaptinkame. Tai bar- 
bariškas tapybos įžeidimas. 
Ką pasakytų meno žinovai, 
jei panorėtume apkalti skardu 
Rafaėlio, Rubenso, Ticijono 
arba kito kurio garsaus tapy- 
tojo paveikslą? Tas negeisti- 
nas reiškinys bus įsikerėjęs 
oriento įtaka, būtent stačiaty- 
kių pavyzdžiu. Mat, liaudis 
mėgsta blizgučius ir nemoka, 
kaip reikiant, įvertinti tapybos 
kūrinių. Tokių „stebuklingų“ 
paveikslų skaičius pas mus 
labai didelis. Pradedant nuo 
Aušros Vartų garsios ikonos, 
baigiant miestelio bažnytėle, 
jų randama beveik kiekvienoj 
šventykloj. Žiūr. pav. 345. 

Nemažiau buvo popu 
liarus ir rokoko stilius mūsų 
krašte. Nuostabu, kad jo or- Pav. 342. Elnio galva Zapyškio bažnyčioje. 
namentus vartojo ne tik stu- 
katūroj, bet ir tapyboj. Itin įstabų paveikslą aptinkame Viduklės bažnyčioje. 
Jis vaizduoja Angelą Sargą (žiūr. pav. 346.) Rokoko raizginiai čia sudaro kom- 
pozijos griaučius ir puošia visą tapinį. Ypač akį veria riestiniai raidės C pavidalu ir 
rėmų padariniai. Turinys paimtas iš Juditos istorijos, kaip tai rodo įterpti paveikslė- 
liai ir antraštė: „Ouoniam custodivit me angelus ejus. ..“ (Judit XIII, 20). Paveikslo 
reikšmę tinkamai pabrėžia rokoko ornamentai. Kaip žinoma, prancūzų karalius Liud- 
vikas XV., rokoko įkūrėjas, per prabangas nuskendo į moralinę bedugnę. Rokoko 
suraizgytos bei suraitytos lytys kaip tik vaizduoja šio pasaulio pavojingas griovas ir 

daubas. Gašlusis amoras beria nekaltai merginai po kojomis puikias gėles ir užsimoja 
savo aštrią vilyčią įsmeigti jai į kūną. Šetonas jau ištiesia savo nagus jai pagriebti, 
bet angelas sargas, nurodydamas į dangišką Jerozolimą, veda mergaitę į Kalvarijos 
kalną, kur jokie pavojai jai nebegresia. 

Merkinės bažnyčios didžiajame altoriuje aptinkame labai vertingą šv. 
Panelės Dangun Ėmimo paveikslą, sukurtą kalbamos epokos laikotarpyje. Deja, 
jis gerokai patamsėjęs ir su- 
kiužęs. Tai nepaprastai gra- 
ži kompozicija ir itin vei- 
kliai tapyta. 

Vyskupo Kazi- 
miero Paltaroko gale- 
rijoj Panevėžyje aptinkame 
puikią Murillos Madoną 
(žiūr. pav. 347.). Tai tikrai 
klasiškas tapinys, reiškiąs 
realia forma aukštai idea- 
lias mintis. Motina, turinti 
kūdikį ant kelių, gyvai 
paimta iš tikrovės. Ji dargi 
rodo Sevilos tipą, ir mums 
būtų visai svetima, jei ta- 
pytojo genijus nebūtų jos 
sukilninęs ir pakėlęs iki 
Dievo Motinos aukštumų. 
Jos rami ekstazė, pakeltos 
į dangų akys, pagarba, su 
kuria laiko kūdikėlį, išski- 
ria ją iš eilinių žemės 
motinų. Ji gerai žino ir 
supranta, ką turi savo prie- 
globstyje, ir dėkoja Aukš- 
čiausiam už suteiktą ma- 
lonę. Tai ne tiktai graži 
andaluzietė, bet ir Išgany- 

Pav. 343. Zapyškio bažnyčios didysis altorius. tojo Motina. Dieviškasis 

Kūdikis dar ryškiau įsamo- 
nina paveikslo reikšmę. Kaipo žmogaus sūnus, Jis tveriasi motinos, bet kaipo Mesi- 
jas, atkreipęs galvytę nuo motinos, žiūri į žmones, kurių atpirkti atėjo. 

Murillo buvo realistas, bet mokėjo savo paveikslus tinkamai idealizuoti, pasiek- 
damas tuo aukščiausio tapybos laipsnio. Realizmas gerai suderintas su idealizmu yra 
meno centrinė ašis, apie kurią sukasi kūrybos ratas, nesibijąs jokių kliūčių. Sukilnin- 
tas realizmas, atsiliepdamas tikrovės aidu, pritraukia ir žavi visus, ar tai būtų filozofai 
ar vaikai, mokslininkai ar liaudis. Tik aklas užsispyrėlis nenori pripažinti jo galios. 
Bet, kad pasiektų „savo tikslą, realizmas būtinai turi remtis idealais. Viena tikrovė 


Pav. 347. Murillo: MADONA, 
Iš vysk. Paltaroko galerijos. 

dar neduoda estetinio pasigėrėjimo. Juk tikriausius vaizdus pastebime gatvėje, bet jie 
nejaudina meno mėgėjų, tik galerijose aptinkame idealų realizmą. Deja, idealas ne- 
matomas, ir jį parodyti teįstengia talentas su gerai išmiklinta technika. 

Murillos technika ypač pažymėtina. Jis vartojo net tris jos rūšis: Estilo trio, 
calido ir vaporoso — šaltą, šiltą ir garuotą stilių. Misų paveikslo koloritą reikia pava- 
dinti calido. Jis šviesus, minkštas ir švelnus. Dažai darniai sutampa, ūiksmės per- 
matomos, kūnai plastiški, o inkarnatas 
gležnus. Tapytojas, nevartodamas jokių 
efekto priemonių (draperijų, alegorijų, 
impasto), sukūrė tikrai klasišką, aiškią 
ir visiems suprantamą kompoziciją. 
Tai tikras paletos stebuklas, skambi 
ir darni simfonija, sukaupta į puikų 
himną, parašytą genijaus teptuku. 

Kadangi visi Murillos paveik- 
slai jau seniai išpirkti didžiųjų pasaulio 
galerijų bei rotšildų, reikia manyti, kad 
vysk. Paltaroko madona bus tik ko- 
pija, bet sena ir gerai vykusi. Nors 
paveikslas išaižytas smulkių plyšių, 
vis dėlto teikia pilno estetinio pasigė- 
rėjimo. Gera kopija dažnai pavaduoja 
originalą. Meno istorija niekados jo 
neduoda, tačiau visiškai patenkina 
skaitytojus, teikdama tikrą supratimą 
apie kalbamąjį padarą. Atsitinka, kad 
ir geriausi meno kritikai suklysta, 
nustatydami paveikslo autentingumą. 
Rafaėlis nutapė Piacenzos benediktinų 
vienuolynui Sikstaus Madoną, bet ji 
atsirado Dresdeno galerijoj vos ap- 
gaulio dėka. Vienuoliams ir apylinkės Pav. 344. Merkinės bažnyčios monstrancija. 
visuomenei taip patiko garsioji ikona, - 
kad už jokius pinigus nuo jos skirtis 
nenorėjo. Ką gi daro reikalinga lėšų vienuolyno vadovybė? Ji pakviečia gabų tapy- 
toją ir paveda jam nukopijuoti originalą. Darbas pavyko taip gerai, kad patys vie- 
nuoliai nebesugebėjo pasakyti kur kopija, o kur originalas. Vieną naktį pakeista 
paveikslai, o vienuolynas gavo dar negirdėtą sumą už Rafaėlio šedevrą. Ir šiandien 
Piacenzos benediktinų bažnyčią tebepuošia Raiaėlio kopija. Tai tik vienas iš daugelio 
atsitikimų. Tai nė kiek nekenkia kompozitorių garbei, o daug padeda apsukriems 
spekulantams. 

Kitą nuotaiką žadina Bėgimas Egiptan iš vysk. Paliulionio rinkinio 
(žiūr. pav. 348.). Čia vos priešakinis planas aiškus, o užpakalinis pasinėręs tamsumoj. 
Šv. Juozapas, skaitąs knygą po medžiu, dar kiek matomas, bet kitų asmenų tik šešė- 
lius pastebime. Taigi priešakinės iigūros iškeltos užpakalinio plano sąskaita. Tai rei- 


334 MURILLOS ORIGINALAI,. 


kalauja natūralistinė tapybos srovė, kurią ypač skleidė Caravaggio Italijoj ir Zurbaran 
Ispanijoj. Pažymėtina, kad ir kostiumai paimti iš kalbamos epokos. 

Pagaliau, Lietuva gali pasididžiuoti ir Murillos originalais. Yra tai dvi gal- 
vutės iš jo Nekalto Prasidėjimo. Nors Murillos kaip ir kitų genijų paveikslai rodos 
tiesiog iš modelių bei atminties tapyti, tačiau ir tokie genijai buvo reikalingi 
studijų, ir daug padėjo trūso, kol surado tinkamas pozas. Tokios dvi didžiojo sevi- 
liečio studijos pateko į mūsų 
Varnius. Jų istorija gana keista. 
Dvi Murillos angelų galvelės įsi- 
gijo Notre-Dame bažnyčia Pary- 
žiuje. Didžiosios prancūzų revo- 
liucijos metu su kitomis bažny- 
čios reikmenėmis išmesta į gatvę 
ir kalbamos studijos. Jas paste- 
bėjęs ir pakėlęs einąs pro šalį 
Rusijos atstovas. Mirdamas pa- 
likęs jas savo tarnaitei. Ta, mir- - 
dama, palikusi kun. Erdmanui, 
kurs ją priruošęs prie mirties. 
Pagaliau jas paveldėjęs kun. 
Antanas Juozapavičius, Varnių 
klebonas. 

1914. m. vesta derybos su 
Berlyno muzejumi dėl jų parda- 
vimo, bet muzejus, turėdamas jų 
kopijas, atsisakė jas pirkti, ir pa- “ 
tarė kreiptis į British Muzeum 
Londone. Meno žinovų jos įkai- 
notos 10,000 svarų st. 

Mūsų šventyklose aptinka- 
me daug gražių paveikslų ir fi- 
gūrų, bet tai tik kopijos ir todėl 
didelės meninės vertės neturi. 

Labjau mus domina kal- 
bamo laikotarpio portretai. Tik 
; nelaimė, jie ne taip lengvai priei- 

Pav. 345. Kretingos bažnyčios šv. Antano altorius. nami, kadangi yra privatinė nuo- 
savybė. Mūsų magnatai, trokš- 

dami palikti ainiams savo atvaizdus, ir neturėdami krašte gerų tapytojų, pasikvietė 
pas save talentingus portretininkus iš užsienių. Apie Christoforo Paco ir jo žmonos 
atvaizdus mums jau teko kalbėti. Čia dar atkreipsime mūsų skaitytojų dėmesį į kuni- 
gaikščio Christoforo Radvilo graviriuotą portretą (žiūr. pav. 349). Kunigaikštis 
gimė 1585. m., bet jau 1607. m. buvo pakeltas į karališkąjį komisarą Kurše. 1609. m. 
jis išvijo švedus iš Pernavos, Dinamiindės ir Dorpato. 1621. m. mėgino sulaikyti 
Gustavą Adolfą nuo Rygos, bet veltui. 1633. m. buvo paskirtas Vilniaus vaivada, o 

1635. m., mirus Leonui Sapiehai, aukščiausiu kariuomenės vadu. Mirė 1640. m. rug- 
sėjo 19. d. ir buvo palaidotas Biržuose. Atvaizdas rodo tvirtą, energingą ir narsų 
kovotoją, kurio valiai turėjo pasiduoti valdiniai. Jo aukšta ir plati kakta slepia sveiką 
protą ir rimto galvojimo jėgas. Toks vyras, neapmąstęs, neimsis karo Žygių ir neduos 
neapgalvotų įsakymų. 

Siauri visuotinės meno istorijos rėmai neleidžia suminėti visų XVII. ir XVIII. 
šimtmečių meno kūrinių Lietuvoje, bet ir 
tie keli mūsų praeities daviniai pakankamai 
įrodo, kad meno atžvilgiu mūsų tėvynė 
neatsiliko nuo kitų kultūringų kraštų. 


Menas XVII. ir XVIII. šimtmetyje 
Latvijoje. 


Baronas maža teprigijo Latvijoj. Mat, pro- 

testantai laikė jį „jėzuitų“ stiliumi ir 
šalinosi nuo jo, kaip įmanydami. Užtat rim- 
tas ir šaltas klasikizmas kaip tik atatiko jų 
tikybinę nuotaiką. Jo tiesios bei stangios 
linijos geriausiai harmonizavo su sauso 
proto religija. Vis dėlto ir barokas nega- 
lėjo praeiti nepastebėtas, ir jo pėdsakus 
randame taip gerai miestuose, kaip ir pro- 
vincijoj. 

Apie Latvijos statybą mums teko 
rašyti gana plačiai architektūros tome, todėl 
čionai teužsiminsime apie įdomesnius, dar 
nesuminėtus pastatus. Kreipdami ypatingą 
dėmesį į miestą, apie provinciją beveik nieko 
nepasakėme. Tačiau ji nėra be reikšmės 
meno atžvilgiu. 

Kalbamoj epokoj vieninteliai meno 
reiškėjai Pabaltės provincijoj buvo baronai, . 
ir todėl jų dvaruose reikia ieškoti meninės 
kūrybos padarų. Prieš karą Latvijoj buvo 
2264 dvarai. Jų savininkai daugumoj pa- | į 
sižymėjo meno pomėgiu. Nenuostabu, kad | aY- 340. m“ A Vaka 
jų rezidencijos pasipuošė gražia architektūra. 

Deja, Šiaurės karas (1700—1721). baisiai sunaikino kraštą ir vos stipresnės 
pilys išliko sveikos. Reikėjo visa atstatyti iš naujo, bet nuvargusi bajorija nebesuge- 
bėjo tinkamai papuošti savo buveinių. Todėl baronų gyvenamos trobos maža tesiskyrė 
nuo liaudies kuklių lūšnelių. Dažniausiai jos buvo dengtos šiaudais, triušimis bei skel- 
tais apvaliukais, skersai apklotais dangčiais kopečių pavidalu. Tik pamažu imta sta- 
tytis poniškesnių namų. Vos XVIII. šimtmečio antroj pusėj pasirodė palociai bei pilys: 
verti paminėti visuotinės meno istorijos skiltyse. Šitai keli jų pavyzdžiai. 

Pūrės dvaro (Puhren) rūmai jau žymiai skiriasi nuo kuklios ūkininko trobos 
(žiūr. pav. 350.). Jų viduryje pasikelia 2 aukštų ir 5 ašių frontonas, teikiąs rūmams 
gana didingos išvaizdos. Aukštas stogas, nuskleistas galuose, pabrėžia baroko dvasią. 

Visai kitą tipą vaizduoja Inčukalno (Hinzenberg) dvaro riimai (žiūr. pav. 351.) 
Ir čia matome dviejų aukštų frontoną, bet pastatas pasižymi geresnėmis proporcijomis, 
Apatiniame aukšte iš frontono abiejų pusių ir pačiame frontone pastebime po tris langų 
ašis. Aukštas, viduryje perlaužtas stogas gyvai atmeną holandų stilių. Jo viršutinėje 
dalyje matome du, bet apatinėje keturius simetriškai sutvarkytus langus. | 

Nemaža gražnos teikia dvarui bokštas, atmenąs viduramžių burgus. Tokius 
motyvus rodo Livberzės (Lievenbersen) dvaras (žiūr. pav. 352.). Nors organiškai 


Pav. 348, Bėgimas Egiptan. Iš vysk. Paliulionio kolekcijos. 


nesusijęs su kitais dvaro pastatais, vis dėlto jis teikia didingumo visam ansambliui. 
Jo išgaubtas šalmas ir rūmų laužytas stogas kvepia baroko dvasia. 

Tolimesnį dvarų architektūros išsivystymo etapą sudaro rūmai su sparnais. 
Ilgam keturkampiui iš priekio pristatyta galuose skersnamiai, teikiant jam raidės U 
išvaizdos. Tuo pajvairinta architektūros vienodumas ir padidinta patalpų skaičius. 
Gražiausį to tipo pavyzdį aptinkame Liepupės (Pernigel) dvare Vidžemėj (žiūr. 
pav. 353.) Rūmai statyti 1760. m. pagal skoningai ir darniai paruoštą planą. Vidu- 
ryje pasikelia aukštas frontonas su pusapvalia veranda, bet galuose išlenda sparnai, 
teikdami rūmams kuklią pilies formą. Ypač sumaniai išspręsta stogų problema. Jų šel- 
muo eina nepertraukta linija per rūmų korpusą ir sparnus, nors tie gerokai žemesni. 
Privažiavęs prie atviros verandos, manai, kad tave nori apkabinti dvi draugiškos ran- 
kos, kaip nelyginant Vatikano aikštėje garsiosios Berninio kolonados. 

Deja, ir šis naujas tipas, daugiausiai pasireiškiąs baroko dvasia, visai maža 
rodo barokinių motyvų. Aukšti laužyti stogai, mansardai, pusapvalios verandos, durų 
ornamentai bus vieninteliai to stiliaus reiškiniai. Jokių vingių, banguotų linijų, voliutų, 
niekur nematysi. Tikrai galima sakyit, kad barokas Pabaltėj neprigijo. 

Bet, kad apie 1750. m. Prancūzijoj grįžta prie klasikinės architektūros, ji tuo- 
jau garsiu aidu atsiliepė prie Baltijos jūros. Mat, humanizmo dvasia geriau atatiko 
racionalistų nuotaiką, ir pseudo- 
klasikizmas kaip matai gavo čia 
pilietybės teises. Tiesia linija ir 
stangios lytys, vaizduojančios ma- 
jestotą, kaip tik patiko išdidiems 
baronams. Nenuostabu, kad metę 
sau svetimą baroką, jie tuojau 
griebėsi neoklasikizmo ir išvystė 
jį iki ampiro. Kada baroką sklei- 
dė vietos architektoriai, klasikiš- 
kiems pastatams buvo pertraukti 
menininkai iš užsienio, Vargu 
kur rasime tokių puikių dvarų 
antikės lytimis kaip Pabaltėj. 

Apie 1800. m. neoklasi- 
kizmas galutinai užvaldė archi- 
tektūrą Baltijos pakraščiuose. Ba- 
rokas jau buvo tik labai reta 
išimtis. 

Visus pastatus antikinė- 
mis lytimis Latvijoj suminėti 
siauruose visuotinės meno isto- 
rijos rėmuose nė neįmanoma. 
Todėl čionai paimsime vos ke- 
letą įdomesnių pavyzdžių. = S Ž A 

ką architekturą aptinkame Lietu- Nu in Giro <[ Du 1 pa 1 Soma Ymzrai 
k < že > nceps,ebiIVla api Ducatu. iuame Šupremu uzJtrjed 
vos pasienyje, būtent Elejos 


(Elley) dvare. Jo rūmai vaizduoja Pav. 349. Christoforas Radivilas, Lietuvos vyriausias 
didingą bei monumentalią pilį kariuomenės vadas. 


(žiūr. pav. 354.). Statyti pagal 

Giacomo Ouarenghi (+ 1817) planus, jie gyvai atmena Angliškąjį Palocių Peterhofe. 
Gabusis italas, pakviestas Kotrynos II. Petrapilin, buvo didelis klaisikizmo mėgėjas ir uolus 
Palladio (1518—1580) pasekėjas, bet mokėjo prisitaikinti užsakytojų skoniui, ir todėl buvo 
rusų aukštuomenės didžiai gerbiamas ir mylimas. Ir jam čia taip patiko, kad nė ne- 
manė grįžti tėvynėn ir pasiliko gyventi Rusijoj. Grafas Jeaunot Medem, Elejos 
savininkas, uždavė jam paruošti planus savo rezidencijai. Projektas pilnai patenkino 
grafą, ir, pavedus statymo priežiūrą berlyniečiui J. G. Berlitzui, tuojau pradėta paren- 
giamieji darbai. Architektūra pavyko kuo geriausiai. Trijų aukštų rūmai savo prie- 

šakinės fasados viduryje rodo gražų frontoną, papuoštą šešiomis joninės tvarkos kolo- 
nomis, stovinčiomis ant tvirto cokulo ir pasikeliančiomis per du aukštu. Ties frontonu 

užpakalinėj fasadoj aptinkame pusapvalų rizalitą, dengtą pusapskrita kopuli (žiūr. 
pav. 355.). Ta rotunda sudaro rūmų centrą ir kuo puikiausiai įrengta. Iš fronto 
įeinama į erdvą vestibulą, iš kurio betarpiškai pasiekiama didžiulė rotundos salė, 

pasikelianti per du augštu. Tai dvaro seklyčia — sanctuaire de Ia conversation, temple 

de la politesse aimable et galante. Čia rūmų šeimininkės sostinė. Čia ji viešpatauja 

neapribotai: priima komplimentus, paduoda toną konversacijai, iškelia meno bei lite- 

ratūros klausimus, rengia salono koncertus. Tas bendravimo būdas įvyko Italijoj rene- 
M 


Inčukalno dvaras. 


Pav. 351. 


sanso metu, perėjo Prancūziją, Rusiją, ir po 200 metų atsidūrė Latvijoj. Tą pašne- 
kėsių būdą italai net perėmė į sakralinį meną — sacra converzasione. 

Suprantama, kad tokios patalpos turėjo būti tinkamai papuoštos. Nenuostabu, 
kad Elejos dvaro rūmai atmena Romos Panteoną. Puikią kasetuotą kopulą neša are- 
liai, architravą remia joninės tvarkos kolonos, o didelis krištalo žirandolis tarsi saulė 
žiba paskliautėje. Ant brangių postumentų stovi statulos ir biustai, vertingi paveikslai 
ir puikus mobiliaras įstengia patenkinti kad ir lepiausius ištaigų mėgėjus. 

Tokias sales, nors ne taip turtingai įrengtas, aptinkame beveik kiekviename 
didesniame dvare. Jos teikia rūmams didingumo ir tinkamai reprezentuoja krašto 
valdovus — die Herren des Landes. 

Deja, rusų kareiviai, atsitraukdami, nudegino Elejos rūmus, Latvijos valdžia 
išparceliavo žemę, o dvarą pavedė valščiui, kurs tuojau ėmėsi ardyti palociaus mūrus, 
manydamas iš jo plytų pastatyti namelius naujakuriams. Bet monumentams apsau- 
goti draugija sulaikė tą vandališką darbą, ir rūmai bus vėl atstatyti. 

Beveik tą pačią išvaizdą turi Kazdangos dvaras Kurše (žiūr. pav. 356.). 
tojas Elejos dvare. Būdamas griežtas klasikistas, jis fanatiškai laikėsi antikės lyčių. 
Kada Elejos dvare kolonada viduryje prakėsta, (žiūr. pav. 354). Berlitzas senovės graikų 
pavyzdžiu tevartojo vienodas interkolumnijas. Kazdangos irontas dar ir tuo skiriasi 


Pav. 352. Livberzės dvaras. 


nuo Elejos, kad jo kolonada stovi ant arkados cokulo. Abu rūmu turi po tris aukštus. 
Apatiniame patalpinti sandeliai, virtuvės ir tarnautojų butai, viduriniame salonai, o 
viršutiniame gulimieji ir svečių kambariai. Rūmų galuose pastebime rizalitus, pajvai- 
rinančius nuobodžią mūro liniją. 

Visai atskirą tipą sudaro rūmai, suskaidyti į tris dalis, bet surišti tiesia išilgine 
ašimi. Tą tipą gražiai reprezentuoja Postendės dvaras Kurše (žiūr. pav. 357.). 
Čia matome tris skersnamius, susietus ilgnamiu. Kiekvienas rūmas turi savo atskirą 
stogą ir teikia gražnos stogų siluetės. Vidurinis rizalitas papuoštas keturiomis dorinės 
tvarkos kolonomis, einančiomis per du aukštu. Šaliniai rūmai turi galuose pusapskri- 
tus įduobumus, kuriuose iškirsti langai. Vidurinis aukštas, kuriame įrengtos svetainės, 
žymiai aukštesnis už viršutinį ir apatinį. 

Neoklasikizmo pabaigoje aptinkame ir trečią architektūros tipą — ampirą. Tai 
puikiausis, bet ir paskutinis jo žiedas. Geriausį jo pavyzdį duoda Naukšenės 
(Naukschen) dvaras (žiūr. pav. 358.). Čia paduodame tik rūmų galą, bet ir iš jo galime * 
numanyti jų puošnumą. Tarp 15 langų pastebime 7 įvairius tipus. Viduriniame 

rizalite matome gražias trijų langų grupes, bet šalinių rizalitų langai padengti trikam- 
pėmis pažiobėmis. Trys vidurinio aukšto langai remiasi ant baliustrados. Po kepuruo- 
jančiu gzimsu kaba keturkampės plokštelės (dirbtiniai sijų galai) o po jomis eina gir- 
landos. Netrūksta ir rozečių bei palmečių. Vidurinį rizalitą pabaigia trikampė atika. 


r 


Pav. 353. Liepupės dvaras. 


Daugiau ornamentų jau ir geriausis dekoratorius nebegalėjo sugalvoti, nenusidėda- 
mas estetikai. 2 

Gražią išorinę architektūrą atatiko puiki vidaus puošmena. Mėgiamas ir daž- 
niausiai vartojamas motyvas čia buvo graikų kolonos ir piliastrai. Tokius pav. aptin- 

kame Elejos, Mežotnės (žiūr. pav. 359.) ir Švitenės dvaruose. Pastarojo 
halė (žiūr. pav. 360.), paremta dorinės tvarkos kolonomis, teikia gana rimto įspūdžio, 
kada Mežotnės ir Elejos didžiulės salės, papuoštos joninės tvarkos kolonomis, pabrėžia 
jaukią bei linksmą iškilmių nuotaiką. 

Čia tenka pabrėžti antikinės kolonos reikšmę puošmenos atžvilgiu. Senovės 
graikų laikais ji buvo nepavaduojama architektūros dalis, bet šiandien tik dekoracijos 
gražus motyvas, kurį galima pašalinti, neįžeidžiant statybos dėsnių. Todėl ji pasta- 
ruoju laiku sutiko daug priešų, vedančių tikrą kampaniją su kolonadomis, o moder- 
nizmas ją visai pasmerkė mirti. Sunku pasakyti, ar jis galutinai laimės, bet turime 
pripažinti, kad kolona architektūros istorijoj suvaidino labai svarbų vaidmenį. Ji tokia 


Pav, 354. Elejos dvaras. 


sena, kaip ir patsai meno pasaulis. Jau egiptiečiai ją vartojo prieš 5 tūkstančius 
metų, bet jos amžius bus daug ilgesnis. Jau Babelio bokštas savo vertikale linkme 
į dangų vaizduoja jos prototipą. 

Antikinė kolona savo klasikiniu grožiu visame pasaulyje buvo pripažinta še- 
devru, ir pasidarė nemirtinga. Tai nuoseklios konstrukcijos gražiausis reiškinys. Ji ryš- 
kiausiai vaizduoja slėgimo ir rėmimo jėgas bei savumus. Viduryje prakėsta, o viršuje 
suplokštinta nuo sunkios naštos, ji vaizdžiai garsina struktūros lojalumą, ir duoda jos 
dėsnių aiškų pavyzdį. Jos įvairumas dorinėj, joninėj ir korintinėj tvarkoj dargi rodo 
jos galią remti, puošti ir teikti gracijos visam pastatui. 

Geležies ir betono laikmetyje kolonos gal ir nebereikalingos, vis dėlto ir 
nūnai jos laikomos puošniausiais architektūros motyvais. Ir iš tikrųjų, kas mus dau- - 
giausia domina sostinėse bei didmiesčiuose, jei ne pastatai, papuošti kolonomis: baž- 

Pav. 356. Kazdangos dvaras. 

nyčios, universitetai, teatrai, muzejai, galerijos? Atėmę jų puikius peristilius bei kolo- 
nadas, tegausime mūro komodas. Argi mūsų altoriai be kolonų padarytų tą didingą 


'AP4 


"SEIEAP S3PUIĮSOg '1G$ 


dA ' i k 


a a A IEA 


įspūdį, kurs taip veikliai kelia dvasią į dangiškas dausas? Net prasčiausiam pastatui 
kolonos teikia savotiško grožio. Jau mūsų prieklojimiai su kolonomis kad ir“ pėdžių 
pavidalu vilioja akį, o prieklačiai teisingai priskaitomi dailiosios architektūros sričiai. 

Aristokratų rūmai ir miestų palociai daugiausia pritraukia ir imponuoja savo kolono- 
mis bei piliastrais. Be jų maža jie tesiskirtų nuo eilinių pastatų. 

Ulbrokos dvaro (Stubbensee) salė dekoruota ampiro papuošalais (žiūr. 
pav. 361.) Pažymėtina, kad dvaras pastatytas ant „žemės, dovanotos kunigaikščio 
kardinolo Radivilo 1562. m. Rygos burmistrui Heinrichui Ulenbrock. Jo vardu 
dvaras pavadintas latviškai Ulbrokas muiža. 

Nemažą vaidmenį vidaus dekoracijų atžvilgiu suvaidino ir stilingi pečiai. 
Jie dažniausiai pritaikinti visos patalpos puošmenai. Jų aptinkame keturkampių, tri- 
kampių, bet dažniausiai apvalių, vaizduojančiu graikų kolonų stuobrį, stovintį ant tin- 

Par. 358. Naukšenės dvaras. 


kamos bazės. Tokį pav. matome Paplaktės (Paplacken) dvare (žiūr. pav. 362.). 
Dar daugiau gražnos teikia patalpoms rokoko stiliaus pečiai. Jaun-Aucėj jie pa- 
gražina net visą enfiladą (žiūr. pav. 363.). 

Itin ištaigingai atrodo salės, papuoštos dailiomis stukatūromis. Jas, žinoma, 
tegalėjo pagaminti tikri menininkai arba tinkamai išsilavinę amatininkai pagal meni- 
ninkų paruoštus planus. Deja, tokių kaip tik trūko Latvijoj. Todėl baronai turėjo 
persitraukti juos iš užsienių, ypač Vokietijos. Gražių stukatūrų Latvijos dvaruose 
aptinkame gana daug. Dėl vietos stokos čia paminėsime vos porą, būtent: Jaunpils 
ir Kabilės rūmus (žiūr. pav. 364.). Pirmojo stukatūros reljefai rodo klasikines lytis— 
akanto lapus. Jos baltas formas iškelia ir pabrėžia vaizdi freskų polichromija. Antruose 

matome rokoko stilių. Stuko ornamentai čia tokie gležni, kad atrodo kaip jūros putos 
Tuo pačiu stiliumi dekoruotas ir salės židinys. 


Miestuose tuo laikotarpiu ap- 
tinkame tą patį reiškinį meninėj 
kūryboj kaip ir provincijoj. Kada 
barokas vos retkarčiais pastebimas, 
pseudoklasikizmas akį veria. Tai 
išaiškinama vokiečių kultūros įtaka. 
Šiaurės Vokietija labai šnairiai žiū- 
rėjo į baroką, ir vengte vengė 
„jėzuitų“ stiliaus. Pasirodžius kla- 
sikizmui XVIII. šimtmečio viduryje, 
vokiečiai be atodairos jo griebėsi, 
ir reikia pripažinti, veikliai suge- 
bėjo pritaikinti savo pastatams. Ka- 
dangi Latvijoj tuomet viešpatavo 
vokiečiai, tai suprantama, kad jie, 
atsižvelgdami į „mutterlandą“, pase- 
kė ir jo menu. 

Vis dėlto ir barokas ne- 
buvo tabula rasa Baltijos pajū- 

ryje. Jau šv. Petro bažny- 
Pav. 359. Mežotnės rūmų entfilada. čios bokštas Rygoje iš 
tolo imponuoja savo aukštu | 
barokiniu bokštu. Pati baž- 
nyčia, statyta 15. šimtmetyje, 
negalėbūti barokinė, bet 
bokštas, nuvirtus senajam, buvo 
atstatytas baroko lytimis 1689, 
m. Deja, 1721. m. žaibas su- 
trupino jo viršūnę, bet miesto 
architektorius Heinrich Hei- 
nicke ją vėl atstatė dabar- 
tine išvaizda. Dabar bokštas, 
turįs 134 m. aukščio, yra aukš- 
čiausis visame krašte. Savo 
trimis galerijomis ir išgaub- 
tais šalmais jis toli garsina 
baroko laimėjimą Latvijos me- 
tropolyje. Jis gerai matosi ir 
2 iš Jelgavos katalikų bažnyčios 

Pav. 360. Švitenės dvaro halė. bokšto. Nuostabu, kad toks 

aukštas ir lieknas bokštas pa- 

statytas iš medžio. Tą sunkią statybos problemą tegalėjo išspręsti vos genialus statytojas. 
Jo apačioje pastebime tris gražius portalus irgi baroko stiliumi (žiūr. pav. 365.). . 

Juos sukūrė ir figūromis papuošė akmenkalis Hans Walter Schmissel 1697. m. 

Bažnyčios viduje nustebina žiūrėtoją puiki marmoro sakykla, pagaminta 
Italijoj pagal architektoriaus Haberlando planus. Darbą atliko skulptorius Gio- 
vanni Barotta 179!—1795. Ant sakyklos baldachimo stovi šv. Jonas apaštalas, 


Ulbrokos (Stubbensee) dvaras. 


Pav. 361. 

bet apačioj šv. Petras, bažnyčios patronas. Ypatingą dėmesį kreipia į save sakyklos 
barokinis portalalas, padarytas iš žalio, raudono ir balto marmoro. Nemažiau įdomūs 
ir kandelabrai iš XVI., XVII. ir XVIII. šimtmečių. 

Barokinės lytis rodo ir senosios Rygos portalai, būtent: Peitavo g-vės 9. 
ir 11. num., Monetų g-vės 11. ir mūkų g-vės 1. n. Jie visi statyti XVII. šimtmetyje. 
Kai kurių statymo laikas net tiksliai yrai žinomas, kaip: Domės aikštėje 11. n. — 1650, 
Marstallų g-vės 2. — 1685, 21. — 1696, 32. — 1649 (žiūr. pav. 367.) ir Tirgonu 10.—1698. 
Kiti atsirado XVIII. šimtmetyje: Smilšų g-vėje 10. n., Juodgalvių namo portalas ir k. 
Žiūr. pav. 368—371. . 

Mintaujos baroko pastatai pasižymi dideliu kuklumu. Kuršo hercogų sos- 
tinė buvo arkiprotestantiška, ir „jėzuitų“ stilius negalėjo čia rasti patogios klestėjimui 
vietos. Vis dėlto jelgaviečiai neįstengė 
visai išvengti viešpataujančio visoj Euro- 
poj statymo būdo. Nors Jelgavos pasta- 
tai XVII. ir XVIII. šimtmečio žymiai skir- 
tingi nuo Italijos baroko, taip plačiai 
išsikerėjusio Lietuvoj, tačiau baroko mo- 
tyvų ir čia netrūksta. Jie daugiausia 
pasireiškia stoguose ir duryse. Iki pseu- 
doklasikizmo pradžios stogai čia buvo 
labai aukšti ir viduryje perlaužti holandų 
būdu. Mansardai ir voliutos galuose 
jiems teikė vaizdingumo bei gražios si- 
luetės. Durys buvo puošiamos grynai 
barokiniais rėmtarpiais arba tilungais. | 
Tokių durų ir šiandien aptinkame nemaža. 

Geriausiai reprezentuoja baroko sta- 

tybą Jelgavoj rotužė (žiūr. pav. 372). 
Jos galuose nuskliaustas stogas, bokšte- 
lis su svaigūno šalmais, savotiški man- 
sardai rodo vietos skonį ir baroko nuo- 
jautą. Bet paties rūmo langai dar palaiko 
renesanso motyvus. Viduje domina mus 
originalios šėpos (spintos), papuoštos 
gausiais ir turtingais drožiniais (žiūr. 
pav. 373.). Jų durų rėmtarpiuose aptin- 
kame reikšmingus antrašus, pailiustruo- 
tus simboliškais paveikslėliais. Pav. vie- 
name matome užsimąsčiusį miesto atstovą 
su atvira knyga. Prie sienos kaba kardas ir rožių vainikas. Po paveikslu skaitome 
šiuos sumanius žodžius: Būsi teisingas, jei, girdėdamas šaukiant beturčius, nekreipsi 
dėmesio į jų rėksmą, bet atsižvelgsi tik į būtinus reikalus. Dorą apmoka vainikas, 
bet nuodemę baudžia kardas — die Tugend lohnt der Kranz, die Laster strait das 
Schwert. Šėpos antstate pastebime gražiai pjaustytą briedžio (miesto herbas) medžioklę. 
Briedį baigia pasivyti šunes, o iš medžio tykoja smauglys. Tai nurodo į magistrato. 
sunkią būklę. Ant šėpos durų pažymėti 1689. m. Antra šėpa, padaryta 1693. m., 
žymiai kuklesnė, bet ir ji turi panašius paveikslus ir antrašus. š 
Jelgaviečiai, statydami savo namus, daugiausia atsižiūrėjo į savo rotužės stilių. 


Pav. 362. Paplaktės dvaro pečius. 

Aukšti, viduryje perlaužti stogai su mansardais tai paprasti miesto pastatų tipai. Tik jų 
mansardai buvo žymiai gausesni ir didesni, turį skersnamio išvaizdą. Juose įrengdavo 
butus bei namų sandelius, taigi jie turėjo ir utilitarinės reikšmės. 

Šiaip jau barokinės lytys čia buvo retenybė, vos šventyklose jų daugiau aptin- 
kame. Katalikų bažnyčios didysis altorius bus bene gražiausis baroko pada- 
ras ne tik Jelgavoj, bet ir visoj Latvijoj (žiūr. I. t. p. 400). 

Liuterai kratyte kratėsi baroko lytimis. Todėl barokiniai altoriai bei bažny- 
tinės reikmenės jų šventyklose buvo tikra anomalija. Vis dėlto ir tokių aptinkame. 
Taip, šv. Onos bažnyčioje randame grynai barokinį altorių (žiūr. pav. 374.). Ne tik 
jo struktūra, bet ir visa -puošmena ir 
tigūros sukurtos baroko dvasioje. Prieš 
altorių kaba padaras lempos pa- 
vidalu. Kadangi liuterai nelaiko 
Švenčiausio savo altoriuose ir amži- 
nos ugnies nedegina, tai jis bus ki- 
tiems tikslams padarytas. Panašių 
reikmenų aptinkame ir katalikų šven- 
tyklose, kaip pav. Lyvės bažnyčioje 
Latvijoj ir Zapyškio Lietuvoje. Juose 
sudėdavo krikšto aparatus, ir, nuleidus 
ju apatinė dalį, atlikdavo prie jų krikšto 
apeigas. 

Katalikiškai atrodo ir Jaun- 
Aucės liuterų bažnyčios puošmena. 
Be barokinio altoriaus čia dar aptin- 
kame to paties stiliaus 'sakyklą ir klau- 
syklą (žiūr. pav. 375.). Bažnyčią sta- 
tydino hercogas Vilhelmas 1612. m., 
bet barokinę puošmeną davė baronas 
Ernst von Nolde. Jaun-Aucėj ilgus 
metus klebonavo garsus ir Lietuvoj 
žinomas kalbininkas A. Bielenšteins. 

XVII. ir XVIII. šimtmetyje ne- Pav, 363. Jaun — Aucės dvaro pečius ir enfilada, 
trūko reikmenų baroko lytimis ir kitose 
liuterų šventyklose, bet ilgainiui jos pakeista pseudoklasiškomis bei gotiškomis formo- 
mis, kurios geriau atatiko protestantų dvasią. Tik perimtose iš katalikų bažnyčiose 
ilgiau užsiliko baroko stilius. Tarp kitų čia paminėtina Mežmuižos šventykla, kadaise 
šv. Barboros bažnyčia, arti Lietuvos sienos. Dabar jos puošmena sudėta Jelgavos 
Žemgalės muzejuje, 

Deja, ne viską galima buvo patalpinti muzejuose. Būtinai norint nusikratyti 
baroku, reikėjo padarą išardyti. Taip, puiki Didžiosios Gildės pažiobė Rygoje 
(žiūr. pav. 376.) visiškai nugriauta, ir iš jos jokių liekanų nebeliko. Gaila, kad tokia 
daili pažiobė, viršijanti savo gražiomis lytimis net Vilniaus panašius pastatus, tokiu 
vandališku būdu buvo sunaikinta. 

Jelgavos katalikų kapų koplyčioje aptinkame kuklų barokinį altorių 

su Dievo Motinos paveikslu iš XVII. šimtmečio (žiūr. pav. 377.). Šv. Panelė, 
apsiausta dvylikos žvaigždžių, stovėdama ant dėlčios, laiko Kūdikį Jėzų ant rankų. 
Paveikslas turi gražios simbolinės reikšmės. Po Marijos kojomis apie žemės rutulį 
viniojasi žaltys. Dieviškasis Kūdikis jį perveria kryžiaus durtuvu. Reiškia, moteriškė 
pagal Dievo žadėjimą rojuje sutrynė šetonui galvą. Altorius su paveikslu kadaise sto- 
vėjo parapijos bažnyčioje. Nuo 1770. m. prie jo įrašinėjo kandidatus į šv. Rožančiaus 
broliją. Pastačius hercogui Chambord 1857. m. ant kapų koplyčią atminti Paryžiaus 
generalvikarui Henrikui Essex Edgeworth de Firmont, Liudviko XVIII. kapelionui, pa- 
veikslas ir altorius buvo perkeltas į kapines, kur ir dabar tebestovi. Koplyčios sie- 
noje aptinkame ant marmoro lentos Liudviko XVIII. rašytą epitafą, garsinantį Edge- 


Pav. 364. Jaunpils salės danga. > 


wortho nuopelnus. Tarp kitko čia paminėta jo nepaprastas narsumas, lydint Liudviką 
XVI. į ešafotą, išreikštas labai graudžiais žodžiais, iš kurių ypač pabrėžtina: „Ludo- 
vicum XVI. ab impiis rebellibusgue subditis morte deditum ad ultimum certamen 
roboravit strenuosgue Martyrii coetus apertos ostendit“. 

Be bažnytinių reikmenų, aprašytų meno istorijos L. ir II. tome, čia dar pra- 
vartu paminėti Jelgavos katalikų bažnyčios sidabrinė lempa prezbiterijoj iš 
XVII. šimtmečio (žiūr. pav. 378.). Ne tiek joje sveria brangi medžiaga, kiek puikus 
meno padarinys. Tai miklus rankų darbas, kokio dabar, mašinų laikotarpyje, nebe- 
gaminama. 

Jei baroko liekanas tik retai aptinkame Latvijoj, tai pseudoklasikizmas čia rado 
derlingą dirvą ir pletojosi kuo puikiausiai. Ne tik dvarų rūmai, klėtys ir palapinės, 
„bet ir miestų namai, bažnyčios ir rakandai buvo puošiami klasikinėmis lytimis. 

Mums jau nekartą teko pažymėti, kad pseudo — arba neoklasikizmas turėjo 
labai trumpą amžių — vos 50 metų. Kodėl taip buvo, nesunku suprasti. Reikia tik 
atsiminti, kad jis buvo didžiosios prancūzų revoliucijos padaras, o revoliucija temoka 
griauti, bet ne statyti. Jaunas žmogus, apsivilkęs senoviškais, demodernizuotais rūbais, 

visados keistai atrodys ir netrukus turės juos mesti. Kas pritiko senovės graikams 
bei romėnams, nepritinka XVIII. amžiaus gyventojams. Šaltos, sausos ir tiesios kla- 
sikinės formos moderniam žmogui buvo tarsi grandinės, kuriomis kuo greičiausiai 
stengėsi nusikratyti. Klasikiški rūmai atrodė kaip džiovininkai, pasmerkti mirti, ir 
todėl taip trumpai tegyveno. 

Tiesa, renesansas ir barokas irgi puošėsi klasikinėmis lytimis, bet mokėjo jas 
pritaikinti savo laiko aplinkybėms, 
gyvenimo reikalams ir naujo žmo- 
gaus pažiūroms. Tiksliai atstatyti 
antikės rūmus jie nė nemėgino. 

Apie pseudoklasikinius pasta- 
tus mums jau teko kalbėti architek- 
tūros tome, todėl čionai tepaminė- 
sime keletą įdomesnių rūmų, vertų 
ypatingo dėmesio. 

Latvijos Ūkio bankas 
(kadaise Kurlandischer Creditverein) 
Jelgavoj duoda pseudoklasiško sti- 
liaus įsidemėtiną pavyzdį (žiūr. 
pav. 379.). Priešakinėj fasadoj jis 
turi tris rizalitus: du siauresniu ga- 
luose ir vieną platesnį viduryje. 
Juos puošia joninės tvarkos pilia- 
strai ir dideli pusapskriti langai. 
Rūmų sausą architektūrą paįvairina 
apatinio aukšto rustika, dailūs bal- 
konai, maskos ir kiti smulkesni 
ornamentai. Kadaise jie buvo Jel- 
gavos puošmena, bet pakitėjus sko- 
niui, dabar niekas į juos nekreipia 
dėmesio. Apie 1800. m. buvo tai 
grafo L. v. Pahlen, ciesoriaus Pau- 
liaus I. mylimojo, nuosavybė. 

Geresnio įspūdžio teikia na- 
mai, papuošti graikų kolonada, To- 
kie pav. yra Žydų Prieglauda 
prie Dobelės plento (žiūr. pav. 380.). 
Tas eilinis Jelgavos namas savo 
klasišku frontu domina kiekvieną ž 
praeivį. Kuklesnis jis, rodos, nė negalėjo būti, vis dėlto dominuoja visai apylinkei. 
Keturios joninės tvarkos kolonos, pasikeliančios per du aukštu ir remiančios graikišką 
pažiobę, tam menkučiui nameliui teikia gana majestotingos išvaizdos, ir sunku įsivaiz- 
duoti, kad čia būtų žydų ubaginė. 

Pseudoklasiška statyba Jelgavoj yra visai -paprastas reiškinys. Vargu rasime 
gatvę, kurioj nebūtų keli klasiški namai. Daug jų mūrinių, bet dar daugiau medinių, 


Pav. 365. Šv. Petro bažnyčios portalas, 

Pav. 366. Šv. Petro bažnyčios sakykla Rygoje. Pav. 367, Portalas Marstallų (g-vėj.) 32. 

Pav. 368—371. Portalas Tirgonių g-vėj 10. Jaunojoj g-vėj 6, 
Marstallų g-vėj 2, Marstallų g-vėj 21. 


gavos rotužės šėpa. 


373. Jel 


Pav. 


Jelgavos (Mintaujos) rotužė. 


Pav. 872, 

Pav. 376. Didžiosios Gildės pažiobė Rygoje. 

Pav. 374. Altorius šv. Onos bažnyčioje Jelgavoj. 

Pav. 377. Šv. Panelės paveikslas Jelgavos kat. kapų koplyčioje. 


Pav. 378, Sidabro lempa Jelgavos kat. bažnyčioje. 

Pav. 379, Valstybinis Ūkio bankas Jelgavoj. 

Pav. 380. Žydų prieglauda Jelgavoj. 

Pav. 382. Senosius kolonados Jelgavoj. 

papuoštų antikiniais joninės tvarkos piliastrais. Čionai tepaduodame vieną tipišką 
namą Bisenieka gatvėj (žiūr. pav. 381.). Bet jų yra šimtai. Tas reiškinys išaiški- 
namas prancūzų įtaka, įvykusia, gyvenant Liudvikui XVIII. Jelgavoj. 


Pav. 381, Tipiškas neoklasiškas namas Jelgavoj. 


Ryškiausiai charakterizuoja jelgaviečiu skonį senovės, dabar nugriautos k o10- 
nados (žiūr. pav. 382). Dėl jų ir visa gatvė buvo pavadinta Kolonadų g. Jose 
praeiviai rasdavo pastogę nuo lietaus ir karštų saulės spiudulių vasaros metū, 0 pir- 
kliai tinkamą vietą savo prekėms išpiršti. Atsiradus milžiniškoms vitrinoms ir pato- 
giems skėčiams, jos turėjo užleisti vietą moderniems pastatams. Tempora mutantur 
et nos mutamur in illis. 


XVII. ir XVIII. šimtmečio menas Estijoj. 


EE stioi kaip ir Latvijoj sepytnioliktame ir aštuonioliktame amžiuje vyriausia krašto 
valdžia buvo vokiečių rankose. Čia ir ten viešpatavo tie patys baronai, vieninte- 
liai meno reiškėjai bei mecenatai. Todėl Estijos meninė kūryba beveik niekuo nesis- 

kiria nuo Latvijos meno. Baroko periode vienur ir kitur pastebime tuos pačius auk- 
štus holandų tipo stogus su mansardais, bet neoklasikizmo laikotarpyje antikinius fron- 
tus, iškištus rizalitus ir žemus, plokščius stogus.  Keliaudami iš Rygos į Taliną, meno 
atžvilgiu vargu pastebėsime valstybės sieną. Visur ta pati vokiečių kultūros įtaka. 
Visai kitą vaizdą gausime, važiuodami iš Kauno į Rygą. Čia nebereikia klausti ar 
dar esame Lietuvoj, ar jau pervažiavome jos sieną. Užtenka pažvelgti pro vagono 
langą. Pastatų siluetės garsiai kalba apie kultūros skirtingumą. Kada Lietuvoj žymi 
lenkų, Latvijoj neabejotina vokiečių įtaka. Vienur matome puikias bažnyčias, kitur 
ištaigingus dvarus. 

Kadangi tarp Estijos ir Latvijos meno skirtumo kaip ir nėra, tai, plačiau aprašę 
pastarosios meną, vos trumpai užsiminsime apie Estijos meninę kūrybą, tepažymė- 
dami kai kuriuos žymesnius jos padarus. 

Pav. 383. Paatzo (est. Paatsu) dvaro rūmai, 


Septynioliktame šimtmetyje (1561—1710) Estija priklausė Švedijai, bet aštuonio- 
liktame amžiuje Nystado sutartimi buvo prikergta prie Rusijos, ir pasiliko prie jos iki 
didžiojo karo. 

Kadangi švedai, ypač Karolio XII. laikais, buvo labai karingi, tai jie visą | 
Estiją ilgainiui padarė tikru karo lauku. Karo baisenybės, badas, maras ir gaisrai taip 
sunaikino visą kraštą, kad gyventojai, nebetekę pastogės ir turto, griebėsi elgetos 
terbos. Elgetavo ne tik kaimiečiai, bet ir baronų vaikai. Ta baisi būklė tęsėsi iki 
aštuoniolikto amžiaus pirmosios pusės. Tik valdant Kotrynai II., šalis ėmė atsipeikėti, 
ir reikia stebėtis, kad tas galutinai nualintas kraštas netrukus sugebėjo pasikelti iš 
pelenų ir pasižymėjo nepaprastu kūrybingumu. Jis greit ne tik pavijo, bet ir pralenkė 
žemes su sena kultūra. 

Taip dalykams stovint, septynioliktasis šimtmetis meno atžvilgiu Estijoj buvo 
tabula rasa. Vos didesniuose miestuose šis tas sukurta, bet tai didelės meninės ver: 
tės neturėjo. Užtat aštuonioliktasis amžius buvo itin turtingas meno padarais. 


- 

Kaip skurdžiai gyveno Estijos dvarponiai septyniolikto šimtmečio pabaigoje 
ir aštuoniolikto pradžioje rodo Paatz'o (est. Paatsu) „palocius“ (žiūr. pav. 383.). 
Tai tipiškas tų laikų „dvaras“. Vos kerturių ašių namiukas, dengtas šiaudiniu stogu, 
visai neatrodo kaip baronų rezidencija. 


Pav. 384. Rappino (est. Rapina) dvaro rūmai. 


Nusiraminus karams ir susidarius tinkamoms apystovoms, Estijos menas ėmė 
sekmingai vystytis, sparčiai žengti pirmyn, ir per 50 metų padarė milžinišką šuolį. 
Vietos vokiečiai, paėmę krašto vadovybę į savo rankas, gerai suprasdami meniškų 
formų ir stilių tikrą pobūdį, įtempė visas jėgas kūrybiniam darbui, ir savo rezidenci- 

jas papuošė puikiausiais rūmais. Jų dvaruose pastebime net daugiau puošnumo negu 
Latvijoj. Mat, Estijos vadovaujami sluogsniai meno atžvilgiu nesidrovėjo pasekti rusų 
diduomene, kuri, kaip žinoma, buvo didelė prabangų mėgėja, ir savo pavyzdžius daž- 
nai ėmė iš Prancūzijos. Todėl ir empirizmas 
čia greit įsigijo pilietybės teises. Statydami 
savo rūmus, jie tiek žiūrėjo į struktūros 10- 
giką, kiek į gražią išvaizdą. 

Geriausį to reiškinio pavyzdį duoda Ra p- 
pino (est. Rapina) dvaro rūmai (žiūr. pav. 384.). 
Čia Rusijos įtaka itin žymi. Rūmai rodo iš- 
tisą pastatų grupę. Trys namai susieti dviem 
architektūros elementais. Jie visi dengti atski- 
rais stogais. Vidurinis skersnamis papuoštas 
klasiška kolonada, einančia per du aukštu. Sker- 
namių junginiai teturi po vieną aukštą, kada 
jie pasikelia dviem aukštais ir stovi ant rūsių 
cokulo. Tai įžeidžia architektūros logiką ir 
žymiai apsunkina susisiekimą viduje, bet palo- 
cius atrodo labai gražiai ir didingai. Tas heleni- 
zuojąs reiškinys Latvijoj tik retai aptinkamas. 

Sekdami rusų didikais, Estijos baronai 
stengėsi kuo puikiausiai įrengti savo interjerus. 
Rakandai, pečiai, lubų ir sienų ornamentai rodo 
didelį prabangų bei ištaigingumo pomėgį. | 

Hėrdelio (est. Hėreda) dvaro apskri- 
toji salė turi daug panašumo su mūsų Pakruoju 
(žiūr. pav. 385.). Abi dengtos kasetuotomis ko- 
pulomis ir papuoštos gražiais fryzais ir klasi- 
kinėmis kolonomis. Hordelio rotundos iryzas 
kad ir atrodo kaip reljefas, yra tačiau tapytas. 
Jo reikšmę skelbia antraštė viršuj durų: „L'en- 
trėe de V'empereur Sigismond 4 Mantove“. 

Gražūs stuko reljefai puošia Sastamos 
(est. Saastma) rūmų didžiulės salės dangą (žiūr. 
pav. 386.). Amatininkai tokios stukatūros su- 
kurti negali. Tokiam darbui reikėjo pakviesti 
gerai mokslintą skulptorių. 

Puošnius, stilingus pečius aptinkame 
Weissenfeldo (est. Kilsi), Wallkūllo 
(est. Walkla)) Sallajoggi (est. Salajėe) 
it Palmso (est. Palmse) dvarų rūmuose, 
Pirmieji rodo renesanso, antrieji baroko, bet 
du pastaruoju rokoko lytis (žiūr. pav. 388.—389.). 

Reikia pažymėti, kad Palmso dvaro rūmai statyti ant viduramžių pamato 1775. m. 
XIX. šimtmečio viduryje jiems pristatė sparnus klasikinėmis lytimis. Tuo pačiu laiku 

bus atsiradęs ir klasiškasis templis tvenkinio krašte. Vis tai nuopelnas generalguber- 
natoriaus barono Pahleno, kurs tada buvo dvaro savininkas. Palmso parkas buvo vie- 
nas didžiausių visame krašte, Žiūr. pav. 387. 

Estijos miestuose nedaug kas pesikeitė kalbamuoju laikotarpiu. Čia tebevaldė 
viduramžių dvasia. Retas kurs miestas Pabaltėj turi tiek senoviškų pastalų kaip Tali- 
nas (Revelis). XVII. ir XVIII. šimtmetyje jis beveik nepakeitė savo išvaizdos. Tik 
Juodgalvių namas primena, kad barokas įstengė pasiekti ir Suomių (Botnijos) 
jūros pakraščius. 

Baroko pomėgį ypač aptinkame dvarų architektūroj, bet neoklasikizmas ne- 
trukus jį nustelbė. 


Pav. 386. Sastamos (est. Saastma) rūmų danga. 


Raggafero (est. Rdgavere) dvaro rūmai, statyti 16. šimtmetyje, buvo 1780. m. 
subarokinti, bet vėliau suklasinti. Jų vidurinis korpusas turi barokinį, aukštą stogą, 
bet šaliniai rizalitai jau dengti klaisišku būdu. Rūmai pasikelia dviem aukštais ir 
dekoruoti gražia rustika. Įėję į vidų, gauname visai kitą vaizdą. Čia matome klasišką, 
stilingą dekoraciją (žiūr. pav. 390). Marmoro įtarpiai, medaljonai, muzikos instru- 
mentai, kaspinai ir durų apvainikavimas reljefų plokštimis gyvai atmena rusų aukštuo- 
menės skonį. Interjerus dekoravo menininkas, išpuošęs Talino pilies sales. 

Dar puikesnę vidaus dekoraciją aptinkame Oberpahleno (est. Pėltsamaa) 
pilyje. Per Šiaurės karą sunaikintus rūmus atstatė majoras von Lauw 1760. m. Be trijų 
didelių salių čia aptinkame dar 50 patalpų. Sales puošė italas, pakviestas iš Petrapilio. 
Pažvelgę į puikią stukatūrą, iš karto pastebėsime, kad tai būta nepaprasto menininko, 

Sienų freskai dekoruoti puikiais rėmais, o dekoracijų gausumas palieka ištaigingumo 
įspūdį. Empiro pečius dar ryškiau pabrėžia puošnumo pomėgį. (Žiūr. pav. 392.). 
Kitoj patalpoj aptinkame majoro ir jo žmonos bareljefus. Ir jie bus to paties meni- 
ninko padaras. (Žiūr. pav. 391.). 


u 

Jau nekartą pabrėžėme, kad Pabaltės baronerija buvo linkusi į klasikizmą. 
Tiesia linija tinkamiausiai vaizduoja jų didingą nuotaiką, o kolonos teikia pastatui 
majestoto ir ištaigos. Todėl išdidūs baronai, pasirodžius neoklasikizmui (apie 1750), 
abiem rankom jo tvėrėsi, sutikdami jį su tikru entuziazmu. Reikia pasakyti, kad pseu- 
doklasikizmas nerado tinkamesnės vietos savo klestėjimui, kaip Pabaltėj. 

Pav. 389. Rokoko pečius Palmso (Palmse) Pav. 388. Renesanso pečius Saarenhofo (Saaremoisa) 
dvare. dvare, 

Tipišką to laikotarpio patalpą rodo Neu-Riesenbergo (est. Riisepere) valgo- 
moji salė (žiūr. pav. 393.) Antikiniai piliastrai remia architravą, bet kolonos skiria 
salę nuo prirengiamos patalpos. Architektūra gyvai atmena didžiųjų kunigaiščių buvei- 
nes Petrapilyje. Iš oro rūmai turi tris skersnamius, kurių vidurinis papuoštas šešiomis 
kolonomis, remiančiomis antikinę atiką. 

Pastaba. Rašydamas apie Pabaltės meną, daugiausia kreipiau dėmesio į ba- 
ronų dvarus. Tenemano skaitytojas, kad autorius bus norėjęs kuriais nors sumetimais 
pataikauti vokiečių didžponiams. Visai ne. Meno grožis yra tarptautinis reiškinys, 
ir neatsižvelgia į luomų skirtumą. Atvaizdavau dvarų rūmus vien dėl to, kad jie verti 
paminėti visuotinėj meno istorijoj. Reikia pripažinti, jog baronai yra dideli meno 


Pav. 391. Majoro von Lauw ir jo žmonos bareljefai Oberpahleno (Pėltsamaa) pilyje. 


mėgėjai bei žinovai. Uoliai lankydami paveikslų galerijas, skaitydami meno žurnalus, 
o dažnai patys piešdami ir tapydami, jie gerai nusimano meno dalykuose. Kai kurie 
net turi įrengę savo dvaruose meno kolekcijas, o mažne visi atsidėję seka meno istorija. 


Deja, per revoliuciją ir didįjį karą daug dingo meno dalykų. Sudeginta stilingi 
palociai, o likusieji paversta mokyklomis, prieglaudomis, sanatorijomis bei sandeliais. 
Puikiose rūmų halėse sukrauta malkos, salėse sudėta seni rakandai, ant parketų 
supilta bulvės, sakytum, kad mūzos keršija už liaudies panieką bei nesiskaitymą 
su jos reikalais. 

Tai ir buvo baronų nebepataisoma klaida, kad jie perdaug iš aukšto žiūrėjo 
į „bauerus“. Pasiremdami „privilegium Sigismundi Augusti“ malone, teikiančia vokie- 
čių junkeriams visokių teisių politikos, ūkio ir kultūros atžvilgiu, baronai taip išdidėjo, 
kad į liaudį žiūrėjo kaip į savo vergus, kurie, rodos, turėjo jaustis laimingi, galėdami 

jiems patarnauti. Tą savo nusistatymą jie įskiepija ir visiems piliečiams. Baronas visų 
akyse turėjo būti krašto viešpats — lielkungs. Kad sėkla nepaliko be vaisių, rodo kad 
ir toks atsitikimas, tiksliai apibūdinąs čio- 
nykščių didžponių snobizmą. 

Ciesorius Aleksandras II., važiuodamas 
Liepojon, pakelyje buvo apsistojęs Jelgavos 
pilyje. Vieną gražų rytą imperatorius st- 
manė be palydovų aplankyti miestą, bet ant 
Driksės tilto sutiko amatininką, jau beeinantį 
į darbą. Birgeriukas, pamatęs ciesorių, per- 
sigando ir norėjo grįžti. Bet truputį pagal- 
vojęs, ėjo drąsiai toliau. Susilyginęs su caru, 
išsitiesė kaip žvakė, ir sušuko: „Guten Mor- 
gen, Herr Baron.“ Per pietus imperatorius 
papasakojo nuotykį, pasididžiuodamas, kad 
taip lengvai įsigijęs barono titulą. 

Pabaltės baronų išdidumą pastebėjo 
ir vokiečiai okupantai didžiojo karo metu. 
Jų pastabas ryškiai iliustruoja kad ir toks 
dviejų karininkų pašnekėsys. 

— Ar žinai, kad mūsų keizeris gavo 
didumo maniją? 

— Kaip tai? 


Pav. 393. Neu-Riesenbergo (Riisepere) valgomoji salė. 


— Gi įsivaizduoja beesąs Pabaltės baronu. 
Dar tiksliau apibūdina junkerių išdidumą plačiai žinomas anekdotas apie 
baronų reikšmę. 

Vienas dvarponis, suprašęs kaimynus į vaišes, pakvietė ir vietos pastorių. 

— Tamstai gal nebus visai malonu tarp vienų aristokratų. Mat, visi svečiai 
bus baronai, ir tik Tamsta vienas ir Dievas būsite be herbų. 

Si non e vero e bene truvato, : 

Laimė, įsikūrusi paminklų apsaugos draugija, kurios ir rašytojas skaitosi nariu, 
žymiai pašalino negeistinus ekscesus, ir sulaikė nelemtą vandalizmą. 

Devynioliktojo šimtmečio vaizdyba. 


| Devynioiikta šimtmetį teisingai galima pavadinti bestiliu. Jis prasidėjo neoklasi- 

kizmu, kurs 1815. m. pasikeitė helenizmu ir romantizmu. Vos 1850. m. pasirodė 

modernizmo mėginimai. Taigi pirmoj šimtmečio pusėj jis nieko naujo nedavė, ka- 

dangi neoklasikizmas buvo tik antikės pakartojimas, helenizmas graikų stiliaus atgai- 
vinimas, o romantika viduramžių renesansas. 

Modernizmas pasireiškė graibstymusi ir ieškojimu ko naujo, dar nebuvusio, 

bet nieko pastovaus sukurti neįstengė. Vis dėlto negalima pasakyti, kad jis būtų 
bergždžias, ir pro jį tylomis praeiti nereikėtų. 


Vaizdyba neoklasikizmo, helenizmo ir romantikos 
laikotarpyje. 
A. Plastika. 


Neokiasikizmas nebuvo gyvastingas grožio reiškėjas ir turėjo visai trumpą amžių. 
Tai išaiškinama jo anachronizmu. Mat, antikės idealai negalėjo patenkinti mo- 
dernaus žmogaus, kaip senoviški rūbai nepritinka dabarties gyventojui. Kiekvienas 
laikotarpis, kiekviena tauta, pagaliau kiekvienas menininkas turi savo ypatingas pažiū- 
ras, kultūrą ir pobūdį. Jei antikės lytys būtų buvusios tobuliausis grožio reiškinys 
ir tada, laikui bėgant, jos turėtų pasikeisti. i : 
Deja, neoklasikizmas ėmė pavyzdžius iš Aleksandro Didžiojo laikų, kada kla- 
sikų periodas baigė savo amžių, pasireikšdamnas kūrybiniu nuovargiu. Ne Fidijo dievai 
bei herojai, bet Belvedero Apolonas, Herkuleso torsas, Laakoonas ir Kvirinalo dioskū- 
rai teikė neoklasikams modelių. 

Žilos senovės herojų žygiai jau seniai buvo apsikloję storu užuomaršos dulkių 
sluoksniu, ir juos atgaivinti vargu bebuvo galima. Todėl modernis žmogus, vaizduo- 
jamas jų pavidalu, turėjo keistai atrodyti ir buvo svetimas. Juk plikas Herkules negali 
būti lyginamas su Napoleona iki dančių apginkluotos armijos narsuoliais. Nenuostabu, 
kad a. a. kun. Tumas, pagrįžęs iš Krokuvos, ilgą laiką bjaurėjosi Vivulskio sukurtu 
paminklu, kuriame lietuviai atvaizduoti herojų išvaizdoj — be kelnių. Bet ir Napoleo- 
nas, tas uolusis antikės gerbėjas, paslėpė savo atvaizdą senovės herojaus išvaizdoj. 

Neoklasikizmas buvo šalto proto padaras, ir todėl šiltuose kraštuose, kur žmo- 
nės daugiau vadovaujasi sentimentais, pasisekimo neturėjo. Net Italijoj, klasikinių 
liekanų tėvynėj, jis neprigijo, ir Canova buvo vienintelis jo reiškėjas. Užtat šiaurės 
žemėse, kur racionalizmas rado tinkamiausios dirvos, jis pasireiškė dideliu aktyvumu. 
Jo uoliausis apaštalas buvo danas Thorwaldsenas. 

Thorwaldsen. Žymiausis šiaurės helenistas buvo Bertel Thorwaldsen, 
gimęs Kopenhagene 1770. m., o miręs ten pat 1844. m. Dailidės ir skaptytojo sūnus, 
vos vienuoliktus metus eidamas, jis jau ėmė lankyti tenykščią meno akademiją. Sukūręs 
valstybės ministerio biustą, jis buvo išsiųstas Romon, kur susipažino su antike ir nuo- 
širdžiai pamėgo klasikinį meną. Moksle vienok pasisekimo neturėjo. Išbuvęs trejus 
metus amžiname mieste, jis jau rengėsi grįžti tėvynėn, bet dėliai paso sunkumų buvo 
priverstas vieną dieną sugaišti, nė manyti nemanydamas, kad tą dieną užtekės jo 
likimo žvaigždė. Mat, prieš jam išvažiuojant į Daniją jo dirbtuvę aplankė anglas sir Th. 
Hope ir užsakė Jasono statulą. Darbas pavyko kuo geriausiai, ir jaunas menininkas 
iš karto įgarsėjo. Vos 1819. m. jis tegalėjo atsilankyti tėvynėj, kur sukūrė karaliaus 
ir karalienės biustus. Sekančiais metais, grįždamas Romon, aplankė Vokietiją, Lenkiją 
ir Austriją, visur surasdamas pakankamai užsakymų. Lenkams pagamino Potockio 
statula Krokuvoj ir Koperniko paminklą Varšuvoj. Pagrįžęs tėvynėn 1842. m., po dviejų 
metų staiga mirė savo gimtiniame mieste. Biidamas nevedęs, jis visą savo turtą užrašė 
Kopenhageno miestui ta sąlyga, kad jo kūriniams padėti būtų įrengtos tinkamos patalpos. 


Pav. 394. Thorwaldsen: Aleksandro Didžiojo triumfas. Romos Kvirinale. 


Miestas sąžiniškai išpildė mirusiojo valią, pastatydamas graikiško stiliaus mu- 
zejų, kurį ir pavadino jo vardu. Jame sukrauti visi Thorwaldseno veikalai origina- 
luose arba kopijose. Muzejaus viduryje stovi kuklus skulptoriaus kapas. Dauguma 
jo religinių kūrinių puošia šv. Panelės bažnyčią Kopenhagene. 

Thorwaldsenas turėjo daugiau laimės negu gabumo. Būdamas mažai apšvies- 
tas, jis dargi jo kaip reikiant panaudoti nesugebėjo. Jis greičiau įspėjo negu suprato 
antikės dvasią, o gamtos visai nepažino. Nekalbant apie liūtus ir kitus plėšrius, jis 
net avelės bei arklio nupiešti dorai nemokėjo. Jo talentui trūko tamprumo ir todėl 
jo pajėgumas greitai išsisėmė. Nenuostabu, kad jo pirmieji kūriniai maža skiriasi 
nuo pastarųjų. Pradėjus kritiškai žiūrėti į jo plastiką, jo triumiai Danijoj ir užsienyj 
netrukus aptilo. 

Iš tikrųjų, į Thorwaldseno kūrybą reikia žiūrėti kaip į anachronizmą, o į jį patį 
kaip į per vėlu gimusį graiką. Veltui ieškosime pas jį naujų minčių ir kokios nors 
pažangos. Jis aklai atkartojo senovės mitologiją ir dabarties žmogų aprėdė antikiniais 
rūbais. Individualumo pareikšti, dramatiškos nuotaikos parodyti jis visai nesugebėjo. 
Pamėgęs antikės idiles, jis daugiausia davė minkštų, gležnų ir švelnių formų, steng- 
damas iškelti graciją bei malonumą. Todėl geriausiai pavyko jam jaunuomenė ir 
moterys.  Amoras, Adonisas, Ganimedas, Venera, trys Gracijos, Psichė ir Hebė buvo 
jo talentui tinkamiausios temos, 

Thorwoldseno didžiausis, jei ne geriausis veikalas buvo Aleksandro Tri- 
umio Eiga Kvirinalo pilyje. Pasiketinus Napoleonui atsilankyti Romoje, pran- 
cizų akademija San Luca, norėdama paruošti didžiajam imperatoriui tinkamą buveinę, 


Pav. 395. Thorwaldsen: Kristaus statula. Kopenhagene. 


pavedė Thorwaldsenui de Principi apartamente papuošti 30 m ilgą frizą figurine pla- 
stika. Skulptorius atvaizdavo jame Aleksandro iškilmingą eigą Babilionijon. Kūrinys 
buvo baigtas 1812. m., bet Napoleonui nusidanginus Rusijon, Roma veltui laukė 
didžiojo svečio. Atsilyginti menininkui už jo kruopštų darbą, grafas Samoriva užsakė 
jo marmoro kopiją ir patalpino ją savo viloje ant Comero ežero kranto. Kitos kopijos 

Pav. 396. Thorwaldsen: Rytas, Pav. 397. Thorwaldsen: Vakaras. 

Pav. 398. Rauch: Viktorija. Berlyne. Pav. 399. Rauch: Viktorija. Valhaloj 
pas Regensburgą. 


. pav. 395). 

pareikalavo Danijos vyriausybė. Kūrinys (žiūr. pav. 394.) daro labai malonų įspūdį 
ir sutiko pagyrimų iš visų pusių. Linijų ir formų švelnumas, kompozicijos vaizdin- 
gumas, veikiančių asmenų gracingas laikymasis veikia kiekvieną žiūrėtoją. Bet netrūk- 
sta ir disharmonijos. Tokiam rimtam nuotykiui nereikėjo imti pavyzdžių iš idilių, ir 
menininkas turėjo geriau įsižiūrėti į gamtą. 


Plačiausiai žinoma Thorwald- 
seno skulptūra buvo Lucerno Liū- 
tas. Ji ne tiek pritraukia savo este- 
tine verte, kiek originaliu vaizdingumu. 
Puikiausiame parke guli sunkiai sužei- 
stas, mirštąs liūtas, užgulęs skydą su 
Bourbonų herbu. Jis atmena šveicarų 
narsumą, kurį parodė, gindami Liud- 
viką XVI. Tuilerijose 1792. m. Kaip 
liūtai kovodami, jie beveik visi buvo 
iškapoti. Mintis originali ir graži. Tik 
liūtas perdaug stilizuotas ir nenatūra- 
lus. Paminklą kalo šveicaras L. Ahren 
pagal Thorwaldseno piešinius. Kita 
Thorwaldseno skulptura „Kristus“ puo- 
šia Kopenhageno Frauenkirche. Jis 
sasilaukė nesuskaitomų kopijų (žiūr. 


Nemažiau populiarūs ir jo rel- 
jefai Rytas ir Naktis (žiūr. pav. 396). 
Kada Aurora linksmai beria rožes, švie- 
čiant saulės dievui, Vakaro deivė liūdna 
grįžta namo, turėdama prie krūtinės 
užmigusį Dionisą. Ją lydi pelėda, 
nemiegąs naktį paukštis. Žiūr. pav. 397. 

Rauch. Kaip Kopenhagenas 
turi Thorwaldseno, taip Berlynas Rau- Pav. 400. Rietschel: Gėthės ir Schillero paminklas, 
cho muzejų, kuriame surinkta visų "Veimare. 
jo kūrinių modeliai. Christian 
Daniel Rauch (1777—1857) mokėjo jungti helenizmą su tikrove. Jo portretai 
pagal senovės graikų paprotį vaizduojami dar be kepurės, bet jau aprėdyti amžininkų 
apdarais. Vaizduojamų asmenų būdas pareikštas natūraliai, be jokio stilizavimo. Bet 
ir jo talentui geriausiai tiko minkštos ir švelnios lytys. Todėl moterų statulos jam 
puikiausiai vyko. 

„Ypatingai įgarsėjo Rauchas karalienės Luizos guliama figūra, padėta 
Charlotenburgo mauzoleume. Pasirinkti tinkamai medžiagai jis vyko Kararon (Carrara) 
1812. m., ir ten pat pagamino savo veikalą. Kūrinys pavyko kuo geriausiai. Ant an- 
tikinio sarkofago, padengto paklode, ramiai guli užsnudusi karalienė. Jos rankos 
sudėtos ant krūtinės, bet kojos pakištos viena po antra. Mirusios kūnas, kupinas 

gracijos, atrodo visai natūraliai, bet draperijos dvelkia antike. Kitas, visai panašus 


karalienės monumentas pastatytas Sanssousi parke. 


Pav. 401. Rauch: Fridriko Didžiojo paminklas, Berlyne. 


Walhalei — Vokietijos didvyrių šventnamiui ant Dunojaus kranto pas 
Regensburgą — Rauchas sukūrė šešias Viktorijas; dvi sėdinti ir keturias stovin- 

čias (žiūr. pav. 398—99), nustatydamas jų tipą, užsilaikiusį iki šiai dienai. Poznanės 
miestas turi Raucho statulas, vaizduojančias lenkų karalius Miečislavą ir Bole- 
slavą. Bet geriausiu jo kūriniu gali pasididžiuoti Berlynas, būtent Fridriko 
Didžiojo paminklu (žiūr. pav. 401). Ant aukšto pjedestalo joja senasis valdovas. 
Du postumento aukštu puošia puikūs reljefai, pradedant plokščiausiais, baigiant visai 
apskritais. Ant viršutinio aukšto kerčių sėdi keturių pamatinių dorybių alegorijos, 
Reikalaujant karaliui, skulptorius turėjo atsi- 
sakyti nuo savo heleninių sumanymų, ir 
davė senajam Fricui jo mėgiamą trikampę. 

Geriausiai vyko Rauchui biustai, 
kurių sukūrė apie septyniasdešimt. Tokio 
masto menininkas rado nemaža pasekėjų, 
ir jo stilius po šiai dienai turi įtakos į 
meninę kūrybą. 
3 Rietschel. Raucho mokinys 
Ernst Rietschel (1804 — 1861) visai 
atsisakė nuo helenizmo. Jis grežtai laikėsi 
istorinės tiesos ir stengėsi tiksliai išreikšti 
individualias žmogaus ypatybes naujomis 
formomis. Jo Lessingo statula Braun- 
šveige yra gyvas didžiojo kritiko paveikslas. 
Apdaras, laikymasis, būdas taip natūraliai 
atvaizduoti, kad manai žiūrėti į gyvą Les- 
singą. Tinkamai apibūdinti ir Schille- 
ris su Goethe Weimare (žiūr. pav. 400). 
Kada pirmasis dar ieško įkvepimų bei aukštų 
idealų, žiūrėdamas į dangų, Goethe jau vi- 
sai subrendęs ir pilnai nusistatęs vyras, 
išlepintas rūmų apliausais dainius, drąsiai 
tveręsis laurų vainiką, prie kurio Šilleris tik 
jo raginamas prideda savo pirštus. Taip pal 
vykusi ir Luthero figūra Vormse, bet 
patsai paminklas neišlaiko kritikos. Trūksta 
jam harmonijos ir vieningumo. — Daugiau. 
sia originalumo parodė R. savo Pieta Pots- 
dame. Čia skulptorius visai nutolo nuo 
paprasto tipo, sukurto Michelangello. Šv. Pav. 402. Schwanthaler: Bavarijos figūra 

Ž . 2 : Minchene. Brukšnelis šalia liūto rodo uųž- 

Panelė nelaiko Kristaus lavono ant kelių, augusio žmogaus dydį. | | 
bet klūpi prie Jo. Tai tikrai pavyzdinga 
skulptūra, kurioje puikiai suderintas idealizmas su tikrove, tragika su ramybe. 

Rietschel turėjo daug mokinių, kurių žymiausi buvo: Donndori, Schil- 
ling, Hdhnel ir Wittig. Deja, jie visi grįžo į senasias tradicijas ir pilnai pasi- 
davė helenizmui, 

Schwanthaler. Ludvig Schwathaler (1802--1848) žiūrėjo į plastiką 
kaipo į dekoraciją. Išreikšti kilnesnių minčiu jis nė nemėgino, o technikoj buvo 

paviršutinis. Todėl jo talentas nesusilaukė žadėtų vaisių. Vis dėlto jis gana plačiai 
įgarsėjo, o tai savo Bavarijos statula Garbės halėje pas Mūncheną (žiūr. pav. 402). 
Figūra turi 19 m aukščio, taigi didžiausia nuo antikės laikų. Jos viduje įrengti laip- 
tai, kuriais galima pasiekti tigūros galvą ir pro akis gėrėtis gražiąja apylinke ir pui- 
kiąja Bavarijos sostine. 

Achtermann. Vilhelmas Achtermann gimė viename kaime pas 
Mūnsterį, o mirė 1884. m. Romoje, išgyvenęs 85 m. Buvo tai skulptorius iš Dievo + 
malonės. Jaunystėj jis tarnavo piemeniu, paskui bernu, pagaliau darbininku pas vieną 
dailidę. Skaityti ir rašyti 
ėmė mokytis, turėdamas 32 
metus amžiaus. Kas galėjo 
tikėtis, kad iš to analfabeto 
išeis didelis menininkas, nu- 
stebinęs pasaulį savo pui- 
kiais kūriniais! O vienok 
tai tikrai įvyko. Tarnauda- 
mas pas staldirbį, jis ėmė 
drožinėti ir padarė gana 
gražių dalykėlių, kuriais 
atkreipė į save dėmesį garsių 
menininkų, kaip: Raucho, 
Rietschelio, Tiecko ir k. 
Jiems ėmus globoti mūzų 
išrinktąjį, netrukus pasirodė 
jo nepaprasti pajėgumai, 
pritraukę nemaža užsaky- 
tojų. Įvairiais drožiniais už- 
sidirbęs ir sutaupęs pakan- 
kamai pinigų, jis pagaliau 
vyksta Romon, kur jam 
atsiskleidžia nauji horizon- Pav. 403. Achtermann: Pieta Miūnsterio katedroj. 
tai. Medis jo nebepaten- 
kina ir jis pasirenka marmorą savo kūrinių medžiaga. Jo pirmutinis veikalas amži- 
najame mieste buvo Pieta, susilaukusi nevienos kopijos (žiūr. pav. 403). Sekdamas 
savo mokytoju Rauchu, ir jis priešingai tradicijoms neguldo Išganytojo Motinai ant 
kelių, bet šalia jos. Pėrimta didžiausio sopulio, Marija, pasilenkusi pakelia mirusįjį 
Sūnų nuo žemės ir su neapsakoma meile žiūri į Jo šventą veidą, paėmusi antra ranka 
mylimojo Sūnaus ranką. Nežinau, ar rasime visoj meno istorijoj realesnį ir kilnesnį 
vaizdą. Tai tikras šedevras, kurio atsižiūrėti negalima. Švelni ir pavyzdinga technika 
daro jį dar patrauklesnį. Bet didžiausis jo kūrinys buvo Nuėmimas nuo kry- 
žiaus, turįs šešias figūras. Tai malonus, rimtas ir labai graudus vaizdas, įkvėptas 
gilios tikybos. Achtermanas nebuvo vaisingas skulptorius, bet visi jo kūriniai buvo 
šedevrai. “ 

Knabl. Juozapas Knabl (1819—1881) irgi buvo sodietis ir jaunystėj 
ganė kiaules, bet lankydamas meno akademiją, gerokai apsišvietė. Kaipo tyrolietis 

jis daugiausia mėgo medžio plastiką. Jo sukurtas šv. Panelės altorius Mūn- 
chene nustebina savo puikia kompozicija ir gražia technika. Aplamai reikia pasakyti, 
kad Knabl turėjo gerą skonį, mokėjo prisitaikinti architektūrai, it sakralinę skulptūrą 
praturtino puikiais, giliai religiniais kūriniais, atgaivindamas viduramžių dvasią. 

Klasikizmą Prancūzijoje palaikė meno akademija Paryžiuje. Už geres- 
nius kūrinius ji išduodavo garbės ženklus (prix ir grand prix), davusius teisės valsiy- 
bės lėšomis studijuoti Romos akademijoje, kur klasikizmas nuo Canovos laikų buvo 
rūpestingai vystomas. , Laimė, prancūzai, mokėdami susilaikyti, nesileido paveikti 
grynam helenizmui. 

Deja, Paryžiaus akademija, uoliai lavindama jaunus menininkus technikoj ir 
teikdama tikslių žinių apie graikų 
mitologiją, turėjo tą blogą pusę, 
kad neleido didesniems talentams 
laisvai plėtotis. 

Be mitologinių scenų 
Prancūzijoj pirmoje devyniolik- 
tojo šimtmečio pusėje daug su- 
kurta portretų, verčiusių atsiž- 
velgti į tikrovę ir pakeisti klasi- 
kines lytis tautinėmis. Didelis 
pareikalavimas = monumentalios 
plastikos privertė net užsispyrę- 
lius skaitytis su užsakytojų noru. 

Tuo būdu Prancūzijoj ne- 
ilgai viešpatavo šaltas klasikiz- 
mas. Prancūzai buvo naciona- 
listai, ir senos graikų bei romėnų 
formos jiems greitai įkyrėjo. To- 
dėl jie visuomet stengėsi panaudoti tautinius motyvus ir pagamino savąją plastiką, 
pasireiškusią ryškia linkme į realizmą. 

David. Pirmutinis naujos krypties vadas buvo Pierre-Iean David 
(1789 —1856) iš Angers"o. Gavęs Paryžiuje Romos garbės ženklą, jis nuvyko į amži- 
nąjį miestą ir dirbo Canovos dirbtuvėje, nepasiduodamas tačiau antikės įtakai. Jo pir- 
mutinis darbas Prancūzijoj buvo Liudviko Condė statula Versaillės pilies kieme, 
rodanti daug drąsaus judesio ir kupina gyvumo. Bet jo kryptis į realizmą ryškiau- 
siai apsireiškia fizionomijos tikslia išraiška. Kiekvieną žymesnį Žmogų jis stengėsi 
ištirti iš jo veido ir elgimosi, ir todėl bėgiojo paskui garsius vyrus, atidžiai stebėda- 
mas jų būdą. Louvro muzejuje išstatyta jo 550 medaljonų su kruopščiai išstudijuotų 
tizionomijų reljefais. Jo aBiBna kūrinys buvo skulptūros Panteona pažio- 
bėje Paryžiuj. 

Rude. Dar daugiau realių motyvų pastebime pas Francois Rude (1784— 
1855). Nuo klasikinės krypties jis tačiau neatsisakė, bet įnešė į plastiką daugiau 
judraus gyvumo. Vienas gyviausių jo kūrinių buvo Marsaillaizos reljefas ant 
triumfo angos Paryžiuje (Arc de Triomphe de I'Etoile). Išsižiojusi ir išsižergusi Bel- 


Pav. 404, Barye: Liūtas su gyvate. Paryžiuje. 

lona net užgauna estetinius žiūrėtojo jausmus. Visai natūraliai atrodo Piemuo su 
vėžliu, o Maršalas Ney turi daug akimirksnio motyvų. i 

Barye. Grieščiausis realistas buvo Antoine Louis Barye (sk. bari), 
mirės Paryžiuje 1875. m. šimtamečiu seneliu. Jis sąžiniškai ištyrė plėšrių gyvenimą, 
ypač dramatiškose scenose, kurias daugiausia ir vaizdavo. Tigras, draskąs krokodilą, 
liūtas, kovojąs su gyvate (žiūr. pav. 404.) jam geriausiai pavyko. Neblogiau 
pasisekė ir Lapito kova su kentaurų. 

Italai visuomet buvo garsūs savo marmoro plastika, o heleninė srovė kaip tik 
davė jiems progos parodyti savo tautinius gabumus. Deja, devynioliktasis amžius ne- 
pasižymėjo aukštesniais idealais, todėl ir plastika, nerasdama kilnesnių, motyvų, visą 
savo pajėgumą panaudojo gražioms formoms be gilesnio turinio. Užtat išorinės lytys 
pasireiškė kuo gražiausiai. Netrūko virtuozų, kurie pro marmoro šydą įstengė paro- 
dyti tikrą veido tizionomiją. Marmoro karbatkai buvo jau paprastas reiškinys. Užtenka 
aplankyti italų kapines, kad 
įsitikintume, jog jų skulpto- 
riai mokėjo nugalėti visas 
technikos sunkenybes. . 

Daugiausia pasekėjų Ita- 
lijoj rado Canova ir Thor- 
waldsenas. Žymiausis pirmojo 
mokinys buvo Pompeo Matr-. 
chesi (1790 — 1858), sukū- 
ręs Vienoje Pranciškaus I. 
statulą Romos imperatoriaus 
pavidalu. Thorwaldseno pase- 
kėjas Pietro Tenerani 

Pav. 405. Duprė: Pieta Sjenos kapinėse. (1789 —1869) mėgo labjausiai 

mitologinius vaizdus, bet ne- 
sibijojo ir monumentalių veikalų. Tarp kitų jis pastatė šv. Petro katedroj Romoje po- 
piežiaus Pijaus VIII antkapį. Plačiai žinomas ir Carlo Finelli (f 1858), 
kito Thorwaldseno mokinio, fryzas Romos Kvirinale. Bet Italijoj tik trumpą 
laiką viešpatavo helenizmas. Netrukus jį iškonkuravo realizmas. Jo pirmieji reiškėjai 
buvo: Lorenzo Bartolini (1850), Tito Sarocchi ir Giovanni Duprė (+1882), 
pagaminęs neužmirštiną Pieta Sjenos kapinėse. Žiūr. pav. 405. 


E 
| 

Pav. 406. David: Sabiniečių Pagrobimas. 

B. Tapyba. 


| Dsvynioliktasis šimtmetis prasidėjo kraujo tvanais. Vos apgijo didžiosios revoliu- 

cijos žaizdos, kaip įsikerėjo kruvini Napoleono žygiai, iškėlę mirties šmėklą visoj 
Europoj ir Šiaurės Afrikoj. Menas, būdamas gyvenimo atspindžiu, irgi turėjo pasi- 
keisti. Suprantama savaime, kad gyvosios baroko ir gležnos rokoko lytys nebepritiko 


Pav. 407. David: Belizaras. Paryžiaus Louvre. 


naujai gyvenimo srovei. Reikėjo grįžti į stangias, rimtas ir simetriškas antikės formas. 
Atkasus Pompeją ir Herkulanumą, surasta daug senovės statulų, kurios ir davė mode- 
lių naujajai meno krypčiai. Deja, kada plastika galėjo jas gyvai kopijuoti, tapybai 
jos ne visai tiko ir neigiamai veikė jos kūrybą. Baltas marmoras buvo blogas pa- 
vyzdys tapytojui, reikalingam spalvų įvairumo. Todėl neoklasikinė tapyba ir buvo 
beveik bespalvė. Vis dėlto atsirado menininkų, sugebėjusių ir menkomis spalvų prie- 


HELENIZMO IR ROMANTIKOS TAPYBA 383 


monėmis atvaizduoti audringą karų laikmetį. Jųjų žymiausi buvo: David, Gros ir 


Prud'hon. . 
David. Jacgues-Louis David gimė Paryžiuje 1748. m., bet mirė 


Bruselyje 1825. Pasimokęs tabybos pas J. M. Vien'ą, ir, įsigijęs Romos premiją, per- 


Pav. 408. David: Napoleonas ant šv. Bernardo Halno. 


sikėlė Romon, kur pasidarė griežtu klasiku ir neoklasikizmo uoliausiu apaštalu. Būda- 
mas be galo aistringas ir nusiteikęs prieš monarkinį režimą, prasidėjus nerimui ir 
revoliucijos sąjudžiui, jis virto žiauriu agitatorium, smerkdamas valdovų savavališkumą 
ir iškeldamas liaudies teises. Įsigalėjus revoliucijai, buvo išrinktas jakobinų vadu, 

tautinio konvento pirmininku, ir balsavo už Liudviko XVI. mirtį. Rengė respubliko- 
niškas šventes ir iškilmes ir aktyviai prisidėjo prie meno akademijos uždarymo. 
Buvusis menas anot jo tarnavęs vos turtuoliams, paskendusiems aukso balose, ir patai- 
kavęs tironų įgeidžiams, vengusiems dorybės net paveiksluose. Dabar menas, anot jo, 


I 


Pav. 409. David: Pijus VII. Iškarpa iš Napoleono Vainikavrimo. Paryžiuje. 


turįs pastatyti prieš suvedžiotą liaudį pilietinio heroizmo pavyzdžius, o tokių davusi 
antikė. Taigi šalyn Watteau mokyklą, šalyn galiūnų pataikūnus ir saldliežuvius! 
Senovės graikų ir romėnų narsūs žygiai teįkvepia ir teįsąmonina pavergtąją liaudį! 

Revoliucijos sūkuryje D. vos retkarčiais tegalėjo paimti teptuką bei paletą. 

Mat, užimtas politika, jis maža teturėjo laiko meninei kūrybai. Tik tautiniam konven- 
tui nutapė du reikšmingu paveikslu, vaizduojančiu revoliucinio sąjudžio aukas: Lepel- 
letier ir Marat. Pirmasis buvo nužudytas vieno karaliaus leibgvardisto dėlto, kad 
balsavo už Liudviko XVI. mirtį, bet Maratą nudūrė ištikima karaliui monarchistė, kada 
jis, nieko nenujausdamas, maudėsi vanoj. Tą revoliucijos „kankinį“ menininkas taip 
širdingai ir realiai nupiešė, kad net pamiršo stereotipines antikės formas. 

Griežčiau laikėsi antikinių lyčių maišto apaštalas, tapydamas Sabiniečių 
Pagrobimą (žiūr. pav. 407). Romėnai ir sabinės sustojo į kovą. Romulus jau 
užsimojo durtuvu perverti Tacijų, bet jį užstoja narsi Hersilija. Visi kovotojai herojų 


Pav. 410. Gros: Napoleonas aplanko maru sergančius Jafoje. Paryžiaus Louvre. 


pavidalu atvaizduoti nuogi. Be antikės gero pažinimo tapytojas parodė čia tikslias 
anatomijos ir gamtos studijas. Abejoti netenka, kad paveikslas sukurtas tikslu seno- 
vės herojų pavyzdžiu paskatinti nuskriaustą liaudį ginti savo teises ir stoti į kovą su 
valdžios „uzurpatoriais.“ 

David buvo ne tiktai revoliucijos remėjas ir iliustratorius, bet ir jos įžičbėjas. 
Dar 1781. m., norėdamas suduoti smūgį „tironams“, jis sukūrė Belizarą. Kadaise 
garsus ir narsus karo vadas, Belizaras dabar elgetauja prie Bizantijos vartų, apleistas 
ir užmirštas nedėkingo monarcho. Tik vienas kareivis jį pažino ir bėga sveikinti 
buvusio karžygio. Žiūr. pav. 408. Tendencingas paveikslas sukėlė tokį entuziazmą, 
kad salono lankytojai, paėmę tapytoją ant pečių, su triumiu nunešė jį į jo butą. 
Nemažiau entuziazmo sukėlė ir Horacijų Priesaika (1785), kuriai įstudijuoti 
menininkas buvo grįžęs Romon. Horacijaus atkištą koją jis perdirbęs net 20 kartų, 

Nežiūrint to, jo poza dar nėra visai aiški. Užtat jo sūnūs, prisiekią laimėti ar mirti, 
pavyko kuo geriausiai. 

Revoliucijos metu David glaudžiai susibičiuliavo su kraugeriu Robespierre. 
Bet, kad pastarasis už savo žiaurumą buvo pasmerktas mirti ir padėjo galvą po gilo- 
tina, ir kompanjonas pateko į keblią padėtį, Buvo suareštuotas ir laukė to paties 
likimo. Tačiau Napoleonas, tada pirmasis konsulas, jo pasigailėjo ir išlaisvino jį są- 
lyga, kad į politiką nebesikištų. Uolusis revoliucionierius staiga pakeitė savo politinį 
credo ir pasidarė karštu imperialistu. Užtat Napoleonas pakėlė jį savo rūmų tapytoju. 
Ir neapsivylė. Buvusis revoliucionierius ėmė viešai deginti smilkalą savo globėjui, ir 
kaip įmanydamas jį aukštinti. Tai ryškiausiai rodo Napoleono atvaizdas ant 


, Pav. 411. Gros: Napoleonas pas Eylau. Paryžiaus Louvre. 


šv. Bernardo kalno (žiūr. pav. 408). Pataikavimo noras genialiam karvedžiui 
čia akį veria. Didingai sėdėdamas ant piestu šokančio arklio, nepažįstąs pasiprieši- 
nimo vadas rodo armijai kalnų viršūnes, kurias žūt būt turi pasiekti. Visas paveiks- 
las, kaip teisingai pastebi A. Rosenberg savo meno istorijoj, tik tuščia frazė, be tiesos 
ir gyvybingumo, sausa ir teatrališka. Bet išdidusiam karžygiui jis labai patiko ir tuo- 
jau užsakė keturius iškilmių paveikslus. Vainikavimas Notre-Dame baž- 
nyčioje itin gerai pavyko (žiūr. pav. 409). Jame aptinkame gana gražių grupių, 
puikių spalvų ir tinkamų lyčių. Ypač pasisekęs popiežius ir Napoleonas, vainikuojąs 
ciesorienę. Erelių Padalinimas Marso lauke nerado pritarimo, ir pačiam imperato- 
riui nepatiko, ir todėl menininkas nuo tolimesnių ceremonialinių tapinių visai atsisakė. 

Ką būtų nuveikęs gabusis tapytojas, jei nebūtų pakliuvęs į politikos ir klasi- 
kizmo pinkles, rodo jo portretai. Jie tokie ramūs, natūralūs ir betarpiški, kad atrodo 
kaip gyvi. Koloristiniu atžvilgiu jie irgi patenkina. Popiežius Pius VII. Pary- 
žiaus Louvre (žiūr. pav. 416) žavi savo paprastu realumu. Čia nematyti nei pozos, 
nei staiažo. Taip gyvai ir betarpiškai tik retas portretistas teįstengė atvaizduoti. Kad ir 

klasikinėmis lytimis portretai gerai vyko gabiajam tapytojui, rodo ponios Rėcamier 
portretas Louvre. Lasvai išsitiesusi ant graikiško divano, pagrežusi galvą į 
publiką, gražuolė atrodo kaip akimirkos nuotrauka. Jos balti rūbai tinkamai atsis- 
kiria nuo pilkaus fono. Antikinis žibintas sudaro to gražaus ir realaus atvaizdo vie- 
nintelį stafažą. 

Sąmojingi prancūzai pavadino Davidą Rafaėliu sans culottes (be kelnių), o tai 
dėl jo klasikinių nuogybių. Tas pavadinimas nėra visai be pagrindo. Jei tapytojas 
nebūtų susibičiuliavęs su sankilotais ir būtų vengęs nelemtos tendencijos, tai tikrai būtų 
patapęs prancūzų Raiaėliu. 


Pav. 412. Gučrin: Marcus Sextus. Paryžiaus Louvre, 


Gros. Kruopščiausis Davido mokinys buvo Antoine-Jean Gros 
(1771—1835). Nusidanginęs Romon, jis buvo pristatytas Napoleonui, ir tuojau įsigijo 
jo palankumą. Išdidus generolas jam uždavė nutapyti savo perėjimą per tiltą pas 
Arcole. Tapinys gerai pavyko ir užsipelnė Napoleono pagyrimą. Jaunojo menininko 
likimas iš karto buvo aptikrintas. Manydamas realizmu geriau patarnauti genialiam 
kovotojui, jis metė peršamą jo mokytojo klasikizmą ir ėmė žioruojančiomis spalvomis 
vaizduoti tikrovę. 

Žymiausis jo kūrinys buvo Napoleonas aplanko maru sergančius 
Jafoje (žiūr. pav. 410). Kaip žinoma, Napoleonui pakirto kelią Palestinoj maras, 
gerokai praretinęs ir jo armiją. Kariuomenei galutinai nusiminus ir ėmus riauštis 

prieš karo vadovybę, Napoleonas, geisdamas įkvėpti kariams vilties ir energijos, aD- 
lankė maru sergančius. Tapytojas perkėlė sceną iš ligoninės į mošejos kiemą, mei- 
liai apšviestą Oriento saulės. Tarp ligonių ir mirštančių netikėtai pasirodo didysis 
karo vadas ir paliečia pirštais sergančio gumbą. Pro kiemo arkas matosi Jafos mie- 
stas ir žybčioja mėlynoji jūra. Kompozicija darni, koloritas žvalus ir žioruojąs. 
Tolygu pajėgumą parodė menininkas, tapydamas Napoleoną mūšio lauke 
pas Eylau (žiūr. pav. 411). Kova pasibaigė. Ant šalto sniego guli lavonai, su- 


Pav. 413. Prud'hon: Psichės Pagrobimas. Paryžiaus Louvre. 


žeisti ir mirštantieji. Šitai pasirodo Napoleonas su savo štabu ir paguodžia savuo- 
sius nelaimėje, kurią patsai sukūrė. Ir tas paveikslas aiškus ir visais atžvilgiais gerai 
vykės. Ne taip pasisekė Kova pas piramidas ir Madrido Paėmimas, 6 dar 
mažiau Liudviko XVIII: atvaizdai, Panteono gi freskai šv. Genovefos garbei jau 
visai nepavyko.  Nusiminęs menininkas savo nusivylimą paskandino Sekvanos upėje. 

Jo mokinys ir pasekėjas Pierre-Narcisse Gučrin (1774—1833) plačiai 
įgarsėjo savo paveikslu Marcus Sextus (žiūr. pav. 412). Karžygys, pagrįžęs iš 

karo lauko, randa savo dukterį prie motinos lavono. Nėra tai istorinis asmuo, bet 
gyvos fantazijos darinys. Siužetas bus paimtas iš Davido aklojo Belizaro. 

> Prud'hon. Pierre-Paul Prud'hon (1758—1823) buvo vienas geriausių 
Prancūzijos tapytojų. Jo kūrybinio polėkio nesulaikė nė skurdžios ir sunkios gyve- 
nimo aplinkybės. Jis gimė Cluny mieste ir buvo akmenkalio sūnus. Jaunose dienose 
netekęs tėvų, buvo paimtas kunigo Besson globon ir atiduotas auklėti tėvams bene- 


Pav. 414. Prud'hon: Šeima nelaimėje. Paryžiaus Louvre. 


diktinams. Cluny vienuolynas buvo tada garsus visoj Europoj kaipo intelektualinės 
kultūros židinys ir švietimo centras. Beneditinų bažnyčia Cluny savo didumu galėjo 
lygintis su šv. Petro katedra Romoje. Šventyklos paveikslai sužadino būsimame me- 
nininke norą pasimokyti tapybos. Kun. Besson, pastebėjęs jaunuolio pasiryžimą ir 
gabumus, atkreipė į jį Vysk. Moreau dėmesį. Globojant aukštajam mecenatui, Prud'hon 
įsigijo tinkamo mokslo ir ilgainiui pasidarė garsiu tapytoju. Iš pradžių mokėsi tapy- 
bos pas menininką Desvoges Dijone, paskui Paryžiuje ir Romoje. Italijoj daugiausia 
į ji padarė įspydžio Correggio ir Lionardo da Vinci kūriniai, kuriais stengėsi pasekti 

Talentingojo tapytojo kūrybinį darbą nemaža trukdė moteriškės. Vedęs visai 
dar jaunas aukštesnės kilmės moterį, jis užsidėjo geležinius pančius, kuriais atsikratyti 
jau buvo nebe taip lengva. Išdidusi moteriškė be paliaubos išmetinėjo nelaimingam 
vyrui jo žemą kilmę, pagaliau taip įkyrėjo, kad, nebegalėdamas sugyventi, atsiskyrė 
nuo jos, o įsiutusią žmoną uždarė pamišelių namuose. Bet ir dabar moteriškės nagų 
neišvengė. Papuolus jam į skurdą, jo pasiturėjusi mokinė ėmė jį globoti ir pamažu 
visai jį pavergė. Apie jos atkaklumą pakankamai liudija jos traginga mirtis. Mat, su- - 
siginčijusi dėl niekniekio, pasipjovė skustuvu.  Nelaimingas menininkas dabar papuo- 
lė į melancholiją ir iki mirties ja nusikratyti neįstengė. Kovodamas su moterimis, 
tapytojas ir patsai pasidarė moterišku. Tai nepaliko be įtakos į jo kūrybą. Jo vaiz- 
duojami kūnai pasižymi vaiskiu, beveik feeriniu gležnumu ir dažnai skrajoja oru. 
Todėl Psichė, Adonisas, Zefiras, Genijai ir visokios alegorijos jam geriausiai vyko. 


Pav. 415. Mengs: Parnasas. Romos Albano viloje. 


Jo stilius aiškiausiai pasirodo Psichės Pagrobime (žiūr. pav. 413). Zefiras 
(Vakarų vėjo dievas), padedant Genijams, nusineša Psichę (sielą). Tokią lengvą naštą 
net vėjas be didelio vargo gali panešti. Tą vaizdą ir Correggio negeriau būtų nutapęs. 

Neblogiau pavyko ir. Nusikaltelis, persekiojamas Keršto ir Teisybės 
Paryžiaus Louvre. Naktis. Menulis savo sidabrine šviesa maloniai apšviečia žemę. 
Galvažudys, apiplėšęs ir nugalabinęs nekaltą žmogų, bėga, atsigręždamas į lavoną. 
Bet šitai ore pasirodo du sparnuotu Geniju: Kerštas ir Teisybė. Pirmasis žibintu 
apšviečia nusikaltimo vietą, o Teisybė neša kardą ir svarstykles. Abu paveikslu tikri 
šedevrai. 

Savo gyvenimo vargus menininkas išreikė paveikslu Šeima nelaimėje (žiūr. 
pav. 414). Trejetas mažų vaikų ir dar jauna "žmona verkia, žiūrėdami į tėvą bejėgį. 
Kas bus? Nei duonos, nei malkų, badas ir vargai. 

, Savo gyvenimo pabaigoje Prud'hon mėgino tapyti ikonas: Marijos dangun 
Emimą, Prikryžiuotąjį. Ir tos Olimpo dvasių ir dievų tapytojui sekėsi taip gerai, kaip 
ir pasaulinio turinio paveikslai. Tik gilesnės tikybinės dvasios ten nejaučiama. Užtat 
portretų jis davė kuo puikiausių, o mitologiniuose paveiksluose buvo neperviršijamas. 


HELENIZMO IR ROMANTIKOS TAPYBA 391 


Be reikalo jis pasivadino Pierre-Paule a la Rubens, geriau būtų jam pritikęs atributas 
a la Correggio, kadangi pastarasis daugiausia įgarsėjo gracijos pavyzdinga išraiška. 

Vokiečių žemėse irgi netruko veiklių neoklasikų. Jų vieni pasekė klasikais 
iš palinkimo, bet kiti per opoziciją. Mat, jiems atsibodo ligšiolinė srovė, ir jie manė 
antikėj rasti kilnesnių temų, tauresnių formų ir rimtesnių siužetų. Žymesni naujos 
krypties reiškėjai buvo: Mengs, Carstens, Tišbein, Koch, Wachter ir Schick. 

Pav. 416. David: Pijuso VII. portretas. Replika. Paryžiaus Louvre, 


Mengs. Anton Raphael Mengs (1728—1779) buvo tėvo priverstas pa- 
sukti klasikizmo link, nors patsai norėjo sekti Rafaėliu, Correggio ir Ticijonu. Gerai 
susipažinęs su klasikais ir turėdamas sąžiningai išmiklintą techniką, jis davė gana 
gražių tapinių, ypač grupių, bet stokojo meninio įkvėpimo. Jo teigiamas ir neigiamas 
puses ryškiai rodo plačiai įgarsėjęs paveikslas Parnasas Albani viloje Romoje (žiūr. 
pav. 415). Koloritas puikus, lytys natūralios, kompozicija vaizdi. Tik trūksta paveik- 
slui vieningumo ir meniškos inspiracijos. Jis rodos sustatytas iš atskirų antikinių 
tigūrų. Kur kas jam geriau vyko renesansistų imitacija. 

Carstens. Asmus Jakob Carstens (1754 — 1798) buvo autodidaktas. 
Gyvendamas labai sunkiose aplinkybėse ir didžiame skurde, jis negalėjo įsigyti rei- 
kiamo tapytojui mokslo, ir tik vargais negalais pasiekė Romą 1792. m. Čia didžiausį 
įspūdį į jį padarė Rafaėlis, Michelangelo ir antikė Atsisakęs nuo akademinio šoblono, 
jis kūrė iš širdies gelmių ir savo dvasios nuojautos. Paliko aibę reikšmingų piešinių, 
vaizduojančių senovės graikų gyvenimą, būtent: Homeras skaito graikams savo epopejas, 
Oedipą, Argonautus ir d. k. Trūkstant menininkui tinkamo mokslo, jo piešiniai nėra 
be klaidų, bet dėl savo kilnios inspiracijos turi daug estetinės vertės. 

Tishbein. Heinrich Wilhelm Tischbein (1751—1829), kilęs iš meni- 
ninkų šeimos, kuri 18. ir 19. šimtetyje davė 24 menininkus. Jam sekėsi visos meno 
rūšys, bet Romoje, susibičiuliavęs su Winckelmannu ir Mengsu, pakrypo į antikinę 
srovę. Iš jo paveikslų plačiausiai žinomas Goethe Romoje. 

Tapyba helenizmo ir romantikos laikais. 
1815—1850. 


Įšveneti nesusipratimams čia turime pažymėti, kad romantika nebuvo kūniškos meilės, 
erotikos ir pornografijos reiškėja, bet, visai atbulai, nekaltos meilės bei skaistybės, 
dorovingumo ir širdingos tikybos globotoja. 


Pav. 417. Overbeck: Elijo dangun Ėmimas. 


Jos adeptai taip bjaurėjosi visokiais šlykštumais ir gašlumu, kad net angelus 
bei šventasias dvasias aprėdė rūbais, pagaliau Luciferą apgaubė apsiaustu. Visoj meno 
istorijoj nerasime tokios dorovingos tapybos, kaip romantikos laikais. 

Jos įkūrėjas buvo šv. Klemensas Hoibauer, buv. Mintaujos klebonas. 
Įsikerėjus jozefizmui Austrijoj, galikanizmui Prancūzijoj, o bedievybei Anglijoj, įsigy- 
vendino dar negirdėtas moralės pakrikimas visoj Europoj. Tai matydamas, šv. Kle- 
mensas ėmė gaivinti viduramžių dvasią. Jo balsas nebuvo šaukiančio balsu tyruose, 
bet garsiu aidu atsiliepė rimtai mąstančių žmonių širdyse. Jų daugumas buvo prote- 

stantai, kurie, pažinę tiesą, pagrįžo katalikų tikybon. Jiems pirmavo Friedrich Schle- 
gel, superintendento sūnus, ir jo žmona Dorothea. Jais pasekė broliai Veitt'ai, Doro- 
theos sūnūs iš pirmosios moterystės; Friedrich von Klinkowstr6ėm, grapas Friedrich 
Leopold von Stolberg, J. Z. Werner, A. Mūller, V. ir R. Schadow, K. Vogel, Ludvig 
Schnor von Carolsteld ir k. Tuo būdu susidarė žymus būrys romantikų bei svajotojų, 
pasiryžusių atgaivinti viduramžių dvasią. 


Pav. 418. Overbeck: Septyni Sakramentai: Moterystė, 


Romantikos tapytojus nevisai teisingai“ pavadino prarafaėlitais, kadangi jie savo 
idealus radę viduramžių tapyboj, ir sekę Giotto, Fra Angelico, Simone Martini, Mar- 
tini, Massaccio, Ghirlandajo, Perugino ir kitais Italijos menininkais prieš Rafaėlį. Bet 
čia turime pastebėti, kad jų dauguma kaip tik pasekė Rafaėliu ir kitais cinguecen- 
tistais. Tik, pamatuodami savo meną tikybine nuotaika, ėmė siužetus iš Šventraščio 
ir šventųjų gyvenimo, ir tuo prisiartino prie viduramžių meno. Tačiau jų tapymo 
būdas labjau atmena urbinietį, Correggio ir Ticijoną, negu priešrafačlinę tapybą. 

Mažai kreipdami dėmesio į gamtą ir koloritą, jie sutiko gana nepalankią 
kritiką iš akademikų, reikalaujančių, kad tapytojas mokėtų tapyti, o nepasitenkintų 
vien piešiniu. Tuo atžvilgiu jiems reikia pripažinti tiesą. Bet romantikai turėjo tiek 
nuopelnų tapyboj, kad tuos trūkumus jiems turime atleisti: Antra vertus, tapytojas, 
nemokąs piešti, irgi bus menkas tapytojas. 

Pav. 420. Overbeck: Jėzus moka žmones. 

Vokiečių romantikai. 


Nepatenkinti akademine rutina, kai kurie jauni menininkai sumanė išsilaisvinti 
iš nelemtos dresūros pančių ir paieškoti naujų kelių savo kūrybai. Tuos jie surado 
Romoje, o pagrįžę tėvynėn, naujos pakraipos mokyklas įkūrė Vienoje, Berlyne, 
Mūnchene, Pragoje, Disseldorie ir kitur. Greitu laiku romantika praplito po 
visas vokiečių gyvenamas žemes. Jos kukli ir dorovinga kūryba rado pagaliau prita- 


Pav. 422. F, Veitt: Septyneri derlingieji metai. Casa Zuccari Romoje. 


rimo ir užsienyje. Mūsų šventieji paveikslėliai, pardavinėjami taip gausiai knygynuose 
ir pas škaplierninkus, beveik visi yra romantikos padarai. Žymiausi naujos srovės 
korifejai buvo Overbeck ir Conelius. + 

Overbeck. Friedrich Overbeck gimė Liibecke 1789., o mirė Romoje 
1869. m. Mokėsi tapyti Vienos akademijoj, bet buvo nepatenkintas jos kryptimi. Todėl 
su keliais jaunais menininkais, įsteigęs šv. Luko broliją, persikėlė Romon 1810. m. 
Čia jie apsigyveno apleistame pranciškonų vienuolyne vardu Sant'Izidoro. Dėl to 
buvo pavadinti nazariečiais. Vokietija Overbecko nebeviliojo, ir jis pasiliko 

Romoje iki mirties, kruopčiai dirbdamas ir nekuomet nepavargdamas iki 80. m. savo 
amžiaus. Jo idealai buvo tikyba, tiesa ir gamta. Nuogybių vengė dėl jų pavojų 
moralei, nors nebuvo priešingas antikei su jos nuogais dievais ir herojais. 

Būdamas linijos maestru, Overbeckas maža tekreipė dėmesio į spalvų grožį. 
Jo geriausi padarai buvo piešiniai. Ilgainiui jie pasidarė labai populiarūs krikščionių 


Pav. 423, F. Veitt: Italija. Frankfurt a. M. 


tarpe, kadangi ryškiai kvėpavo tikybine dvasia. Elijo dangun Ėmimas (žiūr. 
pav. 417) rodo, kaip 0. sugebėjo ir Senojo Įstatymo nuotykiais subudinti tikybinius 
jausmus. Naujojo Įstatymo vaizdai dar labjau įsąmonina Dievo mokslo kilnumą. 
Septynių Sarkramentų kartonai (žiūr. pav. 418) tiksliai iliustruoja Kristaus 
aukštą mokslą apie pašvenčiamąją malonę. Pakraščių paveikslėliai teikia gražių ata- 
tinkamo Sakramento pavyzdžių. Kartonai paruošti Raiaėlio pavyzdžiu audiniams bei 
gobelinams. 


398 TAPYBA HELENIZMO IR ROMANTIKOS LAIKAIS 


Malonius vaizdus aptinkame ir jo iliustruotoj evangelijoj. Ypač paminėtina 
Mato Pašaukimas ir Jėzus, mokąs žmones (žiūr. pav. 419 ir 420). Pir- 
mame matome Kristų, praeinantį pro muitinę ir kviečiantį Matą, kad eitų paskui jį, 
Toj akimirkoj būsimas apaštalas, pametęs pinigus ir atidaręs duris, seka Kristų. Antrame 
Išganytojas, paėmęs prieš save kūdikį ir laimindamas jį, taria: „Kas nusižemins kaip 
tas vaikelis, tas bus didesnis dangaus karalystėj.“ 


Pav. 424, F. Veitt: Germanija. Frankfurt a. M. 


Aliejinių rėmų paveikslų 0. paliko nedaug, bet užtat gerų. Jų Žymiausis bus 
Religijos triumfas mene. Viršui matome Madoną (poezijos atstovę), Jos kai- 
rėje Dovydą (muziką) ir Saliamoną (plastiką), dešinėj šv. Luką (tapybą) ir šv. Joną 
(architektūrą).  Apačioj sugrupuoti įvairių epokų ir visokių rūšių menininkai, iš viso 
104 figūros. . 

Overbeckas išmėgino savo jėgas ir monumentalioj tapyboj. Prusijos genera- 
linis konsulas J. Salomon-Bartholdy, krikštytas žydas, panorėjo savo viloj Casa 

Zuccari vieną kambarį papuošti freskais, ir į darbą pakvietė nazariečius. Ten O. 
nutapė Juozapo Pardavimą ir Septynerius bado metus. Freskai pavyko 
kaip nereikia geriau, ypač pastarasis (žiūr. pav. 421). Moteriškė liūdi, mąstydamą 
apie skurdą vaikų, prašančių valgyti. Vokiečiai iškirto paveikslą iš sienos ir padėjo 


Gėthės Fausto iliustracija. 


Pav. 425. Cornelius: 


Berlyno Nacionalinėj Galerijoj. Tolygiai pavyko jam treskai Massimo viloj, kur vieną 
patalpą išpuošė paveikslais iš Tassos Išlaisvintos Jeruzalės. 

Overbecku pasekė broliai Veitt—Jonas (1790—1854) ir Filipas (1793— 
1877), žydo bankininko sūnūs ir minėtojo Schlegėlio posūniai. Persikrikštiję, jie 
pasirodę uolūs Kristaus pasekėjai, ir praturtino sakralinę tapybą itin gražiais paveik- 
salis. Pastarasis dargi buvo geras koloristas. Viloj Casa Zuccari jis nutapė šalia 

Overbecko Septynerių bado metų Septynerius derlingus metus (žiūr. pav. 422). 
Liitticho redemptoristų bažnyčioj akį veria jo šv. Panelės dangun Ėmimas. Savo 
spalvų blizgesiu ir koncepcijos gilumu jis pritraukia dėmesį visų šventyklos lankytojų. 
Bet jo svarbiausis veikalas buvo Krikščionybė kaipo meno Įkūrėja Vokietijoje (žiūr. pav. 
423—424). 

E Gellelins Peter von Cornelius gimė Dūsseldorie 1783., bet mirė 
Berlyne 1867. m. Pasimokęs tapyti vietos akademijoj, bet nepatenkintas jos kryptimi 


Pav. 426. Cornelius: Romeo ir Julija. 


jis nusidangino Romon, susibičiuliavo su nazariečiais ir pasidarė uoliausiu jų minčių 
reiškėju. Buvo tai rimtas, mintingas, gabus ir veiklus menininkas, iškėlęs nazariečių 
pakraipą ant aukšto pjedestalo. Deja, ir jis beveik neperžengė grafikos slenksčio, 
žiūrėdamas į tapybą gana skeptiškai. Užtat paišyboj jo nevienas vokietis nepralenkė, 
Anot jo „spalvinimas“ esąs amatininkų darbas, ir jis su panieka žiūrėjo į tapytojus, ne- 
mokančius piešti. Buvo tai silpnybė, sudariusi jam daug nemalonumų ir sukėlusi priekš 
jį nemaža nepalankių kritikų. Amžininkai įvertino jo kūrybą labai aukštai, bet jaunoji 
karta, žiūrinti daugiau į spalvų veiksmą, nesigailėjo jam priekaištų. Objektyviai žiū- 
rint į Corneliaus tapybą, reikia pripažinti, kad jis buvo nepaprastas menininkas, nesi- 
bijąs palyginimo su Michelangelo ir Rafaėliu, kuriems irgi užmetinėjo stoką tapybinių 

efektų. Tiesa, tapytojas negali ignoruoti spalvų reikšmės, bet neįsiengdamas piešti, 
jis bus tik tepliorius. Iš gero piešinio visados galima nutapyti gerą paveikslą, bet 
tepalas pasiliks visuomet tepalu. 

Pav. 428. Cornelius: Palaiminti, kurie persekiojimą kenčia dėl teisybės, 


Iš Corneliaus piešinių ypač paminėtina: Goethės Fausto (žiūr. pav. 425), 
Nibelungų ir Shakespearo Romeo ir Julijos (žiūr. pav. 426) iliustracijos. 

Zuccari viloje Romoje, kur, kaip sakėme, dirbo nazariečiai, Cornelius atvaiz- 
davo Juozapo sapnų aiškinimą ir Brolių pažinimą. 

Mūncheno Gliptotekoj jis dekoravo freskais prienamį ir dvi sales, imda- 
mas turinį vienai iš Homero dievų pasaulio, o antrai iš Iliados. Inspiracijos ieškojo 
Giulio Romano, Raiaėlio, Michelangelo ir Signorellio panašaus turinio paveiksluose, 
bet visame parodė didelį savarankiškumą.  Freskus tapė ne patsai kompozitorius, bet 
jo mokiniai, ir todėl juose aptinkame daug netikslumų. Maestro darbo koriguoti 
nereikėtų. 

Bavarijos sostinės Pinakotekoj karalius uždavė C. paruošti kartonus lodžų 
dekoracijai Raiaėlio pavyzdžiu Vatikane. Čia menininkas parodė visą savo minčių 
gilumą ir fantazijos aukštą lakumą. 

Šv. Liudviko bažnyčioj Miūnchene C. išpuošė sienos paveikslais chorą | 
ir skersinę navą. Geriausiai pavyko Trys Karaliai, Kristaus Mirtis ir Pasta- 
rasis Teismas. Jųjų didžiausis (12419 m) buvo Pastarasis Teismas (žiūr. pav. 427), 
Viršuj matome angelus su kančios įrankiais, žemiau sėdi Kristus ant debesų, ištiesęs 
rankas; prie Jo kojų klūpi šv. Panelė ir šv. Jonas Krikštytojas, bet už jų sėdi kairėje 
apaštalai, o dešinėj patriarchai. Po Kristumi angelas laiko atvirą knygą, šaukiant 
kitiems trimitais.žmones į teismą. Apačioj stovi Mykolas su kardu ir skydu. Šalia jo 
kairėje matome išrinktuosius, dešinėj prakeiktuosius. Kompozicija atmena Signorellio 
ir Michelangelo panašaus turinio paveikslus, bet sustatyta visai savarankiškai. Užkišti 
pavydžių kritikų burnai, C. patsai tapė paveikslą, vienok pasirodė, kad Eos gra- 
ikos gali būti menkokas tapytojas. 

Cornelius iki gyvenimo pabaigos nepadėjo savo pieštuko. Žiloj senatvėj (83 m.) 
jis pagaliau davė didžiausį kūrinį — Camposanto paveikslus Berlyne. Fridrikas 
Vilhelmas IV. šalia katedros panorėjo įkurti karališkas kapines ir pavedė jas dekoruoti 
Corneliui. Kapinės turėjo būti panašios į Camposanto Pizoje, t. y. apvestos mūrų su 
atviromis arkadomis. Genialus nazarietis atpasakojo freskais visą išganymo istoriją, 
pertraukdamas tapinių eilę aštuonių palaiminimų tigūromis (žiūr. pav. 428). Vos ket- 
virta metmenų dalis buvo perkelta į kartonus, kada patsai kompozitorius persikėlė į 
amžinastį. 4 

Schnorr. Corneliaus uoliausis pasekėjas buvo Julius Schnorr von Ca- 
rolsield (1794—1872). Pasimokęs tapyti pas tėvą, jis 1811. m. įstojo į Vienos aka- 
demiją, kurios kryptis jam nepatiko, ir savo studijas nulėmė tęsti Romoje. Čia jis 
susipažino su nazariečiais ir pasukė jų linkme, nors pasiliko protestantu. Rimtai su- 
sirgęs, jis grįžo tėvynėn, o pasveikęs buvo pakviestas profesorium Miūncheno akade- 
mijoj. Karalius Liudvikas, aukštai įvertindamas jo talentą, kraute apkrovė jį savo 
užsakymais. Jis turėjo papuošti karališkųjų rūmų (Konigsbau) penkias patalpas Nibe- 
lungų giesmės paveikslais, o rezidencijoj atpasakoti Karolio Didžiojo, Barba- 
rosos ir Rudolpho von Habsburg žygius. Vis tai jam pavyko itin gerai. Žiūr. 
pav. 429. Bet jo įdomiausis darbas buvo Biblija Paveiksluose. Aiškia ir ramia 
kompozicija, veikliu sugrupavimu, piešinių tikslumu ir gamtos saikingu pavartojimu ji 
pasidarė labai populiari. Biblija apima 240 kartonų su Senojo ir Naujojo Įstatymo 
paveikslais, ir buvo išpjaustyta ant medžio, kas palengvino jos padauginimą. Nuo to 
laiko medžio raižiniai atgavo savo meninę vertę, kurią buvo įsigiję viduramžiais. 
Vaizduodamas Šventraščio nuotykius, Schnorr nesilaikė griežtai archeologinių davinių, 


Pastarasis Teismas, 


Pav. 427. Cornelius: 

bet vaizdavo pagal įprastus renesansistų pavyzdžius. 


Jis nenorėjo veikti proto mok- 


slinių tyrinėjimų išdavomis, bet tik stengėsi sužadinti tikybinius jausmus ir paguosti 


2 
2 


krikščionišką širdį. Todėl jo Biblija, per- 
sunkta poezijos ir kupina puikių gamtos 
vaizdų, teikia tiek estetinio pasigėrėjimo. 
Galime ją peržiūrėti šimtus kartų, 0 vis 
rasime joje daug naujo džiaugsmo ir šir- 
džiai paguodos (žiūr. pav. 430). 
Mėgdamas gamtą ir persiėmęs vidu- 
ramžių dvasia, Schnorr nutapė nemaža gražių 
peizažų, pajvairintų religiniu stafažu. Būda- 
mas Italijoj, 1822. m. jis sukūrė Gandolfo 
tvirtovę ir Albano ežerą (žiūr. pav. 431). 
Paveikslas alsuoja gyva tikybine dvasia ir 
gamtos poezija, ir sunku įsivaizduoti, kad 
jo kompozitorius būtų buvęs protestantas. 
Kiti nazariečiai bei romanti- 
kai. Overbeckas, Cornelius ir Carolsfeldas 
turėjo daug pasekėjų. Jų tapybos srovė pa- 
siekė akademijas ir netrukus išsiplėtė po 
visas vokiečių gyvenamas žemes. Garsiau- 
sios romantikos mokyklos įsikūrė Miinchene, 
Dresdene, Vienoj, Berlyne, Prahoj ir Dūs- 
seldorfe. | Visi nazariečiai, kad ir lavinosi 
Romoj, pasiliko tačiau tikrais vokiečiais, 
ir jų padarai mirga tautiniais motyvais. 
Kaip Italija savo laiku Žžibėjo renesansu, 
Holandija tautine tapyba, taip vokiečiai 
iškilo savo romantika. Ypač vokiškais mo- 
tyvais pasižymėjo Schwind, Richter, Fiih- 
rich, Hess, Rethel ir k. 


Pav. 429, Schnorr: Nibelungenlied. Medžio raižinys. 

kas, 


Parizejus ir Muitinin) 


Pav. 430. Schnorr: 


— - —— 

žeras, 


Gandolfo tvirtovė ir Albano e 


Schnorr: 


Pav. 431. 

Schwind. Moritz von Schwind (1804— 1871) buvo vienas realiausių 
vokiečių romantikų. Visados gero ūpo, poetiškai nusiteikęs, gyvas, lipšnus, mylįs 
gamtą ir savo tautą, apdovanotas lakia fantazija, ir sugebąs atvaizduoti kad ir sunkiau- 
sias temas, jis ryškiausiai tapė tikrovę, nenusidėdamas romantikos idealams. Net 
pasakos jo vaizduose atrodo itin realiai, o ką jau bekalbėti apie gamtos stebuklus, 
čiurlenančius upelius, miškų tylą, samanotas bakužes? Jo Simfonija Mincheno Pina- 
kotekoj tokia natūrali, kad muzikališkai nuteikia kiekvieną žiūrovą. Tolygiai dideliu 
realizmu jis pasižymėjo ir ireskuose. Šv. Elžbieta Vartburgo' pilyje atrodo kaip gyva. 


Pav. 432. Fiūhrich: Marijos Eiga per kalną. 


Richter. Liudvikas Richter (1803—1884) ėjo tuo pačiu ruožtu ir pasi- 
žymėjo tokiu pačiu humoru ir vokišku būdu. Jis iliustravo vidurinio luomo gyvenimą 
taip gyvai, kad ne tik vokiečiai, bet ir svetimtaučiai turi juo gėrėtis. Geriausiai jam 


PE PHP 


sekėsi piešiniai ir akvareliai. - 


Fihrich, gimęs Kratzavoj 1800., bet miręs Vienoje 1876.-m. Mokėsi tapyti pas tėvą, 
paskui Prahos meno mokykloj. 1827. m. persikėlė Romon, bet už dvejų metų grįžo 
Prahon, kur pasiliko iki 1834. m. Pagaliau persikėlė Vienon ir čia buvo pakviestas 
akademijon profesorium. Dėl savo švelnaus būdo ir kilnios širdies jis buvo visų šir- 
dingai mylimas ir aukštai gerbiamas, ir jam mirus, visa Viena apsiliejo ašaromis. 
Fiihrichas buvo apdovanotas gera atminčia, turtinga Iantazija ir genialia vaiz- 
davimo jėga. Jis mėgo dideles formas ir vaizdavo viduramžių dvasioj, bet senovės 

moralę bei tikybą stengėsi pareikšti moderniu būdu. Būdamas labai religingas, pa- 
sirinkdavo daugiausia tikybinių temų. Kaip ir kiti nazariečiai, jis labjausiai mėgo pie- 
šinius.  Monumentalių veikalų paliko nedaug. Vienoje šv. Jono bažnyčioje nutapė 
Kryžiaus Kelią, o Altlerchenfelder šventykloj: Šv. Trejybę, Lozoriaus Prikė- 
limą, Netikintį Tomą, Petrą prie jūros, Ėmauso Mokinius, Angelą 
Sargą ir Paskutinį Teismą. Visi tie paveikslai palieka gilų įspūdį ir teikia daug 
estetinio pasigėrėjimo, bet jų koloritas nevisai patenkina. Tą patį reikia pasakyti ir 
apie kitas jo kompozicijas. Bene geriausis jo rėmų paveikslas buvo Marijos Eiga 
per kalnus (žiūr. pav. 432). Giliai užsimąsčiusi, šv. Panelė žengia pro mišką, 


Pav. 433. Fūhrich: Sūnus vėjavaikis. 


Ją veda angelai, giedodami iš gaidy. Kiti angelai iš viršaus beria jai rožes, kurių 
vieną pakelia šv. Juozapas. Tai graži idilė, žadinanti tikybinius jausmus. Deja, kolo- 
ritas ir čia nekoksai. 

Geriausiai vyko F. piešiniai, kurių sukūrė ištisas serijas. Jųjų Žymiausi bus: 
Tėve Mūsų (9 kartonai), Kristaus Triumfas (11 kartonų), Betliejaus kelias 
(12 kartonų), Prisikėlė (15 kartonų), Sūnus Vėjavaikis (18k.). Pastaruose paveik- 
sluose tapytojas apipavidalina istorinius nuotykius ir prilyginimus naujovės pažiūromis 
(žiūr. pav. 433), 

Hess. Mūncheno mokyklos uolus rėmėjas buvo Heinrich Maria von 
Hess, gimęs Diisseldorie 1798., bet miręs Mūnchene 1863. m. Mokėsi tapyti pas tėvą, 
buvusį vario raižytoją, 1813—17 Mūncheno akademijoj, o 1821—26 Italijoj. 1827—47 

Freskas Mūnchene. 

buvo profesorium Mūncheno akademijoj, o nuo 1849. m. valstybinių rinkinių direkto- 
rium. Romoje, susipažinęs su nazariečiais, jis nedvejodamas pasekė nauja srove ir 
pasiliko jos ištikimiausiu reiškėju. Nors griežtai linkęs į idealizmą, jis tačiau sten- 
gėsi savo figūras tiksliai apibūdinti ir joms teikti individualios tikrovės. Jo koncep- 
cija visados kilni, koloritas šiltas, formos minkštos bei gležnos. Daugiausia pritarimo 
rado jo paveikslai Mūncheno Visų Šventųjų bažnyčioj (žiūr. pav. 434). 
Pažymėtina, kad jis savo tapinius sumaniai pritaikino pastato itališkai bizantiškai 
architektūrai, duodamas jiems aukso toną. Mažiau pavyko Bazilikos paveikslinė 


Pav. 435. Rethel: Mirtis ant barikadų. 


puošmena. Būdamas Italijoj, jis nutapė itin gražių peizažų, iš kurių bene įdomiau- 
sis bus Kampanijos Reginys pas Ponte Nomentano, padėtas Hamburgo meno 
halėj. Neblogiau jam sekėsi ir portretai, ypač Marchesos Florenci ir Vittorios 
Caldoni. 

Deschwanden. Ne mažesniu gabumu pasižymėjo Paul von Deschwan- 
den (1811—1881), gimęs Šveicarijoj. Deja, jis savo dvasios dovanas išeikvojo pro- 
dukcijos nepaprastu gausumu. Per 40 metų jis nutapė daugiau, kaip 2000 paveikslų. 
Reikia vienok stebėtis, kad ta skuba nesulaikė jo estetinio polėkio, ir tarp jo tapiriių 
aptinkame itin gražių kūrinių. 

Rethel. Diūsseldorio stambiaussis šulas buvo Alfred Rethel (1816 — 59), 
Jis mokėsi pas Schadovą, Veittą, Diūsseldorio akademijoj ir Italijoj. Deja, būdamas 
labai menkos sveikatos, negalėjo įsigyti aukštesnio mokslo. Apsirgęs proto liga 1852. m., 
jis greit suvaikėjo ir mirė Dūsseldorie, turėdamas vos 43 metus amžiaus, 

Nors protestantas, buvo tačiau giliai religingas, doras ir rimtas, mėgstąs auk- 
štus, kilnius ir galingus dalykus. Apdovanotas didele tapybine jėga, plačia fantazija 
ir greita koncepcija, jis lengvai surado tinkamą temą ir pareiškė ją dailiomis lytimis. 
Savo paveikslams jam nereikėjo ieškoti turinio poezijoj bei teatre, kandangi rado įį 
beglūdintį savo sielos gilumoj. Jo kompozicijos aiškios ir suprantamos; kad ir pasi- 
žymi dideliu prastumu, vienok keri žiūrėtoją savo didingu mintingumu. Visai trumpos 
meninės karjeros metu (10 metų), jis sukūrė daugiau vertingų tapinių, negu kiti per 
ilgą amžių. 

Jo talentui geriausiai tiko istoriniai paveikslai. Juose aptinkame visą jo 
pajėgumą. Freskai Aacheno rotužėj žavi itin aukštų minčių energija. Jie ryškiai 
atpasakoja Karolio Didžiojo istoriją ir kai kuriuos nuotykius, turinčius ryšių su 
Aachenu. Neblogiau pavyko ir Hanibalo Žygis per Alpes, kuriame vaizdingai 
parodė šiltos Afrikos gyventojų sunkenybes, lipant per sniegu apklotus kalnus. 

Dar laimingesnis buvo Rethel savo Mirties šokių kompozicijose. Per revo- 
liuciją 1848. m. žmonės buvo gerokai apsipratę su mirtimi. Tapytojas bus patsai per- 
gyvenęs jos baisenybes, ir todėl taip vaizdžiai nupiešė jos galią. Apjakinti pavydo, 
keršto, neapykantos bei tuštybės žmonės siunčia pasaulin Mirtį. Beširdė giltinė, ne- 
paisydama luomų skirtumo, guldo visus po savo kojomis: valdovus ir valdinius, tur- 
tuolius ir beturčius, sveikus ir paliegelius. „Ramiai rūkydama pypkę, išpūstu nuo vėjo 
apsiaustu ji joja per laukus ir miestus, pažymėdama kelią lavonais. Kartais ji paduo- 
da kovotojams kardą, kad patys išsižudytų, arba siunčia maištininkus į barikadas 
(žiūr. pav. 435), ir kupina laimėjimo garbės bei ironiškai šypsodama, apžiūri karo 
lauką. Atsitinka, kad jos žmonės išsiilgę laukia. Taip, aukštame bokšte senas var- 
pininkas, sėdėdamas aukštame krėsle su atkalte, snaudžia paskutiniu miegu, iš kurio 
nebepabus ir niekados nebeskambins. Čia mirtis, pagriebusi virvę, pati skambina už 
jo sielą. Taip, ir mirtis esti draugu, kad gyvenimas nebepakeliamas. Savo Mirties šo- 
kius tapytojas įrėžė į mėdį ir plačiai juos išpopuliarino po visą Vokietiją ir užsienyje. 

Romantika sudaro visuotinės meno istorijoj žymią ir gana svarbią meninės 
kūrybos epoką. Nors nuo 1850. m. ima veikti modernizmo srovė, tačiau ji nenustoja 
savo gyvybės ir tęsiasi šalia naujų versmių beveik visą 19. šimtmetį. Buvo tai vidur- 
amžių dvasios renesansas, suteikęs vokiečių tapybai pasaulinės reikšmės. Turime pa- 
žymėti, kad suminėti menininkai yra vos menka romantikų atranka, nes jų skaičius 
buvo išaugęs į legionus. Jų dauguma pasirinko istoriją, literatūrą, tikybą ir pasakas 
savo kūrybos šaltiniu, bet netrūko ir gerų portretininkų, peizažistų, kasdienio gyve- 
nimų vaizduotojų ir linksmai nusiteikusių humoristų. Kai kurie jų kūriniai patapo 
liaudies aukštai branginamu turtu ir iki šios dienos labai populiarūs. Tūkstančiai 
šventųjų paveikslėlių pavidalu jie pildo mūsų knygynų lentynas ir devocionalijų stal- 
čius, atmesdami geroką pelną. Ypač pažymėtini: K. Mūllero Marijos Vainikavimas 
ir šv. Šeima, S. Degero Dangaus Karalienė ir Madona, Fr. Ittenbacho Maria 
Virgo, šv. Seima, Mado „Ego Dilecto“ ir daug kitų. Tik retas vokiečių tapytojas 
griežčiau laikėsi klasikizmo srovės. Iš jų paminėtinas italų kilmės menininkas Bona- 
ventura Genelli, gimęs Berlyne 1798., o miręs Weimare 1868. m. 

Prancūzų tapyba klasikizmo ir romantizmo metu. 


Kai vokiečiai, taip ir prancūzai turėjo savo romantiką, bet ji griežtai skirtinga. 
Kada vokiečiai visą savo dėmesį kreipė į turinį, stengdamies atgaivinti viduram- 
žių dvasią, prancūzai, priešingai, daugiau žiūrėjo į formos grožį bei įspūdingumą. 
Tiesa, ir jie atsisakė nuo akademinės rutinos, tačiau į viduramžius grįžti nemanė. 
Išsilaisvinę iš antikės priklausomybės, naująją erą jie pažymėjo lyčių skaistumu. 


Pav. 436. Ingres: Bertin Vainė. 


Naujos lapybos svarbiausi elementai buvo spalvų spindesys ir gamtos tikrumas 
Klasikistai visai maža tesirūpino tapybiniais efektais. Imdami pavyzdžius iš antikinių 
marmoro tigūrų, jie sukūrė beveik bespalvius paveikslus. Jų idealas buvo linija. 
Romantikai, matydami toj kūryboj vos tuščią, frazę, ėmė kreipti dėmesį i spalvų galią 
bei vaizdingumą. Jų sumetimais dažai ryškiau kalba negu linijų taisyklingumas, ir 
teikia akiai daugiau estetinio pasigėrėjimo. Todėl jų kūriniai pasižymi dideliu spal- 
vingumu ir spindesiu. 

Tolygu vaidmenį jų tapyboj suvaidino gamta. Klasikistų gamta buvo ideali, 
išsvajota, bet negyva. Jų vaizdai, paimti iš žilos senovės, tikrumu pasižymėti nė ne- 
galėjo, o tigūros stokojo realumo ir atrodė kaip aktoriai scenoje, stovį prieš žiūrovus. 
Romantikai gamtą vaizdavo iš gyvų modelių, o tigūras pažymėjo jų individualiais 
savumais. Jų asmens juda, kovoja, pasireiškia aistra bei dramatiškumu. Neretai ap- 


, 

Pav. 437. Orsel: Šv. Martino Vainikavimas.. Freskas Oullins bažnyčioje pas Lyoną. 


tinkame itin kruvinas scenas, kurios žiūrėtoją giliai sujaudina, žadindamos užuojautos 
bei pritarimo, nerimo bei pasipriešinimo jausmus. į 

Turinį savo kūrybai romantikai ėmė iš Prancūžijos istorijos ir kasdienio gyve- 
nimo. Tik retkarčiais pasitaiko ir tikybininai siužetai. Pasakų poezijos prancūzų ta- 
pytojai neatjautė ir todėl jų neiliustravo. Sukilus smurtui prieš akademinį nusistatymą, 
klasikizmas Prancūzijoj beveik visai dingo. Tik vienas Ingres (sk. engr) dar tvirtai 
laikėsi antikės. 

Ingres. Helenizmo ir romantizmo metu beveik visi prancūzų tapytojai 
pakrypo romantikos linkme. Vienintelę išimtį sudarė Jean-Auguste-Dominigue Ingres 
(1780—1867). Vos 17 metų vaikinas įstojo į Davido dirbtuvę, ir čia taip pamėgo klasi- 
kizmą, kad juo sekė iki amžiaus pabaigos. Vienok, tęsdamas savo studijas Romoje, jis 
susipažino su Rafaėlio kūryba, kuri padarė tokį ispūdį į jaunąjį menininką, kad pasekęs 
genialaus urbiniečio stiliumi, kiek tiek nutolo nuo savo pirmojo mokytojo. Todėl jo 
paveiksluose pastebime geroką linkmę į kolorizmą, žymią individualybės išraišką ir 


Pav. 438. Orsel: Patriarkų Karalienė. Freskas Loretos bažnyčioje Paryžiuje. 


tikrovės tikslesnį apibūdinimą. Vis dėlto jo spalvingumas menkokas, blankus ir ne- 
malonus. Jo piešinys, nors minkštas ir šaunus, tačiau nėra be klaidų, 0 grupavimas 
dažnai nevykęs, kadangi figūros statomos viena šalia kitos be jokio suderinimo. 
Technika gana švelni ir rūpestinga, ir jo paveikslai turi porcelianinę išvaizdą. Juos 
lengvai galima būtų perkelti į skulptūrą. Ir nenuostabu, juk tapytojas ėmė pavyzdžių 
iš senovės plastikos. Pav. Oedipas ir Sfinksas Paryžiaus Louvre gyvai atmena 
antikinę skulptūrą. Užtat jo portretai tiksliai apibūdinti ir pilnai atitinka tikrovę 
(žiūr. pav. 436). 

Rafaėlio įtaka labai žymi Liudviko XIII. Apžaduose. Prancūzijos karalius 
aukoja vainiką ir kardą Madonai, kuri bus skolinta iš urbiniečio. Tolygiai putės paim- 
tos iš Rafaėlio paveikslų. 

Daugiausiai pritarimo turėjo jo paveikslas Homero Apoteoza. Dievina- 
mas dainius sėdi prieš graikų templį ant aukšto stilobato. Už jo pastebime Iliados 
ir Odisejos personifikacijas. Ant laiptų stovi bei sėdi senovės ir naujovės poetai. 
Iš augšto nusileidžia genijus ir uždeda Homerui garbės vainiką. Sugrupavimas ir čia 

nekoksai. Stovinčios figūros sugretintos kaip žvakės ant altoriaus. Sutrumpinimų per- 
spektyvos jokios, nors paveikslas buvo skirtas Louvro dangai puošti. 

Su Ingres'o vardu glaudžiausiai surištas Louvro Šaltinis. Visai plika nimfa 
lieja vandenį iš amforos, kurią laiko ant kairės peties. Juodoj reprodukcijoj tigūra 
atrodo kaip marmoro statula, mat tokia švelni ir reljeti jos technika. Šaltinis davė 
pradžią nuogybių salonams, kurie taip įmadejo, kad iki šiai dienai juos sutinkame 
beveik kiekvienoje paveikslų parodoj. 

Pav. 439. Orsel: Karalienė Panų. Freskas Loretos bažn. Paryžiuje. 


Prancūzų nazariečiai. 


Nors prancūzai kitaip suprato romantiką negu vokiečiai, tačiau netrūko meni- 
ninkų, kurie, susipažinę Romoje su nazariečiais, pasukė jų kryptimi. Buvo tai du 
lyoniečiu — Orsel ir Flandrin. 

Orsel. Victor Orsel (1785—1750) gimė Oulins'e pas Lyoną. Mokėsi 
tapyti pas Revoil Lyone ir Gučrin Paryžiuje, bet 1825. m. persikėlė Romon, kur susi- 
pažino su Overbecku ir Veittais, žinomais nazariečiais. Būdamas širdingai dievobai- 
mingas, bet gerbdamas antikę, jis sumanė sutuokti senovę su naujove, arba, kaip pat- 
sai sakė, pakrištyti senovės graikus, imdamas pavyzdžių iš ankstyvojo renesanso. 
Nenuostabu, kad jo stilius gerokai atmena Fra Angelico kūrybą. Jis vaizdavo vien 
tikybinius siužetus. 

Jo pirmykščius darbus aptinkame Lyono muzejuje ir Notre-Dame-de Four- 
viėre bažnyčioje. Žiūr. pav. 437. Paryžiuje jis išpuošė dvi Notre-Dame-de 

Lorette bažnyčios koplyčias monumentaliu stiliumi, sumaniai prisitaikindamas prie 
šventovės architektūros. Jo tigūros pasižymi šventa ramybe ir maloniu kuklumu. 
Ant aukso fono jos atmena pirmųjų krikščionių bažnytinius paveikslus. Savo treskams 
tapytojas vartoja vaško dažus. Žiūr. pav. 438—440. 

Flandrin. Gabesnis ir be abejo veiklesnis už Orsel buvo Jean-Hippo- 
lite Flandrin, gimęs Lyone 1809., bet miręs Romoje 1864. m. Ir jo tapyba 
turėjo grynai religinį pobūdį. Pasimokęs Ingres dirbtuvėj, jis savo studijas baigė 


NA KĄ 

Pav. 440. Orsel: Dangaus Karalienė. Freskas Loretos bažn. Paryžiuje. 


Romoje, kur amžinojo miesto monumentai padarė į jį tokį įspūdį, kad savo teptuką 
pažadėjo šventovių puošmenai. Jo pastangos buvo tokios sekmingos, kad nevienas 
prancūzų menininkų monumentalioj tapyboj su juo lygintis negali. Įsigilinęs į ank- 
styvojo renesanso grožį, jis visomis jėgomis stengėsi jį pritaikinti naujovės nuotaikai 
bei tikybinei dvasiai. Jo specialybė buvo ireskai. Suteikti savo siužetams monumen- 
talios išvaizdos, jis stengėsi juos kuo tiksliausiai nupiešti, bet kolorizuoti jų dorai 
nepajėgė.  Spalvingumo stoka jam neleido susilyginti su renesansistais. 
Flandrin įgarsėjo veiklia bažnyčių dekoracija. Vien Paryžiuje jis išpuošė tris 
dideles bažnyčias vykusiais sienos paveikslais, būtent: St.-Sėverin, St.- Germain -des 
Prės ir St.-Vincent-de-Paul. Pirmoje jis sukūrė vokeletą freskų. St.-Germain bažny- 
čioje aptinkame jau žymiai daugiau jo kūrinių. Chore matome du dideliu paveikslu: 
Kristaus Įjojimas Jerozolimon ir Kristus neša kryžių, o virš arkadų pranašus ir apa- 

štalus. Šventyklos navoje dvejuose iryzuose menininkas atvaizdavo Senojo ir Naujojo 
Įstatymo svarbesnius nuotykius, iš viso 20 paveikslų. Deja, ant neutralaus fono blan- 
kūs paveikslai maža kreipia į save dėmesio. Užtat Senojo Įstatymo figūros virš tryžų 
ryškiai atsimuša nuo aukso fono. Žiūr. pav. 441. ir 443. 


Pav. 441. Flandrin: Patriarkai. Freskas Saint-Germain *des Prės bažn, Paryžiuje. 


St.-Vincent-de-Paul bažnyčioje aptinkame jau tikrus šedevrus. Virš pryša- 
kinės angos šv. Petras skelbia evangeliją Vakarų žemių gyventojams, bet šv. Paulius 
rytiečiams. Nuo jų per. visą bažnyčią eina iryzas su šventųjų eilėmis. Kairėje 


Freskas šv. Vincento bažn. Paryžiuje. 


2. Flandrin: Šventųjų procesija, 


Pav. 44 

matome apaštalus, kankinius, Bažnyčios daktarus, vyskupus ir išpažintojus (žiūr. pav. 442), 
o dešinėj panas, kankines, našles, atgailininkes ir t. t. Šventieji sudalinti grupėmis, 
kurias skiria palmės. Prie didžiojo altoriaus juos pasitinka angelai su vainikais, ir 
veda prie kolosalaus Kristaus atvaizdo. Procesijos gyvai atmena tolygias eisenas 
Ravennos S. Apollinare Nuovo bažnyčioje ir Partenono tryzą Atėnuose. 


Flandrin buvo podraug ir geras portretininkas. Apie tai garsiai liudija Napo- 
leono III. atvaizdas Versalyje. Kaip tapytojas brangino savo darbą, galima spręsti 
iš to, kad vienos ponios portretą atsisakė tapyti už 80,000 frankų. 


Pav. 443, Flandrin: Adomas ir Ieva. Freskas Saint-Germain des Prės bažn. Paryžiuje. 


Scheffer. Prie nazariečių reikia priskaityti ir Ary Schetier, gimęs Dor- 
trechte 1795. bet miręs Argentheuil'e 1858. m. Jis toli gražu negali lygintis su augš- 
čiau minėtais. Jo kūryba pasižymi dideliu sentimentalizmu ir melancholija. Sveikam 
ir energingam žiūrėtojui jo verkšliuojančios tigūros estetinio pasigėrėjimo suteikti 
negali, nors pas savo amžininkus menininkas turėjo nemaža pasisekimo. Žiūr. pav. 444. 


Romantikos korifejai. 
Atsibodus klasikizmui su savo stangiomis figūromis ir idealiais bei išsvajotais 
peizažais, naujoji menininkų karta sumanė grįžti į gyvąjį baroką, imdama pavyzdžių 
iš Rubenso, Rembrandto, Ticijono, Michelangelo, Caravaggio ir gyvos gamtos. Staiga 

blankus koloritas sužibėjo žioruojančiomis spalvomis ir vietoj klasikinės ramybės 
tryško gyvenimas, judesys ir aistra. Naujajai srovėi davė pradžią Gėricault ir Delacroix. 

Gėricault. Theodor Gėricault (sk. žeriko) gimė Rouene 1791., bet 
mirė Paryžiuje 1824. m. Nors mokėsi pas Davidą, tačiau, pabuvojęs Italijoj, griežtai 
atsisakė nuo klasikizmo ir pasukė visai nauja linkme, imdamas siužetus iš tikrovės. 
Savo paveiksli Meduzos Avarija jis galutinai pertraukė ryšius su Davido kryp- 
timi (žiūr. pav. 445). 1816. m. birželio 17. d. prancūzų laivas Meduza, plaukdamas į 

Pav. 444, Ary Schefter: Kristus Ramintojas. 


Senegaliją, pateko ant sėklio. Laivo įgula persikėlė ant sielio ir dvylika dienų klajojo 
po jūrą, nesutikdama pagelbos. Iš 119 žmonių teišliko gyvi vos 15, kada nelaimin- 
gieji išvydo atplaukiantį laivą, kurs katastrofos likučius laimingai išgelbėjo. Nuotykis 
sukėlė didelę sensaciją visoj Prancūzijoj. Tapytojas sugavo momentą, kada nelaimin- 
gieji, pamatę laivą, šaukiasi pagelbos. Kad atvaizdas geriau atatiktų tikrovę, meninin- 
kas nutraukė sielį ir atsidėjęs stebėjo mirštančius ligoninėse. Scena baisi ir abuoja, 
bet natūrali. Paveikslas sukėlė tikrą entuziazmą ir padėjo plėstis romantizmui. Gaila, 
kad tapytojas taip trumpai tegyveno. Be galo mėgdamas arklius, jis nukrito nuo arklio 
ir mirtinai užsimušė. Arkliai buvo jo kūrybos mėgiamoji tema. Gvardistas Pary- 
žiaus Louvre nustebina savo nepaprasta bravūra. Bežiūrint į ji, net plaukai šiaušiasi. 

Pav. 445 Gėricaultt  Meduzos Avarija. Paryžiaus Louvre. 


Pav, 446, Delacroix: Dantė ir Virgilijus Charono laive. Paryžiaus Louvre. 

Delacroix (sk. delakrua). Eugėne Delacroix (1799 —1863) dar labjau 
nutolo nuo klaisikizmo, kad ir buvo klasikisto Gučrino mokinys. Visiškai atsipalai- 
dojęs iš klasikizmo pančių, jis kūrė gyvas, aistringas, dramatiškas scenas, dargi pagy- 
vintas puikia spalvų simfonija. Jo paveiksluose verda ir kunkuliuoja gyvenimas. 
Jau pirmutinis jo kūrinys sukėlė didelio dėmesio. Buvo tai Dantės Valtis iš 
dieviškos komedijos. Vairininkas Phlegias veža Dantę su jo vadovu Virgilijum per 
bradą rūstingųjų, kurie iš pykčio tveriasi valties ir kanda ją dantimis (žiūr. pav. 446). 


Pav. 447, Delacroix: Maroko krantas. 


Persigandęs poetas ištiesia dešinę, tarsi gindamasi, ir glaudžiasi prie vadovo. Dažų 
spalvos savo kontrastu dar padidina šiurpią nuotaiką. Dantė apsisiautęs baltu burnosu 
su juodu kapišonu, bet Virgilijus raudonu apsiaustu. Sumaniu retušu tapytojas suge- 
bėjo išlyginti per didelius kontrastus, suminkštydamas klykiančias spalvas. 

Dar daugiau aistros ir baisybių įdėjo jis į Chioso Skerdynes. Pryšaki- 
niame plane vien tik matome nužudytuosius, badu ir maru mirstančius vyrus, moteris 
ir vaikus, kovojančius su mirtimi, kada turkas, prisirišęs prie arklio uodegos jauną 
graikę, skubiai pabėgą. 2 4 

Nemažiau šiurpias scenas rodo jo Barikadų Kovotojai, Laisvės deivės 
vedami. Bet visus šiurkštumus ir šlykštumus jis mokėjo padengti žavimu koloritu. 
Jo spalvos taip gražiai spindi, kad ir koktūs dalykai gana švelniai atrodo. Tas pa- 
veikslas bus vienas bjauriausių, tačiau puikios spalvos neutralizuoja šlykštųjį vaizdą, 

teikdamas tapybinio grožio įspūdžio. Jame dargi matome visus menininko kūrybos 
savumus: kūnai iškamuoti, draperijos sugniužintos ir sudraikytos, koloritas stipriai 
niuansuotas, beveik drumžlinas, o vaizdas kupinas tragiškos aistros. 

Dar didesniu aistringumu pasižymi Kryžiuočių Įžengimas Konstan- 
tinopolin. Turkų nusiminimas bei išgąstis, tragingos šeimų scenos, didingas nuga- 
lėtojų laikimasi sukelia nerimą, kurį tačiau išlygina malonus ir skaistus koloritas. 

Gabusis tapytojas buvo pakviestas ir svarbiems monumentams puošti. Jis de- 
koravo freskais karališkąją salę Bourbonų palociuje ir penkias jo kopulas, kaip ir 


Pav. 448. H. Vernet: Barjeros Gynimas pas Cliehy. M = 


kopulas Luksemburgo rūmuose. Bet jo puikiausis veikalas buvo Apolono dangos 
dekoracija Louvre. Čia jis atvaizdavo Apoloną, kaip nugalabina slibiną Pitoną. 

Aplankęs Orientą, Delacroix sukūrė nemaža žavių peizažų ir vaizdų iš rytiečių 
gyvenimo, kaip: Algiro moteris, Žydų vestuves ir daug kitų. Afrikos pei- 
zažai, tarp kurių ypač paminėtinas Maroko kraštas (žiūr. pav. 447) keri savo 
puikia ir turtinga gamta, pagyvinta aistringu žmonių staiažu. 

Pagaliau talentingasis tapytojas išmėgino savo jėgas ir sakralinėj vaizdyboj. 
Paryžiaus St.-Sulpice bažnyčios koplyčioj jis nutapė šv. Mykolo kovą su Luci- 
feru, Heliodoro Išvaikymą iš templio ir Jokūbo Grumtynes su 
angelu. Reikia stačiai stebėtis, kad silpnos sveikatos menininkas sugebėjo nuveikti 
tiek daug ir tokių didelių darbų. Jis paliko apie 2000 paveikslų ir 6000 piešinių. 
Deja, jo amžininkai nemokėjo jo kaip reikiant įvertinti. Tik jo kūrinių paroda 1885. m. 
iškėlė jį ant tinkamo pjedestalo. 


2 

Tapytojai istorikai. 


Prancūzijos karalius Liudvikas Filipas sumanė atnaujinti Versalio pilį ir išpuošti 
istoriniais paveikslais. Tuo tikslu jis sutraukė ten visus tapinius, turinčius ryšių 
su Prancūzijos istorija ir papildyti juos naujais, aukodamas iš sovo privačios kasos 
15 milijonų frankų. Darbą pavedė tapytojams Vernet ir Delaroche. 

Vernet. Horace Vernet (1789—1863) buvo kilęs iš garsios menininkų 
šeimos. Jo tėvas buvo karo ir žanro, o senelis jūros tapytojas. Horace iš pat ma- 
žens parodė didelių tapybinių gabumų. Piešė ir tapė portretus, žanrinius vaizdus ir 


Pav. 449. Delaroche: Cromwell atidaro Karolio I. karstą. Petrapilyje. 


jūrą, peizažus ir tikybinius paveikslus. Vėliau išgarsino Napoleono žygius, Bourbonų 
ir Orleanų gimines. Dėl savo nepaprasto veiklumo buvo pakviestas Romon į pran- 
cūzų akademiją, kur patapo jos direktorium (1828—1835). Caras Nikalojus I. jį pak- 
vietė Rusijon ir uždavė nutapyti turkų ir lenkų karų epizodus. Pagaliau Liudvikas 
Filipas pavedė jam Versalio pilies istorinę puošmeną. Ir neapsivylė. Talentingas 
menininkas kaip tik mokėjo patenkinti valdovo tuštybę. Jo kūryba visados pasižy- 
mėjo skaisčia prancūziška elegancija. Šaunus piešinys, spalvų blizgesys, graži kom- 
pozicija žavėte žavėjo elegantiškai nusiteikusius prancūzus. Motyvus savo tapiniams 
„ veiklusis menininkas ėmėsi ne tik iš tėvynės, bet ir Italijos, Ispanijos, Afrikos ir Ru- 
sijos. Jis atvaizdavo Napoleono žygius „Egipte ir Europoj iki pat Maskvos. Jo tapi- 
niai beveik nesuskaitomi ir neretai turi milžinišką formatą. Itin sąmojingai vienas 


HELENIZMO IR ROMANTIKOS TAPYBA 423 


karikatūristas pasodino jį ant šuoliais bėgančio arklio su teptuku rankoje. Toje kari- 
katūroj glūdi nemaža doza tiesos. Jo paveikslas Smalos Paėmimas turi dau- 
giau, kaip 100 kvadratinių metrų dydžio. Čia tikrai ne pro šalį būtų pabalnotas arklys, 


Pav 451. Delaroche: Hercogo Guizo Nužudymas. 


kadangi iš vietos jo apžiūrėti nė neįmanoma. Kad toks grabnumas negalėjo visuomet 
reikštis minčių gilumu, suprantama savaime. Todėl jo paveiksluose pastebima didelis 
paviršutinumas bei improvizavimas. 

Gautier. 


Raižė 


kalno išsiskirsto į pasaulį skelbti evangelijos. 


Apaštalai nuo Kalvarijos 


2. Gleyre: 


Pav. 45 

Delaroche. Paul Delaroche (1797—1850), H. Vernet žentas, mokėsi 
tapyti pas Gros Paryžiuje, bet greit pasidarė savarankiškas. Jis mėgo jaudinančias 
scenas, pagrįstas šiurpia nuotaika. Tačiau, vengdamas bauginančių vaizdų bei tra- 
gingų reiškinių, jis mokėjo pasirinkti momentą prieš ir po katastrofos. Nežiūrint to, 
istorines scenas jis tapė gana tiksliai. Vietovės, kosiiumai ir visa aplinka visados 
pasireiškia realiai, ir žavi savo puikiu koloritu. Nenuostabu, kad jo kūriniai pas am- 
žininkus turėjo didelio pasisekimo. 


Pav. 453, Robert: Pjovikai. 


Iš jo tapinių ypač paminėtina: Karalienės Elžbietos Mirtis Louvre, 
Gromwell atidaro Karolio I. sarkofagą Nimes'e, (žiūr. pav. 449) Edvardo 
Vaikai Louvre (žiūr. pav. 450) ir Nužudymas Guizos Hercogo Blois pilyje 
(žiūr. pav. 451). Kaip žinoma karaliaus Edvardo vaikai buvo nugalabinti papirktų 
žmogžudžių. Menininkas, vengdamas kautynių šlykštumo, atvaizdavo sceną prieš 
baisų nuotykį, bet žiūrėtojas lengvai nujaučia katastrofą. Nekalti vaikučiai mirties 
akivaizdoj bailiai glaudžiasi prie vienas antro, o šunelis jau tikrai užuodžia kraugerius. 
Hercogo patalpos nupieštos taip tiksliai, kad netrūksta nevienos smulkmenos. Tam 
pasiekti tapytojas pirma. nutraukė kambario kopiją ir pagal ją padarė modelį, į kurį 
įstatė vaško tigiras. 

Garsiausis Delaroche'o paveikslas buvo freskas egzamenų salėje Ecole des 
beaux-arts rūmuose, pavadintas Hėmicycle. Salė pasibaigia pusapskrita apsida (hėmi- 
cycle). Čia ant sienos menininkas nutapė milžinišką paveikslą (15--4,5 m), vaizduo- 
jantį prizų padalinimą menininkams. Viduryje matome Iktinoną, Fidiją ir Apelesą. 
Šalia jų stovi graikų romėnų, viduramžių ir renesanso meno personitikacijos. Nuo 

viršutinio laipto meno genijus sviedžia vainikus. Apačioj stovi meno herojai iki 17. 
amžiaus. Nors tapinys nepasižymi vieningumu, tačiau savo gražiomis grupėmis teikia 
nemaža pasigėrėjimo. 

Iš kitų istorikų tapytojų paminėtina: Benouville (1859), Couder (11873), 
Gleyre (j1874), nutapęs įdomų Apaštalų paveikslą (žiūr. pav. 452), Jacguand 
(;1878), Cogniet (+1880), Izabey (1885), Ratiet (1860) ir k. 


Žanristai ir peizažistai. 


Robert. Louis-Leopold Robert (1794—1835), Davido mokinys, buvo 
klasiško žanro korifėjus. Būdamas Italijoj, jis pastebėjo, kad italai turi nemaža seno- 
vės romėnų kilnumo ir didybės. Linkęs į žanrą, jis sumanė pavaizduoti jų kasdienį 
gyvenimą, imdamas siužetus iš plešikų, banditų, piemenų, žvejų, lazaronių ir sodiečių 
gyvenimo. Kad tie visi tipai nieko bendro neturėjo su senovės herojais, to jis suprasti 
nenorėjo. Vis dėlto kai kurie jo paveikslai teikia gana malonaus pasigėrėjimo, kaip pav. 
Pjovikai (žiūr. pav. 453). Pabaigę darbą Pontaus klampynėj, jie linksmai grįžta 
namo, visai užmiršę sunkų vargą. Linksma nuotaika, vaizdingi kostiumai ir žioruojan- 
čios spalvos patinka taip gerai klasikams, kaip ir romantikams. 

Tas keistas žanras rado daug pasekėjų. Iš jų ypač paminėtina: Jean-Victor 
Schnetz (11870), Antoine Hebert; Alexandre Decamps (į1860), Prosper 
Marilhat (1811—1847) ir k. Pastarieji ėmė motyvus iš Oriento, ypač iš Egipto. | 

Deja, klasiški peizažai mirė mažakraujystės liga. Vietoj išsvajotų klasiškų 
vaizdų romantikai ėmė vaizduoti savo apylinkės reginius. Jų pionieriai buvo: Geor- 
ges Michel (1763—1843)) Camille Flers (1802 — 1869), Theodore Gudin 
(1880) ir k. Jų didžiausis nuopelnas, buvo, kad davė pradžią naujai prancūzų kū- 
rybai, kuri 19. amžiaus antroj pusėj pasiekė savo zenitą. 


Belgijos tapyba klasikizmo ir romantikos laikais. 


Belgijos tapytojai įkandin sekė prancūzais. Davidui persikėlus Belgijon, čia 
prasiplėtė klasiška srovė. Jos reiškėjai buvo Davido mokiniai Francois-Joseph 
Navez (j1808) ir Matthys Ignatius van Brėe (1786—1871). Tačiau įsigijus 
Belgijai nepriklausomybę 1831. m., pasikeitė ir jos kūryba. Šaltas klasikizmas nebe- 
patenkino romantiškai nusiteikusių Belgijos tapytojų ir jie pakrypo nauja linkme, ge- 
riau atatinkančia jų nuotaiką. Belgijos romantikos žymiausi atstovai buvo: Gustav 
Wappers (Werifo Burmistras), Nicaise de Keyser (Mūšis pas Courtrai), Louis 
Gallait (Karolio V. Atsisakymas nuo sosto) ir Edouard de Briefve (Niderlandų 
Kopromisas). L 4 

Netrūko ir nazariėčių, ėmusių pavyzdžių iš Overbecko ir Corneliaus. Jų žy- 
miausi buvo Gotttried Guffens (1825 — 1879), Jan Swerts (1825—1879) ir 
Hendryk Leys (1815—1869). 

Tačiau visų garsiausis belgų tapytojas buvo Antoine-Joseph Wiertz 
(1806—1865). Buvo tai savotiškas žmogus ir keistas tapytojas. Plačių mostų, lakios 
iantazijos ir didingų idėjų menininkas visomis jėgomis stengėsi nustebinti pasaulį 

naujomis formomis ir dar negirdėtais sumanymais. Kadangi jo teptukas: neįstengė 
įkūnyti tų įgaidu, jis pasiryžo savo galingas mintis išreikšti kolosalaus dydžio paveik- 
sluose. Jo tapinys Kristaus Triumtas turi 6 m aukščio ir 11 m pločio, o Gol- 
gota 9 m aukščio. Tokiems paveikslams 
patalpinti buvo reikalingos tam tikros pa- 
talpos. Todėl Belgijos valdžia, didžiai ver 
tindama jo talentą, sutiko pastatyti Brūssely 
milžinišką dirbtuvę ta sąlyga, kad jo paveik- 
slai pereitų į valstybės nuosavybę. Dabar 
ji pertaisyta į Wertzo muzejų. 

Wiertz mokėsi tapyti Antverpene 
ir Italijoj. Į jo kūrybą didžiausios įtakos 
turėjo Michelangelo, Tintoretto ir Rubens, 
Pirmasis veikė į jį savo galingais judesių 
motyvais, antrasis modeliavimo didingumu, 
o trečiasis lepių kūnų ir storų raumenų 
atvaizdais. Tų trijų genijų tapybos savu- 
mus dažniausiai aptinkame pas Wiertzą. 
Tačiau jo tapiniuose pastebime ir neabejo- 
tiną savarankiškumą, ypač kada jis norėjo 
pareikšti savo idėjas apie visuotinę meilę ir 
pasaulio susibičiuliavimą, amžiną taiką ir 
-dvasios galią. Tokią tendenciją rodo pav. 
Partijos prieš Kristų (žiūr. pav. 454). 
Išganytojas, matydamas partijų kovas, užsi- 
dengia viena ranka akis, bet antra reiškia 
didžiausį pasibjaurėjimą. Tolygiai Badas, Pav. 454. Wiertz: Kristus ir Partijos. 
Beprotystė, Nusikaltimas (motina 
verda savo vaiko kūną badui raminti) yra tos tendencijos ne visai džiuginą reiškiniai. 

Anglu tapyba klasikizmo ir romantikos laikais. 


Prancūzijos menas turėjo didelės įtakos ir į Anglijos tapybą, tačiau anglai pa- 
siliko ištikimi savo tautiniam būdui ir ugdė tik tas meno šakas, kurios geriau atatiko 
jų tautinius sumetimus. 

Kaip tik tuo laiku pabudo tautinis susipratimas. Pilietiškas ir šeimos gyvenimas 
įsigijo ypatingos reikšmės. Visa, kas angliška buvo gražu ir pageidaujama. Net liau- 
dies pasilinksminimai ir iškilmės kerėjo menininkus ' ir buvo uoliai vaizduojami. Tuo 
būdu tautinis žanras atsistojo pirmoj vietoj. 

Šalia žanro sekmingai vystėsi ir peizažų tapyba. Anglijos reginiai su 
savo puikiais kalnais ir šlaitais, žali slėniai ir sidabrinės upės, tamsūs miškai ir puto- 
janti jūra davė itin gražių motyvų tautiškai nusiteikusiems tapytojams. Imta vaizduoti 
peizažai tiesiog iš gamtos, o ne iš atminties uždarytuose dirbtuvėse. Tikriau atvaiz- 
duoti gamtai anglai įvedė naują akvarelių (vandens dažų) techniką. Tai buvo 

didžiausis jų nuopelnas tapybos srityje. Ji visai lengva ir duoda geriausių rezultatų. 
Vandens dažai permatomi ir todėl pro juos ryškiai prasimuša šviesus popieriaus fonas, 
Atvaizduoti feeriniems debesų niuansams, šviesos virpėjimams, oro audiniams ryto bei 
vakaro sambrėškoj, skystiems miglos klojiniams akvarelė draugiau patarnavo negu 
geriausi alyvos dažai. Ta anglų koncepcija turėjo didelės įtakos ir į kontinento tapybą, 
praskindama kelią impresionizmui, kurs pereito amžiaus antroje pusėje taip buvo įma- 
dėjęs visame pasaulyje. 

Apie anglų romantiką dar netenka kalbėti, kadangi ji Anglijoj žymiai vėliau 
pasirodė. Walter Scott'o (1771—1832) kilni poezija ir romanai turėjo dar ilgai laukti 
savo iliustratorių. 

Iš daugelio anglų žanristų bei peizažistų ypač paminėtina: Wilkie, Constable 
ir Turner. 

Wilkie, Angliško žanro pionierius buvo Sir David Wilkie (1785—1841), 
Jis ilgą laiką išimtinai užsiėmė žanru. Vos 1825. m., atlikęs kelionę po kontinentą, 
pakrypo į romantizmą, tapydamas banditus, klajūnus, vienuolius ir istorinius nuotykius. 
Iš jo žanrinių paveikslų ypač paminėtina: Kaimo Politikai, Gūžynės, Kor- 
tininkai ir Aklasis Smuikininkas. 

Constable Angliškų peizažų pirmtakūnas buvo John Constable 
(1776—1837). Lankydamas įvairias galerijas, jis pastebėjo, kad anglų, holandų ir pran- 
cūzų peizažai neatitinka tikrovės. Jie Žavi gražiais motyvais, tinkamu piešiniu ir 
maloniu koloritu, bet gamtoj tokių visai nematome, Čia viskas žaliuoja, žydi, oras | 
audžia šviesos tinklus, o erdvėje plaukia spalvingi debesiai, bet galerijose tematome 
rudą galerijos toną. Jokių šviesos, oro bei rūko efektų nepastebime. Todėl jis sumanė 
gamtą vaizduoti iš gyvos gamtos saulės šviesoje. Tai buvo naujiena, kurios amžinin- 
kai suprasti nenorėjo, bet C. to nepaisė. Jis tapė būsimai kartai, kuri pagaliau tei- 
singai įvertino jo pastangas. Iš jo peizažų ypač paminėtina: Stour'o Malūnas, 
Laumės Juosta, Rugienos, Pieninė ir Ferma. 


Turner. Kaip Constable daugiausia kreipė dėmesio į žemę, taip Joseph 
Mallord William Turner (sk. tėrner) į atmosferą ir šviesą. Jis gimė ir mirė 
Londone (1775—1851). Jo tėvas buvo barzdaskutys. Savo tapybinėj karjeroj jis per- 
gyveno tris sroves. Iš pradžių jis sekė holandais, paskiau prancūzu Claude Lorrain, 
pagaliau kūrė savarankiškai. Savo idealu jis pasirinko šviesą su jos tūkstanteriopais 
niuansais — šviesą be ūksmės ir kontrastų. Jo paleta davė ryškias, nemaišytas spal- 
vas: purpurinę, mėlyną ir oranžinę. Linijų jo tapiniuose beveik nepastebima. Jas pa- 
keitė šviesos niuansai. Šviesos spindesys plečiasi per visą paveikslą iki pat rėmų. 
Todėl lyguma, jūra ir tolimiausi perspektyva geriausiai tiko jo teptukui. Šviesos ma- 
gija teikė jam tinkamiausių motyvų. Migla, rūkas, garas ir kiti, vengiami kitų tapytojų 
elementai, išėjo iš po jo teptuko puikiausiais vaizdais. Tai rodo pav. jo Traukinys 
Londono galerijoj. Aukštu pylimu bėga gausiai apšviestas traukinys. Lietus lyja 
čiurkšliais. Lokomotiva pučia dūmus ir leidžia garus. Visa apylinkė apsiklojo var- 
giai permatomu rūku, pridengiančiu žemę, vandenį ir pylimą. Nė vienas kitas meni- 
ninkas nebūtų pasirinkęs tokio siužeto, bet Turner padarė iš jo stebuklą. Panašų 
vaizdą jūroje teikia Garlaivis Pūgoje. Čia tematai kažkokį chaosą, ir, vos ge- 
rai įsižiūrėjęs, tegali įspėti laivą suvilnintoj jūroj. Kiek ryškiau apipavidalintas laivas 

Sir David Wilkie Laidotuvėse, bet ir čia dūmai ir rūkas dominuoja. Geriau- 
siai apibūdina Turnero stilių Odisejaus ir Polifemo paveikslas. Žioruojanti 
šviesa ir neaiški laivo siluetė kaip tik pabrėžia savotiškojo meninko pakraipą. 

Tapytojo amžininkai įo trečiojo periodo paveikslų beveik nesuprato, o kritikai 
jų kūrėją pavadino bepročiu, bet nūnai jis laikoma didžiausiu paletos maestru. 

Deja, ne visus savo iantastiškus tapinius tas savotiškas meninkas sugebėjo 
pritaikinti tikrovei. Po jo mirties rasta 21 nepabaigtas paveikslas. Jų rėikšmės nė 
įspėti neįstengiama. 


Lietuvos tapyba klasikizmo ir romantikos laikais. 


Iki XIX. šimtmečio Lietuvoje meno reikalus atlikdavo svetimšaliai, bel su kla- 
sikizmu ir romantika atsirado ir savieji menininkai. Vilniaus universitetas, patapęs 
žymiu mokslo židiniu, sutraukė iš viso krašto mokslo jėgas bei aspirantus. Aukštoji 
mokykla ilgainiui savo pašvaiste pasiekė net tolimiausius Lietuvos užkampius. Su mok- 
slu pakilo ir menas. Šalia svetimtaučių meninkų pasirodė ir savieji. Lauras Stoka, 
baudžiauninko sūnus, su dideliu pasisekimu klasikinėmis lytimis restauruoja šv. Stani- 
slavo katedrą Vilniuje (žiūr. pav. 452— 453 arch. tom), baigia Verkių pilies statybą, 
stato Aušros vartų kolonadą, puošia rotužės frontą, stato vyskupo rūmus (žiūr. pav. 
356—359 arch. t), Smuglevičius piešia senojo Vilniaus griuvėsius; Przybyl- 
skis tapo Vilniaus vaizdus, Dobužinskis Tilto gatvę ir šv. Jurgio bažnyčią, 
pilies gatvelę, Boguckis šv. Mikalojaus banyčią, Vilčinskis prancūzų kariuo- 
menės nelaimingą pagrįžimą iš Maskvos ir įdomesnius Vilniaus pastatus, Romeris 
vaizduoja Pranciškonų bažnyčią, Zaleskis Aušros vartus, Šemešys portretuoja 
mūsų bajorus ir t. t. Ą 

Šalia lietuvių menininkų randama ir svetimšalių, vaizduojančių lietuviškus siu- 
žetus, kaip: Jeneris (Gražinė), Lesser (Gedimino sapnas), Andriolli (Vilniaus 
Įkūrimas), Simmler (Jadvygos Priesaika) ir k. Žiūr. pav. 609, 610, 614, 615, 616, 
617 vaizd. I. d. 

Dažnai sunku nustatyti menininko tautybė. Po Liublyno Unijos Lietuvos 
bajorija galutinai sulenkėjo, o ex-lietuviai pavadino save lenkais—gente lituani, natione 
poloni. Negana, to, jie pasistengė sulenkinti savo dvarbernius ir miestiečius. Ta ne- 
lemta propaganda tęsėsi iki pat didžiojo karo. Pagaliau, pasidarius lėnku, reikėjo pa- 
keisti lietuvišką pavardę, bent prikabinti jai lenkišką galūnę. Tuo būdu Stoka virto 
Gucevičiu, Strazdelis — Drozdovskiu, Valančius — Volončevskiu, Mačiulis — Maculevičiu 
ir t. tt Ta metatortoza taip buvo įmadėjusi, kad ir susipratę lietuviai, verčiami aplin- 
kybių, jai lengvai pasidavė. Deja, netrūko ir tokių, kurie įkalbėję sau ir kitiems savo 
lenkų kilmę, pasidarė tikrais endekais ir lietuvių didžiausiais priešais. Pasakyk Pane- 
vėžio, Kėdainių ar Vilkijos vadinamajam lenkui, kad jis lietuvis, o sukelsi tikrą pra- 
garą. Jis unguibus et rostro kratysis lietuvybe.ir įrodinės ant delno, kad jo bočiai 
kilę iš Varšuvos bei Krokuvos, nors niekados nėra peržengę Kauno gubernijos ribų, 
o kalba tokiu makaronizmu, kad net ausis reikia užsikišti, ir patys lenkai bjaurisi 
„Žmudzkim dialektem“. | 

Menininkų tautybės problema visai nelengva išspręsti. Negalėdami pragyventi 
provincijoj, jie turi ieškoti užsakymų sostinėse bei didesniuose miestuose. Čia jų nie- 
kas neklausia, kurios jie tautybės, ir ilgainiui jie pasidaro kosmopolitais. Mūsų me- 
nininkai turėjo persikelti į Varšuvą, Krokuvą ir kitus didmiesčius, ir pagaliau nutauto. 
Ubi bene, ibi patria. Įsigilindami į menininkų geneologiją, mes aptiksime, kad nevie- 
nas lenkų tapytojas yra buvęs lietuvių kilmės. Taip, Mateiko, gimęs Krokuvoj 1838. m., 
bus Lietuvos emigranto sūnus, o Moniuško, garsusis kompozitorius, parašęs 13 operų, 
bus greičiau lietuvis negu lenkas — gente lituanus, natione polonus. Jis ir gimė buv. 
Minsko gubernijoj (1820). Minsko lenkai iki šiolei vadina save „litvinais“, o lietu- 
vius „žŽmudzinais“. 


Pav. 455. Przybylskis: Vilniaus vaizdas iš Paplavų pusės. 


Bet meno istorininkui ne taip jau svarbu nustatyti menininko tautybę. Jam 
labjau rūpi jo kūrybinis pajėgumas. Ne tiek įdomu, kas buvo menininkas, kiek jo 
kūrybinė veikla. 

Lietuvos tapytojai, neturėdami savo meninių tradicijų, studijavę užsienyje, ypač 
Miinchene, pilnai pasidavė Vakarų Europos įtakai: Todėl kalbamojo periodo tapyba 
beveik niekuo nesiskiria nuo pasaulinių srovių ir apie lietuvišką meną kalbėti dar 
netenka. Jų didžiausis nuopelnas tėvynei buvo mūsų pastatų atvaizdai, turį nemaža 
archeologinės reikšmės. | 

Przybylskis paliko mums keletą gražių Vilniaus miesto reginių, iš kurių 
ypač paminėtina: Vilniaus vaizdas iš Paplavų pusės, Gedimino 
pilies griuvėsiai, Neris ir Aukštoji pilis iš Antakalnio pusės. 

Jo piešiniai pasižymi dideliu, beveik fotografišku tikslumu ir pagyvinti tinkamu stafažu, 
duodančiu supratimą apie senovės madas bei papročius (žiūr. pav. 455). Ten važiuoja 
ponai ketveria arklių, čia joja kavalierius su panele, o paskui juos seka raitas tarnas. 
Upėje maudosi vasarotojai, o užpakaliniame plane pasikelia puikiosios musų sostinės 
šventovės. Kalnai, sodai, alėjos ir: laiptai dar pagražina ir taip jau puikų vaizdą. 

Vilčinskis džiugina mus savo spalvotais piešiniais. Ir jis ėmė siužetus 
iš Gedimino puikiojo miesto. Jo paveikslai dar ryškiau atpasakoja vilniečių kasdienį 
gyvenimą XIX. amžiaus pradžioje ir tiksliai nupiešia mūsų sostinės svarbesnius nuo- 
tykius, bet jų koloritas rodo klasikizmo neigiamas ypatybes. 

Napoleono didžiosios armijos liekanos Rotužės aikštėje teikia 
gana liūdno ir giliai jaudinančio vaizdo. Kokia tragika! Nenugalimi kariai, sutinkami 
visame pasaulyje su pergalės palmėmis, grįžta iš Maskvos nusimynę, nuvargę, sušalę, 
susitraukę, vos gyvi, nuklodami kelią lavonais. Čia guli pastipę arkliai, ten miršta 
kariai ant šalto sniego, metę kardus ir šautuvus, kuriais tiek nugalėjo priešų, 0 ir 
gyviesiems mirtis ant nosies. Aukštai jau skraido juodvarniai, tikėdamies skanaus 
grobio. Rotužės klasikinis portalas savo šaltomis lytimis dar sustiprina ir taip jau 
baisų ir šiurpų vaizdą. 

< Visai kitą įspūdį palieka šv. Jono bažnyčia ir Universiteto kiemas 
(žiūr. pav. 456.). Čia virpa aukštosios mokyklos gyvenimas poilsio metu. Čia matome 
rimtus profesorius ir linskmus studentus. Vieni šnekasi, disputuoja, sprendžia sunkias 
problemas, kiti žaidžia bei krečia juokus. Visų kostiumai keri savo vaizdingumu, o 
architektūra žavi savo puikiomis ir turtingomis lytimis. 

Tolygiai atvaizduota šv. Stanislavo katedra. Tai Stokos arba Gucevi- 
čiaus šedevras. Atvaizde netrūksta nė mažiausio detalio. Dabartiniai fotografai su 
pavydu tegali žiūrėti į tą tikslųjį piešinį. Nemažiau mus domina paveikslo staiažas. 
Prieš žiūrėtojo akis atgimsta seniai miręs pasaulis. Kokių tada būta pakinklų, kokio 
prabangų pomėgio ir apdarų grožio! 

Bernardinų bažnyčioje mažiau matome gyvybės, bet čia šventykla, 
Aukščiausiojo Dievo namai. - Čia valdo šventa tyla ir susikaupimas. Tik uolus ber- 
nardinas teikia patarimų tėvui, susirūpinusiam savo sūnaus auklėjimu. 

Vilčinskio paveiksluose norėtųsi matyti daugiau tapybinio spalvingumo. Bet ir 
visoj Europoj kalbamas periodas buvo bespalvis. Klasikininkai, imdami pavyzdžių iš 
antikės balto marmoro figūrų, spalvingumu pasižymėti negalėjo, o romantikai savo 
idealu laikė liniją, mažai tekreipdami dėmesio į spalvas. Ir Vilčinskis buvo savo laiko 
sūnus. Patsai Overbeckas nebūtų jam priekaištų padaręs. 

Populiariausis lietuvis tapytojas buvo be abejo Pranciškus Smuglevičius. 
Visi vilniečiai jį gerai pažinojo. Deja, ir jis stovėjo savo periodo įtakoj. Linija buvo 
jo kūrybos alia ir omega. Varsos jam maž terūpėjo ir jis jas vartojo gana neveikliai- 
Buvo tai klasikizmo ir romantikos nelemta pasėka. Bet ir Overbeckas ir Cornelius 
ne kitaip tapė. Smuglevičiaus mėgiamoji tema buvo architektūros griuvėsiai be gyvų 
būtybių stafažo. Tik retkarčiais aptinkame šalia jų kai kurių tigūrų siluetes. Apibū- 
dinti žmones jam dargi nevyko. Pavyzdžiui, jo akvarelėj Jono Kazimiero Abdi- 
kacija (žiūr. pav. 457) apsireiškia tikslios charakteristikos stoka. Tokį svarbų istori- 
jos įvyku apibūdino vien rankų mostais. Susirinkusio senato tizionomijose tema- 
tome nuobodumą ir nuovargį, kokį rodo teisėjai po ilgo posėdžio. Užtat kostiumai 

nupiešti itin tiksliai ir rūpestingai. Mostas karaliaus, atsisakančio nuo abiejų jungti- 
nių valstybių karūnų irgi natūralus, bet veidas be prasmės. 

Aplamai kalbant apie Smuglevičiaus meninę kūrybą, reikia pažymėti, kad ji turi 
daugiau archeologinės negu estetinės vertės. Be jo piešinių, nugriovus Žemosios 


Pav. 457. Pr. Smuglevičius: Jono Kazimiero atsisakymas nuo sosto. 


pilies liekanas ir miesto angas, dabar neturėtum nė supratimo apie jų architektūrą, o 
ji tikrai verta dėmesio (žiūr. pav. 458 ir 473,—476 vaizd. I. dal.). 

Žymiai didesniu tapybiškumu pasižymėjo Dobužinskas. Jo kūriniai tai 
me varsoti piešiniai, bet tikri tapiniai, įkvepią žiūrėtoją senojo Vilniaus dvasia bei 

miestiečių kasdiene nuotaika. Tilto Gatvė ir Pilies Gatvelė atmena mūsų so- 
stinės pakraščių kuklų gyvenimą. 

Įdomiausią senojo Vilniaus vaizdą nupiešė Rossi. Jame matome dabartinės 
katedros galą ir Žemąją pilį savo pirmykščioj išvaizdoj (žiūr. pav. 459). Čia dar 
viskas tebestovi savo vietoj, net portalas ir senieji bokštai. Čia vaizdžiai pasirodo 
didmiesčio judėjimas ir senieji papročiai. Kairėje pastebime puikią karietą, bet deši- 
nėj vojažerių sunkų vežimą, pakinkytą ketverta arklių. Nekaip, provincijalai bus 
atvykę sostinėn pasilinksminti. Kaip matai, biznieriai jau tariasi, kokias prekes jiems 
įpiršti, o varguoliai slenka prie turtingų ponų ko nors išmelsti savo skurdui paleng- 
vinti. Bet čia Lietuvos didžiojo kunigaikščio pilis, čia ir rūmiečiu gyvenimas pasi- 


Pav, 458. Pr. Smuglevičius: Vilniaus Žemosios pilies griuvėsiai. 


reiškia gyvu tempu. Tokius elegantiškus raitelius ant šaunių rasinių pur-sang arklių 
tik aukščiausių luomų sluoksniuose tenka matyti. 

Bendrą ir tikrai žavų Vilniaus vaizdą patiekę mums Andriolli. Reikia pri- 
pažinti, kad Andriolli buvo pasaulinio masto menininkas. Jo tėvas atvyko iš Italijos 
ir pasiliko pas mus gyventi. Sūnus, pabaigęs Petrapilio meno. akademiją, klajojo ilgą 
laiką po Rusiją, o pagaliau apsigyveno mūsų krašte. Jo paveikslai Kauno katedroj 
ir Mickevičiaus poemų iliustracijos yra vertingas indėlis mūsų meno istorijoj. Numa- 
nus tapytojas visados mokėjo sugauti tinkamą momentą, iš kurio galima spręsti apie 
tai, kas jau įvyko ir kas dar turi būti. Romantikas iš Dievo malonės, jis gali drąsiai 
lygintis su Overbecku ir Cornelium. Baladų iliustracijos, viduramžių siužetai, šventųjų 
paveikslai (Kauno katedroj) jam vyksta vienodai gerai, kandangi jis savo fantazijoj 
pergyveno ir matė visas tas scenas bei tipus, kuriuos taip maestriškai atvaizdavo jo 

teptukas. Mums jau teko kalbėti apie jo vaizdus iš Lietuvos viduramžių: Vilniaus 
Įkūrimą, Valterį ir Kanklininką, Konradą Vallenrodą ir Vytautą, Kon- 
rado Išpažintį (žiūr. vaizd. I. d. pav. 610, 615, 616 ir 617). 

Čia dar paminėsime Lietuvos bajorų tipą. Ponas Tvardauskas, didelis 
smaguriautojas bei rijūnas, pardavė savo sielą šetonui ir pasižadėjo ją jam atiduoti 
Romoje. Kartą, lėbaudamas smuklėj, savo taurės dugne jis staiga pamatė šetoną. 
Kaip matai, kipšas iššoko iš taurės ir, atsistojęs ant grindos, išaugo į Metistofelį. 
„A, ponas Tvardauske, dabar aš tave sugavau. Pasižadėjai man už dvejų metu ati- 
duoti savo sielą Romoje, o šitai jau praslinko septyneri metai, o tu dar nė manai 
vykti į amžinąjį miestą. Bet dabar papuolei į kilpą. Ta smuklė kaip tik vadinasi 


Pav. 459, Rossi: Vilniaus Žemoji pilis ir katedra. 


Roma. Taigi atiduok man sielą. Žiūrėk, ant šios jaučio odos pasirašei kontraktą. 
Visi šetonai gali tai paliudyti.“ Bajoras persigando ir mėgino išsprukti pro duris, bet 
metisto pastojo jam kelią. Vis dėlto šlekta nenusiminė ir drąsiai, įręmęs ranką į šoną, 
atkirto nelabajam: „Taip, pasirašiau, bet ir tu pasirašei, pasižadėdamas išpildyti tris 
mano norus, kol paimsi mano sielą“. „Gerai, atsako šetonas, pasakyk ko nori! Pirma, 
tu man pabalnosi tą arklį, kurį matai nutapytą ant smuklės iškabos, nuvysi botagą iš 
smilčių, o miške pastatysi vasarnamį poilsiui ir padengsi jį žydų barzdomis.“ Šeto- 
nas kaip matai, visa tai padarė. „Dabar, tarė sumanus bajoras, išsimaudysi švęsto 
vandens dubenyje“. Nors tai šetonui labai nepatiko, visgi padarė. „Pagaliau, sako 
bajoras, pagyvensi vienerius metus su mano žmona. Aš jums išnuomosiu butą pas 
belzebubą ir galėsite sau burkuotis kaip karveliai.“ Persigando metfisto ir mėgino 
išsprukti pro duris, bet bajoras jam priešais. Bėga prie lango, bajoras iš paskos, 
Tik šmakšt šetonas pro rakto skylelę ir dingo. 

Tą komplikuotą Adomo Mickevičiaus baladę sumanus menininkas nupiešė 
viename paveiksle (žiūr. pav. 460). Iš jo galima spręsti apie visą įvykio tapsmą. 
Didelė taurė, mefistofelio ironiška šypsena, jaučio oda, bajoro išgąstis rodo baladės 
užmazgą, bet šlektos bravūra ryškiai pasako, kad jis taip veikiai nepasiduos vištakojo 
reikalavimams, ir dar mano išsisukti iš jo baisių nagų. Nors Andriolli buvo kosmo- 
politinių pažiūrų, vis dėlto bajorą sukūrė tipingą. Niekur pasaulyje tokio tipo nerasi, 
kaip Lietuvoj bei Lenkijoj. Bet šetonas gyvai atmena Gėthės Mefistofelį. 


Pav. 460. Elviro Mykolas Andriolli: Ponas Tvardauskas. 


Gal nevienas kitas miestas nepritraukė ir neįkvėpė tiek menininkų, kaip mūsų 
Vilnius. Ne tik čionykščiai, bet ir svetimšaliai rado čia tinkamų inspiracijų savo 
meninei kūrybai. Varšuvos retrospektyviškoj paveikslų parodoj 1898. tarp kitų mūsų 
krašto vaizdų buvo eksponuotas ir Martino Zaleskio paveikslas Aušros Vartai, 
sukėlęs nemaža susidomėjimo ir pritarimo (žiūr. pav. 461). Manytum, kad čia foto- 
grafija, bet jos tais laikais visai dar nebuvo, kadangi pirmutiniai fotografiniai aparatai 

pasirodė vos 1826. m. Tuo labjau reikia stebėtis paveikslo tikslumu, kad menininkas 
be jos pagelbos sugebėjo atvaizduoti ne tik architektūrą su visomis smulkmenomis, 
bet ir gyvą gatvės judėjimą. Dar labjau mus domina gili linearinė perspektyva. 
Sugalvojus fotografinius aparatus, tas tikslus miesto atvaizdas gal ir nebūtų toks įdo- 
mus, bet tais laikais jį sutiko su didžiausiu pasigėrėjimu. 

Vilniaus tapytojų tarpe XIX. amžiaus pradžioje gana svarbią vietą užėmė 
Jonas Rustem, gimęs Kostantinopoly apie 1788.m., bet miręs Vilniuje 1835. m. Jis buvo 


Pav. 461. Martinas Zaleskis: Aušros Vartai, 


turkų kilmės, bet atvežtas Vilniun 10 metų vaikinas, jis galutinai nutauto ir pasidarė 
tikru vilniečiu.  Tapyti mokėsi pas Smuglevičių ir buvo jo įpėdinis Vilniaus universi- | 
tete, kur dėste tapybą. Nuo kitų vilniečių jį skyrė vos orientali fizionomija ir fecas, 
kurį kartais mėgo nešioti, bet savo nuotaika, pažiūromis ir visa širdimi buvo lietuvis. 

Rustem sukūrė ištisą galeriją portretų, iš kurių mus ypatingai domina du 
Kastiuškos atvaizdai, tapyti iš gyvo laisvės kovotojo modelio. Be aliejinių 
portretų didelio formato jis dar paliko nemaža miniaturinių atvaizdų. 

Juozas Glovackis (į1850) buvo Rustemo mokinys ir pasekėjas. Sek- 
damas mokytoju, jis irgi tapė portretus, bet, nerasdamas tiek pritarimo, pakeitė savo 
kūrybos rūšį. Apleidęs Vilnių, jis persikėlė Varšuvon, kur ėmėsi teatro dekoracijų, 
Čia jis surado pakankamai užsakymų ir pasiliko Varšuvoj iki mirties. 

Kitas Rustemo mokinys Adomas Šemešys (Szemesz) irgi buvo portreti- 
ninkas. Bet širdingai mylėdamas savo kraštą, iki mirties pasiliko Lietuvoje ir mirė 


Pav. 462. A. Šemešyš: Ponia Moniuškienė. 


Vilnuije 1864. m. Lipšnus, malonus, gerai auklėtas menininkas buvo visų mylimas ir 
gerbiamas. Lietuvos aristokratai jį aukštai įvertino ir apkrovė gausiais užsakymais. 
Kiekviena žymesnė šeima norėjo turėti iš jo rankų savo portretus. Jo paleta papuošė 
Ploterių, Tyškevičių, Romerių, Sirokomlių, Moniuškų ir kitų įžymių šeimų 
bočių salonus. Žiūr. pav. 462. Šemešys buvo taip visų Lietuvos inteligentų mylimas 
ir gerbiamas, kad visos durys jam buvo atdaros, ir visur jį maloniai sveikino ir vaišino. 

Nuoširdžiai mylėdamas savo gimtąjį kraštą, ir būdamas iš prigimties roman- 
- tiškai nusiteikęs, Š. mėgino atvaizduoti Lietuvos viduramžius, imdamas siužetus iš 

Adomo Mickevičiaus poezijos. Gražinę ir Koradą Valenrodą jis vaizdavo po keletą 
kartų kad ir kuklia forma, bet teigiamai nupiešiančia mūsų herojų kilnius žygius. 

Kitas populiarus Lietuvos tapytojas, kurio garbė praplito po visą kraštą, buvo 
Albertas Zametas (Zametta). Jis mokėsi tapyti Petrapilio akademijoj ir Italijoj, 
bet pasiliko ištikimas savo kraštui ir neapleido jo iki mirties. Jo peizažus aptinkame 
beveik kiekviename didesniame Lietuvos dvare. Siužetus ir motyvus jis ėmė iš įvairių 
savo gimtojo krašto vietovių, ypač iš Vilniaus apylinkių. Vilčinskio albume aptinkame 
jo peizažus iš Verkių ir Raudondvario, kuriuos jis taip gražiai supoetino. 
Būdamas Italijoj, jis nutapė itin gražių, reginių, bet Italijos karštakraujų gyventojų jis 
dorai nesuprato ir davė gana stangių figūrų. Tokias pav. pastebime net jo geriau- 
siame tapinyje „Reginys iš Albano“. 

Iš Smuglevičiaus mokinių ypač paminėtina Juozas Peška. Nuoširdžai my- 
lėdamas ir aukštai gerbdamas savo mokytoją, ilgainiui jis pasidarė jo artimu bičiuliu, 
bet savo kūryboj kiek tiek nuo jo nukrypo. Kada Smuglevičius buvo pasidavęs man- 
jerizmo įtakai, Peška griežtai sekė Davido klasikiška srove. Iki 1818. m. jis gyveno 
Vilniuje ir kitose Lietuvos vietose, bet pakviestas profesorium į Jagielų universitetą, 
jis persikėlė į Krokuvą, kur ir mirė 1831. m. Geriausiai jam vyko portretai, bet pei- 
zažai ir istoriniai paveikslai didelio pritarimo nerado. Paveikslas „Suderinti“ itin 
gražiai nupieštas, rodo išlavintą techniką ir akademinį stilių, bet visai nesuprantamas. 
Net patys akademikai jo išaiškinti neįstengia. In hoc non laudo. 

Pranciškus Smuglevičius, proiesoriaudamas Vilniaus universitate, sutelkė apie 
save nemaža mokinių ir uolių pasekėjų. Toksai buvo ir Danielius Kondratavičius 
(+1844), gimęs Lietuvoje. Jis mokėsi tapyti pas Smuglevičių. Skatinamas mokytojo, 
jis nutapė nemaža istorinio pobūdžio paveikslų, kurie, deja, didelės meninės vertės 
neturėjo. Daugiau artizmo pastebime jo portretuose. Ypač jo dukters atvaizdas rodo 
nemaža kūrybinio pajėgumo. 


Jonas Aloizas Mateiko. 


Didžiausis buv. jungtinių valstybių tapytojas buvo Jonas Mateiko, gimęs 
Krokuvoj 1838. m. liepos 30. d., bet miręs ten pat 1893. m. lapkričio I. d. Tai pla- 
taus masto ir pasaulinio garso menininkas, pasižymėjęs nepaprastu virtuozumu, cha- 
rakteristikos tikslumu, žavima technika ir aistringu dramatiškumu, Jo pavardė nurodo 
į lietuvišką kilmę. Todėl spėjama jį buvus Lietuvos emigranto sūnum —gente lituanus, 
sed natione polonus. Būdamas karštas patriotas, jis tapė beveik tik istorinius paveik- 
slus iš Lietuvos bei Lenkijos praeities. Mokėsi tapyti Krokuvos meno mokykloj, 
Vienos ir Mincheno akademijose. Jaunajam menininkui suteikė pasaulinės garbės jo 
pirmutinis didesnis paveikslas Skargos Pamokslas, išstatytas Paryžiaus pasau- 
linėj parodoj 1865. m. (žiūr. pav. 463). Tuo puikiu tapiniu jis paveikė plačiausius ' 
meno mėgėjų sluoksnius. Savo ryškiu koloritu, sumania kompozicija ir gera charak- 
teristika jis sužavėjo menininkus ir profanus. Netrukus, Mateikos vardas nuaidėjo po 
visą pasaulį. Net vokiečiai, kuriuos kartais sopiai įžeidė savo kreacijomis, ypač Žal- 
girio Mūšiu, Hercogo Albrechto Pagarba karaliui Zigmantui ir Mūšiu pas Varną, turėjo 
pripažinti jam neabejotiną talentą ir nuostabų originalumą. 

Mateikos meninė kūryba pasižymėjo ypač trimis savotiškomis ypatybėmis, 
būtent: dideliu formatu, apibūdinimo tikslumu ir kolorito skaistumu. 


Pav. 463. Jonas Mateiko: Skargos Pamokslas. 


Jo tapiniai visiems imponuoja savo kolosaliu dydžiu. Ar pažvelgsime 
į Žalgirio Mūšį, ar į Seimą Varšuvoje, ar į Skargos Pamoksią, ar į kitus istorinius 

paveikslus, visur pastebėsime nesuskaitomą daugybę tiksliai apibūdintų žmonių, reika- 
lavusių sau pakankamos vietos. 

Netrūko tapytojų, kurie savo tapiniuose sutalpino irgi nemaža tigūrų, bet tokią 
įsakmią charateristiką vos retai kur pastebėsime. Mateikos kūriniuose bendrų 
tigūrų bruožų beveik nematyti. Kiekvienas asmuo pasireiškia savo ypatingu tempe- 
ramentu ir savotiška nuotaika. Tik dideli maestrai sugeba taip charakterizuoti. 

Nemaža patrauklumo teikia Mateikos tapiniams ir jų žibąs koloritas. 
Spalvų akinąs įvairumas kartais atrodo net per daug margas, ir klasikinės srovės mė- 
gėjams ne visai patiko. Bet modernizmo laikais, kai spalvotumas pasidarė tapybos 
idealu, skaistas koloritas nevieno estetinių jausmų jau nebeužgauna. Mateikos tapi- 
niai savo žioruojančiomis spalvomis nušviečia nevieną galeriją. 

Savo siužetus ėmė M. iš buv. jungtinių valstybių istorijos, bet juos nutapė 
taip realiai, kad rodos, jog menininkas visus vaizduojamus nuotykius matė savo akimis. 
Jis juos ir iš tikrųjų matė, bet tik savo sieloje. Savo dinamine jėga tas vizijas jis 
išreiškė savo stebuklingai grabnia ranka. Buvo tai milžinas, kurs savo nepaprastu 
pajėgumu prikėlė jau seniai mirusią praeitį. 

Iš didžiojo maestro paveikslų ypač paminėtinas Skargos Pamokslas (žiūr. 
pav. 463). Tai jaunuolio šedevras, atkreipęs į genialų kūrėją viso meno pasaulio akis. 
Pabaigtas 1864. m., jis buvo išstatytas Paryžiaus parodoje 1865. m. Už jį menininkas 
gavo aukso medalį, aukščiausį garbės ženklą. Buvo tai pradžia jo triumfų, pasibaigusių 
vos su jo mirtimi. Etapas po etapo, gabusis kūrėjas žengė pirmyn ir aukštyn, kol pa- 
siekė savo garbės zenitą ir užėmė visuotinėj meno istorijoj vieną garbingiausių vietų, 

Petras Skarga, kaip žinoma, buvo vienas iškalbingiausių pamokslininkų Len- 
kijoj ir Lietuvoj. Matydamas bajorijos lengvapėdišką gyvenimą ir nujausdamas jung- 
tinės valstybės galą, jis be paliaubos įspėjo ir be pasigailėjimo barė nusipolitikavusius 
tautos vadovus, neatsižvelgdamas nei į luomų skirtumą, nei į galiūnų galimą kerštą, | 
Net karaliaus majestotas nesulaikė karštuolio nuo grumojimų ir sopių pažaidų. Deja, 
bajorai, kad ir susigraudinę klausėsi, vis dėlto ėjo savais keliais, prisidengdami nelem- 
tuoju „liberum veto“, kol susilaukė valstybės padalinimo bei finis Polniae. Teko ir 
Lietuvos magnatams. Nekartą Vilniuje apaštalas patriotas perkūno trenksmu graudino 
ir svaigino susirinkusius dvarponius, bet jo įtikiną žodžiai buvo tik šaukiančio balsas 
tyruose. Dar šiandien šv. Kazimiero koplyčioj, tebestovi marmoro sakykla (žiūr. pav. 
455. II. t.), iš kurios Skarga skelbė savo žavimus pamokslus. Deja, ir lietuviai, išau- 
klėti lenkų kultūros pagrindais, nebuvo geresni už savo mokytojus — nec discipulus 
supra magistrum. Viskas nuėjo perniek ir finis Poloniae buvo nebeišvengiamas,. 


Mūsų paveikslas vaizduoja Skargos pamokslą prieš seimą 1773. m. Savo 
įsikarščiavime didysis kalbėtojas meta prakeikimą ant visų, kas nesuvaldomu ištvirkimu 
griauna valstybės pamatus. Patsai karalius giliai sugraudintas, ir visi klausytojai rodo 
gyvą susidomėjimą teisingais kalbėtojo išvedžiojimais, reikšdami mina ir mostais nuo- 
širdų susijaudinimą. Genialus pamokslininkas apvaldo visą paveikslą. Savo įsikarš- | 
čiavime jis ne tik pataria, bet stačiai reikalauja, liepia, įsako susiprasti, grasydamas 
baisia Dievo rykšte neklaužadoms. Deja, „polnische Wirtschaft“ ir toliau tęsė savo 
pragaištingą netvarką, kol nugrimzdo į nebeišvengiamą prarają. Lenkija žuvo, įtrauk- 
dama į prapultį ir savo sąjungininkę Lietuvą. Sic transit gloria mundi. 

Paveikslas buvo išstatytas ne tik Paryžiuje, bet ir Vienoje, Krokuvoj, Lvove 
ir Varšuvoj, o visur buvo sutiktas su tikru entuziazmu. Jis dargi buvo reprodukuotas 
medžio (Pokorny) ir vario (Redlich) raižiniais, pagaliau jo kopija buvo įdėta į Matei- 
kos albumą, bet originalas yra gr. Augusto Potockio nuosavybė. 

Kaip Skargos Pamokslas žavi lenkus, taip Žalgirio Mūšis (žiūr.—pav. 618. 
II. tome) keri lietuvius. Visą kolosalų paveikslą apvaldo kovos laimėtojas Vytautas, 
sudavęs didžiausį ir paskutinį smūgį galingajam vokiečių ordenui, tiek žalos pridariu- 
siam mūsų tėvynei. Tapinio vykusią reprodukciją aptinkame Vytauto Didžiojo muze- 
juje Kaune, 

Tolygiai nusisekė Liublino Unija. Deja, lietuviai su širdgėla žiūri į (ą 
maestrišką paveikslą. Ir nenuostabu. Nelemtos jungtuvės pražudė mūsų brangią tėvynę. 
Susivieniję su lenkais vienoj valstybėj mūsų aukštesnieji sluoksniai galutinai sulenkėjo, 
pasiduodami lenkų kultūros įtakai. Tuščia fanaberija greit apdūmė visų akis ir apsvai- 
gino protą. Dingo senovės laisvė, iškelta luomų skirtumas, įvesta baudžiava, o kas 
laikėsi savo tautybės bei kultūros, turėjo būti „chamas“. Norį gi išvengti tos panie- 
kos, tegalėjo save gelbėti, priimdami lenkų šnypščiamą kalbą, kurios dorai neišmokę, 
pagamino šlykštų makaronizmą. ) 

Iš gausių Mateikos kūrinių dar paminėtina: Steponas Bathori, prašomas 
taikos Rusijos pasiuntinio, Zigmanto Varpo Pašventinimas, Mūšis pas Varną, 
Kastiuška po mūšio pas Raclavicus ir Jonas Sobieskis priekš Vieną. 
Pastarasis paveikslas buvo padovanotas pop. Leonui XIII. ir dabar laikosi Vatikane. 

Arčiau susipažinę su lenkų tapyba ir apsidairę po archyvus bei patyrinėję 
parapijinius aktus, rastume be abejo ir daugiau menininkų lietuvių kilmės. Wanko- 
wicz, Dmochowski, Malinowski, Kaminski, Lipinski, Konopacki, Jasinski ir Norwid 
bene bus tik gente lituani? Palikdami nagrinėjimus etnologams, čia tik pažymėsime, 
kad buv. jungtinių valstybų menininkų gana žymus skaičius buvo lietuvių kilmės, 
Tas tautybės sumaišymas visai suprantamas. Juk prieš didįjį karą visi Lietuvos bajo- 
rai bei inteligentai buvo laikomi lenkais, Net toks patriotas kaip Kudirka gimnazijoj buvo 
lenkas, ir tik vėliau įdrąsėjo pasivadinti lietuviu. Taigi rasti lietuvius menininkus 
lenkų tarpe nėra nieko nuostabaus, tuo labjau, kad lietuviai buvo linkę į meną, ir 
pasižymėjo nepaprastu gabumu. Prisiminkime tik mūsų žavingas pasakas, klasiškas 
dainas, pritaikomąjį meną ir dievukus. Palikdami pirmasias literatūros kritikai, atkreip- 
kime dėmesį į vaizdybinį meną. 


Lietuvių liaudies menas. 


Lietuviai amžiais gyveno savo tautybei labai nepalankiose sąlygose. Iš pietų 
lenkai, iš vakarų vokiečiai, o iš rytų rusai visokiomis priemonėmis stengėsi juos nu- 
tautinti. Jei tai vos dalimi tepavyko, jei tautos branduolis pasiliko sveikas, tai reikia 
dėti karštos tėvynės meilės sąskaiton. Laimėje ir nelaimėje lietuvis ieškojo paramos 
ir paguodos savo tautos žavingose pasakose, genialiose dainose ir dailiuose savo 
mitrių rankų padaruose. Į grožį jis įkūnijo visą savo sielą. Menu buvo pagrįstas jo 
tautinis, tikybinis ir kultūrinis gyvenimas. Kad ir neturėdama reikiamo apšvietimo, | 
mūsų liaudis sugebėjo tačiau savo įgimtu grabnumu visus jausmus, siekimus, papro- 

Lietuvių kryžiai. 
Pav. 464—467: Kryžiai Mariampolės, Kėdainių ir Kauno apskr. 

čius ir idealus išreikšti tinkama meno forma. Nuoširdžiai pamilusi žavimą gamtos 
grožį, ji ir savo buveinę stengėsi papuošti grožio motyvais. Puošė savo trobesių 
stogus, duris, ir langus raižė įrankius ir baldus, statė puikius kryžius ir koplytėles. 
Daugiausia dėmesio kreipia į save lietuvių kryžiai, medžio ornamentai ir molio 
dirbiniai bei keramika. 
Kryžiai. Lietuvoje kryžiai turi tą pačią reikšmę kaip piramidės Egipte. 
Čia ir ten yra tai paminklai mirusiems pagerbti. Piramides statė galingieji faraonai, 


i 

Pav. 468. Žemaičių koplytėlė. Pav. 469. Baublinė koplytėlė. 


padedant visai tautai, bet kryžius mūsų varginga liaudis. Egipto monumentai išsi- 
laikė jau arti 5 tūkstančių metų, kada mūsų kryžiai nedaug praneša Žmogaus amžių. 
Užtat grožio atžvilgiu pastarieji viršija piramides (plg. pav. 55 ir 369—382 arch. tome). 
į Kryžių aptinkame ir kituose katalikų kraštuose, bet jų tipų skaičius visai men- 
kas. Lietuvoj gi jų priskaito apie penkiasdešimt. Dėl to įvairumo meno mėgėjai 
labjau domisi mūsų kryžiais negu Egipto piramidėmis. Tarptautinėj parodoj Monzie 
mieste Italijoj 1925. m. Lietuvos koplytstulpiai sukėlė tikrą entuziazmą Italijos meni- 
ninkų ir istorininkų tarpe. Visi laikraščiai su pasigėrėjimu apie juos plačiai rašė. 
Paulius Galaunė savo Lietuvos Liaudies Mene jų paduoda 56 tipus, bet jų bus bene 
daugiau. Jau mūsų čia dedamų kryžių ten nepastebime (žiūr. pav. 464— 467). 

Reikia pažymėti, kad lietuvių kryžiai neretai turi šventyklų išvaizdą ir juose 
kryžių visai nepastebime, nebent viršūnėse. Ant aukšto stulpo stovi viena, dvi ir trys 
koplytėlės ant kita kitos, atdaros į visas puses. Jose matome šventųjų statulėles. 
Prastesni kryžiai padengti stogeliu, po kuriuo aptinkame Prikryžiuotąjį. Tie koplyt- 
stulpiai dažniausiai pasibaigia geležiniais kryželiais, kurių P. Galaunė paduoda net 36 
tipus (žiūr. pav. 470). Koplytėtėls ir stulpai puošiami įvairiais ornamentais tautinio 
ir bendro M 


Pav. 470. Geležiniai kryžių galai, 


Deja, tie gražūs Lietuvos paminklai netrukus pasiliks vos istorijoj. Medinių 
kryžių jau niekas beveik nebestato, o geležiniai ir mūriniai grožio atžvilgiu su se- 
naisiais lygintis negali. Todėl meno gerbėjų švenčiausis uždavinys yra gelbėti mūsų 
liaudies meno liekanas. Jede Verzogerung hier ist eine Todsiinde — kiekvienas del- 
simas čia mirtinga nuodemė—pažymi teisingai Marterl. 

Didžiai patarnavo mūsų kryžių istorijai Lietuvos Dailės Draugija, išleisdama 
puikų Kryžių Albumą su Antano Jaroševičiaus piešiniais. Tai brangus indėlis 
mūsų liaudies meno istorijoj. Deja peišėjas, reikšdamas savo individualias pastabas. 


LIETUVOS VAIZDYBA KLASIKIZMO IR ROMANTIZMO METU 445 


bei pažiūras, dažnai aplenkia detalius, kurie tačiau galėtų turėti nemaža reikšmės seno- 
vės tyrinėtojams. Tik fotografija teduoda tikslius ir visai patikimus atvaizdus. Todėl 
geriausiai užiiksavo mūsų kryžių istoriją profesorius Adomas Varnas savo nuotrau- 
komis. Kad ir menininkas, jis tačiau nepasitikėjo savo paišeliu, bet įdomiausius kry- 
žius atvaizdavo neklaidingu fotografijos aparatu, Per šešerius metus važinėdamas po 
Lietuvą, jis nepraleido nevieno koplytstulpio bei kryžiaus, kurs kokiu nors būdu ga- 
lėtų sudominti senovės mėgėjus. Iki 1926. m. kruopštusis menininkas nutraukė apie 
1500 kryžių. Susidarė ištisa kryžių galerija, teikianti menininkams puikių motyvų, 
bet istorininkams ir archeologams labai reikšmingų monumentų. Tie kryžiai dargi 
nušvies nevieną mūsų tautos psichologinę problemą, kuri be jų pasiliktų neišspręsta. 
Jie ryškiausiai vaizduoja lietuvių kilnią romantiką. 


R AAA AŽ 4 A | 


AŽ 


O 


Pav. 473. Rankšluostinė. 


Koplytėlės. Žemaičiuose koplytėlės dažniau statoma ant žemės negu ant 
stulpų. Jų daugiausia aptinkame šalia kelio, kada prie namų pasikelia milžiniški 
kryžiai, išlendą net pro stogus. Netrūksta ir čia koplytstulpių, bet jų pasitaiko Žy- 
miai rečiau. 

Koplytėlės esti įvairių formų, bet dažniausiai jų architektūra atmena parapijos 
bažnyčią, iš kur ir bus paimtas modelis. Langai apkalinėjami geležiniais groteliais, 
kad neprašytos rankos nesuterštų ten stovinčių figūrų. Žiūr. pav. 468. 

Itin romantiškai atrodo baublinės koplytėlės, kurių tačiau tik retkarčiais 
užeinama (žiūr. pav. 469). Anot M. Brenšteino seniau koplytėles statydavo ar ant 
ąžuolo kelmo, ar ant akmenų, būvusių stabmeldžių altoriais. Tuo būdu jos atmena 
mitologijos laikus. 

Koplytėles vainikuoja įvairių formų kryžiai, kokius aptinkame ant bažnyčių ir | 
koplytstulpių (žiūr. pav. 470). : 


LIETUVIŲ VAIZDYBA KLASIKIZMO IR ROMANTIZMO METU 


446 


Pav. 471. Arkliukai, Pav. 472. Langų apdarai ir langinė. 

Mūsų kryžiai bei koplytėlės nuteikia visą kraštą kilniu romantizmu. Tai gyva 
mūsų tautos poezija. Bevažiuojant keliu pasitaiko tikrai graudingų vaizdų. Čia elgeta, 
pasidėjęs lazdą, širdingai „meldžiasi prie galingojo neturtėlių Globėjo, ten vargšė mo- 
čiutė degina žvakę gailestingosios Dievo Motinos garbei, ten vėl naivūs piemenėliai 
puošia gėlėmis ir vainikais išganymo ženklą. Kokie glaudūs santykiai tarp dangaus 
ir žemės! Tai puikiausis himnas Aukščiausiojo garbei. Ir ta giesmė skamba be pa- 
liaubos per visą kraštą. Ar berasime gražesnę liriką, pagrįsta kilnesniais jausmais ? 

Ornamentika. Reikia pripažinti, kad mūsų 
ornamentika labai turtinga. Tai tikras meniškų formų 
lobynas. Nevisi tie ornamentai yra originalūs. Jų dau- 
gelis turi nemaža bendrų bruožų su viso pasaulio pa- 
puošalais. Juose aptinkame gotinių, antikinių, ypač 
gi barokinių motyvų. Jų tipai paimti iš geometri- 
jos (lankeliai, riestinėliai, langučiai, dantukai), au g- 
menijos (eglutės, tulpės, virkštys), gyvūnijos 
(arklių galvos, šunes, paukščiai) ir visatos (saulė, 
mėnulis, žvaigždės). Neretai pasitaiko ir pintiniai 
ornamentai, kaip: virvutės, sieteliai, pinutės ir kaspinai. 

Stogų galams puošti dažniausiai vartojama 
vadinami arkliukai bei gaidžiukai. Jie rodo sti- 
lizuotas arklių galvas ir paukščius, nors netrūksta ir 
kitų motyvų (žiūr. pav. 471). 

Ypatingu grožiu pasižymi langų briaunos, 
palangės ir langinės. Žiūr. pav. 472/; Dar di- 
desnį puošnumą rodo gonkelių, klėčių ir namų galų 
apskriti langeliai. 

Seniau lietuviai puošė beveik visus įrankius 
ir baldus, kaip: kultuves, kočėlus, rankšluostines, sai- 
dokus, riešutų spaustukus ir t. tt Sugalvojus įvairias 
mašinas ir modernius įrankius, šiandien jie teturi ro- 
mantiškos reikšmės ir vos dera muzejams, bet tai 
nemažina jų estetinės vertės. Priešingai, reikia stebė- 
tis, kad neapšviesti žmonės galėjo sukomponuoti tokių 
gražių ornamentų, kurių ir menininkai turėtų jiems Pav. 474. Prievarptė. 
pavydėti (žiūr. pav. 473—474). 

Keramika. Kalbant apie graikų archainį periodą (776—449), mums teko 
gana plačiai pasisakyti apie antikės molio dirbinius, kurių iormos mums davė tikrai 
gražaus pasigėrėjimo (žiūr. I. vaizd. t. 11—32 pav.) Po pustrečio tūkstančio metų jie 
nenustojo dominę visą pasaulį. Lietuvių keramika negali su ja lygintis nei savo 
amžium, nei grožio atžvilgiu. Vis dėlto ji gana įdomi ir verta paminėti visuotinėj 
meno istorijoj. Neįsileisdami į jos techniką, čia tik priminsime, kad lietuviai nuo senų 
senovės mėgo gražius indus. Puodai, puodynės, ąsiniai, padėklai, vazos, pagaliau 
vaikų žaisliukai: arkliukai, šuneliai, antytės, turėjo pasireikšti gražia forma ir tinka- 
mais raštais (žiūr. pav. 475). 

Tekstilė. Mūsų liaudies menas labjausiai gali pasididžiuoti savo audinių 
gamyba. Vien juostų raštų P. Galaunė paduoda savo Lietuvių Liaudies Mene 66 
pavyzdžius. Kiti audiniai jų turės nemažiau. Tai neapmatomas raštų lobynas. Jų esti 
gana paprastų, bet ir labai sudėtingų. Pajvairinti spalvomis, jie teikia tikrai žavingo 
vaizdo. Deja, tas puikus liaudies menas pamažu ima žlugti. Atsiradus visokiems 
pigiems fabrikatams, ta graži, bet ir brangi namų pramonė turėjo pasitraukti ir netru- - 
kus tepasiliks vos meno istorijoj. 

Kai kurių tekstilės šakų ir šiandien jau nebeaptinkame. Prie tų reikia priskai- 
tyti patiesalai. Kad lietuviai juos gamino ir eksportavo, težinome iš istorijos. Taip, 


Pav. 475. Lietuvių keramikos pavyzdžiai. 


Ukrainos bajorų S aptinkame pavadinimus „kovior litovski“ ir „kilim li- 
tovski“ (žiūr. A. Zaremski.“ Istorija i technika tkanja ukrainskich kilimov). Tai aiškiai 
nurodo į mūsų patiesalų kilmę ir jų keistą pavadinimą. „Kilimm“ yra turkiškas žodis, 
reiškiąs tam tikros rūšies patiesalą.  Nekaip, ukrainiečiai savo patiesalų techniką bus 
pasiskolinę iš turkų, o lietuviai iš. ukrainiečių. Lietuvoj patiesalų gamyba bus buvusi 
gana gyva, kad galėjo eksportuoti į užsienį. 

Mūsų priejuostės irgi bus svetimos kilmės. Į tai nurodo jų pavadinimai, - 
Vienur (Klaipėdos krašte) jas vadina žiurstais (vok. Schūrze), kitur kvartūkais. 
(Panevėžio apskr.) Pastarasis žodis bus paimtas iš lenkiško „fartuch“, o tas iš vokiško 
„Vortuch“. Taigi abu pavadinimu nurodo į Vokietiją. Rodos, nėra ko abejoti, kad 
mada vartoti priejuostes bus kilusi iš Prusijos. Tik lietuvaitės, ėmusios vartoti prie- 
juostes, jas savotiškai perdirbo ir papuošė savo raštais. Palyginę priejuostes su kitais 
mūsų audiniais, pastebėsime, kad raštų motyvai turi daug bendrų bruožų. Žiūr. pav. 476. 

Patiesalai (kilimai) ir priejuostės (žiurstai, kvartūkai) buvo įvairiaspalviai ir 
pasižymėjo itin gražiu koloritu. Užtat rankšluosčiai jau dėl savo paskyrimo reika- 


Pav. 476. Priejuostė. 


lavo vien baltos spalvos. Kad raštai būtų žymesni, vartojo įvairaus baltumo siūlus. 
Vieni buvo baltinti, bet kiti nebaltinti Tuo būdu raštai pasireiškė gana ryškiai. 
Žiūr. pav. 479. 

Pav. 477. Lovatiesės, Pav. 478. Staltiesės. 


Pav. 480. Juostos. 

Kadangi reljefi drobė esti gana šiurkšti, tai lepūs bajorai jų nevartojo, ir todėl 
dvarų inventoriaus sąrašuose jų neaptinkame. Deja, modernioji higiena įrodė, kad 
šiurkštūs rankšluosčiai kaip tik padeda sveikatai. Jie atgaivina odą ir atjaunina cerą. 
Dabar ponios trina veidą net šepečiais, kad gražiau atrodytų. Tempora mutantur et 
nos mutamūur in illis. 

Žinoma, mūsų lietuvaitės ne tam margino rankšluosčius. Joms labjau rūpėjo 
grožis ir raštų įvairumas negu sveikata. Rankšluosčiai turi ir simbolinės reikšmės, 
ženklindami broliškos meilės išraišką bei padėką už patarnavimą. Todėl per vardines 
sveikina solenizantą, užrišdami jam rankšluostį. Juo apdovanoja jaunoji savo piršlį, 
o per laidotuves numirėlį nuleidžia duobėn irgi rankšluosčiais, nurodydami į tamprius 
atminimo ryšius su mirusiuoju. 

Antklodės, paklodės ir staltiesės irgi buvo puošiamos įvairiais raš- 
tais (žiūr. pav. 477—478), bet ypatingu grožiu pasižymėjo juostos, kuriomis mūsų 
lietuvaitės gali pasididžiuoti prieš visą pasaulį. Kadangi jos buvo polichromuotos, 
tai puikiai puošė ir paįvairino visą apdarą. Mūsų tautinių rūbų gražiausiu papuošalu 
ir dabar laikoma juostos.  Modernistai pasidarė iš jų tinkamus ir gražius kaklaryšius. 
Žiūr. pav. 480. 

Latvijoj dabar labai įmadėjo įvairiaspalvės pirštinės senovės raštais. Ka- 
daise ir Lietuvoj spalvingos namų darbo pirštinės buvo madoj. Gaila, kad jų nūnai 
nebevartojamą. 

Dingo ir šalikai, kuriais ypač didžiavosi jaunimas. Latvijoj namų darbo 
šalikai gaunama visose mezginių krautuvėse. Tik jų spalvos žymiai sumodernizuotos 
ir nebepasižymi tuo ryškumu, kaip. kad seniau tekdavo matyti. 

Mūsų liaudies menas labai įdomus ir turtingas. Reikia tikrai stebėtis, kad 
nemokslinti žmonės be tinkamų įrankių ir visai menkomis priemonėmis sugebėjo pa- 
gaminti tokių puikių dalykėlių. Visuotinėj meno istorijoj apie visus detalius kalbėti 
netenka. Norintims arčiau susipažinti su mūsų liaudies menu, patarčiau įsigyti spe- 
cialų veikalą, būtent Pauliaus Galaunės Lietuvių Liaudies Meną. 

Vilniaus Albumas. 


Naujausių laikų tapyba. 
1850 iki šių dienų. 


XIX. amžiaus antrosios pusės pradžioje pasirodė nauja tapybos srovė, kuri vis 
labjau plėsdamasi, pasiekė ir mūsų laikus. Jos centru pasidarė Paryžius. Kaip pereito 
periodo tapytojai stengėsi pasiekti Romą, taip dabar Paryžių. Į Sekvanos kraštą buvo 
atkreiptos viso pasaulio menininkų akys. Paryžiun keliavo tapytojai iš Belgijos, Vo- 
kietijos, Skandinavijos, Austrijos, Rusijos, Lenkijos, Ispanijos, pagaliau iš Amerikos ir 
Anglijos, nors pastarojoj naujoji kryptis ėmė reikštis jau romantikos metu. 

Tapybos idealu patapo kolorizmas. Anot naujųjų kritikų tapytojas, nemo- 
kąs išnaudoti dažų skaistumo ir blizgesio, visai negalįs būti tapytoju. Todėl pažan- 
gesni tapytojai, metę dirbtuves, išėjo į gryną orą tapyti, kad galėtų geriau pastebėti 
šviesos ir atmosieros efektus. Tuo būdu atsirado plenerizmas (pleinair — gryno 
oro tapyba). 

Deja, to dar nepakako. Kad spalvos ryškiau pasireikštų, dauguma menininkų 
visai metė tapę ir ėmė taškuoti, nevienindami dažų, bet palikdami jų jungimą žiūrė- 
tojo akiai. Buvo tai pointelistų (point — taškas) prasimanymas. 

Impresionistams (įspūdžių reiškėjams) tas taškavimas žymiai padėjo tik- 
sliai išreikšti savo įspūdžius, kuriuos tenorėjo užfiksuoti. 

Pagaliau kraštutinieji modernistai, stengdamies reikšti savo mintis vien spalvo- 
mis, visai atsisakė piešti. Jie savo sumanymus vaizdavo tik dažais, ir nuklimpo į 
nelemtąjį kubizmą bei futurizmą, iš tapytojų virsdami teplioriais. 

Vis tai leidžia nujausti, kad dabartinė meno srovė tik pereinama ir ilgo am- 
žiaus nesisulauks. Naujieji kritikai su pasibjaurėjimu žiūri į modernę. Tokie tepalai 
esą geri vos cirkų reklamoms, o ne salonams puošti. 

Bet, rodos, kad jie nevisai teisingai įvertina modernizmą, pranašaudami jam 
greitą mirtį. Be abejo, pastovūs jis būti negali, ir Paryžiuje jau grįžtama į senasias 
vagas. Tačiau jo technikos laimėjimai be pėdsakų pasilikti neprivalo. Jie tik kitaip 
bus pritaikomi. 


Prancūzų tapyba antrosios imperijos metu. 
1852 — 1870. 
1. Persilaužimo gadynė. 


Nuo laikmečio tapyba reikia padalinti į dvi epokas. Pirmoji prasidėjo 1850., o 
baigėsi 1870. m., bet antroji tęsėsi nuo 1870. m. iki šių dienų. 


a) Dekadencijos laikotarpis. 


Kiekvienas meno periodas prasideda, pakrikus senajai linkmei. Nusilpnėjus 
klasikizmui bei romantizmui, ėmė reikštis nauja srovė, bet ji turėjo pergyventi persi- 
laužimo gadynę bei dekadenciją. Naujieji menininkai kad ir stengėsi savo kūrinius 
paįvairinti naujais motyvais, bet tie buvo vos kulisai nevykusiam spektakliui. Mat, geis- 
dami pritraukti žiūrovų, jie vaizdavo daugiausiai plikas moteriškes, teikdami joms 
mitologinės, alegorinės ir simbolinės reikšmės. Tuo būdu jie pakliuvo į erotizmą, 
kurs nuvedė į galutiną tapybos pakrikimą. Menas, matyti, atatiko savo laikotarpį. 
Ir Napoleono III. era iš oro blizgėjo paradu ir puikiomis iškilmėmis, nors viduje buvo 
visai tuščia. 

Tų menininkų pryšakyje stovėjo Alexandre Cabanel (1823 —1889). Savo 
jauslingu gašlingumu jis net įkyrėjo visuomenei, ieškojusiai tapyboj tikro meno ir 
estetinio pasigėrėjimo. Paul Baudry (1828 — 1886) daugiau laikėsi renesansistų 
pakraipos. Juo sekė Jules-Elie Delaunay (1828 — 1891), W.-A. Bouguereau, 
Jules Lefebvre, Jean-Jacgues Henner ir J.-L. Gėrėme. Pastarasis, patei- 
sinti savo begėdiškam gašlumui, pasirinko siužetus iš klasikinio pasaulio. 

Laisvas nuo erotikos buvo Gustave Dorė (1833—1883), garsusis Biblijos, 
Dieviškosios Komedijos ir Don Kichoto iliustratorius. Buvo tai gabus menininkas su 
turtinga fantazija, bet perdaug teatrališkas, o dažnai net priešiugas tiesai. Jo Biblija ir 
pas mus plačiai žinoma ir aukštai vertinama, tačiau, įsižiūrėję į jos iliustracijas, rasime 
nemaža romantizmo ir nutolimo nuo Šventraščio dvasios. 


b) Istorinė vaizdyba, 


Gašlumas paprastai veda į kraujo praliejimą. Neveltui sakoma, kad gašlūs ir 
kraugeriai gyvena po vienu stogu.“ Matėme tai savo akimis didžiojo karo metu. 

Žymiausieji istorikai tapytojai buvo Jean-Paul Laurens (gim. 1838) ir 
Henri Regnault (1843-1871). Pirmasis šlykščias scenas mokėjo suminkštyti kilniu 
jausmingumu. Ypač tai pastebime jo paveiksluose: Pranciškus Borgia. prie 
Izabelos karsto ir Roberto Dievotojo Ekskomunikacija. Regnault buvo 
veiklus koloristas ir mokėjo savo koncepcijas itin realiai atvaizduoti. Jo Salomė tuo 
atžvilgiu yra tikras šedevras. Gašli, bet ir žiauri moteriškė juodais plaukais, šviesiu 
inkarnatu reljefiai išlenda iš šviesaus ir spindinčio fono. Priešingų dažų suderinimas 
tikrai maestriškas. Paveikslas parduota už 14,000 frankų, bet jo savininkė nesutiko 

jo atiduoti net už 150,000 jai siulymų fr. Jaunasis menininkas nutapė vieną geriausių 
raitelio atvaizdų — maršalą Primą (žiūr. pav. 481). Deja, užsakytojas jo nesutiko 
priimti, kadangi jis jam atrodė gležnas ir be reikiamo majestoto. Gaila, kad toks 
gabus menininkas taip angsti pabaigė savo gyvenimą, krisdamas kare 1871. m. 

Prie istorininkų reikia dėti ir kariuomenes tapytojus A.-M. de Neuville (į1885) 
ir Edouard Detaille (1848—1912). Pastarasis patsai tarnavo karuomenėj ir ne- 
kartą buvo mūšyje. Būdamas labai akylas ir turėdamas nuostabią atmintį, jis tiksliau- 
siai nupiešė karių gyvenimą it paliko aibę puikių milžiniško dydžio paveikslų (žiūr. 
pav. 482 ir 483). 


Pav. 481. Henri Regnault: Maršalas Primas. 


c) Žanras. 

Kalbamojo laikotarpio prancūzų žanristai nepasižymėjo tautine nuotaika, ka- 
dangi tik retkarčiais ėmė motyvus iš savo gimtojo krašto. Dažniausiai jie vaizdavo 
oriento gyvenimą Egipte, Maroke, Konstantinopoly, o neretai pasitaiko ir siužetai iš 
Italijos. Visų garsiausis prancūzų žanristas buvo Meissonier. 


Pav. 483. E. Detaille: Maršalas Rėgnault, 


Pav. 482. E, Detaille: Puolimas. 

Meissonier. Ernest Meissonier (1815—1891) savo kūryboj nesiekė naujų 
horizontų, bet atnaujino holandų miniatūrinę tapybą, imdamas turinį iš mokslininkų, 
muzikų, tapytojų bei aukštesnių luomų gyvenimo. Jo mėgiamosios temos buvo pyp- 
kiai, muzikantai, šachmatininkai, skaitytojai, mokslininkai prie rašomojo stalo, rašytojai 
bibliotekoj.  Kostiumus paprastai ėmė iš 17. ir 18. amžių. Jo tapiniai' tik retkar- 
čiais turi keletą figūrų. Dažniausiai aptinkame vos vieną, dvi ar tris figūras. Užtai 

jos nupieštos ko tiksliausiai, taip kad nesibijo padidinamo stiklo. Dramatiškų scenų 
M. nemėgo, bet kartą pasirinkęs siužetą, jį turėjo atvaizduoti visu savo virtuozumu. 
Beveik visus jo kūrinius reikia pripažinti šedevrais. Peštynės (žiūr. pav. 484) rodos 
mažiausiai: tiko jo teptukui, bet pavyko ko geriausiai. Sukurti paveikslui kartais rei- 
kėjo daug išlaidų modeliams, kurių tačiau nesibijojo. Taip, Napoleono Pagrįži- 
mas 1814. m. pareikalavo milžiniškų pinigų, bet uolusis menininkas jų nesigailėjo. 

Pravedė dirbtinį kelią, paruošė tinkamus kostiumus, nuvargino arklius badu, kad atro- 
dytų natūraliai, ir laukė, kol sniegas užkrito. Užtat sukūrė itin realų paveikslą, už 
kurį gavo 300,000 frankų. Drąsusis karvedys, prieš kurį drebėjo visa Europa, dabar 
grįžta visai nusiminęs, lydimas vos gyvų generolų. Kokia šiurpia tragika! 


Pav. 485. E. Meissonier: Venecijiečiai. 


Nemaža kainojo ir Venecijiečiai (žiūr. pav. 485). Reikėjo pasiūdinti Itali- 
jos kostiumai, brangiai apmokėti modeliai ir pagaminti tinkama apystova. Bet M. 
nebuvo materialistas. Jam ne tiek rūpėjo honoraras, kiek kūrinio meninė vertė. Kada 
viena ponia, turtingo bankierio žmona, užmokėjusi už savo portretą 90,000 frankų, 
paleido paskalas, kad jos atvaizdas nevykęs, menininkas grąžino jai pinigus ir, gavęs 
portretą, nukrapštė dažus nuo lentos. 

Nors M. savo tapiniams ėmė pavyzdžius iš pereitų amžių, tačiau nevengė ir 
savo laiko motyvų. Grįžtąs Paštalijonas (žiūr. pav. 486) yra tikras prancūzas, 
kaip tai liudija jo arkliai pusės Kraujo peršeronai, įmadėję tada Prancūzijoj. 

Pav. 486, E. Me 


Pav. 487. Corot: Rytas. 

2. Realistinė srovė. 
Barbizono mokykla. 

Pereito šimtmečio pirmoje pusėje (apie 1830) kai kurie jauni menininkai, nu- 
metę kietus akademijos pančius, apsigyveno mažame kaime pas Fontainebleau vardu 
Barbizon. Vieni jųjų čia praleido atostogas, bet kiti pasiliko ant visados. Arčiau 
susipažinę su tėvynės gamta, jie pastebėjo, kad rasti pavyzdžiams tapybai, visai ne- 
reikia vykti Marokan bei Egiptan, bet juos galima užeiti ir savo krašte. Gamta visur 


Pav. 488. Corot: Peizažas iš Artois. 


graži ir kupina poezijos, tik reikia atsidėjus į ją pažiūrėti ir gerai pažinti jos siela. 
Ta pati gamta įvairioj apystovoj, ryto vėsoj, vakaro sutemoj, ar saulutei šviečiant duoda tiek 
puikių motyvų menininkui, kad jis gali, ją tiksliai stebėdamas, sukurti puikiausių vaizdų. 

Barbizono mokyklos patriarchas buvo J.-B.-Camille Corot (1796 — 1875). 
Iš pradžių jis ėjo klasikiniu ruožtu, bet netrukus įsitikino, kad tik realūs vaizdai gali 
patenkinti meno mėgėją, nusikračiusį senovės prietarais. Savo pažiūras jis dar susti- 
prino, arčiau susipažinęs su barbizoniečiais. Tačiau senovės tradicijos jo visai neiš- 
laisvino iš klaikinių pančių. Savo peizažams stafažą vis jis dar ėmė iš antikės. 
C. buvo labjau tapytojas negu piešėjas. Jis vengė ryškių linijų ir aštrių kontūrų. 
Jo paveikslai dvelkia poezija ir individualia nuotaika. Jo stilių geriausiai apibūdina 
Rytas ir Peizažas iš Artois (žiūr. pav. 487 ir 488). 

Toliau nuėjo realistiniu ruožtu Thėodore Rousseau (1812—1867). Jis buvo 
taip pat geras tapytojas, kaip ir piešėjas, ir tvirtai laikėsi tikrovės. Jo medžiai rodo ne 
bendrinius bruožus, o individualią išvaizdą. Kaip matė, taip ir tapė. Savo peizažus 
jis dar paįvairino savo subjektyvios nuotaikos reiškiniais, taigi nebuvo griežtas realistas 
bei natūralistas. Geriausiai apbūdina jo nusistatymą jo Vakaras (žiūr. pav. 489). 

Dar daugiau ypatingos nuotaikos rodo ispanas Narcizas Virgilis Diaz 
(1807—1876), žimęs Bordeaux mieste. Jis jau galima laikyti impresionizmo prieštakūnu. 
Jo žemietė Rosa Bonheur (j1899) mėgo daugiau intimius peizažus bei gyvulius. 


Pav. 489. Rousseau: Vakaras. 


Jules Duprė (11889) tapė audringas scenas, o C. Troyon (+1865) daugiausia 
gyvulius. Bet visų žymiausi realistai buvo Millet ir Courbet. 

Millet. Jean-Frangcois Millet (1814—1875), gimęs pas Cherbourgą, buvo 
žemdirbio sūnus. Pats, pasilikdamas prie ūkio, jis visa širdimi pamilo žemdirbių 
gyvenimą, ir rado jame tikrą grožį. Išmokęs tapyti, jis 1849. m. vyksta į Barbizoną 
ir pasidaro uoliu realistu. Bet širdingai mylėdamas kaimiečius, jis geriausiai įspėjo 
jų sielą ir tiksliausiai atvaizdavo jų nuotaiką. Kaimiečius vaizdavo ir holandai, bet 
dažniausiai tik pajuokai, o Boucher piemens buvo tik persirėdę dvariškiai, ir meni- 
ninkas jais tenorėjo pateisinti rūmiečių ištvirkimą. Bet M. kaimiečiai buvo rimti dar- 
bininkai, mylį savo žemės kampelį, ir patenkinti savo likimu. Tame ir matė M. tikrą 
grožį ir darbo vertę. Jis vaizdavo sodiečius ne kokioms tendencijoms, bet su tikra 
meile ir pasiaukojimu. Todėl jo vaizdai tokie širdingi ir malonūs. 

Pav. 490. Millet: Angelus. 


Pav. 491. Millet: Varpų Rinkėjos. 

Ilgai meno salonai nenorėjo priimti „mužikų“ tapytojo į savo rūmus, bet kartą 
įleistas, jis sužavėjo visus lankytojus, o tikri meno žinovai itin aukštai įkainojo jo 
kūrinius, mokėdami už juos milžiniškas sumas. Jo Angelo Apreiškimą (žiūr. pav. 
490) nupirko vienas amerikonas už 553,000 frankų, bet vėliau Paryžius atpirko už 
750,000 ir. Už Moteriškę su lempa sumokėta 35,000, o už Medžio skiepin- 
toją — 160,000 fr. 

Doras ir kuklus sodiečių gyvenimas, Dievo Apvaizdos maloniai globojamas 
nesuterštos gamtos prieglobstyje toks patrauklus, kad net lepūs aristokratai bei mie- 
stelėnai dėl jo išsižada didmiesčių prabangų, ir nors vasarą praleidžia kaime. O jų 
trūsas rodos tik šventas Dievo valios pildymas, puiki giesmė Aukščiausiojo garbei. 


Pav. 492. Courbet: Akmenų skaldytojai. 


Kaimietis dirba ne tiek dėl pelno, kiek iš darbo meilės. Ką galėjo pav. pelnyti tokios 
Varpų Rinkėjos (žiūr. pav. 491)? Bet jos taip širdingai dirba, jog rodos nė viena 
varpelė nepaliks ant lauko. Juk nereikia mėtyti Dievo dovanų veltui. Tomis varpo- 
mis jos visą žiemą lesins savo višteles, o gal ir duonelei sumals grūdų. Tai tikrai 
ideali realybė, kruopštaus darbo apoteoza. 

Courbet. Gustave Courbet (1819-1877), gimęs arti Besancono, irgi buvo 
realistas ir tapė darbo žmones. Bet jis buvo visai kitos rūšies realistas. Jis neideali- 
zavo darbo, bet stengėsi darbininkų sunkų likimą panaudoti priemone kovai prieš 
aukštesnius luomus. Mat, jis buvo gimęs maištininkas, ir iš kraštutinio demokrato 
pasidarė socialidemokratu ir komunistu. Idealą vadino melu, fantaziją beprotyste, o 
tikybinę tapybą laikė priešingą savo amžiaus dvasiai. Todėl jo kūryba pagrįsta poli- 
tine tendencija. Galime nesutikti su jo nuomone ir pažiūromis, bet jo meniško pa- 

jėgumo paneigti nereikėtų. Iš tikrųjų, jis buvo labai talentingas tapytojas, turėjo gerai 
išmiklintą techniką, buvo itin akylas stebėtojas, tiksliai atminė kartą matytas formas, 
mokėjo suderinti spalvas, gerai piešė ir tapė. Sutiktas kolegų su pajuoka, jis nė ne- 
manė atsisakyti nuo savo pažiūrų bei siekių, ir pagaliau laimėjo, susilaukdamas savo 
amžininkų pagarbos ir pritarimo. 

Gerai pažinti C. kūrybos krypčiai užtenka prisižiūrėti jo Akmenų Skal- 
dytojams (žiūr. pav. 492). Tai tikri vergai kankiniai, priversti sunkiai dirbti dėl 


Pav. 493. Courbet: Stirnų Lizdas. 


duonos kąsnelio, kada ponai dykauja, linksmai lėbaudami. Nelaimingieji ir saulei 
besileidžiant dar negali eiti poilsio. Koksai skirtumas tarp jo ir Millet darbininkų ? 
Ten vergija ir keršto noras, čia laisvė ir pasitenkinimas. 

Ne kitaip bylo ir jo tikybiniai paveikslai. Ir čia jaučiama ta pati tendencija. 
Taip, Pakasynos Ornane atrodo lyg pasityčiojimas iš krikščioniškų apeigų. Visa 
kompozicija šiurkšti, lydėtojai abejingi ir šalti, o kunigas atrodo kaip valdininkas, 
atliekąs nuobodžią pareigą. Netrūksta ir šuns, kurs laidotuvėse jau visai nepritinka. 
2 Tačiau peizažuose ir žvėrių vaizduose, kuriuose savo nelemtų prietarų pažy- 
mėti negalėjo, jis davė malonaus pasigėrėjimo. Jo Stirnų Lizdas (žiūr. pav. 493) 
itin realiai ir tinkamai vaizduoja grynos gamtos reiškinius. 

Prancūzu tapyba trečiosios respublikos laikotarpyje. 
Plenerizmas ir impresionizmas. 


Realizmas pažangos ištroškusių tapytojų nepatenkino, ir jie sumanė paieškoti 
naujų kelių savo kūrybai. 1867. m. Paryžiuje buvo išstatyti japonų paveikslai, sudo- 
minę plačiausius meno mėgėjų sluoksnius. Jų kūriniai visai nebuvo panašūs į Euro- 
pos meno padarus, bet visiems labai patiko. Juose nematyti jokių smulkmenų, dide- 


Pav. 494. Manet: Le bon bock. 


lių grupių, bet keliais bruožais pažymėtas tapinys teikia sudėtingo paveikslo vaizdą, 
ir daugiau pasako negu akis mato (plg. pav. 346— 348 II. tome). Kreipdami visą dė- 
mesį į svarbiausį dalyką, japonai vengė detaliu, leisdami patiems žiūrovams jų dasi- 
protėti. Jų paroda Paryžiuje padarė didžiausio įspūdžio ir nepaliko be įtakos į pran- 
cūzų meną, 

Plenerizmas. Tapytojai, apsigyvenę Paryžiaus priemestyje Batignolles, sėk- 
dami japonais, sumanė pavartoti jų priemonių ir išeiti iš dirbtuvių į gryną orą, kur 
galima atvaizduoti gamta su visais šviesos refleksais, tiekiančiais jai ypatingo grožio 

ir poezijos. Jų šūkis pasidarė: šviesa, vaiski ir skaisti saulės šviesa, kas mirga, mar- 
galiuoja ir riba, puikiai niuansuodama žmones, medžius ir atmosferos žavingus audinius. 

Bet ir dirbtinė lempos bei elektros šviesa veikia aplinkos vaizdą, ypač tea- 
truose, kavinėse, gatvėse ir aikštėse. Taigi ir ji turi būti įtraukta į meno motyvų sritį. 
Juk ir ji pakeičia spalvas, išlygina linijas ir kontūrus. Tas pats objektas kitoniškai 
atrodo aštrioj, akinančioj ir pridengtoj šviesoj. Gaunama tiek įvairių šviesos niuansų, 
kiek yra jos laipsnių. 

Impresionizmas. Plenerizmas tiesiai veda į impresionizmą. Kadangi šviesa, 
ypač saulės šviesa be paliaubos mainosi, tai ji būtinai turi pakeisti ir objektų išvaizdą. 
Tas pats dalykas kitaip atrodys dienai auštant, saulei tekant, vakaro sutemoj ir nak- 
tyje. Tuos įvairius įspūdžius menininkas turi užfiksuoti savo teptuku. Taigi imprę. 
sionizmas yra ne kas kita, kaip akimirkos vaizdyba. 

Iki šiolei irgi netrūko menininkų, mėginusių nutapyti šviesos retleksus, kaip 
tai: Velazguez, Goya, Barbizono mokyklos sekėjai, bet jie tapė reginius pagal savo 
subjektyvią nuojautą, impresionistai gi žiūrėjo į objektus visai objektyviai. Kaip matė, 
taip ir tapė. Kadangi šviesa pakeičia lytis, kontūrus ir linijas, tai impresionistai tu- 
rėjo juos vaizduoti sužeistoj išvaizdoj, o ne jų paprastu pavidalu. Jiems ypatingai 
rūpėjo šviesos sudarytas įspūdis. 

Abejoti nereikia, kad impresionizmas labai praturtino tapybinę kūrybą, duo- 
damas galimybės pareikšti kiekvieną nuotaiką bei įspūdį. Buvo tai brangintinas indė- 
lis meno istorijoj. Pleneristų paveikslai visai kitaip atrodo negu dirbtuvių padarai, 
suvienodinti savo rudu koloritu. Naujosios srovės reiškėjai davė puikių, šviesių, sau- 
lėtų, margaliuojančių vaizdų, pilkai sidabriniu tonu ir be didelių kontrastų. Nenuostabu, 
kad tas tapymo būdas perėjo per visą pasaulį, visur rasdamas didžiausio pasisekimo. 

Deja, impresionistai iš priemonės pasidarė tikslą. Ir tai buvo neigiama jų 
silpnybė. Jiems nerūpėjo paveikslo turinys, bet tik jo išorinė išvaizda. Todėl jų 
siušetus dažniausiai aptinkame visai banalius. Labjausiai mėgiamos temos buvo švie- 
sos virpėjimas restoranuose, kavinėse, kafešantanuose, tingeltangeliuose, teatrų ir operų 
salonuose. Bet tinkamiausių modelių davė jiems plikos moteriškės tualetų kabinetuose, 
vanų kambariuose ir balėto mėginimuose. Tuo būdu erotizmas įsigijo pilietybės tei- 
ses. Taigi girtina priemonė patapo peiktinu tikslu, 


Batignollės mokykla. 


Plenerizmas bei impresionizmas nėra vieno kurio genijaus sugalvojimas, bet 
daugelio vienminčių menininkų darbas. Jo žymiausi remėjai buvo: Monet, Degas, 
Sisley, Fantin, Latour, Pissarro, Renoir, L'Hermitte ir k. Jie visi spietėsi apie savo 
dirigentą Manet Paryžiaus priemestyje Batignolles, kodėl ir jų kryptis pavadinta Batig- 
nollės mokykla. 

Manet. Edouard Manet (1832-— 1883) iš pradžios sekė Niderlandų tapy- 
tojais, Velazguezu ir Goya (žiūr. pav. 494), bet netrukus, išsilaisvinęs iš senovės 
tradicijų, pasidarė karštu impresionistu. Jo paveikslai pasižymi pilkai sidabriniu 
tonu ir formų bei linijų neaiškumu. Rodos, tai saulės dirbiniai, užfiksuoti meni- 
ninko ranka. Tikslaus kūno modeliavimo jau niekur nebepastebima. Visos lytys iš- 

kraipytos saulės spindulių. Savo motyvus jis ėmė iš restoranų, teatrų, lenktynių laukų, 
parkų ir Paryžiaus gyvenimo. Jo įdomiausi tapiniai buvo: Un bal aux Folies- 
Bergėres, Bal de VOpėra ir jau minėtasis Musigue aux Tuileries. Žiūr. 
pav. 495, 

Monet. Claude Monet (1840—1926) dar toliau nuėjo impresionizmo keliu, 
Šviesoj jis matė įvairius taškus ir kablelius, kurių profano akis visai nepastebi. Tuos 
taškus jis pažymėjo ant drobės nemaišytais dažais (comma de Monet). Susilieję į 

vienetą žiūrovo akyse, jie davė itin įspūdingų šviesos paveikslų. Taigi jis netapė, 
bet taškavo, ir buvo pointilistų prieštakūnas. 

Savo formų netikslumu jis nusidėjo gamtos daviniams, bet davė puikių švie- 
sos efektų. Dažnai tą patį objektą jis atvaizdavo po keletą ir keliolika kartų, pateik- 


Pav. 496. Monet: Maudykla. 


damas tačiau vis naujų vaizdų. Taip, dvi kaugi ant pliko lauko nutapė net pen. 
kiolika sykiu, kaskart duodamas kitą reginį. Tai jos žioruoja akinančioj saulės šviesoj, 
tai liūdnos riokso per lietų, tai išauga milžinais vidurnaktyje, o žiemos metu meta 

violetinius šešėlius ant balto sniego. Juodais dažais sunku atvaizduoti tuos žavingus 
šviesos efektus, vis dėlto galima ir čia įspėti menininko keista technika (žiūr. pav. 496). 


Pissarro. Vienas veikliausių įspūdžių reiškėjų buvo Camille Pissaro 
(1830—1903). Šimtus kartų matytas vaizdas iš po jo teptuko išėjo vis naujoj išvaiz- 
doj. Šviesos problema jam nesudarė nė mažiausių sunkenybių. Roueno katedra 
ir miesto stogai (žiūr. pav. 497) teikia tiek puikių efektų, kad jų užmiršti negalima. 


Sisley. Alfred Sisley (1839 —1899), gimęs iš anglų tėvų Paryžiuje, pilnai 
aklimatizavosi Sekvanos pakraštyje, ir gražiai atvaizdavo jo puikius reginius, teikdamas 


Pav. 497. Pissaro: Roueno katedra ir miesto stogai. 


jiems žavingų šviesos efektų. Sustiprindamas saulės refleksus taškais bei keturkam- 
piais bruožais, jis sukūrė tikrai gražių vaizdų (žiūr. pav. 498). 

Degas. Edgar Degas (1834 — 1917), išmėginęs įvairius meno kryptis, 
pagaliau apsistojo prie impresionizmo, ir greit pralenkė savo mokytoją Manet. Jis ne 
tiktai gerai tapė, bet ir pavyzdingai piešė. Todėl jo kūriniai patiko senųjų ir naujųjų 
srovių gerbėjams. Japonų meno paroda Paryžiuje daugiausia jį veikė, ir paliko ryškių 
pėdsakų jo kūryboj. Sekdamas japonais, jis į tapomus objektus žiūrėjo iš aukšto „bei 
apačios, ir ko mažiausiai davė detalių. Jo paveikslai atrodo skystoki, bet lengvai 
leisdami dasiprotėti smulkmenų, palieka labai gerą įspūdį. Svarbiausi objektai ryškiai 


RENOIR 471 


pažymėti ir iš karto pagauna žiūrovą. D. buvo nepaprastai talentingas menininkas, 
nesibijąs pavojingų šuolių savo vaizdyboj. Todėl ieškojo motyvų gyviausiose Pary- 
žiaus gatvėse, didelėse krautuvėse, lenktynių aikštėse ir baletuose (žiūr. pav. 499). 
Jo išmiklinta technika sugebėjo atvaizduoti gyviausius judesius ir šviesos žibtelėjimus. 


Renoir. Auguste Renoir (1841—1919) ėjo tuo pačiu ruožtu ir nedaug 
nutolo nuo Degaso. Tik jo figūros plastiškesnės ir stambesnės (žiūr. pav. £00). 
Būdamas kartu ir skulptorium, jis taip nepasidavė momento įspūdžiams, kaip kiti 
impresionistai. Nors ir Degas buvo plastikas, bet jis ir į skulptūrą žiūrėjo impresio- 


Pav. 498. Sisley: Moreto reginys. 


nisto akimis. Renoir gi vengė šviesos refleksų, galinčių sužeisti kūno plastinę išvaizdą. 
Jo figūras vos glostė saulutė. Todėl jos ir atrodo tokios minkštos, gležnos ir gracin- 
gos. Ypatingai patrauklūs jo vaikučiai. Reikia pripažinti, kad jo tapiniai turėjo dau- 
giau pasisekimo negu griežtųjų impresionistų padarai. 


Lepage. Bastie-Lepage (1848—1884) dar labjau nuslopino impresionizmo už- 
simojimus. Scenas iš kaimiečių gyvenimo jis taip realiai atvaizdavo, kad Degas pava- 
dino jį natūralisiu. Buvo tai pašaipa, bet netrūko joje ir tiesos. Iš tikrųjų jo realiz- 
mas kartais siekė natūralizmo ribų. Juo pasekė Lėon Lhermitte, Alfred Roll, 
Francisgue Raifiaelli, Fantin-Latour ir k. 

Pav. 499. Degas: Balerina, 


Pointillizmas. 


Kai kurie jaunesnieji tapytojai, kaip jau pastebėjome, savo įspūdžius ėmė 
reikšti taškais bei bruožais, dėdami nemaišytus dažus greta kitas kito. Kadangi pran- 
cūzai tašką vadina point, tai ir naujas tapymo būdas pavadinta pointillizmu arba taš- 
kavimu. Ta nauja technika leido lengviausiu būdu atvaizduoti sunkiausius šviesos 
efektus. Dažų taškai ir bruožai, susiliedami žiūrovo akyje, davė puikiausių šviesos 
reileksų. Buvo tai labai svarbus laimėjimas tapybinėj kūryboj. Saikingai pavartotais 
taškais galima gauti visišką šviesos atspindžių iliuziją. 

Deja, naujosios srovės fanatikai iš geros priemonės padarė kenksmingą šabloną, 
taškuodami kur reikia ir kur nereikia. Ištisas paveikslas patapo taškų bei bruožų 
audiniu ir atrodė kaip koks vaikų žaislas bei šlykštus tepalas. 

Cėsanne. Paul Cėsanne (1839—1906) buvo vienas uoliausių taškuotojų. 
Turėdamas tam tikrą talentą, 
jis rado daug pritarimo ir 
visados pasiekė savo tikslą. 
Reikia stebėtis, kaip jo dažų 
sluoksniai, iš tolo žiūrint, su- 
silieja į vieningą bei įspūdingą 
paveikslą (žiūr. pav. 501). 

Seurat. Pierre Seu- 
rat (1859 — 1891) irgi labai 
sumaniai taškavo, bet jo pase- 
kėjai pakliuvo į nelemtą ša- 
bloną, kuriuo atsikratyti jau 
nebegalėjo. Net patys pran- 
ciūzai traukė pečiais į jų pa- 
darus bežiūrėdami, ir šaukė: 
„Guelles horreurs!“ — kokios 
baisenybės. 

Signac. Paul Sig- 
nac, gim. Paryžiuje 1813, tin- 
kamai vartodamas taškus ir 
bruožus, sukūrė gana gražių 
ir įspūdingų vaizdų. Šalia 
Seurat jis buvo vienas žymiau- 
sių pointillistų vadų. (Žiūr. 
pav. 502.) 

Besnard. Paul-Al- 
bert Besnard, gim. 1849, m., 
nuo 1927. m. direktorius meno 
mokyklos Paryžiuje (directeur 
de I'Ecole des Beaux-Arts), pir- 
mutinis įvedė pointillizmą į 
monumentalią tapybą. Jo sie- 
nos bei lubų paveikslai suža- 
vėjo publiką. Tik reikia abe- 
joti, ar tokie paveikslai su savo 
šiurkščiu paviršium turės ilgą 
amžių, ar dulkės, užkliuvu- 
"sios dažų plyšiuose, jų nesu- 
naikins, i Pav. 500. Renoir: Vaikesas su kate, 


Plenerizmo ir impresionizmo reakcija. 
Idealizmas, simbolizmas ir misticizmas. 
Ne visus meno mėgėjus patenkino varsų žėrėjimas. Rimtesni kritikai ieškojo 
vaizdyboj gilesnių minčių ir gyvenimo kovos reiškinių. Pleneristai bei impresionistai 

Pav.f501. Cėsanne: Menininko brolis vienuolio habite. 


Pav. 502. Signac: Laivai uoste. 

davė vos šviesos atspindžių. Jų paveikslai buvo tik išorinių gamtos reiškinių iškarpa. 
Momentaliai žibtelėję, jie, kaip matai, ir vėl išnyksta. Rimti žiūrovai reikalavo pasto- 
vaus, ramaus ir turiningo gyvenimo reiškinių bei sunkios kovos laimėjimų. Tą jie 
rado pas tapytojus idealistus, kurių pryšakyje atsistojo Puvis. 

Puvis. Pierre Puvis de Chavannes (1824—1898) atnaujino pereitų 
amžių idealizmą. Jo paveikslai nebuvo gražaus momento nuotraukos, bet idealaus 
gyvenimo vaizdai. Kad ir turi daug simbolinės reikšmės, jie tačiau visiems lengvai 
prieinami ir suprantami, ir savo paslaptingumu keri kiekvieną žiūrėtoją. 


Pav. 503. Puvis: Žiema. 


Puvis daugiausia mėgo monumentalią tapybą. Jo tapiniai neperkerta sienos, 
rodydami išorinius vaizdus, bet yra tik jos papuošalai. Tai graži mūro uždanga, tei- 
kianti malonių paveikslų. Todėl jo freskai, tapyti ant drobės, o paskui ištempti ant 
sienos, daro savotišką įspūdį ir ilgai pasilieka atmintyje. 

Savotiška buvo ir jo technika. Jis pirma nupiešė modelius, o tada juos pri- 
taikino savo kompozicijoms, grupuodamas, derindamas, suprastindamas, apleisdamas 
nereikalingus detalius. Todėl jo paveikslai nėra vieningi ir maža teturi tarp asmenų 
ryšių, bet vienoda nuotaika juos gražiai harmonizuoja ir susieja į vieningą vaizdą. 

Puviso kūryba gyvai atmena Botticellio, Filipino Lippi ir kitų renesansistų 
kompozicijas, bet kūrinių koloritas pleneristiško pobūdžio. Mėgindamas suminkštyti 
jo blizgesį, jis nedaug laimėjo, priešingai, paveikslai nustojo aiškumo. Kai kurie kri- 
tikai prikaišioja viduramžių mėgėjui kostiumų netikslumą, bet kadangi idėja apvaldo 
paveikslus, tai to eiliniai žiūrovai visai nepastębi. 

Modernistai ilgai nenorėjo pripažinti jo paveikslams meninės vertės. Tik 1850 m., 
įleidus jo Pieta į saloną, iškilo jo kūrybos reikšmė, ir netrukus jis susilaukė visuo- 
tinio pritarimo ir didelės garbės, Iš daugybės jo kūrinių ypač paminėtina Žiema ir 
Vasara Paryžiaus rotužėj. 
Pirmojoj ryškiausiai pasireiškia 
P. stilius (žiūr. pav. 503). Čia 
matome keletą atskirų grupių, 
neturinčių, rodos, tarp savęs 
jokių ryšių, bet jas vienija 
vienoda nuotaika. Prišakinia- 
me plane pusplikiai varguoliai 
nešasi namo malkas, kairėj tė- 
vas šildo vaikui nušalusias ko- 
jytes prie ugniakuro, dešinėj 
trys vyrai virvėmis verčia pa- 
kirstą medį, užpakaliniame gi 
plane pastebime įvairias Žie- 
mos scenas. Taigi, daug gru- 
pių, bet viena mintis. Šv. 
Genovaitės gyvenimas 
Paryžiaus Panteone (žiūr. pav. 
504) ne tik tinkamai vaizduoja 
Prancūzijos sostinės globėjos 
žymesnius nuotykius, bet ir 
pabrėžia pastato klasikinę ar- 
chitektūrą. Amiens'o muzejuje 
randasi jo Karas ir Taika, 
Darbas ir Poilsis, Ave 
Picardia nutrix, Ludus 
pro patria ir k. Marselės 
Longchamp palocių puošia 
Puviso tfreskai Marsilia 
graikų kolonija ir Ori- 
ento Aga; Poitiers rotužę 
Radegunda meno ir mok- 
slo globėja; Paryžiaus Sor- 
bonos hemiciklą Meno ir 
Mokslo šilas. Reikia pri- 
pažinti, kad Puvis buvo ge- 
riausis monumentalios tapy- 
. bos reiškėjas visoj Prancūzijoj. 

Moreau, Gustave Moreau (1826—1898) dar daugiau nutolo nuo realizmo. 
Tai mistikas, svajotojas, ekscentrikas, tikra halucinacijų auka. Savo siužetus ėmė iš 
mitologijos, pasakų, Indijos ir Mažosios Azijos legendų. Ilgą laiką veikdamas kaip 
uolus antikvaras, jis taip pamėgo senovės grožybes, ypač blizgučius, kad iš jų pasi- 

Pav. 504; Puvis: Šv. Genovaitė Paryžiaus globėja. 

rinko temas savo kūrybai. Jo dirbtuvė pasidarė tikra gražumynų krautuve, kurioje 
pakankamai rado savo užsimojimams pavyzdžių. Nenuostabu, kad jo kūriniai atmena 
antikvaro krautuvę. Jo figūros žiba briljantais, architektūra atrodo kaip pilys iš Oriento 
pasakų, o kūnai spindi dramblio 
kaulo blizgesiu. Moteriškė, papuo- 
šalų karalienė, jo nuomone buvo 
pagunda, kuria vyras atsikratyti 
neįstengė, taigi jo pragaištis. Pav. 
paveiksle Jaunikaitis ir Mirtis 
matome jauną, liekną ir sveiką vyrą 
kupiną geriausių vilčių, kurs pasiti- 
kėdamas savo jėgomis, deda vainiką 
sau ant galvos. Tik staiga už jo 
atsistoja daili moteriškė, pasipuo- 
šusi aguonų vainiku. Tai jo fata- 
lizmas, mirtis, iš kurios nagų jam 
nebepavyks išsisukti. Orfejaus 
paveiksle pastebime gražią trakietę, 
nešančią ant liros Orfejaus galvą, 
nukirstą barbarų. Įspyrusi akis, ji 
žiūri į tą mylimą vyrą, bet tai jos 
auka. Kitas paveikslas V'Appari- 
tion — šmėkla — rodo Herodiadą, 
bešokančią prieš karalių. Tik staiga 
ant sienos pasirodo šv. Jono galva 
(žiūr. pav. 505). Tai jos gašlingų 
šokių auka, 

Toks idealizmas jau nebe- 
sveikas, bet liguistas. Tiesa, kad 
moterys dažnai pražudo vyrą, bet Pav. 505. Moreau: L'Apparition. 
esti ir antraip. Gal nerečiau vyrai 
pražudo moteris. Dėl vieno kalto pasmerkti šimtus nekaltų nereikėtų.  Kurs nekaltas, 
temeta pirmas į ją akmenį, sako Kristus. 

Moreau taip mėgo savo paveikslus, kad jų už jokius pinigus parduoti nesutiko, 
neįstengdamas nuo jų atsiskirti. Prieš mirdamas jis juos užrašė Paryžiaus miestui. 
Tarp jų rasta 797 aliejiniai paveikslai, 349 akvarelės ir 700 piešinių. 

Jis nebuvo vienintelis mistikas prancūzų tapyboj. Netrukus jų susirado ir 
daugiau. Pagaliau įsikūrė mistikų sąjunga, iš kurios ypač paminėtini tapytojai: Ary 
Renan (1903) Edmond Aman-Jean (gim. 1860), pointillistas Henri Martin 
(gim. 1860), Lėon-Paul Robert ir k. | 


Tikybinė tapyba. 
Nors trečiosios respublikos laikotarpis nepsižymėjo tikybine dvasia, ir maža 
kas kreipė dėmesį į tikybinio gyvenimo reiškinius, tačiau netrūko menininkų, pasirin- 

kusių siužetus iš Biblijos ir šventųjų gyvenimo. Jųjų žymiausi buvo: Tissot, Merson 


ir Denis, 
Tissot. James Tissot (1863—1903) ne iš karto ėmėsi tikybinių temų. 

Pav. 506. Denis: Vestuvės Kanoje. 


Iš pradžių jis mėgo vaizduoti elegantiškas Paryžiaus moteris (La femme A Paris) ir 
romantišką žanrą (Faustas ir Margarita). Vėliau atkreipė domę į sensacingas Šven- 
traščio scenas (Sūnus vėjavaikis). Pagaliau sumanė nupiešti Kristaus asmenybę. 
Įstudijuoti Šventraščio asmenims, kostiumams, vietovėms ir gyvenimo aplinkybėms jis 

nuvyko Palestinon, ir archeologiniu tikslumu visa gerai ištyrė. Negana to, perskaitė 
šv. evangelijų komentarus ir nuodugniai. įsigilino į jų reikšmę. Tas griežtas tikslumas 
privertė jį sukurti visai naujus tipus. Jo paveikslai sukėlė didžiausią sensaciją, bet ne 
visiems patiko, kadangi perdaug buvo priprasta prie senųjų, amžiais nustatytų tipų. 
Daugiausia patiko visuomenei Kristaus kančios istorija. Realiai atvaizduoti kankin- 
"tojai buvo eiliniams žiūrėtojams geriausiai suprantami. Jų nuožmus žiaurumas kaip 


Pav. 507. Corot: Chartres'o katedra, Žiūr. pusl. 461. 


tik patenkino jausmingą fantaziją. Iš viso Tisso nutapė 865 paveikslus iš Kristaus 
gyvenimo, tiksliausiai prisitaikindamas šv. evangelijos žodžiams. 


Merson. Luc-Olivier Merson (1846— 1902), pasižymėdamas nepa- 
prastu pajėgumu, laimėjo taip gerai pasaulinėj, kaip ir religinėj tapyboj. Iš pradžių 
jis ėmėsi antikinių siužetų, bet paskiau rinkosi temas iš Naujojo Įstatymo ir šventųjų 
gyvenimo. Gabusis menininkas gerai piešė ir pavyzdingai tapė. Daugiausia atkreipė 

į save dėmesį Marijos gyvenimo iliustracija ir Johannos d'Arc paveikslais. Dide- 
lis progresistas jis vienok nebuvo, o gal ir nenorėjo būti. Sekdamas Florencijos ir 
Umbrijos mokyklomis, jis davė švelnių formų ir jausmingų vaizdų. Šv. Pranciškus, 
skelbiąs pamokslus žuvims, gyvai atmena gilų viduramžių tikėjimą. Bet ir savo pasau- 
liniais paveikslais jis sudomino žiūrėtojus. Paryžiaus rotužėj (Hotel de Ville) puikiai 
atvaizdavo kalendorių, užakcentuodamas svarbesnes šventes gražiomis muzikos, 
šokių, šviesos ir k. alegorijomis. Renesansinius siužetus jis gerai mokėjo pareikšti 
tikrai prancūziškoj dvasioj. 


Denis. Maurice Denis, gimęs Graville 1870. m., buvo jau moderniškes- 
nis tapytojas. Nors ir jis mėgo pasaulinius ir tikybinius siužetus, bet juos vaizdavo 
pleneristišku bei impresionistišku būdu, kad ir dažnai pasigriebė Italijos primityvų. 
Jo koloritas visuomet šviesus, blizgąs ir nuotaikingas. Žiūr. pav. 506. 


Belgijos naujoji ir naujausiojiį tapyba nedaug skiriasi nuo prancūzų. Jos 
menininkai gal nebuvo tokie genialūs ir jų polėkiai nesiekė tų aukštumų kaip Pran- 
cūzijoj, bet užtat jie buvo rimtesni ir vengė erotiškų scenų. Savo technika ir skoniu 
jie nesibijo palyginimo su prancūzais. Plenerizmas ir impresionizmas Belgijoj pra- 
plito žymiai vėliau negu Prancūzijoj, bet greitai tinkamai išsivystė. Iš gabiausių ta- 
pytojų reikia pažymėti Charles de Croux (1815—1870) ir Henri de Braekeleer 
(1840—1888). Pirmasis, būdamas gamtos nuskriaustas, ėmė siužetus iš varguolių ir 
nelaimingųjų gyvenimo, bet tai nebuvo skunda prieš visuomenės santvarką, o gilus 
pasigailėjimo reiškinys. Pav. Išmaldos Bruselyj rodo tikrai graudingą vaizdą. Nuvar- 
gusi ir serganti moteriškė atsisėdo ant turtingų namų slenksčio, turėdama kūdikį prie- 
globstyje. Tuojau iš namų išeina gailestinga ponia ir paduoda jai dubenį su valgiu. 
Antrasis buvo geriausis pastarųjų laikų interjerų vaizduotojas. Jo Varpų Garsas 
rodo garbingą matroną, besėdinčią puikiame salone, Išgirdusi varpų garsą, ji atidžiai 
klausosi ir rodo pro atdarą langą į šventovę. 


1868. m. kai kurie jauni tapytojai, būtent Dubois, Boulenger, Artan ir k. įsteiė 
meno draugiją Sociėtė libre des Beaux- Arts ir išleido laikraštį Art libre, 
atsisakydami nuo akademinės rutinos. Bet naujoji srovė toli gražu negalėjo lygintis 
su Barbizono mokykla. Daugiausia įtakos į ją turėjo prancūzas Courbet. Deja, netrūko 
menininkų, kurie savo laisvomanija pralenkė mokytoją. Taip, Fėlicien Rops (gim. 
1833), nutapė paveikslų, kurių viešai rodyti negalima. Jo tapinius geriausiai api- 
būdina Kristaus Mirtis. Išganytojas nukrenta nuo kryžiaus, o vietoj Jo prisikelia 
gašli moteriškė, kviečianti į paleistuvavimą. Tai jau nebe menas, o tkra pornogratija 
ir pasityčiojimas iš krikščionybės. 

| Prancūzu plastika antroj XIX. amžiaus pusėje. 


(ass formų atžvilgiu prancūzai visuomet užėmė pirmą vietą meno istorijoj, bet 
naujaisiais laikais jie atsistojo ant pjedestalo ir pirmauja visam pasauliui. Plastika 
kaip tik reikalinga gražių bei švelnių formų. Todėl prancūzai laikomi geriausiais pla- 


Pav. 508. Bartholomė: Paminklas mirusiems. 


stikais. Jų gyva fantazija, geras skonis, įgimtas žvalgumas, švelni technika buvo 
geriausis laidas jų užsimojimų laimėjimams. Todėl ir modernizmo srovė jų nesulaikė 
Paryžiaus ir Romos akademijų tutinoj. Jie vis žengė pirmyn, nesibijodami nė impre- 
šionizmo reikalavimų. Žymiausi modernistai buvo: Carpeaux, Dalou, Bartholomė 
ir Rodin. 

Carpeaux. Plastikos autonomiją modernizmo dvasioje paskelbė Jean 
Baptiste Carpeaux (1827 — 1875). Rengdamasi įsigyti Romos garbės ženklą, 
jis dar laikėsi klasikinės krypties, bet, pagrįžęs Paryžiun, pasidarė natūralistu. Jam 
buvo pavesta išpuošti Floros paviljonas Tuilerijose. Geriausiai pavyko reljefas 

su Floros deive, kuri beria žiedus, šokant ir savavaliaujant putėms. Visa atvaizduota 
gana natūrališkai, bet ir begėdiškai. — Nemažiau jis atsižvelgė į dorą ir Šokiuose 
didžiosios operos fasadoj. Šokių genijus, visai plikas, mušdamas bubinėlį, skatina 
jaunas ir gašlingas merginas prie šokių, 
kurios, užmiršdamos visą padorumą, ne- 
prisidengusios nė lapeliu, rėžia suktinę. 
Tai jau ir ištvirkusiam Paryžiui buvo 
perdaug. Atsirado moralistas, kurs tėškė 
į grupę rašalo buteliuku. Bet juodojo 
skystimo dėmė pavyko pašalinti ir skulp- 
tūra buvo išgelbėta. Technikos atžvilgiu 
ji neturi sau lygių. Gyvybė trykšta iš 
visų kūnų, ir visi raumenys ir dirksniai 
dreba ir gyvuoja. Šaltas akmuo, rodos, 
virto gyvu žmogumi. 

Dalou. Carpeaux pasekė Jules 
Dalou (1838—1902). Ir jis ilgai laikėsi 
klasikiškos srovės, bet pagaliau prisidėjo 
prie modernistų. Jo paskutinis veikalas 
Paminklas Darbui, kurį begamin- 
damas mirė, rodo jau visai modernius 
motyvus. Darbininkų figūros liudija, kad 
menininkas geriausiai pažino jų gyvenimą 
ir mokėjo juos atvaizduoti. Iš kitų jo pa- 
darų paminėtina Respublikos Tri- 
umtas tautos aikštėje (place de la na- 
tion) ir Bacchuso Puota Luxembourgo 
sodne, p 

Bartholomė. Retai kurs pa- 
starųjų laikų menininkas susilaukė tokio 
populiarumo, kaip Albert Baltholomė 
(gim. 1848) savo paminklu mirusiems — 
Monument aux Morts. Numirus 
pačiai, jis taip susigraudino ir tokio buvo 
perimtas sopulio, kad 10 metų statė jai 
paminklą. Jo grožiu sužavėti prancūzai 
jo kopiją iždo lėšomis pastatė ant gra- 
žiausių Paryžiaus kapų Pėre Lachaise 
atminti užmirštiesiems mirusiems (žiūr. 
pav. 508). Architektūra atmena egiptiečių . 
piloną, kurio cokule mirties genijus, Pav. 50) Rudins Aronias, 
atidaręs karstą, nustebęs žiūri į vyro ir 
moters lavonus su kūdikiu per jų vidurį. Dveji laiptai veda į atvirą kapą, į kurį žengia 
jauna pora. Iš abiejų pusių artinasi prie jo seni ir jauni. Vieni nuliūdę, kiti nusiminę, 
dar kiti meilingai glaimonėdamiesi. Taip tada, visiems reikia mirti, nežiūrint į gyve- 

41 


nimo skirtumą. Mintis graži, bet nevisai krikščioniškai išreikšta. Technika, kompo- 
zicija ir piešinys kuo gražiausi. Pasirodė, kad tapytojas Bartholomė buvo taip pat 
geras skulptorius. 

Rodin. Tikriausiu modernistu pasirodė Auguste Rodin, gimęs Paryžiuje 
1840. m. Susipažinęs su Michelangelo skulptūromis, nustebintas jo anatomijos tik- 


Pav. 510. Rodin: J. P. Laurens'o biustas. Louvre. 


slumu, ir jis panorėjo gerai ištirti žmogaus kūno sudėtį. Nesigailėdamas trūso, visas 
laisvas savo sunkaus gyvenimo valandas paaukojo anatomijos mokslui. Jo studijų 
vaisiai ryškiai pasirodė jo plastikoj. Jis pastebėjo ne tik paviršutines kūno iormas, 
bet ir visą jo architektūrą ir jėgas. Kaulai, raumenys ir judėjimas negalėjo pasislėpti 

nuo jo akylo dėmesio. Po jo kaltu dingsta visos kūno lygumos, ir kiekviena jo da- 
lelė rodo gyvavimą. Pav. Adomas (žiūr. pav. 509.) taip gyvai išreiškia nusiminimą 
ir gailestį, kad be pasigailėjimo į jį žiūrėti negalima. Viso kūno iškraipymas, sąnarių 
stovis ir raumenų įtempimas rodo baisią sielos būklę. Pirmųjų amžių žmogus Pary- 
žiaus salone buvo laikomas liejiniu iš gyvo Žmogaus. Net geriausi meno žinovai 
nenorėjo tikėti, kad ta tigūra būtų skulptoriaus rankų darbas, Suprantama, kad toksai 
anatomikas nemanė uždengti nors lapeliu kurią kūno dalelę. 


Pav. 511. Rodin: Ponios biustas. 


Aišku, jog tokiam žmogaus kūno žinovui geriausiai vyko atvaizdai. Jo biustai 
(žiūr. pav. 510 ir 512) tikrai rodo gyviausias žmogaus kopijas. 

Rodin dargi buvo veikliausis nuogojo salono (salon nu) rėmėjas. Po jo kaltu 
žmogaus kūnas patapo lytinės meilės idolu. 

Iš modernisto jis pagaliau pasidarė impresionistu, o iš skulptoriaus tapytoju, 
imdamas vaizduoti žmones ne tokiais, kokie jie iš tikrųjų buvo, bet kaip jie pirmu 
žvilgsniu pasirodė. Tai jis pasiekė, patiekdamas vos jų siluetę, bet jų visai nepabaig- 

damas. Buvo tai plastikos škicos (žiūr. pav. 511). Menininkai jas labai bran- 
gino, kadangi savo fantazijoj mokėjo jas galutinai išvystyti, bet eiliniai meno mėgėjai 
su panieka nuo jų nusigręžė arba praėjo, visai nepastebėdami jų grožio. 

Meunier. Constantin Meunier (1831—1905) buvo Belgijos prancūzas. 
Demokratišku pažiūrų menininkas aukščiausiai iškėlė .darbibininkų idealus, užakcen- 


Pav. 512. Rodin: Biustas Henriko Rochefort. 


tuodamas darbo vertę. Jo darbininkai paimti iš tikrovės ir pasirodo iš gražiausios 
savo pusės. Menininkas stengėsi išreikšti tą gerą įspūdį, kurį į jį padarė tų varguolių 
sunkus, bet ir kilnus likimas. Taigi jis buvo impresionistas geriausia to žodžio prasme. 
Motyvus ėmėsi iš žvejų, artojų, ypač gi iš kasyklų gyvenimo (žiūr. pav. 515). Bet tai tipai, 
prieš kuriuos reikia nulenkti galvą. Sunkiai dirbdami po žeme, nudulkėję juodomis 
dulkėmis, nematydami saulės šviesos, visados mirties povojuje nuo baisių dujų, jo 

kalnkasiai nėra tačiau nusiminę, bet drąsiai varo savo darbą, o, jį pabaigę, linksmai 
grįžta prie savo šeimos židinio. Neblogiau atrodo ir Nešikai (žiūr. pav. 514). 
Ir sunkiausia našta jų neprislegia. Tai tikri atletai, panašūs į Olimpo dievus. O Pjo- 
vikai sukelia net pavydą. Taip ir norėtųsi lįsti į jų vidų ir kibtis dalgio. Tai darbo 
apoteoza. 
Jo tipai nepasižymi dideliu įvairumu. Visur tie patys pusplikiai, dažniausiai 
basi vyrai, mažomis apskritomis skrybėlaitėmis, bet tai tikri vyrai, įkūniją savyje jėgą 


Pav. 513. Meunier: Sūnus vėjavaikis, 


ir pasitikėjimą. Žemai stovėdami ant visuomenės laiptų, jie tačiau pasižymi tikru di- 
dingumu bei majestotu. Kas sąžiniškai atlieka savo pareigas, yra naudingas ir gerb- 
tinas visuomenės narys. Iš kitų statulų paminėtina: Sūnus vėjavaikis ir kasyklų arklys, 
(žiūr. pav. 513. ir 516). “ 

Paskutinis M. paveikslas buvo Darbo paminklas. Deja, jo nepabaigęs, 
menininkas persikėlė į amžinastį. Belgijos valstybė, nupirkusi jau pagamintas jo dalis, 
ištatė jas Brūselio muzejuje. 

Pav. 514. Meunier: Nešikas. 


Anglijos tapyba XIX. šimtmečio antroj pusėj. 

Prancūzų tapytojai, kaip matėme, paėmė pastaruoju metu meno vadovybę į 
savo rankas, ir anglai turėjo jiems nusileisti. Vis dėlto jie galutinai nepasidavė jų 
įtakai, ir naujais sumanymais atkreipė į save visos Europos akis. Nusibodus akade- 
mijos rutinai, atsirado nauja srovė, patraukusi savimi beveik visus Anglijos tapytojus. 
Trys įžymūs tapytojai Hunt, Millais ir Rossetti, išsilaisvinę iš akademijos pančių, įsteigė 
prerafaėlitų brolių sąjungą — Pre-Raphaelite Brotherhood. Sužavėti penkio- 
likto šimtmečio vaizdyba, jie nutarė ja pasekti, bet pritaikindami jai naujos technikos 
laimėjimus, ir labjau prisiartindami gamtai. 


488 į BROW, HUNT 


Deja, sąjungai nebuvo skirtas ilgas amžius, bet prerafaėlitų kryptis Anglijos 
tapyboj dominuoja iki pastarųjų laikų. 

Brow. Ford Madox Brow (1821—1893) nebuvo P. R. B. sąjungos narys, 
bet laikėsi jos pakraipos ir davė naujos srovės reiškėjams daug gražių pavyzdžių. 
Pranašas Elija, prikeliąs našlės sūnų, gyvai atmena viduramžių tapybą, kad ir 
gerokai sudramatizuotą. Tačiau nematyti jame to patoso, kurį taip mėgo kiti anglų 


Pav. 515. Meunier: Iš kasyklos. 


tapytojai. Kostiumai pritaikinti istorijos daviniams.  Vaizduodamas istorinius paveik- 
slus, jis vienok nevengė ir kasdienio gyvenimo: Jis pirmutinis Anglijoj paėmė siu- 
žetus iš darbininkų tarpo. 

Hunt. Hofman Hunt (gimęs Londone 1827. m.) pasiliko ištikimas P. R. B. 
sąjungos tikslams. Siužetus ėmė iš Šventraščio ir stengės, ikaip įmanydamas prisitai- 
kinti jo minčiai. Geisdamas tiksliau ištirti senovės papročius, jis buvo nuvykęs 
Orientan, ir rūpestingai mėgino išspręsti visas archeologines problemas. Kartais net 

perdaug laikėsi žodžių garso. Taip, Kristus pasaulio šviesa, eina su latarnia, 
ieškodamas sielų. 

Millais. John Everett Millais (1829—1896), vienas sąjungos steigėjų, 
neilgai buvo jos nariu. Mat, jo platusis talantas nekentė jokių suvaržymų. Jis no- 
rėjo būti visiškai laisvas. Atsisakęs nuo prerataėlitų, jis pasidarė tikru realistu. Tai 
rodo jo paveikslas Įsakymas paleisti. Sargas, gavęs vyriausybės įsakymą, 
išleidžia kalinį iš kalėjimo. Jį sutinka žmona su kūdikiu ir ištikimas šuo. Iš tikrųjų, 
labai realus paveikslas. Galima net pažinti kalinio tautybę. Kelnės iki kelių nešioja 
vieni šotlandai. Neblogiau jam vyko portretai. Karaliaus sargybinis tiks- 
liausiai vaizduoja Towero sargą jo puikia uniforma. Prasta technika kaip tik pabrėžia 
menininko nepaprastą pajėgumą. Raudona spalva pasižymi niuansų įvairumu. Portre- 
tai buvo M. specialybė. Jis atvaizdavo beveik visas Anglijos garsenybes. 


Pav. 516. Meunier: Kasyklų arklys. 


Rossetti. Gabriel Charles Dante Rossetti (1828—1882) buvo 
Italijos emigranto sūnus, gimęs Londone. Lipšnus, linksmas, apsukrus ir sąmojingas 
menininkas patraukė į save visų širdis. Deja, Britų salos migla ir anglų flegma pa- 
darė iš jo melancholiką, svajotoją ir tilozofą. Ta metamorfoza ryškiai atsiliepė ir jo 
tapyboj. Iš prerafačlito pasidarė sentimentaliu splynistu. 

Iš pirmojo jo periodo paminėtina itin gražus Šv. Panelės Jaunystės 
paveikslas (žiūr. pav. 517), gyvai atmenąs ankstyvojo renesanso tapybą. Marija ir jos 
motina Ona užsiėmusios rankų darbeliais. Staiga pasirodo angelukas, į kurį žiūri 
šv. Panelė, paleidusi darbą. 

Vedęs gražiąją Elžbietą Eleonorą Siddal, menininkas žymiai pasikeitė. Rimta 
ir visados susimąsčiusi žmona paveikė ir jo būdą. Matydamas joje geriausį modelį 
Dantės Beatricei, jis ir sumanė iliustruoti Dieviškąją Komediją, kas jam itin gerai 
pavyko. Mirus mylimai žmonai, menininkas jau nebepajėgė nusikratyti melancholija. 

Pav. 518—519. Rossetti: Beata Beatrice ir Veronika Veronese, 

Pav. 520. Rossetti: Johanna d'Arc. 


Grupių kompozicija jo visai nebedomino. 
Nuo to laiko jis tevaizdavo atskirų moterų 
biustus, primenančius mirusios atvaizdą. Jos 
visos rodo liūdnas, užsimąsčiusias matro- 
nas, žiūrinčias į tolį. Kad ir visos panašios 
į kita kitą, menininkas pavadino jas įvairiais 
vardais, būtent: Beata Beatrice, Sibylla, Pia, 
Monna Vanna, Veronika Veronese ir k. 
Vis tai kilnios, ber ir liūdnos idejos mo- 
teriškės pavidalu. Beata Beatrice (žiūr. 
pav. 518), atmetusi galvą ir uždariusi akis, 
svajoja apie Dantę, kurs jai pasirodo užpa- 
kalyje; Veronika Veronese (žiūr. 
pav. 519), žiūrėdama į tolį, užgauna kairės 
nykščiu smuiko stygas, atsiliepiančias melan- 
cholingu akordu; Johanna d'Arc, klū- 
podama prie Prikryžiotojo kojų, bučiuoja 
kardą, ir susimąsčiusi žiūri į nežinomą ateitį. 
(žiūr. pav. 520). 
prerafaėlizmą. 
Morris. William Morris 
(1834—1896) turėjo nepaprastą, beveik ge- 
nialų talentą, bet jį panaudojo daugiausia 
pramonės dailei. Apdovanotas gera sko- 


Tuo būdu R. įvedė neo- 


nimi ir plačia fantazija, jis pasižymėjo 
pavyzdingu piešimo ir tapymo būdu, ir 
buvo labai veiklus. Jo pastangomis įkurta 
garsi visame pasaulyje meno pramonės 
dirbtuvė, pavadinta jo vardu Morris- 
firma. Joje dalyvavo garsūs meninin- 
kai Rossetti ir Burne-Jones. Menininko 
didžiausis nuopelnas ir buvo meno pra- 
monės pakėlimas visose srityse. 
Burne-Jones. Edward Burne- 
Jones (1833—1900) iš teologo tapyto- 
jas, didelis Rossetti draugas, sekė prera- 
faelitais, bet jų aklai nepamėgdžiojo. 


Pav. 521. Burne-Jones: Aukso Laiptai. 

Dažniausiai ėmė pavyzdžių iš Botticelli bei Cimabue kūrybos ir. Italijos primityvų. 
Jo tapyboj daug aptinkame mistikos ir simbolizmo. Kad ir nepasižymėjo skaisčiu 
koloritu, buvo vienok labai populiarus menininkas. Anglijoj jis susilaukė nepaprastos 
garbės, ir buvo apkrautas užsakymais. 
Paruošė vitražų projektus 150 bažnyčių 
ir pagamino mozaiką protestantų šven- 
tyklai Romoje, sekdamas Ravenos mo- 
zaikomis. Jo garsiausis tapinys buvo 
Aukso Laiptai (žiūr. pav. 521), bet 
geriausis piešinio ir kolorito atžvilgiu 
Karalius Kophetua ir Elgetos 


Duktė, atvaizduota pagal Shakespeare 
baladą. 
Crane. Walter Crane (gim. 


1845) pasižymėjo vykusia grafika. Anot 
jo paties žodžių jis gimė su skalynine 


ku lentele ir braižikliu rankose. Ypač įgar- 
jų sėjo vaikų knygelių iliustracijomis ir vi- 
Iš tražų projektais. Tapė istorinius ir sim- 
- bolinius paveikslus, bet geriausiai jam 
Š vyko alegoriniai tapiniai.  Valandų 
i Bėgtynės (žiūr. pav. 522) itin gyvai 
< vaizduoja nesuturimo laiko bėgį. Valandų 
B nepastovumo, rodos, ryškiau atvaizduoti 
£ nė negalima. Taip pat reikšmingi paveiks- 
" lai Neptūno Arkliai, Teisybė 
2 ir Keleivis, Šv. Jurgis ir Sli- 
B. binas, La Belle Dame sans merci 


ir k. Crane buvo gana savotiškas prera- 
taelitas, pasižymėjęs dideliu savarankiš- 
kumu. 

Watts. George Frederick 
Watts (1817—1904) nebuvo prerafač- 
litas, bet romantikas, linkęs į simboliką ir 
alegoriją, ir todėl giminingas prerataėli- 
tams. Nepaprastai kilnaus būdo ir geros 
širdies menininkas buvo visų didžiai ger- 
biamas ir aukštai įvertinamas. Idealistas 
geriausioj to žodžio prasmėj, jis savo 
kilnia kūryba skleidė aukštos dorovės 
principus ir buvo uolus tautos auklėtojas. 
Kartais tapydamas plikus žmones, jis nė nemanė sukelti nešvarius jausmus, bet darė 
tai dėl anatomijos mokslo, be kurio vaizdyba neįmanoma. 

Jo technikoj neaptinkame nieko naujo. Piešinys gyvai atmena venecijiečių 
tikslumą, o koloritas Correggio minkštą švelnumą. Dažų nemaišė ant paletos, bet dėjo 
juos tiesiai ant drobės neoimpresionistų pavyzdžiu. 

Iš prigimties filozofiškai nusiteikęs, palinkęs prie rimto galvojimo, mąstymo 
ir moralinio veiksmo, jis ilgainiui pasidarė kilnių idėjų tapytoju ir moralistu. Tam 
tikslui geriausiai tiko simboliniai vaizdai. Nenuostabu, kad jo kūriniai kupini alego- 


Viltis. 


Pav. 523. Watts: 


Laimingasis Karys. 


Pav. 524. Watts: 


rijų bei simbolų, kurių reikšmę žiūrėtojas turi rimtai apmąstyti. Todėl jo paveikslai 
palieka gilų ir pastovų įspūdį, veikiantį kūno akis ir sielos jausmus. Jo tapinių sąra- 
šas gerokai primena pamokslų temas, kaip va: Tikyba, Viltis, Krikščioniška 

meilė, Laikas ir užmiršimas, Idealai, Laimingas karys, Fata Morgana, 
Raitelis ant balto žirgo, gaudąs kilnius idealus, Raitelis ant raudono 
žirgo, skleidžiąs sumišimą ir nelaimę ir k. Viltis (žiūr. pav. 523) atvaizduota jau- 
nos merginos pavidalu. Ji sėdi ant žemės rutulio blankioj prietemoj užrištomis akimis 
ir stengėsi iš savo liros paskutinės stygos išgauti linksmą ir malonų toną. Viltis vi- 
sados paguodžia. Nemažiau graudingas Laimingasis Karys (žiūr. pav. 524). Kovo- 
jęs už tėvynę iki paskutinio kraujo lašelio, jis dabar ramiai miršta, o genijus su pa- 
garba bučiuoja jo išblyškusią kaktą. — Ir iš antikės paimti siužetai pasižymi sim- 
boline reikšme, būtent: Ariadne, Orfiejus ir Eurydike, Pygmalion ir k. 

Nuoširdžiai mylėdamas savo tėvynę, W. paaukojo valstybės galerijai daug 
garbingų vyrų atvaizdų, kaip: Kardinolo Manning, George Andrews, Burne- 
Jones, Walter Crane, savo autoportretą ir k. 


Pav. 525. Leighton: Andromachė nelaisvėje. 


Gal nepardėsiu, tvirtindamas, kad Watts buvo didžiausis pastarųjų lakų Angli- 
jos tapytojas ir kilniausis romantikas. 

Klasikinės krypties reiškėjai. Anglijos ir kitų kraštų protestantai 
labjau simpatizavo su klasikizmu negu katalikų tautos. Tai buvo architektūroj, tai yra 
ir vaizdyboj. Klasikinės srovės pryšakyje stovėjo lordas Frederick Leighton 
(1830 —1896). Nuo mažens išauklėtas meninėj atmosieroj, gyvenęs Romoje ir kituose 
meno centruose, jis pagaliau išaugo į garsų tapytoją ir savo tautos mylimąjį sūnų. 
Jis pirmas tapytojų buvo pakeltas į bajorų luomą — lordus. Jo paveikslai pasižymi 
harmoninga kompozicija, skaisčiu koloritu, šauniomis linijomis ir tauriomis figiiromis 
(žiūr. pav. 525), 

Iš kitų klasikų paminėtina: Valentine Princip, Edward Poynter, 
William Blake Richmond, Albert Moore, ypač gi Alma-Tadema. 

Tadema. Lourens Alma-Tadema (gim. 1836) nebuvo anglas, bet 
holandas, persikėlęs Londonan 1861. m. Jis nebuvo nė klasikas paprastoj to žodžio 
prasmėj, bet žanristas, vaizduojąs senovės romėnų kasdienį gyvenimą. Iš pagrindų 
ištyręs antikės privatinį gyvenimą, pasiremdamas archeologiniais daviniais, jis nutapė 

aibę paveikslų iš klasikinės senovės, atmenančių naminę anų laikų atmosferą aristo- 
kratų rūmuose. Todėl jo kūriniai turi nemaža archeologinės reikšmės. Jie supažin- 
dina su senovės mebliais, kostiumais, papročiais, rūmų puošmena, patiesalais, langų 
ir durų užlaidomis. Pompejos iškasenos parodė daug reikmenių iš antikinio pasaulio, 


Kadaise ir dabar. 


Pav. 526. Tadema: 


Konstantino laikais 


Pav. 527. Tadema: 


apie kuriuos senovės tyrinėtojai visai dar nežinojo, o iš kurių galima buvo įspėti gy- 
ventojų kasdienį gyvenimą, ką ir panaudojo menininkas savo tapybinei kūrybai. Buvo 
tai naujas etapas meno istorijoj. 

Tą naująją kryptį tapyboj ryškiai rodo paveikslas Kadaise ir Dabar (žiūr. 
pav. 526). Užpakaliniame plane matome bočių biustus, kaltus iš marmoro. Kad jie 

ir gražūs, bet sustingę. Pryšakiniame plane, tai jau kas kita. Čia matome jauną porą, 
tryškančią gyvybe. Čia prieš mus atsistoja antikiniai žmonės savo privatinio gyve- 
nimo išvaizdoj. Be abejo, ir senovės gyventojai taip pat mylėjosi, kaip ir dabar. 
Kad ir valstybės vyrai savo laisvas valandas panaudojo poilsiui ir žaislams, 
rodo paveikslas Konstantino laikais (žiūr. 527). Čia du rimtu vyru moko šuniuką 
sėdėti. Jų vienas bene bus senatorius, apsiredęs toga; taigi galiūnas, sprędžiąs apie 
valstybės ir piliečių likimą. Kaip matyti, kartais ir politikai užsiima visai menkais 


Pav. 528. Tadema: Veneros Templis. 


dalykais. Vaizdui pritaikinta ir statula: vaikesas traukia rakštį iš kojos. Atsitinka, 
kad ir išdidus senatorius savo intimiame gyvenime nedaug kuo skiriasi nuo piemenėlio. 


Senovės moterų gyvenimą gyvai vaizduoja Veneros Templis (žiūr. pav. 528). 
Dvi gražuolės baigia savo tualetą. Tarnaitė ateina jų pakviesti prie svečių, kuriuos 
pastebime užpakaliniame plane. Mebliai, kostiumai ir architektūra klasiški, bet tipai 
paimti iš anglių modelių. Rūbai suklostyti antikinės senovės būdu. 

Alma-Tadema buvo pasaulinio mąsto tapytojas. Jo paveikslai vargu galima 
pavadinti angliškais. Jie taip gerai tinka Londonui, kaip ir Kaunui. 

Nuotaikos vaizduotojai. Anglų būde aptinkame du ypatingu bruožu, 
būtent: šaltą protą ir jausmingą širdį. Pirmutinį patenkina klasicizmas, o antrąjį pre- 

rafaėlizmas, paremtas nuotaikos vaizdais. Į meną anglai žiūri kaip į aristokratišką 
prabangą. Todėl jų vaizdyboj darbininkų visai neaptinkame. Juos domina vos didž- 
ponių bei lordų gyvenimas. Mylordas ir lady jų sierose alia ir omega. Tai nereiškia, 
kad Anglijoj nebūtų vargdienių. Visai ne. Jų ten bene bus daugiau negu kituose 
kraštuose, tik anglų grafai į luomų padugnes nežiūri. 

Puošdami savo rūmus paveikslais, anglai reikalavo, kad tie juos džiugintų ir 
linksmai nuteiktų. Tai geriausis vaistas prieš splyną (spleen — melancholijos liga), 
kurs miglotoj Anglijoj toks pavojingas aukštesnių luomų individuams. Todėl anglų 
žanristai ne tiek stengėsi realiai atvaizduoti tikrovę, kiek ją sukilninti ir linksmai nu- 
teikti žiūrovus. 


Pav. 529. Ivanov: Kristaus pasirodymas Marijai Magdalenai. 


Žymiausi anglų žanristai buvo George Mason (1818 - 1872), Frederick 
Walker (1840—1875) ir Frank Holl (1845—1888). Pastarasis vienok daugiau 
mėgo rimtas ir liūdnas scenas. Jo geriausiuose paveiksluose skamba gana jaudinan- 
čios stygos (Lombarde, Pakasynos, Laukianti Žvejų Šeima). Tą patį pastebime ir 
Naujoko Išleistuvėse. Prieš išeinant traukiniui trečios klasės laukiamojoj 
salėj sėdi liūdnas senelis, naujokas ir jauna mergina. Juos visus slėgia atsisveikinimo 
valanda. Toliau viena ponia skaito likusius nuo bileto pinigus. 

Ekspresionizmas. Impresionistai reiškė įspūdžius, kuriuos gavo obe- 
jektyviai stebėdami gamtos reiškinius, bet ekspresionistai vaizdavo savo subjektyvias 
pažiūras, susidariusias jų vaizduotėj. Taigi ekspresionizmas ir impresionizmas nėra 
sinonimai, bet skirtingos reikšmės terminai ir jų nereikėtų sumaišyti.  Ekspresionistas 

buvo pav. mūsų Čiurlionis, atvaizdavęs savo svajonių padarus, kurių iki šiolei dar 
nepavyko tiksliai išaiškinti. 

Anglijos ekspresionistų tėvu reikia laikyti James Abbot Mc. Neill 
Whistler (1834—1903). Jis buvo sūnus inžinieriaus, pastačiusio Petrapilio Maskvos 
geležinkelį. Gimė Amerikos Baltimore, bet savo jaunystę praleido Rusijoj. Paskui 
Paryžiuje susipažino su impresionistais, kurių kryptis padarė didelės įtakos į jo būsimą 
kūrybą. Netrukus jis pralenkė savo mokytojus impresionistiškoj srovėj, imdamas vaiz- 
duoti grynai subjektyvius įspūdžius, susidariusius jo turtingoj vaizduotėj. Pagaliau 
sumanė sumuzikinti tapybą bei dažais pareikšti garsus. Tuo būdu jis pasiekė tapybos 
tolimiausias ribas. Jo nuomone matomas pasaulis panašus į tortapijoną, iš kurio 


Pav. 530. Ivanov: Mesijo Pasirodymas. 


galima išgauti puikiausios melodijos, tik reikia mokėti skambinti. Ir gamtoj esą pui- 
kių tonų, bet menininkas turįs juos suderinti ir pagaminti tinkamus akordus. . Remda- 
masi tuo principu, jis stengėsi suaidinti spalvas, kas jam ir pavyko. Jo nepaprastas 
talentas ir gerai išmiklinta technika jam leido įvykdyti beveik visus užsimojimus. 
Savo tapinius kompozitorių pavyzdžiu jis pavadino nokturnais, simfonijomis, 
giesmėmis arba opus I. II. III. ir t. tt Kritika jį sutiko su pasityčiojimu ir pavadino 
bepročiu. Garsusis meno kritikas John Ruskin galutinai pasmerkė jo užsimojimus 
sveikos estetikos vardu. Tačiau W. nenusiminė ir iškėlė aršiajam priešui bylą, kurią 
pagaliau laimėjo. Suradus raktą į jo kūrybos paslaptis, pasirodė, kad jo tapiniai nėra 
jokie siinksai, bet visai racionalūs padarai. Juk ir gaidos nemokantiems jų skaityti, 

atrodo kaip hieroglifai, bet muzikams jos gerai suprantamos. Gabiojo amerikiečio 
kūriniai eiliniam žiūrovui atrodė nerealūs, bet iš tikrųjų jie visai realiai atvaizdavo 
sukurtus turtingoj menininko fantazijoj vaizdus. 

Jei jau šviesa praskiečia linijas ir suminkština kontūrus, tai vizijų reiškiniai 
juos beveik visiškai pašalina. Todėl W. padarai neaiškūs, apkloti migla, pro kurią 
tapomi objektai vos matosi. Menininkui labjau rūpėjo spalvų aidas negu dalykų tik- 
slus apipavidalinimas. Iš jo kūrinių ypač pažymėtina istorininko Carlyle ir 
menininko motinos portretai. 

Whistleru pasekė Šotlandijos tapytojai Pettie, Orchardson, Lavery, 
Guhrie, Walton ir k. Ekspresionizmo centru pasidarė Glasgovas, kodėl ir nau- 
jieji menininkai pasivadino Boys oi Glasgow. Jų specialybė buvo portretai ir 
peizažai. 


Pav. 531, Briulov: Narcisas. 


Rušijos tapyba. 


Jau Petro Didžiojo laikais Rusija užmezgė ryšius su Vakarų Europa ir jos 
kultūra. Deja, tie ryšiai negreit davė vaisių. Tiesa, 1757. m. buvo įkurta Petrapilyje 
meno akademija, bet ir ta buvo bergždi, pasitenkino šabloniniais darbais pagal 
valdžios nurodymus, ir nieko neturėjo bendro su rusų tauta. Pirmutiniai tautinio meno 

reiškiniai pasirodė vos apie XIX. šimtmečio pusę. Jo prieštakūnas buvo Aleksej 
Gavrilovič Venecianov (1779 — 1846), nutapęs paveikslų iš rusų sodiečių 

gyvenimo. Juo pasekė Paulius Fedotov (1811 —1852), bet greit pakliuvo į ten- 
dencijos ir karikatūros pinkles. | 

Rimta ir monumentalia kūryba pirmas pasižymėjo Aleksandr Andreevič 
Ivanov (1807—1858). Buvo tai talentingas ir kruopštus menininkas, sukūręs tikrus 


Pav. 533. Briulov: Pompejos Paskutinė Diena. 


šedevrus, Žymiausi jo tapiniai buvo Kristaus Pasirodymas Marijai Magda- 
lenai ir Mesijo Pasirodymas žmonėms. Prieš pradėdamas juos tapyti jis 

nuvyko Romon ir pasiliko ten 28 metus. Nuodugniai išstudijavęs Rafaėlį ir Vatikano 
skulptūras, jis uoliai ėmėsi darbo, nesigailėdamas jokio trūso, ir pagamino paveikslus, 
kuriais ne tik Rusijos, bet ir Vakarų Europos kritikai buvo patenkinti. 


Kristaus Pasirodymą Magdalenai (žiūr. pav. 529.) menininkas 
tapė ištisus penkerius metus, bet ir sukūrė tikrą šedevrą. Ypač stebėtina Magdalenos 
veido išraiška, kur pro liūdesio ašaras tryška nuoširdžiausis džiaugsmas. — Mesijo 
Pasirodymą (žiūr. pav. 530.) kruopštusis menininkas tapė net 25 metus, ir dar 
sakėsi jo galutinai nepabaigęs, nors dirbo labai nuoširdžiai. Dėl jo studijų paruošė 
daugiau negu du šimtu projektų ir škicų. Nesususkaitomus kartus jį perdirbo, bet vis 
buvo nepatenkintas. Pervežus paveikslą Petrapilin, patsai caras dėkojo tapytojui už 
jo pasiaukojimą tėvynės garbei. Mirė cholera 1858. m. liepos 3. dieną. 


Daugiausia nutolo nuo akademinio sustingimo ir prisiartino Vakarų tapybai 
Karl Briullov (1799—1852). Sūnus menininko Brulėleau, suvokietėjusio prancūzo, 
nuo pat mažens parodė nepaprastą gabumą. Dešimties metų vaikinas, įstojęs į meno 
akademiją, viršijo visus savo kolegas. Dar būdamas akademijoj gavo aukso medalį 
už Narcisą, žiūrintį į vandenį (žiūr. pav. 531). Anot graikų mitologijos Nar- 
kisos, Kefiso, upės dievo sinus, buvęs taip gražus, kad savo grožiu sužavėjęs nimią 
Echo, bet, pamatęs savo atvaizdą vandenyje, paniekinęs deivės meilę ir, įsimylėjęs 
save patį, vis žiūrėjęs į vandenį. Afroditė už tai jį nubaudusi džiova. Bežiūrėda- 
mas į vandenį, jis sudžiuvęs į skeletą. Negana, kad jaunasis menininkas tinkamai 
išsprendė mokyklos uždavinį, bet dar nuo savęs pridėjo gražų peizažą ir amorą, kurs, 
paniekintas jaunikaičio savimylos, skrenda tolin su savo bejėgėmis vylyčiomis. — 
Antrą aukso medalį gavo menininkas už paveikslą Abraomas ir Trys Angelai 
(žiūr. pav. 532). Akademija buvo juo labai patenkinta, bet, žiūrint objektyvaus kritiko 
akimis, jam trūksta realumo. Abraomo rūbai suklostyti kaip ant manekino, o angelai 
pozuoja. - 

Imdama domėn jaunojo menininko talentą ir pajėgumą, naujai įsikūrusi drau- 
gija remti menininkams išsiuntė jį į užsienį 1824. m. Pro Rygą, Palangą ir Berlyną 
jis nuvyko į Dresdeną, kur Sikstaus Madona padarė į jį paliekamą įspūdį. Paskui 
Miinchene susipažino su Korneliaus tapyba, kuri tačiau jam nevisai patiko. Romoje 
ji sužavėjo Rafaėlio freskai Vatikane ir renesanso tapyba. Ten jis tinkamai nukopijavo 
Atėnų Mokyklą ir nutapė keliolika portretų ir gražių paveikslų. Jausdamas savyje 
pakankamai pajėgumo, jis sumanė imtis didesnio darbo ir nutapė Pompejos Pasku- 
tinę dieną (žiūr. pav. 533). Įkvėptas Puccinio operos „L'Ultimo giorno di Pompeia“, 
padariusios į jį didelį įspūdį, jaunasis menininkas drąsiai griebėsi kolosalaus darbo. 
Bet pirma nuvyko į Pompeją, nuodugniai ištyrė archeologinius davinius ir perskaitė 
Plinijaus užrašus. Tik gerai paruošęs medžiagą, pradėjo tapyti. Darbas tęsėsi dve- 
jus metus, bet kūrinys nustebino pasaulį. Petrapilyje jį sutiko didžiausiomis ovacija- 
mis. Netrukus šūkis „genijus“ nuaidėjo per visą Rusiją. Menininkai, rašytojai ir poe- 
tai spietėsi apie jaunąjį genijų, didžiuodamies menininko garbe ir pajėgumu. Puški- 
nas ant kelių prašė atminimui paveikslo škico, Žukovskis, Glinka ir Kolcovas apsupo 
maestrą laurų vainiku. Visi manė, kad Briulovas sukurs naują meno mokyklą. Deja, 
jo giesmė buvo jau pabaigta, ir jis nieko ypatingo jau nebenuveikė. Jo sumanymas 
vykti dar užsienin ir toliau pasimokinti nuėjo niekais. Caras, riimiečiai ir visa aukš- 

tuomenė apkrovė Pompejos autorių užsakymais, nesigailėdami didžiausių honorarų. 
Bet tik vienas užsakymas žadėjo menininkui pasaulinės garbės, būtent: Isakijo s0- 
boro kopulos dekoracija. Ten jam uždavė nutapyti caro šeimos patronus. Lau- 
reatas manė patapti antru Michelangelu. Deja, jo giesmė buvo pabaigta. Garsusis 
menininkas jau nieko nepridėjo prie įgytos Pompejos paveikslu garbės. Pagaliau, 
širdies liga privertė jį ieškoti sveikatos Maderoje. Ir iš tikrųjų gerokai ten pasveiko, 
bet grįžęs Romon, staiga pasimirė. Jo kūnas palaidotas ten pat Monte-Testaccio 
kapinėse. 

Briulovo tapyba buvo tarsi revelacija rusų tautai. Jaunoji karta pajuto, kad 
jos tėvynė dar toli atsilikusi nuo Vakarų kultūringų tautų, galinčių pasididžiuoti savo 
genijais. Pereito šimtmečio šeštame dešimtmetyje visoj didžiulėj valstybėj prasidėjo 
bruzdėjimas. Rusų tauta pabudo iš letargo. Gabūs rašytojai aštriomis satiromis pa- 
šiepė laukinius papročius. Ypač Turgenevas, Nekrasovas, Dostojevskis, Tolstojas plakte 
plakė nelemtą reakciją. Jaunieji menininkai neatsiliko nuo rašytojų. Nenuostabu, 
kad jų kūryboj pasireiškė tendencija ir natūralizmas. 

Progresistų pryšakyje atsistojo tapytojas Vasilij Grigorjevič Perov 
(1833 —1882). Jis buvo barono Kridenero sūnus, bet dėl savo gražios rašysenos buvo 
pavadintas Perov (plunksna). Vos šešiolikos metų vaikinas nutapė įdomų paveikslą — 
Prikryžiuotąjį. Modelį jam paėmė iš savo tarno, kurs sutiko ištisas valandas 
kyboti prie kryžiaus, pririštas diržais. Jaunasis menininkas padovanojo paveikslą 
„ Nikolsko cerkvei, kur išbuvo iki didžiojo karo. 

Pirmutinį aukso medalį Perovas gavo 1861. m. už Pamokslą sodžiaus 
bažnytėlėj. Tapinys gana tendencingas. Cerkvelėj popas moko žmones, kaip rei- 
kia klausyti savo ponų. Viena ranka rodo į dangų, o antra į ponus. Deja, „pomieš- 
čikas“, sėdėdamas patogiame krėsle, saldžiai sau miega, o jo jauna žmona linksmai 
flirtuoja su gražiu kaimynu. Puikiai apsirėdęs lokajus uoliai atstumia liaudį, kad 
nesiliestų Dievo išrinktųjų. 

Kartu su pamokslu pasirodė dar du tendencingu paveikslu, būtent: Arbatos 


vis vienuolis, bet antrame girti procesijos dalyviai. Patsai popas taip prisigėręs, kad 
vos vos turisi ant kojų. Viena ranka nusitvėręs laiptų kolonėlės, antra balansuoja 
kryžių. Diakonas suknubo ant slenksčio ir kapanojas, nebeįstengdamas atsistoti. 

1862. m. Perovas vedė ir jau žymiai surimtėjo. Bažnytinių apeigų jau nebe- 
pajuokė, bet tapė portretus ir kasdienio gyvenimo vaizdus be užpakalinių minčių. 
Reikia pripažinti, kad žanras jam geriausiai sekėsi. Paminėsime čia tik Paukšti- 
ninką, Žvejį ir Paišybos mokytoją. Tipus ėmė iš Turgenevo apysakų. 

Perovo žanras paveikė net akademiją. 1863. m. 13 studentų atsisakė vaizduoti 
užduotas nusenėjusias temas ir demonstratyviai apleido aukštąją mokyklą. Noromis 
nenoromis ir pati akademija turėjo pasukti kita, moderniška kryptimi, palikdama ste- 
reotipinę rutiną. 

1870. m. įsikūrė Skrajūnų draugija, kurios tikslas buvo supažindinti pa- 
saulį su rusų tapyba. Rengdama skrajojamas parodas po visą Europą, ji įtikino meno 
mėgėjus, kad ir Rusijoj esama gabių menininkų. Uoliausis jų impresario buvo Vereš- 
čaginas, išstatęs rusų menininkų padarus Vienoje, Budapešte, Dresdene, Berlyne, Ham- 
burge, Paryžiuje, Londone, Petrapilyje, Maskvoje ir k. Stengdamas, patraukti daugiau 

publikos, jis laikė paskaitas, apšvietė galeriją dirbtine šviesa ir paįvairino parodą 
chorais su fisharmonijos akompanjameniu. 

Vereščagin. Vasilij Vasiljevič Vereščagin (1842— 1904) buvo labai 
gabus tapytojas. Pabaigės kadetų korpuso kursus, jis mokėsi tapyti Petrapilio akade- 
mijoj ir Paryžiaus Ecole des Beaux-Arts įstaigoje. Daug keliavo, bastėsi po Europą 
ir Aziją, dalyvavo karo žygiuose ir rengė parodas. Iš Kaukazo siuntė savo piešinius 
į prancūzų laikraštį Le Tour du monde. Per Turkestano karą, kuriame dalyvavo sa- 


Pav. 534. Vereščagin: Turkmenai rodo karo trofėjus Chivos Chanui, 


vanoriu, nutapė ištisą kolekciją. paveikslų iš turkmenų gyvenimo. Turkų karo metu 
buvo ant Dunojaus Skobelevo armijoj, ir užfiksavo įspūdžius savotiškais paveikslais. 
Apie 1880. m. jo veiklumas kiek tiek nusilpnėjo, bet 1896. m. nenuvargstąs menininkas 
vėl pasirodė su nauja galerija paveikslų. 

Reikia pripažinti, kad Vereščaginas buvo labai talentingas ir pajėgus tapytojas, 
bet savo pajėgumus panaudojo nelemtai tendencijai. Kada Perovas savo tikybiniuose 
paveiksluose pašiepė netikusį bažnytinių apeigų pavartojimą, Vereščaginas išjuokė 
pačią tikybą. Siužetus iš Naujojo Įstatymo nutapė taip abuojai, kad Vienoje pasipik- 
tinusi publika apliejo juos sėros rūkštimi. Bijodamas nemalonumų, jis panašių pa- 
veikslų Rusijoj visai nerodė. 

Negeriau buvo su karo vaizdais. Savo agitacija prieš karą jis net toliau nuėjo 
negu Tolstojas. Viename paveiksle ant karo lauko matome kaukolių piramidą, apsuptą 


Pav. 536, Riepin: Kazokai rašo atsakymą sultonui, 


plėšriųjų paukščių. Po ja skaitome parašą: „Karo apoteoza visiems buvusiems, esa- 
miems ir būsimiems užkovotojams paaukota“. Tikrai baisus paminklas. Kitas pa- 

veikslas, pavadintas „Apleistasis“, rodo tyrlaukyje negyvą rusų kareivį, o viršum jo 
skraido išalkę kraukliai ir plėšrūs grilai. Dar ryškiau karo baisenybes vaizduoja pa- 


Pav. 539. K. Makovski: Gorjko, 


veikslas „Turkmenai rodo karo trofėjus Chivo Chanui“ (žiūr. pav. 534). 
Tai ne priešų ginklai, bet nukirstos rusų kareivių galvos. Būdamas geras etnografas, 
menininkas nutapė rūbus ko tiksliausiai. Tapinių detaliai ir buvo stipriausi jo pusė. 

Karo baisenybių vaizduotojas ir patsai žuvo kare, nuskęsdamas su šarvuočiu 
Petropavlovsk, jį susprogdinant japonams 1904. m. vasario 13. d. 2 

Riepin. Ilja Jefimovič Riepin (gim. 1844), vienas geriausių rusų 
tapytoju, ypatingai pasižymėjo portretais ir žanru iš rusų. gyvenimo. Deja, ir jis nebuvo 
laisvas nuo tendencijos. Užtenka pažvelgti į jo Procesiją (krestni chod), kur girti 
ir davatkos, bažnyčios tarnautojai su vėliavomis ir žandarai su bizūnais sudaro griež- 


Pav. 540. V. Makovski: Motina aplanko sūnų. 


tus kontrastus ir duoda menkos nuomonės apie rusų dievobaimingumą. Dar šlykštesni 
vaizdą teikia Ivan Grozny, pakeliąs jo paties nugalabinto stūinaus lavoną iš kraujų 
pelkės. Moteriškės leipusios, į jį bežiūrėdamos. Ne be tendencijos ir Burliokai 
(žiūr. pav. 535). Dešims nukamuotų vyrų traukia prieš srovę Volgos upe laivą su 
grūdais. Darbas baisus, o užmokenis? Tai skunda, parašyta klykiančiais dažų tonais. 

Metęs tendenciją, R. nutapė daug gražių dalykų, ypač portretų ir žanrinių pa- 
veikslų. Iš pirmųjų paminėtina Gerardo, Tolstojo ir Eleonoros Duze atvaiz- 

dai. Žanras dažnai pasižymi sveiku humoru. Taip, Kazokai rašą atsakymą Sul- 
tonui (žiūr. pav. 536), tikėdamies savo raštu gerokai pažeminti turkų valdovą, taip 
linksmai juokiasi, kad ir žiūrovą pagauna, nors jų humoras gana barbariškas. Taip 
juoktis tegali vieni zaporogiečiai. 


Aivazovski. Ivan Konstan- 
tinovič Aivazovski, gim. 1817. 
m. Feodosijoj, buvo gabiausis jūros 
vaizdų tapytojas. Praleisdamas jau- 
nystę Juodųjų jūrų pakraščiuose, jis 
atsidėjęs stebėjo jūros reiškinius: vil- 
nis, audrą, tylą ir šviesos niuansus, 
mėgindamas savo pastabas užfiksuoti 
paišeliu bei teptuku. Tapyti mokėsi 
pas profesorių Vorobjevą ir prancūzų 
marinistą Tannerą. Ketvirtame pereito 
amžiaus dešimtmetyje jis leidosi į 
užsienį ir apkeliavo beveik visą Euro- 
pą, visur išstatydamas savo paveik- 
slus. Gavęs aukso medalius iš popie- 
žiaus Gregoriaus XVI. ir Prancūzų Aka- 
demijos, jis pagrįžo Rusijon ir gavo 
profesoriaus laipsnį. Aivazovskis buvo 
ne tik labai talentingas, bet ir vaisin- 
gas menininkas, nutapęs apie 5000 
paveikslų. 1887. m. Akademija šventė 
jo kūrybos 50 metų jubiliejų ir jo gar- 
bei nukalė aukso medalį. 

Visa jo tapyba pagrįsta poe- 
zija. Jo peizažai veikia kaip skambi 
daina, nupiešta įvairiaspalviais dažais. 
Čia laivas plaukia lygiu kaip veidro- 
dis jūros paviršium, ten vilnys blaško 
kaip riešuto kevalą lengvą žvejų laivelį, 
ten vėl mėnulis sunkia pro debesis 
savo gelsvą šviesą, o čia gili dauba, 
įrėžta sraunaus upelio pro aukštus kal- 
nus (žiūr. pav. 438). Žinovai priskaito 
net vienuolika jo įvairių motyvų. Toks 

Pav. 541. Vasnecov: Dievo Motina. gabus ir pajėgus tapytojas nesibijo 
konkurentų ir Vakarų Europoj. 

Makovskiai. Turime visą šeimą menininkų Makovskių: tėvą Jurgį 
ir sūnus Konstantiną (gim. 1839) ir Vladimirą (gim. 1846) pasižymėjusius gra- 
žiais žanriniais paveikslais. Pirmasis paliko daug vykusių raižinių, antrasis sukūrė 
nemaža rusiškų tipų (žiūr. pav. 840). Motina, lankanti sūnų, atiduotą i mokslą pas 
meisterį, rodo tikriausį rusės tipą, apie kurio kilmę abejoti netenka. Nešvarus, išalkęs 

vaikas godžiai griaužia atneštą motinos pyragą. — Vladimiras labjausiai mėgo istorinį 
žanrą (žiūr. pav. 539). 

Makovskiai buvo labai gabūs ir vaisingi tapytojai. Jų tapiniai žymiai pratur- 
tino Rusijos galerijas. 

Istoriniais žanrinio pobūdžio paveikslais įgarsėjo taipogi P. Čistiakovas ir 
Vasilijs Surikovas. 

Reikia pripažinti, kad rusų tapyba XIX. amžiaus pabaigoje padarė itin žymią 
pažangą. Įgarsėjo daug jaunų menininkų. Ypač pasižymėjo V. A. Sierov, sukyręs 
daug vykusių atvaizdų, Isaak Levitan ir Konstantinas Samov (gim. 1864). 
Paįvairindamas savo peizažus rokokiniais vaizdais, pastarasis sukūrė savotišką į 
Jo nuotaikingi reginiai žavi savo atmosferinė gyvybe. 

Pasikeitė ir tikybinė vaizdyba. Dingo bizantinis sustingimas ir realizmas ėmė 
reikštis net stačiatikių šventovėse. Viktor Michailovič Vasnecov (gim. 1848) 
žymiai prisiartino Italijos ikonografijai, ypač Rafaėliu. Jo Dievo Motina (žiūr. 
pav. 541) gyvai atmena Sikstiną. Šv. Panelė, apsupta žvaigždžių, žengia debesiu. 
Ji neša kūdikį Jėzų, visai panašų į save. Dieviškasis Vaikelis, žiūrėdamas gudriomis 
akimis į pasaulį, ištiesia rankutes jam apkabinti. Tikrai graži vizija. Ir savo fres- 
kuose Vladimiro katedroj Kieve V. stengėsi pasekti Vakarų Europos tapyba, bet jo 
mokinys Michail Vasiljevič Nesterov dažnai papuolė į sentimentalizmą. Gabiau- 
sis naujosios krypties reiškėjas buvo Vrubel. Jo paveikslai Kirilo bažnyčioj Kieve 
pilnai patenkina ir Vakarų Europos žiūrovus, 


Lietuviu vaizdyba XIX. šimtmetyje. 


Ekspresionizmas lietuvių liaudies kūryboje. 


[A išsivystęs Prancūzijoj trečiosios respublikos metu, vadovaujant tapy- 
tojams Manet ir Monet, netrukus praplito po visą pasaulį. Saulė ir dirbtinė šviesa 
sukuria tokių gražių vaizdų, kad jais negalima atsigėrėti. Gabūs menininkai, užtik- 
suodami juos teptuku, davė puikiausių gamtos iškarpų. 

Lietuvoje šalia impresionizmo klestėjo kita meno kryptis — ekspresionizmas. 
Nuostabu, kad ją įkūrė ne didieji meno žinovai, bet nemokslinta mūsų liaudis. Ir jos 
kūryba nuaidėjo po pasaulį ir išaugo iki tutūrizmo. Deja, jos kilni metafizinio pobū- 
džio idealai nevisai atatiko modernaus žmogaus nuotaiką, ir todėl tikybinis ekspresio- 
nizmas neturėjo to pasisekimo, kaip impresionizmo tikrovė, lengviau prieinama visiems 
visuomenės sluoksniams. į 

Impresionistai vaizduoja tikrovę fotogratišku tikslumu. Jų padarai ne kas kita, 
kaip momento nuotrauka bei tikrovės iškarpa. Kaip mato, taip ir tapo. Ką meni- 
ninkas jaučia, savo subjektyvių pažiūrų ir jausmų jis nepasako. Tuos jis nutyli. 
Priešingai, ekspresionistai nutyli objekto tikrovę, bet aiškiai pareiškia savo jausmus ir 
giliausias mintis. Taigi ekspresionizmas ne kas kita, kaip įspūdžių išspūdis. 

Ekspresionistui nerūpi objekto tikslus atvaizdavimas. Jo nuovoka jis tik žen- 
klas bei raidė išreikšti vidujinei idėjai. Tai tik reikšmingas simbolas, garsinąs kūrėjo 
įsitikinimus ir jausmus. Tas simbolas yra aiškiausia jo subjektyvių pažiūrų išraiška. 

Ir futūrizmas duoda vidujinių idėjų ekspresiją, bet jo prasmė nėra visiems 
prieinama. Futūristas susprogdina objektą, o žiūrovas turi patsai savo vaizduotėj jo 
dalis sujungti. Ekspresionistas, priešingai, neslepia savo idealų, bet visa aiškiai pasako. 
Kad jis savo simbolų nemėgina realiai atvaizduoti, suprantama savaime. Jo tikslas 
išreikšti kilnią idėją matomais ženklais, nors ir nevisai tinkama forma, 

Todėl anatomijos, kūnų proporcijų, veido išraiškos, pozos ir mostų ekspresijos 
jo figūrose netenka ieškoti. Jos ramios, stangios, kresnos, didelėmis galvomis, ir 
izoliuotos nuo kita kitos. Jokių sąryšių tarp jų nepastebėsi, jos tik simbolai, ženklai, 
raidės, padarytos menininko teptuku bei peiliu. Tai ne gyvi žmones, bet reikšmingi 
simbolai. Jų akys nemato, rankos nedirba, kojos neina, nė vienas sąnaris nejuda ir 
jokios gyvybės neregėti. 

Paimkime pavyzdin šv. Antano paveikslą (žiūr. pav. 542). Anot legen- 
dos šventasis, norėdamas įtikinti bedievį, kad Švenčiausiame Sakramente yra gyvas 
Kristus, liepė jam atvesti išalkusį asilą ir pastatyti prieš jį dėžę su avižomis, bet pat- 
sai išnešė monstranciją su Švenčiausiu. Asilas vietoj bėgti prie avižų, atsiklaupė 
prieš monstranciją. Tai pasako kalbamas paveikslas, bet visai nerealiai. Nė viena 
ligūra neatatinka tikrovės. Pirma figūra kairėje ženklina patį šventąjį, bet tai ne gyvas 
žmogus, o greičiau stabas. Argi sveikas žmogus gali turėti tokią didelę galvą, vieną 
ranką platesnę už krūtinę, bet antrą visai nudžiuvusią? Asilas greičiau panašus į ka- 
' tiną, o bedievis be kojų ir liemens. Sąryšio tarp tų trijų tigūrų jokiu būdu įžiūrėti 

negalima, Šv. Antanas, žiūrėdamas į tolį, nemato nei asilo nei bedievio, asilas nesi- 
domi monstrancija, o bedievis garbina savo asilą. Visos tigūros pilnai izoliuotos. 
Tačiau mūsų žmonės geriausiai supranta jų reikšmę ir žiūrėdami į paveikslą, semiasi 
stiprybės savo tikėjimui. 

Su perspektyva negeriau esti. Atstumas ir erdvė niekur nepažymėti. Tai ryš- 
kiausiai parodo Dievo Apvaizdos paveikslas (žiūr. pav. 543). Pusę paveikslo 

Pav. 542. Šv. Antanas. 


"užima milžiniška akis su spinduliais, apsiausta debesu. Iš jos išlenda dvi ranki. 
Viena beria duonos kepalus, o antra grūdus. Apačioj matome du klūpinčiu žmogeliu 
ir vieną žvėrelį. Reiškia, iš Dievo Apvaizdos visi gauna savo maistą. Nei oro, nei 
linijų perspektyvos nė šešėlio. Kas čia arčiau ar toliau? Žmonės, medžiai, Dievo 
akis, debesiai ar rankos? Dievas. Jis visa jungia ir derina. Dievas visa padarė ir 
valdo. Jo Apvaizdą apima dangų ir žemę. — Tą patį reikia pasakyti ir apie Prikry- 
žiuotąjį (žiūr. pav. 544). 

Klausimas, ar tai menas ir kame jo grožis? Ar tokiais padarais reikia gėrėtis 
ar bjaurėtis? Ar negeriau būtų juos sunaikinti bei sudeginti? Nedvejodami galime 
pasakyti, kad tai būtų nedovanotinas vandalizmas. Giliai tikinčiai liaudžiai mūsų 
dievdirbių dariniai turi didesnės reikšmės negu Rafaėlio ir Michelangelo šedevrai. 
Iš klasiškosios skulptūros ir tapybos neturime nė vieno „cudauno“ kūrinio, o „dievukų“ 
visą aibę. Atsiminkime tik stebuklingąją statulą Daujėnuose, Antkalnyje, Šnipyšky 


“= 


Pav. 543. Dievo Apvaizda. 


Laukkiemyje ir k. Jos sutraukia kas metų šimtus tūkstančių maldininkų, kurie paguosti, 
sustiprinti, o dažnai ir pasveikę grįšta namo. Tai stebuklingoji ekspresionizmo galia, 
Į mūsų liaudį klasikinė skulptūra nedaro teigiamo įspūdžio. Priešingai, ji dažnai 
ją net piktina. Tematydama ten vos plikus žmones, ir, nesuprasdama veido išraiškos, 
pozos didingumo ir visos plastikos reikšmės, ji jaučia savo sielai pavojų. Visai kitaip 
veikia ją mūsų dievukai ir šventųjų paveikslai. Tai ne paprasti mirtingieji, o dangaus 
būtybės, nė kiek nepanašūs į žemės gyventojus. Galime būti tikri, kad nevienas renesanso 
padaras nepadarys tokio gilaus įspūdžio į mūsų liaudį, kaip dievdirbių kūriniai. O ir 
inteligentas be susijaudinimo neįstengs žiūrėti į tuos nayvaus tikėjimo reiškinius. 

Tuose groteskiniuose padaruose glūdi mūsų tautos kilniausi idealai. Jų nelanks- 
čios, nerangios ir negrabios lytys kupinos gražiausių religinių nuojautų, kurios kaip 
gyvojo vandens bangos gaivina mūsų tikybinį ir dorinį gyvenimą. Kogi siekė didžiausi 
pasaulio genijai, jei ne įkvėpti žiūrovams savo idealus? O kągi kita padarė mūsų 
ekspresionistai? Visiems gerai suprantamais ženklais bei simbolais jie pareiškė svar- 
biausias tikėjimo paslaptis, kurios žiūrovų sielose atsilliepė skambiausiu aidu, ir pa- 
darė naudingos įtakos į jų dvasinį gyvenimą. Tai ne tušti papuošalai, bet aukštos 
moralės pagrindas, galingas impulsas į dorą, stiprybė pagundose, paguoda nuliūdime, 
jėga varguose, Dievo Apvaizdos matomi ir apčiuopami reiškiniai. Tai sakykla, iš 
kurios byra Dievo Žodžio sėkla, nešanti šimteriopą vaisių. Ir gotinių katedrų figūros 
negeriau įsąmonino žmogaus pašaukimą. 

Siužetus mūsų dievdirbiai ėmėsi iš Kristaus, 
Marijos ir šventųjų gyvenimo, bet motyvus jiems 
teikė liaudies tikybinė nuotaika ir kasdieni reikalai. 
Dažniausiai aptinkamos statulėlės buvo: Gedulin- 
gasis Kristus (Rūpintojėlis, Smutkelis), Jėzus iš 
Nazareto, Kristus nešąs kryžių, Skausmin- 
goji Dievo Motina, šv. Kazimieras, šv. Jonas 
iš Nepomuko, šv. Jonas Krikštytojas, šv. 
Jurgis, šv. Izidorius, šv. Rokas, šv. Pran- 
ciškus, šv. Florijonas ir Žemaičių Velnias 
(žiūr. pav. 545). Pastarasis buvo vaizduojamas kaipo 
Dievo rūstybės ir bausmės simbolas. Tapyboj ap- 
tinkame maždaug tuos pačius siužetus. 

Paveikslais mūsų liaudis puošė savo sekly- 
čias, klėtis, kamaras ir koplytėles, bet statulas statė 
ant koplytstulpių prie bažnyčių, ant kapų, darže- 
liuose, šalia kelio, ant tiltų, tariant visur, kur gresia 
pavojus bei buvo reikalinga didesnė Dievo pagalba. 

Dievukai suteikė visam kraštui tikybinės 
nuotaikos. Iš jų per visas lietuvių gyvenamas žemes garsiai skamba jų laimėjimo giesmė: 

Dievas mūsų prieglauda ir stiprybė, veikiausioji pagalba varguose. 

Todėl nebijome, kad ir žemė drebėtų ir kalnai virstų į jūrių gilumas. 

Ypatingai svarbų vaidmenį mūsų liaudies istorijoj suvaidino „Rūpintojėliai“ 
(žiūr. pav: 546). Tai ne Kristus, kankinamas Piloto kieme, kaip tai galima manyti, 
o Viešpats Jėzus, atsilankąs pas savo žmones. Ir ką čia randa? Vieni Jo išsižadėjo 
ir beskęsta nuodemių purvyne, kiti, ir tai ištikimiausi Jo tarnai, persekiojami, viso- 
kiais būdais spaudžiami, apkraunami sunkiausiomis naštomis ir mindami kojomis 
kaip žemės kirmelės. Į tai bežiūrėdamas Išganytojas, apsiliedamas kruvinu prakaitu 
iš širdies skausmo, atsisėdi šalia kelio, ir ranka parėmęs galvą, rymo ir liūdi. „Popule 
meus, guid feci tibi, aut in guo contristavi te? Parasti crucem Salvatori tuo“ šaukia 
į vienus. Grįžkite, paklydeliai, į mano avidę, o rasite prieglaudą, paguodą, ramybę 
ir laimę. „O jūs, kurie persekiojimą kenčiate dėl teisybės, nenusiminkite, nes jūsų 
karalystė danguje.“ Ir sėdi Rūpintojėlis šalia kelio. Pro Jį praeina šimtai ir tūkstan- 
čiai pavargusių žemės kelionėj, o visi randa prie Jo paguodą, atgaivina viltį, pasiima 

Pav. 544. Prikryžiuotasis. 

drąsos tolesnei kovai Iš tikrųjų, mūsų Rūpintojėliai tai laimėjimo simbolai vargstan- 
čiai žmonijai. Ave Rex, morituri Te salutant! 

Apie dievukų atsiradimo laiką tikslesnių istorinių žinių neturime, bet drąsiai 
galime pasakyti, kad lietuvių ekspresionizmas žymiai senesnis už prancūzų impresio- 
nizmą. Kai kurie romantikai (J. I. Krašev- 
skis, Kšivickas, Brenšteinas, M. Kaminskis, 
dr. Basanavičius) mano, kad mūsų dievukai 
yra sukrikščionintos stabmeldystės liekanos, 
taigi jų pradžios liepia ieškoti lietuvių mito- 
logijoj. Jų patsai pavadinimas į tai nuro- 
dąs. Istorininkai, priešingai, tvirtina, kad 
lietuviai stabmeldžiai stabų niekad netu- 
rėję, kadangi jų pėdsakų istorijoj nepaste- 
bima. Dr. Basanavičius savo problemai 
paremti nurodo į kunigaikštienės Pajautos, 
kunigaikščių Kerno, Spero ir Kukovaičio 
kapų statulas, kurioms žmonės nešę aukas 
ir garbinę jas kaip dievus. Apie Kerno 
statulą ties Deltuvą kronikininkas rašo: 
„Honoris ejus statua lignea, guae deindė 
divinis caeremoniis per plures annos culta“. 


kunigaikščio atvaizdas, bet kurio nors dievo 
tigūra, garbinama šventomis apeigomis — 
divinis caeremoniis.  Numanu, kad žmonės 
savo kunigaikščių nedievino. 

Mūsų istorininkai (Jonynas, Klimas) 
statulų kilmės problemos irgi neišsprendžia, 
Jų nuomone kronininkų minimi lietuvių 
idolai buvę gamtos produktai, kaip: medžiai, 
upės, ežerai, mėnuo, saulė ir k. Jei jie būtų 
buvę ir statulos, tai rastume jų liekanas. 
Bet ar daug liko iš 30000 romėnų dievų, 
įsikerėjus krikščionybei? Vos renesanso 
metu pavyko atkasti keletas statulų trupinių. 
O ką čia bekalbėti apie lietuvių medines 
statulas? Jei lenkai kunigai pačią lietuvių 
kalbą laikė pagonišką, tai kokiu įnirtimu 
jie bus kovoję su jų stabais? 

Bet palikime problemą spręsti spe- 
cialistams. Mums labjau rūpi krikščioniškų statulų istorija. Pirmas žinias apie jas ran- 
dame XVIII. amžiuje, būtent Medininkų sinodo užrašuose ir vyskupo Antano Tiškevi- 
čiaus aplinkraštyje 1752. m., kur skaitome: „Plurimis in locis per Samogitiam diva- 
gantur imperitissimi sculptores. „. Parochi locorum arguant et increpent tales et con- 
tiscent“. Iš to galima suprasti, kad dievukų fabrikacija tais laikais jau buvo plačiai 


Pav. 545. Žemaičių Velnias. 


Iš to galėtume manyti, kad statula nebuvo * 


. 

praplitusi. Nuūnai Tiškevičiai jau visai kitomis akimis žiūri į tuos mūsų laudies pada- 
rus. Grapų koplyčios Palangoj ir Kretingoj su tikru pietizmu palaiko tas brangias 

senovės liekanas, o jų savininkai didžiuojasi suradę 
tokias vertybes. 

Gerai būtų, kad ir mūsų gerb. klebonai, vie- 
toj naikinę mūsų dar netolimos praeities paminklus, 
pasistengtų surasti jiems tinkamą vietą. Įmadėjus rea- 
lizmui, gal jie mūsų šventovėms ir nebetiktų, bet turime 
nemaža koplyčių ir koplytėlių, kurioms jie geriau 
tiktų negu šabloninės figūros, kopijuojamos verslininkų 
dėl gryno pelno. Jei mūsų šalis religinga ir ideali, 
tai nemaž prie to prisidėjo mūsų dievukai. Jie su- 
kaupė tikinčiųju mintis, įleido sveikus syvus į visuo- 
menės kūną, išpopuliarino šventųjų legendas, išau- 
klėjo mūsų liaudį ir buvo jos sielai geriausia mokykla. 


Tos groteskinės figūros daugiau mums davė, negu 

ių gausiai auksuotos altorių statulos. Jos buvo centrinė 

= | ašis, apie kurią sukėsi tikybininio gyvenimo ratas, ir 
Ė Žž sukūrė reikšmingą šalies veidą. Be jų mūsų kraštas 
z Š niekados nebūtų pasiekęs to idealizmo laipsnio, ku- 

= šia riame jį dabar matome, 

KA KS Čiurlionies tapybinė kūryba. 


Žymiausis Lietuvos, o gal ir visos Europos 
ekspresionistas buvo Čiurlionis. Jis visus savo jaus- 
mūs ir turtingos fantazijos padarus stengėsi išreikšti 
dažais ir jais uštiksuoti net muzikos tonus. Deja, 
būdamas mistikas, jis prabilo į mus nesuprantama mums kalba, ir todėl populiarumo 
neįsigijo. Kada liaudies ekspresionizmas ir eiliniams žiūrovams buvo lengvai prieina- 
mas, Čiurlionies tapyba sukūrė hieroglifų vaizdus, kurių prasmės iki šiolei dar nepa- 
vyko tiksliai išaiškinti. Nulenkdami galvą prieš jo genijų, mes tačiau savo nepaten- 
kinimo dėl jo savotiško išraiškos būdo nutylėti negalime, 

Mikolojus Konstantinas Čiurlionis gimė 1875. metais Varėnoj. Jo tėvas buvo 
vargonininkas ir todėl savo sūnų išmokė skambinti. Kunigaikštis Oginskis, pastebėjęs 
jo gabumus garsų mene, suteikė jam progos toliau pasimokyti ir padarė jį muziku. 
Bet jaunikaitis, susidūręs Varšuvoj su tapytojais, pajuto nenugalimą palinkimą į tapybą, 
ir, 1902. m. baigęs paišybos mokyklą, visu uolumu griebėsi tapybos, ir ilgainiui pa- 
sidarė tikru maestru. Jis vedė Sofiją Kymantaitę, ir mirė pamišelių namuose arti 
Varšuvos 1911. m. Gyvendamas Petrapilyje, jis susipažino su „Meno Pasaulio“ (Mir 
Iskustva) menininkais, ir jo paveikslai netrukus pasirodė meno parodose. Aleksandras 
Benois, garsus, meno kritikas, pastebėjęs jo keistų paveikslų nepaprastą grožį, paskelbė 
jį genijum, ir nuo to laiko Čiurlionis iš nežinomo dailiniko išaugo į meno milžiną. 

Reikia pasakyti, kad lietuviai jo kūryba visai maža tesidomėjo, ir tai dėl 
dviejų svarbių priežaščių: pirma, jis buvo sulenkėjęs ir tik vėliau išmoko gerai 


Pav. 546. Rūpintojėlis. 

lietuviškai, antra, mūsū tautiečiai jo kūrinių visai nesuprato ir šiandien jie pasilieka 
jiems neaiškūs. 

Čiurlionies tapiniai, pilni simbolų, alegorijų, vizijų, mistikos ir savotiškos poe- 
zijos, retam kuriam teprieinami. Jo žmonės ne žmonės, medžiai ne medžiai, kalnai 
ne kalnai, miestai ne miestai. Jo būtybės kito pasaulio pavidalai, jo vaizdai iš dausų 
srities, ir todėl mums svetimi. Kas nori suprasti Čiurlionies tapinius, turi pakilti į jo 
idealų pasaulį. Mat, jis kitaip žiūrėjo, kitaip galvojo ir kitaip tapė negu eiliniai meno 
mėgėjai. 

19. šimtmetis meno atžvilgiu buvo bestilis. Antikė, viduramžiai, barokas, 
rokoko ir romantika buvo atgyvenę savo amžių. Būtinai reikėjo surasti ko naujo. 


Pav. 547. Čiurlionis: Rex. 


Mėgintojų netrūko. Pasirodė impresionistai, ekspresionistai, kubistai, futūristai, kon- 
strukcionistai, modernistai ir kiti istai. Visi jie daug žadėjo, bet maža tedavė. Sąmo- 
jingi prancūzai teisingai pavadino jų padarus baisenybėmis — les horreurs. Žiūrėda- 
mas į jų tapinius ne kartą sau mąstai, ar čia ištvirkusių vaikų tepalai, ar menininkų 
kūriniai. Ką jie reiškia, dažnai ir patys tapytojai pasakyti neįstengia. 

Prieš porą metų vienas jaunas menininkas (nomina sunt odiosa) padovanojo 
vienos mokyklos mokytojų kambariui savo naujausią elukubraciją. Kadangi dovano- 
tam arkliui niekas į dantis nežiūri, tai dėkingi kolegos savo bendradarbio dovaną . 
priėmė su apliausais. „Koks dažų blizgesys, kokia spalvų harmonija, o koks įvairu- 
mas“ šaukia sužavėti mokytojai. Ilgai žiūrėjau į taip širdingai sveikinamą stinksą 


E —— 

„bet nieko nesupratau. Suskambinus, ir mokytojams išėjus į pamokas, niekam nema- 
tant, aš ėmiau ir apgręžiau paveikslą — apačia aukštyn. Pamokai pasibaigus, tas pats 
entuziazmas. Menininkas, apsvaigintas ovacijomis, vis labjau pučiasi. Praslinkus 
mėnesiui, maniau šposą baigti ir paklausiau menininką, ką tikrai reiškia jo paveikslas. 
„Argi Tamsta jo nesupranti? Juk aiškus kaip diena. Mat čia... mat čia... A! juk 
paveikslas apgręžtas, ak varlės vaikai, bus sumanę man šposą iškirsti. Kad juos. ..“. 
Visą mėnesį žiūrėjo ir nepastebėjo. 


Pav. 548. Čiurlionis: Karalių Pasaka, 


20. šimtmetyje suirutė tapyboj pasidarė dar didesnė. Prieita prie visiškos 
anarchijos. Nedaiktingumas patapo idealu. Žmogus, gamta ir visa, kas turėjo šiokį 
tokį pavidalą, buvo galutinai išbrėžti iš tapybos srities. Gerai pasakė vienas meninin- 
kas, kad modernizmas visų patogiausis iš visų tapybinės kūrybos etapų. Visą darbą, 
sakė jis, aš pavedu savo vaikams, duodamas jiems kiek tinkama dažų ir pilną laisvę 
kompozicijoj, tepasilikdamas sau pavadinimą. Bet tame ir glūdi visa sunkenybė, 
Reikia nemaža galvosūkio, kol surandi tokiam tepalui vardą“. 

Dar prieš didįjį karą viename straipsnyje skaičiau tokią apysaką, tiksliai 
apibūdinančią dabartinio meno išsišokimus. Vienas meno kritikas, norėdamas pašiepti 

paskutinę tapybos kryptį, pririšė asilą prie ėdžių, ir prie jo uodegos pastatė kibirą su 
dažais ir ištemptą drobę. Asilas, gindamasi nuo musių, ėmė taškytis ir nutaškė visą 
drobę. Įdėjęs ją į gražius rėmus, sąmojingas kritikas nunešė keistąjį paveikslą į 
parodą ir pakabino tarp šių laikų „šedevrų“. Moderniausis paveikslas sukėlė tikrą 
sensaciją. „Koks talentas, koks pajėgumas, koks kompozicijos genialumas, kiek čia 
puikių niuansų!“ šaukė sužavėta publika. Jury jau buvo pasiryžęs paskirti pirmą 
premiją genialiam tapytojui, kada kritikas, nebesusilaikydamas nuo juokų, prisipažino, 
tenorėjęs tik pajuokauti. Tableau! Si non e vero e bene truvato — jei ne tiesa, tai 
bent gerai sugalvota. 

Čiurlionis irgi buvo naujų kelių ieškotojas ir, niekuo nesekdamas, bet sava- 
rankiškai dirbdamas, surado labai įdomią tapybos srovę. Jis nenukrypo nei į kubizmą, 


Pav. 549. Čiurlionis: Rojus. 


nei į futurizmą, nei į kraštutinį modernizmą. Jo paveikslų negalima apgręžti, jie ne 
vaikų žaislas, nei atsitiktini padarai, bet gerai apgalvoti, sumaniai komponuoti ir vir- 
tuoziškai pagaminti kūriniai. 

Geriau suprasti Čiurlioniui, reikia peržiūrėti įvairias tapybos sroves. Trumpai 
kalbėdamas, čia tik paminėsiu jųjų svarbiausias. Senovės graikai, tie mūzų išrink- 
tiėjį menininkai, surado du ypatinpu tapymo būdu, būtent: idealizmą ir realizmą. 

Idealizmas stengėsi sukilninti savo siužetus kad ir tikrovės sąskaita. Jam ne 
tiek rūpėjo realumas, kiek idealas. Todėl graikų dievus lengvai galime atskirti nuo 
žemės gyventojų, nors buvo vaizduojami žmonių pavidalu. Jų Venera tai ne kokia 
graži, lengvapėdiška ir geistina mergaitė, bet didinga ir skaisti deivė, Olimpo valdovė, 
reikalaujanti mirtingų žmonių pagarbos. Tik įsikerėjusio realizmo laikais ji nustojo 
savo nekaltybės ir pasidarė paleistuvystės globėja. 

Priešingai, realizmas stengėsi kuo tikriausiai atvaizduoti gamtą, nekreipdamas 
dėmesio į siužeto kilnumą. Vienas didžiausių senovės realistų, Zeuksis, taip tiksliai 
nutapęs vynuoges, kad paukščiai jas palaikę tikrais vaisiais ir mėginę lesti. 

Renesanso laikais susidarė nauja meno kryptis — natūralizmas —, kurs tuo 
skiriasi nuo realizmo, kad atvaizduoja visas tikrovės ydas ir nenormalumus. Reali- 
stai jų vengė ir tapė vos gražiausius jos reiškinius. Todėl natūralistų padarai neretai 
esti šlykštūs ir koktūs. Argi nebjauru pav. žiūrėti, kaip šv. Baltrui bielija odą? 


Pav. 550. Čiurlionis: Prieliudas, 


Bet nei idealizmas, nei realizmas, nei natūralizmas neduoda tinkamo estetinio 
pasigėrėjimo. Idealizmas perdaug vargina žiūrėtojo protą, realizmas, fotogratiškai kopi- 
juodamas gyvenimo reiškinius, pakartoja vaizdus, kuriuos ir be meno galime pastebėti, 
ir dar ryškiau negu paveiksluose, natūralizmas dargi sukelia pasibjaurėjimą. Tinka- 
miausis grožio elementas yra idealizuotas realizmas. Jis pergyveno šimtus amžių 
ir vis dar nepaseno. Sukilninta tikrovė visiems lengvai prieinama ir patinka: mok- 
slininkams ir prastuoliams, dideliems ir mažiems. Visi jį mėgsta ir juo gražiuojasi. 
Ideali tikrovė žavi pasaulį. 

Čiurlionies tapybinė kūryba kaip tik pasižymi tuo idealiu realizmu. Užtenka 
pažvelgti į bet kurį jo paveikslą, kad įsitikintume, jog jis buvo aukščiausio laipsnio 
idealistas. Visuose savo paveiksluose jis siekia aukščiausių, paprastam menininkui visai 
neprieinamų horizontų. . 

Savo siužetus jis ėmė iš visatos, vizijų svajonių bei pasakų. Vis tai kilnaus 
idealizmo elementai. Kūno akimis to viso nematome. Tai idealų viešpatystė. Tapy- 

tojas į savo siužetus žiūrėjo kaipo stebėtojas, nelyginant kaipo žiūrovas į sceną. 
Paimkime pav. jo Saulės Sonatos Finalą. Viršuje matome milžinišką varpą, o 
po juo žvaigždyną, susietą voratinkliu. Už jo pastebime kažkokias neaiškias būtybes, 
greičiau, jų šešėlius žmogaus pavidalu. Menininkas, matyti, čia pakilo aukščiau už 
saulės horizontą. Savo vaizduote jis saulę tematė kaip žvaigždyno dalį, kaip tašką 
horizonte, Todėl saulė ir kitos žvaiždės atrodo kaip šviesos embrionai, saulių gemalai. 
Varpas bus aukščiausia Būtybė, kurios galia susidarė žvaidždynų sistemos, o kitos 
būtybės, kurių vos šešėlius tematome, bus tos galios reiškėjai bei įstatymai. Visas 
paveikslas tai idealiausiai nusiteikusio menininko padaras. Reikia su juo pasikelti į 
aukščiausias atmosferas, kad jį suprastume ir įvertintume. 

Zodiako ciklas, kad ir realesnėmis lytimis atvaizduotas, vis dėlto kelia 
žiūrėtojo dvasią į aukščiausias sferas ir įkvepia kilniausių idėjų. Paimkime pav. 
Šaulį. Aukšto kalno viršūnėje stovi šaulys ir atsidėjęs taiko į milžinišką erelį. Tai 
maištininkas, sukilęs prieš Aukščiausią Būtybę. Nors mažas, tačiau kelia ranką prieš 
pasaulio Kūrėją, bet dangiškas paukštis, kaip matai, nušluos jį nuo Žemės paviršiaus. 

Kitoj sonatoj Vandenliejys (naščių zodiakas) atvaizduotas milžino pavidalu. 
Jis stovi šalia piramidos, didžiausio žmogaus kūrinio, bet už ją didesnis. Viena ranka 
turi priglaudęs berlą, bet antra lieja vandenį, kurs, vingiuodamasi upeliu, įteka į jūrą. 
Kokia puiki simbolika! Ką padės žmogui visas trūsas, jei Dievas nelaimins jo darbo? 
Jei žemės, kurią tokiu vargu dirba, Aukščiausis neapleistys dangiška rasa ? 

Mums pritrūktų laiko ir kantrybės, jei panorėtume nurodyti į visų Čiurlionies 
paveikslų idealizmą. Bet jau pati technika rodo jo kūrybos kryptį į aukštą. Jo mė- 
giamoji linija buvo vertikalė, arba tiesiai kylanti aukštyn. Pas jį viskas stiebias į 
padanges: uolos, medžiai, žmonės, žvėrys, paukščiai, migla, dūmai. Kaip augalas, 
vos išlindęs iš žemės, kyla į saulę, taip beveik visi Čiurlionies vaizdai pasireiškia 
ypatinga linkme į dangų. Todėl visi jo siužetai atmena žemės gyventojų maldą į 
Aukščiausį Kūrėją. Vis tai pabrėžia jo idealų kilnumą. Visoj meno istorijoj vargu 
tokį griežtą idealistą sutiksime, 

Tačiau prie viso savo kilnumo Čiurlionis buvo tikras realistas. Tai skamba 
kaip paradoksas, bet yra tikra tiesa. Gal kas paklaus, kaip gali mistikas svajotojas 
būti realistu. Juk vizija, sapnas, pasaka paneigia tikrovę. 

Taip, iš tikrųjų, kas vizijų nėra matęs, tam jų reiškiniai bus nerealūs. Bet 
Čiurlionis buvo kaip tik vizionierius. Visa, ką parodė savo paveiksluose, jis tikrai 
buvo matęs. Jau kiekvienas menininkas daugiau mato gamtoj negu paprasti žmonės. 
Argi mes matome ore įvairias spalvas, kurias pastebime kiekviename paveiksle? Ne! 
Bet jos yra. Pažvelgkime pro prizmą, o pamatysime. Jei jų nematome gamtoj, tai 
tik dėl to, kad neturime tinkamai išlavinto organo bei įrankio. Rentgeno spindulių 
irgi nematome, tačiau, kas gali ginčyti, kad jų nėra. Dažnai ir mes pastebime dalykų, 
į kuriuos šimtais kartų žiūrėjome, bet nematėme. Gal tik retas bus pastebėjęs, kajp 
vasaros metu per didelius karščius tvaska saulės spinduliai, dreba oras, virpa migla, 
ir akyse žibčioja šviesos atspindžiai. Pažvelgę Čiurlionies akimis, mes daug daugiau 
įžiūrėtume gamtoje paslapčių ir stebuklų. Taigi jis ir buvo ne melagis, bet patiki- 
mas realistas. Kaip matė, taip ir tapė. 

Paimkime pavyzdžiui jo Vasaros Sonatos trečiąją dalį. Čia matome dvi 
dideles žvakides su liepsnojančiomis žvakėmis. Už jų pasikelia šviesus rūkas, iš kurio 

kyšo medžiai. Po visą paveikslą skrajoja kregždės čiurliai. Tai tikrai vasaros karščių 
reiškinys. Kas kaitroj nematė šviesių garų, savotiškų žibčiojimų, atspindžių čiurlių 
pavidalu, atmosieros virpėjimo ? 

Sunkiau pasiduoda analizai siužetai, pagrįsti šv. Jono Apreiškimų motyvais 
kurie irgi ne lengvai komentuojami. Toks yra jo „Rex“. Čia matome žemės gaublį 
su keliais horizontais. Paveikslo viduryje pastebime didelį sostą, kuriame sėdi vaiskus 


Pav. 551. Ciurlionis: Prietelybė. 


karalius.  Nekaip, tai bus dangaus karalius, valdąs visus horizontus ir visą pasaulį 
Prieš Jo šviesybę temsta net šviesiausios saulės, kaip tai pažymėjo sumanus tapyto- 
jas. Žiūr. pav. 547. 

Dar sunkiau suprasti Karalių Pasaka (žiūr. pav. 548.). Du valdovu, kurių 
vienas pasirėmęs kardu, antras turįs ant delno namiuką, atsidėję žiųri į saulės gausiai 

apšviestą peizažą. Toliau matome šimtmečius medžius, kurių šakose vaikštinėja žmo- 
nės, stovi pilys, bažnyčios ir miestai. Pro medžius skrenda milžiniškas erelis ir mirga 
žvaigždės. Saulėtas peizažas bene bus karalių valstybė, jų nuosavybė. Ji jiems spindi 
kaip žibąs briljantas, kuriuo sužavėti valdovai užmiršo, kad tai tik menkniekis prieš 
žemės kamuolį, o mažas atomas prieš visatą. Taip, tai tik pasaka. 

Aiškesnis Rojaus turinys (žiūr. pav. 549). Čia matome gyvojo vadens jūrą. 
Jos krante gėlynas, o jame angelai. Tai amžinų dausų ir visiškos ramybės vieta. 
Marmoro laiptai bene veda į Aukščiausiojo sostą. Iš horizonto pro debesis atlekia 
dar kitos dvasios, laimingai išsilaisvinusios iš žemės pančių. | 

Deja, dar nevisi džiaugiasi ta amžina laime. Daugelis tebeina ant gilių pa- 
versmių ištiestais tiltais. Jie dar turi lipti aukštais dorybių laiptais, kol pasieks tobu- 
lybės viršūnę. Tai Prieliudas į rojų (žiūr. pav. 550.). Ant aukštos uolos sėdi ange- 
las ir gėrėsi puikiu vaizdu. 

Bet patekti į dangų visai nelengva. Kelias (tiltai), vedąs į dangų itin siauras 
ir nedaug tokių, kas juo eina, Tik Dievo įsakymų vėžomis keliaujant galima pasiekti 
amžiną laimę. Oi, klaidingi šio pasaulio keliai. Bėda tam, kas nukrypo nuo tiesos. 
Jo laukia baisi katastrofa. Kaip traukinys, nušokęs nuo bėgių, sukelia baisiausį triukšmą, 
aplieja žemę krauju ir apkloja lavonais, lygiai ir žmogus, pametęs Dievo įsakymų 
vėžas, krinta į prapultį ir kitus su savimi patraukia. Drąsiausis kelias į dangų tai 
Dievo ir artimo meilės bėgiai. Kas jais eina, gali būti tikras, kad nepaklys. Bet Dievo 
meilės laidas yra artimo meilė. Tai ryškiai parodė Č. savo paveikslu Prietelybė 
(žiūr. pav. 551). Čia vienas žemės kovotojas aukoja savo skaisčią ir nesuteptą širdį. 
Ji skaisti kaip saulė ir garuoja giliausių jausmų reiškiniais. Kas taip myli Dievo 
atvaizdą žmoguje, gali tikėtis kad jį ir Dievas mylės. Mūsų tapytojas be abejo mylėjo 
artimą ir Dievą, ir savo portretą atvaizdavo vizijos pavidalu (žiūr. pav. 552), tikė- 
damasi už savo kilnius idealus gauti amžiną atpildą amžinybėj, tarp šventųjų ir angelų. 
Deja, nevisi jo idealai įsikūnijo gyvenime. Jų daugelis kaip naktinės peteliškės pa- 
teko į žvakės (vilties) liepsną ir, nusisvilinę sparnelius, nukrito žemėn. 

„Bet realistas nereikalingas komentarų“, pasakys gal kas skaitytojų. „Tikrovė 
juk visiems turi būti aiški. Tepasilieka hieroglifai ir stinksai Egipte, su mumis reikia 
kalbėti suprantama kalba. Jo paveikslų aiškinimai yra tik spėliojimai, kartais net 
diagonaliai priešingi“. 

Norint suprasti Čiurlionį, reikia persikelti į jo idealų pasaulį. Jis kitaip žiū- 
rėjo, kitaip jautė ir kitaip kūrė negu paprasti žmonės bei menininkai. Jis buvo sa- 
votiškas genijus, kurį galima stebėti, bet ne pasiekti, o dar mažiau juo pasekti. Tai 
viršžmogis, kurs taip aukštai pakilo, kad vos vos jį tematome. 


Nevienas mano skaitytojas gal visai ką kita ras minėtuose tapiniuose, vis 
dėlto skrajos idealų pasaulyje ir gėrėsis tapytojo kilnumu. 

Čiurlionies tapybinė kūryba panaši į puikią simfoniją. Jos žavingi akordai 
keri šimtus ir tūkstančius klausytojų. Visi ramiai sėdi, susikaupę, sujaudinti, susi- 
mąstę, svajodami apie idealų pasaulį ir gėrėdamies mokslinto orkestro tonais. Tačiau 
jų mintys labai skirtingos. Kiekvienas savotiškai supranta ir interpretuoja kompozito- 
riaus sumanymus, bet -visi pagauti kilniausių jausmų. Lygiai ir Č. tapiniai visus 
žavi, nors nevisi vienodai juos supranta, 

Deja, perdaug ištempta styga nutruko ir jo simfonija pasibaigė. Bet gaidos, 
užfiksuotos jo teptuku, pasiliko, ir pasinėrusį žemės purvyne žmogų amžiais kels į 
aukštesnes idealų sieras. 

Iš tikrųjų, Čiurlionies vargu suprantami tapiniai mums daugiau duoda esteti- 
nio pasigėrėjimo ir dvasios peno negu kitų garsių menininkų padarai. Kas atsidėjęs 


Pav. 552. Čiurlionis: Autoportretas — Viltis. 


stebėjo jo paveikslus, bus be abejo idealiai nusiteikęs ir įsitikinęs, kad žemė paten- 
kinti mūsų neįstengia, kad turime aukščiau pakilti, apsišarvuoti idealų sparnais. 

Čiurlionies simfonija nutilo, bet jos aidas tebeskamba, ragindamas savo ža- 
vingais idealų tonais jaunasias kartas pasikelti į aukštesnius horizontus. 

Lietuvos plastika XIX. šimtmetyje. 


Kada lietuvių liaudies skulptūra taip gausiai prasiplėtė po visą mūsų kraštą, 
aukštosios plastikos padarų reikia ieškoti užsienyje. Lietuvių opiausia yda priespau- 
dos laikais buvo emigracija. Jų rasime visame pasaulyje: Europoje, Azijoje, Afrikoje 
Amerikoje ir Australijoje. Nenuostabu, kad ir mūzų išrinktieji svetimiems paaukojo 
savo gabumus. Jiems tai dovanotina dėl užsakymų stokos tėvynėje. Iš mūsų skulp- 
torių plačiausiai įgarsėjo Antokolski ir Zabiello. 

Antokolski. Morkus Antokolskis buvo vilnietis, gimęs 1842. m. Mokėsi 
Vilniuje drožybos, bet 1863. m. nuvyko Petrapilin ir įstojo meno Akademijon laisvu klau- 
sytoju. 1871. m., pagrįžęs iš užsienio, gavo akademiko titulą, kad ir nebuvo baigęs aka- 
demijos. Jis įgarsėjo statula „Ivan Groznyj“, kurią nupirko imperatorius Aleksandras II. 
1880. m. buvo pakeltas į pro- 
fesorius. Jį laiko geriausiu 
rusų skulptorium, bet jis 
buvo lietuvis — gente litua- 
nus — kaip jau pasako jo 
pavardė (ant to kalno), ir 
savo jaunystę praleido Vil- 
niuje, Lietuvos menininkai, 
nerasdami darbo tėvynėje, 
traukė ar į Rusiją, ar Lenkiją. 
Kadangi Antokolskis persi- 
kėlė į Petrapilį, tai rusai jį 
ir pasisavino. Rusai savos * 
skulptorių nė neturėjo. Mat, 
jų tikyba drauste draudžia 
skulptūras, ir jų cerkvėse 
. ) plastikos niekur neužeina- 

Pav. 552. Antokolski: Sv. Jono Krikštytojo galva. me, Bet be bažnyčios meno 
išsivystymas neįmanomas. 

Jo geriausi padarai buvo: Petro I. statula, Kristus prieš minią, So- 
kratas, Mefistofeles, Spinoza, Šv. Jono Krikštytojo galva, Paskutinis 
Atsidūsėjimas ir Ivan Groznyj. 

Šv. Jono Krikštytojo galva (žiūr. pav. 552.) apibūdina pirmojo krik- 
ščionybės kankinio heroizmą. Jis mirė dėl teisybės. Taip mirti tegali tiktai tas, kas 
didvyriškai kovojo dėl aukščiausių idealų. Jokios baimės, išgąsčio bei gaileščio ne- 
matome toj taurioj galvoj. Dar kilnesnį atvaizdą rodo Paskutinis Atsidūsėjimas (žiūr. 
pav. 553). Išganytojas miršta prie kryžiaus. -Consumatum est! Pabaigtas išganymo 
darbas. Sunkiai reikėjo kentėti, bet viskas pabaigta. Paskutinį kartą atsiduso ir... 
mirė. Su tomis skulptūromis, rodančiomis didžiausio pasiaukojimo išraišką, gyvai 
kontrastuoja Jono Žiauriojo statula. Pažiūrėję į tirano atvaizdą, pastebime jo žiau- 
rujį būdą. (žiūr. pav. 554). Dešinioji ranka, apimanti sosto ramstį, kaip tik ir parodo 
jo brutalią jėgą. Status žvilgsnis tiesiog prieš save leidžia spėti apie kažkokį ne- 


Pav. 553. Antokolski: Paskutinis Atsidūsėjimas. 


Pav. 554. Antokolski: Jonas Žiaurusis. 

lemtą caro sumanymą. Atrodo tas žmogus tuojau pakils iš sosto ir perkūnu trenks į 
auką. Nors skulptorius vaizduoja valdovą besėdintį, bet jo mimika ir konvulsiviai 
sugniaužta ranka ir tvirtai padėta ant sosto krašto dešinė koja aiškiai rodo vidujinės 


jėgos išsiveržimą. 


Pav. 555. Zobiello: Kristus ant Alyvų kalno. 


Zabiello. Parmen Zabiello (1830—1890) irgi buvo lietuvių kilmės 
(gente lituanus). Pagamino daug gražių plastinių atvaizdų, kaip: Puškino, Alek- 
sandro I., Kristus ant Alyvų kalno (žiūr. pav. 555). Nuleista galva ir ranka, 
prispausta prie krūtinės, gražiai išreiškia atsidavimą Tėvo valiai. Visa statula atsidaro 
į vieną pusę — apsiaustas ant kairiojo peties, žvilgsnys į kairę, kairės kojos 4 
kelis teikia rimtai sugalvoto ir pabaigto kūrinio vaizdą. 


Latviu tapyba XIX. šimtmečio pabaigoje. 


N.. Latvijoj baudžiava žymiai anksčiau pašalinta negu Lietuvoje, o spaudos drau- 
dimo spąstai vos Latgalijoj sulaikė tautinės kultūros išsivystymą, vis dėlto latvių menas 


Pietus, 


Pav. 556. Rozentals: 


baronų viešpatavimo metu nerado tinkamos dirvos plėtotis vaizdybai. Tuo nemanau 
pasakyti, kad menininkų visai nebūtų buvę latvių krašte. Jų buvo pakankamai, tik 

jie nebuvo latviai, o vokiečiai arba suvokietėję latviai. Iš jų paminėtina: Jonas Sta- 
nislavas Rose (1823—1897), Karolis Teodoras Huhn (1830—1877), Julijus 
Feder (1838—1909), Roman Lipsberg (gim. 1842), Artur Bauman (1866—1904) 
ir k. Pirmutinis tapytojas latviška pavarde buvo Adams Alksnis (1863 — 1897). 
Mokėsi tapyti Petrapilio akademijoj ir baigė ją 1892. m. Jo specialybė buvo akvare- 
lės, iš kurių plačiausiai žinoma „Į mišką“ (Uz mežu). Deja Alksnis populiarumo nejį- 
sigijo. Jo tapinių parodą, surengtą Rygoje 1925. m. be valstybės vyrų ir menininkų 
aplankė vos šimtas žiūrovų, nors buvo išsiųsta 2200 pakvietimų. 


Pav. 557. Rozentals: Motina, 


Tautinė kryptis latvių vaizdyboj pasirodė vos XIX. šimtmečio pabaigoje. Jos 
koriftėjai buvo Rozentals, Purvyts ir Valters. 

Rozentals. Jonas Rozentals (1865 —1916) buvo kalvio sūnus, gimęs 
arti Saldaus miestelio. Vaikinas buvo atiduotas mokslan pas dažytoją Rygoje. Lan- 
kydamas vokiečių amatininkų draugijos kursus, jis greitu laiku gavo gizelio medalį. 
Įstojęs į Petrapilio meno akademiją, netrukus iš amatininko pasidarė menininku, gau- 
damas už kompoziciją „Iš bažnyčios“ diplomą. Paskui apkeliavo didesnius Euro- 

Pav. 558. 

pos meno centrus, o pagrįžęs, galutinai apsigyveno Rygoje. Rengė savo paveikslų 
parodas Rygoje, Mintaujoje, Tukume, pajūryje ir kituose provincijos miestuose. 
Rozentals buvo latvių populiariausis menininkas, bet draugavosi su vokiečiais 
ir savo pavardę rašė vokiška ortografija — Rosenthal. Jam gerai vyko visokios rūšies 
temos, būtent: portretai, peizažai, žanras, altorių paveikslai, freskai ir k. Didžiausis 
jo nuopelnas Latvijos tapyboj buvo nustatymas latviškų tipų. Tokius rodo paveikslai: 
Iš bažnyčios, Iš kapinių, Pjovikai, Pietūs (žiūr. pav. 556.) ir k. Kaip jam vyko im- 


Pav. 559. Valters: Antys. 


presionizmo bei pointillizmo problemos išspręsti, pastebime „Motinos“ paveiksle 
(žiūr. pav. 557). 

Valters. Antras latvių tapybos šulas buve Jonas Valters (1869—1922), 
Jis gimė ir gyvene Mintaujoj. Pabaigęs Petrapilio meno akademiją 1894. m., už 
paveiksla „Mintaujos turgaus reginys“ gavo akademiko laipsnį (žiūr. pav. 
558.). Pas jį mokėsi mūsų P. Kalpokas. Parodoj „Mir iskustva“ šalia Valtero buvo 
išstatyti ir Petro Kalpoko paveikslai. Atsisakęs nuo akademijos rutinos, gabusis me- 
ninkas pilnai pasidavė impresionizmo srovei ir jo vaizdai atrodė kaip gamtos iškarpos. 

Jo mėgiamiausioji tema buvo subangotas vanduo. Ar vaikai plūduriuoja upėje, ar 
antys nardo tvenkinyje (žiūr. pav. 559.), vilnys sudaro svarbiausį vaizdo mo- 
tyvą. Vėliau impresionistas pasidarė ekspresionistu. Sekdamas anglu Whistleru ar 
"mūsu Čiurlioniu, savo subjektyvius jausmus ir muzikos tonus jis ėmė reikšti dažais, 
pavadindamas savo tapinius preliudijomis bei gaidomis. Nebūdamas mistiku, jis savo 
nuotaikos padarus stengėsi parodyti įvairiais spalvų niuansais. Tie paveikslai latviams 
realistams nevisai patiko ir užsakytojų nedavė. Todėl 1906. m. menininkas persikėlė 
į Dresdeną, o paskui i Berlyną, kur ir pasimirė 1932. m. 

Purvyts. Trečias triumvyras Latvijos tapyboj buvo Vilhelmas Purvyts, 
gimęs 1872. m. Vidžemėj. Malūnininko sūnus, jis kurį laiką dirbo malūne kaipo pa- 
dėjėjas. Pajutęs palinkimą į tapybą, 1890. m. įstojo į Petrapilio meno akademiją 
laisvu klausytoju. 1897. m., baigęs akademijos kursą, buvo išsiųstas į užsienį toliau 
pasimokyti. Pagrįžęs tėvynėn buvo išrinktas Rygos meno mokyklos direktorium, o nuo 
1919. m. meno akademijos rektorium. Surengė nemaža savo tapinių parodų Latvijoj 
ir užsienyje, būtent: Rygoje, Mintaujoje, Liepojoje, Talline, Berlyne, Dresdene, Leip- 
cige, Kelne, Diseldorie, Karaliaučiuje ir k. 

Purvyts yra gabus, veiklus ir pasaulinio masto menininkas, bet jo veikimo 
sritis gana siaura. Jis vaizdavo vien tik peizažus ir tai be figūrinio stafažo.  TO- 
dėl jo tapiniai latviškumu nepasižymi. Jo reginiai gali būti imti taip gerai iš Latvi- 
jos kaip ir užsienio.  Impresionizmo kryptis juos dar labjau neutralizuoja. Medžius 
jis dargi mėgo stilizuoti, suvydamas juos kamuoliais, taip kad jų rūšies nė pažinti 
negalima. Tikrų maestru jis pasirodė sniego vaizdavime. Kaip žinoma, sniegas vaiz- 
dyboj dažniausiai atrodo kaip balta paklodė bei išlietas pienas. Bet P. matė jame 
tiek visokių niuansu, kad jo paveiksluose galima numanyti, kada jie vaizduoti — 
rytą, vakarą, sutemoj, pavasarį ar žiema. P. turėjo labai didelę įtaka į Latvijos meną. 


Vokiečiu tapyba XIX. šimtmečio antroj pusėj. 
A. Prancūzų kolorizmo itakoj 1850—1870. 


Li bespalvis helenizmas ir romantizmas apie 1850. m. susilaukė reakcijos, 
panorėjus visuomenei matyti paveiksluose daugiau spalvingumo, gyvybės ir tikrovės. 
Todėl vokiečių tapytojai turėjo vykti Belgijon bei Prancūzijon pasimokyti kolorizuoti- 
Greitu laiku ir Vokietijoj įvyko persilaužimas į spalvingumą. 

Nuo senų senovės spalvos buvo svarbiausios tapybos priemonės. Bet dažnai 
jos buvo reikalingos linijų pagalbos. Kaip kūnas negali apsieiti be kaulų, taip tapyba 
be piešinio. Linija ir spalva ir yra vaizdybos pagrindiniai elementai. Linija labjau 
tinka mintims ir idėjoms reikšti, bet spalva tikrovei vaizduoti. Jei spalva pagyvina 
idealų pasaulį, tai žanras ir peizažas bespalvis atrodo nuobodus ir pilkas. Bet meni- 
ninkas turi gerai numanyti, kuriam tapymo būdui duoti pirmenybę savo kūrinyje. 
Istoriniai paveikslai, perdaug žerią dažų blizgesiu, nusmelkia idėją, ir iš istorijos 
padaro netikrą tikrovę. Juk, tapytojas negalėjo matyti istorinio nuotykio, bet jį sukūrė | 
savo vaizduote. Kadangi istorija yra proto padaras, tai ji negali pavaduoti tikrovės, 
arba virsti žanru. 

Deja, vokiečių tapytojai to suprasti nenorėjo, ir savo istoriniams paveikslams 
pritaikino kraštutinį kolorizmą.  Svaiginančiomis spalvomis, margais patiesalais, pui- 
kiais kostiumais, turtingomis draperijomis, blizgančiais šarvais jie taip apklojo istoriją, 
kad jos visai nebesimatė. Saikingas spalvų pavartojimas istoriniuose paveiksluose yra 
būtina sąlyga tinkamiems rezultatams. Dažų svaigulys gali apdumti žiūrovo akis, 
bet jo įtikinti nesugebės. 

Visai kitus reikalavimus stato žanras bei kasdienio gyvenimo vaizdai. Čia spal- 
vos tinkamiausiai iliustruoja tikrovę. Tapydamas žanrinį paveikslą, menininkas juk 
nemano duoti paprasto gyvenimo iškarpą, bet nori sudominti žiūrėtoją kokiu intere- 
singu įvykiu, pašiepti nelemtus papročius, ką nors sąmojingai papasakoti, tariant, pa- 
vaišinti žiūrovą keistu anekdotu. Aišku, kad skaisčios spalvos čia ryškiau kalba negu 
šaltos linijos. Bet ir anekdotiškas žanras reikalingas tam tikro saiko. Menininkas 
turi pasakoti, o ne plepėti. 

Ryškios spalvos labjausiai tinka peizažams ir gyvulių paveikslams. Pilkas re- 
ginys dažniausiai neigiamai nuteikia žiūrovus. 

Iki vokiečių — prancūzų karo vokiečių tapytojai daugiausia kūrė istorinius 
paveikslus, kurie mažiausiai atitiko jų paletą. Jū skaičius labai didelis. Čia paminė- 
sime tik žymiausius. 

W. Kaulbach. Wilhelm von Kaulbach gimė Arolsene 1805., bet 
mirė Mūnchene 1874. m. Nors buvo Corneliaus mokinys, tačiau rodė palinkimą į kolo- 
rizmą ir žymiai nutolo nuo savo mokytojo. Jo paveikslai gana sudėtingi. Jeruzoli- 
mos Sunaikinimas (žiūr. pav. 560) apima šešius apgulos mėnesius ir pastatytas 

trimis aukštais.  Apačioj matome keletą atskirų grupių, kurių svarbiausios: amžinas 
žydas, vejamas keršto dvasių; aukščiausis kunigas, kurį gentys stengiasi gelbėti nuo 
savižudybės, ir šventoji šeima, lydima angelų. Antrame aukšte pastebime kariuomenę, 
o viršuje pranašus. Tuo būdu paveikslas sukomponuotas iš grupių, neturinčių isto- 
rinių ryšių. Tai jau nebe paveikslas, bet greičiau drama bei epopėja. Minkšios ir 
elastingos linijos dargi paneigia kovotojų narsumą. Tai ne raumeningi kariai, bet 
teatro vaidintojai. Tokie gležni kūnai vos scenai tinka. 


Pav. 560. W. Kaulbach: Jeruzolimos Sunaikinimas. Freskas Berlyno muzejuje. 


Tas pats reikia pasakyti ir apie kitus Kaulbacho istorinius paveikslus. Net 
jo geriausis tapinys Hunų Kova (žiūr. pav. 561) pasižymi tomis pačiomis ydomis. 
Anot padavimo imperatoriaus Valencijono III. laikais užpuolė Romą Attilos vedami 
hunai. Kova buvusi tokia kraujinga, kad iš abiejų pusių kritę beveik visi kariai, o 
po mirties dar tris dienas ir naktis kovėsi padangėse. Mintis išreikšta gana tiksliai. 
Apačioj guli karių lavonai, apraudojami moteriškių. Netrukus jie atbunda iš am- 
žino miego ir pamažu kyla aukštyn. Padangėse prasideda iš naujo aršiausi kova. Pa- 
veikslas be abejo gražus, tik norėtųsi matyti stambesnių kovotojų. 

Įdomiausis K. istorinių paveikslų bene bus Renesanso Laikmetis 
(žiūr. pav. 562). Jame matome puikias grupes iš atgimimo laikotarpio. Jose labjau- 
siai mus domina tikslus, beveik portretiškas kai kurių asmenų apibūdinimas, ypač: 
Kolumbo, Guttenbergo, Lionardo, Michelangelo, Raiaėlio, Petrarkos, Šekspiro, Koper- 


Pav. 561. W. Kaulbach:  Hunų Mūšis. Freskas Berlyno muzejuje. 


niko ir k. Tik keistai atrodo Martinas Luteras su atvira biblija. Prieš tokį faktų iš- 
kraipymą turėtų užprotestuoti ir patys protestantai. . 

Iš tų ir kitų savo paveikslų (Babelio bokštas, Homeras, Kryžiuočiai) Kaulbachas 
pagamino freskus Berlyno muzejuje. Vis dėlto istorijų tapytojas jis nebuvo ir nega- 
lėjo būti dėl savo menko mokslo, kadangi buvo baigęs vos pradžios mokyklą. Jo 
talentas geriau tiko pasakų iliustracijoms. Nenuostabu, kad jo Reinecke Fuchs 
džiugina mažus ir didelius. 1 

Piloty.' Karolis Piloty (1826—1886) mokėsi pas savo tėvą, padėdamas 
jam litograiuoti Mūncheno Pinakotekos paveikslus.  Numirus tėvui, aplankė Veneciją, 
Antverpenę ir Paryžių. Pagrįžęs tėvynėn, buvo pašauktas Miincheno akademijos pro- 
ferorium, pagaliau pakeltas į jos direktorių. Nuodugniai įstudijavęs ginklų formas, 
kostiumus ir draperijas, jis pasirinko savo specialybe istorinius paveikslus. Jų vaiskus 
koloritas rado daug pritarimo ir užsakytojų skaičius kaskart didėjo. Jo piešinys visa- 
dos buvo pavyzdingas, o dažai sumaniai parinkti. Kaipo tapybos profesorius jis 


Pav. 562. W. Kaulbach: Renesanso Laikmetis. Freskas Berlyno muzejuje. 


neturėjo sau lygių viso periodo metu: Savo mokiniams jis davė pilną laisvę, leisdamas 
išsivystyti jų individualybei. Iš jo geriausių paveikslų paminėtina: Įkūrimas kata- 
likiškos ligos, Seni prie Valenšteino lavono, Aleksandro Didžiojo 
Mirtis, Thusnelda ir Cezaro Nužudymas. Deja, ir jo paveiksluose teatra- 
liškos pozos ir visokios nereikalingos akcesorijos dažnai aptemdo istorinį faktą. 

Lenbach. Geriausis Piloty mokinys buvo Franz Lenbach iš Tirolio, 
(1836—1904). Mūriniko sūnus, jaunystėje dirbo statybos darbus ir, reikalaujant tė: 
vui, turėjo išmokti jo amatą. Bet, mirus gimdytojui, jis sumanė tapti menininku. Nemėg- 
damas mokslo, pasitenkino vos elementariomis žiniomis.  Piloty, pastebėjęs jaunikai- 

čio nepaprastą gabumą ir palinkimą į tapybą, paėmė jį savo globon ir išmokė tiksliai 
piešti ir tinkamai tapyti. Greitu laiku jaunasis menininkas plačiai įgarsėjo puikiais 
kūriniais. Savo karjerą jis pradėjo žanriniais paveikslais, bet, neturėdamas lakios 
fantazijos, netrukus atsisakė nuo žanro, ir ėmėsi portretų vaizdybos. Čia jis parodė 


Pav. 563. Lenbach: galvikė. 


visą savo pajėgumą.  Nevienas vokiečių portretininkas kalbamuoju periodu su juo 
lygintis neįstengė.  Neapkęsdamas akademijos rutinos, ir, šalindamies nuo moder- 
nizmo, jis surado itin savotišką būdą vaizduoti. Jis ne tiek žiūrėjo į kūno savumus, 
kiek į sielos nuotaiką bei charakterį. Gerai ištyręs modelio būdą, jis keliais bruo- 

žais užtiksavo jo veido ekspresiją, ir portretas buvo pabaigtas. Kostiumai jam visai 
nerūpėjo; keli brūkšneliai užteko jiems pažymėti. Jam pozuoti niekados ilgai nerei- 
kėjo. Diduomenė labai aukštai įvertino jo veiklumą ir apkrovė jį užsakymais. Jis 
pasidarė aristokratų vaizduotoju. Iš geriausių jo atvaizdų ypač paminėtina: Leonas 
XIII., Bismarkas, Moltke, Bėcklin, Richard Wagner, Liszt, Gladtone 
ir daug kitų valstybės vyrų, menininkų, poetų ir rašytojų. Savo gyvenimo pabaigoje 
gabusis portretininkas ėmė 
vaizduoti moteris ir vaikus, 
ir neviena gražuolė buvo 
labai patenkinta jo darbu, 
kas taip retai atsitinka su 
gražiąja lytimi (žiūr. pav. 
563). 

Max. Kitas garsus 
Piloty' mokinys buvo Ga- 
briel Max (1840—1915). 
Jis turėjo gilų protą ir labai 
jautrią širdį. Didelis galvo- 
tojas ir rimtas žmogaus sie- 
los tyrinėtojas, studijuoda- 
mas Schopenhauero tilozo- 
tiją ir Darvino descenden- 
cijos teoriją, jis pagaliau pa- 
puolė į okultizmo spąstus. 
Ieškodamas kelio į metafi- 
zinį pasaulį,  susipainiojo 
spiritizmo, magnetizmo, hip- 
notizmo, somnabulizmo ir 
sugestijos problemomis, ir 
nukrypo nuo tiesos kelio. 
Pagaliau išdrįso Naujojo 
Įstatymo stebuklus aiškinti 
hipnotizmo bei sugestijos 
galia. Jairo dukters 
Prikėlimas rodo, kaip 
patsai Kristus hipnozos pa- 
galba atgaivina apmirusią 
mergaitę.  Paėmęs abiem 
rankom apleipusios ligonės 
rankutę, Išganytojas sustyrusiomis akimis žiūri į sergantį vaiką. Mergaitė pabunda 
iš letargo ir, pasiduodama sugestingam žvilgiui, atsikelia sveika. Matyti, menininkas 
Kristaus žodžius „ko jūs verkiate, mergaitė ne mirusi, bet miega“ išaiškino raidė į 
raidę. Ištirti darvinizmo problemai tapytojas laikė pas save visa bedžionių gauja. 

Max buvo labai talentingas ir turėjo didelį pasisekimą savo kūryboj. Jo pa- 
veikslai pasižymėjo tinkama kompozicija ir atatiko amžininkų skonį.  Spiritistai matė 


Pav. 564. Max: Paskutinis Pasveikinimas. 

jo vaizdyboj tikrą reveliaciją. Išbliškę jaunų merginų veidai, jų praplėstos akys ir 
mediumų keistas miegas negalėjo nepadaryti gilaus įspūdžio į okultizmo šalininkus. 

Iš jo paveikslų ypač paminėtina: Dvasių Sveikinimas, Somnambulė, 
Ragana, Liūto Sužadėtinėirk. Iš tikybinės vaizdybos plačiausiai įgarsėjo 
Kotryna Emmerich, Šv. Julijonos Prikryžiavimas ir Paskutinis 


Pav. 565. Max: Šviesa, Ž 


Pasveikinimas (žiūr. pav. 564). Jauna kankinė įeina į areną, už jos tyko plėš- 
rūs liūtai. Čia, po jos kojomis nukrinta balta rožė. Kankinė, pasirėmusi viena ranka 
į sieną, ir pasilenkusi į priekį, žiūri, kas jai siunčia tą paskutinį pasveikinimą.  Ne- 
mažiau graudus paveikslas, pavadintas „Šviesa“ (žiūr. pav. 565). Prie tamsių ka- 
takombų angos sėdi akla mergina, ir paduoda įeinantiems degančią lemputą. Pati bū- 
dama neregė, kitus nori apšviesti. 

Deiregger. Tirolietis Franz Defregger (1835—1921), irgi Piloty' mo- 
kinys, buvo plataus masto ir europinės garbės žanristas. Ilgą laiką gyvenęs savo tė- 
viškėj, ir nuodugniai pažinęs tautiečių būdą, papročius ir siekius, jis tiksliausiai ai- 
vaizdavo jų gyvenimą. Jo paveikslai pasižymi idealiu realizmu. Kad ir neturėjo 1a- 
kios fantazijos, sukūrė tačiau puikių vaizdų. Buvo visų aukštai įvertinamas ir šir- 
dingai mylimas. Iškėlė tiroliečių teigiamas puses, nutylėdamas neigiamas. Nenuo- 
stabu, kad jo kūryba turėjo didelį pasisekimą, ne tik pas savuosius, bet ir svetimša- 
lius. Tautiečių poetingas gyveni- 
mas davė geriausių siužetų kilnia- 
jam žanristui. Jo tapiniai buvo 
tokie intimūs, kad visiems patiko. 
Ar pažvelgsi į Pokylį ant-pievos, 
ar į Apsilankymą pas senelius, 
arį Maldą prieš valgį, visur rasi 
tiek grožio, kad turėsi gėrėtis. Tie 
prasti žmonės, nepagadinti kultū- 
ros, taip gražiai moka linksmintis, 
kad savo nekaltomis prabangomis 
užkrečia ir žiūrovą. Gaudete, fra- 
tres, et iterum dico semper gaudete, 
tantum in Domino. Jo paveiksluose 
nieko ypatingo nepastebi, bet ir pa- 
prasčiausis vaizdelis, einąs iš sielos 
gilumos, džiugina širdį. Paimkime 
pavydžiui Tautos Dainą (žiūr. 
pav. 566). Tamsioj bakūžėj sėdi 
kanklininkas ir skambina tautinę 
melodiją. Dvi merginos, sužavėtos 
malonios melodijos, užmiršo visą 
pasaulį, ir klausosi kaip balsų iš 
dangaus. Net šunelis, suglaudęs 
ausis, ramiai tupi, kaip apkerėtas. 

Pav. 566. Defregger: Tautos Daina. Defregger nebūtų Piloty' mo- 

kinys, kad nepamėgintų istorinių 
paveikslų. Ir tie jam vyko ko geriausiai. Paskutinė karinė Pajėga Vienos Kar. 
Rūmų muzejuje sukelia tikrą žiūrovų entuziazmą. Stambių, bet nebe jaunų vyrukų 
būrys, apsiginklavęs geležinėmis šakėmis, dalgiais ir savo darbo durtuvais, traukia į 
karo lauką padėti saviesiems. Tai paskutinė, bet daug žadanti jėga, kupina širdingos 
tėvynės meilės. 17 

Grūtzner. Eduard Grūtzner (1845 — 1925) įgarsėjo savo humoristiniu 
žanru. Klebonas Fischer, pastebėjęs vaikino nepaprastus meninius pajėgumus, sumanė * 
jį leisti į mokslus. Baigęs Mūncheno meno mokyklą, jis dar kurį laiką pasimokė pas 
garsųjį Piloty, ir iš karto išaugo į didelį tapytoją. Grūtzner savo siužetus ėmėsi iš 
vienuolynų, Šekspiro dramų ir medžiotojų gyvenimo. Savo sveiku humoru jis iš visų 
pusių pritraukė užsakytojus, ir turėjo išsijuosęs dirbti. Vienuolynuose daugiausia 

vaizdavo scenas iš bibliotekos, muzikos salės, virtuvės ir rūsio, kur stori tėveliai mė- 
gina nusistovėjusius gėralus, stengdamies nustatyti jų amžių. Dar daugiau humoro 
pastebime medžiotojų susirinkimuose. Kaip žinoma, medžiotojai yra tikri pagyrų 
puodai. Jų pasakoms tačiau nevienas netiki, ir jos virsta juokų šaltiniu. Kad jo ta- 
piniai geriausiai tiko restoranams, suprantama savaime. Reikia tačiau pripažinti, kad 
jo kūryba turėjo didelės meninės vertės. Jo žanras visados pasižymėjo tinkama kom- 
„pozicija, puikiu koloritu ir pavyzdinga charakteristika. (Žiūr. pav. 567.). 


Makart. Hans Ma 
kart (1840—1884) buvo spalvų | 
virtuozas. Savo svaiginančiu 
koloritu jis žavėte žavėjo žiū- 
rovus. Todėl jis galima suly- 
ginti su meteoru, kurs Žibte- 
lėjęs nepaprasta šviesa, tuoj 
ir vėl užgęsta. Jo paveikslai 
žavi kaip koks skaistus spin- 
desys, bet tik trumpą laiką, 
kadangi jiems trūksta turinio, 
Tai gražūs fejerverkai be dva- 
sios. Jie svaigina, bet tik tam 
kartui. Žibėti, blizgėti, ap- 
dumti akis, rodos, ir buvo 
vienatinis menininko tikslas. 
Kaipo dekoratorius jis neper- 
viršijamas. Deja, jo tapiniai 
kartais buvo perdaug gašlūs 
ir menininkui teko susiremti 
su moralės sargyba.. Bet, atsi- 
žvelgdamas į etiką, jis tikrai 
žavėjo skaistaus meno mėgė- 
jus. (Žiūr. pav. 568). 


Pritraukti užsakyto- 
jams Makart vartojo žioruojan- 
čius dažus, ypač auksą, pur- 
purą ir baltą spalvą su dram- 
blio kaulo niuansais. Pastaroji kaip tik pritiko pusplikių moterų kūnams pagražinti, 


Pav. 567. Grūtzner: Senas Landknechtas. 


Knaus. Simpatingiausiu vokiečių žanristu reikia laikyti Liudviką Knaus 
(1829—1910). Jo paveikslai tokie realūs, kad į juos bežiūrėdamas manai matyti tikro- 
vės gyvus vaizdus. Knaus mokėsi tapyti Wiesbadene, Diissseldorfe ir Paryžiuje. 
Jo specialybė buvo anekdotiškas žanras. Jo paveikslai pasižymi gera nuotaika, sveiku 
humoru, tiksliu piešiniu ir gražia dažų harmonija. Nenuostabu, kad jie rado plačiausį 
pritarimą. Net paryžiečiai pamėgo gabųjį vokietį, ir sulaikė jį Paryžiuje net aštuone- 
rius metus, nors menininkas manė ten pasilikti vos kelius mėnesius. 

Pav. 568. Makart: Judita. 

Jo mėgiamiausi tema buvo vaikai, ir tai ne grupėmis, bet po vieną. Tie pa- 
veikslai daugiau domina didelius negu pačius vaikus. Pažvelgkime tik į Kaimo 


Pav. 569. Knaus: Kaimo Aristokratas. 


Aristokratą (žiūr. pav. 569). Stambiai atsistojęs, išdidus vaikinas, susikišęs rankas 
į liemenę, įsikandęs gėlę, primerkdamas vieną akį, su tikra panieka žiūri į tą „menką“ 
pasaulį. Argi burmistro sūnus neturi teisės didžiuotis?! Nusiminusi „Mama“ (žiūr. 

pav. 570.) dar labjau prajuokina žiūrėtoją. Susirgo lėlė. Rūpestinga mamytė (trejų 
metų vaikas) apriša ligonę bandažais, šiltai apkloja ir neša namo guldyti šiltoj lovelėj. — 
Neblogesnė ir Auklė, Meisterienė padavė mo- 
kiniui panešioti kūdikį, Vaikas rėkia, kiek galėda- 
mas. Bet kas darbo nešiotojui. Jis dar išgeria jo į 
pieną. — Itin malonų įspūdį palieka Mažoji Me- 
nininkė (žiūr. pav. 571.). Trejų metų mergytė Ė 
įsigeidė išmėginti savo talentą. Pasidėjusi skalyninę 44 
lentelę ant patiesalo, atsigulusi ant grindos ir pa- 
kreipusi galvelę, ji taip atidžiai piešia, 
kad nevienas menininkas galėtų jai 
pavydėti tokio stropumo. 


Neblogiau vyko gabiajam hu- 
moristui ir grupės, nors jis tas tik ret- 
karčiais kūrė. Kietasprandiškas 
Modelis įstengia prajuokinti net 
hipochondriką. Menininkas tapo mažą 
vaiką, bet jaunajam modeliui greit at- 
sibodo stovėti, ir jis paspruko. Du vai- 
kučiu jį tačiau sugavo ir tempia prie 
menininko, bet užsispyrėlis nepasi- 
duoda. Nieko nepadeda tapytojo ki- 
šami obuoliai. Kietasprandžio poza 
tokia juokinga, kad nuo juokų susi- 
laikyti beveik negalima. 


Pav, 570. Knaus: Mama. 


Humoristas tapytojas kartais galėjo 
būti ir labai rimtas. Apie tai liudija jo 
Šventoji Šeima, kuri gerai pritiktų net ka- 
tedros altoriui. 

Kaip gerai menininkas pažino gamtą, 
rodo Pietų Laikas (žiūr. pav. 572). Jauna 
šeimininkė peni žąsis, o tos godžiai rija 
skanų maistą. Tik fotogralas teįstengia taip 
tiksliai atvaizduoti išalkusius sparnuočius 
ir gracingą penėtoją. 

k Vautier. Benjamin Vautier 
(1821 — 1898) nebuvo tikras vokietis, bet 
šveicaras, gimęs Morges' prie Genevos ežero. 
Mokėsi tapyti Genevoj, Diisseldorie ir Pa- 
ryžiuje. Paskui persikėlė į Vokietiją ir čia 
pasiliko. Įgarsėjo Miincheno parodoj 1858. m. Nuo to laiko jo paveikslai praplito 
po visą Germaniją. Tapybine technika ir humoru jis su Knausu lygintis neįstengė, 


Pav. 571. Knaus: Mažoji Menininkė. 

bet kompozicija viršijo pastarąjį. Buvo geras observatorius, ir tiksliai apibūdino savo 
modelius. Siužetus iš pradžios ėmė iš šveicarų gyvenimo, bet vėliau vaizdavo švarc- 
valdiečių papročius. Jo tapiniai gana gausūs. Iš jų čia paminėsime vos Pirmu- 
tinę šokių Pamoką ir Hipochondriką (žiūr. pav. 573 ir 574). Pirmasis tik- 


Pav. 572. Knaus: Pietų metu, 


sliai apibūdina vokiečių jaunimą, kurs rimtai žiūri ne tiktai į visokius sportus, bet ir 
paprastus pasilinksminimus. Šokių mokytojas yra rimtas dirigentas, kurio kritikuoti 
nė negalima. Hipochondrikas rodo surūgusio mokslininko tipą, kurs, užsiėmęs sun- 
kiomis problemomis, nepastebi pavasario grožio, kad ir vaikščioja po gražų mišką. 
Nei jis mato medelių pumpurų, nei girdi paukštelių giedant. 

Menzel. Adoli Menzel (1815— 1905) buvo savamokslis, bet išaugo į di- 
džiausį vokiečių tapytoją, praturtindamas Vokietijos muzejus ir privačius rūmus puikiais 
šedevrais. Neturtingo litografio sūnus, gimęs Breslavoj, 1830. m. su tėvu persikėlė į 
Berlyną, kur padėjo jam litografijos dirbtuvėj. Visą savo kūrybinį mokslą sėmėsi iš 
gamtos ir apylinkės gyvenimo. Jau pirmieji mėginimai tapyboj rado plataus prita- 
rimo, ir gabiajam menininkui užsakymų niekados netrūko. Tapybinė kūryba užėmė 
visą jo ilgą amžių. Tik atostogų metu dėl poilsio jis kartais keliavo po Europą 
(Tirolį, Karlsbadą, Kissingeną, Italiją), maitindamas vaizduotę naujais įspūdžiais. Turėjo 
labai gerą atmintį ir buvo labai atidus stebėtojas. Ką kartą užmatė, to veikiai nebe- 


Pav. 573. Vautier: Pirma šokių Pamoka, 


užmiršo. Kelerius metus neregėjęs įdomaus asmens, jis galėjo jį atvaizduoti iš atmin- 
ties su visomis smulkmenomis. Gal neveltui tas mažas žmogelis turėjo tokią didelę 
galvą. Nevienu nesekdamas, savarankiškai dirbdamas, jis tačiau vietoj nesustojo, bet 
vis žengė pirmyn. Nors buvo įkūnytas realistas, vienok naujų meno krypčių nesibi- 
jojo. Vis dėlto palaikė savo originalumą.  Mencelis pasiliko Menceliu. 

Būdamas labai sąžiningas, jis nieko paviršutiniai nedarė. Net mažiausis pa- 
veikslėlis turėjo būti šedevras. Jo technikoj pastebime žymią pažangą. Iki septintų | 
dešimtų metų jis daugiausia tapė alyvos dažais, bet senatvėj gamino akvareles. Vaikų 
albumas Berlyno Tautinėj galerijoj sustatytas iš 43 itin gražių akvarelių, pagrįstų 
tiksliomis gyvulių bei žvėrių (briedžių, tigrų, fazanų, papūgų) studijomis. 

Jo mėgiamoji tema buvo istoriniai 
paveikslai, ypač iš Frideriko Didžiojo vei- 
klos. Gabusis menininkas atvaizdavo beveik 
visą jo gyvenimą. Ypatingai paminėtina: 
Senojo Frico portretas (žiūr. pav. 575), 
Friderikas kelionėj, Frideriko Atsi- 
lankymas provincijos mokykloj, 
Pokylis Sansouci Pilyje (žiūr. pav. 576) 
ir k. Visur charakteristika tokia tiksli, kad 
galima pažinti ne tiktai senąjį Fricą, bet ir 
visus jo palydovus bei iškilmių dalyvius. 

Tikybinė tapyba irgi nebuvo sve- 
tima veikliajam kūrėjui. Ypač dailiai papuo- 
šė barokines ir rokokokines bažnyčias Pie- 
tinėj Vokietijoj ir Šveicarijoj. 

Feuerbach. Anselm Feuer- 
bach (1826 — 1880), gimęs Speiere, bet 
miręs Venecijoj, buvo archeologo sūnus. 
Tėvo įtaka paliko žymius pėdsakus ir sū- 
naus kuryboj, kūrioj pasireiškia žymi linkmė 


Pav. 574. Vautier: Hipochondrikas. 


į klasikizmą. Mokėsi tapyti pas 
Schadovą Diisseldorie, Genelli' Miin- 
chene ir Couture' Paryžiuje. Pasta- 
rasis įskiepijo jaunajam menininkui 
formų tikslumą ir plastiško mode- 
liavimo dėsnius. Pas savo žemie- 
čius ir amžininkus, linkusius į re- 
alizmą, kada spalvingumas buvo 
geriausis pasisekimo laidas, kilnusis 
tapytojas pritarimo nerado. Jo ko- 
loritas pilkokas, o blizgesiu niekados 
nepasižymėjo. Dabar jį labai aukš- 
tai įvertina ir priskaito geriausiems 
vokiečių tapytojams. Rimtas meni- 


ninkas pasirinko ir rimtus siužetus, 


daugiausia iš antikinio pasaulio. 

Iš jo paveikslų ypač pami- 
nėtna: Dante su tauriomis 
Ravenos matronomis, Pla- 
tono Pokylis, Medea, Pariso 
Sprendimas, Amazonių Mūšis 


Pav. 575. Menzel: Senasis Fricas. 

ir Iphigenija (žiūr. pav. 577). Anot mitologijos karalius Agamemnonas nušovė 
Artemidos šventą karvę. Už tai kunigas Kalchas paliepęs jo dukterį Iphigeniją paau- 
koti įrūstintai deivei, bet Artemida pasigailėjusi nekaltos mergaitės ir perkėlusi ją į 
Tauriją, kur jos vietoj paaukota tikra karvė. Paveikslas rodo Iphigeniją pajūryje, išsi- 
ilgusią tėvynės ir vis žiūrinčią į mielą Graikiją. 


Pav. 576. Menzel: Pokylis Sansouci Pilyje. 


Su nemažesniu virtuozumu Feuerbachas tapė ir tikybinius paveikslus. Jo Pieta 
Miinchene graudina žiūrovą savo liūdna nuotaika. Neblogesnis ir Kristus su sa- 
maritone pas šulinį. Čia ir ten figūros labai taurios, bet gyvai atmena antikinį 
pasaulį. . ; 
Paskutinis Feuerbacho paveikslas Titanų Nuvertimas rodo didingą kom- | 
poziją, bet pasiliko nepabaigtas. 

Werner. Anton von Werner (1843—1919) įgarsėjo vos sekančiame peri- 
ode. Bet, kadangi buvo didelis modernizmo priešas, tai jį čionai paminėsime. Sek- 


548 VOKIEČIŲ TAPYBA XIX. AMŽIAUS PABAIGOJE 


= Ė VPI damas savo mokytojo Lessingo pavyzdžiu, jis iš 
pradžių vaizdavo spalvingus istorijos paveikslus 
(Luteras prieš Kajetoną, Konradinas Kalėjime), bet 
vėliau savo veiklą nukreipė į iliustracijas (Šilero 
Žmogžudžiai, Orleano Panelė), žanrą ir istorinių 
asmenų atvaizdus. Reikia pastebėti, kad jo kolori- 
tui trūko šilumos ir sielos. Geriausiai vyko karo 
ir karių paveikslai. 


Vokiečių tapyba nuo 1870. m. iki 
šimtmečio pabaigos. 
1. Religinė tapyba. 

Pereito periodo metu religinė tapyba buvo 
beveik visiškai apleista. Pagauti prancūzų kolo- 
rizmo menininkai visai užmiršo, kad religinis me- 
nas dar nepergyveno savo amžiaus. Tik po vokie- 

Pav. 577. Feuerbach: Iphigenija. = čių prancūzų karo (1870 — 1871) imta vėl rūpintis 
šventovių puošmena. 

Deja, tapytojai susiskirstė į įvairias grupes, ir bažnytinio meno srityje pasidarė 
tikras chaosas. Vieni sumanė grįžti į pirmųjų krikščionių tapybą, bet nerado prita- 
rimo pas naujoviškai nusiteikusius žiūrovus. Kiti stengėsi prisitaikinti šventovių sti- 
liui. Taigi, romaninėms bažnyčioms davė romaniškus, gotinėms — gotiškus, o baro- 
kinėms — barokiškus paveikslus. Dar kiti griežtai laikėsi moderniškos pakraipos. 
Painių problemų galutinai neišsprendė ir benediktinų įsleigta bažnytinė meno moky- 
kla Beurone. 

Pretendentų į tikybinę tapybą skaičius buvo itin didelis ir jų čia suminėti nė 
negalima. Todėl turėsime pasitenkinti nurodymu į kai kuriuos žymesnius tapytojus. 

Seitz. Ludwig Seitz, gimęs Romoje 1843. m. buvo Overbecko ir Corne- 
liaus mokinys. Žymi mokytojų įtaka pasireiškia jo švelniose linijose ir tauriose kūnų 
lytyse, bet kolorito blizgesiu jis viršija abu mokytoju. Vatikano Galleria de' Cande- 
labri salėje jis nutapė gražius simboliškai alegorinius paveikslus, būtent: Šv. Tomo 
Apoteozą, Tikybą ir Mokslą, Darbą ir k. Šventasis Tėvas, pastebėjęs jo ga- 
bumus, pakėlė jį Vatikano galerijų direktoriumi. Loretoj stropusis menininkas pui- 
kiausiai išpuošė freskais vokiečių koplyčią (žiūr. pav. 578.). Būdamas kartu ir 
architektorium, jis davė pirmenybę architektūrai, ir jo tigūros stokoja realumo. Ge- 
riausiai pavyko Ireskai Diakosvaro ir Freiburgo katedrose, o kunigaikščio 
Fūrstenbergo koplyčios puošmena ant Heiligenbergo kalno prabangingo pui- 
kumo atžvilgiu neturi sau lygių. 

Fugel. Gebhard Fugel, gimęs 1863. m. arti Ravensbergo, buvo naujo- 
viškos pakraipos tapytojas ir todėl visų amžininkų gerai suprantamas, aukštai gerbia- 
mas ir širdingai mylimas. Jo kūriniai pasižymi tikybine nuotaika, saikingu realumu, 
ryškia kompozicija, tikslia charakteristika ir žvilgančiu koloritu. Turėdamas pakankamai 

užsakymų, jis išvystė nepaprastą darbštumą, ir buvo labai vaisingas menininkas. Savo 
charakteristikos įvairumu, savotiška koncepcija, aiškia nuotaikos ekspresija, dažų 
veikliu suderinimu ir rūpestingu linijų pareiškimu jis pasidarė populiariausiu reli- 
ginio meno reiškėju. Jo visi paveikslai kalba ryškia tapybine kalba. Pirmoji apaš- 
talų Komunija arba Paskutinė Vakarienė patiekia“ gyvą tikrovės vaizdą, 
pabrėžtą tikrai orientaliu koloritu. Tas realizmas ir tikslus figūrų apibūdinimas taip 
pat ryškiai pasirodo Kristaus kančios paveiksluose, būtent: Kristus prieš syne- 


Pav. 578. Seitz: Marija eina bažnyčion ir susituokia, 


drioną ir Jo mirtis prie kryžiaus. Pirmame matome Kristų nužemintą, surištą, 
bet ramų, stovintį erdvioj halėj. Ant estrados išdidžiai sėdi aukštoji taryba. Vieni 
kupini aistros ir neapykantos, kiti, įsitikinę savo pergale, dviveidiškai ramūs. Vargu 
aiškiau apibūdinti ramybę, nekaltybę ir veidmainystę. Antras rodo Kalvarijos pano- 
ramą Altėttinge (Bavarijoj). Tai tikrai didingas vaizdas. Golgotos šlaituose spiečias 
šimtai figūrų: kariai, raiteliai, nesuskaitoma minia, vyrai ir moterys. Kalno viršūnėj 
miršta prie kryžiaus Dieviškasis Kankinys. Tamsus debesys užstoja horizontą, bet 
žaibas žavingai apšviečia tą didžiausią pasaulio dramą. Tikrai grandiozus reginys, 
skaistus grožio perlas. : 

Fugel nutapė ir altorių paveikslų, kryžiaus kelių ir kitų biblinio pobūdžio 
paveikslų, iš kurių ypač paminėtina: Šv. Jono Krikštytojo, Šv. Petro ir Šv. 

Pauliaus pamokslai. Visi tapiniai pasižymi kilniu realizmu, kurs savo rimtumu 
sugeba pakelti žmogaus dvasią į dangiškas sieras. 

Guntermann. Didžiausį religinio pobūdžio paveikslą, turintį 63 m ilgio ir 
12 m aukščio nutapė Joseph Guntermann, gimęs Vestialijoj 1856. m. Jis vaizduoja 
dangiškąją Jerozolimą (žiūr. pav. 5/9). Pastatas rodo rotundą (apskritą halę), 
dengtą kopula. Laternoj matome zodiaką. Žemiau, dangaus mėlynėj stovi šventojo 
miesto auksiniai mūrai su keturiomis angomis į keturias pasaulio puses. Užpakalinėj 
pusėj atsidaro dideli vartai, pro kuriuos įeina išrinktieji. Čia jie gauna iš angelų rankų 


Pav. 579. Guntermaun: Dangiškoji Jeružolima. 


baltus vestuvių rūbus, ir būriais žengia į priekį, kur Kristus, apsiaustas angelų vainiko, 
sėdi soste ir, ištiesęs rankas, kviečia išrinktuosius į savo karaliją. Prieš Jį klūpi dvi- 
dešimt keturi senieji, pakeldami savo aureoles. Kristaus dešinėje arkangelas Gabrie- 
lius pasitinka Naujojo Įstatymo šventuosius su šv. Panele ir šv. Juozapu priešakyje, 
bet kairėje šv. Mykolas — Senojo Įstatymo išrinktuosius: šv. Joną Krikštytoją, Dovydą 
karalių, patriarkus, pranašus ir t. t. Paveikslas turi 270 figūras 3 m aukščio. Tai ti- 
krai kolosalus tapinys. — Taip pat gražų i kilnų paveikslą — Rojų — aptinkame lavo- 
ninėj. Nors figūros čia nėra tokios ramios, vis dėlto jos teikia malonios paguodos 
mirtingiems žemės gyventojams ir nuslopina mirties baisenybes. 
Paveikslai randasi Mūncheno kapinių koplyčioje ir lavonų kambaryje. 


„Feuerstein. Martin Feuerstein, gimęs Elzasijoj 1850. m., mokėsi pas 


"VOKIEČIŲ TAPYBA XIX. ŠIMTMEČIO ANTROJ PUSĖJ 551 


savo tėvą (altorių statytoją ir drožiką), paskui Minchene, pagaliau Paryžiuje ir Italijoj. 
Iš pradžių jis buvo griežtas stilistas ir savo tapinius pritaikino bažnyčių stiliui. Goti- 
nėse šventovėse laikėsi viduramžių kūrybos, duodamas figūroms 15. šimtmečio kosti1- 
mus, tipus, architektūrą ir papuošalus. Tai neišlaikė sveikos kritikos. Keistai atrodė 
gailestingas samaritonas, Marija Magdalena Betanijoj ir Kristaus mokiniai Emause, 
apvilkti viduramžių apdarais. Ką pasakytų F., jei koks modernizmo šalininkas mūsų 
šventosioms duotų bubikopius? Pajėgus menininkas galėjo suminkštyti anachronizmo 


Pav. 580. Feuerstein: Šv. Bonifacas. 


išsišokimus, bet kur būtų nuėję, jo pasekėjai, neturėdami tokio talento ? Šventųjų pa- 
veikslai būtų patapę naujos mados prospektais. 

Tą klaidą pastebėjo patsai tapytojas ir pasukė kita linkme. Palaikydamas 
tikslią charakteristiką, biblinių figūrų apdarams jis ėmė duoti įprastus idealius (sugal- 
votus, rimčiai pritaikintus, klasiškus) kostiumus. Vokiečių koplyčiai šv. Antano bažny- 
čioj Paduvoj, net prašomas prisitaikinti 14. amžiaus tapybai, jis tačiau užsispyrė lai- 
kytis senovės tradicijų ir visas tigūras aprėdė idealiais rūbais, bet apibūdino itin rea-. 
liai ir tiksliai. Visi nuotykio dalyviai pasižymi natūraliomis pozomis ir jų elgesys. 
atatinka tikrovę (žiūr. pav. 580.). 

Sumaniai susiedamas realizmą su idealizmu, veiklusis menininkas nutapė daug 
pavyzdingų paveikslų. Ypač paminėtina:.du šv. Pantaleono, aštuoni šv. Antano 

paveikslai, Trys Karaliai, Šv. Jonas Patmos saloje, Šv. Klara, šv. Bla- 
žiejus ir d. k. Tie ir kiti tapiniai, duodami gražius tikybininio gyvenimo atvaizdus, 
atsiliepia tikrai realiu aidu į žiūrėtojus ir palieka gilų įspūdį. Jo šventieji ne kokie 
idolai, aklai garbinami tamsuolių, bet gyvi žmonės, patraukią savo pavyzdžiu žemės 
gyventojus į dangiškas sferas. | 
Kunz. Fritz Kunz, gimęs Einsiedelne 1868. m., iš veiklaus dekoratoriaus 
ilgainiui pasidarė itin žymiu tapytoju. Gerai išmokslintas, talentingas, pajėgus ir labai 
kruopštus menininkas nutapė visą eilę įdomių ir gražių bažnytinių paveikslų. Jo pir- 
mieji bandymai pasireiškia tapybiniais efektais. Kompozicijos žeria kolorito skaistumu 


Pav. 581. Uhde: Kristus kviečia pas save vaikelius. 


ir domina savotiška kocepcija, saikingai realia charakteristika bei tikybine nuotaika. 
Pabuvojęs ilgesnį laiką Italijoj, jis tačiau pakeitė savo pažiūras ir pasidarė senovės 
tradicijų laikytoju. Patapo rimtesnis ir daugiau atsižvelgė į puošiamų šventovių stilių. 
Vienuolyno bažnyčioj Mensingen'e jo freskai: Kristus, Marijos Apvainikavi- 
mas ir altorių paveikslai: Šv. Panelė, šv. Juozapas, Šv. Pranciškaus Žaiz- 
dos ir jo Mirtis pasižymi giliu religiniu pajautimu, rimta charakteristika ir ryškiu 
koloritu, 

Labai sunkią problemą tapytojas turėjo išspręsti Zūricho šv. Panelės bazilikoj. 
Senobinis pastatas buvo reikalingas atatinkamos puošmenos. Čia jis nerado kitos 
išeities, kaip prisitaikinti bazilikos stiliui. Todėl freskams (Kristus tarp Marijos 
ir šv. Jono Krikštytojo, Apaštalai, Dievo Avinėlis) paėmė pavyzdžius iš 

primųjų krikščionių tapybos, o altoriams davė mozaiką. Semdamas iš žilų amžių 
paversmių, jis tačiau veidus apibūdino realiu, beveik moderniu būdu. 

Kad K. buvo ne tiktai talentingas, bet ir labai sąžiningas menininkas, rodo 
šv. Prauciškaus paveikslas, tapytas Sabinų kalne pas Romą. Šventasis sėdi ant 
uolos skeveldos ir šneka su paukšteliais, kurie su pasitikėjimu spiečiasi apie jį. 
Užpakaliniame plane matosi plikos uolų kalvos. Gauti tinkamai nuotaikai menininkas 
tapė paveikslą anksti rytą, kada saulės šviesa praskleidžia nakties tamsumus. Taigi 
vieta ir laikas tinkamiausiai parinkti ir pilnai atatinka tikrovę. 

Daugiausia pritarimo rado jo dangos paveikslai Arth'o bažnyčioj: Trys Ka- 
ralai, Kristus paguodžia pavargelius, Paskutinė Vakarienė, Nuėmimas 
nuo kryžiaus ir k. 

Uhde. Fritzvon Uhde (1848—1911) į religinę tapybą įvedė žanrą bei kas- 
dienio gyvenimo vaizdus. Romaninio ir gotinio stilių metu šventuosius aprėdy davo vidu- 
ramžių laiko apdarais, bet nuo renesanso pradžios — idealiais rūbais. Įsikerėjus kolo- 
rizmui, palaikyti spalvingumui, bibliniems šventiesiems davė orientalius kostiumus, 
Deja, jų puikumas nustelbė paveikslo turinį. Uhde sumanė grįžti į viduramžių srovę 
ir savo paveiksluose atvaizduoti šių dienų tikrovę. Modernūs žmonės, įpratę matyti 
šventuosius, aprėdytus idealiais (sugalvotais, klasiškais bei pritaikintais) kostiumais, 
neįsileido jų į savo šventoves. Bet privačiuose rūmuose jie labai pritinka ir palieka 
gilų ir teigiamą įspūdį. Argi ne malonu žiūrėti į Kristų, šaukiantį pas save 
vaikelius (žiūr. pav. 581.)? Gausioj šeimoj pasirodo Išganytojas ir, atsisėdęs krėsle, 
šaukia: „Leiskite vaikučius eiti pas mane“. Vienas drąsesnis jau glaudžiasi prie Jo, 
o mergytė paduoda Jam savo rankutę, kada kiti su pietizmu artinasi prie gerojo 
„Dėdės“. Tik vienas taisosi verkti, įsikišęs pirštelį į burnytę, bet motinos maldomas 
ir jis kaip matai nusiramins ir bėgs pasveikinti malonaus svečio. Bet tėvai ir seneliai 
jaučiasi tokie laimingi, matydami mažutėlius taip arti prie Išganytojo. O tie vaikai, 
tai nekokie angelukai, bet jų pačių vaikučiai, aprėdyti kasdieniniais švarkeliais. Koks 
džiaugsmas, kokia laimė! Tai tik žanras, bet koksai kilnus ir puikus ? 

Kitame paveiksle šeima sustojo prie valgomo stalo ir ima melstis: 
„Komm, Herr Jesu, sei unser Gast und segne, was du uns bescheret hast“ — ateik, 
Viešpatie Jėzau, būk mūsų svečias ir laimink kuo mus apdovanojai. Ir šitai, įeina 
Kristus ir laimina. Tinkamesnio paveikslo valgomajam kambariui vargu berasti. 

Darbo žmones graudina Kristaus Pamokslas ant kalno. Darbininkai, 
pabaigę dienos darbą, grįžta namo. Staiga šalia kelio mato besėdintį ir belaiminantį 
juos Kristų. „Palaiminti ubagai dvasioje... palaiminti, kurie verkia... kenčia perse- 
kiojimus dėl teisybės...“ Kiek čia paguodos, džiaugsmo, ramybės ir kilnios poezijos! 

Nepasitekindamas tikybiniu žanru, Uhde dar sukūrė nemaža ir religinių 
idilių (Tobijo Atsisveikinimas, Kristaus Mokiniai beeiną į Emausą, Bėgimas Egiptan). 

Savo tapybinėj technikoj pažangusis menininkas panaudojo visus plenerizmo 
ir impresionizmo laimėjimus. Bet jo oro ir šviesos efektai nebuvo tušti papuošalai 
bei gamtos iškarpos be reikšmės. Priešingai, jie pabrėže vaizdo sielą ir iškėlė jo 
nuotaiką. Jau tikybiniame žanre, pav. minėtame paveiksle „Krisius laimina vaikus“, 
šviesa gražiai sumargina ir paįvairina vaizdą, bet pasaulinio žanro srityje jis sukūrė 
tikrus spalvų koncertus. Neveltui buvo išrinktas Miincheno secesijos prezidentu. Impre- 

sionizmą jis taip pat pritaikino portretams, peizažams ir interjerams, visur su geriau- 
siu pasisekimu. Tai buvo impresionistas geriausioj to žodžio prasmėj. 


2. Realizmas. 


Po vokiečių prancūzų karo Vokietijoj kaip ir visoj Europoj įvyko didis persi- 
laužimas kultūroj. Mokslas, technika, pramonė pasiekė netikėtus aukštumus, iškilo 
naujos socialinių klausimų problemos. 
Visa tai turėjo atsiliepti ir mene, kurs 
visados buvo ryškiausis tikrovės atspin- 
dis. Nenuostabu tada, jei ir čia įvyko 
didis sąjudis ir naujų kelių ieškojimas. 
Prasidėjo persilaužimo gadynė. Tikybi- 
nėj tapyboj dar prisilaikyta senųjų sro- 
viu, bet pasaulinė kūryba būtinai turėjo 
pasikeisti. Gyvenimas tapytojams patiekė 
naujų temų, reikalaujančių naujos kon- 
cepcijos ir meninės technikos. Prancū- 
zija jau seniai praskynė kelią į naują 
erą, bet Vokietija dar pasitenkino seno- 
mis tradicijomis. Tačiau netrukus ir čia 
turėjo įvykti nebeišvengiama metamor- 
foza. Ji pirmiausia pasireiškė realizmu, 
Jo gabiausis reiškėjas buvo Leibl. 

Leibl. Wilhelm Leibl (1844— 
1900), gimęs Kelne, mokėsi tapyti Dūs- 
seldorie ir Miūnchene. Jis buvo uolus 
Courbet' pasekėjas ir jo pavyzdžiu ėmė 
siužetus iš sodiečių gyvenimo. Stengda- 
masi kuo tiksliausiai atvaizduoti tikrovę, 
jis kartais pasistūmė iki natūralizmo, 
nesibijodamas net šlykštumų. Varsų su- 
derinime ir technikoj jis buvo tikras vir- 

Pav. 582. Leibl: Moterys bažnyčioje. tuozas. Aukštai vertindamas pointillistų 

pastangas, jis ant drobės klojo dažus 
plačiais bruožais, jų nemaišydamas. Moteriškių atvaizduose veidus tapė vienok gana 
švelniai, bet rūbus taškavo. Dirbo pamažu, bet sąžiningai ir tiksliai. Dažniausiai 
vaizdavo kasdienį gyvenimą ir portretus. 

Iš jo kūrybos ypač paminėtina Kokotė ir Moterys bažnyčioje. Pirmame 
atvaizdavo ponią iš demimondo, bet antrame besimeldžiančias moteriškės: senelę, mo- 
tiną ir dukterį. Tai labai būdingas paveikslas (žiūr. pav. 582). Trys meldžiasi prie 
to paties altoriaus, bet labai nevienodai. Maldos skirtumas taip gerai pasireiškia po- 
zoje, kaip ir veido išraiškoj. Kruopštusis menininkas tapė paveikslą ištisus trejus 
metus. Publika jį sutiko su tikru entuziazmu, ypač Paryžiuje, kur naujos technikos 
klausimai buvo labai aktualūs. 

Leiblio realizmas nepasitenkino paviršutiniu tikrovės atvaizdavimu. Dažnai jo 
žanre jaučiama kilni mintis bei pastebima aukštos estetikos elementai, duodą ne tik 
kūno akims, bet ir dvasiai tikro pasigėrėjimo. Senos Paryžietės atvaizdas Berlyne 
veikia žiūrėtoją tiksliu sielos apibūdinimu. Senelė sėdi prie tabureto, ant kurio ma- 
tome itin kuklaus valgio liekanas, ir žiūri susimąsčiusi į tolį. Sustingusiomis nuo 
darbo rankomis ji varsto rožančių, dėkodama Dievui ir už tą menką peną. Kitas ta- 
pytojas būtų prie jos pastatęs anūkę, katytę bei šuniuką, ir tai nebūtų padaręs tokio 
teigiamo efekto, kaip L. be tų visų priedų. Todėl jo atvaizdas palieka kilnios rea- 
lybės įspūdį. 


Secesija. 


Sekdami prancūzais, vokiečių tapytojai pasukė plenerizmo bei impresionizmo 
linkme. Atmosferos ir saulės spindulių audiniai, jų virpėjimas, viskėjimas įvairiau- 
siais reileksais pasidarė naujos kūrybos pamatu. Deja, kritika sutiko ją su didžiausiu 
pasibjaurėjimu, pranašaudama nebeišvengiamą tapybos galą. Tai jau nebe menas, 
šaukė užsikarščiavę meno mėgėjai, bet chaosas, nayvių vaikų tepalas. Meno salonai 
atsisakė priimti pažangiečių kūrinius į savo parodas, galutinai juos pasmerkdami. 
Modernistai nepalaužiamu atkaklumu užsispyrė nepasiduoti ir surengė atskiras parodas, 
pavadindami jas secesija — atsiskyrimas, 


Reikia tačiau pripažinti, kad naujasis tapymo būdas buvo didelis laimėjimas 
meno srityje. Tik jo nelemtas pavartojimas dažnai nevykęs, kandangi naujieji entu- 
ziastai iš teigiamos priemonės padarė sau neigiamą tikslą. Be abejo oro ir šviesos 
vibracija pagyvina, paįvairina ir pagražina kiekvieną paveikslą, ar tai būtų peizažas, 
ar kasdienio gyvenimo vaizdas, ar tikybinis kūrinys. Kartais parodoj stovime suža- 
vėti vaizdingo paveikslo, bet, prisiartinę prie jo, nieko nebematome. Vien bruožai, 
brūkšniai, brūkšneliai, dažų krūvelės marguliuoja prieš mūsų akis. Manytumei, vištos 
iškasinėjo dažų purvyną. Bet atsitolinus, vėl mus keri puikusis kūrinys. Tai naujo- 
sios technikos stebuklas. Galime drąsiai tikėtis, kad tokia technika bus pastovi ir 
pasiliks amžinai kaipo labai brangintinas meno įnašas. 


Deja, jaunieji entuziastai, galutinai apsvaiginti savo laimėjimų, priemonę pasi- 
darė tikslu ir paneigė visus estetikos reikalavimus ir meno dėsnius. Anot jų tiktai 
technika turi meno teises, o turinys nebe meno dalykas. Tuo būdu tapytojai virto 
paprastais dažytojais su išmiklinta technika. Eilinis žiūrovas nekartą mano, kad me- 
nininkas, statydamas neregėtas kerėblas, išėjo iš proto, ar nori pasityčioti iš publikos. 
Nenuostabu, kad tokios pabaisos vietoj pasigėrėjimo sukelia tik pasibjaurėjimą. 


Prancūzai greičiau išsiblaivėjo, ir naujosios technikos išradimus ėmė taikinti 
turiningiems paveikslams, Paryžiaus salone 1906. ir 1907. m. pasirodė kūriniai, pa- 
tenkinę taip gerai senovės, kaip ir modernizmo šalininkus. Ta reakcija ne taip greit 
įvyko Vokietijoj, nors vokiečiai iš prigimties rimtesni ir blaivesni negu karštakraujai 
prancūzai. | 

Vokiečių teigiama pusė yra jų kolektyvizmas bei būrimasi į draugijas. Nevel- 
tui sakoma, kad trys vokiečiai susitikę, įsteigia „Vereiną“, 0 trys I....... susipeša. 
Deja, meno srityje teko ir vokiečiams susipešti. Jau 1856. m. įsikūrė visuotinė-vo- 

kiečių menininkų bendrovė — Allgemeine deutsche Kiinstlergenossenschaft, bet secio- 
nistai atgrežė jiems nugarą ir susitelkė vokiečių menininkų sąjungoj — Deutscher Kiinst- 
lerbund. Į] ją galėjo įstoti ne tiktai pleneristai ir impresionistai, bet ir visi moder- 
nistai, taigi, ir futūristai ir kūbistai ir visi, kurie, atsisakę nuo akademinės rutinos, 
pasukė pažangos keliu. Kaip matai jų salonuose pasirodė visokie keistumai, absurdai, 
nesąmonės, šlykštumai, pagaliau pornografija. Iš tikrųjų, galima buvo manyti, kad 
jaunieji menininkai tikrai iš proto išsikraustė. Tačiau jų tarpe aptinkame ir labai 
gabių bei veiklių tapytojų, itin sumaniai pastumėjusių meną į naujas vėžas. Reikia 
pripažinti, kad secesionistai įnešė į meną daug teigiamų elementų: žymiai praturtino 
techniką, iškėlė naujų minčių, pagyvino siužetus, tariant, surado naujų priemonių 
išreikšti naujovės gyvenimui. 

Modernizmo žymiausi rėmėjai buvo Uhde ir Liebermann. Apie pirmąjį 
mums jau teko kalbėti. Buvo tai labai pažangus, bet ir rimtas tapytojas, mokąs pa- 


Pav. 583. Liebermann: Linų Valytojos. 


laikyti saiką. Jo kūriniai patenkino net aršiausius secesijos priešus. Ilgus metus jis 
buvo Mūncheno secesijos vedėjas. 


Liebermann. Max Liebermann, gimęs Berlyne 1847., buvo žydų kilmės. 
Mokėsi tapyti Veimare ir Belgijoj. Paryžiuje pasidavė Barbizono mokyklos ir Millet, 
įtakai. Pagrįžęs Vokietijon, apsigyveno Miūnchene, bet nuo 1884. m. pasiliko Berlyne. 
Siužetus ėmėsi iš holandų varguolių gyvenimo (Tinklų Lopytojas, Dėžių Ga- 
mintojas, Siuvėjų Mokykla, Motina ir Vaikas). Kas ieško kilnesnių minčių 
išraiškos, tas Liebermanno kūriniais pasigėrėti negali. Vis tai iškarpos iš pilko kas- 
dienio gyvenimo. Bet kas domisi technika ir dažų efektais, turės jį pripažinti virtuozu. 
Saulės atspindžių vibracija, atmosferos viskėjimas, interjerų optiškas praplėtimas (žiūr. 
pav. 583.) keri žiūrėtojo akis. Visai kitą ispūdį palieka Millet žavingi paveikslai. 
Čia jaučiama šiluma ir vaizdo siela. 

Corinth. Lovis Corinth (1858 — 1925), gimęs Tapiau mieste Rytų Pru- 
sijoj taip pat iš semitų giminės, buvo kraštutinis impresionistas, nesibijąs brutalizmo 
ir pornografijos. Jo Bachantės, Zuzanos, Veneros, Aktų studijos, Bachana- 
lijos, Salomės, Andromedos, Šokėjos ir kiti gašlūs paveikslai dažnai užgauna 
krikščionišką moralę, ir bus pagaminti komerciniais sumetimais. Tiesa, ir klasikai 
vaizdavo plikas figūras, bet jos nevieno nepiktino, kadangi buvo priemonė iškelti 
kilnių minčių grožiui. Bet C. iš plikumų pasidarė sau tikslą. Jo motyvai teturėjo 
vos antraeilės reikšmės. ' 


Pav. 584, Corinth: Nuėmimas nuo kryžiaus. 


Nepatenkino ir jo tikybiniai paveikslai (Pieta, Nuėmimas nuo kryžiaus, . 
Juozapas prieš Faraoną, Matyrium, Kryžiaus Nešimas, Rojus). Jie net 
sukėlė publikos pasipriešinimą, ir buvo greičiau tikybos pajuoka negu šventų nuo- 
tykių atvaizdas. 

Geriausiai jam vyko portretai. Tik noras iškelti būdingas vaizduojamo asmens 
puses priartino juos prie karikatūros. 

Nuneigti tačiau negalima, kad Corinth buvo veiklus ir talentingas menininkas, 
ir tapybiniu atžvilgiu parodė nemaža virtuozumo. Kas nepaiso turinio, bet domisi 
kompozicija ir technika, tam jo tapiniai be abejo patinka. Paimkime pavyzdin kad 
ir Nuėmimą nuo kryžiaus Leipcigo muzejuje (žiūr. pav. 584.) Kompozicijos nė 
nereikia geresnės. Kryžiaus bolkis sudaro paveikslo ašį, o abi jo pusės pasižymi 

gražia lygsvara. Viduryje pakrikusi Kristaus figūra visai realiai slenka žemyn. Kairėje 
kietaširdis kareivis, abejingai žiūrįs į baisiąją dramą, tinkamai kontrastuoja su liūdin- 
čiomis moterimis dešinėj. Svarbiausis paveikslo veiksnys tai vakaro saulės atspindžiai, 
teikią vaizdui gyvybės. Bet trūksta paveikslui tikybinės dvasios bei religinės nuotaikos. 
Todėl tikintiems jis atrodo brutalus. Visai kitą įspūdį palieka renesansistų panašūs 


Pav. 585. Keller: Ragana ant laužo. 


tapiniai. Jie šildo žiūrovų širdį ir įkvepia sielai tikybinių jausmų, kuriuos naujosios 
technikos išradimai dar būtų sustiprinę ir sugraudinę. Corinth'o tikybiniame paveiksle 
matome visai profanų kūrinį. Pakeitę jo pavadinimą į „Po galvažudžio egzekucijos“ 
gautume žymiai tikresnį vaizdą. 

Daugiau pietizmo rodo jo Golgota, triptichas Tapiau bažnyčioje. Bet ir čia 
šv. Paulius gyvai atmena mohametonų dervišą, Prikryžiuotasis gi nevisai sutinka su 
Šventraščio tekstu, bet gerai vaizduoja Išganytojo kančią. 

Keller. Albert von Keller (gim. Šveicarijoj 1845) tuo skiriasi nuo kitų 
modernistų, kad siužetus ėmė ne iš visuomenės padugnių, bet iš elegantiško pasaulio, 
kurio viduryje stovi moterys, ir tai ne rimtos matronos, bet lepios ir elegantiškos 
ponios, norinčios pasilinksminti, maloniai priimti komplimentus, na ir... paflirtuoti. 
Jos visos puošnios, grakščios ir gracingos. Net Ragana ant laužo (žiūr. pav. 585.) 
nestokoja moteriškos gracijos. Su šypsena ant lūpų ji didingai žiūri į niekšes skun- 
dėjas, tarsi sakydama: „Jūs mane pasmerkėte mirti, vis dėlto aš jūsų nebijau. Jūsų 
prietarai ir intrigos negali suteršti mano skaidrios sielos. Teatleidžia Dievas jūsų 
kvailystę“. Kaipo modernistas Keller ypač pasižymėjo savo tapybiniais pajėgumais. 
Iš jo kūrinių skamba muzika, išreikšta dažais. Savo vidujinius jausmus jis atvaizdavo 


Pav. 586. Bėcklin: Mirusiųjų Sala. 


spalvomis bei linijomis. Jo tikslas buvo džiuginti žiūrėtojus puikiais reiškiniais. 
Pasiekti tam tikslui jis dažnai griebėsi hipnozos, sugestijos ir somnambulizmo davinių. 
Vis dėlto figūras apibūdino gana realiai. 


4. Idealizmas ir romantizmas. 


Rodėsi, kad realizmas, pareintas plenerizmu ir impresionizmu, galutinai pavergė 
meną, ir naujoji srovė apvaldys mūzų karaliją. Kad tai neįvyko, rodo jau tokio masto 
menininkai, kaip: Bėcklin, Stuck, Klinger ir kiti. Pasirodė, kad meno srovė, sie- 
kianti dvasios reiškinių bei pasikelianti aukščiau kūniškų pojūčių, yra nemirtinga. Vie- 
nas žymiausių senovės tradicijų laikytojų Vokietijoj buvo Bėcklin. 

Bėcklin. Arnold Bėcklin gimė Bazele 1827. m., bet mirė Florencijoj 
1901. m. Pabaigęs penkias klases gimnazijoj, įstojo į Diisseldorfo meno mokyklą. 
Inspiracijų ieškojo Romoje, ir nuodugniai įstudijavo Rafaėlį, Michelangelo ir Botticelli, 
bet nevienu tikrai nepasekė. Italijoj jis vos pasirinko motyvų savo ypatingai kūrybai. 

Gabusis menininkas buvo kilnių idėjų reiškėjas, taigi griežtas idealistas. Savo 
mintis reiškė personifikacijomis, kurias ėmė iš gamtos ir mitologijos. Reikia pažy- 
mėti, kad gamtos vaizdai tikriausiai atvaizdavo jo pojūčius. Daugiausia turėjo pasi- 
sekimo jo Mirusiųjų Sala (žiūr. pav. 586), kurią pakartojo net penkius kartus su 
mažomis permainomis. Iš jūros pasikelia dvi aukštos uolos. Tarp jų žaliuoja cipresų 
gojus. Prie salos prisiartina laivelis su karstu pryšakyje ir kunigu viduryje. Iškalti 
uoloje kapai nurodo į važiuotojų tikslą. Paveikslas kvepia giliu liūdesiu, patiekdamas 
medžiagos melancholingoms svajonėms. Atiduodamas paveikslą užsakytojai, pareika- 
lavusiai vaizdo svajonei, menininkas pasakė: „Tamsta gauni, ko nerėjai. Paveikslas 


Pav.587. Bėcklin: Šventoji Giria. 


apibūdina tokią tylą, kad Tamsta persigąsi, subeldus kam prie durų. — Panašią nuo- 
taiką sudaro Miško Tyla. Iš girios ant kudloto vienragio išjoja Tyla mergaitės pa- 
vidale. Vienragis, kurs niekados dar nebuvo girdėjęs pasaulio triukšmo, žiūri nuste- 
bęs kvailiomis akimis, tarsi regėdamas pasakos reiškinius. Kaip Eolo aria, užgauta 
vėjelio, ima skambėti įvairiais tonais, lygiai B. peizažai, uolos ir laukai, oras ir van- 
duo, šaltiniai ir medžiai gauna stygas, ir priėmę žmogaus išvaizdą, skamba kažkokiais 
slaptingais balsais. 

Taip pat mitologinės tigūros jo tapiniuose turi personifikacijų reikšmės. Ar 
Flora sėja žiedus, ar Gracijos atvyksta į gegužines, ar Kiklopai kaujasi uolomis, 
ar į šventą girią žengia kunigai uždegti ant aukurų šventos ugnelės (žiūr. pav. 587), 
visur jaučiame suasmenintą idėją. Veltui pavadinta Bėckliną klasiku. Iš antikės paimti 

pavyzdžiai jo kūryboj visai ką kitą pasako negu klasikų padariniai. Čia mitologinėse 
tigūrose pastebime naujovės mintis. 

Palaikydamas senasias tradicijas, naujovės idealistas tačiau nepaneigė impre- 
sionizmo laimėjimų. Priešingai, jis pirmas į tapybą įvedė šviesos refleksus, taigi im- 
presionistišką techniką. 1889. m., įstatęs parodoj Marijos Magdalenos Liūdesį 
prie Kristaus lavono, jis buvo sutiktas su tikru entuziazmu. Manyta, kad griež- 
tasis idealistas pagaliau susiprato ir pasidavė impresionizmo srovei, bet pasirodė, kad 
paveikslas tapytas jau 1368. m., kada impresionizmas dar buvo vystykluose. 


Aya G 


Pav. 588. Stuck: Karo vaizdas. 


Kilnia nuotaika pasižymi ir jo anegdotiškas žanras. Iš jo ypačiai paminėtina 
Atsiskyrėlis. Skurdžioj būdelėj eremitas griežia smuiką prieš šv. Panelės statulą. 
Angelukai, pritraukti dangiškų tonų, atsisėdę pažiobėj, atsidėję klausosi žavingos mu-. 
zikos. Bet ir amorui ji nesvetima, ir, pasistiebęs' prie langelio, smalsiai klausosi pa- 
žįstamų garsu. Nekaip, senelis jaunystėj bus pasidavęs jo įtakai, ir dabar jo stygos 
atsiliepia pasauliškais akordais. 

Portretai taip pat vyko gabiajam menininkui. Jis jų sukūrė net septyniasde- 

šimt. Jųjų žymiausis bus tapytojo autoportretas, kuriame giltinė, grieždama 
smuiku prie ausies, atmena garsiajam menininkui, kad ir jis mirtingas.. 

Stuck. Franz von Stuck (1863—1928) ėjo maždaug tuo pačiu ruožtu 
kaip ir Bėocklinas. Ir jis ėmė motyvus iš antikės, bet juos savotiškai perdirbo. Vado- 
vaudamasi antikės dėsniais, jis sukūrė savąjį stilių, kuriame dominuoja tiesios verti- 
kalios linijos. Jo kūrinių siužetai labai įvairūs. Tapė mitologinius, tikybinius ir sim- 
bolinius paveikslus, peizažus ir portretus. Peizažai, pagyvinti faunais, tritonais, ken- 
taurais, nimtomis ir stinksais, atmena senovę, bet reiškia naujovės mintis. Jis skelbė 
savotišką moralę: gašlumą ir pasibjaurėjimą jo daviniais. Taip, paveikslas, pavadin- 
tas „Nuodemė“ rodo gašlią moteriškę plikomis krūtimis. Iš jos akių spindi erotika 
ir aistra, bet ant kaklo pasikabinęs žaltys, blizgąs dažų atspindžiais, leidžia nujausti 
gašlumo pasėkas. Tai patraukli, bet ir bjauri moteriškė. Tuos pačius kontrastus pa- 
stebime ir Karo atvaizde (žiūr. pav. 588). Ant juodo nuvargusio arklio joja stangus 
jaunikaitis. Jo stomuo ištemptas, žvilgis beširdis, veido bruožai kaip iš plieno. 
Atkaklus narsumas ir karo baisenybės pasireiškia apčiuopamu tikslumu. 


Pav. 589. Stuck: Išvarymas iš Rojaus. 


Tikybiniai kūriniai labai įdomūs tapybiniu atžvilgiu, bet bažnyčios kultui ne- 
tinka. Ir modernus žmogus norėtų matyti šventuose paveiksluose daugiau pietizmo ir 
įprastų tradicijų reiškinių. Daugiausia teikiąs laisvės krikščionių fantazijai Išvary- 
mas iš rojaus (žiūr, pav. 589.) vargu susilauks bažnytinės sankcijos. 

Klinger. Max Klinger (1857 —1920) buvo vienas gabiausių, veikliausių, 
moderniškiausių ir savarankiškiausių vokiečių tapytojų. Savo kūryboj jis nepažino 
jokių kliūčių, gerai laimėdamas visose meno srityse, tapypoj ir plastikoj. Išdidus ir 
pasitikęs savimi kaip Michelangelo, jis galėjo būti ir šiurkštus kaip Dūreris. Vokiečių 
kritikai apie jį kalba tik superlatyvais. Anot jų visame pasaulyje 19. amžiaus pabai- 
goje ir 20. šimtmečio pradžioje nebuvo didesnio menininko už Klingerį. Kai kuriuos 
netikslumus piešinyje jis tyčia padaręs, geisdamas pabrėžti raumenų veiksmą. Nors 
objektyvus kritikas nevisai tiki to entuziazmo bešališkumu, vis dėlto turi pripažinti to 
nepaprasto menininko didelį pajėgumą. i 

Klinger gimė pas Leipcigą, mokėsi Karlsruhe ir Berlyne, bet tobulinosi Briis- 
sely, Miinchene, Paryžiuje ir Romoje. Inspiracijos dažnai ieškodamas muzikoj, savo 
tapinius jis kartais pavadino kompozitorių papročiu: Opus I. IL. III. ir t.t. Modernu- 
sis menininkas garsino modernias idėjas atatinkamu būdu. Geisdamas tiksliausiai 
atvaizduoti dabarties moralę, jis kartais davė gana gašlių vaizdų, bet ir parodė eroti- 
tikos nelemtus vaisius. Tuo būdu cinikas pasidarė moralistu. Taip, Kūniškos Mei- 
lės paveiksle, apsvaiginti aistros vergai, jodami ant baisaus slibino, pasineria jūroje— 
gašlumo vandenyne. 

Iš jo geriausių paveikslų ypač paminėtina Pieta Berlyne (žiūr. pav. 590.), 
Prie Kristaus lavono klūpo šv. Panelė ir šv. Jonas. Liūdinčią Motiną apaštalas ramina, 
spausdamas jai ranką. Šv. Panelė nebeverkia, kadangi pritrūko jau ašarų. Ji net di- 
džiuojasi savo mylimojo Sūnaus dievišku heroizmu. 


Vokiečiu plastika XIX. amžiaus antroj pusėj. 


Vokiečiai labjau negu kitos tautos buvo linkę į racionalizmą. Nenuostabu, 
jei jų skulptoriai ypatingai mėgo klasiškas lytis. Tačiau negalima nuneigti, kad jie, 
pasiduodami laiko srovei gana realiai apibūdino savo iigūras. Vienas gabiausių Vokie- 
tijos skulptorių buvo Begas. 


"Mi aa 


Begas. Reinhold 
Begas (1831 — 1911) gimė 
Berlyne, mokėsi vietos akade- 
mijoj, bet tobulinasi Romoje, 
Čia giliausį įspūdį į jį padarė 
barokinė. plastika, ypač Ber- 
ninio kūriniai. Juo sekdamas, 
jis pastatė ties Berlyno pilimi 
puikų šulinį baroko lytimis. 
Reikia pripažinti, kad gabusis 
skulptorius savo statuloms ir 
biustams mokėjo suteikti daug 
gyvumo, natūralios tiesos ir 
vaizdingumo. Nenuostabu, jei 
tokiam genialiam plastikui pa- 
vesta pastatyti vienas svarbiau- 
sių Vokietijos monumentų — 
Tautos paminklas Vil- 
helmui I. (žiūr. pav. 591.) 
Nevienas, atsilankydamas Berlyne, nebus abejingai praėjęs pro tą puikų monumentą 
ant Spree upės kranto. Jis stovi ant platformos, aptvertos joninės tvarkos kolonada 
su paviljonais galuose, ant kurių Borussija ir Bavarija triumfuoja kvadrygoj. Tarp tų 
paviljonų ant aukšto pjedestalo pasikelia paminklas. Ciesorius sėdi ant šaunaus arklio, 
vedamo ramybės genijaus. Pjedestalo kertėse stovi išdidžios Viktorijos. Diagonaliai 


Pav. 590. Klinger: Pieta, 

su paminklu išlenda postumentai, kurių galuose puikūs liūtai sergsti karo trofėjus ir 
ginklus. Visas monumentas palieka itin iškilmingą įspūdį. 

Schmitz. Bruno Schmitz (1858—1916) buvo monumentalios plastikos 
korifėjus. Jis ne tiktai figūras rišė su architektūra, bet ir patiems paminklams davė 
architektūros formą. Jo paminklai pas Koblencą, Leipcigą (žiūr. pav. 640 arch. t.), ant 
Kūffhi4usero ir pas Porta Westfalica yra tikri milžinai, primeną romėnų monumentus- 
Kaizero paminklas pas Vestialijos vartus turi 88 m. aukščio, taigi aukš- 
tesnis už paprastos bažnyčios bokštą. Kūtithausero paminklas dar toliau ma- 

Pav. 591. Begas: Tautos paminklas Vilhelmui I. 


tosi, kandangi stovi ant kalno. Važiuojant garlaiviu iš Kelno į Maincą negalima ne- 
pastebėti ciesoriaus Vilhelmo I. paminklo vadinamoje Vokietijos kertėje 
(am Deutschen Eck) su kolosale kaizero statula, sukurta Hundrieserio, davusio tą 
patį ciesorių ir Kūffhdusero paminklui. 

Čia tenka pažymėti, kad vokiečiai po vokiečių prancūzų karo, geisdami pa- 
brėžti savo laimėjimus, statė kolosalius paminklus. Bismarko paminklas Ham- 
burge (žiūr. pav. 592) ryškiausiai tai patvirtina. Ant sunkaus architektoninio pastato 
stovi „geležinis“ kancleris, kaltas iš granito storomis formomis. Prie jo kojų glau- 
džiasi arai. Monumentas ryškiai vaizduoja tvirtą didvyrio būdą. Tai GioakioEaus 
Emilio Schaudt'o ir skulptoriaus H. Lederer'o padaras. 


VOKIEČIŲ PLASTIKA XIX. AMŽIAUS PABAIGOJE 565 


Hildebrand. Adolt Hildėbrand (1847—1921), gimęs Marburge, buvo 
Miincheno mokyklos įkūrėjas. Susipažinęs Romoje su antike, bet Florencijoj su rene- 
sanso geriausiais kūriniais, jis išdirbo savo talentą jų tinkamais pavyzdžiais. Prisitu- 

rėdamas klasikinių formų, jis tačiau 

TTT neatsisakė nuo realizmo. Todėl jo 
“skulptūros gyvos ir natūralios. Hil- 
debrandas neieškojo tuščios garbės, 
nei gaudė užsakytojų, bet visuomet 
stengėsi duoti tikrai meniškų dalykų. 

| Jo šulinių grupės sustatytos labai 
! sąžiniškai taip architektūros, kaip 
ir plastikos atžvilgiu. Visur matyti 
vienata, tobulumas ir prisitaikinimas 

| apylinkei. Plastiška ramybė ir tik- 
; sli objektyvi observacija daro jo kūri- 
; nius itin patrauklius. Bavarijos ku- 

nigaikščio Karolio Theodoro 
biustas ramioj formoj kuo ryškiau- 
; siai apbibūdina modelį. 

Tikriau atvaizduoti charak- 
teriui jis įvedė į plastiką polichro- 
miją. Friedler'ienės biustas, 
padarytas iš terakotos, ir varsotas 
natūraliomis spalvonis, stačiai žavi 
| savo gyvumu. Žiūr. pav. 593. Pla- 
| čiai žinoma Vyro statula Ber- 
lyno Tautos galerijoj aiškiai liudija, 
ką reiškia geras apibūdinimas. Jo 
apoloninio grožio visai plikas kūnas 
neduoda nė mažiausio papiktinimo, 
kadangi vaizduoja kilnų vyrą, sie- 
i kiantį aukštų idealų. H. geriau negu 
kiti vokiečių skulptoriai išsprendė 
sunkias plastikos problemas, ir rado 
daug pasekėjų. 

Klinger. Max Klinger 
' (1857 — 1920), jau gerai mums ži- 
nomas kaipo tapytojas, buvo ne- 

| blogesnis skulptorius. Jis mokėjo 

Pav. 592, Schmitz: Bismarko paminklas Hamburge. figūras ir grupes sustatyti iš įvairių 
varsų, marmoro ir metalo. Jo Be- 
thovenui (žiūr. pav. 594) panaudota marmoras, brangūs akmenys, dramblio kaulas. 
ir bronza. Sostas, kuriame sėdi garsų genijus, lietas iš bronzos, dalimis auksuotos. 
Jo kertėse pastebime angelukus iš dramblio kaulo. Jų sparneliai papuošti brangiais 
akmenimis. Muziko viršutinė kūno dalis plika, bet kojos apdengtos gysloto marmoro 

klode. Sostas pastatytas ant uolos, padarytos iš violetinio marmoro. Visas monumen- 
tas palieka didingą įspūdį. — Nemažiau domina Salomė (žiūr. pav. 595.). Tai pa- 
vojinga moteriškė, naikinanti vyrų gyvenimą. Sudėjusi kryžmai rankas ant krutinės, 


Pav. 593. Hildebrand: Friedlerienės biustas. 


ji tyčiojasi iš savo nelaimingų aukų, kurių galvas matome prie jos šlaunių. Ir čia po- 
lichromija padėjo menininkui tiksliau apibūdinti savo modelį. Kaštano plaukai, gin- 
taro akys, raudonos lūpos, iš šviesaus pentilinio marmoro galva, krutinė ir rankos pa- 
daro ją patrauklią ir rodo jos nenuveikiamą galią. Jos apdaras iš pilko Atikos mar- 

moro mėlynomis gyslomis ir plėšrio nagai dar labjau iškelia jos agresyvų būdą. Barz- 
doto senio galva padaryta iš rausvo, geltonai gysloto Porta — Santa marmoro, bet 
jaunikaičio dažyta vandens dažais. Pastarojo akys irgi iš gintaro. Abi galvos rodo 
ištvirkelių bruožus. 


Pav. 594. Klinger: Bethovenas. 


"Vienoje įgarsėjo Viktor Tilgners ir Rudolph Weyr. Prisilaikydami 
realizmo, jie tačiau pasidavė baroko įtakai. Jų plastika labai tiko dekoratyviems sie- 
kiams, ir jų skutptūros daugiausia prisidėjo prie Austrijos sostinės pagražinimo. 

Religinė plastika maža terodė gyvybės pastaraisiais laikais. Trūko jai turtingų 
užsakytojų ir reikalingos paramos. Gera plastika visados brangiai kainoja, bet tikybos 
atšalimo metu sunkų surasti reikiamų lėšų. Pasitenkinta pigiomis reprodukcijomis, 
Įsikūrė daugybė bažnytinių dalykų dirbtuvių, kuriose paprasti amatininkai iš gipso, 
cemento ir marmoro miltų liejo šventųjų figūras, reljefus, sakyklas ir altorius. Ir taip 
atsirado krautuvių, kur galima pasirinkti kiek reikia tinkamų dalykų. 

Prie bažnytinės Plastikos nupuolimo nemaž prisidėjo architektūra. Bažnyčioms 
imta vartoti vidurinių amžių stiliai: romaninis ir gotikas. Jiems palaikyti reikėjo duoti ata- 
tinkamą skulptūrą. Tuo su- 
varžyta menininkai, kurie tu- 
rėjo pakartoti jau pergyven- 
tus stilius. Tuo būdu buvo 
jiems atimta proga išvystyti 
savus talentus. Todėl dau- 
gelis tikybinio meno mėgė- 
jų, pametę bažnytinę skulp- 
tūrą, ėmėsi pasaulinės. Ta- 
čiau, nežiūrint į tokias sun- 
kias aplinkybes, atsirado ir 
gerų religinių menininkų. 
Jų tarpe pirmutinę vietą užė- 
mė Balthasar Schmitt, 
gimęs 1858. m. Rimtai žiū- 
rėdamas į plastiką, jis visa- 
dos stengėsi kuo tiksliausiai 
atvaizduotl būdą. Tuo jis 
skiriasi nuo prancūzų plas- 
tikų, kurių perdaug švelnia 
technika išlygino visus bū- 
dingus bruožus. 

Iš kitų bažnytinių 
skulptorių paminėtina: S y- 
rius Eberle, Th. Bu- 
scher, G. Alebrshofer, 
I. Bradl, ypač gi Theo- 
dor Schnele, garsus alto- 
rių statytojas. 


Tiroly  aptinkame 
gerus medžio  drožikus. 
Tarp kitų daugiausia pasi- 
žymėjo Heinrich Schiestl, 
Joseph Beyrer, Hein- 
rich Ueberbachers, 
Pav. 595. Klinger: Salomė. Aloysius Winkler ir k. 


XX. amžiaus vaizdyba. 


Devynioliktu šimtmečiu pasibaigia meno istorija. XX. amžius nebe istorija, 
bet pergyvenamas laikas. Tekalba nūnai dabarties kritikai, ir tesprendžia esamojo 
laiko problemas. Būsimųjų laikų istorininkai pasinaudos jų pastabomis, patiekdami 

jas savo skaitytojams. Vis dėlto meno mėgėjai norėtų susipažinti ir su dabartinėmis 
meno srovėmis. Todėl ne pro šalį bus čia jas nors trumpai peržiūrėti. Gyvenamu lai- 
potarpiu pastebime tris vaizdybos kryptis, būtent: primityvizmą, kūbizmą ir tutūrizmą. 


Primityvizmas, 


Kaip XIX. amžiaus antroj pusėj, taip ir XX, šimtmečio pradžioje prancūzai 
paėmė meno vairą į savo rankas. Realizmas su savo šakomis plenerizmu ir impre- 
sionizmu resp. pointillizmu nebepatenkino naujovės žmogaus, kadangi kreipė stebėtojų 


Pav. 596. Matisse: Šokiai. 1910. 


domę tik į tikrovės frontą, visai nepaisydamas vidujinių paslapčių, turėjusių savo ypa- 
tingą grožį. Šviesos atspindžiai ir jų žaismas vaizdų paviršiuje buvo vienintelis me- 
nininkų tikslas. Tuo būdu menas virto optika, o menininkas iotograiu. Kopijuoda- 
mas šviesos veiksmą, jis be abejo davė gražių, bet ir besielių paveikslų. Jų turinys 
nustojo savo reikšmės, ir tik akys gėrėjosi puikiais reginiais. Visi impresionizmo lai- 
mėjimai tedžiugino kūno organus, nieko neduodami dvasiai bei protui. Perspektyva, 
kontūrai, kūno apimtis ir kompozicija dingo, ir menininkas vietoj mintingų paveikslų 

tedavė gamtos fragmentą bei iškarpą. Visas kūrėjo pajėgumas pasireiškia tik mitria 
bei miklia technika. Suprantama, kad toks vienašališkumas inteligentų ilgai paten- 
kinti neįstengė. Reikėjo paieškoti naujų kelių meno uždaviniams. Įvyko meno revo- 
liucija. Senoji tvarka turėjo būti išgriauta, o jos vieton pastatyti nauji idealai bei siekiai. 
Kovos avangarde atsistojo primityvistai. 

Jų atakos buvo gana narsios, bet strategika menkoka. Reikėjo likviduoti am- 
žiną pasikartojimą kūryboj. Iš klasikizmo išsivystė aleksandrinis menas, jam nusilp- 
nėjus grįžta į antikę, barokas vos pagyvino renesansą, realizmas tedavė gyvenimo 
iškarpas. Reformuoti nusenėjusias tradicijas tegalima buvo revoliucija. Reikėjo su- 

Pav. 597. Rouault: Cirkaus mergaitė. 1906. 


griauti senus prietarus ir sukurti ką nauja. Tam tlkslui pasiekti sumanyta grįžti į 
pirmykštį meną — primityvus. į 

Reformos uoliausi apaštalai buvo prancūzai Mattise, Rouault, Rousseau ir su- 
prancūzėjęs italas Modigliani. 

Henri Mattisse, gimęs Šiaurės departamente (Dėpartement du Nord) 
1869. m., pirmas pakėlė kardą prieš impresionizmą. Plokščius, saulės vienodai ap- 


PRIMITYVIZMAS 571 


šviestus paveikslus jis sumanė suskaidyti lokalinėmis spalvomis, kurias šviesos spin- 
duliai suvienodina, ir apgyvendinti naujomis būtybėmis, kad ir paimtomis iš pirmykš- 
čio meno. Menas anot jo negali būti gamtos atvaizdas ir amžinas tikrovės pakarto- 
jimas, o menininkas privalo kurti, bet ne kopijuoti. Todėl tapinys tebūna kūrinys, o 
ne gyvenimo bei gamtos iškarpa. „Je voudrais n'ėtre jugė gue sur V'ensemble de mon 
oeuvre, la courbe gėnėral de ma ligne“ sako jis savo pastabose. Jo siekius geriau- 
siai vaizduoja Šokiai (žiūr. pav. 596.) Mėlynas dangus, žalia žolė ir balti kūnai 
tikrai suskaido plokštį. Šokėjos itin primityvios. Tokiu šokėju dar nevienas pereitų 


Pav. 598. Dėrain; Paskutinė Vakarienė 1914, 


amžių menininkas nėra nutapęs. Jos greičiau atrodo kaip dešros netvarkingai suka- 
binėtos ant virvelės. Teisingai Mattise save ir savo šalininkus pavadino „Fauves“ — 
miškiniais plėšriais. Iš kadaise gražių kūnų tepaliko vos obuojos žarnos, 

Georges Rouault (gim. 1871) panorėjo būti moralistu, bet miškiniu 
būdu, vaizduodamas savo primityvus bjauriausioj išvaizdoj. Žiūr. pav. 597. Jie visi 
panašūs į baisias karikatūras, dėl kurių neverta pasiduoti kūno geiduliams. Jo savo- 
tišką moralę atatinka ir kūrybos stilius. 

Henri Rousseau (1844 — 1910) manė suduoti skaudų smūgį impresioni- 
stams, perdaug smulkmeniškai vaizduodamas gamtą. Jo neįžengiamuose miškuose 

kiekvienas lapelis tiksliausiai nupieštas. Bet panašiai vaizdavo ir renesansistai. Taigi 
veltui jis pasivadino miškiniu. 

Andrė Dėrain griežčiau laikėsi primityvų. Savo Paskutinėj Vaka- 
rienėj (žiūr. pav. 598.) jis net atmena pirmųjų krikščionių tapybą, ir žymiai linksta 
į sentimentalizmą. Jo kūrybą greičiau reikėtų pavadinti anachronizmu negu moderne. 

Amadeo Modigliani (1884— 1920) buvo suprancūzėjęs Italijos žydas. 
Jo kūryba pasižymėjo aristokratišku polėkiu, ir buvo Anglijoj, išdidžių lordų tėvynėj, 


Pav. 599. Modigliani: Mergaitės atvaizdas. 


gana aukštai vertinama. Jis savo tipams davė tikrai aristokratiškos išvaizdos. Žiūr, 
pav. 599. Pasibastęs po visą Europą, jis galutinai apsigyveno Paryžiuje, kur ir mirė, 
Jam buvo suruoštos labai iškilningos laidotuvės. Tuo pasinaudodami spekulantai gero- 
kai pasipelnė, brangiai parduodami jo kūrinius. 

Aplamai tenka pažymėti, kad primityvistai (miškiniai), sukėlę maištą prieš 
realizmą bei impresionizmą, kad ir buvo su entuziazmu sveikinami savo šalininkų, 


= 

tačiau nieko nelaimėjo. Stengdamies pavergti eklektizmą, patys papuolė į jo vergiją. 
Jų kūriniai toli gražu nebuvo savarankiški padariniai, bet nevykusi žilos senovės imi- 
tacija. Prieš mūsų dievdirbius jie tegali nulenkti galvas, sakydami su apostatu: 
„Nazarieti, Tu nugalėjai“. Pasivadindami miškiniais (les fauves), jie manė nustebinti 
pasaulį, ir išaugti iki klasikų, vis dėlto pasiliko miškiniai. 


Pav. 600. Picasso: Moteriškė su kriaušėmis. 1909. 


Kūbizmas. 


Daugiau atsitolino nuo esamojo meno kūbistai, duodami tikrai originalių 
kūrinių. Jų revoliucija pasižymėjo didžiausiu žiaurumu. Visa sunaikinę, ką menas 
iki šiolei buvo nuveikęs, jie surado naują, tektoniško pobūdžio kūrybą. Todėl juos 
reikėtų greičiau pavadinti architektoriais, negu tapytojais. 2 

Jų teorija skamba gana logiškai. Jei per karus ir revoliucijas žūna milionai 
narsiausių kareivių, ir jų niekas nesigaili, bet pagerbia puikiais paminklais, tai kodėl 
menininkams nebūtų leista surengti panašių žūdynių meno srityje? Taigi šalin su visa, 
kas buvo! Naujasis žmogus reikalingas ir naujo meno. Le roi est mort, vive le roi| 

Savo obalsiu jie pasirinko bedaiktiškumą. Iki šiolei vaizduota daiktai ir 
tigūros jų natūralioj išvaizdoj. Vyko amžinas pasikartojimas. Bet menininkas esąs 
kūrėjas, o ne imitatorius. Kūrybos tikslui reformatoriai supjaustė, suskaldė ir sukapojo 


Pav. 601. Picasso: Kompozicija. 1925. 


visus dalykus bei figūras. Jei medicinai esą leista kruvina vivisekcija, tai kodėl me- 
nui nebūtų leista nekruvina operacija? 

Tačiau nepakanka sunaikinti sena, bet reikia sukurti nauja. Ir ką daro meno 
sukileliai? Iš skeveldų jie sustato naujas būtybes ir pagamina visai naujus paveikslus. 
Jų medžiaga paimta iš senovės tinkamų formų, būtent: kūbų (todėl ir kūbistai), tri- 
kampių, kėglių, kamuolių ir riestinių.  Sustatydami tas savotiškas lytis plokštyje, jie 
sukūrė naujus vaizdus, apie kuriuos seniau nė svajoti nebuvo galima. 

Iš įvairių daiktų, ypač vazų muzikos instrumentų ir augalų likučių jie pagamino 
vadinamas kompozicijas. Atsiminti kuriam daiktui juk nesą reikalo jo viso pamatyti. 
Užtenka pastebėti akis, ūsus, kasas, smičių, 454 bei kelias raides, kad sudarytum nuo- 
monę apie žmogų, vyrą, mergaitę, smuiką, puodą ir žurnalą. ] tokią kompozi- 

ciją galima įdėti įvairių įvairiausių dalykėlių, iš kurių žiūrėtojas gali sukurti sau sub- 
jektyvų paveikslą. į 

Žymiausi naujosios srovės pionieriai buvo Picasso, Brague, Gris ir Lėger. 
Pablo Picasso, gimės Malagoj 1881., mokėsi tapyti Barcelionoj ir Ma- 


Pav. 602. Brague: Moteriškės galva, 


dride, bet nuo 1901. m. gyvena Paryžiuje. Būdamas realizmo didžiausis priešas, jis 
sumanė svajonėms, sapnams, vizijoms ir halucinacijoms duoti tinkamų formų, ir jas 
užtiksuoti paveiksluose. Kadangi sapnai nesiskaito su laiku, mastu ir perspektyva, 
tai jų reikšmė sunkų suprasti. Kodėl jo Moteriškė su kriaušėmis (žiūr. pav. 600) 
turi kyliais bei kūbais lopytą kaktą, mums visai neaišku. Sapnas pasilieka sapnu. 

Kartais menininkas, negalėdamas ir patsai susivokti savo vizijose, paberia 
įvairių dalykų likučių saują, palikdamas žiūrėtojui jų kompoziciją. Nesvarbu, kad jo 


fantazija nepajėgia pagaminti tinkamo vaizdo. 


Toks stebėtojas nesąs dar subrendęs 


modernistas. Iš tikrųjų, „Kompozicijos“ (žiūr. pav. 601) yra stinksai, kuriuos visaip 


Pav. 603. Gris: Vyras. 1917. 


galima aiškinti. Esu tikras, 
kad iš visų mano skaitytojų 
neatsiras ir dviejų, vieno- 
dai suprantančių  dedamą 
paveikslą. 

Iš pradžių Picasso 
vengė polichromijos, ir savo 
paveikslus tapė viena spal- 
va: pilka, mėlyna bei gel- 
tona. Vėliau jis savo tapi- 
nius paįvairino visokiais, 
bet nemaišytais dažais. 


Georges Brague bu- 
vo jau tikras prancūzas, 
gimęs  Argenteuil'  (dėp. 
Seine -et- Oise), bet nuo 
1881. m. | gyvenąs Pary- 
žiuje. Jis nebuvo toks sap- 
nuotojas kaip Picasso, ir 
todėl tiek nenutolo nuo re- 
alybės. Jis daugiausia mėgo 
ramaus gyvenimo vaizdus 
(Stilleben, natures mortes), 
mažiau reikalaujančius vivi- 
sekcijos. Tapydamas tigū- 
ras, jis tačiau pjaustė pik- 
čiau chirurgo (žiūr. pav. 602). 

Tuo pačiu ruožtu ėjo 
Juan Gris, gimęs Ma- 
dride 1887.m., bet miręs Bou- 
logne' - sur - Seine 1927. m. 
Jo mėgiamoji tema buvo 
ramaus gyvenimo (Stille- 
ben) vaizdai. Rodydami ne- 
gyvos gamtos atvaizdus 
(gėles, vazas, vaisius, dar- 


žoves, muzikos instrumentus, padėklus), jie nepasižymi tokiu žiaurumu kaip vivisek- 
cijos. Deja, mėnininko operatoriaus peilis ir čia nesigaili savo objekto, kad ir nesu- ; 
kelia tokio šiurpulio. Tačiau, vaizduodamas žmones, tapytojas draskė juos kaip 


liūtas (žiūr. pav. 603.). 

Fernand Lėger, gimęs Argentau' (dėp. Orne) 1881. m., švelniau apsėjo 
su senuoju menu, vaizduodamas negyvus daiktus beveik natūraliai, pav. skrybėles, 
kortas, maskas, šaukštus, butelius ir t. t. (žiūr. pav. 604.). Vis dėlto ir jis buvo geras 
skerdikas. Nupjauti nosį, nukirsti koją, perskelti galvą nesudarė jam jokių sąžinės 
išmetinėjimų. 


Pav. 604. Lėger: Kompozicija. 1927. 


Iš Prancūzijos kūbizmas praplito po visą Europą, ir pasiekė Pabaltę ir Rusijos 
tolimiausius kraštus. 

Vokiečiai nebuvo tokie žiaurūs revoliucionieriai kaip prancūzai ir ispanai. Vis 
dėlto kūbizmas ir juos paveikė. Su žmonių figūromis jie apsieina gana saugiai, palik- 
dami joms žmonių išvaizdą, kad ir gerokai sužeistą. Kūbiškų formų irgi mažiau vartoja. 

Iš žymiausių naujadarių paminėtina: Emil Nolde, primityvistas (žiūr. 
pav. 605.), gimęs 1867. m.; Erich Heckel (1883), Karl Schmidt-Rottluti 
(1884), Oskar Kokoschka (1886), George Grosz (1893)) Max Beckmann 
(1084) ir Carl Hofer (1878). 


Pav. 605. Nolde: Brolis ir sesuo. 1918. 


Rusijos tapytojai, stokodami tvirtų tradicijų, lengviau pasidavė naujosioms 
srovėms. Didžioji revoliucija ir Markso teorija juos dargi nuvedė iki galutinio kraštu- 
tinumo.  Atmetę metafiziką, jie susikūrė proto religiją. Bet protui gaivinti geriausiai 
tinka tiesia linija ir geometrinės figūros. Nenuostabu, kad kūbizmas juos sužavėjo. 
Pagaliau jie nukrypo į konstruktivizmą, imdami pavyzdžių iš architektūros. 

Rusų korifėjus buvo Vitebsko žydas Marc Chagall (1890). Jis gyveno 
iki 1910. m. Rusijoj, 1910—1914 Paryžiuje, 1914. m. grįžo Rusijon, bet dabar veikia 

vėl Paryžiuje. Jo kūrybos kryptis kaiteliojasi pagal gyvenimo aplinkybes ir politiką. 
Rusijoj tapė žydų ir rusų tipus, po revoliucijos iliustravo Markso teoriją tektoniškais 
vaizdais, o dabar skelbia kūbizmą. 

El Lisicki, gimęs 1890. m. Sinolensko gub., mokėsi tapyti Vokietijoj, nuo 
1921. m. buvo proiesorium valstybinėj meno mokykloj Maskvoje. Paskui veikė Vo- 


' 

Pav. 606. El Lisicki: Raudonasis Kvadratas. 1921. 


kietijoj ir Šveicarijoj. Pasižymėjo veiklia grafika ir tektoniška tapyba. Iš jo kūrinių 
paminėtina Raudonasis Kvadratas (žiūr. pav. 606.). 

Vasilij Kandinski, gimęs Maskvoj 1866. m., mokėsi tapyti Mūnchene, 
nors buvo juristas. Pagrįžes, pasidarė absoliūčios tapybos plantintoju. Iš jo kūrybos 
paminėtina Trys Garsai (žiūr. pav. 607.), kurių prasmę vos muzikai tegalėtų išaiškinti. 
Profanams jie visai nesuprantami. 

Plastika. 


Skulptoriai įkandin pasekė tapytojais. Į kūbizmo vėžas pirmutiniai pakrypo 
prancūzai Duchamp-Villon ir Laurens, rusai Archipenko (1887) ir Lipšic, 
šveicaras Alberto Giacometti ir vokietis Ernst Barlach (1870). 


Pav, 607. Kandinski: Trys Garsai. 1926, 


Griežčiausi kūbistai buvo prancūzai ir rusai. Į naująją srovę juos įtraukė po- 
litiniai sumetimai. Jų komunistiška nuotaika paskelbė griežtą kovą buvusiai santvarkai. 
Tai turėjo atsiliepti ir meninėj kūryboj. Realizmas bežiūrint turėjo pasitraukti, o jo 
vietą užėmė absoliutizmas. 

Raymond Duchamp- Villon, gimęs Damville' (dėp. Eure) 1886. m.,. 
skulptorius ir architektorius, persikėlęs į Paryžių, galutinai pasiskelbė kūbistu, ir nuėjo 
iki kraštutinumo. Jo Arklys (žiūr. pav. 608) rodo dar neregėtą tvarinį, kurs viskas 
galėtų būti, tik ne arklys, 

Jokūbas Lipšic, gimęs Druskenikuose Gardino gub. 1891. m., bet gyve- 
nąs nuo 1909. m. Paryžiuje, visiškai paneigė žmogaus išvaizdą. Vyras su Man- 
dolina (žiūr. pav. 609) visai neleidžia įžiūrėti nei vyro, nei mandolinos. Taip pat 
neaiškūs: Gyvenimo Džiaugsmas (1827), Sėdįs Matrosas su Gitara (1926), 
Gyvenimo Džiaugsmas (1927), Raitelis (1927) ir Gulinti Moteriškė (1928). 

Pav. 608. Duchamp-Villon: Arklys. 1914. 


Šveicaras Alberto Giacometti, gimęs Graubūndene 1904. m. pastatė re- 
kordą kūbizmo polėky. Žiūrėdami į jo kerėblas ir patys kūbistai traukia pečiais. 
Tai visai naujas, mirtingų žmonių nesuprantamas pasaulis. Jo Vyras ir Žmona 
(žiūr. pav. 610) yra neįspėjami siinksai, kuriuose nematyti nė šešėlio tikrovės. Neleng- 
viau suprantami jo kūriniai, nežinia dėl ko pavadinti: Galva, Gulinti Moteriškė 
ir Kompozicija, kur galvos, moteriškės ir bet kokios būtybės visai nėra. 

Futūrizmas. 

Futūristai įvedė tikrą anarchiją į vaizdybą. Iki šiolei tapytojai pripildė ta- 
pomąją plokštį dviejų dimensijų objektais. Tuo nepasitenkindami proprogresistai st- 
manė atvaizduoti ir laiką. Ir viduramžių menininkai įvairių laikų nuotykius sudėdavo 
į vieną paveikslą, bet tą jie suskaidydavo į dvi, ar tris dalis, pagamindami diptichus 
bei triptichus. Futūristai esamąjį 
ir būsimąjį laiką sutraukė į vieną 
paveikslą. Taip Luigi Rus- 
solo nutapė savo Šokėją, atvaiz- 
duodamas ją en face, en pro- 
Hl, iš užpakalio, žemiau ar aukš- 
čiau, taip kaip ją pastebėjo visu 
šokių metu. Žiūrovas temato kaž- 
kokį dulkių sukurį, iš kurio iš- 
lenda šokėja įvairiose pozose. 

Negana to, jie panorėjo 
išlyginti luomų skirtumą. Anot 
Markso visi žmonės lygūs, visi 
draugai — tovarišči. Nei laikas, 
nei visuomenės laipsniai jų skirti 
negali. Seniau iš Berlyno iki 
Paryžiaus reikėjo važiuoti kelias 
dienas, dabar tą kelią atliekama 
per vieną dieną, o netrukus už- 
teks vienos valandos. Tai pažy- 
mėjo Russolo savo Ekspresu 
naktį. Greitasis traukinys skelte 
skelią tamsą. Jo nukrypę kami- 
nai ryškiai pabrėžia jo skubą. 
Tai fajerverkas, kurio natūralio- 
mis priemonėmis atvaizduoti nė 


negalima. 

Išlyginti luomų skirtumui 
iutūristai susprogdino savo ob- 
jektus, o iš jų dalelių žiūrovas 
turi patsai sustatyti sau tinkamą 
paveikslą. 

Aišku, kad tokia tapyba 

Pav. 609. Lipšic: Vyras su mandolyna. 1917. . tegalėjo įvykti revoliucijos metu, 
kada tauta pergyveno žiaurų per- 
versmą. Nusiraminus protams, ir futūrizmas turėjo žlugti. 


Neorealizmas. 


Modernės nelemti išsišokimai leido netrukus susilaukti reakcijos. Primityviz- 
mas, kūbizmas ir futūrizmas buvo dirbtinis menas, sugalvotas kai kurių paskirų 


NEOREALIZMAS 583 


menininkų. Savo keistomis formomis jis visuomenės pavergti neįstengė. Sumanyta 
grįžti į senasias realizmo vėžas. Nuo pasaulio pradžios iki šių dienų visos tautos 
siekė tikrovės. Ar pažvelgsime į Egipto, Babilionijos, Asirijos ir klasikinę, ar į pir- 
mujų krikščionių ir renesanso kūrybą, visur pastebėsime linkmę į tikrovę. Tiesa, pa- 
saulis pasikeitė: įšsivystė pramonė, susisiekimas ir technika, patsai žmogus virto be- 


Pav. 610. Giacometti: Vyras ir Moteriškė. 


veik mašina, vis dėlto realizmas nenustojo savo reikšmės. Dievo tvariniai pasiliko 
tie patys. Jų suskaldyti (kūbizmas) bei susprogdinti (iutūrizmas) nereikėtų. Meninin- 
kas turi būti kūrėjas, o ne naikintojas, kurs iš chaoso padarytų naujas būtybes. Ouis 
sicut Deus? Taigi modernizmas yra tik kai kurių entuziastų nelemtas įšsišokimas. 
Kad ir surado sau šalininkų, bet populiariu nepasidarė. Ir vėl turėjo grįžti realizmas, 

pasislėpęs neorealizmo vardu. Beskęstant modernizmui užuomaršos jūroje, ir vėl išsi- 
neria senasis realizmas. Deja, jis nebe toks gyvas kaip devynioliktojo šimtmečio 
menas. Grupių tektonika pasireiškia poza, o peizažai atrodo sustingę, tarsi apiburti. 
Teisingai jį pavadino „Magišku Realizmu“. Vis dėlto meno mėgėjai sutiko jį su tikru 
entuziazmu, sveikindami jį kaip seną pažįstamą. Daiktingumas vėl atgavo savo teises. 


Modernizmo estetinis įvertinimas. 


Sparčiai pakilus kultūrai, reikėjo pasikeisti ir menui, atsakomingam jo reiš- 
kėjui. Teisingai imta ieškoti naujų kelių vaizdybai. Uolių pionierių netrūko, ir iškilo 
arši revoliucija prieš nusenėjusį meną. Sunaikinta visa, kas iki šiolei džiugino meno 
mėgėjus. Bet ant griuvėsių reikėjo pastatyti naujus grožio rūmus, vertus naujovės 
gyventojų. Deja, lengviau griauti negu statyti. Pasirodė, kad senieji menininkai ne- 
buvo taip atsilikę, kaip manyta. Pakeisdami motyvus, jie sugebėjo tiksliausiai atvaiz- 
duoti kultūros pažangą, ir pavartodami technikos laimėjimus, įstengė patenkinti net 
uoliausius progreso remėjus, 

Rimta reformatorių vaizdybos analiza tikriausiai leidžia ją estetiškai įvertinti 
naujosios kūrybos reiškinius bei suprasti naujadarių ideologiją. 

Primityvistai, pasitraukę iš akademijų, nuvyko į pradžios mokyklas 
pasimokyti tinkamai vaizduoti. Pabėgę iš kultūringos visuomenės, jie nusidangino 
į urvus, ieškodami įkvėpimo. Argi, norint reformuoti žemės ūkį, reikėtų grįžti į me- 
dinius arklus? Argi negeriau būtų panaudoti naujus išradimus? Primityvistai, bėg- 
dami nuo vilko, papuolė ant lokio; vengdami eklektizmo, paskendo gilesniame eklek- 
tizme, sekdami pirmykščių menu, 

Kūbistai manė sukurti naujį pasaulį, suskaidydami objektus į kūbus, 
kylius, ratelius ir plokštis. Jų kūryba turėjo daugiausia pasisekimo. Reklamų laikotarpis 
buvo reikalingas gerų konspektų.  Kūbizmas, kupinas reikšmingų simbolų, sugebėjo 
pavaizduoti trumpiausiu ir aiškiu būdu naujas hipotezas. Taigi ališoms, etiketoms, 
vitrinų ir langų dekoracijoms jis gausiai patarnavo savo išradimais. Bet didžiajam 
menui jis tebuvo nereikalingas lopinys. Nebent progreso fanatikas panorėtų pasirodyti 
bjauriai sužeistu veidu ir gėrėtis abuoju gamtos ir daiktų iškraipimu. 

Tiesa, kūbizmo šalininkai parašė naujadariams sieksnines panegirikas bei gar- 
bės himnus, bet jų entuziazmas tiek suprantamas, kaip kūbistų „Kompozicijos“. 

Futūrizmas gimė jau negyvas ir tegalėjo būti palaidotas. Tai tik kai 
kurių. anarchistų neveiklus išsišokimas, niekur neradęs pritarimo. Jis tik susprogdė 
senąjį pasaulį, bet naujo nesukūrė. Tokiu bankrotu niekas gėrėtis nemano. 


Neorealizmas grįžo į tikrovę, bet ją atvaizdavo negyvą, sustingusią, 
tarsi užburtą.  Menininką pakeitė burtininkas. Vis dėlto iš jo galima tikėtis laimingo 
atgimimo ir pagrįžimo į garsių genijų pramintą kelią. Idealus realizmas buvo visais 
laikais geriausis pasisekimo laidas. Neveltui vienas didžiausių graikų tapytojų didžia- 
vosi, kad jo tapytas vynuoges puolę lesti paukščiai. Nerealus ir perdaug stilizuotas 
vaizdas ne tik iššaukia aštrią meno žinovų kritiką, bet ir profanams nepatinka. Ne, 
sutor, ultra crepidam — kurpiau, neišeik iš kurpių ribų, sušuko Apelles, kad paprastas 
amatininkas norėjo spręsti apie paveikslo vertę dėl irrealaus batų atvaizdavimo. Taigi 

ir kurpius kritikuoja nerealų vaizdą. O kiek kartų mūsų liaudis peikia net šventą 
ikoną, jei neatitinka tikrovės? 

Bet tikrovei atvaizduoti dar nereikia genijaus. Fotograias tai padaro kuo tik- 
sliausiai. Iš menininko daugiau reikalaujama. Jis turi sukilninti tikrovę, kad ji duotų 
estetinio pasigėrėjimo kūno akims ir pasitenkinimą kilniai žmogaus dvasiai. Phidijas, 
garsusis antikės menininkas, sužavėjo senovės graikus ne taip savo realumu, kaip 
idealizmu. Bet pereikime visus pasaulio stilius nuo primityvų iki kūbizmo, o visur 
aptiksime pastangas idealizuoti tikrovę. Kiekvienas nukrypimas nuo to amžiais pra- 
minto kelio teduoda neigiamų rezultatų. Todėl nedvejodami galime pranašauti, kad 
aukščiausis kūrybos idealas, kaip buvo, taip ir pasiliks realus idealizmas. 

Tačiau modernizmo vertės visai paneigti negalima. Jo estetiniai elementai, 
saikingai panaudoti, tinkamai apibrėžia naujosios kultūros reiškinius. Net griežti rea- 
listai bei idealistai gali jame rasti gražių motyvų savo kūrybai. Pav. nuskurdusi 
moteriškė neša prie „smutkelio“ savo kūdikį, melsdama pasigailėjimo varge. Koks tai 
būtų jaudinąs vaizdas, kiek čia kilnios poezijos? Toks primityvizmas ne tik priim- 
tinas, bet ir duoda malonaus pasigėrėjimo dvasiai. 

Deja, naujovės apaštalai savo entuziazme peržengia visas leistinas ribas. Visa, 
kas buvo, turi būti sunaikinta, ir tik jų sumanymai teturi pilietines teises. Nebežino- 
dami, kaip pavadinti savo nesąmones, jie pažymėjo jas bendru „kompozicijos“ vardu. 
Guousgue tandem ? 

Negeriau esti su jų pasekėjais. Nenorėdami atsilikti nuo įmadėjusios srovės, 
jie aklai imituoja pirmeivius, bijodami atžagareivių pavadinimo. Tiesa, mada yra ne- 
nuveikiama galybė, pavergusi visą pasaulį. Ji gali būti visiškai kvaili ir be skonio, 
vistiek ji apvaldo žmoniją. Atsiminkime tik bubikopius, skustus antakius, fokstrotus 
ir kitus šlykštumus, o suprasime jos neapribotą galią. Net Napoleonas, nuvertęs val- 
dovus nuo sosto, ir pavergęs beveik visą Europą ir Egiptą, prieš madą turėjo nulenkti 
savo vainikuotą galvą. Vienas rašytojas tiksliai apibūdina jos galią gudriai sugalvotu 
anekdotu. Kartą medžiotojas, sako jis, nušovė laukiniai žąsiai uodegą.  Tepaliko vos 
dvi plunksnos. Draugės, pamačiusios ją tokią subjaurintą, širdingai nusikvatojo. 
Bet viena protingesnė jas stipriai subarė, sakydama, kad dabar tokia mada. Ant ry- 
tojaus visas būrys teturėjo po vieną plunksną uodegoj. Argi meninkai kartais ne 
panašiai elgiasi ? 


Pabaltijo vaizdyba XX. šimtmetyje. 


Pabaltijo kraštas, būdamas ilgą laiką po svetimu jungu, negalėjo taip klestėti, 
kaip laisvų tautų žemėse. Kada Vakarų Europa siekė aukščiausio kultūros laipsnio, 
Pabaltijy ji buvo slopinama visokiais reakcijos būdais. Lietuva, sukalta geležiniais 
retėžiais, nedrįso nė galvos pakelti į meno pasaulį. Net šventovėms papuošti reikėjo 
specialaus valdžios leidimo, kurį gauti buvo labai sunku. Latvijoj ir Estijoj priespauda 
nebuvo tokia žiauri, vis dėlto kliūčių progresui ir čionai netrūko. Aristokratai, krašto - 
ponai (die Herren des Landes) neleido kaimiečiams aukščiau pakilti, ir, kaip įmany- 
dami karpė jiems sparnus. Miestuose buvo didesnė laisvė, bet ją panaudoti teįstengė 
palankaus likimo išrinktieji. Trūko mecenų ir užsakytojų. Su kokia panieka žiūrėjo 

aristokratai į latvių meninkus, rodo kad ir toksai taktas. Vienas gana garsus meni- 
ninkas padovanojo baronui savo tapinį, bet baronas atidavė jį savo tarnui. To pa- 
klaustas, ką reiškė paveikslas, baronas su ironija atsakė „vilnas“, rodydamas į debesis. 
Meninkas aristokratų nuomone tegalėjo būti vokietis. Suprantama, kad meninė kūryba, 
neparemta aukštesnių luomų, tinkamai išsivystyli nesugebėjo. Jei tačiau meno laukas 


Pav. 611. Tillbergs: Ševčenkos paminklas Leningrade. 


Didžiausia naujųjų tautų, atgavusių nepriklausomybę, yda buvo įgaidas lenkty- 
niuoti su nusenėjusios kultūros tautomis pažangos keliu.  Nepaisydamos meno istori- 
jos davinių, jos puolė į paskutinės meno srovės sūkurį ir ėmė škęsti. Kaip mažas 
vaikinas, norėdamas kuo greičiausiai patapti vyru, atsisėdęs ant lazdos, mano susily- 
ginti su trenuotu raiteliu, taip ir mūsų menininkai tuojau siekia kraštutinumo. Tuo 
būdu jie išaikvoja savo jaunas jėgas ir nevieno nepatenkina. Jie manė nustebinti 
pasaulį savo drąsiais užsimojimais, bet sutiko pasibjaurėjimą. Tiesa, visi stebėjos, 

bet beveik niekas nesigėrėjo. Geriausiai apibūdina publikos nusistatymą šių metu 
įvykis Jelgavos parodoj. Vienas inteligentiškas kaimietis, atvykęs iš secesijos į Ro- 
zeno parodą ir pažvelgęs į realius meniniko tapinius, balsu sušuko: „A, ir Latvijoj 
esama menininkų“. Publika vienok tam keistam „kritikui“ pilnai pritarė. Gal jis 
nebuvo didelis meno žinovas, vis dėlto pareiškė visuomenės pažiūras. 

Laimė, kad ne visi menininkai šoka į naujovės verpetą. Turime nemaža labai 
rimtų ir gerų dailinikų, kūrie nesileidžia apsvaiginti modernizmo dūmais. Jie atsar- 
giai žengia pirmyn ir abejingai žiūri į naujasias sroves, kurios šiandien garsiai bur- 
3 buliuoja, bet netrukus pranyksta kaip pavarį sniegas. Primityvizmas, kūbizmas, futū- 
rizmas, konstruktyvizmas ir absoliutizmas jau kapituliuoja, užleisdamas vietą neorea- 
lizmui. Bet ir jo gyvenimas rodos neilgas. Gal nebetoli tas laikas, kad sukilninta 
tikrovė atkariaus savo pilietines teises. 

Ankšti visuotinės meno istorijos rėmai neleidžia apžiūrėti visų Pabaltijo kūri- 
nių, ir jų tiksliai apibūdinti. Todėl turėsime pasitenkinti kai kuriais nurodymais. 


a) Latvija. 

Latviai, naudodamies didesne laisve ir, užsigrūdinę savo kūrybos srityje, leng- 
viau sugebėjo atsispirti prieš naujasias sroves, ir ilgiau palaikyti lygsvarą savo vaiz- 
dyboj. Todėl jų tapyboj daugiau pastebime blaivumo ir pietizmo tautinei kūrybai. 
Tačiau negalima paneigti, kad ir jų žymi dalis vijosi mados, ir jų parodose „kompo - 
zicijų“ netrūksta. Dėl geresnės orientacijos pamėginsime čionai apžiūrėti vienų ir kitų 
padarus. 

Tillbergs. Profesorius Janis Roberts Tillbergs gimė Rygoje 1880. m. 
Studijavo Petrapilio meno akademijoj, Minchene, Berlyne, Dresdene, Vienoje ir Pary- 
žiuje, rengė parodas tėvynėj ir dalyvavo paveikslų parodose Petrapily ir Maskvoj, 
Po karo 1920. m. gavo meno profesoriaus titulą. 

Visados linksmas, lipšnus ir sąmojingas, jis įsigijo savo tautiečių simpatijas 
ir visuomenės palankumą. Sugebėjimas prisitaikinti aplinkybėms, sveikas humoras ir 
simpatingas būdas sutelkė apie jį daug šalininkų bei gerbėjų, ir mūzų išrinktasis pa- 
sidarę populiariausiu Latvijos menininku. 

Geras tapytojas buvo ir neblogesnis plastikas, ypač pasižymėdamas dailiomis 
ir ryškiomis formomis. Jo sukurtas Ukrainos poeto Ševčenkos paminklas buvo 
pastatytas Petrapilio Kameneostrovo prospekte (žiūr. pav. 611). 

Gerai susipažinęs su naujomis meno srovėmis ir naujosios technikos laimėji- 
mais, jis tačiau vengė kraštutinumo. Visa darė, sąžiniškai apgalvojęs ir atsižvelgdamas 
į publikos skonį. Savo diplominį tapinį — Pieta — jis pirma modeliavo iš molio, kad 
tiksliau pastebėtų tikrovės reikalavimus ir tapiniui suteiktų daugiau plastiškumo. 

Gabiajam menininkui gerai sekėsi įvairios meno sritys: Žanras, peizažai, por- 
tretai, knygų iliustracija, litografija, reljefai, biustai, šaržai ir t. t. Jis nesibijojo eklek- 
tiko vardo. Visa, kas tiko jo paletai, buvo saikingai pavartota. Renesanso, roman- 
tikos ir realizmo padarai buvo jo gerai įvertinami ir jis tuos dažnai ėmėsi pavyzdžiu, 
nors temas sėmėsi iš latvių gyvenimo. 

Jo portretuose, kuriu bene daugiausia atvaizdavo, pastebime romantiškai realią 
nuotaiką. Tiksliausai vaizduodamas tikrovę, jis visados stengėsi ją idealizuoti ir 

supoetinti. Galvos pakreipimas, rankų sudėjimas ir visa poza dvelkia romantizmu. 
Rainio portretas taip gyvai nupieštas, kad žiūrovas užmiršta bežiūrįs į pa- 
veikslą, tematydamas tikrovę. Latvių gabusis poetas kalvotoj apylinkėj sėdi ant uolos, 
sudėjęs rankas ant lazdos, ir mąsto, bene komponuodamas kokią naują dramą. Toks 
romantizmas tikrai gražus ir duoda estetinio pasigėrėjimo. 


Kartais griežtas realizmas nuslopina romantišką nuotaiką, bet ir čia jos pėd- 
sakai gana žymūs. Lietuvė (Leitiete) atvaizduota beveik fotogratišku būdu, bet jos 
apdaras, karoliai, kaspinais supinti plaukai iškelia lietuviškų tradicijų grožį. 

Savo linksmą nuotaiką menininkas daugiausia pareiškė humoristiniame laik- 
raštyje „Svari“, kur dažnai labai skaudžiai pašiepė netikusius atgimusios tautos pra- 
simanymus. 

Karo metu, būdamas Raudonojo Kryžiaus tarnyboj, veiklusis humoristas suma- 
niai atvaizdavo rusų armijos anomalijas. Pašaukti į kariuomenę rezervistai, ypač pro- 
iesoriai, gydytojai, mokytojai ir kiti mokslo vyrai, gavę iš karto aukštesnį laipsnį, 
dažnai prajukino karininkus savo nelemtais išsišokimais. Jau pati uniiorma jiems ne 
kažkaip pritikdavo. Veiklusis tapytojas, atvaizduodamas jų keistas pretensijas ir negra- 
bumus, apčiuopamai parodė, kad jie tik sunkių aplinkybių dėka taip iškilo. Nemaža 
tekdavo ir gailestingoms seserims. Gaila, kad tie įdomūs tapiniai pasiliko Rusijoj. 


Auklėdamas jaunųjų menininkų kartą, uolusis tapytojas daug patarnavo latvių 
tautinei kūrybai. 

Grosvalds. Kada Tilbergs ėjo meno istorijos bėgiais, jo amžininkas Jazeps 
Grosvalds (1891 — 1920) pasukė modernizmo linkme. Gimęs Rygoje, teisininko 
Fr. Grosvaldo sūnus, pabaigęs Rygos miesto gimnaziją, jis 1909. m. pradėjo tapybos 
studijas Mūnchene, bet ten jam nepatikus, vyko Paryžiun, kur modernizmas padarė 
į jaunąjį menininką giliausį įspūdį. Deja, karas pertraukė jo studijas. 1916. m. mo- 
bilizuotas ir išsiųstas į vakarų frontą. Vėliau įstojo į anglų armiją, ir per Mezopota- 
miją ir Persiją atvyko Kaukazan. Po karo Latvijos valdžia išsiuntė jį deplomatiniais 
tikslais į Paryžių. Čia apsirgo gripa, ir sausio mėn. 1920. m. negailestinga mirtis 
pakirto jo jauną gyvenimą. Jo kūną sudegino Paryžiaus krematorijoj, o pelenus pa- 
laidojo Pėre Lachaise kapinėse. 


Grosvaldas buvo modernistas, bet gana saikingas. Naujoji technika jam tik 
padėjo atvaizduoti tautiečių rimtą nuotaiką. Latviai jau seniai svajojo apie nepriklau- 
somybę. Jų griežtiems nusistatymams atvaizduoti nepakako realizmo, o dar mažiau 
juos teįstengė patenkinti paviršutinis impresionizmas. Latvių siekimams realizuoti rei- 
kėjo nepalaužiamos valios, o tai pareikšti labjau tiko modernizmo griežtos linijos ir- 
stori dažų bruožai, slepią savyje tautos svajonių idealus. 

Karo metu latviai daugumoj išbėgo į Rusiją, bijodami vokiečių okupacijos, o 
likusieji skaudžiai nukentėjo nuo svetimų invazijos. (Grosvaldas savo brolių kančias 
atjautė kuo giliausiai, o savo jausmus užiiksavo ryškiai paveiksle Pabėgeliai. 
Senas ūkininkas bėga iš savo degančių namų. Iš viso jo turto tepaliko tik tiek, kiek, 
gali panešti dešine ranka. Kairę jis turi uždėjęs ant mylimo sūnelio krūtinės. Tai vie- 
nintelė paguoda jo baisaus likimo smūgyje. Tai būsimas kovotojas už nepriklau- 
somybę. 

Būdamas Persijoj, akylas menininkas atsidėjęs stebėjo oriento Žžavingas spal- 
vas, ir jas tinkamai atvaizdavo Persijos Kazokų paveiksle, 

Žiaurusis karas neleido uoliajam tapytojui pabaigti visų savo tapinių, ir jų dauguma 
pasiliko metmenyse. Mėgiamoji jo tema buvo latvių kareivių ir šaulių gyvenimas. 


Vitols. Edvards Vitols, 
gimęs Valmieros apskrityje apie 1877. 
m., ėjo meno istorijos pramintais ke- 
liais, vengdamas modernizmo dar ne- 
išbandytų srovių. 

Pabaigęs Stiglico meno mo- 
kyklą Petrapilyje 1901. m., dvejus 
metus Vitols keliavo po užsienį, stu- 
dijuodamas meno galerijų eksponatus 
ir architektūros padarus. Pagrįžęs 
Petrapilin, užėmė pedagogo vietą. 
Atgavus Latvijai nepriklausomybę, 
menininkas vyksta tėvynėn, ir dirba 
pramonės departamente, vesdamas 
meno skyrių. Nuo 1922. m. vado- 
vauja Rygos meno akademijos kursams. 

Vitols pasirinko savo specia- 
lybe scenos dekoracijas. Rygos ope- 
rai jis nutapė daug itin gražių kulisų, 
būtent: M-me Butteriley, Fra 
Diavolo, Lohengrin, Pikų dama, 
Jevgenij Oniegin ir k. Tame 
darbe jam nemaža padėjo architektū- 
ros studijos užsienyje (žiūr. pav. 612). 
Vengdamas nelemto modernizmo, me- 
nininkas davė itin ryškių vaizdų, ne- 
reikalaujančių jokių spėliojimų, ir to- 
dėl jie visiems patinka. 

Tapytojas neretai vartojo savo 
peizažams impresionizmo techniką 
(Prieplauka  Majoruose, Prieplauka 


Plesoje). Gamtos vaizdai palieka la-. 


bai malonų įspūdį (Lofotų salos Nor- 
vegijoj), bet dainų iliustracijos atro- 
do sausokos, 


Pav. 612. Vitols: Rotenburgo Rotužės Portalas. 


Kruopščiajam menininkui vienodai gerai sekėsi akvarėlės, grafika ir paveikslai 


alyvų dažais. 


Liberts. Ludolis Liberis, gimęs Tirzos dvare 1895. m., irgi nebuvo mo- | 
dernistas, nors kartais ir mėgino pasekti konstruktivistais (Dekoracijos škicos tragedijai 
„Gaze“). Ir jo specialybė buvo scenos dekoracijos (Samsonas ir Dalila, Karmen, Žk) 


Boas ir Ruta). 

Mokėsi tapyti Stroganovo mokykloj Maskvoje ir Kazanio meno mokykloj, daly- 
vavo įvairiose paveikslų parodose ir menininkų draugijose. 1924. m. nuvyko Pary- 
žiun, kur didžiausį įspūdį jam padarė Corot' paveikslai. Geriausiai jam sekėsi realūs 
vaizdai (Versalis, Aleksandro III. tiltas Paryžiuje, Sekvanos kraštas, Notre Dame, Sodne). 
Neblogiau vyko ir impresionistiški paveikslai (Pavasario Diena). Rekia pažymėti, kad 
Liberto peizažai nėra gamtos kopijos, bet poezija pagrįsti vaizdai, palieką itin malonų 
įspūdį. Latvių sodybos (Kieme, Vasaros saulė) rodo kasdienio pilko gyvenimo inty- 
mią nuotaiką. Latvių kunigaikš- 
čių atvaizdai pasižymi tipingais 
tautiečių bruožais. 

Nuo 1923. m. Ludolis Li- 
berts užima Rygos meno akade- 
mijoj pedagogo vietą. 

Kazaks. Jekabs Ro- 
berts Kazaks, gimęs ir mi- 
ręs Rygoje (1895 — 1920), buvo 
kiemsargio sūnus. Baigęs rea- 
linę mokyklą, mokėsi tapyti Ry- 
gos meno mokykloj, paskui Pen- 
zoj ir Maskvoj. 

Visą savo kūrybos laiką 
jis plaukė modernizmo srovėj. 
Jo paveikslai pasižymi aštriais 
griaučiais ir stroromis, kampuo- 
tomis dėmėmis. Portretuose labai 
ryški kūbizmo įtaka (žiūr. pav. 
613). Veidai ir rankos rodos ap- 
tempti svetima oda, arba storai 
tašyti iš medžio mūsų dievukų 
pavyzdžiu. Plikos figūros atmena 
tašlos padarus (Dvi plaukėjos, 
Trys Plaukikės). Asmens pozuo- 

Pav. 613. Kazaks: Motinos atvaizdas. ja, stokoja ekspresijos ir atrodo 

sustingę. Piešinys labai pavir- 

šutinis ir netikslus (Čelistas). Modernizmo įtaka žymiai matoma net jo kopijose iš 
senesnių srovių (Paskutinė Vakrienė — Tintoretto). ' 

Kryptis į kūbizmą išaiškinama skurdu ir vargais revoliucijos metu, kada viskas 
buvo naikinama ir griaunama, ir tikrovė virto chaosu. Nenuostabu, jei ir menas atsi- 
liepė perversmu. 

Karo baisenybių nuvargintas tapytojas susirgo džiova ir 'mirė, susilaukęs vos 
35 metų amžiaus. Velionis, kad ir nevartojo tautinių motyvų, bet persisunkęs tautos . 
dvasia, gerai pareiškė latvių gyvenimą (Pabėgelių Komitetas). Vis dėlto tikrovės atvaiz- 
duoti nesugebėjo ar nenorėjo (Rūkytojai). 

Skulme. Otto Skulme, gimęs JEkabpily 1889., irgi buvo modernistas. 

Mokėsi tapyti pas Rozenthalą Rygoje, pas Žukovskį Maskvoje ir Stiglico mokykloj 
Petrapily. Po karo keliauja į Paryžių, susipažįsta su modernizmu, kurs į jį padarė 
giliausį įspūdį ir galutinai patraukė savo srove. 

Neturtingų tėvų sūnus, jis modernizme įžiūrėjo naują pasaulį, žadantį atpir- 
kimą iš amžinos vergijos. Daugiausia įtakos į jį padarė kūbizmas ir primityvai. Tai 
linkmei jis ir pasiliko ištikimas. Jo žmonės atrodo kaip manekinai, padaryti iš kar- 
tono (Šventvakaris, Portretai). Gyvybės juose ieškoti netenka, o dar mažiau veido 
ekspresijos. Tai kaukės bei sustingę 
numireliai. Tokios lytys geriau pri- 
tinka negyvai gamtai vaizduoti. Pei- 
zažuose jis tepažymėjo daiktų apim- 
tis, apleisdamas beveik visus detalius. 
Todėl jie ir atrodo kaip siluetės. Ar- 
chitektūroj mėgo stambias, vertikalias 
linijas, teikdamas statybai archainės 
išvaizdos. 1 

Tokiam griežtam kūbistui ge- 
riausiai tinka scenos dekoracijos, ku- 
riose smulkmenų niekas napastebi. 
Jo specialybė ir buvo kulisų tapyba 
(M-me Legro, Uguns un Nakts, Val- 
kirija, Bohema, Vaidelutė). Scenų de- 
koratorius neblogiau priešė ir teatro 
kostiumus. 

Jaunsudrabiyš. Janis 
Jaunsudrabinš gimė Neretos 
Krodziniuos 1877. Pirmą mokslą gavo 
Panemunės valščiaus mokykloje. Ta- 
pyti mokėsi Rygos Blūmo mokykloje, 
Berlyne ir Miūnchene. Berlyne lankė 
Levin-Funkės akademiją, vedamą Lo- 
vis Corintho. Karo metu buvo Kau- 
kaze. 


L. Corinth savo - kraštutiniu 
impresionizmu nedaug turėjo įtakos į Pav. 614. Jaunsudrabiųš: Lapų Kapotoja. 
ramų ir kuklų mokinį. Pasirinkęs 
realizmo kelią, mūzų išrinktasis nė nemanė klajoti modernizmo klystkeliais, ir pasiliko 
ištikimas savo nusistatymui. Atsilankymas Paryžiuje jį tik pastumėjo į naujos techni- 
kos vėžas. Jo dažų klotys pasidarė storesnės, dėmės didesnės, medžių apimtis ap- 
valesnė (Pietų Prancūzijos senoji bažnytėlė). Apleisdamas nereikalingas smulkmenas, 
jis savo peizažus padarė tik aiškesnius (Kaukazas). Iš impresionistų jis tepaėmė taš- 
kavimą storais bruožais (Saulėta Diena). | 

Jaunsudrabiųš buvo ir poetas. Jo lirika skamba ir paveiksluose. Tolis, pa- 
žymėtas melsvais dažais, supoetina visą tapinį. Žiema Latgalijoj rodo itin paprastą 
paveikslą, bet aidi maloniais ir intymiais tonais. Priešakyje stovi sena kūtis, apdri- 

busi storu sniegu.  Apačioj sniegas beveik siekia stogo, ir tvoros pasineria sniege, 
Rūdis tupi arti kūties, laukdamas šeimininkės su šiltu pienu.  Tolyje matosi žavingas 
tikros žiemos vaizdas. 

Kuklusis tapytojas dažniausiai ėmė motyvus iš tėviškės. Kad jo Lapų Kapo- 
toja tikra latvė, abejoti netenka (žiūr. pav. 614). Paprastai priešakyje stovi netvar- 
kingai pastatyti trobesiai, o toliau matosi krūmai ir laukai. Tais pačiais motyvais pa- 
sižymi ir jo grafika (Balta grūmata). 
Toliau pažangėjant latvių tautai, tie 
vaizdai netrukus išnyks ir pasiliks 
vos paveiksluose. Be abejo tautie- 
čiai bus dėkingi menininkui už jo 
poetingas bakūžes, taip dailiai užiik- 
suotas patrioto teptuku. 

Libergs. Janis Libergs 
gimė Lestenės valščiuje šeštų dešim- 
tų metų pradžioje. Pabaigęs Irla- 
vos mokytojų seminariją, ir pabuvęs 
Jelgavos kurčių nebylių įstaigoje 
mokytoju, jis vyksta Petrapilin, ir 
įstoja į barono Stiglico meno mo- 
kyklą. Specializavosi grafikoj, gau- 
siai iliustruodamas latvių laikraštį 
„Austrums“. Jo piešiniuose aptin- 
kame daug tautinių motyvų. Imda- 
mas temas iš intymaus latvių gyve- 
nimo, jis užfiksavo nemaža vaizdų 
iš žanrinio būvio. Uz šito funktu 
mes vigu kersim — šiuo punktu 
mes jį sugausime — vaizduoja ne 
tik tautišką nuotykį, bet ir tarmę. 
Seniau latviai svetimuose žodžiuose 
sumaišydavo f su p. Todėl saky- 
davo: pabrika, fafirosi ir tunkts. 
Tai tempi passati, kuriuos vis dėlto 

Pav. 615. Libergs: Burtininkas. malonu atsiminti. Tautinius mo- 

tyvus rodo ir Pūšletajs — bur- 

ninkas (žiūr. pav. 615.). Latvių moterys labai dažnai lanko burtininkus ir visokius 

stebuklingus gydytojus. Ligonių kasos jiems sudarė didelę konkurenciją, ir jų skai- 

čius žymiai sumažėjo. — Kaip gyvai menininkas įspėjo vaikų sielą, matome paveiksle 

Izligšana — susitaikinimas. Dvi mažos draugės susipyko. Mažoji jaučiasi skaudžiai 

nuskriausta. Vyresnioji, norėdama susitaikinti, pakiša jai skanų obuolį. — Persikėlės 
į Rusiją, tapytojas tautinių motyvų nebevartojo. 

Vidbergs. Sigismunds Vidbergs, gimęs Jelgavoj 1890. m., mokėsi Sti- 
glico meno mokykloj Petrapily stiklo tapybos. Bet, kadangi karo metu sunku buvo 
rasti vitražų užsakytojų, tai meno aspirantas perėjo į grafikos kursus. Nupiešė ne- 

maža karikatūrų, vinjetu, knygų viršelių, iliustracijų ir dekoracijų laikraščiams. Už ta. 
pinius ant porcelano gavo Paryžiuje aukso medalį. Pašauktas į bolševikų armijos 
avijacijos eskadrilę, jis nemaž patarnavo komunistams, piešdamas, tapydamas ir iš- 
blaškydamas plakatus ir bolševikų vadų portretus. Domėdamasi proletariato problė- 
momis, jis rinkosi temas iš darbininkų gyvenimo. Pjovėjuose atvaizadavo žem- 
dirbių sunkų luomą, jų sulinkusias- nugaras ir vargingas pozas, bet Darbe matome 
fabrikų kaminus, statomus trobesius ir darbininkų skruzdelynus. — 1921. m. Vidbergs 
pagrįžo Latvijon ir praturtina meno parodas savo eksponatais. 

K. Brencens. Karlis Brencens gimė Vidžemėj 1877. m. Mokėsi Stiglico 
meno mokykloj, kurią baige su užsienio stipendija. Paskui Paryžiuje specializavosi 
„stiklo tapyboj. Nemokėdamas ne žodžio prancūziškai, jis Prancūzijos sostinėj sutiko 
nemaža sunkumų. Jau per pirmus pusryčius restorane turėjo nusivilti. Padavus tar- 
naitei valgių sąrašą, jis pirštu parodė pirmą valgį, bet koksai buvo jo nusivylimas, 
kad jam patiekė 12 austrių. Kas čia daryti su tomis straigėmis? Ar šakutėmis durti, 
ar peiliu pjauti? O kaip praryti tas gyvas kirmeles? Ne, pasakė sau nelaimingasis, 
reikia mokytis prancūziškai. Na, ir išmoko. Tik tada ėmėsi studijų. Pirma mokėsi 
pas Gaudin, paskui pas Grasset', pagaliau anatomijos ir stiklo meno istorijos Ecole 
des Beaux Arts įstaigoje. Atostogų metu aplankė Italiją, Holandiją, Angliją, Ispaniją ir 
Balearų salą, kur susipažino su stiklo tapybos dirbtuvėmis. 1907. m. grįžo Petrapilin, 
ir Stiglico meno mokykloj įsteigė vitražų atelier. Kadangi stiklo tapyba dar nebuvo 
populiari, ir trūko užsakytojų, tai menininkas gamino akvareles, pagaliau ėmė tapyti 
aliejiniais dažais. Nuo 1923. m. dirba Rygos meno akademijoj kaipo vyresnysis 
klasių vedėjas. 

K. Brencens nepasitenkino sovo talentu, bet uoliai mankštinosi tapybos srityje, 
ir pasiekė gana teigiamų rezultatų. Stropiai studijuodamas meno istoriją, jis išmė- 
gino visas sroves nuo ankstyvojo renesanso iki kūbizmo, kurs vienok jo nepatenkino. 
Tiesa, geisdamas iškelti portretuose būdingus veido bruožus, tapytojas bandė pritai- 
kinti kūbizmo priemones, bet greit nuo to atsisakė ir grįžo į švelniąją techniką. 

Iš jo stiklo tapybos paminėtina Gaidys sniege ir Dekoratyvūs moty- 
vai. Jo mėgiamoji tėma buvo gėlės, ypač rožės, hortensijos ir astros. Motyvus daž- 
nai ėmė iš tautinių šaltinių. Studija šv. Jono vakarui ir Ligo Naktis vaiz- 
duoja plačiai įsikerėjusius Joninių papročius. 

E. Brencens. Tautiškųmo atžvilgiu nevienas latvių tapytojas negali susily- 
ginti su Edvardu Brencenu (g. 1885. m.). Visi jo motyvai, tipai ir grupės imtos 
iš tautiečių gyvenimo. Ar pažvelgsime į jo knygų iliustracijas, ar rėmų paveikslus, 
visur pastebėsime tikrus latvius. Čia jaunos merginos besikalba apie pirmus meilės 
laimėjimus, ten laidinėjasi laiveliu, čia jauni vyrukai joja pas tautas meitas (mergeles), 
ten smuikininkas groja Joninių vakare. Tipų įvairumas stačiai nustebina. Kaip dvieju 
žmonių nerasi visai vienodų, taip ir Br. tipai skirtingi, nors tikrai latviški. Pagaliau 
peizažai (Kaimas, Laukų kelelis) irgi pasižymi latviškumu. Reikia pripažinti, kad E. 
Br. geriausiai patarnavo latvių etnografijai. Svetimų tautų motyvus jis vos ten La 
kur jų išvengti negalėjo, pav. Rygos operos scenai-Mažoji Rusija. 

Miesnieks. Karlis Miesnieks (gim. 1887) mokėsi tapyti, kaip ir dau- 
guma latvių menininkų, Stiglico meno mokykloj. Būdamas įsitikinęs realistas, jis 
pasižymėjo piešinio tikslumu. Tik pabuvojęs Paryžiuje, pasidavė maždaug impresio- 

nizmo įtakai (žiūr. pav. 616). Jo kūrybos sritis gana plati. Tapė portretus, žanrą, 
peizažus, jūros kraštus ir gyvulius. Jo peizažai dažniausiai pagyvinti tigūromis. Ne- 
gana, kad nutapė pievą bei mišką, bet ties mišku eina nuvargęs darbininkas, o juo 
seka grėbėjos, kurioms matyti prie darbo neteko pakankamai išsiplepėti. Ten ant 
lauko sustatytos rugių gubos. Šeimininkas jas atsidėjęs apžiūri, ar užteiktinai jau 
sausos, bet šunelis jas apuosto savo tikslais. Tuo būdu menininkas peizažus sujungė 
su žanru. Portretuose sąžiningas tapytojas stengėsi atvaizduoti ne tik išorinę išvaizdą, 


Pav. 616. Miesnieks: Karšta Diena. 


bet ir būdo individualumą. ' Nūnai M. veikia Rygos meno akademijoj kaipo klasių 
vedėjas. Ė 

Tone. Valdemars Tone (gim. 1892. m.), sekdamas Leonardo da Vinci 
kryptimi, stengėsi sudvasinti moteriškės. Deja, -kartais jis jas taip sudvasino, kad jų 
kūno beveik nebesimato. Todėl jo kūryba daugiau pasižymi psichologija ir tilozofija 
negu tapybiškumu. Jo siumato virsta migla, pro kurią sunku įžiūrėti žmogų. Ir jis 
dirba Rygos meno akademijoj kaipo pedagogas. Reikia tikėtis, kad jo mokiniai, sek- 
dami mokytojo ideologija, pateks į kilnaus realizmo vėžas. 

Zeberinš. Indrikis Zeberiųš, gimęs Kuldigos apskrityje 1882. m., dirbo 
iš pradžios pas fotografą, paskui mokėsi tapyti pas Rozenthalą ir Tillbergą, pagaliau 

1925. m. gavo menininko diplomą už paveikslą „Rita Patari“. Pasižymėjo grafika 
ir medžio drožiniais, iliustravo knygas ir piešė karikatūras, gamino akvareles ir alie- 
jinius paveikslus. Fotografo atsiminimai jį pasukė į realizmo srovę, bet impresionizmo 
įtaka paskatino naudotis jo technika. Iš jo geriausių darbų paminėtina: Verpėja, 
Upelio krašte, Poteriai ir Sabilės reginys. 

Pav. 618, Celminš: Ginklu gerbk! 


Zarripš. Prof. Richards Zarrigš, gim. 1869. m. Vidžemėj, ėjo roman- 
tiško realizmo srove. Jo peizažai paimti iš gyvos gamtos, bet visados dvelkia roman- 
tiška nuotaika. Jį gamta domina tik savo paslaptingais reiškiniais (Miško Tankynė, 
Nulaužtos Eglės, Liepos senose kapinėse). Būdamas geras tapytojas, jis buvo dar 
geresnis grafikas. Iliustravo knygas, piešė viršelius ir vinjetes, gamino pinigų pavyz- 

džius valstybinėms spaustuvėms (Rusijoj rublius, Latvijoj latus), pašto markes ir Žžy- 
minius ženklus. Nuo 1920. m. veikia Rygos meno akademijoj. Studijavo Stiglico 
meno mokykloj, Berlyne, Minchene ir Paryžiuje. 

Celmiųš. Karlis Celminš, gimęs Cesis Vidžemėj 1894. m., baigė Maskvos 


P = 2 


Pav. 610. Celminš: Perlų Jūra, 


meno mokyklą su laisvo menininko laipsniu. Dabar dėsto meno istoriją ir paišybą 
Jelgavos hercogo Petro gimnazijoj. Jis eina realizmo srove, bet pasižymi dideliu 
romantizmu. Savo kūryboj jis dažnai vartoja simbolus, alegorijas ir personifikacijas. 
Medžio žiedai išsivysto į figūras, kurios birėdamos nuo šakų, ženklina žmogaus gyve- 
nimo nepastovumą. Net kerpėse jis įžiūri žmogaus pavidalą. Nusikratęs svajonėmis, 

jis duoda gana realių vaizdų (žiūr. pav. 618.). Deja, idealizmas dažnai nusmelkia 
tikrovę. Geisdamas iškelti tautos vadovybės palaimą, menininkas atvaizdavo Perlų 
Jūrą (žiūr. pav. 619.) Be komentaro jos prasmė pasilieka neaiški. 


Idealiai nusiteikęs tapytojas ir portretuose dažnai pabrėžė kilnumą realizmo 
sąskaita. Vis dėlto jo atvaizdai turi nemaža pasisekimo net pas gražiąją lytį. 

Susipažinęs su auksakalio technika, menininkas gamina iš metalo įvairius tau- 
tinius papuošalus, kaip: sagutes, kaklaryšiūs, albumų ornamentus ir k. 


Baltgailis. Karlis Baltgailis (gim. 1893) žinomas savo vaizdais iš 
šaulių gyvenimo. Jis jų atvaizdavo ištisus ciklus. Kartais jie pasižymi dideliu dra- 
matiškumu. Menininkas nūnai moko paišybos Jelgavos mokytojų institute. 


Lietuviu vaizdyba XX. amžiuje. 


Menas buvo visados tikriausis tautos kultūros atspindis. Iš meno davinių 
galima be klaidos įvertinti jos išsivystymo bei pakilimo laipsnį. Egipto, Babilonijos, 
Graikijos, Romos, Bizantijos, viduramžių ir renesanso laikmečius geriausiai iliustruoja 
jų meno padarai. Užtenka peržiūrėti meno kūrinių albumus, kad pastebėtume įvairių 
tautų subrendimą kultūros ir civilizacijos atžvilgiu, jų dvasinę ir materialinę būklę. 
Žiūrėdami į antikės šedevrus, nedvejodami galėsime pasakyti, kad senovės graikų ir 
romėnų kultūra, Kristui dar negimus, buvo pasiekusi aukščiausį tobulumo laipsnį. 
Viduramžių vaizdyba tikriausiai nupiešia tų laikų tikėjimo gilumą ir metatizinę nuo- 
taiką, o renesansas ryškiausiai vaizduoja humanizmo įvertinimą. Menas tai veidrodis, 
kuriame kaip ant delno matome pereitų amžių veiklą ir laimėjimus. Visame pasaulyje 
nerasime tautos, kuri meno kūriniais nebūtų užiiksavusi savo kultūros rezultatų. 


Ir Lietuva buvo kadaise didelė viešpatija, savo galia siekusi nuo Baltųjų iki 
Juodųjų jūrų. Ir jos istorija nepaliko be monumentų. Atsiminkime tik šv. Onos baž- 
nyčią, Aukštąją ir Žemąją pilis, miesto mūrus ir monumentalias angas Vilniuje, kate- 
drą ir Perkūno namus Kaune, Pažaislio bažnyčią, Pociaus puikiuosius rūmus Jezne, 
Zapyškio bažnyčią ir daug kitų paminklų iš Lietuvos praeities. 

Mūsų dievukai, kryžiai ir koplytėlės tai gyvi mūsų gilios tikybos ženklai, o 
įvairių įrankių ir reikmenių ornamentai, dailūs mezginiai bei audiniai ryškiai rodo, 
kad mūsų tauta nuo senų senovės buvo linkusi į meną, ir mėgo puošti net kasdie- 
nius baldus. Mūsų liaudies klasiškos dainos garsiai skelbia pasauliui apie lietuvių 
tautos kilnumą ir aukštą sielos moralę, 

Lietuvių tauta tai meno tauta iš Dievo malonės. Jei ji nepakilo iki senovės 
graikų aukštumų, tam kaltas jos istorijos tragingas likimas. Amžini karai su žiauriais 
priešais — kryžiuočiais, totoriais, rusais —, tautų mišinys valstybės ribose ir kenks- 
minga svetimtaučių įtaka žymiai nuslopino jos kūrybines jėgas. Tokiomis aplinky- 
bėmis ir senovės graikai nebūtų pasiekę meno viršūnių, nežiūrint jų įgimtų talentų. 

Liublino unija galutinai sulaikė tautinę evoliuciją. Lenkų įtaka pasidarė ne- 
beišvengiama, ir polonizacijai buvo atidarytos visos durys. Visa, ką Lietuva nuveikė 
gera, ėjo Lenkijos vardu. Ir lietuvių menininkai turėjo būti lenkai, nors ir buvo get: 
lituani. Lietuviams tepasiliko vargas ir baudžiava. 

Prijungimas Rusijai lenkų netvarkos dėka dar tik apsunkino Lietuvos jungą. 
Maskvos dvigalvis arelis su tikru pasigėrėjimu žiūrėjo į skanų grobį, ir be atodairos 
įkūnijo jį savo didžiulei valstybei, pakrikštydamas reikšmingu „Sieverozapadnij kraj“ 
vardu. Pagaliau nelemtasis lenkmetis 1863. m. sudavė paskutinį smūgį mūsų garbin- 
gajai tautai. Uždaryta mokyklos, uždrausta lietuviškas raštas, tautos veikėjai išsiųsta 
Sibiran. Lietuviai nebegalėjo net melstis iš savo knygų, viešai vartoti tikybos žen- 
klų, pataisyti sukiužusias šventyklas, nekalbant jau apie naujas. Visą Lietuvos hori- 
zontą aptemdė tamsūs debesiai, ir per 40 metų nematėme šviesos spindulių. Skaisti 
tautos epopėja virto liūdna tragedija. Net optimistai nuleido rankas, raudodami ant 
tėvynės griuvėsių, kaip kadaise Jeremijas ant Jeruzolimos liekanų. Tik Maironis, 
įkvėptas pranašo dvasios, pranašaudamas dainavo: 


jalja a ai 

Pav. 620. Lietuvos Bankas Kaune, 


O vienok Lietuva Kanklių balsą išgirs, 
Juk atbusgi kada: Miegąs kraujas užvirs, 
Ne veltui ji tiek iškentėjo! Nes Kryžius gyvatą žadėjo. 


Ir atbudo Lietuva. Vos pasirodė laisvės spinduliai, tuoj užvirė ir miegąs krau- 
jas. Kaip pavasarį gamta, atbudusi iš žiemos ilgo miego, ima klestėti, ir savo žiedais, 
kvapsniu ir žavingų balsų simfonija keri žemės gyventojus, liepdama užmiršti visas 
žiemos negandas, taip ir laisvė, nusikračiusi vergijos pančiais, pasireiškia nauja gy- 
vybe, ir parodo didesnį aktualumą negu prieš suvaržymą. 

Atgijus tautai, atgijo ir menas. Kaip matai, šimtai žiburių praskleidė tamsu- 
mus. Įsikūrė meno mokykla, konservatorija, opera, universitetas. Miestai pasipuošė 
stilingais riimais, miesteliai patogiais šaligatviais, galerijos įdomiais paveikslais, muze- 

jai nuostabiomis įvairenybėmis. Viskas pakitėjo, patobulėjo, visur matyti nepaprasta 
pažanga. Viskas atsirado sicut deus ex machina. 

Deja, tas entuziazmas neišvengė ir negeistinų išsišokimų, ypač meno srityje. 
Kai kurie naujosios kartos menininkai šoko į artimiausią meno srovę, ir beveik... 
nuskendo. Kaip paukštelis per anksti išskridęs iš gūžtos po trumpo lakiojimo nukrenta 
žemėn ir susikulia, jei nepapuola į katės nasrus, lygiai ir mūsų jaunieji menininkai, 
geisdami susilyginti su prityrusiais veteranais, išdidžiai stoja į konkursą su moder- 
nistais, ir dažnai nukenčia apsivylimą. Publika, žiūrėdama į jų keistus padarinius, 
dažnai nežino, ką apie juos pasakyti. Vieni, bijodami pasirodyti atžagareiviais, tyli, 
sukandę dantis; kiti, drąsesni, šypso ir trauko pečius, bet modernistai gieda garbės 
himnus „genialiems“ kūrėjams, o mūsų liaudis su pasibjaurėjimu žiūri į sužeistą 
gamtą, stilizuotas nosis bei išniekintus šventuosius. 

Pav. 621. Kaunas. Saugumo Departamentas. 


Modernizmas niekas kitas, kaip maištas prieš senasias mokyklas. Amžinas 
eklektizmas (pasirinkimas pavyzdžių iš įvairių mokyklų) įkirėjo naujovės kūrėjams. 
Atsirado reikalas sukelti anarchiją, išgriauti senąją kūrybą, ir jos vietoj sugalvoti ką 
nauja. Teorijoj tai skamba visai logiškai, bet praktikoj pasirodė ne taip lengva. Nei 
neoimpresionizmas, nei kūbizmas, nei primityvizmas, nei futūrizmas nieko naujo nesu- 
rado, bet tik neveikliai atšildė seną košę. Teapžiūri primityvistai Modenos, Parmos, 
Pistojos, Veronos, ir Sjienos monumentus, pagamintus 12. ir 13. amžiuje, 0 ras tuos 
pačius dievukus, kuriuos jie su tokiu triusu dabar mėgina imituoti. Tevyksta kūbistai 
į Ravenną ir stebi Galos Placidijos mauzoleumą, šv. Jono baptisteriją, šv. Vitalio baž- 
nyčią (žiūr. pav. 370, 371, 373, 374, ir 375 II. tome), o pamatys, kad dar krikščiony- 
bės (5.—7. amž.) pradžioje būta menininkų, kurie iš kieto akmens pagamino tinkames- 
nius kūbus paveikslams, negu modernistai iš klusnios dažų medžiagos. Ir iutūristai 
turėtų nulenkti galvas prieš praeitį, stebėdami viduramžių diptichonus bei triptichonus. 

Nenuostabu tada, kad modernizmo srovės taip greit nuslūgo ir baigia išdžiūti 
užleisdamos vietą neorealizmui. 


, KN k 
Šiaupum 
Eesti Tas 


Pav. 622. P. Rimša: Skausmas, 


Kad prancūzai ir belgai, persiso- 
tinę savo krašto šedevrais, panorėjo ko 
naujo ir sukėlė maištą prieš senuosius 
maestrus, dar suprantama. Juk ir gražiau- 
si dalykai ilgainiui gali atsibosti, bet 
lietuvių revoliucija pasilieka problema- 
tiška. Kur nėra evoliucijos, neturėtų būti 
ir revoliucijos. Kam čia vaišinti svečius 
austrėmis, kad jiems bežiūrint į keistą 
valgį, pasidaro šlykštu? Jei žydų kil- 
mės menininkai paseka savo Lieberma- 
nais ir Corinthais, tai jiems dovanotina, 
bet kuriam galui mūsų tautiečiai bruka 
mums nesuprantamus hieroglifus, steng- 
damies įkalbinėti, kad tai šedevrai? Viena 
tik laimė, kad naujųjų pranašų skaičius 
visai nežymus. 

Savo išvadomis nemanau vienok 
uždaryti duris modernizmui. Naujosios 
srovės išgelbėjo meną iš rutinos ir sustin- 
gimo, paskatino ieškoti naujų kelių, ge- 
rokai išvystė techniką, pabėrė daug naujų 
minčių ir motyvų. Gyvename reklamų 
laikotarpy, o modernizmas geriausiai ata- 
tinka jo reikalavimus. Tik nereikia iš 
priemonės padaryti tikslo, iš dekoracijos 
paveikslo. Niekas neužginčys, kad eti- 
ketams, afišėms, iškaboms, knygų virše- 
liams, albumams, įvairiems pauošalams 
modernizmas geriau tinka negu arabes- 
kai ir klasikų ornamentai. 

Jaunieji meno adeptai, geisdami 
pasididžiuoti naujienomis, dažnai nebesi- 
laiko jokio masto, ir nueina iki galutinio 
kraštutinumo. Tokius tegali gelbėti meno 
istorijos. Ten jiems lengva susipažinti su 
didžiausių genijų šedevrais, stebėti jų kon- 
cepcijas, motyvus, kompoziciją ir techniką. 
Šimtus ir tūkstančius metų jie stebino pa- 
saulį savo genialiais padarais, sutiko daug 


nepalankių kritikų, vis dėlto laimėjo, ir dabar tebepuošia mūzų templius ir krikščionių 
šventoves. Kūrinių kaina išaugo į milijonus, kurių tačiau nesigailima. Pakeisti juos abe- 
jingos vertės tepalais, kurių reikšmės patys menininkai dorai nežino, rodos nereikėtų. 

Aukštos kultūros kraštuose paišybos mokytojams draudžiama dėstyti meno 
istoriją, kad neįskiepytų mokiniams savo subjektyvių pažiūrų, ir nepakenktų jų indivi- 
dualumams išsivystyti. Todėl meno levitams meno istorija yra conditio sine gua non, 
Be meno istorijos mokslo menininko pajėgu- 
mai dažnai nueina klystkeliais arba pasilieka 
bergždi. 

Antra priežastis, dėl kurios mūsų me- 
nininkai nutolsta nuo meno istorijos davinių 
yra gerų pavyzdžių stoka. Pas visas kultūrin- 
gas tautas šalia meno mokyklų bei akademijų 
aptinkame paveikslų galerijas: Miinchene Pina- 
koteką, Paryžiuje Louvrą, Dresdene Galeriją, 
Romoje Vatikano muzejus. Menininkai juos lan- 
ko beveik kas dieną, stebėdami bei kopijuodami 
didžiųjų maestrų kūrinius. Toks atsilankymas 
duoda kuo geriausių rezultatų: menininkai iš- 
sidirba gerą skonį, pasigauna tinkamų motyvų, 
mokosi kompozicijos ir varsų harmoningo su- 
derinimo. 

Deja, mūsų menininkai stokoja prie- 
monės sekmingai išvystyti savo talentams. 
Aplankyti užsienio galerijoms reikia nemaža 
lėšų, o Lietuvos galerijos tuo tarpu gerų pa- 
vyzdžių neduoda. Įsigyti gerus originalus 
Pav. 623. P, Rimša: Satyras ir Pelėda. Bronza, krizės metu naujai įsikūrusiai valstybei visai 

nelengva. Tą trūkumą galėtų užpildyti tinka- 

mos klasiškų kūrinių kopijos. Turime pakan- 
kamai menininkų, kurie, padedant valstybei, 
įstengtų pagaminti geras šedevrų kopijas. Čia 
atsidarytų menininkams platus uždarbio lau- 
kas, o mūsų galerijos praturtėtų vertingais pa- 
veikslais, ir žymiai pakeltų meninės kūrybos 
lygmenį. 

Kaip veikia geras pavyzdys, rodo mūsų 
architektūros pažanga. Užtenka pastatyti vieną, 
antrą skoningą rūmą, kad jų atsirastų šimtai. 
Ypač tai pastebime Kaune ir Šiauliuose. Kiek 
čia puikių pastatų, kuriais atsidžiaugti nega- 
lima. Ir kas nesidžiaugtų Lietuvos Banko kla- | 
sikiškomis lytimis (žiūr. pav. 620), arba Centra- 
linio Pašto rūmais, Vytauto Didžiojo Muze- 
jumi, Pažangos Rūmais, Šiaulių Muzejumi? 

Daugiausia pritarimo rado moderniojo 
stiliaus pastatai. Reikia pasakyti, kad kūbiz- 
mas labjau pritinka architektūrai negu tapybai. 


Pav. 624. P. Rimša: Lietuvių mokykla, 

Kūbai visados buvo statybos esminiai elementai. Jau senovės graikai iš kūbo forma 
tašytų akmenų statė savo templius, ir pačiam trobesiui davė kūbo išvaizdą.  Kolona- 
dos daugiau turėjo dekoracinės negu tektūrinės reikšmės. Modernistai laikosi tos pa- 
čios sistemos, tik nebevartoja kolonų ir kitų ornamentų. Užtat stengiasi pastato 
kūbus taip sustumdyti bei suharmonizuoti, kad duotų estetinio pasigėrėjimo. Mūsų 
modernieji rūmai gali tikrai pasididžiuoti savo dailia harmonija, ypač vertikalių ir 
horizontalių linijų skoningu suderinimu (žiūr. pav. 621.). 

Pereidami į vaizdybos sritį, turime pažymėti, kad susilaikysime nuo kritikos. 
Viena dėl to, kad dabartis nebe istorija, antra, kad ji galėtų būti užgaulinga ir netei- 
singa. Juk nevienas iš gyvųjų menininkų dar nepastatė paskutinio taško. Visi gali 
pasukti kita linkme, patobulėti ir nusilpnėti. Mes čia temanome duodi bendrą vaizdą, 
iš kurio skaitytojai galėtų orientuotis esamojoj meno kūryboj. 

Pav. 625. P. Rimša: Artojas. Bronza, 


Plastika, 

Lietuvos skulptūra turi jau savo istoriją ir plačiai įsikerėjusias tradicijas. 
Mūsų „dievukai“, „smutkeliai“, koplytėlės ir kryžiai ryškiai kalba apie plastinius lie- 
tuvių pajėgumus. Iš istorinių davinių galima buvo sulaukti mūsų skulptūros renesanso 
bei jos tolimesnio išsivystymo. Deja, istorijos ratas nustojo sukęsis. Sakralinė pla- 
stika visai sustojo, o pasaulinė pasukė naujais keliais. Dievukus nusiuntėm į muze- 
jus, o jų vietoj pastatėme gipso liejinius, pakeisdami bažnyčią devocionalių krautuvė 
bei „škaplierninkų“ sandeliu. 

Mūsų skulptoriai turėjo paieškoti kitos rinkos savo kūriniams. Nerasdami jos 
prie bažnyčios, apsidairė apie mūzų templius, ir užkliuvo. 

Visų populiariausis nepriklausomos Lietuvos skulptorius, rodos, bus Petras 
Rimša, gimęs Margių kaime Vilkaviškio apskr. 1881. m. Mokėsi skulptūros Varšu- 
voj, bet baigė mokslą Ecole des Beuaux Arts mokykloje Paryžiuje pas prof. Antoniną 


Mercie. 
Jo stilius gana originalus, istabus savo filigraninėmis lytimis. Tie tiligranai 


svetimšaliui gali atrodyti gana keistai, bet mums, lietuviams, įpratusiems žiūrėti į 

mūsų ornamentiką, jie visai suprantami (žiūr. pav. 622). Mūsų skulptorius taip mėgsta 
tuos ornamentus, kad juos vartoja ir ten, kur jų visai nelaukiame, pav. mitologiniams 
siužetams. Satyro ir 
Pelėdos (žiūr. pav. 
623) siužetas be abejo 
paimtas iš antikės, bet 
dekoruotas lietuvišku 
būdu — lietuviškais or- 
namentais. 

Tas dekoracinis 
stilius geriausiai pri- 
tinka medaljonams ir 
atminimų  plokštims, 
kurių skulptorius pa- 
gamino nemažą skai- 
čių. Iš jų ypač pami- 
nėtina: Vilnius Lie- 
tuvos sostinė, Vy- 
tautas Didysis, Da- 
riaus ir Girėno at- 
minimo plokštis ir t. t. 

Plačiausiai įgar- 
sėjo Rimša Lietuviška Mokykla ir Artoju 
į (žiūr. pav. 624—625). 
Abu jie vaizduoja 
sunkų lietuvių liki- 
mą. Pirmame mato- 
me motiną su vaiku 
prie verptuvo. Tai lie- 
tuviška mokykla drau- 
džiamuoju laiku, kada 
vos slaptai tegalima 
buvo mokyti gimto- 
sios kalbos. Todėl mo- 
tina su sūneliu sėdi: 
prie verpiamojo rate- 
lio, kad užsukus žan- 
darui, galėtų paslėpti 
elementorių ir užsiim- 
tu kasdieniu darbu. 
Vis dėlto dėl atsar- 
gumo patupdė šunelį 
po suolu. Kokia grau- 
di tragika! 


Pav. 626. J. Zikaras: Genijus. 


Pav. 627. J. Zikaras: Vytautas prie Juodyių Jūrų. 

Pav. 628. J. Zikaras: P. Žadeikio biustas. 


Viena Rimšos skulptūra pateko net į 
Vatikano muzejų. Konkordato sudarymo proga 
su šv. Sostu, Lietuvos valstybė padovanojo 
popiežiui Pijui XI. skulptūrą „Diena ir Nak- 
tis“. Šventasis Tėvas padėjo ją Vatikano 
muzejuje. Dieną vaizduoja mistinė mergaitė 
tautiškais rūbais, nešanti saulę ant krutinės, 
bet naktį mieganti mergaitė mėnulio šviesoje. 
Reiškia valstybės būklę prieš ir po konkor- 
dato sudarymo. . 

Aplamai reikia pažymėti, kad Rimša 
savo kūryboj linkęs į idealų patriotizmą. 

Juozas Zikaras (gim. 1881) irgi 
eina idealaus realizmo keliais. Imdamas moty- 
vus iš mūsų liaudies gyvenimo (Bedarbis, Prie 
lovio), jis itin realiai vaizduoja mūsų prole- 
tarų kasdienį gyvenimą. Jis dargi moka anti- 
kizuoti lietuviškus motyvus. Jo Žirgai gyvai 


LIETUVIŲ VAIZDYBA XX. AMŽIUJE 


Antroj grupėj stiprus artojas 
aria mediniu arklu kietą žemę. Tai 
žemdirbio paprastas tipas. Oi, neleng- 
vas likimas mūsų brolių po dvigalvio 
erelio sparnais! 

Menininkas, širdingai mylėda- 
mas savo tėvynę ir tautą, sopiai atjau- 
čia jos sunkią būklę ir vargus. Rite- 
rio Vizija ryškiausiai iliustruoja 
skulptoriaus liūdną nuotaiką. Karys, 
iškėlęs aštrų durtuvą, traukia į kovą su 
galingais gamtos elementais: debesiais, 
vėju, ugnimi, vandens srovėmis. Iš an- 
tros pusės pastebime kovos laimėjimą: | 
nuo durtuvo,nukreipto žemyn, laša krau- 
jas, teikdamas tėvynei vaisingumo. 


> 


Pav. 629. J. Mikėnas: Rūpintojėlis. Gipsas. 


Pav. 635. Rimtas Kalpokas: Nida. 

atmena graikų dioskūrus. Anot mitologijos Zeuso ir Ledos sūnūs (Kastor ir Poluks) 
buvo veiklūs arklių valdytojai. Antikinėse skulptūrose juos dažniausiai matome atvaiz- 
duotus bestovinčius šalia arklių, kaip tai pastebime Zikaro plastikoj. Kadangi lietu- 
viai beveik visi dioskūrai, mėgsta ir moka dresuoti arklius, tai menininkas ir bus 
sulietuvinęs senąją antikės temą. Ir Genijus (žiūr. pav. 626) rodo klasikinius moty- 
vus. Nugalabinęs slibiną, genijus išlaisvina iš vergovės Romos mūzą. 

Menininko idealizmas ryškiausiai R 
pasirodo reljefuose iš Lietuvos istorijos. 
Vytautas prie Juodųjų jūrų (žiūr. pav. 
627) pasižymi tikru virtuozumu. Pasiekęs 
su gausia kariuomene pietinės jūros krantą, 
didysis vadas su entuziazmu šoka į jos 
bangas, ir, pakėlęs ranką, prikergia ją Lie- 
tuvai. Laimėjimo džiaugsmas spindi ir iš 
visų karių akių. Dabar jau visas plotas 
nuo Baltųjų iki Juodųjų jūrų Lietuvos teri- 
torija. Linksmas valio pagauna net karo 
žirgus, ir nuaidi iki Pabaltijo. Kad uolusis 
idealistas mokėjo vaizduoti ir labai realiai, 
rodo P.Žadeikio biustas bareljefo tech- 
nika. (žiūr. pav. 628). 

J. Mikėnas pagrįžo iš Paryžiaus 
archaiškai nusiteikęs. Tik tas archaizmas 
reikia suprasti modernizmo dvasia. Užkirsti 
kelią eklektizmui naujovės apaštalai su- 
manė grįžti į priešistorinių laikų meną, 
imdami motyvus iš žilos senovės versmių. 
Mikėnas juos imasi iš mūsų dievukų. Pary- 
žiaus parodai 1937. m. jis pagamino kolo- 
salaus dydžio Rūpintojėlį (žiūr. pav. 629), 
užprezentuodamas mūsų liaudies meną vi- 
sam pasauliui, 

Tačiau naujojo menininko kūryboj < Pav. 630. J. Mikėnas: Poilsis, 
daugiausia pastebime impresionizmo reiš- 
kinių. Mums rodėsi, kad akimirkos vaizdų tegali duodi fotografai ir labai veiklūs 
tapytojai. Bet meno technika tiek pažangėjo, kad virtuozai sugeba ir iš kieto akmens 
pagaminti momento nuotraukas. Tos rūšies plastikos inauguratorius buvo prancūzas 
Auguste Rodin (1840—1917). Iš uoliausio realisto ilgainiui jis pasidarė griežtu im- 
presionistu. Savo realizmo tikslumu jis įsigijo aukščiausios garbės. Anatomijos mokslu 
jis beveik galėjo lygintis su Michelangelu. Kiekvienas raumenų virpėjimas, kaulų judė- 
jimas, kiekviena gyslelė pasireiškė odos paviršiuje. Negyvas akmuo po jo kaltu pul- 
savo nepaprasta gyvybe. 

Deja, apvainikuotas laurais, genialusis skulptorius nustojo lygsvaros, ir pasviro 
į priešingą pusę. Norėdamas nustebinti pasaulį naujais plastikos stebuklais, jis įsi- 
geidė porodyti figūrų išsivystymo procesą, kaip iš negyvo akmens išauga gyvas žmogus. 

Bet tarp genijaus ir ekscentriko skirtumas visai menkas, ir Rodin vietoj figūrų ėmė 
vaizduoti embrionus bei gemalus, iš kurių gali išsivystyti gyvos būtybės. Meno pasau- 
lis nustebo tokia netikėta menininko metamortoza. Nors dauguma skeptiškai žiūrėjo 
į tą ekscentrizmą, tačiau jo šalininkai neperstojo vadinę jį genium. 

Jei tas salto mortale vis dėlto pavyko genijui, tai dar nereiškia, kad jo pase- 
kėjai irgi laimės tą nepaprastą karo žygį. Guod licet Jovi, non licet bovi. Ar šiaip, 
ar taip, toks išsišokimas gana pavojingas jauniems meno adeptams. 


Pav. 631. J. Mikėnas: Motina ir Vaikas. Fragmentas. 


Mikėnas kaip tik pasukė tuo slidžiu impresionizmo keliu. Vengdamas nerei 
kalingų detalių, skulptorius duoda vaizduojamų tigūrų siluetes bei apimtį. Jo Poilsis 
(žiūr. pav. 630) palieka miegu sudribusios moteriškės įspūdį. Čia koncepcija gerai 
atatinka techniką. Smulkmenos tik sumažintų impresiją. 

Aplamai kalbant, rodinizmas padarė į mūsų jaunosios kartos skulptorius. gana 
gilų įspūdį. Prie to bus prisidėjusios mūsų tradicijos, būtent: dievukų skulptūra. 
Tik mūsų dievdirbiai nė nemanė spekuliuoti anatomijos sąskaita. Jų tikslas buvo 
duoti itin realias figūras. Vos išmiklintos technikos stoka juos privertė savo mintis 
reikšti simbolais. Tačiau jų tikslas buvo duoti realias figūras, ir tik neįstengdami tai 

padaryti, patiekė, ką galėjo. Rodinistai tyčia gamina figūrų siluetes, palikdami vieto- 
mis neaptašytą akmenį. (Žiūr. pav. 631). Mūsų dievdirbiai buvo ekspresionistai, kad 
jaunieji skulptoriai vadina save impresionistais. 


Tapyba. 


Kaip plastikos, taip ir tapybos atžvilgiu mūsų menininkai galima padalinti į 

i kategorijas. Senesnioji karta eina XIX. amžiaus kryptimi, bet jaunesnioji įkandin 
10dernizmu., 

Iš pirmųjų ypač pasižymėjo mūsų veteranas Jonas Mackevičius, gim. 

„m. Jis mokėsi tapyti Petrapily kunigaikštienės Teniševos meno dirbtuvėj. 


Pav. 632, Mackevičius: Mūšis pas Polocką. 


3aigęs tapybos kursą, vyko ltalijon, ir Kapri saloje (pas Neapolį) nutapė keleta puikių 
paveikslų (Ragazza di Capri, Marina piccola), tikrai džiuginančių savo skaisčiu 
koloritu ir itin realia kompozicija. Grįžęs Lietuvon, atvaizdavo nemaža reginių iš 
savo tėvynės. Jie gal ne tokie spalvingi, bet užtat pasižymi didesniu širdingumu. 
Tolygiai jam vyko žanras ir akvarelės. Kaip aukštai buvo vertinama jo kūryba Rusi- 
joj, galima jau iš to spręsti, kad buvo pakviestas atvaizduoti patį imperatorių Nika- 
lojų II. Kaipo reproduktorius ir garsių šedevrų atnaujintojas, rodos, jis neturi sau 
lygių visoj Lietuvoj. Sikstinos paveikslas Panevėžio katedroj kuo tiksliausiai ata- 
tinka originalą. Restauracija to paties paveikslo Jelgavos bažnyčioj stačiai nustebino 
Latvijos tapytojus. 

Pakviestas vysk. Paltaroko papuošti Panevėžio katedrą atatinkamais freskais, 
jis pilnai patenkino aukštąjį užsakytoją, gerai nusimanantį meno dalykuose. Vietoj 
šlapio tinko jis pavartojo visai naują techniką, būtent: kiaušinių junginį. 


Presbiterijoj jis atvaizdavo Mūšį pas Polocką (žiūr. pav. 632.), kuriame 
lietuviai garbingai atmušė rusus nuo Polocko tvirtovės. Paveikslas tikrai didingas. Nar- 
siai kovojantiems lietuviams 
dangaus erdvėje pasirodo Lie- 
tuvos patronas šv. Kazimieras. 
Triumfo šūkis nuaidėjo po vi- 
są kraštą. Laimėjimas buvo 
jau neabejotinas. Visi kariai 
pakėlė galvas ir ištiesė ran- 
kas į dangų, melsdami galingą 
globėją pagalbos. Vadai nu- 
šoko nuo arklių, ir, atsiklaupę 
žemėj, dėkojo dangiškam glo- 
bėjui už teikiamą malonę. 
Pagaliau entuziazmas pagavo 
visą kariuomenę, ir rusai tu- 
rėjo pasitraukti. Kompozicija 
puiki, o motyvai grynai lie- 
tuviški. 

Kadangi šv. Kazimie- 
ras buvo ne tiktai Polocko ka- 
riuomenės globėjas, bet ir 
visos Lietuvos patronas, tai 
aukštasis ganytojas sumanė 
pavesti jo apsaugai visą savo 
vyskupiją. Tą mintį įvykdė 
veiklusis menininkas, nutapy- 
damas presbiterijos sienose 
didesnių vyskupijos bažny- 
čių siluetes (žiūr. pav. 633). 
Pačiame altoriuje po puikiu 

; baldachimu stovi Kristus Kara- 

Pav. 633. Mackevičius: Panevėžio vyskupijos bažnyčios. lius, graži statula mūsų Zika- 

ro kalto. Tai laiminga mintis. 

Cum Ipšo et per Ipsum et in Ipso šv. Kazimieras tegali išprašyti Dievo malonių savo 
globai pavestiems žmonėms. 4 


Kitas lietuvių tapybos barvedis yra Petras Kalpokas, gim. 1880. m. Jis 
mokėsi tapyti pas J. Valterį Jelgavoj, bet tobulinosi Rygoj, Minchene ir Odesoj. 
Rengė gausias parodas Rygoje, Jelgavoj ir Vokietijoj. Jo tapinius aukštai įvertino 
Latvijos baronerija ir vokiečių spauda. Geroka paveikslų dalis didžiojo karo metu 
dingo Miinchene. 


PV „m 

Veiklus peizažistas buvo neblogesnis portretininkas (žiūr. pav. 634). 
Jo peizažuose dažnai pasireiškia impresionistiška nuotaika. Sekdamas modernistais, 
jis kartais ėmėsi motyvų iš lietuviškų primityvų. Taip, šv. Pranciškaus bažnyčioje 
Kaune nutapė eilę pavargelių, pasekusių šv. Pranciškaus pavyzdžiu, komponuoda- 
mas siužetą iš grynai lietuviškų tipų. 

. Neretai menininkas rodo romantišką nuotaiką. Čiurlionies galerijoj pastebime 
jo Bachantę, Ispanietę ir Satyrą miške. Be to jam neblogai sekėsi knygų 
iliustracija ir teatro dekoracijos. 


Pav. 634. P. Kalpokas: P. Mačiūnienės portretas, 


Jo sūnus Rimtas Kalpokas, gim. 1908. m. paveldėjo iš tėvo kūrybinį 
pajėgumą. Rygos lietuvių parodoje 1937. m. jis išstatė 7 savo paveikslus, radusius 
nemaža pritarimo. Jo kūriniai pasižymi darniu ir tinkamu spalvingumu (žiūr. pav. 635). 
Jaunas tapytojas, saikingai vartodamas naujos technikos laimėjimus, žada žymiai pra- 
turtinti lietuvių meno kūrybą. 

Antanas Žmudzinavičius-Žemaitis, gim. 1876. m., mokėsi tapyti Var- 
šuvos meno mokyklose, bet tobulinosi Paryžiuje ir Hamburge. Kupinas tėvynės mei- 
lės, motyvus ėmėsi daugiausia iš gimtojo krašto. Jo mistiška siela dažnai pasižymi 
simbolais. Taip, Lietuvos Vytis šuoliais vejasi pro didvyrių kapus tėvynės neprie- 
telius, skelbdama naują gadynę. Vis, kas lietuviška, žavi jo jautrią sielą. Lietuvos 
kalnai, ežerai ir upės, ypač Nemunas sudaro jo mėgiamasias temas. Net nuskurdęs 
vaikesas (žiūr. pav. 636) jam teikia grožio elementų. Nenuostabu, kad Čiurlionies 

galerija įsigijo jo keletą paveikslų (Šienas pajūrio pievose, Pavasaris Pane- 
munėj, Pagijant)) Organizuodamas meno draugijas, jis davė nemaža impulso 
lietuvių kūrybinėms jėgoms, 

Adomas Varnas, gim, 1879. m., ėjo tapybos mokslą Štiglico meno mokyk- 
loj Petrapily, bet tobulinosi Krokuvoj ir Ženevoj. Jo paveikslai veikia harmoningu 
spalvingumu. Rygos parodoj 1937. m. daugiausia pritarimo rado jo dvigubas portre- 
tas Gyvenimo Bangose, sumaniai apibūdinąs šių dienų psichologiją. "Tai Čiurlio- 
nies galerijos nuosavybė. Kaip moka sugauti vaizduojamo asmens savumus, rodo 
Jono Biliūno atvaizdas (žiūr. 
pav. 637). Jo peizažuose pastebima 
impresionistiška koncepcija. Lietu- 
vos liaudies menui V. gerokai pa- 
tarnavo, nutraukdamas Lietuvos kry- 
žius, kurių amžius, rodos, jau nebe 
ilgas. Netrukus jie pasiliks vos 
meno istorijoj. į 

Mstislavas Dobužin- 
skis (1875) prieš didįjį karą veikė 
Rusijoj, vaizduodamas siužetus iš 
rusų gyvenimo ir gamtos, iliustruo- 
damas knygas, ir tapydamas teatro 
dekoracijas. Atvykęs Lietuvon, ėmė- 
si motyvų iš mūsų krašto. Jo pa- 
veikslai Lietuva pavasarį, Šiau- 
lių bažnyčia ir Kauno Bene- 
diktinių bažnyčios raižinys 
(žiūr. pav. 638—640) ryškiai apibū- 
dina mūsų miestų ir kaimų pasta- 
tus. Bet daugiausia gabusis meni- 
ninkas įgarsėjo mūsų scenų deko- 
racijomis. Jo pastelės, akvarelės ir 
guašai pasižymi dideliu virtuozumu. 
Tapybos mokėsi Petrapily ir Mūn- 
chene. 

Pav. 636. Žmudzinavičius: Vaikesas pie tvoros. Vladas Didžiokas, gim. 

1896. m., Petrapilio akademijos au- 

klėtinis, veikliai tapo Lietuvos peizažus ir panoramas. Jo ramaus gyvenimo vaizdai 
(nature morte), tapyti temperos technika, palieka gana malonų įspūdį. 


Zigmas Petravičius (1872), Petrapilio akademijos absolventas, eina impre- 
sionizmo kryptimi. Dalyvavo meno parodose Rusijoj, Čikagoj, Minchene, Paryžiuje 
ir Venecijoj. 

Viktoras Petravičius (1906) pasižymėjo veikliais linoleumo pjaustiniais. 
Jų geriausius aptinkame Čiurlionies galerijoj (Priesaika, Pajūryje). Jis kūria ne- 
oimpresionistiškoj dvasioj (Linų Ravėjos). 


UT 

Jonas Šileika (1883) mokėsi tapyti Čikagoj ir Mūnchene. Jo kūrybos lau- 
kas gana platus. Jam vienodai gerai sekasi peizažai, portretai ir žanras. Iš jo kūri- 
nių ypač paminėtina: kompozitoriaus Naujalio portretas, Mickevičiaus slėnis 
pavasarį ir Žaliasis kalnas Kaune. 

Zofija Rėmerienė Dombrauskaitė (1886) mokėsi tapyti Rusijoj, Mūn- 
chene ir Paryžiuje. Ji išsižymėjo akvarelių ir trintinių technika. 

-Kazys Šimonis (1887) mokėsi tapyti Kijeve, Petrapily ir Paryžiuje. Vaiz- 
duoja tikybinius ir mistiškus siužetus savotiška technika, reikšdamas vidujinius jausmus 


Pav. 637. Varnas: J. Biliūnas. 


išoriniais spindulių ženklais. Jo tapiniai gyvai atmena vizijas ir pasakas (žiūr. pav. 641), 
ir mistiškai nuteikia žiūrovus. Tai linijų ir spalvų virtuozas. Jis vienas pasekė Čiur- 
lioniu, kad ir savotiška technika. Tai ekspesionistas geriausioj to žodžio prasmėj. 
Jo originalūs paveikslai palieka itin malonų įspūdį 

Tolygiai ekspresionistiška nuotaika pasižymi J. Vienožinskis ir A. Galdikas. 

Justinas Vienožinskis (1886), Krokuvos akademijos absolventas, veikia 
kaipo peizažistas, portretininkas ir meno kritikas. Jis suorganizavo Kauno meno mo- 
kyklą ir buvo pirmas jos direktorius. Ekspresionizmo dvasia jis įkvėpė ir savo auklė- 
tinius. Jo kūriniuose dažnai pasireiškia impresionizmo įtaka, 

Adomas Galdikas (1893) jau tikras ekspresionistas, vartojąs tačiau neoim- 
presionistiškas lytis. Jo paveikslai niaurūs, blandūs, ir pasižymi šaltu, mėlynu kolo- 
ritu. Juose dominuoja dramatiška nuotaika, linkusi į mistiką ir simbolizmą. Savo mo- 


is SUZNgo( '8g9 "ARJ 


"LreseAEd EANIOTĮ 


tyvus ima iš lietuvių primityvų, ypač mūsų dievukų. Jis daugiausia mėgsta temperos 
(dažų, maišytų su kiaušinių tryniu ir klijais) ir akvarelės (vandens dažų) techniką. 
Studijavo Petrapily ir Berlyne. 

Vienožinskiu ir Galdiku pasekė beveik visi Kauno meno mokyklos auklėtiniai 
bei jaunosios kartos menininkai. Jųjų kai kurie papuolė net į slidžias modernizmo 

vėžas, nesibijodami nei kūbizmo, nei primityvų nei tutūrizmo, nei konstruktivizmo, 
Jų priešakyje stovi V. Kairiūkštis ir S. Ušinskas. 

Vytautas Kairiūkštis (1890) studijavo Vilniuje ir Maskvoj. Iš impresio- 
nizmo jis greit perėjo į kūbizmą ir konstruktivizmą, įkandin sekdamas Picasso pavyz- 


Pav. 639. Dobužinskis: Šiaulių bažnyčia, 


džiu, kurs lietuviams pasilieka nesuprantamu stinksu. Vykęs Bobutės portretas (žiūr. 
pav. 643) bus sukurtas pirmame jo kūrybos periode, 

S. Ušinskas (1905) mokėsi tapyti Paryžiuje ir aklai pasidavė naujadarių įtakai, 
ypač sekdamas prancūzo Lėger pavyzdžiu. Bet jo kūbizmą aptinkame vos formų 
traktavime, kada turinys rodo realistišką žanrą. 


= 

Pav. 640. Dobužinskis: Benediktinių bažnyčia Kaune, 


Pav. 641. Šimonio tapinys. 


Liudas Truykis (1904), Kauno meno mokyklos auklėtinis, savo dekoraci- 
joms pasirinko modernizmo lytis. 

Kiti blaiviau žiūri į modernizmą, vis dėlto pasiduoda jo įtakai, nutoldami 
nuo amžiais praminto realizmo kelio. Visai maža tekreipdami dėmesio į piešinio 
taisyklingumą, jie ima sau pavyzdžių iš beformių "„dievukų“.  Spręsdami kolorito 


Pav. 642. Valeška: Nuėmimas nuo Kryžiaus. 


problemas, jie nueina iki kraštutinumo, vartodami šaltas ir liūdnas varsas, tinkamas 
dramatiškiems ir tragiškiems momentams reikšti. Atgavus laisvę ir nepriklausomybę, 
rodos, reikėtų linksmai nusiteikti bei džiugiai pažiūrėti į pasaulį, bet dominuojant 
mėlynoms, žalioms ir tamsioms spalvoms, mūsų kūryboj to džiaugsmo nematyti. 
Nusikračiusios svetimu jungu, latvės ištisus metus tevartojo baltus rūbus, reikšdamos 
savo pasitenkinimą. 

A. Samuolis (1890), Kauno meno mokyklos auklėtinis, rodos paneigti pie- 
šinio ir linijų vertę. Jo liūdnus,vaizdus tepagyvina ryškių dažų krūvelės, nužiūrėtos 
pas pointillistus. 

Priešingai, Antanas Gudaitis (1904), Kauno meno mokyklos ir Paryžiaus 
Conservatoire National des Arts et des Mėtiers absolventas, vartoja minkštus ir skystus 
dažus, teikdamas savo paveikslams eteriško lengvumo. 

Viktoras Vizgirdas (1904), pabaigęs Kauno meno mokyklą, tobulinosi 
Paryžiuje. Jis mėgsta balsganai žalią ir tamsų koloritą. Jo stilių geriausiai apibū- 
dina jo autoportretas Čiurlionies galerijoj. 
= į = — T . 24 Adolias Valeška (1905), 
Kauno meno mokyklos auklėtinis, 

gana veikliai komponuoja tigūrų gru- 
pes. Imdamas motyvus iš mūsų die- 
vukų, jis nutapė gana keistų tikybi- 
nių paveikslų (žiūr. pav. 642). Jo šv. 
Jurgis gyvai paimtas iš lietuvių pri- 
mityvų, bet Vytautas Didysis, 
priimąs Kelmės bažnyčios 
projektą, liudija apie jo sugebė- 
jimą kurti istorinius paveikslus. Va- 
į leška dargi veiklus portretinininkas. 
Vytautas-Kazys Jonynas 
(1907) pasižymi vykusiais išpjausty- 
. mais ant medžio (žiūr. pav. 644). Jo 
| medžio raižiniai tinka taip gerai por- 
tretams (Prezidentas Smetona, M. K. 
|! Čiurlionis) kaip ir šventųjų paveik- 
slams (šv. Pranciškus). 

Labai įdomų ir originalų pa- 
veikslą sukūrė S. Pacevičienė. Tai 
Kalėdų naktį (žiūr. pav. 645). Visi 
motyvai paimti iš lietuvių liaudies 
meno: apdarai, krėslai, ąsotis, užka- 

bos, groteliai, pažiobės ornamentai, audiniai, mezginiai ir siuviniai. Net kabanti lempa 
atmena mūsų kryžių struktūrą, o šv. Panelė tipingą lietuvaitę. Kad tokia ikona netinka 
altoriui bei bažnyčiai, suprantama savaime, bet privačiuose namuose gali būti gražus 
papuošalas, ypač naujavedžių bute. 

Skaisčiu koloritu ir gražia kompozicija pasižymėjo Kajetonas bei Alion- 
sas Šklerius-Škleris (žiur. pav. 646—647). 

Kajetonas Škleris (1876 — 1932), baigęs Petrapilio Stiglico meno mokykloj 
tapybos kursą, mokėsi ten pat plastikos pas M. Čižovą. Todėl jo tapyboj dominuoja 
gana ryškios plastiškos formos. (Žiūr. pav. 648). Jo specialybė buvo akvarelės. Pei- 
zažuose dažnai aptinkame Italijos motyvus. Portretai daugiau domina savo koloritu 
negu charakteristika. Rygos miesto ir valstybės muzejuje randame jo du gražiu peizažu. 

Pav. 643. V. Kairiūkštis: Bobutės portretas. 

Iš grafikų ypač pasižymėjo Gerardas Bagdonavičius. Turime ir dau- 
giau veiklių grafikų, bet, atsidavę tapybai, jie tik atsitiktinai užsiėmė paišyba. 
M. K. Čiurlionis, kaip tapyboj, taip ir grafikoj mums ne visai suprantamas, 
Kazys Šimonis, sekdamas Čiurlioniu, davė irgi neaiškių piešinių. Petras Rimša, 
būdamas plastiku, vos savo skulptūras puošė grafiškais ornamentais. Didesniu aiš- 
kumu pasižymėjo Petras Kalpokas, Adomas Varnas ir Mstislavas 
Dobužinskis. 

Jaunosios kartos 
grafikų priešakyje stovi 
Adomas Galdikas. Tik 
jis bene perdaug pasidavė 
Vakarų Europos kraštuti- 
nėms srovėms ir mūsų die- 
vukų inspiracijai. Juo pa- 
sekė Kazys Jonynas, 
Miečislavas Bulakaą, 
Jonas Stepanavičius 
ir Antanas Gudaitis. 
Ypatingą dėmesį atkreipė 
į save Gerardas Bagdona- 
vičius, gimęs 1901. m. 


VW L Z4 

Jis studijavo Sara- 
tovos meno mokykloj ir 
Berlyne. Atkakliai nesilai- 
kydamas jokios srovės, jis 
išsidirbo savąjį nepriklau- 
somą stilių ir pasiekė itin 
teigiamų rezultatų. Daly- 
vaudamas 22 meno paro- 
dose (14 — Lietuvoje, 8 — 
užsienyje), gavo keletą pa- 3 
gyrimo laiškų. Būdamas AN 
veikliu dekoratorium, pa- Aa 2 

2 1330. X Dr m. KK.Jor ymas — 
dėjo įrengti Šiaulių Aušros 
muzejų, gamino dekoracijas 
teatrams, piešė pavyzdžius 
kostiumams, vinjetes, ex libris, atvirukus; išleido Lietuvos architektūros litogratuotų 
piešinių seriją (Šiaulių šv. Petro ir Pauliaus bažnyčios albumą), piešė 
knygų viršelius (šios meno istorijos luksusinį viršelį), pagaliau skaitė paskaitas sureng- 
tuose švietimo ministerijos kursuose. 


Jo didžiausis nuopelnas lietuvių grafikos srityje buvo lietuvių ornamentikos 
pavyzdžių kolekcija. Važinėdamas po Lietuvą, jis uoliai rinko lietuviškų dekoracijų 
pavyzdžius, piešdamas senas bažnyčias, vienuolynus (Tytuvėnų), angas (Užvenčio 
bažnyčios), pažiobes; kopijavo visokių, mezginių ir siuvinių raštus. Žiūr. architek- 


Pav. 644. Jonynas: Kęstutis ir Birutė, 

Pav. 647. Alf. Škleris: Buv. Totlebeno rūmai, 

645. S. Pacevičienė: Kalėdų naktį. 


Pav. 

—— 


Pav. 649. G. Bagdonavičius: Zelva — Židinys. 

tūros tome pav. 319, 320, 466, 467, 518. Kaip rūpestingai vaizdavo senovės liekanas, 
rodo jo Zelvos Židinys (žiūr. pav. 649). 

Kauno naujoje karininkų Ramovėje išpuošė Prezidento kambarį masy- 
viais ir monumentaliais lietuviško modenizuoto stiliaus baldais. Čia reikia pažymėti, 
kad modernizuotas stilius kaip tik tinka reprezentacijos patalpoms. Perdaug archaiš- 
kos formos į svetimšalius daro neigiamą įspūdį. Jos labjau tinka muzejams. Bagdo- 
navičius dargi suprojektavo reprezentacinius suolus Karo Muzejui. 


Ankšti visuotinės meno istorijos rėmai toli gažu neleidžia visas smulkmenas 
apibūdinti. Čia net negalima suminėti visų naujovės menininkų, kurių skaičius jau 
žymiai peršoko šimtą. Bet ir iš tų keleto pastabų skaitytojai be abejo susidarys nuo- 
monę apie mūsų nepaprastą meno pažangą. Kada prieš 20 metų tik retas tautietis 
žinojo, ką reiškia žodis „menas“, šiandien jau galime kalbėti apie įvairius meno sti- 
lius ir kryptis, galime savo kūrinius parodyti Vakarų Europos meno parodose, 

